
PREFAŢĂ 


La 10 Noiemure s'a împlinit un deceniu de la moartea 
dwi Alecsandru Odobescu. Rudele şi un număr foarte mic 
le scriitori s'aii adunat în o bisericuță din Capitală, pen- 
ca în rugăciuni şi în pioasă ascultare a cântecelor 
bisericeşti să-i închine cîte-va clipe de amintire. Vre-o două 
ziare 1-aii consacrat articolașe comemorative. Incolo nici o 
manifestaţie. Dovadă că Odobescu — omul e aproape uitat, 
cu toată vraja ce o răspîndea odinioară în juru-i, prin cu- 
întul săi şi prin nobila-i înfățișare. 

Scriitorul însă e viu, căci operele lui au popularitatea 
de mai nainte. Și astă-zi încă, cu toată evoluția prozei 
noastre, Odobescu are aderenți entuziaşti. Critica zilnică 
continuă a-i menține un loc de căpetenie printre principalii 
iitori şi alcătuitori ai limbei romîne. El farmecă prin 
bogăția neîntrecută și mlădoşiu frazei, prin spiritul cel 
brofund şi vasta cultură, atît de rară mai cu seamă la 
ozatorii veniți în urma luă. 

Cuvîntul din urmă asupra întinsei lui activități, de la 
1855 pînă la 1895, nu s'a scris însă. Opera lui necesitează 
un studiu amănunțit, prin care să se fixeze pentru tot- 
deauna meritul ei. Datoria viitorului critic şi biograf va 
fi să arate dacă valoarea estetică a prozei lui Odobescu 
este sau nu inegală, cum s'a afirmat de adversarii literari 
ai lni. „iceluș critic va avea să stabilească întru cît Odo- 
bescu a exagerat în întrebuințarea cronicilor pentru îm- 
hogățirea limbei și a formelor şi care este partea luă în 

alcătuirea limbei literare de astăzi. Vrednică de discutat 
va fi apoi cestiunea dacă în lucrările sale a fost mai mult 
poet saii om de ştiinţă, dacă i-a preponderat fantazia, sai 
simțul realității. 

Mai ales punctul din urmă ni se prezintă demn de cer- 
cetare, căci multe din lucrările lui, în frunte cu Pseudoky- 
negeticos, sunt un amestec de poezie și de ştiinţă aridă, în 
cit în întreaga noastră literatură stai unice, cu forma lor. 
Odobescu, — care nici şcoală multă oficială n'a făcut, căci 
a rămas pururea autodidact de cea mai elegantă expresie, 
estet și savant deopotrivă — na tras nici odată linii clare 
de demarcare între cele două cîmpuri ale manifestărei 
spiritului omenesc. 

Cine va elucida aceste cîte-va direcții de gîndire în o- 
pera lui, își va cîştiga un merit pentru literatură. 

Noi de data asta ne-am propus a-i pregăti terenul prin 
o ediție populară a operelor scriitorului nostru, din cari 
prezentăm aci întâiul volum, întocmit acum, ca un semn 
de amintire cu prilejul împlinirei a 10 ani de la moartea 
autorului. 

Credem că era nevoie de o nouă ediție din două motive 
principale. Mai întîi pentru că cea tipărită la 1987 este 
vândută şi, spre paguba tuturor, eșită din circulație. Al 
doilea, pentru-că aceeaș ediție așa cum este, nu e nici com- 
Pletă, nici cu totul conștiințioasă. 

In ediția noastră am ținut cu cale a face o grupare 
nou a materialului, nu în ordine cronologică, după cum 
o făcuse Odobescu, ci după înrudirea de gen a lucrărilor. 
Este aceasta și mai rațional, căci scutește pe cititor a găsi 
la un loc proza literară cu articole de știință, sati cu ra- 
poarte făcute în chestia reformei învățămîntului. 

Volumul nostru prim nu coprinde decît partea artistică 
a activității lui. Incepe cu cele două poezii, fericitele şi 
singurele lui încercări de versificare, apărute în primi 
lui ani de muncă, cînd poezia romantică a lui Bolinti- 
neanu stăpînea spiritele. Urmează nuvelele istorice, scrise 

tonul popular cronicăresc, cari alcătuesc titlul lui prin- 
al de prozator-nuvelist; Pseudokynegeticos, cel elegant, 
piritual şi bogat în escursti ştiinţifice; bazmele lui ori- 
ginale și cele traduse şi, la sfîrşit, cele două mari po- 
i istorice despre Moţi şi Curcani, prin cari ridică 
frumoase monumente vitejiei româneşti de aici şi de 
colo. 
In volumul al doilea vor avea deci să intre studiile lite- 
„cele de archeologie şi de istorie şi o parte din ar- 
ele de interes economic și social, apărute în ziare. Mai 
tă apoi un şir de alte studii tot atît de importante, pe 
ri Odcbescu a uitat să le primească în colecția sa. Le 
vom adăuga și pe aceste. Ear dacă onorata familie a ră- 
titului scriitor ne va pune la îndemână manuscrisele lui 
de cari s'a făcut amintire prin ziare, credem a-i 
ompleta opera definitiv, făcînd-o întreagă accesibilă 


IL; CHENDI şi E. CARCALECUHI. 


s a a Poy 


Odă Rominiei !). 


O! țara mea iubită! o! mîndră Rominie! 

Pămînt cu rîuri d'aur sub boltă azurie! 

Tu, mumă iubitoare a fii nesimțitori 

Ce-adinca ta durere nu poate să renvie! 
Trecut-aii fericirea-ți şa tale sărbători, 

Cum trec lal toamnei crivăț plăpînde dalbe flori! 


Cind fiii tăi sadapă cu laptele-ţi cel dulce, 
Şi cînd cosesc ei spicul ce sînul tăi aduce, 
Se mai gîndesc ei oare la sfintul legămiînt 
Ce ţi-au jurat odată, în timpuri mai ferice: 
"Să apere cu braţul străbunul lor pămînt, 
«Pină şi cel din urmă va zace în mormînt?» 


Nu,... a patriei iubire a stins a sa făclie! 

De vechi făgăduințe nu va nimeni să ştie; 
Dac'a jurat strămoșul, nepotul a uitat. 

Nu,... nu mai e Rominul acel ce 'n bătălie 
Uita că copilaşii, sărmanii |! zac în sat, 

Lipsiţi de hrana zilei,... cind ţara-i de scăpat! 


Era vremea p'atuncea de n'avea păs săteanul 
Cind cete mii și sute, cînd Ungurul ş'Osmanul 


1) România Iaterară, 1855. p. 247. 

Zdrobiau a lui altare și pustiaă cumplit! 
Cînd se sculaii Romînii, pe loc perea dușmanul! 
Vai! Dunărea spumată ş'Ardealul îngrozit 
Au fost adesea marturi lal lor măcebărit! 


Romînii d'acum însă trăesc cu umilinţa ! 
Aci lanțuri d'aramă înjugă conştiinţa, 
Colo pulbere d'aur ascunde putregai. 
Străina uneltire revarsă neşștiința 

Şa țării neatîrnare e numai ca un pai, 
Luptîndu-se în viscol cu crivețe de plai. 


Dar țara-i tot aceea, frumoasă, roditoare ; 
Tot limpede e cerul, cîmpia zimbitoare, 

ŞI munţii cu pîrae, cu piscuri, cu zăpezi; 

Şi nopţile de vară tot sunt încîntătoare. 

Cu fața-ți argintie, tu, lună! scînteiezi 

Şi prin desiș, în crînguri, ca flacări văpăiezi! 


E mută însă firea, cînd omul n'o învie, 

Cînd el nu varsă într'însa suflarea lui cea vie, 
Cînd duhul libertăţii e stins şi nimicit. 

Ah! vai de acea țară, — cît de bogată fie, — 
Ai cării fii duc jugul cu cuget umilit... 
D'asupra ei ruşinea "'ntinde-un văl cumplit! 


S'a stins, la noi, s'a stins virtutea strămoșească ; ș 
Trecut-ai vremi de trudă, de luptă vitejească, 

De aspră voinicie pe cîmpuri de omor, 

În sînul Romîniei acum va să 'nflorească 

O floare care varsă miros încîntător, 

A păcii dulce floare, al artelor izvor. 


Să vină cîntărețul al gloriei trecute, 

Să verse focul vieții în strofele-i plăcute, 
Serbînd şi veştezi lauri, şi dafini viitori, 

Ş'atunci vor suna iarăși acordurile mute ; 

ÎNTOARCEREA ÎN ȚARĂ PE DUNĂRE 


În vinele romine vor fulgera fiori 
Şi orizonul țării nu va mai fi cu nori! 


Sosi-vei, timp ferice, cînd trista Rominie, 
Ştergînd a sa plinsoare, cu mîndră bucurie. 
Îşi va vedea feciorii slăviți între popoare, 
Nălțind semeţi o frunte ce'n oarba lor mînie 
Vrăjmaşii ţării noastre cătau să o doboare, 
Dar care-o vor încinge cununi isbinditoare ! 


Atuncea vor renaşte virtuțile străbune; 
Rominul va fi încă vestit prin fapte bune. 
Dar geniul pe dinsul atunci îl va mîna 

Şi vorba-i mai puternic atunci o să răsune. 
Acela este țelul! Acolo vei căta, 

O! patrie romînă, o! scumpă țara mea! 


Să furi ca Prometeu, scînteia ce nu pere, 
S'apuci glorioasa cale spre luminoase sfere 
Şi, despiciînd tăia în zboru-ți prelungit, 

Să cînți cu glas d'aramă măreaţa-ți renviere, 
Şi limpedea-ţi cătare, în vecinicul zenit, 

La steaua nemuririi S'aținte neclintit! 


Paris, 1852. 


Intoarcerea în ţară pe Dunăre )). 


Ce nu 'mi dă Dumnezeu mie 
Un glas tare, sunător, 

Ca să cint, o, Romiînie, 

Al tău falnic viitor! 


!) România Literară. 1855, p. 523. 

Ce nu-mi dă, printr'o suflare, 
Versuri pline de dulceţi, 

Ca s'arăt într'o cîntare, 

Ale tale frumuseți! 


Cu ce dulce mulțumire 
M'aș cerca a le descri! 
În ce farmec, ce uimire 
Aș şti poate-a le 'nveli! 


Aș culege flori și stele 

P'al tăă cer, pe ai tăi munţi, 
Şi aşi împleti cu ele 

Cununi pentru-a tale nunți. 


Vieaţa mea cu bucurie 
Mi-aşi sdrobi-o "n fala ta, 
Ș'apoi moartea las’ să vie! 
Nemurire-ar fi a ta. 


Te-aşi urca, mîndră și tare, 
Pe un tron scînteietor; 
Te-aş face eŭ mai mare; 
Asta-i singurul mei dor! 


Căci, o spun plin de mîndrie, 
Te iubesc, țărm părintesc, 
Cu o dragoste mai vie 

De cît toate ce iubesc. 


Te iubesc fără de preget 
Cu acel nestins amor, 
Ce uneşte-al nostru suflet. 
De pămîntul trecător. 


Te iubesc numai pe tine 
P'acest larg, întins pămînt, 


ÎNTOARCEREA ÎN ȚARĂ PE DUNĂRE T 
Şi nici cerul pentru mine 
Nu se pare-a fi maï sfint. 


Dacă toți ciîţi nasc în tine 
Aşa dragoste-ar simţi, 
Poate-ai fi şi tu mai bine, 
Poate-atit n'ai suferi. 


Însă, vai! mulţi te apasă, 
Mulţi din sîngele-ţi trăiesc 
ŞI de doru-ţi nu le pasă, 
Căci chiar ei te asupresc. 


Dar fugiți, gindiri nouroase, 
Ce fericea'mi ofiliți! 

Cind văd malurile'mi frumoase, 
Măcar un minut fugiți! 


In a' Dunării talazuri 
Ce s'afundă în senin, 
Voi s'arunc ori-ce necazuri, 
Voi să 'nnec ori-ce suspin. 


Sunt ferice că 'mi văd ţara, 
Văd curgând Dunărea lin ; 
Sub cer neted văd cum seara 
Malul e de taine plin. 


+ 


Sus în deal, peste cîmpie, 
În pustiul Bărăgan 

Este scumpa mea moşie 
Cu movila’ de Roman; 

Acolo, în nepăsare 
Treceaŭ veseli juni'mi ani. 
Aŭ trecut! și mă 'ntreb: «Oare 
Cei ce vin fi-vor duşmani ?» 


Însă inima'mi tresare 

Cînd gindesc a revedea 
Pe pămint, cîmpia mare 
Şi pe ceruri, a mea stea, 


Steaua ceea favorită, 
Ce gindu'mi copilăresc 
O închipuia unită 

De pămîntul romînesc. 


Printr'o coardă aurită 
Una d'alta le legam, 

lar la țara mea iubită, 
Privind cerul, îi şopteam : 


«Precum acea stea luceşte 
«Printre stelele cerești, 

«Aşa inima'mi doreşte 
«Printre ţări, tu să domneşti ! 


«Precum vecinic ea colindă 
«Prin eterul luminos, 

«Tot asemeni, triumfindă, 

«Voi s'apuci un drum glorios !» 


Deci, prin tainică-armonie, 
Fii legată d'acea stea, 
Căci a mea copilărie 
Vedea fericirea ’n ea. 


Ori ce vis de norocire, 
Ale slavei măguliri, 


ÎNTOARCEREA ÎN ȚARĂ PE DUNĂRE 


'Mi aruncau cite-o zimbire 
Prin gingaşe licuriri. 


Acea stea atît iubită 
Îmi vădea un rai ceresc; 
lar cînd raza'i aurită 
Scălda țărmul părintesc, 


Eu vedeam soarta'i duioasă 
Nălucită'n viitor, 

Ş'a mea inimă voioasă 
Sălta vesel şi uşor! 


Pe Dunăre, Septembre 1855. 


Ioana Darc, fecioara din Orleans 2). 


În veacul al patrusprezecelea după Christos, Francia avu 
un răsboi foarte trudnic cu Englezii. Craiul acestora, care 
dobiîndise printr'o moştenire oare-care drept la tronul Fran- 
clei, ceru coroana şi sceptrul acestei ţări. 

Mai multe ținuturi de către miază-noapte, spre pildă Nor- 
mandia, se supuseră de bună voie sai de frică străinului 
ce amenința de a cotropi regatul întreg. Dar fiindcă cele- 
Valte provincii nu primeaii aceleaşi condițiuni umilitoare, 
armata engleză intră pe pămîntul Franciei.. Puțin după 
aceasta muri şi regele francez Carol al VI-lea, lăsînd un 
fiù june, slab de minte şi de caracter, nedestoinic de a-și 
scăpa țara printr'o voință puternică şi vitejească. Englezii 
nu lăsară să le scape această ocazie, ce le era aşa de fa- 
vorabilă. , i 

Archiepiscopul din Winchester, cel mai învierşunat vrăj- 
maş al Franciei, mijloci a se trămite împotriva acestei țări 
armate numeroase, comandate de vestiții generali Bedford, 
Talbot și Suffolk. Oştile englezeşti înaintară slobod pe tă- 
rimul Franciei. Tinărul rege, în loc de a îmbrăţișa cu foc 
apărarea ținuturilor sale, fugi cu desfrînata sa curte dinaintea 
vrăjmaşilor, cari, ne mai găsind în ţară altă împotrivire 
decit slaba apărare a cetățenilor nedisciplinaţi ai oraşelor, 


l) Calendarul popular pe anul 1852, Bucureşti (Rosetti şi Winter 
halter) p. 15. Neiscălit. 


IOANA DARC, FECIOARA DIN ORLEANS ll 
lipsiţi de ori ce ajutor al stăpînirei, cîştigară pe loc şi fără 
multă nevoie cele mai însemnate cetăți. 

Carol al VII-lea (căci acesta era numele moștenitorului 
regesc) se trase în castelul micului orăşel Chillion, pe 
malul frumosului rîù Loara, şi acolo înconjurat de curteni 
desfrănaţi și prin urmare vînduți străinilor, petrecea, chiar 
dinaintea ochilor soţiei sale, o viaţă moale şi nepăsătoare 
în brațele unei ţiitori, numită Agnes Sorel. Muma lui, o 
cruntă bavareză, îl părăsise spre a încheia alianță cu En- 
glezii, şi găsise mijlocul de a atrage în partea ei mai mulți 
din cei mari ai curții, între care şi pe puternicul duce de 
Burgonia, carele avea oști mai numeroase şi mai bine în- 
tocmite decit însuşi regele. Curtea, în moleciunea sa, de-şi 
mai avea apărători vestiți ca Dunois, Xaintrailles şi alţii, 
nu se mai socotea a le trămite ajutoare, şi astfel se stingea 
de pe fața Franciei ori ce scînteie de'mpotrivire cotro- 
pirei străine. 

Poziţia devenea din zi în zi mai grea; Englezii ame- 
nințau de a supune oraşul Reims, în care se încoronaii 
regii Franciei, şi de a unge pe tînărul lor rege Henric al 
II-lea, carele se pregătea a trece în țara supusă. Atunci 
coroana era perdută pentru Carol, şi Francia devenea o 
provincie engleză, căci tronul trebuia să rămînă celui 
d'intii încununat. Carol părea a fi nepăsător chiar de in- 
teresul său şi lăsa vrăjmașii să înainteze mereii pe tărimul 
Franciei, fără de a înțelege că, vrăjmașul fiind la porţile 
oraşului Orleans, aproape de Chillion, el însuşi și curtea 
lui se aflau în cel mai mare pericol. O astfel de nepăsare 
pînă a-şi uita chiar interesul personal, e greŭ de înţeles! 
Însă, fiindcă pe atunci poporul vedea în rege personificarea 
patriei, îl respecta, îl iubea, îl credea frumos, blind şi bun, 
ii da toate virtuțile pe care nu le avea, și vrea cu tot di- 
nadinsul să-l scape, chiar fără de voinţa sa. 

O voi, şi îndată o şi făcu! 

Către apusul Franciei, la poalele munţilor Vosgii, se des- 
tinde provincia Lorenei, acoperită cu păduri stufoase, în 

rariştele cărora se văd puţine cătune, compuse abia de 
vre-o cîteva colibe; mai încolo sunt păşuni: verzi, bogate 
și adăpostite de munţii măreți ce le stai în preajmă. Lo- 
cuitorii acestei țări liniștite găsesc în acele cîmpii hrana 
frumoaselor turme ce sunt singura lor avuţie. Domremy 
era unul din aceste mici sate; el era supus mănăstirii din 
Remiremont. Într'una din colibele sale se născu, pe la anul 
J410, o copilă care era ursită a scăpa ţara ei. Ea era al 
treilea copil a unui plugar Iacob Darc şi a Isabelei Rome; 
părinţii îi puseră numele Ioana. 

Pe cînd frații ei mergeau cu tatăl lor să muncească 
la cîmp sau să pască vitele, Ioana rămînea acasă lîngă 
muma eï, care o punea să coasă sau să toarcă. Nu ştia 
nici să scrie, nici să citească; dar maică-sa o învăța tot 
ce ştia dînsa, despre cele sfinte, şi astfel sufletul Ioanei 
se umplu de un simţimint religios, simplu şi adînc ; sorbi 
credința de o dată cu laptele mumei sale, şi tot-deauna 
lucrurile care le priimim în noi astfel prin sînge şi prin 
lapte, sunt pline de.viață, sunt viaţa chiar! Ea avu şi o 
prietenă de copilărie, Haumeta, ce era cu trei saŭ patru 
ani mai tînără decit dinsa. 

Din fire era blindă, simplă şi bună; căuta bolnavii din 
sat şi miîngiia pe săraci; ea mergea bucuros la biserică, 
se spovedea foarte des; iar cînd țeranii îi ziceau că prea 
e cuvioasă, ea se roșea şi nu răspundea nimic. Toţi o iu- 
beaii, toți ziceai că este cea mai bună fată din sat. Dar 
pe lingă toate darurile, ea mai avea și pe acela de a fi 
frumoasă şi plină de putere. 

Aproape de casa ei cea părintească se afla un codru 
mare ce se numea Dumbrava cu stejarii ; se zicea că Ur- 
sitele aveai obicei de a colinda printr'acea pădure şi că 
ele se opreaii mai ales sub un carpin vechiă, ce era lingă 
o fîntină, unde veneaii să cinte copii cei mică şi atîrnaii 
cununi de crăcile lui. Ioana auzi toate aceste basme, pline 
de poezie ; însă ţara ei era plină de o alt-fel de poezie 
mai sălbatică, mai crudă, mai viforoasă şi mai adevărată, 

adică răsboiul. loana află rana cea grozavă a ţării sale; 
ea văzu viind fugari sărmani şi'i ajută, biata fată, pe cit 
putu. Părinţii ei însfirșit fură siliți să fugă, și la urmă, 
după ce se răsipiră tilharii, ei se întoarseră îndărăt, găsiră 
satul prădat, casa jăfuită, biserica arsă, şi astfel află loana 
ce vrea să zică răsboiul. Ea înțelese cît de puţin creşti- 
nesc este acel lucru, se spăimîntă de acea domnie a dia- 
volului şi vru să afle dacă Dumnezeu va ierta ca acest 
fel să fiă în totdauna, dacă el nu se va îndura a pune 
sfîrşit acestor tilhării, daca nu va trămite un miîntuitor, 
precum trămisese de atitea ori norodului lui Israel, cind 
pe un Gedeon, cînd pe o ludită? Ea ştia că adesea o fe- 
meie scăpase poporul lui Dumnezei și că femeia era me- 
nită a strivi cu piciorul ei pe şarpe, precum văzuse în 
biserică, pe sînta Mărgărita cu sîntul Mihail, călcînd sub 
picioare un balaur. 

O zi de vară, zi de post, pe la amiazi, loana fiind în 
grădina tatălui săă, aproape de biserică, văzu o lumină 
mare şi auzi un glas zicîndu'i: «loano, să fii bună și cu 
minte, și să mergi des la biserică!» — Sărmana copilă fu 
foarte spăimîntată. Altă dată auzi iarăş un glas şi văzu o 
lumină. în care i se arătă un bătrîn înţelept și mîndru, cu 
aripi în spate, zicîndu-i: «loano, mergi de scapă pe regele 
Franciei şii dă țara înapoi!» Ea răspunse tremurind: 
«Doamne, eii sunt o biată fată, şi nu voi şti nici să mă 
lupt, nici să mîn oastea la răsboi!» Glasul îi răspunse: 
«Te vei duce către domnul Baudricourt, căpitanul din Vau- 
couleurs, care te va trămite către rege. Sinta Ecaterina şi 
sinta Mărgărita iţi vor da ajutor!» — Ioana rămase plină 
de mirare și începu a plinge, neştiini care îi va îi soarta 
în viitor. 

Acel înțelept fusese chiar sfîntul Mihail, groaznicul ar- 
change! al judecăților şi al bătăliilor. El mai veni, şi, spre 
a'i da inimă, îi povesti jalea cea mare de care era cu- 
prinsă țara Franciei. În urma lui veniră umbrele albe ale 
sfintelor, înconjurate cu făclii, împodobite cu cununi, plin- 

gind cu un glas dulce şi pătrunzător. Ioana plingea și dînsa, 
iar cînd sfintele şi îngerii o părăseaŭ, ea zicea suspinînd : 
«Cum aş fi vrut să mă fi luat îngerii cu dinşii !» 

Pînă atunci ea nu auzise de cît scumpul glas al maicii 
sale! Acum ea auzea glasurile puternice ale îngerilor, carei 
cereau să părăsească casa părintească și pe muma ei, să 
lase grădiniţa ce sta la poalele bisericii, de unde păsările 
veneau să mănînce din mîna ei — atît de mare era blindeţea 
acelei sfinte fete, în cît păsările cerului veneai către. 
dinsa ! — și... să meargă să vorbească oamenilor şi să co- 
mande ostaşilor. 

Cinci ani petrecu astfel Ioana, într'o luptă groaznică şi 
necontenită. Două autorităţi îi porunceau lucruri deose- 
bite. Tatăl ei o oprea în coliba lui, iar îngerul îi zicea să 
plece, să pună mîna pe arme şi să'şi scape țara. Tatăl ei, 
țăran cam grosolan dar cinstit, jura că, dacă fiică-sa se 
va duce cu oastea, el cu minele lui o va strînge de git. 
Ce să facă ea dar? căci în ori ce chip trebuia să fie neas- 
cultătoare unei puteri. Aceasta fu o luptă groaznică. 

Părinţii ei împotrivindu se cu totul la întreprinderea sa, 
voiră să o mărite. Un flăcăii din acelaş sat pretinse că, 
fiind copilă, îi făgăduise să'l iea de soț. Ioana se apără 
cu putere dinaintea judecății; dar însă, ca să scape din 
mîna părinţilor, ea trebuia să atragă în parte'i vre-o rudă; 
ceea ce era foarte greii. Un unchiii al ei primi însfîrşit să 
vorbească despre dinsa cu căpitanul din Vaucouleurs ; 
acesta îi răspunse să o ducă îndărăt la tatăl ei, bine păl- 
muită. Insă Ioana, în loc de a-și perde curagiul, voi să 
meargă singură la domnul Baudricourt. Minutul hotărîtor 
sosi ; îmbrăţișă pe toate prietinele ei şi le lăsă sub paza 
Domnului ; numai pe Haumeta, adevărata ei prietină şi to- 
varăşă, nu voi s'o vază; despărţirea ar fi fost prea crudă. 
Ast-fel părăsi satul şi familia ei pentru tot-d'a-una. | 

Ajunse în orașul Vaucouleurs, îmbrăcată cu haine de 
țărancă, roşii şi groase, şi trase cu unchiul ei, la nevasta 
unui ferar care o priimi cu prietinie; se duse la Baudri- 

court şi'i zise cu ton hotărît că Dumnezeiă o trămite către 
rege, spre a'i spune să nu se lupte pînă'i va veni ajutor 
din partea lui; să aştepte pînă în postul cel mare şi atunci 
Dumnezeii se va milostivi cu țara Franciei şi o va ajuta, 
căci această țară nu este numai a regelui, ci e chiar a 
lui Dumnezeu. 

Căpitanul se miră mult şi, temîndu-se să nu fie vre-o 
ispită a diavolului, se sfătui cu preotul, carele povăţui pe 
loana să se întoarcă la părinţii ei. Dar poporul nu se mai 
îndoia despre sfințenia fecioarei ; el alerga din toate păr- 
tile ca so vază. Un cavaler întrebă dacă Englezii vor fi 
goniți din țară; ea răspunse că «trebuie să meargă către 
rege înaintea Paştilor, chiar de i s'ar toci pe drum picioa- 
rele pînă la genunchi, și că nimeni pe lume nu va putea 
să cotropească ţara ei». Atunci toți orăşanii din Vaucou- 
leurs deteră bani spre a i se face o îmbrăcăminte de răs- 
boi, și Ioana plecă către Chillion. 

Calea era grea și primejdioasă; țara era plină de til- 
harí; nu mai erau nici drumuri nici poduri, şi a călători 
astfel cu vre-o cinci saii şase ostaşi numai, era primejdios 
pentru o fată. Ea însă nu se spăimiîntă; prea era curată 
ca să se teamă de ceva, și cu toate că era şi tînără şi fru- 
moasă, împrejuru-i se revărsa ca un cerc luminos şi reli- 
gios, care impunea respect celor ce o înconjuraă. Trecu 
dar cu o linişte vitejească printr'acea țară pustiită şi plină 
de hoţii; ar cind tovarășii ei descurajați voiau să o pă- 
răsească, ea le zicea: «Nu vă temeţi de nimic; Dumnezeu 
imi pregătește calea. De aceea m'am născut !» 

Cind ajunse în Chillion, era împotriva ei o așa mare 
opunere, încit a trebuit ca sfatul să se adune spre a dis- 
cuta dacă se cuvine saii nu ca ea să vadă pe rege. În 
sfirşit regele o primi cu cel mai mare alai. Era seară; 
cincizeci de făclii luminau sala, unde stau îmboldiţi peste 
trei sute de cavaleri, nerăbdători să vadă p'acea fermecă- 
toare, ce făcuse atita sgomot. 

Fermecătoarea era o biată fată de optsprezece ani, fru- 

moasă, înaltă şi bine făcută. Ea intră simplă ca o păstoriţă, 
ceru să vadă pe rege, căruia, sărutîndu-i genunchii, îi zise: 
«Doamne, eŭ sînt loana Fecioara, şi viii din partea lui 
Dumnezei, ca să scap ţara şi pe tine însu-ți !» 

După Dumnezeiă, Francia era totul pentru dinsa, sai, şi 
mai bine, ea amesteca aceste două iubiri într'una și aceiaş. 
«A duce răsboi împotriva sîntei ţări a Franciei, zicea ea, 
este a răsboi împotriva Domnului lisus». 

Dar vrăşmașii ei cercară a dovedi că ea este o vrăjitoare, 
şi numiră un sfat de vre-o cinci episcopi ca să o cerceteze. 
loana răspunse la întrebările acestora cu simplitatea ei 
obicinuită, şi judecătorii, văzind-o aşa de nevinovată, o de- 
clarară de adevărată trămisă a lui Dumnezeu. Atunci ni- 
meni nu mai stătu la îndoială şi regele, dindu-i pe seama 
ei o roată de ostaşi, ea plecă călare pe un armăsar negru, 
îmbrăcată cu veștminte bărbătești şi cu arme albe, ținînd 
în mină o mică secure şi în cealaltă un paloş strălucitor. 
Steagul ei era alb şi semănat cu flori de crin; pe dinsul 
eraii scrise sîntele cuvinte: «lisus şi Maria». 

Astfel ajunse loana în oraşul Orleans, la opt ceasuri 
seara, în ziua de 29 Aprilie. Ea nu putea să înainteze de 
mulțime ; toți voiau să se atingă cel puţin de calul ei. Oră- 
şenii se uitai la dinsa, precum s'ar fi uitat la Dumnezeu. 
Ioana, vorbind mereii poporului cu o mare blîndeţe, ajunse 
pînă la catedrala cetății, unde descălică spre a face o ru- 
găciune. 

Oraşul Orleans se afla înconjurat de mai multe cetățui 
pe care le stăpîneaui Englezii. Fecioara dete ocolul zidu- 
rilor cetății, spre a le vizita, şi înaintă chiar pînă către 
meterezele englezeşti. Tot poporul, adică bărbaţi, femei şi 
copii, îmbătaţi de religiune şi de răsboi, păşea fără te- 
mere în urma eï. Ea venea seara la denie în biserica 
Sfintei cruci, şi acolo toată lumea lăcrima de bucurie îm- 
preună cu dinsa. 

Pină aci ea nu fusese nici odată în bătălie. Într'o noapte 
se scoală deodată: «Doamne! strigă ea, singele oamenilor 

noştri curg! Daţi-mi curînd armele și calul!» Pe urmă 
pleacă în goana mare; pe drum, întilnind răniți pe carii 
aduceau în oraş, ea zice: «Nici odată n'am văzut curgînd 
singe de Francez, fără ca să mi se ridice părul de groază! 

În noaptea aceia Francezii atacase o cetăţuie engleză, 
fără să dea de ştire loanei; dar încercarea lor nu isbuti; 
ei se turburară şi fugiră cu neorînduială. Însă, cît se ivi 
chipul măreț al Fecioarei pe cîmpul de bătaie, fugarii se 
întoarseră, inima le veni la loc; peste puțin învinseră ce- 
tățuia și din Englezi abia scăpară cîțiva ascunși sub veş- 
minte de călugăr. Aceasta fu cea d'întii bătălie și prin 
urmare cea d'întii isbindă a loanei, şi cu toate acestea, ea 
plinse mult văzînd atiţia oameni, atiți frați morți pe cimpul 
de luptă. 

Mai răminea Englezilor o cetățuie însemnată. Ioana se 
porni asupra-i, cu o mulțime de ostaşi şi cetățeni, strejile 
orașului nu voiră să-i deschidă porţile, poporul le sparse şi 
eşi. Soarele răsarea pe d'asupra Loarei cînd toţi se aruncată 
în luntri ca să treacă pe cel-l'alt mal unde se afla cetăţuia; 
ajunseră pînă la poalele ei şi simţiră lipsă de artilerie. 
Englezii se apărau vitejește. Fecioara, văzînd că luptătorii 
începeau a slăbi, se asvirli într'un şanţ, luă o scară, o puse 
pe zid, dar, cînd încercă a se sui, o săgeată i se înfipse 
în umăr şi ea căzu; durerea o supuse un minut; dar pe 
loc se sculă iarăşi şi strigă plină de vitejie: «Cind veţi zări 
steagul mei sus pe zid, atunci să intraţi!» Cei din oraş 
care priveau după metereze această luptă crîncenă, nu 
putură să se mai oprească; deschiseră porţile și deteră 
năvală pe pod. Gloata venea ca o mare împotriva Englezilor; 
aceştia spăimîntaţi, fugiră, părăsind cetăţuia în mîna birui- 
torilor. Într'acest chip fu scăpată cetatea Orleans. Englezii se 
retraseră către miază-noapte, în oraşele Jargeau şi Bogency; 
lar loana, întorcindu-se la Carol al VII-lea, îl rugă să meargă 
la Reims, spre a fi încoronat. Dar, de vreme ce multe din 
orașele ce se aflaii pe calea Reimsului erai încă stăpinite 

de vrăjmaş, hotărî să curețe mai ’nainte toată calea aceia 
de ori-ce oaste duşmană. 

Francezii întilniră pe Englezi lîngă cetatea Patay ; aceştia 
stau la îndoială dacă trebue sai nu să se bată; în sfîrșit 
lupta începu; generalul Talbot fu prins şi două mii de 
Englezi acoperiră cîmpia cu trupurile lor. Fecioara plingea 
văzînd atitea morți și dojenea cruzimea cu care ostașii 
biruitori loveau şi vindeau pe cei robii. 

După această izbire însemnată, care smulse din mîna 
Englezilor o mare parte din tărîmurile isbîndite de dinșşii, 
Ioana ceru ca regele să vină negreșit la Reims. Mai mulți 
curtezani se împotrivea acestui plan, dar stăruința Fecioarei 
fu atît de mare în cît voinţa i se făcu. Moleșitul prinţ, 
urmînd dorinţei poporului întreg, plecă cu curtea sa. Însă 
pe drum el întimpină împotrivire din partea oraşului Troyes, 
care nu voia să-i lase trecerea slobodă. Atunci sfatul se 
adună şi chibzui de n'ar fi mai bine să se întoarcă la Chillion. 
Ioana plină de inimă, lăsîndu-i să-şi urzească planurile sub 
cort, puse mîna pe arme începu atacul oraşului, îl supuse, 
deschise porţile regelui şi, înfruntînd toate pedicile, duse 
pe Carol al VIl-lea pînă în oraşul Reims. 

Acolo se făcu încoronarea lui cu cea mai mare pompă. 
Francia, dobîndind un rege pămîntean, dovedi că mai are 
într'însa puterea de a-și susține neatiîrnarea. loana care 
pregătise cu atîtea trude această mare sărbătoare ce umplea 
țara de bucurie, simțindu-şi acu misiunea sfirşită, îngenuchiă 
dinaintea lui Carol şi-i zise: «Înalte Doamne, eŭ am avut 
datorie să scap Orleansul, să te ung rege şi să-ți pun 
pe cap coroana Franciei. Mulţumesc lui Dumnezeu că-m'a 
ajutat întru toate acestea! Însă acum dă-mi voie să mă 
întorc în sat la mine». 

Nimeni nu voi s'o lase să plece; aşa și dînsa, supuniîn- 
du-se rugămintelor regelui şi poporului, rămase la curtea 
lui Carol. 

Prin ajutorul ei Francia își redobîndise adevăratu-i rege ; 
dar acestuia, întronat de puţin timp, îi lipsea o „capitală, 

căci Parisul era încă ocupat de vrăjmaş. Deci toate armele 
franceze se porniră în spre dînsul pentru a'l scăpa. Ioana 
începu atacul; dar, după ce luă cu asalt un rînd de me- 
tereze, căzu rănită răŭ în piept. De atunci puterea eï începu 
să scadă; ea simţea schimbarea ce se făcuse într'însa și 
zicea adese ori duhovnicului ei: «De voi muri peste puţin, 
să spui regelui să zidească biserici în care se vor face ru- 
găciuni pentru cei ce aŭ murit întru apărarea țării». De 
mult ea zisese: <Întrebuințaţi-mă căci n'am să mai fiù cu 
voi mai mult de un an». Toţi o priveaă ca o sintă, dar 
ea din potrivă le arăta că n'are nici o putere de a face 
minuni. Astfel, odată, o doamnă rugînd-o să pună mîna 
pe nişte cruci și pe nişte mătănii spre a le sînți, ea îi 
răspunse zimbind: «Pune și dumneata mina și tot una va fi». 

De la Paris, ea se duse cu oastea ca să scape tirgul 
Compiegne. Aici avea să se sfirşească viața ei cea răs- 
boinică, ca să înceapă pentru dinsa o viață de suferințe 
amare. Eşind odată din oraş cu o ceată, se văzu în mij- 
locul vrăjmaşilor, părăsită de ostaşii ei, care se retrăsese 
în cetate. Apucă şi dînsa înapoi, dar găsi porţile închise 
şi căzu în miînile unui cavaler din Burgonia, numit loan 
de Ligny, care o vindu Englezilor pe zece mii de franci 
(aproape 30.000 de lei). Aceştia, pregătindu-se a o ucide; 
o închiseră într'un turn, de unde ea încercă să scape, sărind 
pe fereastră. Strejile ce păzeai împrejur, o prinseră. Inima 
ei era în Compiegne şi, de cîte ori îi venea în gînd că 
străinii vor putea lua acea cetate şi vor intra iarăşi în 
miezul Franciei, plingea cu desnădăjduire şi cădea în ge- 
nunchi, rugind pe Dumnezeii să o strămute într'o clipă în 
tabăra franceză. 

Închizitorii ei, băgind de seamă, după mai multe ale ei 
încercări, că va putea să fugă din turnul unde era închisă, 
o duseră în oraşul Rouen, ca să i se facă acolo și judecata. 

Omul însărcinat cu acest proces era un episcop numit 
Cauchon, vindut Englezilor şi duşman înverşunat al Ioanei. 
El, cu tovarășii lui, încercă prin toate mijloacele a dovedi 

că loana este eretică şi vrăjitoare; dar credincioasa copilă 
răspunse cu atita simplitate şi cu atîta hotărire, în cît ade- 
sea înmărmuria pe iscusiții ei judecători. La ori-ce între- 
bări i se făceai asupra legii şi a bisericii, ea răspundea 
cu acea credință fierbinte a unei inimi curate şi fără de 
pată; iar cînd îi ziceau că nu e creştină şi că trebue arsă 
pe piață, ea le răspundea, arătîndu-le cerul: «Aduceţi-vă 
aminte că este colo sus un jude şi pentru voi»! Şi judecă- 
torii turburați, se risipeai lăsînd pe a doua zi judecata; 
astfel se petrecu un timp destul de lung. Englezii erai 
foarte supăraţi de această întirziere; ei cereau ca loana 
să fie arsă pe loc. În zadar se sileaŭ bieţii cărturar să le 
dovedească cum că trebue ca această faptă să aibă cel puţin 
un văl, o umbră de dreptate; neputind a mai răbda nici 
un fel de prelungire a judecății, porunciră lui Cauchon 
să grăbească cu cit se va putea mai mult sfîrșitul acestei 
grozave istorii, ameninţindu-l că-l vor spînzura pe dinsul 
însuşi, dacă nu le va asculta straşnica poruncă. 

În timpul acesta, Ioana suferea chinuri grele în temniţa 
ei; expusă la batjocura unor soldaţi mojici, cari dormiai 
chiar în chilia ei, legată cu fiare întrun colț pe un mă- 
nunchi de paie, fără să se poată mişca, ea nu avea altă 
apărare de cît hainele ei bărbătești. Noaptea şi ziua ea 
veghia deşteaptă spre a-și păstra cinstea, impunînd mai 
mult paznicilor prin puterea morală a înfățișării ei. Într'a- 
ceastă tristă poziţiune petrecu ea, sărmana, sărbătorile Paş- 
tilor. Ce durere putea fi mai adîncă pentru dînsa, care 
era învățată cu drăgălaşele mîngieri ale mumei sale, de 
cît aceia de a petrece aceste sărbători, în care toți oamenii 
suferă şi se bucură împreună, singură și părăsită în fundul 
unei închisori întunecoase? Paznicii ei fură așa de crunți, 
în cît nici voie nu-i deteră să meargă la biserică. Poarta 
ce se deschide pentru toți în noaptea Învierii, rămase în- 
chisă pentru dînsa ! 

După sărbători, judecata începu iarăși. Cu toată slăbi- 
ciunea în care căzuse, ea rosti aceste cuvinte pline de tărie: 


IE... [E -la 
«Tot ceia ce am făcut, bine am făcut. Ştii că Englezii 
mă vor ucide, crezînd că după moartea mea vor dobindi 
țara Franţei; dar chiar de ar fi dinşii de o sută de mii de 
ori mai mulţi de cum sunt acuma, nu vor putea dobiîndi 
această țară»! Judecătorii, întărîtați şi mai mult împotriva 
ei prin aceste cuvinte, de altă parte speriați de amenin- 
țările Englezilor şi desnădăjduiţi de a găsi în apărarea 
din grai a loanei, vre-un cuvînt prin care ar fi putut s'o 
învinovățească de erezie, începură a'i găsi vină în îmbră- 
cămintea ei. O întrebară de ce steagul ei fusese cel d'întii 
la încoronarea regelui; ea răspunse: «De oare-ce a fost 
cel d'intii la muncă, trebuia să fie şi cel d'intiîi la cinste». 
Pe urmă o învinovățiră că a purtat veştminte bărbăteşti, 
ceea ce nu se cuvenia sexului ei. Atunci ea nu ştiu negreșit 
cum să se apere; o ruşine feciorească o oprea să spună 
care fusese adevărata pricină a acestui port. Judecătorii 
nu lăsară să le scape această întîmplare, şi, numind-o în 
obşte vrăjitoare şi făcătoare de farmece, hotăriră să o arză. 

Pe acea vreme, Carol al VII-lea nici nu se gindia la 
loana ; afea fecioară ce-l scosese din ticăloasa şi moleșita 
lui viață, spre a-l aşeza pe tronul unei naţiuni care numai 
prin puterea ei devenise biruitoare, acea simplă şi eroică 
fată de la cimp, era cu totul uitată de diînsul; nici chiar 
un simțimînt de recunoştinţă nu-l împinse a cerca să o 
răpească din mîinile gizilor ei. Curtezanii lui, oameni co- 
rupți şi plini de ură şi de pizmă împotriva Ioanei, se siliaŭ 
mai mult să o şteargă pe deplin din aducerea aminte a 
slabului rege. 

De şi ea ar fi avut drept a se plinge de această uitare, 
insă loana nu rosti un cuvînt împotriva lui Carol; ea vedea 
într'insul țara întreagă, unsul lui Dumnezei ; ar fi crezut 
că face un păcat mare, dacă ar fi învinovăţit o ființă cei 
se părea vrednică de cel mai cuvios respect. 

Dar minutul hotăritor sosi. Ioana, legată pe o căruță des- 
velită, fu adusă în mijlocul poporului pe piaţa mare din 
Rouen. Acolo, mai mulţi preoți, vinduţi Englezilor, decla- 

mară cuvinte prin care înfioraii pe sărmana fată, vestindu-i 
moartea sa chiar în acel loc, şi dovedind poporului că ea 
este nelegiuită şi eretică. 

Locul de moarte era pregătit; o mulțime de soldați en- 
glezi înconjurai piaţa, bătindu-și joc de biata fecioară. 
Popii, voind să-i prelungească suferințele, începură a'i face 
deosebite întrebări despre legea și faptele sale; dar ostașii 
nerăbdători o smulseră de dinaintea lor şi o legară pe 
rugul unde era să fie arsă. Văzîndu-și atunci moartea de 
aproape, ea ceru o cruce; un cavaler englez făcu cu două 
surcele o cruciuliță, şi "i-o dete, rizînd. Ea o sărută cuvios 
şi o puse pe sin. Preoţii o afurisiră în numele bisericii. 
Gidele puse foc lemnelor de la rug. Ioana îl văzu de sus 
şi nu putu să oprească un strigăt plin de fiori. La urmă 
călugărul ce era lingă dînsa se cobori jos, şi flacăra în- 
cepu a se încinge... 

În minutul cînd o atinse, nenorocita fată tresări şi ceru 
aiazmă ; dar îndată capul îi căzu pe sîn, și mai strigă o 
dată: «lisuse» !.., Vilvoarea de flacări o înconjură de toate 
părţile. 

Două mii de oameni plingeau la această tristă privelişte; 
unii Englezi numai se sileau a rînji; dar după ce văzură 
trupul Ioanei schimbat în scrum şi cenușă, ei fură pătrunşi 
de o mustrare de cuget adîncă și alergară în toate părțile 
cu un fel de spaimă groaznică, strigînd în gura mare: «Am 
omorît o sfîntă» ! | 

Aceste cuvinte, eşite din gura unui vrăjmaş, erai foarte 
adevărate; ele vor rămînea, şi viitorimea le va crede; în- 
tradevăr sfîntă a fost Ioana Darc, Fecioara din Orleans, 
în privința religiei şi a iubirei către țara sa. 


Paris, 1851. 


Mihnea-Vodă cel rău !). 
1508—1510. 


i 


MĂNEȘTI. 
«Să n'aibi milă !» 


Ca la două ceasuri cale °n jos de Ploeşti curge apa Cri- 
covului, care, cu mii de piriie ce se resfiră şi se împreună, 
împestrițează matca sa răslățată şi năsipoasă; d'a stînga, 
cîmpia şeasă se lungeşte pînă în poalele munţilor; d'a 
dreapta, malul se'nalță ripos şi acoperit cu păduri vechi 
și stufoase. Pe o culme mai semeaţă a acelei coaste sta, 
pe la leatul 1508, cetăţuia lui Dracea Armașşul din Mănești; 
din zidurile ei înegrite, vederea coprindea toată lunca, cu 
bordeiele şi coşarele țărănești risipite prin tufişe şi bălării ; 


1) Publicat mai întîi în Românul, 1857, N-r 16—22, reprodusă apoi 
— împreună cu Doamna Chiajna — în volumul : «Scene istorice din cro- 
nicele Românești. Mihnea Vodă (cel răi) Doamna Chiajna ce A. 
I. Odobescu. București, 1860. Libr. Danielopol. 1 vol. 115 pp. 80 mice 

Cu următoarea prefață: «După titlul şi după cogprinderea acestui 
mic volum, fieșcine va vedea c'am avut drept model, frumoasa nuvelă 
istorică a D-lui C. Negruzzi asupra lui Alesandru Lăpușneanu. Ca 
ori-ce imitație, încercările mele sînt negreşit cu mult mai prejos de 
acel mic cap d'operă ; în lipsa talentului, m'am silit cel puţin să păstrez 
— precit s'a putut, formel: și limba Letopisefelor naţionale cu care, în 
dreptate, se poate lăuda mai vîrtos țara Moldovei: să adun datine; 
numiri și cuvinte bătrinești, spre a colora aceste doă episoduri cu- 
lese din cronicile vechi. 

mai departe turnurile bisericei din Tirşor, pe care o zidise 
cu vre-o cîţi-va ani mai înainte, Vladislav-Vodă, ce chiar 
într'însa zice Cronica 1), «aŭ perit de sabie»; și în fund 
de tot, plaiurile aburoase ale Cîmpinei și ale Breazei. 

Intro zi noroasă de primăvară, puțin în urma Paştilor, 
crivățul sufla iute şi 'ngheţat din fundul văilor, iar jalnicele 
sale gemete aduceaii de departe, împreună cu freamătul 
bătrînilor ştejari, chiotele de vinătoare ale bătăiaşilor și 
lătrătura chelălăită a copoilor; căci departe, tocmai în valea 
Comanacului, Mihnea, fiul Armaşului, se desfăta vînînd 
fiarele sălbatice, după obiceiul boieresc de pe atunci, cînd 
stăpînul, pentru a sa mulțumire, rădica de prin sate toți 
vecinii 2) cu gloata, de rămîneaŭ țarinele nearate şi ogoa- 
rele pustii 3). 

Un glas de bucium s'auzi d'odată sunînd tare din cetăţue, 
ŞI vînătorii, deşteptați din sgomotoasa şi sălbatica lor beţie, 
printracea grea şi pacinică chiemare, se întoarseră cu 
larmă spre casă, unii purtînd pe umeri dobitoacele ucise, 
atîrnate pe biîrne, alții ducînd cînii de sgarde şi curuii în 
lănțuşe. În fruntea lor mergeaŭ călări, cu friul legat de 
ublinc, Mihnea şi feciorul săi, Mircea Ciobanul; tatăl, om 
matur și vîrtos, avea scrise pe faţa sa păroasă și poso- 
morită şi în ochii săi arzoi și încruntaţi, strășnicia carac- 
terului său: băiatul abia eşit din copilărie, vădea o fire şi 
mai sălbatică, care-i şi meritase porecla de «Cioban». 

„ Amîndoi purtau cioboate de piele groasă pînă la ge- 
nunchi, poturi de dimie albă, un cojoc scurt de oaie neagră 


„ Faptele istorice ale unei ţări sai ale unei epoce au totd'auna un 
interes mai viii cînd traiul şi ideile, obiceiele şi graiul de acolo saŭ 
de atunci ne sînt cunoscute. Scopul romanţelor istorice este, în parte 
da ni le arăta ; asta este şi folosul lor instructiv. 

Cei ce pot mult, isbutesc a caracteriza, într'asemenea scrieri uşoare, 
o epohă sau o nație; cei cu bună-voinţă, dar cu mai slabe mijloace, 
fac — ca mine — încercări !». 

1) Constandin Căpitanul. 

2) Așa se chiemai sătenii robi pe vechime. 

3) Vezi în Descrierea Moldovei de Dimitrie Cantemir. 

cu glugă la spate, și chimir cu oțele; la git aveau gru- 
măjer rotund de zale de fer și în cap o turcă flocoasă, 
adusă la o parte ; la briă, satîr şi jungher. Unii din vînătorii 
pedeştrii purtau sănețe 1), cei-l'alţi, arcuri și săgeți. Astfel 
păşea ceata înainte și înoptase bine cînd ajunse în curtea 
cetății. 

— «Descalecă mai în grabă şi sui-te 'ncoa;» — strigă 
lui Mihnea, din capul scării şi cu glasul năbuşit de lacrimi, 
o femeie cam trupeşă ce nu "i puteai zice nici tînără, nici 
frumoasă, — «boierul socru, biet, trage ca să 'şi dea su- 
«fletul şi merei cere de domnia-ta». 

— «lată-mă 'ndată. . . . .», şi Mihnea descălicase, urcase 
ingusta şi dreapta scară de piatră, şi, prin tinde întune- 
coase, mergea la odaia tatălui său. 

Cind deschise mica ușă de brad, el zări pe bătrinul Armaş 
uscat şi galbin, cu fruntea pleşuvă, cu bârba albă, zăcind 
lungit pe spate pe o velință albă, în căpătiiul unui pat ce 
ținea d'o parte toată întinderea odăni. Alături ardea o făclie 
de ceară galbină, şi un biet călugăr bogonisea pe slove- 
neşte, dar cu glas slab, rugele agoniei; în părete o mică 
candelă lumina o vechie troiță de lemn şi mai încolo pe 
ziduri stai rinduite, peste un zăblău vărgat, arme de tot 
felul, coifuri, zale de fer, tuiuri, iatagane trunchiete şi dis- 
puieri luate de pe la dușmanii învinşi. O singură armă, o 
ghioacă 2) de fer țintuită, mare și grea, buzduganul însușit 
slujbei de armaşș-mare, sta așezată pe velința flocoasă d'a 
dreapta bolnavului şi mina-i osoasă dar slăbită, printr'o 
mişcare spasmodică a nervilor, căta încă s'o ridice. 

Cind Mihnea intră în odaie, ochii unchiaşului, afundați 
sub cercul albit al sprincenelor, clipiră ca o candelă ce 
moare şi buzele-i vineţite şoptiră tremurind aceste cuvinte: 

— «Fătul meŭ!... fă inimă vitează !... nu te lăsa!... 
fii- stilp țeapăn casei noastre şi nu îngădui să cadă 


e 


l) Puştile vechi; căci puște se chemaii ma! 'mainte tunurile. 
*) Măciucă de fer cu ţinte, franţ. massue. 

«biată moșie 1) părintească pe mîna Oltenilor, p'a Ba- 
«sarabeştilor — (trăsni-iar Domnul din senin !) — C'așa 
«avem noi lăsat cu blăstem de la moși strămoşi: pace şi 
«răgaz să n'avem cu neamul lor cel urgisit... De 'ți va da 
«Domnul Dumnezeă putere şi tărie, să nu cruțţi, să n'aibi 
«milă, că nici de tine nimeni nu va avea milă, cînd te vor 
«vedea înfrînt şi ticăit... Mîna mea sa muiat,.. nu mai poate 
«rădica buzduganul ăsta, vechiul meă tovarăș, bunul met 
«prietin ;... ial acum tu în mînele tale şi proaşcă să faci, 
«cînd vei isbi cu dinsul în duşmanii noştrii... Să n'aibi 
milă |...» 

Glasul i se curmă; ca un fiorise strecură prin tot trupul 
ŞI rămase încleştat... Atunci în mijlocul acelei tăceri de 
spaimă, prin care trecea suflarea morţii, în loc de sunetul 
clopotelor, se auzi o zăngăietură înfundată de cătuşe şi de 
lanţuri. Eraii bieţii vecini robiţi şi puşi în fiare de răposatul 
armaş, care .zăceaă aruncaţi în fundul pivnițelor cetățuii 
sale și acum, în mijlocul nopţii, îşi scutura dureroasele lor 
lanţuri. 

Apoi totul intră în tăcere; prin odăi abea se auzea ceva 
suspinuri de femei şi p'afară văetarea viforoasă a crivăţului. 
Intunericul domnea preste tot. 

Deodată însă începură a se deosebi tropote de cai şi 
curînd după aceia cîți-va călăreți băteau tare cu paloșele 
în poartă. Stoica om vechi al casei, deschise oblonul, scoase 
capul pe o îngustă ferestruie şi întrebă: — «Cine e?». 

— «Oameni buni» — răspunseră d'afară. | 

— «Ce cătaţi aşa înoptat pe la casele creştinilor ?» 

— «Sintem de la Domnie, noi, boieri ai țării şi venim 
«să ne închinăm noului Domn ales de obşte, lui Mihnea- 
«Vodă». — La aceste cuvinte neaşteptate, Stoica deschise 
poarta şi boerii descălicind, merseră pînă la Mihnea îi săru- 
tară mîna cu smerenie, iar cel mai bătrîni dintre diînșii grăi. 
într'astfel : 


1) Tara, patria 

— «Ani mulți întru noroc şi fericire urăm Mării Tale! 
<aflatu-vei din svonul și jalea obştii că s'au pristăvit feri- 
«citul Domn și bun creștin Rada-Vodă, iar norodul cerind 
«cu o glăsuire ca să "i fii Măria Ta sprijin și părinte, boerii 
«ţării te-aii ales ca să urmezi răposatului în Domnie, şi pe 
«noi, supusele Măriei Tale slugi, ne-ai trămis ca să te rugăm 
«din partea tuturor în de obşte, să primeşti volnic și bu- 
«curos această sarcină. — Deci fie-ți Doamne, milă de moşie 
«şi nu o lăsa în prada răpitorilor cari de toate părțile 
«poftesc la dînsa ca să o strice şi să o jefuiască. La Măria 
«Ta aleargă toți cu nădejdea, ca puii la cloşcă. Nu-i lepăda; 
«îndură-te, Doamne, de pămiîntenii Mării Tale şi le deschide 
«aripă de apărare». 

Mihnea stăpini în sine-şi bucuria, mulţumi cu sînge rece 
boerilor şi îndată porunci să i se gătească caii de plecare. 

La revărsatul zorilor, Mihnea cu fiul săă şi cu Stoica, 
boerii trămişi în solie şi ciţi-va călăraşi şe porniră pe drumul 
Curţii de Argeş. 

Buna jupăniță Smaranda, acum Doamnă a țării Romineșşti, 
rămase cu slujitorii şi femeile sale ca să îngroape a doua-zi 
pe bătrinul Dracea, armaşul din Mănești, la mănăstirea 
Tirşorul. 


TE 


CURTEA DE ARGEȘ. 


«Nu-i asea c'avuţiile 
îs amăgitoare ?... 


Să aflăm acum prin care împrejurări, această cinste ne- 
visată se dete lui Mihnea. 

Radu-Vodă, căzînd sub grea afurisanie şi urgie a pa- 
triarhului Nifon, se răpusese de o groaznică și cumplită 
boală, şi cu toată cinstea Voevozilor, se îngropase la mi- 
năstirea sa din Deal. Fratele lui, Vlăduță, era încă prea 
tînăr ca să ia cirma ţării; boierii de toate părțile umblau 
cu zavistii care de care s'apuce domnia; Basarabii cari 

mai erau şi bani moşteni ai Craiovii, voiau să așeze pentru . 


vecie neamul lor pe scaunul domnesc; dar ei erau Olteni 
şi boierilor de dincoace nu le plăcea a fi mai prejos. Însă 
sila d'a ține țara în vrăjbi îndelungate şi mai ales temerea 
d'a vedea viind Domn de la Vladislav, Craiul Ungariei, 
care, prin solul săi Emeric de Joborg, făgăduia neîncetat 
boierilor că le va trămite pe Danciul, fiul lui 'Țepeș-Vodă, 
carele trăia în Ungaria, la graful Zapolia, și care negreșşit 
ar fi închinat țara protectorului săi, în sfîrşit şi frica Tur- 
cilor ce amenințau necontenit d'a năvăli peste Romini, 
făcură pe boieri ca s'aleagă dintre dînşii pe cel care, prin 
firea sa mai semeață, se părea că va fi cel mai viteaz apă- 
rător al țării: acesta fu boierul Mihnea, fiul Dracii arma- 
şului din Mănești 1). 

lată dar pricina pentru care-l vom găsi cîte-va zile după 
moartea tatălui său, în curtea domnească de la Argeș; 
însă nu va mai fi aci asprul vînător cu cojoc de oaie. Azi 
Mihnea a îmbrăcat chepeneag de catifea roşie cu ceapra- 
zuri şi cu bumbi de aur, cioareci albi tiviţi cu găitane de 
fir, cizme cu pinteni poleiți şun gugiuman de samur cu 
surguciii de petre scumpe. Astfel se 'coboară el cu alai 
din Curțile domneşti, pînă'n vale la biserica pe care Radu- 
Negru-Vodă o lucrase cu mare meșteșug, împestrițînd că- 
rămizile şi scobind flori în piatră. 

La uşa bisericei îl întimpină mitropolitul Maxim cu mai 
mulți archierei, purtînd Crucea şi Evanghelia pe care Dom- 
nul le sărută cu multă cucerie; la urmă merse de înge- 
nunchie drept la ușa din mijloc a altarului, îşi rezimă capul 
gol de sfîntul preastol, iar mitropolitul, puindu-i omoforul 
pe cap, îi citi cu glas măreț rugăciunile de încoronare ale 
împăraţilor bizantini şi-i unse fruntea cu sfintul mir. 

Sculindu-se, Mihnea sărută preastolul şi icoana Adormi- 
rei Maicei Domnului ce sta pe iconostasul din dreapta, ca 
hram al mînăstirii şi, viind în mijlocul bisericii, mitropolitul 


1) Constantin Căpitanul, Fotino, Șincai, Engel. 

îi puse pe cap coroana Voevozilor şi-i dete în mînă spada 
și buzduganul domnesc, ce le ducea pe o perină roşie, 
marele spătar. Atunci prea-sintul părinte, împreună cu 
marele postelnic îl duseră de subţiori pînă la strana poleită 
ce se 'nălța pe trei trepte la dreapta în biserică, purtind 
pajerea țărei săpată în lemn. Cind se urcă noul Domn 
p'acel scaun bogat, cîntăreţii glăsuiră rugăciunea: «Tebe 
Boga hvalim» !. 1) şi oastea de afară slobozi puştile şi să- 
neţele cu chiote de bucurie şi începură a suna din tobe, 
din pauce, din trimbiţe şi din surle. 

Toţi boierii sta rinduiţi şi ascultau liturgia. Cind se sfirși 
dumnezeiasca slujbă, Mihnea ieşi din biserică, îmbrăcă în 
tindă caftanul alb cu guler de samur, încinse paloşul şi 
încălecă pe un armăsar cu harșă de fir şi cu zăbale suflate 
cu aur. Atunci se porni alaiul îndărăt la curţile domnești. 

În cap mergeaii, ca să deschidă drumul, Dorobanţii cu 
girbace şi Vinătorii de plai şi de Olt cu lungi săneţe; în 
urma lor veniaii Roşiorii şi Verzişorii călări, despărțiți în că- 
pitănii, fiecare cu steagul ei, purtind mintene roşii şi verzi; 
apoi caii domneşti, acoperiţi cu grele harşale de fir și de 
mătăsuri ; îndată după aceştia, Mihnea însoțit de patru viteji 
Ferentari cu lăncile poleite în vîrf și la mînere, şi urmat 
de boierii de taină, cu Vătaşii, Aprozii, Armășeii şi Lip- 
canii lor. Apoi urmau Copiii din casă, toţi feciori de boieri, 
îmbrăcați cu şavanele şi cu cabanițe_de felurite stofe 
scumpe, avind mari podoabe şi fotaze la cai?), ei şi cu 
Aprozii purtaii sîngeacul sai steagul cel mare şi două 
tuiuri turceşti date de la Impărăție. După dinşii veneaŭ 
Lefegii cu haine galbene, Simenii şi Scutelnicii pedeştrii; 
apoi gloata boierilor mazili şi boiernaşilor, iar la sfîrșitul 
tuturor cetelor, o grămădire amestecată de slugi boierești, 
de orăşeni, de neguțători şi de săteni. 

Alaiul se opri în curţile domnești; Mihnea descălică, 


1) Te deum laudamus... 
2) Miron Costin. 

trecu printre boierii rînduiţi în îndoit şireag, intră în sala 
mare a spătăriei şi se urcă pe tronul domnesc, scoţind 
coroana din cap, drept semn de jale pentru tătînă-său ce 
murise. 

Marele postelnic sta în picioare la dreapta lui. 

Mai întîii veni mitropolitul Maxim ca să-i sărute mîna 
și-i rosti cîte-va cuvinte de urare în limba sîrbească. Că- 
lugărul Maxim fusese trămis de Craiul Ungariei ca să îm- 
păciuiască pe Radu-Vodă cu Bogdan, Domnul Moldovii, şi 
de atunci, deși era sîrb de neam, rămăsese ca mitropolit 
în țară t). Mihnea răspunse pe scurt că-i pare răi unde nu 
se pot înțelege d'a dreptul, şi părintele, întorcîndu-se spre 
norod, îi dete obicinuita bine-cuvîntare. 

După diînsul înaintă un boer bătrin; pea vorbind 
către Domn, îi spuse: 

— «Sluga Mării Tale, Pîrvu vornicul Basarab sărută 
poala Mării Tale». 

— «Te afli zdravăn jupan Pirvule? — întreabă Mihnea 
cu un zîmbet de bunătate prefăcut și amăgitor». 

— «Slavă Domnului, Măria Ta; ne ținem şi noi cum 
«putem». 

— «Dar neica Barbu, cum trăeşte? Nu-l văd p'aici». 

— «E şezător la dregătoriă, Măria Ta, în Craiova». 

— «Bine face. Ei, măre boieri, domnia voastră», — zise 
el aruncîndu-şi ochii asupra gloatei, — «să fie în tara Ro- 
«mînească mulți bărbaţi de treabă și cu temei, precum sînt 
«aceştia, (vrînd să însemneze pe Basărăbeşti), în frica lui 
«Dumnezeii vă zic c'ar fi blagoslovenie cerească !... — Spu- 
«ne-mi, jupan Piîrvule, paremi-se c'aveai mai mulți prunci». 

— «Cu adevăr, am trei feciori Măria Ta, ş'au crescut 
«flăcăi mari». 

— «Apoi să le facem de căpătii; să-i însurăm. Ce nu-i 
«arăţi şi nouă să-i cunoaștem ?» | 


1) Șincai, Engel. Acest mitropolit era din neamul Brancovici. 


MIHNEA-VODĂ CEL NĂU 31 

— «Nu ştiii cum să dovedesc Mării Tale mulțumită pentru 
«atita milă şi cinste ce dai casei mele». 

— «La boeri vrednici toate se cad, jupan vornice !» 

Atunci trei tineri, între 15 şi 25 de ani, cu mindre şi 
drăgălaşe chipuri veniră să sărute mîna domnească. 

— «Acesta e fiul mei Ilie, pe care am socotit peste 
«puțin să-l căsătoresc», — zise bătrînul boer, în ochii căruia 
se citea bucuria unui părinte. 

— «Să fie comis mare în zilele mele şi voi să-i fiù nun». 

— «Acestă-lalt — adaose Pîrvul, — e fiul meii Neagu 
«care a învăţat multă carte de la fericitul patriarh Nifon». 

— «Să-mi fie mie logofăt de aproape». 

Tinărul, închinîndu-se adînc la Mihnea, îl rugă, drept 
har, să-i lase vătăşia de Vinători. 

— «M’am deprins cu diînșii şi ei cu mine, ca trup cu 
«suflet, Măria Ta», — zise el cu glas neted şi hotărit. 

— «Fie-ţi pe plac», — răspunse Mihnea în nemărginita 
sa milostivire. j 

— «Acesta e cel maï mic al meŭ fecior, Dragomir». 

— «Voï chiar de azi să-l număr printre Copii mei din 
«casă». 

Tatăl şi toți trei feciori se închinară lui Vodă și postel- 
nicul începu a numi pe cei-l'alți boeri. 

Ceremonia se sfirşi şi toată boerimea rămase încintată 
de noul stăpinitor; fie-căruia îi dase saii îi tăgăduise un 
os de ros. 

— «Dumnezeu să-i dea ani mulţi de viață şi de Domnie !»— 
ziceau fie-care eșind din pragul domnesc. 


x 
x * 


Nu trecu mult timp şi sosi vremea să se facă nunta lui 
Ilie, fecioru vornicului Pirvu Basarab cu Ilinca, fica lui Radu, 
spăt'rul din Albești. 

În ziua aceia curtea domnească se împodobi ca de o săr- 
bătoare, și într'adevăr vrednici erai amindoi logodnicii de 
asemenea podoabă. Amindoi tineri, frumoși şi bogaţi, se 

păreau meniţi pentru o desăvirşită rorocire. Cind tinăra 
fecioară se arătă cu conciul semănat cu diamanturi, cu 
aburosul zovon de filaliă, cu auritul văl de beteală răsfirat 
pe un biniş de suvaii alb, cu grumazul acoperit cu şiruri 
de mărgăritare şi cu cununia de flori pe frunte, ar fi zis 
ori-cine că vede icoana cea mai blindă şi cea mai smerită 
a Pururei-Fecioare. 

Acea frumuseţe pătrunse pe toți, iar mai cu seamă pe 
Mihnea, în a cărui inimă deşteptă patima cea mai feroasă 
și mai neruşinată. 

Nunta se făcu însă cu veselie ; covorul pe care stai mirii 
la cununie era semănat cu galbeni venetici; de toate 
părţile prin odăi ploai, pentru boieri, zaharicale, iar în curte, 
pentru norod, bani mărunți de argint şi de aramă cu mărcile 
banului Barbu Basarab şi lui Mihnea-Voevod. La masă, 
ginerele șezu la dreapta lui Vodă, şi purtă în cap gugiuman 
domnesc ; după cină boeri şi jupaniţe se prinseră în horă, 
şi cînd veni ceasul de a se sparge cheful, un slujitor de 
sub masă începu să cînte ca cocoşul ca să vestească că 
se apropie ziua. 

Toţi se întoarseră pe la casele lor cu făclii şi cu ma- 
salale, toți veseli, mulțumiți, dar nimeni mai mult de cît 
tinerii însurați. 

Însă abia intrase ginerile în odaia făgăduinţii, cum- 
părind cu cai și cu arme această dorită plăcere de la fraţii 
şi de la rudele miresei, ce stai la uşă şi-l opreai d'a intra, 
abea avuse vreme, în dulcea lor grăbire, să stingă candela, 
cînd niște tîlhari, pătrunzînd pe furiş într'acel cuib de fe- 
ricire, sugrumară în pat pe Ilie şi luară cu sine trupul mor- 
tului, pe mireasa leșinată: și toate sculele ce erai risipite 
prin odae. | 

A doua zi spaima şi jalea era scrisă pe toate fețele; nimeni 
nu știa ce să zică, ce să gîndească ; Mihnea singur simțea în 
sine-și, nu mustrarea unui cuget de om, ci mulțumirea unei 
inimi de fiară sălbatică ce și-a îndestulat patima uricioasă. 

Unii boieri şopteai întradevăr, dar pe ascuns şi numai 

acasă la vornicul Pirvu, cum că s'ar fi zărit într'acea noapte 
oameni d'ai lui Stoica, credinciosul lui Vodă ce acum ajunsese 
logofăt mare, strecurîndu-se pe sub cumpăt în casele ră- 
posatului Ilie comisul, c'acest omor nu s'ar fi făcut numai 
ca să prade bogăţiile lui, în sfîrşit că ar fi găsit a doua-zi 
cămărăşeii boabe de mărgăritar răsipite chiar prin odaia 
de culcare a lui Vodă, de unde un om tiptil scosese, cînd 
se crăpa de ziuă, un trup de femeie învelit într'o rasă. 

Aceste vorbe ajunseră pînă la urechile lui Mihnea şi puțin 
după aceia el pofti la masă pre cîți auzise c'ar fi grăit aşa. 

La ospăț, Mihnea se arătă foarte mîhnit pentru perderea 
unui aşa bun și tinăr slujbaș ca Ilie. Cînd cuparul îi aduse 
potirul de aur din care beaŭ Domnii și cînd păhărniceii 
dreseră pe la toți prin pahare, Mihnea se sculă, închină 
drept mulţumită pentru darul şi mila Dumnezeiască şi rosti 
cu glas întristat, un cuvint în care arătă cum că «toate 
«Sunt trecătoare pe pămînt: tinerețe, pricopseală, sănătate 
«frumuseţe şi slavă, toate daruri ale Proniei; cum că se 
«scutură ca frunzeletoatebunurile cîte ni le dăruește, pentru 
«o zi, milostivirea cerească; dar mai vîrtos cum n'or să 
«fie zadarnice şi amăgitoare, averile şi bogăţiile care le 
«agonisim noi muritorii şi care ne vin de la zadarnica 
«omenire ?» 

Auzind aceste înțelepte şi tinguioase cugetări, bătrinul 
Pirvu lăcrima, iar cei-l'alţi boieri staă pe ginduri, obidiți 
ŞI cîte-odată ziceati, dînd din cap: «Adevărat c'așa este!» 

Această tăcere fu întreruptă de medelnicerii ce aduseră 
pe masă, în sahane de argint, un morman de pilaf alb şi 
fumegos. 

— «Poftiţi, luaţi boieri!» — le zise Domnul și fie-care pe 
rînd turnă cu lingura din sahan ; însă abiea apucaseră să 
iea în gură și s'amestece cînd toţi, strimbindu-se ca de 
durere de măsele, aduseră mîna la gură şi 'și scuipară pe 
tipsii dinţii lor împreună cu boabe de mărgăritar. Unii de 
durere umblau să se scoale de la masă. 

— «Staţi pe la locuri, boeri!» — strigă atunci Mihnea cu 

glas tare. — «Ci nu vă zăticniţi din gustare ! Fie-vă aceasta 
«numai pildă la zisele mele de adineaori ce le-aţi încu- 
«viințat cu gîndul şi cu graiul; fie-vă drept învăţătură, ca 
«nu doară cum-va să pohtiți la bogăţie ca la vre un bine 
«mare. Ispitele lumii sînt multe şi de tot felul, dar nu sînt 
«spre folosul omului; averea adimeneşte pe om ș'apoi îl 
«scîrbeşte ; aşa şi bobul de mărgăritar e mai mare şi mai 
«cu preţ de cît bobul de orez, dar sparge dinţii. Astfel 
«cuget eŭ în mine şi drept aceia am vrut să aibă și boierii 
«mei dovadă plăsmuită, ca nu doară cum-va vre-odată, să 
«spună vre-un birfitor, — lumea e plină de oameni răi! — 
«că am pohtit eŭ la dobiînzi..... Ei! spuneţi acuma, boieri 
«domnia-voastră, nu-i aşa că avuţiile îs amăgitoare ?» 

Şi la aceste din urmă cuvinte, un zimbet batjocuritor i 
se juca pe buze, iar logofătul Stoica, rizind înghesuit de 
strimbările bieţilor ştirbiţi, se mira în gura mare cum de 
nu i s'a întîmplat şi lui să dea peste un bob de mărgăritar 
în pilaf, şi cu o slugarnică viclenie făcea mare haz de 
gluma înrăutățită a stăpînului săi 1). 

Cu atita se sfîrşi ospățul, dar Mihnea pricepu că sfuala 
intrase în inimile boierilor şi că prepusurile se schimbase 
în siguranţe, la ochii Pîrvuleştilor! Deci, înainte chiar d'a 
fi ochit, el trebuia să dea lovirea cea grea. Hotărirea o 
luase, dar îi lipseaă mijloacele; Basarabii erai împrăștiați 
prin toată țara; ei îl înconjuraă pînă şi în palat ; de aceia, 
în casa sa, se temea tiranul de a cere sfat chiar de la 
credinciosul săi, Stoica, ca nu cum-va auzindu-se vorbele 
lor, să prevestească cine-va pe Banoveţi. Îi trebuia însă 
neapărat un om ca să întindă lanțurile şi să pună cursele 


în lucrare. 


* 
* * 


Într'o zi stînd cu logofătul în odaie, de odată el chiămă 
un fustaş de la perdea: 


1) Gluma cu mărgăritarii în pilaf e o tradițiune păstrată prin grai, 
despre un boier lacom la avuţii. (Notele lui Odobescu). 


MIHNEA-VODĂ CEL RĂU 35 

— «Să ceară Doamnei», — îi zise, — «cheile de la piv- 
«niță şi să-mi deschidă». 

Fustaşul plecă să împlinească porunca, și Domnul cu 
Stoica se coboriră în beciurile boltite ale palatului. 

După ce intră, Mihnea porunci pivnicerilor să ieasă şi 
să-l lase singur cu logofătul ; însă din întîmplare Dragomir, 
fiul Pirvului, ce de curînd intrase printre Copiii din casă 
ai curţii şi de curiozitate copilărească se coborise cu chiălarii 
în pivniță, fiindu-i teamă de dojana lui Vodă, se ascunse 
încet şi pe furiș în fundul unei buţi goale, şi de acolo, 
tremurînd de groază, el putu deosebi următoarea vorbire !): 

— «Ştii, Stoico, de ce te-am adus aici ?» 

— «Ascult, Măria Ta». 

— «Pe sus în case nu-ți dă nimăni pas să vorbeşti cevași 
«în taină; pare că stai păreții și trag cu urechia». 

— «Aşa, Măria Ta; mă mir cine a putut bănui adevărul 
«despre moartea lui Ilie şi despre cele ce sai petrecut 
«aici cu mireasa lui, care — Dumnezei so ierte! —a și 
«murit acum pe mînele maicilor». 

— «Păcat de dinsa, că era gingaşă şi voinică muiere; 
ca o balauroaică mi se sumeţia împotrivă...». 

— «Ei! vezi, Doamne, toate acelea le spune acuma lumea 
«întocmai precum s'au petrecut; d'aceia bine faci să te 
«ferești». 

— «Apoi doară că nu o fi blăstem ca şi d'aicea de sub 
«pămînt, să iasă svon de ceia ce vom chibzui. Ascultă-mă 
«tu bine; vezi că nu mai e de dus mult cu Craiovenii; 
«aŭ prins te veste de toate, şi ca copoii, adulmecă ori-ce 
«mișcare a domniei. Ei! pînă aci!am obosit tot înghiţin- 
<du-mi amarul ; sînt sătul de atita făţărie! Voiu în sfirşit 
«să-mi rădic piatra de pe inimă, să mă mîntui cu totul de 
«dinşii». 

— «Măria Ta ești Domn și ai toată puterea ; poruncește, 
ce să facem?» | 


i) Cronicarul anonim în Magazinul istoric pentru Dacia, tom. IV. 

— «Să găsim, Stoico, un mijloc d'a-i pune pe toți d'odată 
«la mînă şi atunci nici pruncul din mumă să nu scape l... 
«Aoleă, neam blăstemat de Basarabi! căci nu te veşti acum 
«colea sub palma mea ca să te strivesc ca p'această ji- 
«ganie !» — și mîna lui turti cu turie pe fundul unui butoi 
un păianjen ce "şi urzea în ticnă iţele sale. 

— «Banul Barbu n'a mai venit la curte;» — adaose 
Stoica dus pe gînduri, — «se vede că se teme de ceva... 
«Neagu a trecut cu vinătorii săi peste Olt; nici asta nu 
«e semn bun. — Ştii ce!... Măria Ta să le scrii pohtindu'i 
«cu politică la scaunul Domniei, iar cărţile să le dăm în 

„«mîni de oameni sdraveni cari să nu'i slăbească din ve- 
«dere. D'or veni de bună voie, îi prindem cu tot nemetul 
«lor aici; iar dacă vor simţi ceva ş'or vrea să pribegească, 
«atunci mesiţii Mărei tale îi vor aduce ferecați. Cât despre 
«Pârvu şi copilul săi, îi avem mai aproape și se pot lesne 
«priveghia». 

— «Bine le-ai gindit tu; mine să'mi faci carte către 
«Barbu şi poruncă de învirtejire Neagului; să rinduieşti 
«oameni ca să nu scape din ochi pe Pirvu. Toate să fie 
«puse pînă mîine la cale şi Doamne ajută! Cînd m'oi vedea 
«scăpat şi de odrasla asta de Olteni blăstemaţi, o să mi 
«se mai veselească inima în mine. Acum chiamă pe piv- 
«niceri şi să le bem aldămașul... Noroc bun, măre bădiţă!» 

— «Să'ți fie de bine, Măriei Tale !» 

Pivnicerii şi butarii se coboriîră sub boltă. 

— «Ei! feţii mei» — le zise Mihnea, — să trăiţi! bună 
«treabă mi-aţi lucrat voi aicea ; toate's trainice şi curate ; 
«păreții spoiți ; pe jos e aşternut năsip neted și mărunt; 
«buțile stai bine înțepenite pe chezaşii' lor; tocitorile sînt 
«aşezate frumos pe căpătiie. Acum să vă vedem şi vinu- 
«rile! Ia trageţi'mi încoa cîte o cinzeacă de la cep». 

Și Mihnea mergea şi gusta din bute-în bute, vinurile 
de la Dealul-Mare, de la Drăgăşani, de la Săcuieni, de la 
Greaca, pelinurile stifoase şi profire, tuica de prune şi de 
drojdii, rachiurile de sacîz şi de anason, din Chipru şi 

din Anadol. Cind ajunse spre fundul întunecos al bolții, 
întreabă : 

— «Dar colo ’n fund ce e? 

— «la! sînt nişte buți goale, să trăieşti Măria Ta! dar 
«iaca mai încoace un butoiaş de vin de Drăgășani, tocmai 
«de când cu Laiotă Basarab. Ce mai vin! să trăieşti Măria 
«Ta; parcă bei miere şi ţi s'aprinde foc la inimă». 

— Ado'n coace; pune pilnia mare și toarnă cu vedrița, 
«ca să bem norocul lui Laiotă şal neamului săii de Ba- 
«sarabi !» şi asvirlind pe git un pahar de vin chihlibarii, 
rinji ca cînele cind vede că i se gătește prada. 

Logofătul Stoica nu apucase încă să toarne pe chârtie 
ieroglificele sale pisanii, cînd copilul Dragomir, spăimîntat 
de cele ce auzise din fundul buţii, alergă la casa tătine- 
săi şi destăinui planurile tiranului. Pînă 'nserat Pirvu îşi 
rădicase casa ca să pribegească şi doi lipcani de olac se 
trimiseră cu această veste banului și vătafului Neagu. Tot 
neamul Basarabilor, pînă să nu prinză Domnul de veste, 
trecuse Dunărea şi ducea jăluirile sale la Poarta Sultanului. 

Mihnea, văzînd că acei boieri aŭ întîmpinat răsbunarea 
sa, își înmuie turbarea în fel de fe] de cruzimi; porunci 
să se prade, să se arză și să se sfărime pînă la pămînt 
toate casele şi toate bisericile lor, pe unde se vor fi aflind, 
în Curtea de Argeș, în Tîrgovişte, în Craiova, în Brînco- 
veni; pe slujitorii și pe preoţii lor îi căzni şi la urmă, ín- 
chizindu'i pe toți în mănăstirea Bistriţii ce era clădită 
chiar de banul Barbu Basarab, îi dete foc de arseră toţi în- 
tr însa. 

De atunci înainte tiranul, lepădind ori-ce văl de fățărie, 
începu a face răutăţile pe față. Pe boieri îi omora; avu- 
tiile le lua; soțiile şi fiicele le necinstea; dăjdii multe pu- 
nea asupra ţării. Pe mitropolitul Maxim ce sta împotrivă 
la nelegiuirile sale, necutezind a'l ucide, îl depărtă, din- 
du'i solie la curtea lui Vladislav, Craiul Ungariei !). 


1) Constantin Căpitanul, Chronicarul anonim. 

In urma plecării mitropolitului, el silui o nepoată a lui, 
şi fratele aceştia, un sîrb anume Dumitru lacşăg, îşi scăpă 
zilele fugind în Ardeal, unde aşteptă ceasul răzbunării. 1) 

Se vede dar că Mihnea urma vieața sa de desfrînare 
atît cu jupaniţele boierilor curteni, cît și cu femeile după 
afară, și toate aceste se petreceai sub ochii Doamnei Sma- 
rande, care, stăruind toată ziua la furcă și la război, la 
cămară şi la jicniță, păzind praznicele şi posturile, spo- 
vedindu-se și făcînd mereu la mătănii, trecea toate cu ve- 
derea şi trăia o vieață de găzdoaie harnică şi de bună 
creştină. 

In anii domniei lui Mihnea-Vodă se căsători şi fiul său 
Mircea şi luă de soţie pe fata lui Rareș Vodă de la Mol- 
dova, anume Domnița Chiajna. 

Ast-fel trăia la culmea puterii și a măririi, familia ră- 
posatului Dracea armașul şi nu prevedea groapa ce sta 
căscată dinainte“; ast-fel şi lupul, cu puii săi pustiează 
codrii fără d'a bănui laţul ce'i va înstruna într'o zi pe toţi. 


I. 


COTMEANA. 


«Fuga e ruşinoasă,.. 
«Dar e sănătoasă...« 


Un an şi jumătate trecuse de cînd Mihnea ținea cîrma 
țării şi boierii pribegi, — Basarabii și alții cîţi putuse să 
scape din mînile tiranului, — după multe şi anevoioase 
rugăminte, dobindise însfirşit ajutor de la Împărăţia tur- 
cească. Sultanul Baiazit dase poruncă paşii de la Dunăre 
ca să intre cu oştire în Ţara Romînească și să aşeze în 
scaunul Domniei pe Vlad cel tînăr saă Vlăduţă, fratele 
răposatului Radu-Vodă. 

Deci, în toamna anului 1509, trei pilcuri de oaste tur- 
cească sta gata să treacă Dunărea, din care unul, sub 


1) Engel. 


poruncile lui Neagoe Basarab, răsb: mai înainte de cele- 
lalte în Oltenia şi acolo se adaose cu Pandurii şi cu vi- 
nătorii ce veneaii cu bucurie să se închine la vechia lor 
căpetenie. 

Toate acestea se auzise, dar nu lămurite, la curtea lui 
Mihnea şi Domnul socoti de folos a trămite în cercetare 
peste Olt pe fiul săii Mircea, cu vre-o ciţi-va Aprozi cre- 
dincioşi, dindu'i şi pe logofătul Stoica ca să'l însoţească. 

Mircea, temindu-se a merge da dreptul în Rîmnicul 
Vilcei și ne voind a trage nici chiar’ tiptil la gazdă în 
oraş, mai 'nainte de a fi aflat ce se petrece pe acolo, se 
opri la mica mănăstire Cotmeana, puţin mai în jos de fru- 
moasa vale a Luminilor, pe Topolog. Sfinţise soarele din 
dosul piscurilor Cozii, cînd el poposi în pacinica vălcea 
unde stă pitită mănăstirea, ca un cuib între munţi. La 
poartă era un turn ce acum s'a dărîmat; ograda, încinsă 
cu ziduri, înfățișa pe dinăuntru patru şiruri de chilioare 
cu tinde lungi şi arcuite; în mijloc se afla o bisericuţă. !) 

Aprozii aşezară vro două trei corturi în curte; iar fe- 
ciorul de Domn şi credinciosul Stoica, după o cină de 
sehastru mai mult decît cumpătată, merseră să se odihnească 
în Chilia starițului ce slujea de arhontărie. 

— «Părinte, cînd va toca de noapte, să treacă cu toaca 
«pe la ușa noastră, ca să mergem și noi la biserică ;» — 
zise Mircea călugărului ce'i însoţise cu felinarul de la tra- 
pezerie pină la sălașul lor. 

Călugărul se gătea să se ducă: — «Blagosloveşte, pă- 
rinte» — îi spuseră călătorii. — «Domnul să vă blagoslo- 
vească, feții mei !» — şi trăgînd uşa chilii, o închise cu clanţa. 

Abia apucase însă să'i fure somnul, cînd d'o dată o 
sumedenie de călugări cu rasele ne'ncinse, cu pletelc și 
bărbile sbirlite, deteră năvală în chilie şi'i deşteptară cu 
aceste vorbe spuse pe sărite: 


1) Această mânăstire, ce ţine de Cozia, a fost zidită de Mircea cel 
bătrin și dreasă de Alexandru Ipsilant. 

— «Fugi, Măria Ta, scapăţi zilele... Ne-au călcat hoţii!... 
«sunt la poartă o mie şi mai bine de haramini levinţi, cu 
«săneţele gata de foc şi cu paloşele goale... Zic că sunt 
«ai lui Neagoe Basarab şi cer să te dăm pe Măria Ta... 
«Fă-ţi pomană cu noi, fă ce'i face şi eşi de aici, că e 
«vai şi jale de Măria -Ta şi de biată monăstire !» 

Aceste cuvinte spuse pe nerăsuflate şi de mai mulți 
d'odată, făceau o larmă care speriă şi ameți pe ticniţiă și 
somnoroşii călători. . 

se ziceţi ? cum? ce e?» — întrebaŭ ei uluiți. 

Dar pricina era netedă; Neagoe aflind în Rimnic că 
Mircea, fiul luï Vodă, ar fi mas de conac noaptea pe as- 
cuns la schit la Cotmeana, se răpezise cu vînătorii săi şi 
năpădise pe la mezul nopţii, cerîind să'i deschidă porţile; 
călugării s'aii temut să nu le facă vre-o stricăciune de va 
găsi pe vrăjmaş în zidurile lor; de aceia, plini de spaimă, 
îndemnau pe Mircea să fugă. 

— «Dar pe unde? — întreba acesta, — de vreme ce 
ziceţi că lotrii stau la poartă». 

— «lată, p'această fereastră» — îi respunseră, arătîndu-i 
o crăpătură îngustă ce da în partea pădurei. 

— «Fuga e ruşinoasă |...» — cugetă prinţul, zăticnindu-se 
la ideia de a fugi fără de împotrivire. 

— «Dar e sănătoasă |» — adaose înțeleptul Stoica. 

“În minutul acesta, strigătul: «Foc! dăm foc la mănăs- 
tire..? gopetat de mai multe sute de glasuri, făcu pe că- 
lugări să'şi piardă cu totul mințile; ei împinseră pe bietul 
Mircea desculr, fără căciulă, numai în cămașă și cu briul 
tiriind 1) pînă la fereastră și” îmbrînciră jos. Stoica sări 
dapă dînsul. 

Ș'amîndoui, în întunerecul nopţii, o luară d'a fuga prin 
păduri. | 

Călugării, mîntuiți de primejdioşii lor oaspeţi, deschiseră: 
porțile Pandurilor învierşunaţi. În furia intrării, unii din= 


1) Cronica anonimă în Magaz. istor..pentru Dacia, tom. IV. 

tr'aceştia apucase pe nevinovaţii călugări de barbă, dar 
Neagoe se răpezi încruntat cu paloșul la dinşii: — «Să 
nu stricați pe nimeni!» — strigă el, în gura mare și curtea 
se umplu de oaste. | 

Aprozii lui Mircea, văzindu-se împresurați d'atita gloată, 
unii se predară de bună voie, alții căzură sub numeroa- 
sele loviri ale dușmanului. 

Neagu puse să cerceteze prin chilii, prin pivnițe, şi ne- 
aflind pe nimeni, crezu c'a fost amăgit. Vinătorii lui aprin- 
seră focuri în curtea mănăstirii şi p'afară, şi după vecinicul 
obicei de popas al Rominilor, puseră căldarea de fertură în 
crăcan şi 'ncepură să povestească basme şi zicători glumeţe. 

Cînd tocă de otirnie la schit, Neagoe intră în biserică, 
se închină cu smerenia unui Făt de Domn cuvios şi, la 
eşire, vărsă în mîna starițului un pumn de bani de aur, 
ca să-i fie spre pomenire: — «Să 'ți dea Domnul slavă şi 
mărire !> — zise călugărul cu fața luminată de o cucernică 
lăcomie, şi cei-l'alţi şoptiră: «Amin !» 

Dinzi de dimineaţă Basarabul își rădică tabăra şi se în- 
toarse în Rimnic. 

Pe cînd la Cotmeana se petreceaii acestea, Mircea şi 
Stoica urmaŭ prin păduri calea lor cea rătăcită ; plini de 
groază şi temindu-se încă să "i fi urmărit, ei fugeau în- 
nainte speriindu-se de ori-ce sgomot, de ori-ce şoaptă, de 
frunzele ce fişiaă pe cracă, de vintul dimineţii ce mătura 
uscăturile, de broasca ce sălta în mlaștină, de vătuiul ce 
sbughia din iearbă. La fieșce sunet eï se ascundeai în 
tufe şapoi frigul umed al nopţii de toamnă îi făcea să 
pornească de isnoavă, desculți şi despuiați. Multă vreme 
ei rătăciră pe poteci şi pe cărări perdute pînă ce deteră 
într'un drum mare. 

Atunci, de mai multe ori se întilniră cu cete de ostaşi 
ce mergeau șuerind din frunză către Olt; dar frica îi făcea 
să” se pitească între bolovanii drumului şi să'şi oprească 
suflarea pînă "i vedeau depărtaţi. 

Ast-fel petrecură toată noaptea, însă mina dumnezeească 

îi puse pe calea dorită; cînd se revărsa de zori, drumeții 
pricepură că sint aproape de Curtea de Argeş. 

Se răsipise picla dimineții şi soarele se înălţase vesel 
ca d'un stat de om pe cer, cind ticăiții călători ajunseră 
în cetate, doboriți cu totul de osteneală şi de feluritele 
încercări ale acestei groaznice nopți. 

Sosirea lor şi vestea ce aduceau pricinuiră o nouă jale 
în palatul domnesc. De cu noapte începuse de prin toate 
părțile să vină ştiri cum că Turcii ar fi trecut Dunărea 
la Giurgiu, şi la urmă, că Basarabii ar fi intrat cu oaste 
şi cu domn noŭ de la Impărăţie în București; în sfîrşit 
că un nor de Turci înainta cu mers grabnic ca lăcustele 
spre curţile Domnești. 

Auzind toate acestea, Mihnea trimise să adune în grab 
boierii la sfat; dar pe unde se duceau Aprozii să 'i cheme 
veneau îndărăt cu răspuns, care că pribegise peste noapte, 
care că de cu seară plecase să întimpine pe Turci la Bu- 
cureşti. Trimise atunci să strîngă în curtea palatului pu- 
tina oştire ce se afla şezătoare la Argeş; dar toată se 
risipise saii apucase să treacă peste Oltla Neagu Basarab. 

Copiii din casă se răspîndise fie-care pe la părinţii săi, 
ast-fel încît Mihnea se văzu de odată năpustit de toată 
curtea şi de toată oștirea sa, singur cu ai săi şi cu cîte-va 
bătrîne slugi părintești. 

Atunci sîngele se aprinse într'însul și turbarea îi co- 
prinse sufletul, în minutul acela cînd ori care altul s'ar fi 
desnădăjduit. În zadar se oţerea împotriva răstriştii şi căta 
în capul săi înfierbîntat un mijloc de împotrivire. Toate 
erai mute la al săi glas, toate în preajmă "i stau mărmu» 
rite şi reci ca ghiaţa ; nici o ființă nu se aprindea la focul 
ce ardea într'insul. În zadar umbla cu pas repede prin 
odăi, ştergîndu-şi sudoarea de pe frunte şi isbea cu pumnul 
în păreţi răcnind: — «Nu; nu se poate să cază într'astfel 
Mihnea ! «Sănţi la mine, copii!» Dar nimeni nu venea, și 
numai bolțile răspundeai cu urlet la răguşita sa chemare. 

Mircea şi Stoica încă nu eşise din a lor amorţeală; 

spaima şi obosirea sleise cu totul sîngele într'inşii. Ei şe- 
deaii încremeniţi pe laviţe, cu capetele pe mină, cu ochii 
turburi și holbaţi; semănau a fi pierdut ori ce simţire. 

Domnița Chiajna, care peste vre-o ciţi-va ani avea să 
fie eroina de la Şerbăneşti, sta lîngă dînşii cercind a “i 
imbărbăta, şi "i suduia cu aspre cuvinte, arătîndu-le că 
datoria lor este să alerge prin cetate, să adune de pe unde 
vor putea luptători şi să vinză cu al lor sînge, cinstea 
tronului şi a neamului lor. 

Zadarnice poveţe! cînd erai părăsiți de toată boierimea, 
de toată oastea şi de tot norodul, unde erau ei să mai 
găsească apărători ? 

În împrejurări ca acestea Rominul e mai înțelept; el 
nu'şi primejduieşte zilele pănă cînd nu vede cituşi de pu- 
țină nădejde de isbindă ; atunci, mai bine se trage înapoi, 
ca la urmă să poată sări mai departe. 

Aşa dar, potolindu-se şi văzînd în sfirșit că nu e prin 
putință a sta cu armele în potriva cotropitorilor, Mihnea 
porunci să se gătească de plecare. Atunci ai fi văzut pe 
toți, slugi şi stăpîni, cu fețele pălite, cu ochii sticliţi, aler- 
gind prin odăi, ridicind avuţiile domneşti în lăzi și în 
boccele ca să le încarce, îmbrîncindu-se, împedecindu-se 
şi mai răi, într'acea pripă desnădăjduită. 

Cind se sfirşiră pregătirile, doamna Smaranda și dom- 
nița Chiajna se urcară jalnice în rădvan, una umilită ca 
un voinic ce sar vedea silit să fugă dinaintea vrăjmașului, 
fără d'a se lupta; cea-l-altă oftind după casa ei așa fru- 
mos dereticată, după cămara'i plină cu merinde, după 
trimbele de borangic nețesute şi după bogatele cusături 
rămase pe gherghefuri. 

Mihnea, tînărul Mircea, Stoica şi cîţi-va credincioşi slu- 
Jitori umblai călări pe delaturile rădvanului, trişti şi ofiliți 
ca osîndiţii ce aŭ apucat calea ocnii. În urmă-le venea un 
chervan mare mocănesc plin pănă în coviltir de sipeturi, 
care ducea pe drumul băjeneriei bogăţiile lui Mihnea-Vodă. 

Ei apucară spre munţi și trecură granița în Ardeal. 

IV. 
SIBIU A 


«Să ştie tot omul că 
«am omorît pe Mihnea- 
«Vodă !» 

Cit ajunse în Ardeal, — într'acea țară unde atitea nea- 
muri răsboinice, Unguri, Saşi, Romiîni și Secui, stai în- 
ghesuite şi în veci gata pe vrajbă, — gîndul cel d'intăi al 
Domnului mazilit fu să stringă o adunătură de oameni cu 
simbrii, în capul cărora să meargă să'și ia Domnia înapoi. 

Planul săă nu isbuti; oştirile lui Vlăduţ îi răsipiră sim- 
briaşii, şi el atunci se duse să se aşeze cu toată familia, 
în Sibiiu ; dar inima lui încă nu era înfrîntă şi capul lui 
se muncea mereu cu ideea d'a redobîndi tronul. De aceea 
trimise pe Stoica, cu bogate daruri, în Vişegrad, la Cra- 
iul Vladislav al Ungariei, ca să'i arate plingerile sale îm- 
potriva boierilor ţării şi să'i ceară tot d'odată ajutor şi 
ocrotire. 

Vladislav, lingușit d'a vedea atita supunere din partea 
unui Domn romin, îi răspunse printr'o carte măgulitoare, 
în care îl numea «bunul său frate» şi'i făgăduia că /l va 
sprijini cu oaste în primăvara viitoare, îndatorîndu'l însă 
să primească legea catolică şi să'i închine țara Rominească 
unind'o prin lege şi tractaturi de supunere cu crăia Un- 
gariei. Zimbitoarea nădejde a puterii făcu pe Mihnea să 
primească toate aceste învoeli umilitoare. Lege, familie; 


avuţie ! ce n'ar fi jertfit el oare acum pentru o sîngeroasă 


răsbunare ? 

Ah ! ce sălbatică veselie îi umplea sufletul, cînd, prin- 
tre visele viitoarei sale măriri, zărea capetele Basarabilor 
înşirate în tepe la porţile'i domneşti! 

Vremea d'acum însă cerea ca s'ascundă asprele aplecări 
ale inimei sale şi să stea cu zimbetul mulțumirii în veci 
gata pe buze, pentru ori-ce semn de compătimire sau de 
cinste, pentru ori ce făgăduință de ajutor. 

Craiul Vladislav scrise tot de odată orăşenilor din Si- 
biiŭù poruncindu-le ca pe <Mihnea-Voevod, pe ai săi, şi 
«toată casa şi neamul lor, nebintuiţi, siguri şi fără împe- 
«dicare, să'i țină acolo în mijlocul lor, şi în cinste să i 
«aibă; peste acestea pe toți să'i apere şi să'i ajute şi să 
«fie datori în tot timpul a le prinde parte, nici să cuteze 
<altmintrelea a lucra.» 1) 

Această crăiască carte fusese citită în mijlocul pieţei 
mari de către magistrul orașului şi toți «înţelepţii, luători 
de seamă şi credincioşi ai craiului iubiți» Sibieni, se făgă- 
duise să împlinească cu credinţă, luare de seamă și înţe- 
lepciune poruncile iubitului lor Crai. 

De atunci înainte Mihnea, pus sub credinţa de obşte şi 
botezat în legea catolică cu mare pompă, dinaintea Sibi- 
enilor papistaşi, fu privit ca cea mai însemnată persoană 
din cetate. Norodul îl cinstea, îl iubea şi se închina la 
dinsul; adevăr e că nimeni nu putea fi mai milostiv decît 
Domnul romîn. În toate zilele, magistrul oraşului, loan 
Agota şi judeţii şi juraţii veneaii să cerceteze de trebu- 
ințele Prințului. În casa lui, comitele de Temişoara, Ioja 
de Şom, trămis acum în părţile Birsei, nobilul loan Hor- 
vat de Vingart şi toți grofii şi nemeşii din Sibiiii şi de 
prin prejur alcătuiau o curte care se bucura de belșugul 
şi de traiul domnesc al Voevodului mazil. La mese şi seara 
in adunări, Mihnea le povestea jafurile şi prădările boie- 
rilor, dușmanii lui şi lesne-crezătorii săi ascultători se mi- 
raŭ, in simplitatea lor săsească, ce oarbă ţară e aceea ce 
se dă în mîna unor astfel de tîlhari și leapădă un Domn, 
care, străin şi pribeag, în cîte-va luni numai, umpluse Si- 
biiul de bunătăţile sale. 

Un biet poet latin, loan Salius, ce se bucura şi el de 
cinstea de a fi printre numeroșii oaspeţi ai Prințului, în- 
cepuse a pune pe versuri laudele sale, arătind vechea 
slavă «a neamului săi domnesc, întinsa lui stăpînire, dreap- 


1) Sincai. 

, 


«ta "i străşnicie împotriva prădătorilor şa furilor, rîvna 
«lui d'a uni creștinătatea supt o singură cruce, dorința "i 
«d'a scăpa Bizanțul de păgini, urîcioasa viclenie ce'i ră- 
«pise tronul, tocmai cînd era în mijlocul tăriei şa grăme- 
«zilor de aur» 1). Însă atunci cind era poetul să'şi por- 
nească Pegazul pe căile zîmbitoare şi înflorate ale viitorului, 
cînd era să cînte glorioasa redobindire a tronului ce se 
apropia şi să'şi iea plata cuvenită inspiratelor sale stră- 
dănii, o împrejurare cruntă curmă de odată strălucitoarele 
nădejdi ale Domnului şi ale lingușitorilor săi. 

Şederea lui Mihnea în Sibiiă strinsese acolo mai mulți 
oameni ce purtau cu dinşii cîte o veche răzbunare şi cari, 
plini de jalnica aducere aminte a trecutului, urmăreau ca 
pieaza rea, pe îmblinzitul tiran. 

Nemilostiva ursită sai pronia răsplătitoare făcuse ca aceşti 
oameni să se întilnească, să'şi destăinuiască unul altuia 
aceiaşi ură şi împreună să chibzuiască a lor răzbunare. 

K 
x x 

În casa lui Danciù Țepeluş stau adunați într'o seară 
trei oameni. Unul de vîrstă mezie, purtind îmbrăcăminte 
ungureşti, are un obraz pe care se citeşte o prostatică 
rivnire la mărimi; acesta e stăpinul casei, fecior de Domn 
și neîmpăcat duşman al lui Mihnea, carele se suise pe 
tronul hotărit lui de Vladislav şi acum încă îi răpise spri- 
jinul ocrotitorului săi. Al doilea e un boier bătrîn de 
țara Romiînească, cu barba albă şi cu fruntea înorată de 
o veche mihnire; acela e Radul, spătarul din Albeşti, a 
cărui fiică Ilinca fusese jertfită cu atita cruzime de către 
fostul Domn, chiar în noaptea ei de cununie. 

În sfirşit un tînăr purtînd zeghia sirbească ţine mîna 
pe hangerul de la brii, pare car fi gata să spele în sîn- 
gele tiranului necinstea unei surori siluită de dînsul; îl 
cheamă Dumitru lacşăg şi e nepotul mitropolitului Maxim. 


1) Vezi Epitaful latin al lui Mihnea, în Engel 

Ei se par a fi după o lungă sfătuire ; iar bătrinul boier, 
întinzind cu încetul mîna întrun vas de aur ce sta pe 
masă, scoase dintr'însul o hîrtie îndoită şi citi cuvîntul; 
«Hangerul !» 

lacşăg săltă de bucurie, strigînd; — «E al mei! — Cei- 
lalţi doi răspunseră : — «Dumnezeŭ să te ajute !» 

Radu posomorit aruncă în foc o altă fişie pe care scria 
«Ștreangul» şi Danciul rupse cu necaz, una care zicea : 
«Otrava» ! l 

Fără de a mai spune o vorbă, ei se despărțiră. 

A doua ziera 12 Martie 1510 și praznic mare al sfintului 
Papă Grigore. Toată obştea cuvioasă, muieri și bărbați, 
asculta cîntările latinești ale băratului şi răsunetul măreț 
al organului. Pe piața mare, dinaintea bisericeï nu e ni- 
meni ; d'o parte se vede numai un zid boltit; de cealaltă 
un tufiş de pomi îndesați. 

Acuma Slujba s'a sfirşit; creştinii îmbrăcaţi ca de săr- 
bătoare, ies din toate părţile, făcîndu-şi cu aiasmă semnul 
crucii pe frunte şi se răspindesc pe la casele lor. Mai în 
urmă de toți şi umblind cu pas grei, se coboară pe treptele 
de piatră ale catedralei, Mihnea-Vodă însoţit de nedeslipitul 
său Stoica şi de loan Horvat de Vingart 1); contoşul Dom- 
nului, sur şi lung, cu ceaprazuri de fir, e deschis la piept 
şi lasă să se vadă o scumpă blană de samur, la fel cu 
căciula de pe cap. Nimeni dintr'inșii nu poartă arme într'o 
zi mare ca aceia. 

— «Frumoasă şi măreață slujbă» ! — zise Domnul către 
Horvat. 

— «În curind se vor bucura de dinsa și pămiîntenii Mă- 
«riei Tale, cind cuvioasa-ți rîvnă îi va adăpa la izvorul 
«adevăratei credinţe». 

— «Așa e negreșşit. Ştii bine că voi întimpina oareşi- 
«care anevoințe, piedici şi zavistii ; dar lăsaţi-vă pe mine»; 
— zise el zimbind în silă — «voi purta crucea în mină de 


1) Nicolae Olahul. 

«fier. În zadar vor încerca boierii şi mai ales blestemaţii 
«de Basarabeşti»... 

Atunci, sărind ca un trăznet din tufiş, un om se repezi 
la el cu hangerul în mînă şi în iuțeala isbirei îl pironi cu 
fierul drept în pietrele bolţii de pe piață. Abia avu vreme 
Mihnea să-i zică cu o mirare plină de dispreţ: — «Tu cine 
eşii» ? şi pierzind ori-ce simțire, căzu mort pe brînci. Han- 
gerul isbindu-se de lespezi, îi pătrunse coastele și eşi sîn- 
gerat prin spate. 

„Tovarăşii lui Mihnea rămaseră incremeniţi de spaimă şi 
ucigaşul se făcu nevăzut; dar peste cîteva minute un om 
striga în gura mare din clopotniţa bisericei: «Să ştie tot 
«omul că am omorît pe Mihnea-Vodă 1)». Acela era lacşăg. 

La acea semeaţă şi groaznică strigare ce se răspîndise 
ca o furtună prin tot oraşul, norodul întreg se turbură; 
începură a trage clopotile şi cetățenii prin case, îmbrăca 
zeaoa de sirmă şi coiful de fier și se înarmai ca la o mare 
primejdie. Adunați toți davalma şi cu sgomot pe piața 
mare, eï priveau cu jale la strălucitul răposat, cînd stri- 
gările turbate ale lui lacşăg şi vaietele familiei domnești 
ce sosise în grab pe locul de omor, întăritară mînia no- 
rodului. Un cetățean mai aprins şi mai îndrăzneţ dibui pe 
ucigaș în turnul cel înalt şi cu o împușcătură îl lovi drept 
în cap 2). Trupul lui lacşăg căzu sfărimat pe pietre. 

Acesta fu semnul izbucnirii: — «Săriți pe ucigași» !... 
sbieraii din toate părțile. 

— «Danciu şi Albescu aŭ fost înțeleşi cu tilharul acesta» 
— strigă Stoica de pe treptele bisericii, presupuind acum 
tainica lor înfrățire. 

— «Pe dinşii copii !... Ei aŭ ucis pe bunul Domn! pe «mi- 
«lostivul Mihnea !... pe tatăl sărmanilor! !... pe fala Sibiu- 
lui! !...Pe dînșii, copii! daţi, daţi năvală»!... Aceste strigăte, 
repeţite de mii de glasuri, porniră gloată cu volbură după 
piaţă și toți se repeziră la lăcașele bănuiţilor omoritori. 


1) Constantin Căpitanul. 
2) Constantin Căpitanul. ` 

Acolo se petrecură groaznice măcelării 1); pe toți din 
casă, stăpiîni şi slugi, îi sfişia norodul înverşunat, și tru- 
purile lor trunchiate şi tîrîte prin țărîna uliții, le asvirli, 
ca stirvuri, afară din cetate. Astfel uneori soarta îneacă 
în acelaşi potop pe vinovat şi pe răzbunători! 

Abia noaptea aduse ceva linişte în oraş, dar cetățenii 
rămaseră armaţi ca să ducă a doua zi cu cinste trupul lui 
Mihnea-Vodă pînă la cel din urmă al său sălaș, în biserica 
Sfintei Cruci de la Dominecani 2), 

Sibiiul amăgit plinse multă vreme pe crudul tiran căruia 
dincolo de Carpaţi îi zicea «Mihnea cel răi». Judecătorii 
curții crăiești făcură cercetare asupra acestor nenorocite 
împrejurări şi familia Domnului rămase cinstită şi apărată 
în Sibiu, pînă cînd soarta armelor, iarăşi protivnică, o sili 
să treacă la Țarigrad. 

Mircea Ciobanul a fost Domn al țării mulți ani după 
acestea, şi mai mulți Domni din neamul Dracii armaşului 
din Mănești aŭ stat, la deosebite vremuri, pe tronul țărilor 
noastre. 


București, 1857. 


1) Șincai, 
2) Sigler. 

Doamna Chiajna !) 
1560—1568. 


E. 


MORMÎNTUL. 


Clopotele bisericei domnești din tîrgulețul Bucureştilor 
băteaŭ cu glas jalnic şi treptat; iar de sus, de pe colni- 
cea dealului de'mpotrivă le răspundea cu răsunet tânguios 
și depărtat, mica turlă rotunjită a bisericuţei lui Bucur. 

Era pe la sfîrşitul lui Fevruarie, anul 1560, şi de cu- 
rînd se adusese în oraş trupul Mircii Vodă, cel poreclit 
Ciobanul, care, la 25 ale lunei, murise pe drum, când se 


1) Publicată întăiaș dată în Revista Carpaţilor 1860, I. p. 9, 265, 
și II p. 97, tipărită apoi în volum împreună cu «Mihnea-Vodă» (v. 
p.23). O a treia ediţie a apărutîn 1886:«Dzn ale luă Al. I. Odobescu 
Mihnea- Vodă cel văii. Doamna Chiajna, Libr. Samitca. Craiova 1886; 
br. 70 pp. cu portretul autorului şi prefața următoare: «Curînd se 
vor împlini trei-zeci de ani de cînd am dat mai întăi la tipar aceste 
două mici încercări de restituire a vechilor datine strămoşeşti, scrise 
într'o limbă care era încă întrebuințată şi preţuită pe vremea copi- 
lăriei mele. 

Abia m'aş fi gîndit să le desgrop azi eŭ însu-mi din uitare, dacă 
m'ar fi îndemnat cu tot dinadinsul la această faptă câţi-va tineri din 
Craiova, iubitori de literatură romînă, printre care în primul rînd 
d-nii N. P. Romanescu, M. Săulescu şi N. P. Guran, precum și me- 
ritosul editor Craiovean al Bibliotecei literare. 

Domnialor — şi nu eŭ — aŭ judecat aceste prime ale mele scrieri 
demne de a figura în acea culegere naţională. 

întorcea din Ardeal, 1) ori că boierii pribegiți acolo pe 
cari el se'ncercase cu făgădueli mincinoase şi cu viclene 
jurăminte a'i înapoia în țară, îi urziseră cu otrăvuri peirea, 
ori că Dumnezeul milostiv se'ndurase în sfîrşit de nevoile 
bieţilor creştini împilați de acest crunt stăpînitor şi.hotă- 
rise acum ceasul asprei sale judecăţi. 

De patru ori?) Mircea fusese aşedat domn cu sila în 
țară de Poarta turcească, şi numai hulă şi ură îşi ridi- 
case asupră-şi prin năpăstuirile sale ; iar mai ales pe boieri 
ii bîntuia şii muncea cu răutate, ca doară să le plătească 
cu amar şi cu chinuri, omorul tătâne-săi Mihnea Voevo- 
dul, şi lunga isgonire a neamului săi şi pizma lor cea 
neîmblindită. Drept răsbunare, mulți dintr'înşii căduseră 
sub sabia Beșşliilor, mulţi iar, fugăriți în Ardeal, aşteptaŭ 
acolo să le vină şi lor rindul pe roata schimbătoare a 
soartei romineşti. 


` 


Totuşi, dacă generațiunea cititorilor de astăzi ar găsi cumva că 
D-lor nu s’aŭ înşelat pe deplin, atunci poate mi-aş lua și eŭ seama 
și la virsta înnaintată la care am ajuns, m'aş cerca chiar de acum 
înainte, să dau ființă la mai multe alte studii şi plăsmuiri de aceiași 
natură, pe care nepăsarea puţin îmbietoare a publicului nostru m'a 
făcut să le las de mari deani în stare de schiţe, de note, de proiecte, 
de visări. 

În i860 însă, atunci cînd încă credeam — ierte-mi-se o zicătoare 
poporană — că tot ce poate sbura se şi poate mînca, iată cu ce pre- 
cuvintare am dat sbor în lume modestelor mele încercări tinereşti: 
(Urmează prefața reprodusă în notă la Mihnea-Vodă) v. p. 123 (Apoi :) 
«Mihnea-Vodă cel răi a fost publicat mai întăi în foița ziarului 
Românul din 1857 şi tras atunci în broșură osebită. (N'am găsit acea 
broșură. Nota Ed.); Doamna Chiajna s'a tipărit pentru prima oară în 
Revista Carpaților din 1860; în acest din urmă an am format din 
ambe un mic volum tipărit cu litere cirilice, sub titlul general: 
Scene istorice din cronicele românești. Bune sai rele, Biblioteca lite- 
rară mi le retipăreşte acum tot cum aŭ fost de la început. Abia se 
vor ivi vre-o trei, patru neînsemnate îndreptări de fapte. 

Paris 1886. 

1) Constantin Căpitanul, Cronicarul anonim şi Inge. 

2) Engel. 

Se'nțelege dar că cu moartea Domnului, trebuiai acum să 
le renască nădejdiile şi să se asmută ale lor nalte rivniri. 

Însă Mircea își dase obştescul sfârşit pe scaunul dom- 
niei, în mijlocul tăriei sale ; deci toată măreața pompă a 
unei domneşti înmormîntări umplu tirgul, la a sa pristă- 
vire, de o jale. adîncă şi 'ngrijată. 

Noua curte domnească din Bucureşti, clădită printre săl- 
ciile de pe malul stâng al Dimboviţei şi 'nconjurată de 
țepene ziduri cu creste 'nalte şi cu înguste ferestrui de 
meterez, era plină de o gloată posomorită pe care abia 
o ţinea în strună un şireag îndesat de Dorobanţi și de 
Aprozi. Sus în casele domneşti, al căror „lat acoperiş de 
șindrilă se'ntindea jur împrejur cu ştreşine largi şi revăr- 
sate, stai adunaţi, cu o cucernică smerenie, împrejurul 
trupului împodobit al răposatului, toate căpeteniile țării 

Preoţii se coboriră mai întîi pe scară și începură cu 
obicinuitul viers a lene, cântecele de ingropăciune; de 
două lature se întindea oastea pedeastră cu prapurele ple- 
cate, cu sănețile în jos. In mijlocul ei mergeai cerniţi, 
boierii de taină, unii purtând p'ai lor umeri sicriul lumi- 
natului mort, alţii ținînd pe mîni plioapa pe care sta în- 
crucișate sabia şi busduganul domnesc; îndată apoi, căl- 
când cu pas sigur și apăsat, venea văduva răposatului, 
Doamna Chiajna, pe al cărui chip în veci încruntat, ni- 
meni nu putea dovedi păsurile inimei sale; părul ei în- 
cepuse a cărunți, dar trupul săi era 'nalt, portul ei drept 
și falnic, ochirea'i strașnică și hotărită ; capui căta mân- 
dru în sus, fără grijă şi fără sfieală. Me. ANI cea din urmă 
oară ea îmbrăcase albele podoabe și vălul de beteală ale 
miresei ca să ducă pe soțul ei la vecinicu'i locaş, căci 
după diua aceia văduva nu. mai scotea veşmintele cer- 
nite. Așa era obiceiul vechiinei. 

La dreapta ei umblaă doi coconi tineri, ca “de 14 și 
15 ani, cu haine negre şi cu fețe obidite. Aceştia erau 
moştenitorii, acum sărmani, ai lui Mircea. Cel mai mare 
de ani, Petru, beteag şi mărunțel la boi, înainta cu'grei 

sprijinindu-se într'o cârjă ; fratele săi Alexandru îl înso- 
tea; şi amindoi, plinşi şi tăcuţi, semănau duși pe jalnice 
ginduri. 

D'a stinga Chiajnei, două copile, ceva poate mai în 
vîrstă decit fraţii lor, dar îmbrobodite în marame negre, 
ce le ascundea cu totul obrazele, dovedeai numai prin 
suspine şi prin plânsori năbuşite, adinca lor durere. 

După tinguioasa familie, alaiul se prelungea cu toţi 
oamenii casei, amestecînd cu sunetul jalnic şi slăbănogit 
al tobelor, văietările lor, — cu Călăraşii domnești ce se 
îngrijiseră a face la caii lor, lăcrimarea ochilor cu praf 
de puşcă 1), — şi în sfirşit cu tot norodul orașului ce umbla 
cu capetile goale pentru jălire. 

Alaiul colindă ulițile povirnite ale micului orăşel ce 
abia atunci începuse, numai pe malul sting al girlei 2), a 
se implini ici cu gardul unei colibe de vecin, mai colo 
cu ulucele unei căscioare de brăslașş ori de scutelnic, mai 
dincolo cu zidurile unei case de boier sai de boernaş ajuns; 
trecu şi prin piața mare unde șetrele precupeţilor, scau- 
nele măcelarilor şi tarabele gelepilor 3) turci, armeni sai 
greci, erau închise în diua aceia, şi se întoarse iarăşi în 
curtea domnească, unde răsunaii clopotile bisericei, pe 
care o zidise chiar Mircea Vodă Ciobanul) şi în care, 
dintre toţi Domnii, el mai întâi sa îngropat. 

Toţi pe rind intrară în sîntul locaş; năsălia fu aşezată 
josChiar lângă strana domnească; se zise prohodul şi 
slujba se urmă toată după rinduiala sa; dar cînd pe la 
sfirşit începură arhiereii, apoi slujbaşii cei mari şi cei mici 
să se apropie de mort şi să'i sărute mîna dreaptă şi crucea 


1) Cantemir, Descrierea Moldovii. 

`) Constantin Căpitanul, vorbind despre clădirea monăstirii Radu- 
Vodă, de către Alexandru-Vodă, fiul Mircii, dice: «din jos de Bu- 
cureşti» adică afară din oraş». 

3) Nepguţătorii străini. 

') Engel numeşte această biserică Ghiced, ceia ce însemnează, mi 
se pare, pe turcește: Sentinelă. 

dintrinsa, cîţi-va boieri, mai mult tineri şi noi poposiți în 
biserică, ai căror cai şi arme se auzise tropotind şi zor- 
năind p'afară în vremea slujbei, înaintară cu semeţie şi, 
puindu-se drept în faţa sicriului, începură să strige în 
gura mare către obştea spăimîntată din biserică. 

— «Fie-vă ruşine, măi fraților, să vă spurcaţi buzele 
pe așa mîni pîngărite! Scîrbă să vă fie a pleca capul la 
«trupul unui om care a fost urgia oamenilor și biciul Sa- 
«tanii! — Oare nu vă e destul că, pe cit a fost tilharul 
«acesta cu zile, el a hălăduit în domnie atiția mari de 
«ani; ba încă vaţi colăcit, ca tiritoarele, la poalele lui şi 
«l-ați lins laba cea mohorită, pe care nu cutezați a o 
«muşca ? — Acum, încaile, prindeți la inimă! lepădaţi-vă 
<jositoarea slugărie ! Vedeţi că ochiii sau stins; coardele 
«puterii sale s'au rupt; acum cel puțin îndrăzniți şi voi 
«a face ca mine, Badea cluciarul, şi ca tovarăşii mei, 
«toți boieri ai țării, pe cari năprasnica silnicie a Cioba- 
«nului ne-a ținut alungaţi pe la străini. Veniţi şi vă ple- 
«caţi crucei mîntuitoare ce cu drept o smulg din minile 
«nelegiuitului ; iar stirvul lui scuipațil ca mine și asvirliți 
«cu petre într'însul!» 

La aceste vorbe îndrăzneţe, însoțite cu fapta, toți ră- 
maseră încremeniţi de ciudă. Chiajna singură se răpezi 
către cutezătorii tineri şi cu ochirea'i fulgerătoare îi opri 
în loc: 

— «In lături, mîrşavilor |» — strigă ea cu glas puternic. — 
«Asta vă e, biet, vitejia, neruşinați păgiîni ce necinsțiți un 
«mormînt? Spuneţi, ce ştiţi mai mult a face, mișeilor, 
«uneltitori de rele, iscoditori de desbinări, ce priviţi de 
«supt obială păsul țării şi alergați, ca dulăii, la pradă?— 
«Ce! oare socotit'aţi voi că, unde a răposat Ciobanul, o 
«să rămînă turma în ghiarele voastre ca să o jăfuiți dupe 
«cum vă place? Hei! măre băieţi, mai va pînă atunci! 
«Mircea s'a dus, dar fiul săii a rămas şi Chiajna îi e mumă 
«şi va şti să'l apere de voi». 

Ochii pribegilor se'ntoarseră către Pătru pe care Doamna 


` 

îl arăta cu degetul, zicînd aceasta; dar cînd văzură trupul 
mic și girbovit al tînărului, un zîmbet de dispreţ le înflori 
pe faţă şi Badea cluciarul adăogi rizind: | 

— <Aoleii! vai de biată moşie daco fi să'i meargă 
«toată seama, şoldiș, ca Făt-frumos ăl ghebos! Dar tacă-ți 
«gura, nu vorbi de pomană, jupaniţă, că dor nu vom ră- 
«mine, sărac de noi, risul lumei că, adică nu sa mai 
«aflat dintre noi altul mai vrednic de Domnie, decît ăst 
«pitic slut şi şchiop !» 

Riseră boierii cu hohote; dar Chiajna, turbată de miînie, 
smulse c'o mînă virtoasă de pe plioapa sicriului buzdu- 
ganul şi sabia domnească şi dîndu-le în mîinile fiiu-săùŭ : — 
«De e şchiop şi mărunt», — zise ea, — «iată cîrja ce'i va 
«sprijini betegia şi iată paloşul ce'l va înălța cu capul 
«mai pre sus de toate capetele voastre. — Dar nu plătiți 
«vorba ce o perd cu voi. — Pe ei, copii!» — strigă în- 
dreptindu-se către Lefegii şi întorcîndu-se la preoți : «Sfin- 
tiile voastre, urmaţi-vă datoria». 

Atunci zăngănitura ostașilor ce daŭ năvală, larma gloatei 
turbate ce se îmbrincea, cîntările preoţilor zorind a sfirși 
slujba, sunetul clopotelor, izbucnirile tunurilor făceau toate 
la un loc un vuet încurcat, un fel de luptă amestecată, 
din care fieși-cine căta să'şi scape zilele, ast-fel încit în 
puțină vreme se strecurară toţi şi biserica rămase deşeartă. 


x 
* æ 


În mijlocul liniştei ce urmase acelui sgomot neobicinuit, 
un tìnăr la chip mîndru şi plăcut, eși dintr'o strană afun- 
dată, unde el se ascunsese cu inima pătrunsă de o cu- 
cernică jale. Un mintean negru cu găitane de fir, cioarici 
la fel, cu pajeri pe genunchi, o mantie scurtă pe umeri, 
cizme 'nalte în picioare cu pinteni de argint; la coapsă, 
un paloş scurt şi drept şi 'n mînă o țurcă de samur cu 
surgucii: iată îmbrăcămintea sa. 

El umbla să easă din biserică cînd, pe țărina încă gră- 
mădită a noului mormînt, zări o femeie zăcînd înfășurată 

într'o lungă maramă de zăbranic negru: se apropie, pipăi 
o mînă mică şi rece, ridică marama după obraz și, pentru 
întăia oară, inima'i simţi, la vederea unei necunoscute, 
fiorii ce dă, primejdia unei fiinţe iubite. Nici odată pănă 
atunci el nu văzuse aşa fragede şi dulci trăsuri, în luptă 
cu suferinţa ; nici odată sufletu'i nu se umpluse de o mai 
vie şi mai îndoioasă îngrijare pentru o vieață scumpă şi 


dorită. Sta îngenuchiat și coprins ca de un farmec dina-: 


intea acelei zîne aromite şi vinele'i băteaă cu iuțeală și 
suflarea'i se revărsa din sînul său, pare car fi vrut să 
împartă cu dînsa vieaţa ce în peptu'i se înduoise. 

Cu încetul tînăra copilă își veni în simțiri; ochii ei al- 
baştrii clipiră supt lungele-i gene bălaie și — vezi cîtă e 
puterea tainică şi neprevăzută a iubirei! — tînăra domniță 
ce căzuse leşinată la vederea cumplitelor fapte ale pribr- 
gilor, nu se spăimîntă zărind acum dinainte-i un om ce 
învederat trebue să fie de seama lor; dar pe chipul acestuia 
domnea într'acel minut, atita senină mărinimie, atita sme- 
rită supunere, în cît sufletul ei nu presupuse vre-un răi, 
şi buzelei, rumenindu-se uşurel, şoptiră încetişor: — «Îți 
«mulțumesc c'ai fost milos şi m'ai scăpat d'acei oameni 
«fără de lege!» — apoi pricepiîndu-se singură cu un bărbat 
necunoscut, se sculă binişor și cu pasul încă şovăind, se 
îndreptă către casele domneşti. 

Radu (căci așa îl chiăma pe tînăr) rămase uimit în loc; 
el urmări cu ochii pe blinda fecioară ce curind se perdu 
ca o umbră și, stringînd pe peptu-i marama ce-i rămăsese 
în mîni, jură că viaţa-i întreagă va fi închinată îngerului 
acestui vis încîntător. Din minutul acela, el ce se hrănise 
cu laptele duşmăniei, el ce visase numai crunte răzbunări, 
el care, auzind moartea lui Mircea, se grăbise, cu cîți-va 
pribegi, să calce hotarul ţării cu ura în inimă, cu disprețul 
isbindei pe buze, cu hotărîrile cele mai sîngeroase, simţi 
acum într'o clipă, toate aceste aspre dorințe răsipindu-se 
și patimile-i, ca şi traiul său, din minutul acela se schim- 
bară cu totul. 

Radu era fiul vornicului Socol boer odinioară mare şi 
tare în țară; pe acest Socol, îl trămisese Pătraşcu-Vodă 
ca sol la crăiasa Ungariei, Isabela, cind aceasta intrase 
isbînditoare în Cluş (22 Octombrie 1556) 1), şi solul se în- 
torsese cu bogate daruri şi cu înalte năzuiri ; rîvnitor chiar 
la domnie, vornicul otrăvi într'ascuns pe bunul Pătru; dar 
oştiie lui Suleiman, ce aduceau în locu-i pe Mircea, îl 
goniră din țară şi-l siliră să-şi caute scăparea în Ardeal. 
Socol încredinţă atunci starea şi familia sa grafului Francisc 
Kendi şi plecă la Țarigrad ca să-și cîştige favor la Poartă; 
dar Mircea îl preîntimpinase şi, săpindu-i din vrenie groapa, 
nenorocitul peţitor fu aruncat în mare din porunca Sul- 
tanului. În zadar mai pe urmă îşi ceruse nevasta şi pruncii 
lui, averea de la Kendi; ungurul tăgădui şi păstră pe seamă-i 
visteria şi turmele şi stogurile de bucate ale boierului romîn °). 

Deci acum fiul acestuia, venea să-şi redobindească drep- 
turile părintești; el se unise cu vre-o ciţi-va din boierii 
pribegiți cari, nerăbdători de a-şi vedea vetrile, sosise călări 
chiar în ziua pogribaniei Domnului, cugetînd, ca nesocotiți, 
să smulgă cîrma țării din mînele văduvei; însă Mirceoaia 
era în stare dea le sta împotrivă ; unii dar din acei cutezători 
fură prinși şi ferecaţi, alţii scăpară in învălmășală și se 
pregătiră a veni de isnoavă cu oaste din Ardeal. 

Oblicind din noi despre sosirea boierilor pribegiți, cu 
oaste, Chiajna, care aşezase acum în ticnă pe fiul ei Petru 
Şchiopul pe scaunul domniei, nu se turbură prea mult cu 
gindul că indirjiţii boieri vor fi strîns în-Ardeal vre-un 
stol de adunătură pe care lesne o va risipi oştirea eï; 
trămise dar împotrivă-le pe marele sărdar cu ceva călărime. 

Amindouă părţile se loviră la satul Romanești din Dim- 
boviţa 5), dar vitejia pribegilor înfrinse pe oamenii domniei, 
Şi biruitorii alergară spre Bucureşti. 


1) Engel, Analele Săcuilor, Forgaci, Verantie, Sincai. 
2) Sigler, Forgaci. . 
% Constantin Căpitanul, Cronicarul anonim. 

Tot neamul domnesc, cu ce boieri mai avea pe împre- 
juru-i, fugi la Giurgii și de acolo însă-şi Doamna trecu 
Dunărea ca să ceară ajutor de la paşa din Rusciuc. Adu- 
nîndu-şi apoi toate puterile pămîntene, şi Roşiorii și Fe- 
rentarii şi Lefegii şi toate crucile de pedestrași, sprijinită 
pe de altă parte de Spahii turceşti, Chiajna în fruntea 
oștirii sale, apucă drumul înapoi către Bucureşti, răsipind 
groază înainte-i numai prin gloata năprăzniciei sale ordii. 
Boierii, prinzînd de veste despre acestea, se traseră înnapoi 
pe drumul Craiovei, așteptînd ajutoare de dincolo de Olt; 
dar oastea domnească îi nimeri pe priporul satului Şer- 
băneştii 1). | 

Un riîuleţ ce şerpuește sub o coastă, despărțea amindouă 
taberile. Cluciarul Badea, căpetenia pribegilor se văzu strîm- 
torat la poalele dealului şi fără leac de scăpare; iar Chiajna, 
încălecată bărbăteşte și purtînd zale pe piept şi un hanger 
în mînă, străbătea rîndurile, îmbărbăta pe Romiîni cu vorbe 
linguşitoare, pe Turci cu bogate făgăduieli şi le insufia 
tuturor aspra sa voinicie. Ostaşii, minunaţi și îmbiați de 
înverşunata vitejie a acelei zdravene mueri ce le striga şi 
le da pildă ca să lovească pe vrăjmași, deteră năvală, 
trecură într'o clipă micul pîrîù, şi, printr'o crincenă măce- 
lărie, sdrobiră cu desăvirşire mica oaste boierească. Acolo 
periră luptîndu-se vitejeşte, Badea cluciarul și mulți alți 
oameni dintre pribegi ?). 

Într'această nenorocită bătălie, boierii își aduceaii cu 
durere aminte-de atiţea voinici tovarăşi ce se dase d'a gata 
pradă și fusese robiţi şi ucişi în ziua nesocotitei lor semeţii 
în biserica din București; printre acei ei socotiau şi pe 
tînărul Radu Socol, în care își pusese mari nădejdi, şi care 
acum, neştiut de nimeni, trăia retras și ascuns pe malul 
Motrului, în dărimăturile cetăţuiei de la Socoleşti, mun- 
cindu-și sufletul înduoios între ură şi iubire. 


1) Constantin Căpitanul, Cronicarul anonim. 
2) Idem. 

Printre oamenii pe cari firea "i a lipsit de ale trupului 
desăvirşiri sunt unii cari, prețuind încă din virsta copilă- 
riei starea lor neasemuită cu a celor-lalți oameni şi de 
toți batjocorită, se hrănesc cu o nepregetată ciudă, c'o 
adiîncă zăcaşie care în veci le ține mintea veghiată şi le 
porneşte sufletul la viclenii şi la răutăţi; alţii iar, mai ză- 
bavnici poate în agerimea duhului, sunt de tineri cuprinşi 
d'o tainică melancolie, d'o înduioasă sfială, care mai ade- 
sea se cumpănesc cu o minte dreaptă și sănătoasă, cuun 
suflet compătimitor, cu o inimă miloasă. 

Din felul acesta era junele moștenitor al lui Mircea, Pă- 
tru Șchiopul; anii săi tineri, mintea'i îndărătnică cu grei 
îi ar fi păstrat scaunul domniei, de n'ar fi stat la mijloc 
mumă-sa Doamna Chiajna, muiere capeşă şi dăunoasă, care 
ştiu să doboare cu armele împotrivirea Rominilor şi să 
cumpere cu bani buna-voința Porții. Intr'adevăr, drept 
răspuns la trimiterea unor bogate daruri, însoţite cu făgă- 
duința de a mări pînă la patru-zeci de mii galbini, hara- 
ciul țării 1), — care, din 3,000 de aspri ce fusese la înce- 
put, subt Mircea Bătrînul (1383), se urcase, sub Laiotă 
Basarab, la 10,000 galbeni 2), — Stefan vel portarul îm- 
părăţiei aduse hatişeriful ce întărea Domn pe fiul ei Pătru 5). 

Uneltirile Doamnei Chiajne isbutise toate; ea era stă- 
pînă tare şi mare; în zadar se mai cercară unii din boerii 
p:ibegi, precum Stanciu Benga, Matei Marga, Radu logo- 
fătul, Vălsan și alţii șă'i dirapene cu armele domnia: la 
Boieni ei fură învinși și risipiţi 4). Nu rămăsese altă nă- 


1) Raportul ambasadorul Wysz, de la Maii 1568, citat de Hammer 
în Istoria împărăției Otomane. 

2) Istoria ţării Romineșşti, tipărită greceşte de fraţii Tunuzlii. 

5) Cronicarul anonim în Magazinul pentru Dacia, IV, 

+) Constantin Căpitanul şi Cronicarul anonim. 

dejde decit o tăcută supunere; cei mai mulți dintre boieri 
se înviîrtejiră p'această înțeleaptă cale. Printre dinşii veni 
să se închine statornicitei domnii şi tînărul Radu Socol, 
pe care un interes tainic şi mult deosibitde năslirile celor 
alţi, îl ademenise la curțile domneşti. 

Un vis mult dorit de fericire, învrăjbit cu mustrările 
unei conştiinţe rănite prin uciderea tatălui săi, o dragoste 
curată, adiîncă, îngerească ce'i legase inima de un neam 
urgisit, căința d'a fi călcat un legămînt de ură şi lupta cu 
acel nestăvilit farmec ce'l făcuse să'şi urască jurata răs- 
bunare şi turburare menirea vieţii sale: iată clătirile sufle 
teşti ce sfărîmaii sînul Radului. Cu ce scop oare, cu ce ho- 
tărire își părăsise el pustia casă părintească de la Motru şi 
venise în Bucureşti? Insuşi el nu putea şti; dar o resări- 
tură a inimei îl avintase spre locul unde ochii săi puteai 
să zărească pe zîna înflăcăratelor sale visări. 

Cu ce dulce încîntare, cu ce uimire cerească privea el 
la tînăra domniţă cînd, cu pas lin şi uşor, cu chip blind 
și smerit, ea pășea în acea biserică unde pentru întiia 
oară ea s'arătase privirei lui! El căta la dinsa în tăcere 
și une ori ochii lor se'ntîlneai, iar ea închina atunci capul 
şun nor de roşalăi se lăsa pe față. Cînd apoi Radu ră- 
mînea singur în biserică, inima'i înmuiată căuta locul unde 
mai întii îşi văzuse visul fericirei sale; dar genunchii lui 
rămineai încremeniți dinaintea mormiîntului în care zăcea 
ucigașul părintelui săi, şi, îngrozit de mustrare, el se 
smulgea din acele dulci curse ale ispitei. 

Acestea se petreceau prin anii 'o mie cinci sute şeai- 
zeci şi ciţi-va, chiar în mijlocul veacului al șeaisprezecelea. 

Începuse dar acea epocă, cînd Turcii, atît pentru oblă- 
duirea ținuturilor creştine coprinse de dinşii, cît şi pentru 
înclinările de pace şi de prietenie ce legase Padişahul cu 
unele puteri apusene, simţise trebuinţă a se.sluji cu oa- 
meni cari să vorbească limbile europene şi să fie mai de- 
daţi decît Osmanlii, cu obiceiurile ghiaurilor. Creştinii 
turciți aveai dar adesea, pe vremea aceia, mai bună pri- 

mire la Poartă şi mai lesne înnaintaŭ ca cei născuți și 
crescuți în legea lui Mahomet; întradevăr curtea lui Su- 
leiman se umpluse de străini venetici, care'şi lepădase 
vechea credinţă şi ajunsese la înalte dregătorii atit în di- 
van cît și la ordie; marele vizir Mahomet-Socoli era pă- 
mîntean din Bosna ca și viteazul apărător al granițelor 
Hozrev-Paşa : alți viziri, precum Sinan-Paşa, Daud-Paşa 
eraii arnăuţi și croați; Ali cel gros era din Herţegovina ; 
capudanul-pașa Piale era ungur, eunucul Ceafar-Paşa, rus, 
corăbierul Ohiali, calabrez; iar serascherul cel favorit 
Ibrahim, vizirul eunuh Suleiman şi viteazul corsar Hairedin 
Barbă-roşie, spaima mării Mediterane, erai toți din viță 
grecească 1). 

Se înțelege insă că mai ales acest din urmă neam se 
folosi de asemenea aplecări ale cotropitorilor săi. Grecii, 
cari după luarea Ţarigradului, se dase afund, fugind, cari 
prin țările Apusului, cari prin ținuturi mai depărtate ale 
Împărăţii, alungați, prigoniţi, silniciți pe unde'i nimereaii 
biruitorii, cu cîte puţin și treptat prinseră la suflet, cu cît 
mai mult scădea însemnătatea şi puterea Veneţienilor şi 
Genovezilor, cărora Sultanii de mai nainte le dase voie 
a locui 'şi a ține Cantoare în mahalalele Pera și Galata, 
dincolo de portul Stambulului °), cu atît mai mult îndemă- 
natica măiestrie a Grecilor îşi făcea vint și se dovedea 
prin neguţătorii isteţe şi bihe nimerite, prin bogății adu- 
nate de prin toate țările vecine în hâsnaoa Patriarhiei și 
ale mănăstirilor grecești, prin slujbe 'dibace și folositoare 
împlinite Turcilor la vremi priincioase. Pînă într'atit isbu- 
tită eï a'și face mînă bună la Turci, încît împărăţia le 
arăta a sa bună voinţă şi a' sa încredere, dindu-le 'man- 
supuri și întrebuințindu'i ca 'Slujbâşi ai bisericei, ca 'soli, 
ca vameși, ca dragomani și chiar une ori ca cirriuitori 
de ținuturi. 


1) Hammer, Cantu. 
2) Scherer : Istoria ri&goțului. 

Grecii aŭ avut pururea acel dar da fura inima şi da 
cirmui pe nesimţite voința stăpinului lor; firea le este a 
se strecura pe la cei cu puterea şi a le amăgi mințile 
printr'un farmec, care ar fi o netăgăduită predominire mo- 
rală, de n'ar avea mai adesea o fățarnică slugărie, drept 
mijloc, şi o mîrşavă lăcomie, drept ţel. 

Astfel, din vechile neamuri ale împărăție Răsăritului, 
din Paleologi, din Comneni, din Rali, din Cantacuzeni, 
din Duci, cari de mult se răsipise ori trăiau tupilaţi prin 
sărăcăcioasele înfundături ale Fanarului, începură a se ivi 
lăstari scăpătate, care, uitind vechea fală a strămoşilor şi 
rivnind, prin slugărie, la ocrotirea vizirilor, cîștigară, cu 
acest chip, bogății însemnate, dobindiră înriurire în diva- 
nul turcesc, şi 'căpătară chiar cinstiri de la trufaşii lor 
stăpîni. Prin mijlocirea acestor oameni puternici, cu. cari 
se amestecase, în favoarea puțin cumpănită a Turcilor şi 
mulți alţi Greci mai de rînd, toate jeluirile, toate cererile 
creştinilor raiale sai înclinați cu Osmanlii, își luaă un 
sfîrşit mai repede, şi, de nu maï puțin costător, totuşi mai 
putin primejdios. 

Doamna Chiajna în prevăzătoarea'i îngrijire, cugetă a'şi 
căpăta reazimul unor mai puternici dintre acei Greci şi 
închipuind mijlocul unei încuscriri, ceru prin carte patri- 


arhului Iosaf, ca să-i caute doui juni din Fanar pe cari 


să'i facă gineri la două ale sale cocoane. Patriarhul era 
din neamul Paleologilor și avea un nepot de frate, june 
plăcut, mîndru şi bine învăţat, anume Stamatie. Fără în- 
doieală că lui îi hotărî unchiul de soţie, pe una din dom- 
niţele romiînce, iar pentru cealaltă, ca să'şi facă tot cu 
acest prilej şi mînă bună .pe lîngă primejdiosul Mihail 
Cantacuzenul, patriarhul alese pe fratele acestuia, bătrînul 
şi urîtul Andronic 1). 

Mihail Cantacuzenul, mînă dreaptă a vizirului Socoli, era 
vameş mare al sărei şi trăia în Anhial, pe Marea Neagră» 


1) Henricus Hilarius în Crusius: Turco-Gracia, citați de Șincai. 

unde'şi înălțase un palat ce nu'l ținea mai puțin de două- 
zeci mii galbini; nimeni dintre Greci n'avea putere ca 
dinsul, nimeni nu era mai temut, mai dăruit; nu se făcea 
patriarh, nici arhierei în biserica Răsăritului, care să nu'i 
dea lui, mită; toți îl cinstea cu numele de Arhonta, iar 
Turcii, minunați ďa sa dibăcie, îl poreclise și Șaitan-Ogii 
(fiul dracului), și cu toate că el obicinuia să călărească 
prin oraş pe o muşcoaiă saŭ catircă, cu veşminte nu prea 
falnice, opt Ciohodari şi laniceri împărăteşti îl însoțeaii 
pretutindeni 1). 

Fratele acestui om însemnat, Andronic Cantacuzenul, 
care'şi ținea casa în Pera, şi Stamatie Paleologul nepotul 
Patriarhului din Țarigrad, se sculară să plece în ţara Ro- 
minească, ca peţitori ai fetelor lui Mircea. 

Ştirea sosirii lor răspindi o adincă turburare în sînul 
lui Radu Socol. Pe cîtă vreme domnița Ancuţa, pe care 
el o iubea cu dragoste tăinuită, se arătase închipuirii sale, 
singuratică şi împresurată de neîntinatul văl al nevinovă- 
tiei, o nebiruită sfieală, — poate şi o urmă de mustrare — 
îl oprise da pune un ţel hotărît dorințelor sale şi da 
destăinui îndelungata sa iubire; dar cînd i se înfipse în 
inimă temerea d'a vedea spulberate de un necunoscut, 
visele atitor nopți fără de odihnă, cînd pricepu ce dor 
fierbinte, ce chinuri adinci ar lăsa în sufletu'i pătimaş, 
răpirea iubitei sale de către un altul, el nu mai stătu un 
minut la îndoieală, ci căută îndată prilejul d'a întilni pe 
domniţă, d'ai vorbi şi d'a priimi din gura eï, sau un cuvint 
de mîngiiere, o licurire de nădejde, saii osinda vieții sale 
viitoare. Cite-va zile umblă el rătăcind prin curțile dom- 
neşti, pindind minutul cînd se nimerească singură și fără 
de marturi, pe domnița Ancuta. 

Casele domneşti din București se 'nălțai pe povirnişul 
malului sting al Dimboviţei, printre bătrine tulpine de 
„sălcii, închise întrun larg pătrat de 'nalte şi ţepene ziduri, 


1) Șincai, Hammer, N. Bălcescu : Postelnicul C. Cantacuzino. 

care pe de o parte se afundaŭ în apă, proptite cu largi 
căprioreli de peatră, iar de celelalte trei părți, înconjurate cu 
şanţuri adinci, îşi arätaŭ pe dinafară numai întinsa lor față 
netencuită şi clădită cu straturi de cărămizi şi de bolovani 
de peatră; la mijlocul păretelui din fața casei se afla poarta 
cu gang boltit, pe d'asupra căria se înălța un turn pătrat 
cu ferestrui de. meterez; iar dinaintea porţii era o podişcă 
care, prin mijlocul unui scripete, se lăsa pe d'asupra şan- 
țului şi se ridica la vremi de primejdie; alte patru foişoare 
cu temelii întărite apăra colţurile întinsei împrejmuiri. Pe 
dinlăîntru curții, nişte lungi șiruri de clădiri cu tinde 
arcuite stau rezimate de acei înalți păreţi şi slujiau de 
locuinţe sau odăi, Copiilor din casă, strejilor şi slujitorilor 
domneşti; apoi tot în rînd cu acestea veneau grajdurile, 
ambarele şi șoaprele cu toate tacîmurile de drum, supt 
îngrijirea Comişilor şi a Şătrarilor: mai în laturile caselor 
domnești, în care răspundeau printr'o tindă de scînduri, 
erai beceriile sai cuiniile şi cuptoarele pităriei; în sus, 
mai pe deal din dosul bisericei, jicnița cu toată zahareaoa 
şi "nsfirşit da lungul zidului ce se 'ntindea pe malul girlei, 
se adăpostea saielile cu vite şi zalhanaoa curții domneşti; 
căci toate trebuincioasele vieţei cătaŭ a fi prevăzute în- 
traceastă cetăţuie, aşezată pe un loc şes ce era apropiat 
de Dunăre şi de primejdioşii mărginaşi și lipsit de orice 
apărare firească. 

Drept în mijlocul ogrăzii, Wa-stinga bisericei lui Mircea, 
se aflau casele domneşti, clădire pătrată, mare, ardicată, 
cu ziduri late în poale și fără tencuială, purtind pe d'a- 
supra lor un coviltir cu cerdac nalt şi întins, un adevărat 
munte de şindrilă. Catul de jos al caselor abiea avea pe 
ici pe colea cîte o crestătură pe unde să intre aerul în 
beciurile'i boltite; de-o parte -numai, în fundul unei tinde 
întuncoâse, se vedea girliciul povîrnit'al pivniţei cu porțile”i 
de zăbrele; ‘cu -toate acestea, ferestrele catului de sus, 
mititele, lunguieţe şi întărite cu vergele de fer şi cu obloane 
ce se trăgeaii în chepeng, eraii cu mult înălțate de la 

pămînt, astfel încît păretele rămînea gol şi neted maï pînă 
sub straşină. În dreptul porții şi d’'asupra cîtor-va trepte de 
peatră, se afla uşa cu două canaturi de ştejar, căptuşite cu 
tinichele şi legate cu druguri de fer; acea uşă se deschi- 
deape o scară de peatră închisă între doui pereţi şi dreaptă, 
care ducea întrun pridvor, al cărui acoperiş sta rezimat 
pe stilpi ciopliți din bardă şi da lungul căruia se întin- 
dea o laviță învelită cu rogojini şi cu zăblaie. Pe urmă 
venea o tindă întunecoasă în care da, de toate părţile 
uşile deosebitelor încăperi, din care unele, lungi şi înguste, 
cu o mică ferestruie în fund, locaş de odihnă pentru 
noapte, purtaă numele de chilii, altele mai întinse şi mai 
luminate erau sălile de adunare, cămările feluritelor dre- 
gătorii și odăile locuite de cămăraşi şi de obştea curte- 
nilor. Apoi, dincolo de tindă se deschidea o largă sală, 
al cărei tavan de grinzi înegrite se sprijinea pe două şi- 
ruri de stilpi scobiți cu glafuri şi cu flori, şal cărui fund 
eşit mai afară din păretele casii, ca un'pridvor rotund cu 
parmaclic, era cu totul deschis ; această sală, pardosită cu 
lespezi, loc de ospeţe şi de danț în zilele călduroase ale 
verii, se numea horă şi slujea în tot-d'a-una ca loc de 
adăstare pentru. cei ce voiai să intre la chiliile neamului 
domnesc, sai în sala spătăriei unde era Scaunul lui Vodă, 
sai în sacnasiul cu geamlic înaintat pe grinzi, care era 
obicinuita şedere a Doamnei şi a femeilor saie. Toate 
aceste încăperi, precum şi deosebitele băsci sau cămări 
boltite, purtind o culă rotunjită pe d'asupra, în care se 
afla, da rîndul paraclisul, haznaoa saii comoara şi patul 
domnesc, răspundeau toate în horă, prin nişte uşi cu to” 
curi de peatră nalte şi înguste, aduse sus în îndoit per- 
ghel şi d'asupra cărora se vedea săpat, într'o firidă, vul 
turul țărei. Printr'acea sală se făcea toată slujba din întru 
a familiei domneşti; p'acolo putea cine-va întilni, trecînd 
dintr'o odaie într'alta, pe Domn sai pe ori care altul din- 
trai săi. 

Radu Socol ispitise mai de demult cum că ficele Chiaj- 

nei, în fiesce dimineață, eşind din chilia lor, treceaŭ prin- 
tracea horă ca să meargă în odaia cu sacnasiii, unde se 
adunai la lucru toate femeile doamnei; el se socoti că 
minutul cel mai priincios spre a face Ancuţei destăinuirea 
sa, va fi acela; şi 'ntr'adevăr, întruna din zilele pînă să 
nu sosească în Bucureşti peţitorii Ţărigrădeni, el se folosi 
de singurătatea sălii, prin care se strecura încetişor tînăra 
fată şi, ţinînd strîns pe al săi pept ce svicnea cu înfocare, 
marama cea neagră, singurul martor al îndelungatei sale 
iubiri, el păşi dinaintea domniţei şi cu buzele tremurînde 
îl zise : 

— «Domniţă ! am cutezat într'o zi îngrozitoare să răpesc 
«de pe capu'ți acest jalnic văl. De atuncea lam păstrat, 
«nesocotitul de mine, ca un zălog de scumpe, de dulci, 
«de "ncîntătoare nădejdi! — Acum simţ, vai! că visu'mi a 
«fost o nălucă ; raza ce a lucit ciţi-va ani asupră'mi se 
«stinge şi trebuie să intru iarăşi în negura vieţi-mi trecute. 
«Primește dar înapoi acest drag chezaş al amăgirei şi al 
«deşartelor mele dorinţe». 

Cu aceste cuvinte el întinse tinerei fecioare marama 
cea neagră; iar dinsa, al cărei fraged obraz se roşise ca 
pelițţa unei persici dogorite de soare, ridică senini, dră- 
gălașii ei ochi albaştrii, muiaţi într'o rouă de lacrimi şi cu 
glas obidit și galeş, îi răspunse: 

— «Jupan Radule! dacă cu adevăr îţi este atit de scumpă, 
«de ce vrei oare să'mi înapoiezi acum o jalnică podoabă 
«ce'mi aduce aminte plînsori trezite şi'mi vestește poate 
«restrişti viitoare ? — De mi'i crede, păstra-vei neagra'mi 
«maramă pănă ce vei simţi că ţi-a perit în inimă ori ce 
«scînteie de nădejde». 

ŞI "'ndată, pare că sar fi temut d'o nesocotită mărturi- 
sire, ea pripi pasul spre uşa sacnasiului, lăsînd pe hadu 
uimit de vesele gîndiri, de o fericire lui încă necunoscută. 

Apoi domnița, intrînd în cercul jupiniţelor adunate, cu 
anevoie îşi putu ascunde turburarea ; în zadar se încercă 
a'şi urma zilnicele'i lucrări, căci mînile'i reci şi tremu- 

rinde pare că pierduse îndemănatica lor agerime; nici 
fusul de sidef nu i se mai întorcea între degete, nici un- 
drelele nu mai ştiau s'apuce ițele împleticite, nici firul de 
mătase nu mai nimerea să'nşire mărgăritarele vărsate în 
poală'i ; ci ochii ei căutau aiurea, la malurile înverzite ale 
Dimboviţei, la norii fluturatici de pe cer, pare c'ar fi vrut 
să încrează acelor mingiioşi şi tăcuţi prieteni, taina ce um- 
pluse inima ei de fericiri şi de temeri. 

Muierile băgară în seamă această neobicinuită turburare 
a Ancuţei și începură să'şi dea coate, privind'o cu coada 
ochiului, să se cerceteze una pe alta, prin semne, de pri- 
cina acestui neastimpăr, să'şi şoptească la ureche, zîmbind 
pe tăcute; dar o femeie a Doamnei Chiajne care veni st. 
poltească pe amindouă domniţele din partea mumei lor, 
precurmă acele glumeţe şi clevetitoare bănuieli. 

Ancuţa tresări ca din visare; apoi îndată se sculară 
amîndouă, pline de 'ngrijare şi cu față smerită şi supusă, 
intrară în Vașca rotundă cu păreții şi pardoseala de peatră, 
unde le aştepta Chiajna, şezind pe un jeţ înalt de stejar 
săpat, cu treaptă supt picioare şi» alături cu o masă, pe 
a cărei învelitoare de hramă, sta aşezată, printre hrisoave 
pe membrană, şi printre felurite pitace domnești, pecetia, 
cu care Doamna, neștiind, ca toate femeile romince de 
pe atunci, a scrie, însemna numele său. Tot întracea 
odaie era și patul Chiajnei acoperit cu un macat de piei de 
urs, iar într'o scoabă, în părete, ardea o candelă de argint 
dinaintea sfintelor icoane. 

Domniţele se plecară în fața mumei lor și ridicîndu-şi 
mina de la pămînt, îi sărutară dreapta şi o aduseră la 
frunte, după vechiul obicei al ţării; apoi se rînduiră di- 
naintea ei în picioare cu capul plecat la ascultare. Chiajna 
rece, posomorită ca în tot-d'auna, le spuse: 

— «Fiicele mele! s'aveţi în ştire cam găsit să vă căsă- 
«toresc pe amindouă; aştept acum curind să sosească gi- 
*nerii voştri din Țarigrad, unde voi trebueşte ca în scurtă 
«vreme să'i urmaţi. Nu mă îndoiesc că veți şti pururea să 

«vă purtați către soții voştrii ca două domneşti cocoane 
«ce sunteți. Atita vă spui!» 

Sora cea mare sărută de iznoavă cu supunere mîna 
Doamnei şi se găti să iasă; iar Ancuța, în vinele căria 
tot sîngele se șleise, se 'ncercă măcar să scoată un suspin 
dar ochii ei întilniră căutarea straşnică a Chiajnei, în care 
sta tipărită o nestrămutată hotărire şi îi fu și ei nevoie 
Wa se supune în tăcere. Însă o jale adincă îi cuprinse 
toate simţirile. De ce voise soarta să "i arate, ca întro 
fulgerare, o vieaţă fericită, şapoi așa groaznic s'o amă- 
gească ? De ce, dintre toate mumele, pe dinsa, fiinţă blindă 
şi drăgăstoasă, să o dea ursita pe minile unei mume neîn- 
blînzite ? Cu așa mihnicioase cugetări își petrecea Ancuţa 
zilele şi nopţile, şi inima'i obidită merei suspina şi ochii 
săi întristați se topeau în lacrimi de foc. 

Sosiră 'nsfîrşit în Bucureşti ginerii greci. Unul, copi- 
“landru, tînăr, frumos, sprincenat, cu mustaţa mică şi neagră, 
cu ochi de femeie, cu părul încreţit, nalt, spătos şi- tras 
ca prin inel, ca unul din acei palicari muieratici, purtind 
fustanelă filfăindă şi strînsă la mijloc, cămaşă de filaliă, 
largă'n mîneci și cusută cu bibiluri, colciaci și cepchen 
de filendreş stacojiă numa'n fir şin mărgăritare, fesul la 
o parte, iminei mici și roșii, şapoi la briă două lungă 
pistoale ghintuite, lucrate în Veneţia numai cu sîrmă de 
argint şi cu sidefuri, și o pală de Taban cu apele negre 
pe tăiș şi cu miner de petre scumpe. Acela era Stamatie 
Paleologul ; el intră în curţile domneşti în săltăturile şi 
în desghinurile unui armăsăruş arăbesc ager şi sglobii, 
cu părul vinăt rotat şi cu o şiră de stele roşcate pe pept 
şi pe spinare. Alături cu dinsul înainta, pe un cal mai 
ticnit, dar încărcat cu grele podoabe, Andronic Cantacu- 
zenul. Trupul acestuia, mărunt, neputincios şi girbovit 
pare că d'abia purta capul său mare, pleşuv și cărunt, 
cu obraji spini, zmezi și slabi; dar buzele'i subţiri şi în- 
crețite, ochii săi mici, vioi şi pătrunzători, nările'i largi 
şi neastîmpărate dovedeau acel duh sprinten şi isteț, acea 

minte iscusită şi dedată cu intrigile şi cu batjocura, care 
sunt ca o însuşire a neamului grecesc. Veşmintele sale °l 
arătau că este unul din nalţii dregători ai bisericei bi- 
zantine 1); în cap purta naltul calpac de hîrşie fumurie cu 
fund de serasir; pe dinsul avea o hlamidă de sevai roşu 
cusută cu palme de fir pe poale şi încinsă d'a curmezişul, 
pe sub supțiori, cu un lat briă sai omofor, semănat cu 
matostaturi în șatrange; iar d'asupra, o largă mantie de 
buhur alb cu ceaprazuri de aur și îmblănită cu jder, căci 
d'atunci începuse Cazakliii să aducă în Țarigrad scumpele 
blăni de Mosc ?). 

Împrejurul lor staii grămădiți opt-zeci de călăreți turci 3), 
laniceri, Spahii şi Ciohodari împărăteşti, unii cu înalta 
cucă din virful căria atîrna, pe şalele calului, o lată pană 
verde, alţii cu coif poleit și împodobit cu două aripe de 
curui, sau cu o coadă învoaltă de păun; purtînd pe dinşii 
nişte capoate de filendreş, de ghermesuturi şi de felurite 
stofe, care îmblănite, care cusute.cu fir; înarmaţi cu sulițe 
de trestie din Hind, cu arcuri încordate, cu tolbe de 
săgeți veninoase, cu iatagane de Horasan şi cu sănețe 
frănceşti. 

Tot norodul rominesc, încă neînvățat cu falnicile po- 
doabe ale curţii și ale ordiei lui Suleiman, privea cu 
mirare acest măreț alai. Dar şi mai mare fu mirarea 
cind slujitorii descărcară de pe catiîri, bogatele odoare sai 
daruri de nuntă ale peţitorilor greci, ici se vedeau si- 
peturi de sidef pline cu ghiordane, cu cercei, cu lefturi 
de smaragduri, de balaşuri, de rubini, de zamâri; pline 
cu paftale de aur și de matostat, cu colane şi cu spon- 
ciuri de mărgean şi de mărgăritare, cu surguciuri de bri- 
liant; mai colo boccealicuri de stofă cu așternuturi de 
agabaniă, cu primenele de borangic şi de filaliu, cusute 

cu bibiluri, cu gevrele şi cu brîinişoare de beteală, cu 
feregele şi binişuri de buhur, de cănăvăț şi de sevai, 
cu blănuri de şder, de rîs şi de samur, cu gearuri şi cu 
taclituri turceşti ; mai dincolo lăzi cu covoare de Ispahan, 
cu oglinzi de Veneţia, cu buhurdaruri pline de scumpe 
miresme din Hegias, cu apărători de pene, cu felegene 
de smalţ, cu zarfuri de sirmă, cu tipsii, lighene, şi ibrice 
de argint, cu cohale de cleștar de munte, cu linguri de 
fildeş săpat şi cu felurite alte bogății, care, de prin toate 
țările le aducea Venețienii, Armenii și Ebreii, în Țarigrad !). 

Toate aceste minunate daruri, precum şi chipul plăcut 
al lui Stamatie, lesne fermecară minţile domniţei celei 
mari; dar Ancuţa, sărmana, sta nesimţitoare sau mai bine 
vedea cu groază apropiindu-se minutul logodnei sale cu 
Andronic, cei însuflase” numai ură şi frică. Cu toate 
acestea, ceasul cel groaznic sosi. În biserica domnească 
se gătise, pentru aceeași zi, sărbarea amindoror nunțile; 
patru cununii eraŭ aşezate pe sînțita masă şi nunii, cu 
patru făclii, încenjurară, d'o parte o păreche veselă şi 
potrivită, de cea-l'altă, două ființe ce sămănai una cu 
alta cum seamănă cruntul junghietor cu jertfa'i nevinovată. 
Slujba se 'ncepuse şi Ancuţa, galbină şi plinsă, abia se 
ținea pe picioare, cînd din gloata adunată în biserică, un 
tînăr, împins ca de furia desnădăjduirii se răpezi în cercul 
nuntașilor şi, ridicînd pe d'asupra unei făclii, un văl de 
zăbranic negru, îi dete foc, strigînd: «Piei, amăgita mea 
nădejde !» — O vilvoare de foc senălţă în bolta bisericei 
ş'apoi o uşoară cenușă căzu pe masa cununiilor. 

Ancuţa cunoscuse într'acel tînăr pe Radu şi, scoţind 
din pieptu'i sfărimat un strigăt de durere, ea căzu jos le- 
șinată. i 

Această împrejurare rămase de toți neînțeleasă; pe An- 
cuța o ridicară pe brațe şi slujba se urmă cu grabă. 
Amîndouă domnițele eraŭ măritate şi mai înainte ca să-și 


1) Scherer : Istoria negoţului. 

ridice casele şi să se pornească cu soţii lor la Țarigrad, 
cite-va zile veseliile şi sărbătorile se urmară in popor. 
Turcii îşi arătaii măiestria lor în jocul geridului, nimerind 
țălul cu sulița asvirlită în fuga cailor; apoi Romiînii îşi 
încercai puterile la trîntă şi la luptă dreaptă, apucîndu-se 
cu braţe virtoase de mijloc, opintindu-se, smucindu-se, în- 
virtindu-se și'n sus şin Jos, şin dreapta şin stînga, pînă 
ce unul dovedea şi izbind pe protivnic la pămînt, îl punea 
în genunchi dinainte-i 1). Pehlivanii arapi şi hindii, ce'i adu- 
sese din țara turcească, făcură şi ei feluri de năsdrăvănii 
şi de Jocuri minunate și nevăzute locurilor noastre ; unii 
săreai în văsduh, cu capetele în jos, peste opt bivoli puşi 
în rînd; alţii călcaŭ cu iuţeală pe o fîşie de tulpan întinsă, 
fără d'a se cufunda ?), iar unul mai ales schimba în tot 
chipul o căciulă, care cînd o arunca pe pămînt, pe loc 
se prefăcea în feluri de căciuli deosebite. De acolo a şi 
eşit vorba rominească: Altă căciulă! cind vrea omul să 
zică că s'a schimbat starea de mai înainte a unui lucru 3). 

Apoi seara se aprindeaă prin pieţe tocuri mari de paie 
şi zicea mereii tubalhanaua turcească de juca norodul; 
și une-ori slujitorii slobozeaă in mijlocul gloatei cîte o 
vulpe cu coada muiată în păcură aprinsă, de fugea lumea 
în cotro putea şi muerile speriate se îmbrînceai şi alergau 
tipînd ; iar bărbaţii, slobozind mereu pistoale şi desfun- 
dind la buţi cu vin, chiuiaii și benchetuiaii şi se veseleaă 
cu cintările cimpoaielor şi cobuzelor munteneşti şi cu 
diblele lăutăreşti. 

In scurt, ast-fel se petrecură aici la noi cununiile co- 
coanelor doamnei Cheajne cu Stamatie Paleologul şi cu 
Andronic Cantacuzenul, amindoui coconi ţărigrădeni. 


1) Balada lui Mihu Copilu. 

2 Constantin Căpitanul, povestind nunta fiului lui Radu Vodă cu 
domniţa lui Duca Vodă. 

") Tradiţiuni de la o nuntă sub Constantin Vodă Ipsilant. 

III. 
FUGA 


Cîte-va zile după nunțile domnițelor lui Mircea Vodă, 
Stamatie Paleologul purcese în grab la Țarigrad cu soția 
sa; iar noul lui cumnat, Andronic Cantacuzenul, fu silit 
să mai zăbovească, căci chiar din seara cununiilor, tînăra 
sa mireasă încă nu'şi venise în simţiri; dar presupunînd 
că vremea va potoli necunoscuta ei patimă, mai bine de 
cît leacurile vracilor, Grecul bănuitor și întăritat zmulse 
pe biata Ancuţa din zadarnicile îngrijiri ale jupaniţelor 
curtence, şi cu tot alaiul, cu toată zestrea ei, purtată în 
zece care 1), el trecu la Rusciuc. 

In seara cînd rămaseră să mîie într'acea cetate, dom- 
niţa isbuti ca bărbatul ei să'i lase, drept locuință, un chioșc 
învecinat cu casele unde ei conăcise. Acel chioșc de lem- 
nărie, lucrat numai în cafasuri și în săpături de chiparos 
şi de iasomiă, pardosit cu lespezi de marmoră singerie 
şi împodobit cu toate trebuincioasele zmălţuite cu side- 
furi, era aşezat pe o coastă surpată, dar nu prea înaltă 
a Dunării; prin vergelele încrucişate ale ferestrelor ve- 
derea se întindea peste toată lățimea riului. Acolo domnița 
Ancuţa, singură şi coprinsă de o jale adincă, cu inima 
sfăşiată, cu faţa ofilită, plingea amar cruzimea soartei sale ; 
noaptea era înaintată şi lacrimile'i curgeau făr' de înce- 
tare, căci de mult somnul fugise dintr'ai săi ochi; dar cu 
încetul fruntea'i obosită căzu pe a sa poală, trupu'i slăbit 
datitea suferințe, par'că se cufundă de sineşi ; o piroteală 
a minţii, o împăejenire a ochilor începură a o coprinde, 
cînd de o dată i se păru că aude, ca întrun vis mîngi.ietor, 
un glas depărtat ce cînta cu viers tînguios aceste duioase 
cuvinte : 


1) Henricus Hilarius, citat în Crusius, Turco-Gracia. 

— «Frunza'i verde, apa'i lină, 
Ş'al meu suflet turburat ; 
Luna vars'a sa lumină, 
Dar mi-e gîndul înnorat. 


«Unde merg, în ori ce parte, 
N'am nimica de dorit: 
Visele'mi aŭ fost deșearte; 
Ce-am iubit m'a amăgit !» 


Ancuţa se trezi din aromeală ; glasul părea că se apropie; 
ea sări la fereastră. Printre zăbrele văzu luna plină co- 
lindind răpede fața senină şi albastră a cerului; pe Du- 
năre scînteiaui razele ei răsfrinte în mii de talazuri; de- 
parte in colo un pescar turc trăgea la edec în tăcere 
caicul săi încărcat; la poalele chioșcului, codobaturile, 
acele rindunele de apă cu lungi pene albe în coadă, se 
aşterneaŭ, în sborul lor iute, pe faţa apii ş'apoi iarăși se 
ascundeai în cuiburile lor găurite ca nişte urloaie într'acea 
coastă ripoasă. În răpaosul nopţii se auzea numai clătirea 
undelor ce se izbeaŭ încetişor de mal și susurul alene al 
vintuleţului de vară. Peste puţin ochii Ancuţei zăriră o 
luntricică ce'nainta, despicînd valurile ; un bărbat, cu veş- 
minte negre, şedea într'insa. El începu din noŭ să cinte 
cintarea de adineauri : 


— «De'mi luceşte luna'm cale, 
De'mi e vîntul cu noroc, 

Ea n'alină a mea jale, 

El nu stinge al mei foc. 


«Dar iubita mea să vie, 
Să'mi şoptească : Te iubesc! 
Ş'atunci inima'mi re'nvie, 
Întrun raï dumnezeesc !» 


Nu mai era înduoială! Acel vislaș cutezător era Radu; 
acel glas plin de mîhnire era al lui! 

Fericirea în culmea sa, e nesocotită adesea ca şi des- 
nădăjduirea. Ancuţa găsi în slabele'i mini destulă putere 

ca să sfărame zăbrelele de lemn ale chioşcului. — «Ra- 
dule !!» — strigă ea cu glas pătrunzător şi sări pe fereastră. 
Din norocire ciţi-va stinjeni pumai erai pînă jos; Ancuţa 
cu cosițele'i plăviţe răsfirate, învălită numai într'o ie sub- 
tire şi într'o fustă de albă mătase, căzu pe năsipul jilav 
şi moale al prundului. 

Radu sări 'ntr'o clipă pe mal, trase capul luntrii c'o mînă 
vîrtoasă pe uscat, ridică cu'n braț puternic, mlădiosul 
mijloc al tinerii femei, şi, cu scumpa lui sarcină pe brațe, 
săltă iute 'n luntre; apoi, îmbrincind tare țărmul cu visla, 
cîte-va voiniceşti lovituri de lopată, avîntară micul vas de- 
parte de coastă. Ancuţa, turburată, uimită d'atitea vii şi 
felurite simţiri, rămăsese pitulată în fundul luntrii, cu ca- 
pul răzimat de peptul Radului ; trupul ei tremura ca frunza; 
brațele'i sta încrucişate p'al săi sîn ce svicnea cu iuţeală, 
sub uşoara'i ie de borangic ; glasul i se curmase și, une 
ori numai cu o zimbire îngerească pe buze, un suspin 
întrerupt se revărsa din adîncul inimei sale pline, şi la- 
crimi, ca mărgăritarele, picuraă dintr'ai săi ochi inundaţi 
d'atita fericire. 

Luntrea ajunsese în albia mare a Dunării şi, cu Radu la 
cîrmă, se strecura uşor, furată de undele repezi ce se go- 
neai şi se îmboldeai cu vuiet amorțit; o suflare răco- 
roasă sbirlea fața apii şi legăna încetişor înaltele catar- 
turi ale șăicilor ce se vedeau albind în depărtare cu pin- 
zele lor umflate ; razele lunei se resfringeai, cu vii licuriri 
pe culmea nestatornică a valurilor, răspîndind pe cer şi 
peste riă o dulce lumină ce se îngîna cu negreala ma- 
lurilor depărtate. Pe ostrovul învecinat un stol de babiţe 
sta adormite şi une-ori numai cîte o streajă de noapte din 
ele, întinzîndu-și aripele trunchiate şi căscînd în sus cio- 
cul eï cu guşă adincă, scotea un țipăt ascuțit, de răspun- 
dea malul de'mpotrivă, iar leşițele speriate se da afund şi 
se ascundeaii în stuful și în papura de pe mal. Apoi iar 
toate se astîmpäraŭ şi o şoptă de taină se răspîndea îm- 
prejur. 

Intr'acea linişte a firei, Radu ridică vislele pe d'asupra 
apelor şi ochii săi se lăsară cu dragoste asupra Ancuţei ; 
dar în căutătura ei, el întilni atita bucurie, atîta încredere ; 
incit brațele'i o strinseră cu încintare de al său pept şi 
buzele lor pentru întiia oară, se lipiră întrun dulce să- 


O! dezmierdare nespusă a celui d'întii sărutat pentru 
două tinere inimi ce de mult se doresc! cine va putea 
oare să te descrie ? Cine va cuteza să cînte acel cîntic 
de izbindă ? Cine va şti să spună cite simte firea omu- 
lui într'acel singur minut al vieţii, cînd fericirea covir- 
şeşte toate cele-l-alte simţiri? Nici sărutarea blajină a ma- 
mei pe fruntea pruncului său adormit, nici îmbrăţişarea 
frățească a robului scăpat din robie, nici mindrul zîmbet 
al învingătorului, in ceasul biruinţei, nu pot coprinde sufle- 
tul cu un farmec ca acela, lipsit de griji şi de mueira 
de rivniri şi de trufie! 

Radu întrerupse tăcerea: — «Ancuţo !» — zise el, — «nu 
«știu de sunt alți oameni mai dedaţi cu fericirea ; dar pen- 
«tru mine ceasul acesta e mai presus de cite aievea min- 
«tea'mi a visat! — Toată viaţa'mi pînă acum am trăit'o în 
<amărăciuni ; deunăzi în sfirşit mă simţii cufundat ca în- 
«trun nor întunecos și un virtej viforatec mă împinse ca 
«să mă iau după urmele tale. Ziceam în mine : Ce'mi mai 
ceste bună viaţa ?.... Singur, sărman, lipsit de părinţi, de 
«rude, de prietini, cari să prinză milă de mine, lumea îmi 
«e pustie. Ori unde nu va fi dinsa, eŭ nu am pe nimeni! 
«Să pas deci pe calea unde a trecut ea, să calc în ur- 
«mele'i deșerte şi, fiind-că soarta a menit'o a altuia să tie, 
«ca cel puţin doru'mi, ca un fum cuvios de tămiie, pre- 
«tutindeni să se înalțe la dinsa!.... Ancuţo! tu ai prefăcut 
«acel nor în soare de lumină! Tu ai deşteptat în sutle- 
“tu'mi o viaţă necunoscută! Tu ai reînviat inima'mi ofi- 
«lită! Tu ești îngerul mintuirii mele !» 

— «Radule,» — răspunse Ancuţa cu glasul înecat de la- 
'crimi de bucurie, — «din tot sufletul eu te iubesc! Mai 

«mult d'atita eu nu știu să'ți spun; dar un viers tainic 
«şopteşte de mult în mins şi 'mi zice că viața cu tine'mi 
«va fi dulce, că numai cu tine aş voi să mor!» 

În vremea acestor drăgăstoase vorbiri, prin care ferici- 
ţii tineri își împărtăşau păsurile şi dorurile inimei lor, 
cursul rîului furase luntrea şi o împinsese cu răpeziciune 
pînă la gura acelei strimtori, prin care apele albiei celei 
mari se revarsă cu bolbură în matca mai îngustă a țăr- 
mului romînesc, tocmai la capul ostrovului Mocanu. Într'a- 
cel loc, unde apele se 'nvrăjbesc şi se sfredelesc în adinc 
vîrtejuri, vasul începu a şovăi, clătinat pe înalte talazuri 
care se izbesc şi se afundă cu un urlet întărîtat. Acea 
şuierătură spăimîntătoare a valurilor, acele mișcări furtu- 
noase ale luntrii, înfricoşară pe Ancuţa; stăpinită de o 
nespusă groază, ea d'o dată își aruncă brațele după gitul 
lui Radu și, strîngindu-se de peptul lui, înălţă ochii către 
cer și rosti cucerită această rugă: — «Doamne! Doamne! 
«fii cu îndurare! scapă-ne zilele, fie'ți milă și nu voi să 
«perim în ceasul cel mai norocit al vieţei noastre!» — 
Radu puse în grab mina pe visle şi, spărgînd cu putere 
sila talazurilor, el se luptă voiniceşte pîn'ce mica sa lun- 
tre, ocolind prăpăstiile, săltind uşurel pe d'asupra valuri- 
lor, scăpînd, ca prin minune, din mii de nevoi, isbuti să 
iasă din primejdioasa strimtoare. Atunci ea începu iarăşi 
să plutească mai lin pe albia stingă a Dunării. De acolo 
se zărea, în susul apei zidurile cetăței Săn-Giorgiu, care 
din ostrovul săii înălțat apăra oraşul Giurgiului ; iar îna- 
inte, pe limanul șăț al Smîrdei, licura un foc de paie. 
Radu cunoscu într'aceia semnele bătrinului său slujitor 
Bănică, pe care'l lăsase la mal. El cîrmi într'acolo și, gră- 
bind lopătarea cu ale sale brațe vînjoase, cărora şi dra- 
gostea le dase o nouă tărie, trecuse toată întinsă Dună- 
rea decindea, sosi în sfîrşit la malul dorit, tocmai cînd 
luna scăpăta, gonită de luceafărul albicios al dimineței. 

Bănică, care de mult ducea grija stăpînului săi, alerga 
cu veselie ca să-l întimpine; două şiroaie de lacrimi curgeau 


DOAMNA CHIAJNA 


A XI 
~] 


pe obrajii lui, cînd văzu pe Radu, sărind sprinten pe uscat. 
Sărmana bătrină şi credincioasă slugă, care '] crescuse din 
a sa pruncie, îl îmbrătişa, îi săruta miînile, ridea, plingea, 
işi făcea semnul crucii, nu ştia cum să îşi mai arate bu- 
curia, cum să mai mulțumească lui Dumnezei. 

— «Bănică», — îi zise Radu, — «de mă vezi tu acum cu 
«viață, Domniței Ancuţei să "i aibi mulțumire; dînsa mi-a 
fost mintuirea. Să-ţi fie de aci înainte, ca şi mie, stăpînă !» 

Bănică sărută cu recunoştinţă minile Ancuţei, și apoi, 


cu mirare, începu să întrebe: — «Dar cum! ce fel s'a în- 
timplat... 2» | 
Radu "i curmă vorba: — «Nu e acum vremea pentru cer- 


«cetări. Vorbă multă, sărăcia omului! Să ne grăbim să 
«fugim, căci zorile se revarsă și ar putea să ne dea în 
«urmă». 

— <Dar, vai de mine! stăpine», — şopti bătrîna slugă, 
în mintea căruia bucuria se prefăcuse acum în zmerită 
îngrijire dinaintea unei fiică de Voevod, — «cum o să poată 
«umbla domnița călare? Noi avem numai doi bieţi căluşei... 
ș'apoi încotro să ne ducem...» 

— «Incotro? Mai întrebi? La noi acasă, la Motru». — 
răspunse Radu. 

— «Ce gind ai, stăpine»; —adăogi Bănică, — «apoi e 
«biata casă a noastră de la Motru, după potriva unei fete 
«de Domn ?» 

— <Ancuţa, moş Bănică, nu pune preţ la zădărniciile 
«falei. D'acum înainte averea ei, ca și a mea, stă numai 
«în inimă. Ne iubim; ce ne pasă nouă de sărăcie?—Aşșa e, 
«dragă Ancuţo ?» 

«Unde voi fi cu tine, Radule, acolo voi fi şi fericită !» 

Tînărul Socol sărută dulce pe a sa iubită şi încălecînd 
voiniceşte calul săi unguresc, el aşternu bunda sa pe 
oblincul șelei, ridică în brațe pe Ancuţa şi o aşeză da 
curmezișul rezimind-o de al său piept. Bietul Bănică, ne- 
putîndu-se încă bine domiri, ridică cu mirare sprinceana, 
dete din umăr şapoi mormăi; — «Vezi Doamne! ce-s ti- 

nerețele la om!» — încălecă şi dinsul pe mărunţelu-i bidivit 
şi se luă în fuga mare, după fericiţii tineri ce se depăr- 
tase în treapătul calului. 

Călătoria fu lungă și ostenitoare. Dar cine nu ştia cite 
poate juneţea și iubirea adunate la un loc! Ei umblaă mai 
mult noaptea pe răcoare, tot prin căi pustii şi lăturalnice, 
ferindu-se a deştepta băgarea de seamă a drumeţilor şi a 
locuitorilor; dar în cale, precum şi în conacele lor, alese 
tot sub veselul frunziş al pădurilor, cite dulci şi drăgăs- 
toase vorbiri! cîte visuri de fericire plăzmuite ! cite nepre- 
tuite şi încîntătoare dezmierdări. 

Astfel, după mai multe zile de călătorie, sosiră eï în 
valea Motrului. Riul cu apele sale galbine, curge pe o 
matcă de lut năcleios, ocolită cu un desiş de verdeață; 
acolo salcia pletoasă, socul mirositor, alunii mlădioși, ar- 
țarii cu pojghiţe roşii, carpenii stufoși, salba moale şi teii 
cresc amestecați cu falnici jugastri, cu plopi "'nalți și subțiri, 
cu anini uşurei, cu ulmi albicioşi, cu sîngerei pestriţi, cu 
corni suciţi şi virtoși. Printr'acel hățiş felurit de arbori ce 
se 'ndeasă şi se împleticesc, mierlele şi pițigoii şueră şi 
ciripesc, săltind din ramură în ramură, iar pe virful co- 
pacilor turturele sure şi poru:rbei sălbateci se 'ngiînă în 
vreme ce prigorii cu pene albastre chiuesc merei în zborul 
lor neastîmpărat. 

Un drum îngust şi mlăștinos străbate acea luncă înve- 
selită şi duce pînă la vadul Motrului, dincolo de care se 
vede curtea lui Socol. Acea locuinţă, odinioară îmbielşugată 
ŞI zgomotoasă, era acum pustie şi cu totul sălbătecită; pe 
zidul de împrejmuire, acum muced şi învechit, se întinsese 
lungi ramuri de iederă stufoasă; streaşina porții învelită 
cu blăni putrezite de stejar se -acoperise cu muşchii. În 
întru curții buruiana crescuse înnaltă şi abia se mai zărea 
în fund, o groapă adincă și mare, astupată p'alocurea cu 
surpături de zid, printre care răsărise boziile și bălăriile ; 
— atîta mai rămăsese din falnicele case ale vornicului Socol, 
pe care Mircea Vodă poruncise să le doboare la pămînt! 


Mai în lături era o colibă învelită cu şovar, în care trăia 
doi, trei romiîni scăpătaţi, singurii slujitori rămaşi la curtea 
boierească; în preajmă, sub niște vechi tulpine de nuci, 
cu crăcile pe jumătate arse şi uscate, erai aruncate obezi 
de roate, juguri de car, ghizduri, doage şi alte unelte de 
joagăr, cu care își cîştigaŭ pinea acei sărmani muncitori. 
De altă parte, cite-va înguste brazde de fasole, de praz şi 
de legumă; mai ici, un coşar în care se adăpostea seara 
puţine vite de hrană ce pribegeaii ziua pe malurile girlei, 
mai dincolo, o şiră de paie și nişte copite de fin. Prin 
iarbă naltă şi deasă alergau și se jucau ciţi-va copoi şi o 
potecă strimtă, cît trece omul cu piciorul, străbătea de la 
poartă pină în bătătura locuinței stăpinului. Aceea era sin- 
gura clădire de zid rămasă în curte; era un turn înnalt 
ŞI îngust cu ferestre mici şi nepotrivite, avind jos o portiţă 
boltită, căria îi slujea de prag o piatră de moară crestată 
în două. Pe din întru u lungă scară învirtită, cu trepte 
mici de piatră, da intrare, la deosebite caturi, în nişte 
chilii pardosite cu cărămizi, din care abia două mai erai 
de locuit. Intr'una, sus, şezuse Radu şi în cealaltă, mai 
aproape de ușa intrării credinciosul săii Bănică. Acel turn, 
aşezat in vecinătatea porţii, purta numele de Chindie, căci 
fusese odinioară, pe cînd se înnălțaui mărețe casele vor- 
nicului Socol, locul de streaje, de unde, ca și în curţile 
domnești, se vestea cu tobe şi cu surle, ceasul înserat al 
chindiei, cînd toţi oamenii casei se adunau la cină şi porțile 
ogrăzii se închideaii. 

Ajungind în acele locuri sălbatice şi despuiete, Ancuţa 
NU simți cîtuși de puțin acea compătimitoare mihnire ce 
mai adesea sărăcia insuflă chiar și inimilor miloase trăite 
in belşug; ea încă se bucură de liniştea acelor pacinice 
țărmuri şi îndată 'și insușşi întinsele toate visele sale de 
norocire. Deci viața ei, ca şi a Radului, se strecură de 
atunci ca într'un șir de dulci şi neturburate plăceri. Zilele 
trecea ca un zîmbet, nopţile ca un farmec! Era o feri- 

cire de acelea pe care soarta dușmană nu le dăruieşte 
pentru multă vreme unor inimi de muritori ! 

Să ne întoarcem iarăși în cercul viforos al luptelor ş'al 
intrigelor politice. 

Andronic Cantacuzenul, amărit și înfuriat de fuga fără 
veste a soției sale 1), alergase drept în Anbhial, la fratele 
său Mihail ca să’l înştiinţeze despre crunta necinste ce i 
se făcuse în ţara rominească. In pismaşa sa minie, feri. 
cirea lui Stamatie i se părea o batjocoritoare umilire, pe 
care sufletul său trufaş nu o putea mistui. El însuflă pu- 
ternicului său frate zavistiosu'i necaz şil făcu părtaş căl- 
duros la a sa răzbunare). Mihail Cantacuzenul nu era 
om în mintea căruia să se şteargă lezne o înfruntare; 
deci el se sculă în grabă, se repezi turbat în Țarigrad, 
unelti mii de tainice intrigi, iscodi mii de piri mincinoase 
şi apoi dete în genunchi la vizirul Socoli, cerînd mazilirea 
neamului domnesc din ţara Românească şi depărtarea din 
scaunul păstoresc a patriarhului Iosaf 3). Bietul acest bă- 
trîn, pîrît pe nedreptate şi tras în judecată dinaintea sobo- 
rului, pentru nişte vini fără temei, fu gonit cu necinste 
din patriarhie şi muri ascuns într'una din mănăstirile mun- 
telui Atos *). 

Din partea însă a familiei domneşti, Cantacuzenul în 
tîmpină o mult mai vie împotrivire. Chiajna îşi cîştigase 
apărători chiar în sînul saraiului împărătesc ; solul ei cer- 
case mai din vreme Porţile şi mituise pe mai mulți din 


1) Pînă la această fugă am urmat, mai mult sau mai puţin, întîm- 
plările istorice. Dar despre fuga soţiei lui Andronic, Henricus Hila- 
rius ne spune că chiar doamna Chiajna a trămis să o iea înapoi de 
la bărbatul săi, încă de pe drum. 

2) Henricus Hilarius în Crusius, Turco-Gracia. 

3) Henricus Hilarius ; Lequien, Oriens Christianus ; Hammer ; Me- 
letie, Istoria bisericească. 

4) Epistolă trămisă de către Crusius, care coprinde povestirea luï 
Henricus Hilarius; Charrière, Négociations de la France dans le Le- 
vant, III, p. 741 et sq. nota 1. 

înalții dregători. De aceea şi noul Sultan Selim, nevoind 
să strice voia nici unuia dintre puternicii viziri, hărăzi lui 


Mohamet Socoli carte de Mazilie pentru Petru Vodă Şchio- 

pul și tot de odată, lui Sinan și lui Mustafa, apărători vîn- 
duți ai neamului Mirceoaiei, le dărui firman de domnie pen- 
tru Alexandru, al doilea fecior al Chiajnei. 

Tot Chiajna era mai tare! Ingimfată de această nouă 
biruință, ea socoti vremea numai bună pentru o nouă şi 
desăvirşită lovire asupra boerilor răsvrătiți, urmînd dar 
pilda de curînd dată de cătră Domnul Moldovei Alexan- 
dru Lăpuşneanu 1), ea adună la un ospăț pe Radu, logo- 
fătul din Drăgoeşti, pe Mihnea din Bădeni, feciorul lui 
Udrişte Vistierul, pe Toader de la Bucov, pe Vladul Ca- 
plei, pe Pătraşcu, pe Calotă, pe Stan, feciorul Drăgule- 
țului, pe Radu, stolnicul din Boldeşti şi le tăie capetile 2). 
Indată apoi porunci se trămiseră la banul din Craiova, la 
iSpravnici şi la vătașii de plaiuri ca să prinză, ori morți 
ori cu zile, pe mulţi alți boierimi de price, printre cari 
era socotit și Radu, feciorul vornicului Socol de peste Olt. 

Cu aceste împrejurări se petrecuse cîtă-va vreme ; lunile 
vesele ale iernei fugise, luînd cu sine jocurile pe verdeață 
Și plimbările noaptea pe lună şi acea mulțumire sufletească 
ce naște din razele mai călduroase ale soarelui, din mirosul 
bălsămit al pajiștei înflorite, din miile de neprețuite da- 
ruri ale rodirei. 

Omul, ca firea, zimbeşște cu soarele, se 'ntunecă cu norii, 
s'alină cu seninul, se turbură cu furtuna ; fiece schimbare 
a naturei are un răsunet în inima sa ; fiece frunză ce cade 
ingălbenită toamna, lasă un dor în sufletu-i întristat. 

Așa şi Radu cu Ancuţa, înstrăinaţi de lume, dale ei 
veselii, dar nu și d'a sa răutate, trăiau acum într'a lor ce- 


1) Omorirea boierilor de către Alexandru Lăpuşneanu, aşa frumos 
povestită de d-nul C. Negruzi, s'a petrecut pe la 1565: iar acestea 
se petrec la 1568. 

2) Constantin Căpitanul, Cronicarul anonim. 

tățuie pustie, purtind dorul frumoaselor zile trecute şi mîn- 
gîindu-se cu nădejdea primăverilor viitoare. 

E tristă şi urită iarna la ţară, cînd crivățul viforos urlă 
preste cîmpii, cînd norii sai ceața întunecă cerul, cînd 
ploile reci desfundă pămîntul, cînd ţarina-i goală şi nă- 
pustită, dumbrava uscată şi plugul trindav. Apoi, în lungile 
nopți de iarnă, ce întunecime plină de groază! ce de 
şoapte fioroase! Vintul vijie şi geme ca nişte jalnice gla- 
suri ce pling din depărtare ; ploaia isbeşte cu o întărîtată 
stăruire în păreţii şi în ferestrele casii ; oblonul se clatină 
Și scîrție pe ţiţinele-i ruginite; focul bubue şi trozneşte 
în cămin şi uneori o pasăre de noapte, gonită din adă- 
postul ei de o suflare mai viscoloasă a crivățului, își ia 
zborul, scoţind un țipăt sfişietor şi tînguios. 

Într'acele văietări ale firei, mintea de sine-şi se porneşte 
pe cugetări miîhnicioase ; închipuirea își plăzmueşte vedenii 
cobitoare și tot ce e mai trist în viaţă, toate răstriştele tre- 
cute, toate temerile viitorului, se răsfrîng, ca umbre sîn- 
gerate, în oglinda întunecată a inimii. 

Într'una din acele seri furtunoase, Radu şedea cu An- 
cuța, amindoi tăcuţi, şi duşi pe gînduri; un foc de sur- 
cele văpăia pe vatră, revărsînd o lumină roșiatică în chilie ; 
d'a lungul zidului se 'ntindea un pat acoperit cu velințe 
vărgate de țară; d'asupra era o mescioară albă, rotundă 
și alături o laviţă îngustă de lemn pe care eï şedeaŭ; dar 
în perete strălucea o bogată icoană îmbrăcată cu argint. 
Pe dinsa era înfățișat, cu asprul condei al zugravilor stră- 
moșești, chipul Maicii Domnului, ținînd sfîntul săă prunc 
pe braţul cel stîng. Luciul înegrit al văpselilor, trăsurile 
uriașe şi nemlădiite ale obrazelor, feţele lor îngălbinite, 
ochii lor mari şi întunecaţi, în sfîrşit acel cerc de lumină 
ce le împresura, la un ceas aşa inoptat, făcea să nască 
în inimă o sfiaţă și cuvioasă îngrijare. Privirea Ancuţei 
se ațintise cu zmerenie d'asupra icoanei, iar tînărul Socol, 
în sufletul căruia se deşteptaŭ acum, una după alta, toate 

nenorocirile vieţei sale trecute, tresări ca dun fior, îşi 
lăsă fruntea pe mină şi, cu glas obidit, întrerupse tăcerea: 

— «Dragă Ancuţo, — zise el, — vezi tu această sfintă 
icoană? Ea în veci a fost martură la răstriştile casei 
noastre; cu dinsa am împărţit toate mihnirile mele. Odi- 
nioară, nişte ciobani, ce păşteai turmele noastre de oi 
departe, în munţii Vilcei, aŭ găsit-o, zice într'o vechie 
tulpină de ştejar, ş'aii adus-o la tatăl meă. El, sărmanul, 
O primi ca o veste bună, ca un semn de noroc; dar chiar 
în ziua aceea, silit de duşmani să-şi lase casa pe o groaz- 
nică furtună, el apucă drumul pribegiei şi muri pe țăr- 
muri depărtate.... 'ărina să-i fie ușoară! Rămăsesem — cu 
mama, doi copii, o surioară şi eŭ — hrăniți la masa stră- 
inilor; dar acei domni fără de milă, la care bietul tata ne 
lăsase, crezindu-i că-i sunt prieteni, îndată ce veni,ştirea 
despre moartea lui, ne opriră mult puţină stare cîtă mai 
aveam şi ne goniră de pe pragul lor, săraci şi despuieți. 
Din toate averile noastre, ei ne lăsară numai această icoană 
ce, în nelegiuita lor credinţă, n'avea nici un preţ... Ce poate 
face o biată muiere singură, departe de ţara, de rudele ei, 
cu doi copii pe braţe? Eram încă tînăr de ani, p'atuncea... 
dar virsta nu'mi-a cruțat nici o amărăciune! Pe biată 
mama o văzui zăcînd, în luptă cu boala şi mai vîrtos cu 
frica da ne lăsa fără sprijin pe lume; ìn sfirşit, biruită 
d'atitea suferințe, într'o noapte îngrozitoare ca aceasta, 
își dete, sărmana maică, sufletul. Eram în genunchi la 
patul ei de moarte şi în față'mi lucea tot icoana aceasta...!» 

O viforoasă şuerătură a vîntului, ce cletină, cu vuet în- 
velitoarea şi uşile turnului, îi curmă povestirea *]:Ancuța 
se strînse mai aproape de dînsul; amîndoi îşi făcură sem- 
nul crucei şi Radu urmă: 

«Apoi mai trecu vreme şi soră-mea ajunse în floarea 
etinereţei ; blindă și gingașă copilă ! începusem să aflu 
«într'insa o inimă ce 'mpărtășea și mîngîia a mea jale din 
«vremi adunată... Dar într'o zi, — vezi cit îmi era ursita 
ade duşmană! — mă dusesem cu alți tineri să ne încer- 

«căm, în cîmpie, la jocuri de arme; eram în Ardeal şi 
«tovarăşii ce mă chiămase la acea sărbătoare, erai cei 
«mai mulți, feciori de nemeşi unguri... Unul dintr'inşii 
«(iadul să'i muncească sufletul de trădător!) răpi în lip- 
«să'mi pe?scumpa mea surioară și fugi cu dinsa. Cind 
«mă întorsei seara acasa, pretutindeni era întuneric ; fur- 
«tuna urla cu turbare. Chiămai! dar nu'mi răspunse ni- 
«meni. La lumina unui fulger, văzui odaia pustie şi în 
«față'mi lucea tot icoana aceasta»... 

Ușa chiliei se deschise cu sgomot şi Bănică intră ră- 
pede şi speriat! 

— «Stăpine;» — dise el — «o ceată de oameni ne-a în- 
«conjurat toată curtea. Nu ştiii, hoți fi-vor, saŭ alți făcă- 
«tori de rele? dar, după numărul şi armele lor, nu s'arată 
«să fie cu vre un cuget curat».. 

Un glas s'auzi strigînd d'afară: — «Deschideţi poarta 
«la oamenii domniei !» 

Bănică se plecă pe fereastră şi răspunse : — «Păsaţi-vă 
«în cale! N'avem aci loc de găzduit !» — Însă Radu vru 
«să'l oprească: — «Ci taci, moş Bănică; or fi călători şi-i 
«a apucat noaptea pe drum. Nu voi, cît îi de săracă, să'mi 
«fie casa închisă la cei nevoiaşi. Mergi de le deschide». 

El încă bine nu Sfirşise şi un glonț de săneaţă reteză 
păretele de lingă fereastră. Atunci s'audi o larmă de oa- 
meni ce spărgeaŭ porţile şi năvăleai cu grămada în curte 
Radu scoase al său paloş şi sluga puse mina pe o puşcă: 

— «Acum, fătul mei, or cu viața or cu moartea ! Dom- 
«nul să ne ajute !» — spuse bătriînul Bănică. 

Tilharii într'această vreme, ca să'şi facă lumină în curte, 
dedese foc la şira de paie ce sbura cu flacări spulberate 
de vînt; ei sparseră portița chindiei şi se urcau unul după 
altul pe scara înviîrtită. Bănică trase cu pușca și răsturnă 
pe cel din frunte, dar o mulțime de panduri bănești, căl- 
cînd peste trupul tovarăşului mort, se răpeziră cu săbiile 
goale asupra lui și bătrînul slujitor cădu înjunghiat pe 
pragul uşei. 

Ancuta sta îngenunchiată dinaintea icoanei. Ostaşii nă- 
văliră în chilie, sbierînd cu turbare: — «Pe dinsul, copii! 
daţi de tot !». | 

Paloșul Radului sbură un minut, făcînd roată împrejuru-i, 
dar săbiile şi lăncile îl înconjura. Străpuns de toate părțile 
arma îi pică din mînă şi el căzu mort la pămînt. Groaznic 
fu țipătul Ancuţei, cînd ea se aruncă preste trupul sfişiat 
al iubitului ei! 

Un nor de fum umplu chilia; vilvori de foc eşeai pe 
gura vetrii şi grinzile irozneai, scăpărînd ţăndări înflăcă- 
rate. Atunci icoana cea mare căzu din perete cu un ră- 
sunet lung şi tinguios! 

Vintul aruncase pâie aprinse pe învelitoare șijfocul în- 
cinsese de toate părţile turnul. Pandurii se îmbrînceau şi 
se rostogleau pe scară, cu ţipete şi cu zgomot, cătînd să 
scape din primejdia pojarului ; ei fugeaii care încotro găsea 
loc de fugă. | 

Toată noaptea arse chindia lui Socol; în murgul zorilor 
o şiră de scinteie iîncunuua a sa creastă, care şi ele se 
stinseră una după alta. Citeva zile însă mai în urmă, clă- 
direa surpată încă fumega. 


IV. 


PUSTNICA 


După ce Poarta turcească mazili din domnia țării Ro- 
mineşști pe Pătru Șchiopul, acest domnesc cocon, adus în 
Țarigrad, fuse pus în lanţuri și trămis surghiun la cetatea 
Conia din Anadol; dar maică-sa îngrijată alergase curind 
în urma lui și, cu mîinile pline de aur, ceruse înapoi pe 
fiiul ei cel robit. Patru-zeci mii galbeni, afară de tot atîtea 
ce adusese drept haraciă al țării, împărţiţi pe la vizirii şi 
pe la curtenii de toată mîna, scăpară zilele amenințate ale 
lui Pătru; dar un lucru mai ales întoarse spre dinsul voia 

veghiată a Sultanului, adică mărinimoasa predare a unei 
comori de o sută treizeci mii galbeni, care se dovedise 
adunaţi şi puşi la păstrare de neamul domnesc al ţării 
Romăneşti. Împăratul se milostivi şi hărăzi zece mii din- 
tr'inșii bătrînei doamne; iar pe coconul ei îl opri în [a- 
rigrad cu leafă din haznaoa împărătească 1), şi preste citeva 
luni îi mai adăogi şi douăzeci aspri tain pe zi ?). 

Cu atita însă nu se mulțumea Chiajna; avind un fiù pe 
scaun, ea sîrgui să ï agonisească şi celui-lalt domnia vecină 
a Moldovii, de care se folosea pe acele vremi un loan 
Vodă, venetic armean 5), pururea învrăjbit cu Turcii; drept 
aceea, nu puţin lucra dinsa la piîra şi la osinda lui loan 
Vodă. În sfirşit, la anul 1574, ea isbuti, prin uneltirile sale, 
să scoată carte de mazilie Domnului moldovenesc şi 'n 
locu-i să se-orînduiască fiul ei Pătru 4), care și purcese din 
Țarigrad însoțit de oaste turcească. 

Din partea sa, loan Vodă nu primi voios ca să se le- 
pede de domnie, ci adunîndu-şi boierii şi țara, le ceru ju- 
rămînt statornic ca să se lupte şi să moară impreună cu 
dînsul şi, începînd atunci gătirile de bătălie, trămise să pof- 
tească cu leafă pe Cazaci ca să-i vină întru ajutor ; iar acestia 
cum îs răsboinici și'n veci gata a se amesteca în tot felul 
de vrăjbi şi de sfădiri, se adunară o miie două sute de 
oameni şi veniră la dinsul 5). 

Dincoace de Milcov, aflind de neprieteneasca priimire ce 
au să facă Moldovenii frățină-său, Alexandru Vodă își 
strînse şi el oștirea și se găti a purcede spre Moldova, în 
întimpinarea lui Pătru 6). Pe de altă parte, doamna Chiajna, 
temîndu-se într'aşa priincioase împrejurări, de vre-o is- 
bucnire protivnică în tara Oltului, unde în veci colcotea o 


1) Din raportul solului nemțesc Wysz, de la Maii 1468, Hammer. 
2) Din raportul bailului venețian Barbaro, de la 8 iunie 1569, Hammer. 
5) Vornicul Ureche. 

*) Cronicele romînești, Hammer. 

5) Vornicul Ureche. 

6) Constantin Căpitanul, Dacia 1, IV. 

duşmănie ascunsă asupra neamului domnesc, hotărî să dea 
însăşi o raită prin oraşele oltenești, ca să îngrozească pe 
cutezători şi s'amăgească cu măguliri pe cei cu bună voie. 

Ea trecu răpede prin Slatina, prin Caracal, prin Craiova 
și găsi mai pretutindeni casele boiereşti pustiite ; cari nu 
perise de sabia slujitorilor domnești, fugise în pribegie |); 
moşnenii ce mai rămăsese, împreună cu opinca, răbdau 
păsul ţării şi nici măcar aduseră jeluiri Doamnei. Ce-i bună 
Romiînlui jeluirea, cînd urechea ce-l ascultă e tot una cu 
mîna cel apasă? Tace pînă ce Dumnezeŭ prinde într'o zi 
milă de dinsu., ori pînă ce însuşi se îneacă cu răbdarea 
ş'atunci îşi face singur dreptate! 

Chiajna 'şi urmă dar în ticnă calea spre Cerneţi şi spre 
Ruşata. Ea călătoria întrun rădvan, care pe atunci era o 
largă cutie de lemn văpsit, scobită rotund şi aşezată, fără 
arcuri, pe un dric cu patru roate ferecate. Opt telegari 
îinhămaţi ungureşte, d'a lungul, cu șleauri de curea, subțiri 
şi întinse, purta trăsura mai uşor ca vintul. Erau tot căluşei 
rotunzi de Dobrogea şi bahmeţi °), zbirliți de Bugiac, aleși 
tot pătrărei şi cincărei 3), negrii la păr ca pana corbului, 
cu coadele lungi, cu coamele răsfirate, cu nara 'n vînt, 
fugari neobosiţi ce abia atingeaii, în buiestru, cu copita 
de ţărînă. Doi surugii flăcăiandrii, cu mintene numai găi- 
tane, cu căciula nioțată de oaie p'o ureche, cu mîneci albe, 
largi şi suflecate, îi mînaŭ din călărie, săltînd uşor pe şele, 
chiuind vesel din gură şi pleznind din bicele lor ce se 
împleteceaii, pe d'asupra capetelor, ca mii de şerpi înco- 
vOiOȘi. 

Astfel sbura în cale doamna Chiajna, prin codrii din 
apusul Craiovii şi începuse a înopta cînd trăsura'i scobori 
intr'o luncă unde, printre carpeni stufoşi, printre des aluniş, 


1) Pe atunci se afla fugit tocmai în Spania un Nicolae Basarab, 
cum se vede în Mag. Ung. 
2) Caii de Bugiac se numesc astfel în balade. 


3) Cuvinte întrebuințate în baladele poporane, publicate de V. 
Alecsandri. 

se strecuraŭ apele gălbinatece ale unui rîù ; naintaşii trecuse 
apa prin vad cînd de odată, opintindu-se'n loc, începură 
a sforăi;, cei-l-alți cai le urmară pilda şi întrun minut toate 
hamurile se'ncurcase ; bahmeţii se răsfirai în desghinuri, 
săreaŭ în două picioare, nechiezind speriaţi, cu urechia 
dreaptă, cu coama zbiîrlită, nesupuşi friului, neascultători 
glasului, stai încordați și nu voiau să iea din loc. 

— «Dar, ce măre, să mai fie şi asta ?» —strigau unii din 
drumeți, nencercați la seama cailor. — «Or că strechia a 
dat într'înşii ?» 

— «Ba așa's bahmeţii de la noi;» — răspunse cu mîndrie 
un bătrân lipcan tătar din Bugiac, — «aŭ sămînță de Misir, 
ȘI calul de la Misir miroase de departe unde'i vre-un zid 
părăsit şi sforăe a pustiii, nechiază ca de groaza morţii.» 

Intr'adevăr, pe malul învecinat, printre desişul mărunt 
al unui zăvoi de copăcei, se 'nălța pe albăstreala întune- 
cată a cerului, un părete îngust şi negru, cu muchea sur- 
pată, cu laturile crăpate, fioros şi cobitor ca urma unui 
păcat în amurgul consciinţei. Zgomotul alaiului domnesc 
deşteptase bufniţele şi liliecii, cari, din crestăturile vechei 
zidiri, sburaŭ fîlfăind în toate părțile, cu țipete ascuţite. 

— «Cruce ajută!» — şoptiră slujitorii între sine, cătând 
să descurce hamurile cailor. — «Ce dărimături să fie aste? 
lar vre-o mănăstire pîngărită de păgîni, arde-iar focul!... 
Ce ştii Pasa 

— «Ba’i, pare-mi se, chiar chindia lui Socol» care aŭ 
«ars’o, mai anii trecuți, pandurii, cînd aŭ ucis şi pe Radu, 
«feciorul lui... Aşa "i; vorbă e? ia, tocmai aci era, în lunca 
«Motrului. — Ci-că, măre, c'a treia zi după ce a dat clă- 
«direa pojarului, a eşit noaptea din pimniți adinci, o stafie 
«CO icoană mare săpată în pept şi a apucat ţipînd în 
«patru părți, de unde suflă patru vînturi, şi la răsărit, şi 
«la mezul-zilei, şi la soare apune şapoi şi-a ales cale spre 
«steaua nopţei, şi s'a dus, măre, sa dus tot în colo, în 
«fundul iernii, unde's troenii de ninsoare ca munţii...» 

— «Vezi daia nu sa mai pomenit d'atunci să fie oa- 


Oo 

«meni cu șederea pe locurile acestea! Au băjenărit toți 
«romînii de spaimă !» 

— «Auzi, măre bădiţă !» — adăogiră cu mirare ascultă- 
torii şi, fiindcă în vremea povestirii hamurile se aşezase 
în bună orînduială, slujitorii apucară caii de dirlog, îi tre- 
cură, făcîndu-şi crucea pe d'inaintea dărămăturilor, ş'apoi 
surugiii, pleznind din bice, strigară cu glas ascuţit: «I! 
hai să meargă!!!» — şi toată ceata în goana mare porni 
înainte. 

De auzise Chiajna de ceea ce se vorbise, cine poate 
şti ? Destul e că chipu-i rămase neclintit, fruntea-i tot în- 
creţită, ochirea-i tot straşnică, dinți-i tot încleștați. 

La Cerneţi, la Ruşava şapoi la Tirgu-Jiului, cercetările 
sale avură acelaș sfîrșit; pretutindeni ea găsi o aromire 
nepăsătoare din acelea ce zic: «Să n'aibi teamă !» şi adesea 
ascund un jăratec. Se îndreptă apoi spre Vilcea, ca de 
acolo să se întoarcă, pe sub muscele, la locul unde se 
adunase la tabără fiii săi. 

Drumul ce merge prin munți, din Gorji spre Rimnicul- 
Vilcei, la depărtare cu vre-o două ceasuri de acest oraş, 
apucă d'a lungul printr'o vale largă, prin care curge, pe 
o îngustă matcă așternută cu petriş gros, piîriul numit 
Otăsăul 1). Ai zice că apele sale limpezii se joacă cu ve- 
selie in răsfățate încovoieturi, une-ori strecurîndu-se bi- 
nişor prin iarba deasă și măruntă a luncei, alteori aler- 
gind cu pripă da curmezișul văii, de la un mal pînă la 
altul, ca suveica pe ițele războiului. D'a stînga rîului sînt 
dealuri pe care cresc amestecați, brazi şi paltini, frasini 
ŞI mesteacăni; de cealaltă parte munţi cu înalte piscuri 
își arată coastele lor aprigi, rîipoase și surpate, ce se des- 
tind ca un vechi părete de uriaș, mîncat de umezeală 
şi de putregai. 

Într'o seară luna, înaintind liniştit pe din dosul acelor 


1) Acolo s'a zidit mai pe urmă în vale, Minăstirea dintr'un lemn 
şi sus pe munţi Schitul Surpatele. 

negre vîrfuri sfărimate, întuneca cu umbrele lor prelun- 
gite adînca vale şapoi iar, uneori scăpînd printre surpă- 
turi, razele eï sticleaŭ, ca pietre scumpe, pe valurile pri- 
pite şi colcotoase ale micului pìrîù. 

Era linişte pretutindeni cînd. începu a răsuna, cu un 
vuiet depărtat, treapătul cailor ce purtaă şi însoțeaii răd- 
vanul Doamnei Chiajna 

Un lipcan alerga înainte ca să cerce drumul şi să des- 
chiză calea ; calul săi, ce în goana mare se aşternea dru- 
mului ca suflarea de vînt pe iarba de pe cîmp, fugea scă- 
părînd din copită şi, pe tot minutul, muindu-și gleznele 
în valuri, străbătea matca şerpuită a Otăsăului. De-odată, 
la un mal, agerul dobitoc se opri sforăind; iar călăreţul, 
auzind în preajmă-i un gemăt slab şi sfirşit, zări sub o 
rază trecătoare a lunei, chipul sai mai bine umbra, unei 
fiinţe albe şi uscate ce zăcea asvirlită pe malul verde al 
rîulețului. Trupul ei despuiat ce abia îl înveleaŭ nişte ţoale 
sfişiate, părea zdrobit; miînile şi picioarele-i slabe şi lîn- 
cede, căutînd poate în răcoarea rîului ceva înviere, plu- 
teaŭ pe d'asupra apii ca frunze 'ngălbinite de toamnă; 
capu-i obosit căzuse pe pietrişul din matcă și pletele-i 
resfirate se scăldau, furate de valuri. 

Aprodul gonaciii se opri dinaintea acelei iezme ce se- 
măna maï mult cu un morman de oase, și îndată în urmă-i 
sosi tot alaiul domnesc. Toată gloata drumeţilor, pînă 
chiar și Doamna, se coboriră din rădvan şi de pe cai şi 
se apropiară de locul unde se afla nenorocita ființă ; toți, 
făcindu-şi cruce, priveai cu o miloasă spaimă acel trup 
sfărîmat, în care suflarea semăna cu cea din urmă văpăiere 
a candelei ce se stinge. lar ea, dinaintea unei aşa zgo- 
motoase adunări deschise încetinel pleoapele sale afun- 
date: ochii ei mari şi holbaţi se sticliră, cu o nespusă 
durere, către malul drept al vălcelei şi trupu-i întreg, prin 
nişte uşoare tresărituri ale nervilor, părea Car vrea, Car 
cere să se tragă spre un loc dorit. 

Acel loc era o măgură verde cu muchea lată şi rotundă 

pe care crescuse din veacuri depărtate, un bătrin stejar, 
sub al cărui lat frunziș se umbrea tot dealul; nu departe 
de dinsul, un plop străbun își înălțase spre nori creștetul 
semeț. Amiîndoi, ca doi fraţi sărmani şi năpustiţi crescuse 
singuratici p'acel costiş; amindoi de mari de veacuri se 
luptase împreună cu crivețele şi cu vijeliile; amindoi în 
sute de rînduri scuturase împreună cînd vesela frunză, 
cind trista zăpadă ; amindoi se unise ca să fie, în pustiă, 
locaş milostiv al păsărilor cerului, umbrar răcoritor al tur- 
melor zăbuşite, adăpost binecuvîntat al călătorului obosit! 

Spre dinşii acum se îndrepta stăruita dorință, suspinul 
cel din urmă al neputincioasei acele fiinţe. 

Un om o luă dar în braţe, și ceilalți toți îl urmară, 
suind dealul în fața vechiului stejar; dar cu cît mai mult 
se apropiai, o zare de lumină neobicinuită, care sub ra- 
zele lunei creștea ca un luceafăr albicios, ca o pară de 
foc luminoasă, părea că iese din sînul bătrînei tulpine. O 
sfintă groază coprinsese toate inimile ; dar împinși ca de 
o putere căreia nu-i puteau sta împotrivă, ei înaintau ui- 
miţi de raza lucioasă ce-i trăgea spre sine şi le sorbea 
vederile. Cind ajunseră pe muchea măgurei, drept în faţa 
Stejarului, toate în preajmă erau scăldate în lumină, toate 
străluceaii ca într'o senină vilvoare; iar în tulpina gău- 
noasă a copaciului, împresurată de raze argintii, domnea, 
ca întrun cerc de slavă cerească, chipul înegrit al Maicii 
Domnului, ţinind în brațu-i stîng pe Mintuitorul săŭ Prunc. 

— «Maică Preacurată ! — strigă atunci pustnica ce 'n 
fața icoanei părea că 'şi dobiîndise un viers ce suna mai 
tare, mai dulce decit glasurile omeneşti, — «Maică Prea- 
«curată ! maică fără pată! Tu, care ai încercat numai 
«durerile inimilor lumeşti şi care pînă acum nu te-ai în- 
«durat a'mi ierta cite-va zile răsipite în dezmierdările vieţii! 
«Tu, care ai privit fără jale sfişierile inimii mele, cînd 
«singuru'mi p'această lume şi mult-iubitu'"mi sprijin a căzut 
«jertfă sub mîna mohorită a ucigașilor! Tu, care m'ai 
«călăuzit prin poteci spinoase, pe sloiuri de ghiaţă, cînd 

«cu sfinta’ți icoană în brațe, am colindat aiurînd plaiurile 
«şi cîmpiile ! Tu, care m'ai adus sub această sfințită tul- 
«pină, întracest sălbatic sălaş de pustnicie, în care su- 
«fletu'mi dăulat şi zdrobit de răstrişte, în zadar cată odihna 
«Şi pururea, ca o milostenie, îți cere scurtarea ticăitelor 
«mele zile! Tu, deci, care şi de am păcătuit, și de am 
«fost culpeşă ție, maï osîndit dupe mulțimea vinilor mele 
«Acum, cerească stăpînă, inima îmi spune că înduratu-te-ai 
«însfîrşit de mine şi ai apropiat ceasul dorului mei... 
«Acum dar mă 'nchin la poalele tale cu jeluiri, cu rugă- 
«minte, cu lăcrimări, nu doară ca să'mi ceiu vre-o ce- 
«rească răsplată, — căci ce va fi partea mea dincolo de 
«sburd'această lume e în sînul tăi şal Domnului şi cu 
«voloasă bucurie îl voii priimi !... — ci, Maică milostivă, 
«tu care ai fost mumă ş'ai pătimit de păsul fiului tăi, 
<fie'ți milă și 'mblinzeşte, alină şi spală ori-ce duh de 
«mînie, în inima mumei ce m'a purtat pre mine, nevred- 
«nica, în sînul ei şi la picioarele căria mă plec acum, ca 
«şi dinsa, cu milostivire ca tine, să uite greșalele neso- 
«cotitei sale fiice !... În ceasul acesta, care e al mei cel 
«din urmă, iartă-mă, maică, deşi mult "ți am greşit eŭ ţie 
«în viață! iartă-mă, căci cu amarnice dureri am ispăşit, 
«vai! şi eu, păcătoasa'mi rătăcire |...» 

Rostind cu o cucerită şi'nfocată căință aceste din urmă 
cuvinte, sărmana pustnică se prăvălise cu fruntea în ţă- 
rînă dinaintea doamnei Chiajne. 

Acea vedenie strălucitoare a unei sfinte icoane în mij- 
locul nopţii ş'al pustietăţii, acea dureroasă destăinuire a 
unei așa jalnice soarte, acel glas proorocesc ce vestea 
moartea vecină a fiicei sale, făcură să clipească sub geana 
încruntată a Chiajnei o umbră de îndurare ; dar freamătul 
milei nu se coborise încă pînă în inima'i oțelită, cînd de 
o dată un nor răpede şi negru trecu cobitor preste faţa 
lunei. Lumina icoanei d'o dată se stinse şi întunericul 
se răspîndi jur împrejur. 

Cumplita mumă se 'ntoarse atunci cu o feroasă iuțeală 

şi, grăbind pasul spre valcea, strigă cu'n glas aspru: 
«Nainte copii!> - - Vinovatul împetrit în rele fuge chiar 
şi de umbra mustrării. Într'o clipă Chiajna se suise'n rădvan 
şi tovarăşii ei, înfiorați de sunetul oţelit al glasului eï, 
ajunsese departe, gonind în urma rădvanului, cînd înce- 
pură să simţă mustrarea în Lide lor, biruite de ne’m- 
blînzita lor stăpînă. e- be 

În valea Otăsăului cite-va T Am. „Ta printre 
şuerătura frunzelor ce se legănaii în adierea dimineţii, 
dovediră suferințele cele din urină ale nenorocitei pustnice. 
Muritoarele despuieri ale domniţei Ancuţe, căzute chiar la 
poalele sfintei icoane, în sălbatica chilie ce'şi găsise ea, 
în scorburea străbunului stejar, fură acoperite de frunzele 
ce le spulberă crivățul de toamnă. . : Taaa ' 

Mulţi ani în urmă ciobanii găsiră tot ele i icoana Maicii 
Domnului, ce se zice a fi una din cele şeapte de Luca 
Evanghelistul zugrăvite, şi chiar în tulpina bătrînului co- 
pacii ei scobiră bisericuţa cea veche a mănăstirii zisă 
iii un ema e . . e. e. e. 

Pe cînd doamna Chiajna îşi urma ispititoarea colindă 
preste Olt și prin țara de sus, tinerii ei feciori domnești, 
însoțiți, unul de oaste păminteană şi de ajutorințe ungu- 
reşti, altul de Turcii ce i se dase ca să laşeze pe scaunul 
năzuit al Moldovii, se întîmpinase în ocolul Focşanilor şi 
se lăsase cu taberile lor amestecate la satul Săpăţeni pe 
lunca înfrăţitoare a Milcovului 2). Doamna mumă îi ajunse 
acolo, purtind în sufletu'i zmăcinat o îngrijată presimtire 
care, sub aspra'i fălnicie, se vedea printrun neastimpăr 
fioros. Ea căta în zadar să'şi potolească neodihna cu nă- 
dejdea isprăvilor' viitoare; oșştirile împrejuru'i, multe şi 


1) Tradițiunea zice că icoana cea mare de la Mănăstirea dintr'un 
lemn a fost de mai multe ori mutată şi s'a întors singură la locul 
unde era clădită mănăstirea, 

2) Constantin Căpitanul, 

veghiate, i se păreaŭ molatice şi nevoioase. Un neîncetat 
susur de tainică trădare îi şoptea la auz; minteaï se 
muncea cu tot felul de bănueli. Zioa ea colinda fără 
repaos tabăra, vrînd să încerce credința ostașilor, să învie, 
ca odinioară, bărbăția în inimile lor; dar iazma neîncre- 
derii o urmărea pretutindeni și viersul îmbolditor îi perea 
pe buză ; apoi iar în tăcerea nopţii, în veci deşteaptă şi 
frămîntată de griji, ea trăgea cu urechea la strigările pre- 
lungite ale strejilor depărtate şi adesea, coprinsă de o 
nedomirită temere, alerga să pîndească la perdeaoa cor- 
turilor, unde se odihneaiă, în visuri de izbîndă, fii săi, 
uneltile nesățioasei sale mîndrii. , 

Din potrivă aceşti doui tineri, bizuindu-se cu încredere 
pe reazimul lor ostășesc, pe părtinirea soartei şi pe toate 
voioasele închipuiri ale juneţei lor, petreceaă zilele în ve- 
sele ospeţe, benchetuind cu boiarii şi purtătorii oştii lor 
şi gata a purcede asupra lui loan Vodă, dacă nu ` ar fi 
aminat din zi în zi îngrijatele presimţiri ale doamnei mu- 
mei lor. 

Întrastfel de felurite aplecări se afla tabăra frățească a 
fiilor lui Mircea, cînd sosi ştirea cum că boierii moldoveni, 
temători a se vedea pe viitor înstrăinați de la mila noului 
Domn, ar fi hotărît să părăsească relei sale soarte pe ve- 
chiul lor stăpînitor şi are să vină, mînaţi de Dumbravă 
vornicul, ca să se închine lui Petru Voevod 1). Această 
veste umplu tabăra de bucurie ; cu nădejdea viitoarei îm- 
păciuiri, strejile se rădicară, veghierea se desființă, caii se 
sloboziră la pășune, armele se așezară în znopi; toate se 
pregăteai pentru o obștească înfrățire. Doamna Chiajna 
însă, care nu privise cu suflet liniştit acea nesocotită ră- 
sipire a tutulor mijloacelor de o grabnică apărare, cu cît 
se apropiau Moldovenii, mai cu dinadinsul stăruia ca ti- 
nerii Domni să se ţină în laturi cu bună şi zdravănă pază. 

Norocul lor voi ca, înduplecaţi de nepregetata rugă- 


1) Cronicele romîneşti. . 


ciune a mumei lor, dorința aceştia să fie implinită şi ca 
dinşii amîndoi să lipsească din cortul lor, în ceasul cînd 
Moldovenii se iviră dinaintea taberii munteneşti. 

Întradevăr, Dumbravă vornicul descălică în fața șatrei 
domneşti, însoţit do gloată năprasnică de boieri şi de 
slujitori, purtîind nu veşminte de sărbătoare, nici zimbetul 
zmerit al supunerii, ci podoaba oțelită a unei zile de harță 
şi semeaţa căutătură a unei biruințe leznicioase. 

Osebit de aceea se zărea în depărtare oştiri numeroase 
care, dupe caii lor mărunţei și păroşi, după largii lor şal- 
vari roșii, după chiverele lor țuguiete, după cintările lor 
prelungite şi după naltele lor sulițe ce luceai la soare ca 
spicurile pe holdă, lezne se cunoşteau să sunt pilcurile 
de Cazaci, venite sub povăţuirea lui Sfirski, în ajutorul 
lui Ion Vodă!). 

Chiajna, care 'ntr'această grea prilejire, ştiuse a întipări 
pe chipu'i fațarnic o senină și rece mândrie, adăsta pe 
boierii moldoveni întrun falnic cort rotat de covor alb, 
cusut cu fir şi legat jur îrnprejur cu ţăruși poleiți. 

Dumbravă vornicul intră în fruntea tovarășilor săi; el 
era un voinic nalt și spătos, purtind o turcă de blană 
tlocoasă ce ascundea capu'i ras, din creștetul căruia o 
singură șuviță de păr atîrna în jos pe ceafa'i lată şi vi- 
noasă ; era îmbrăcat cu un mintean de urs lățos şi'ncins 
cu o curea, de care sta aninată o ghioacă năstrujită cu 
dinți de fer, adevărat baltag de urieaș: 

— «Unde's puii de năpircă 2...» — strigă el cu glas ră- 
guşit, intrind în cort cu mina în șold, — «Li-a sosit ceasul 
peirei! halal di ei, fărtaţi !» 

— «Pare-mi-se că'n beţie ţi-ai perdut cumpătul vorbii, 
jupan vornice ;» — rosti doamna înstrunindu-şi mînia, — 
«ori pe semne c'ai mintea ca de prunc într'atîta trupeşie ?» 

— Taci, muiere; nu bîrfi!» — răspunse Dumbravă, — 

enu doară c'aţi socoti voi că'i Moldova ţară di jac, să ni 


D) Vornicul Ureche. 


96 AL. ODOBESCU 


«joace ca pi urs o mişa pripăşită pe la Munteni și doui 
«feciori de lele fermecați, doui lingăi nătîngi ce le pute 
«botu a lapte ?... N'avem noi nevoie de domn muntean. 
«Munteanul îi om viclean: nu'i ca moldoveanul ortoman, 
«şi dănos la mînă şi la suflet fălos 1)... Hai! voinici, dră- 
«guţii mei, dați năvală de mii prindeţi şi mi'i legaţi colea 
«cot la cot să'i ducem poclon lui Ioniță Vodă, ca duoi 
«berbecei di Armindean !?)» 

— «Cîni nerușinați, liftă rea !... — strigă Chiajna, spu- 
megînd de turbare; dar Dumbravă nu'i dete vreme să 
urmeze zadarnicele'i sudălmi, ci, desprinzind ghioaga de 
la brîă, o 'nvirti de cîte-va ori cu braţu'i vîrtos ş'apoi, 
glăsuind un groaznic blăstem, o asvirli drept în capul în- 
furiatei doamne. 

Chiajna căzu răsturnată pe spate şatunci îndată, cu 
ochii sîngerați, cu fălcile căscate, încercă să se ridice în 
genunchi, să se sprijine în palme, să rostească un cuvînt; 
dar abia putu să iasă din gitleju'i năbușşit, vorbele :— «Dom- 
nii ! feciorii mei !» ş'o înecă sîngele ce curgea şiroae din tot 
capu'i găurit de ţinte.» Trupu'i se svîrcoli cu scrîşniri de 
„dinți, săltă încă de cite-va ori, se rostogoli cu creştetul 
în tărînă, se zgirci şi se întinse în cîteva încordături du- 
reroase, şapoi căzu înţepenit într'o baltă de sînge. 

În vremea aceasta Moldovenii şi Kazacii deteră jaf ta- 
berii romîneşti ; fugeau Muntenii care unde putea. Alec- 
sandru Vodă nimeri să scape la cetatea de Floci; Petru 
se opri din fugă la Brăila. Ion Vodă intră în 'Ţara-Romi- 
nească şi făcu Domn pe un Vintilă; dar peste: cîte-va luni, 
soarta se schimbă. lon Vodă muri robit la Turci; Alexan- 
dru își dobîndi iarăşi tronul şi Petru Şchiopul domni la 
Moldova lăudat şi iubit de toată obştea °). 

Bucureşti, 1860. 


1) Din balada Gruie Grozăveanu. 
2) Sărbătoarea de la 1 Mai. 
3) Constantin Căpitanul, Șincai, Engel şi alții. 


WEYAO-RKYNHLETIRO: 1) 
EPISTOLĂ SCRISĂ CU GÎND SĂ FIE PRECUVÎNTARE LA ai , 
«MANUALUL VÎNĂTORULUI». ` 


Domnului C. C. Cornescu, 


Amice, 


Cînd 'mi ai dat mai întîi să citesc manuscriptul tăzi, înti- 
tulat «Manualul Vinătorului», ai arătat dorința ca să-i fac eŭ 
o precuvîntare. Mai apoi ţi-ai luat seama şi mai scutit de 
această măgulitoare sarcină. 

În cazul din urmă, răi nu te-ai gîndit, căci eŭ, după ce am 
răsfoit cartea ta, m'am luat în adevăr cu plăcere de pe urmele 
tale de vînător ; dar, pe cînd tu te ocupi cu gravitate a 'ți alege 

-cea mai bună puşcă, a o încărca cu cea mai potrivită măsură, 
a o îndrepta dupe cea mai nimerită linte; pe cînd tu dresat, 

© de mic și cu o minunată răbdare, pe prepelicarul Zăsi, ca să 
ascuite la semnalele consacrate: Pst! Pil! şi Aport!; pe cînd 
tu în fine studiai cu luare aminte caracterele fizice şi etice ale 
celor mai obișnuite subiecte însuflețite de vânătoare, eŭ, ca un 
nevînător ce Sînt, mam apucat să colind răstimpii şi spațiele, 
căutînd cu ochii, cu auzul şi cu inima, priveliști, răsunete şi 
emoțiuni dr e ali 

Colindînd mam rătăcit, şi iată-mă abiea acum ajuns din 


1) Apărute întrun volum de 260 pagini (în 8) la Bucureşti 1874. 
«Manualul vînătorului» de C. C. Cornescu a apărut în acelaş an 1 
vol. 8% 192 pp. (Imprimeria Statului.) Ediţia II-a la 1895. 

fantastica-mi călătorie, cu un sac așa îngreuiat de tot felul de 
petice şi de surcele, adunate de pretutindeni, încît nu mai cutez, 
Doamne fereşte ! nică chiar eŭ însu-mi să-l arunc în spinarea 
Manualului zăz. 

Am luat dar pretențioasa hotărîre a le deşerta întrun volum 
osebit, ce-l voi tipări numai pe seama lor, şi care, subt un 
titlu pedantesc şi archaic, spunînd vînătorilor numai lucruri 
ce sînt cu totul de prisos artei lor, va întocmi un fel de Falş 
Tractat de Vinătorie, Wevo-uoynyerinde, în oposițiune fățișă cu 
Manualul zăz, care, deși mai scurt, este însă fără îndoteală cu 
mult mai Jolositor celor cari vor să învețe ceva cu temei. 

Dar mai nainte de a pune sub tipar, mam Simțit, amice, ca 
şi dator să-ți tràmit ție, prinosul acestui vraft de pagine ma- 
nuscrise, pe care, bune sai rele, le datorez numai primului tăŭ 
îndemn amical. 

Primeşte-le precum îți vor place ; dar crede totuşi, că, — deşi 
îți vin acum cam ca fuiorul popii, — ele purced dintro afec- 
tuoasă pornire a celui care de mult este 


București, 7 Mai 1874. al tăŭ bun prieten 
A. I. OpoBEescu. 


CUPRINSUL 


I. Să mă încurc oare şi eŭ în calea vînătorilor ? — Cartea ta şi Pre- 
cuvîntarea mea. — ile dulci sau Sosii și d-l Socec. — Ce zice 
Nimrod despre podagra mea. — Arcadia pe cîmpul Bărăganului. — 
De la moş Doru, drept în pustii. — La conac! — Vai de bietul Gogoli, 
ce era să paţă! : 


II. Ţiganii de zestre. — Grives en caisse. — Dizertaţiune filologică, 
îmbicsită cu erudițiune. — 1000 galbeni venit pe an. — Graurii știii 
franțţuzeşte mai bine decît d-l Littré! — Din fabulele lui Lafontaine 
pînă în pădurile Rusiei. — «Amarita turturea, of! sărmana vai de ea !» 


III. Pentru ce poetul Lucreţiii ştie mai bine seama cîrmuirii decit 
stăpînirea noastră. — Chiaŭ ! Chiază ! prin pădure. — Unde ne acățăm 
de coada cînelui. — Braşoave şi palavre vînătoreşti. — De ce vulpea 
are coada lungă şi ursul mare de loc. 


V'zowăp-hovyriţszzăs 99 
IV. D'aş şti şi eu carte cîtă ştia răposatul Lessing! — Ditirambă 
în onoarea Artemidei. — Bine trăia Diana la curtea lui Henric de 


Valois ; — Cuvioasă gravură nemțească. — Knvnyetizòs, salată eleno- 
latinească. — Sfirşim tot la coadă. 


V. Iată-ne acum şi în Roma! — Mai mare ruşine pentru cotgogea- 
mi-te Împărat! — Sculptura istorică pe arcul de triumf al lui Traian. 
— Platon şi Xenofon ne poitesc la vînătoare. — Tren de plăcere prin 
epoca glaciară. — Faraoni vînători. — Păcat că Guilom Tell vorbea 
nemţeşte. — De la capra-neagră la iubită şi vice-versa, — Poemă 
cîmpulungeană. 


VI. Cum se pricepeaii să cînte la vînătoare Rossini şi Haydn, Mehul 
şi Weber. — Tonton, tonton, tontaine, tonton ! ! — Duşmănia literară 
sau efecte intuitive şi anacronistice ale Chambertinului de la Café- 
Angla:s, asupra poeziei romîne. — Trecem dincolo de Bagdad. — 
Concert simfonic pe apă și pe uscat, dat rnistreților şi cerbilor de 
Șahul Persiei Khoşru Anușirvan. 


VII. Zwypasia privită din punctul de vedere al teoriilor lui Darwin. 


— Amor şi vînătoare ! — Cum se îngropaii la Roma urmașii bietului 
Ovid, răposat ca vai de dinsul, cam pe la Kiustenge. -- Pustia de 
oglindă, multe rele face ! — Rubens n'a fost vînător, dar Horace Vernet 


fără îndouieală. — Filozofia absolută a esteticei vinătoreşti. — Italia 
ne-a cam dat de ruşine. 


VIII. Bibliografie cinegetică a secolului de mijloc. — Înşiră-te măr- 
gărite artistic şi vinătoresc. — Mistreţul de Snyders. — Wouwerman 
şi calul bălan. — Văzut-ai la Luvru pe Bonne, Nonne şi Ponne, sai 
pe Mitte şi Turlu, adică pe Desportes şi pe Oudry? — Prinţişorii 
nemți de mult visai a Vezsallia. — Ridinger şi babiţe. — Tot Ridinger 
şi marchizul de Carabas. — Tot Ridinger și Sir Edwin Landseer. — 
Cum te daŭ de gol băieţii de la noi. — Cum umblu eŭ să te aduc 
pe tine a deveni un sportman fashionabil. 


IX. «La Carpaţi 'mi am adus jalea !» — Poezia prelinsă şi dichisită. 
Prepelicarul în geantă şi bicaţina în vint. — Literatura cinegetică a 
Muscalilor. — Tiroleză fără acompaniament de muzică. — Steeple- 
chase sistematic d'a curmezișul artelor vînătoreşti. — Ut! să răsuflâăm 
un moment sub umbrarul lui Kyr Ioniţă Buzdrună. 


X. Încă un hop! — Sus pe plaiul Buzăului. — Studii antropologic, 
lexicografic şi moral asupra locuitorilor din comuna Bisceca. — Basmul 

cu Fata din peatră şi cu Feciorul de împărat, cel cu noroc la 
vînat. — Vultur, dihor şi rîs. saŭ zafir, smarald şi rubin. — Cîte se 
pot întîmpla unui neamț dacă nu pricepe romineşte. 


XI. La cotulfmunţilor. — Tot basmul cel cu Fata din peatră ş. c. 1. 
— Porumbița şi mărgăritarul. — Ce aŭ spus despre munții Năculele 
de la obîrşia Rîmniculuï, Caiu Valeriu Catul, François Villon, autorul 
anonim al Romancerului del Cid Campeador şi mulţi alții. — Iepurii 
din Codicele civil şi cei din Dictionuariulu Academicu. — Ne luăm ziua 
bună în tinda d-lui Sterie, arendaşul de la Bisoca. — Post-scrzptum 
unde se spune ceia ce n'a ştiut să spună răposatul C. Negruzzi, în 
statistica ce a făcut lupilor din Moldova. 


XII. — Capitolul cel mai plăcut pentru cititor. 


Difficiles nugae. 


Aï voit, amice, ca maï nainte de a o tipări, să citesc eŭ 
în manuscript, cartea romînească ce tu ai compus sub 
titlul de «Manualul vînătorului» şi, după citire, să'mi şi 
daŭ părerea asupră’i. 

Pentru atita încredere, nu am cum să'ţi mulțumesc ; dar, 
teamă 'mi e că, acordîndu'mi mie o aşa amicală și lingu- 
şitoare precădere, n'ai nimerit tocmai bine, o iscusite 
vinătorule ! 

Oare nu ştiai sau că ai uitat cum că la vînătorie, ca 
şi la multe altele, eŭ mă pricep cam tot atîta precit se 
pricepea vestitul ageamiii, carele, văzindu-se luat în răspăr 
de babele satului, pentru isbînzile ce făcuse cu pușca dimi- 
neața, în bătătură, se apăra în dulcea limbă a poeziei şi 
ținea una că: 


De e curcă, 

Ce se 'mcurcă, 
La revărsatul zorilor, 
În calea vînătorilor ? 


Istoria nu adaoge mai departe dacă păgubaşele sau 
mulțumit numai cu această armonioasă desdăunare, precum 

in altă împrejurare, fusese silit să facă simigiul cel cu 
tocmeală, care, pentru plăcintele mîncate, rămase bun plătit 
numai cu cînticelul dascălului Caracange: 


Deschide-te punguliţă, 
— Să plăteşti plăcinţelele; 


cînticel care, fără îndoială, este, în privința regulelor pro- 
zodice, cu mult mai prejos de ingenioasa improvizaţiune 
a vinătorului de curci. 

Vezi să nu paţi şi tu ca simigiul şi de unde, cu drept 
cuvint, te aşteptai să fii răsplătit, chiar de la început, prin 
laude meritate, pentru toate cercetările serioase, pentru 
toate observaţiunile adinci, pentru toate ostenelile ce ai 
depus în opera ta, să nu capeţi de la mine decit un 
encomion fluturatic şi fără temei, psalmodiat şi acela pe 
dring sau cîntat din frunză. 

Dreptul lui Dumnezeu, în asemenea caz şi adică dacă 
critica mea va fi, — precum este şi lesne de prevăzut, — 
nedemnă şi nepotrivită pentru scrierea ce a pruvocat'o, 
ruşinea va rămînea numai pe seama mea, căci este drept 
ca fie-care să poarte ponosul faptelor şi ziselor sale, şi nu 
numai vinătorii ştiii cum că «toată pasărea pe lume, după 
limba ei piere». 

Fie acestea zise din capul locului, ca nu cumva să se 
întîmple ca, vre unui cititor, scîrbit îndată de urîtul pre- 
cuvîntării, să'i vină răul gînd de a lepăda cartea ta din 
mînă, mai înainte chiar de a fi intrat în materia eï, tra- 
tată cu seriozitate şi cu ştiință-de-cauze, de către conşti- 
inciosul autor. 

Mă grăbesc a declara că acel cititor va fi adevăratul 
păgubaş, căci dacă nu ştie regulele vinătoriei mai bine 
de cît mine şi voeşte cu toate acestea să le învețe, el 
perde cea mai bună ocaziune de a se instrui, citindo 
carte plăcută, în care formulele costelive ale mecanicei 
Și rețetele greţoase ale medicinei-veterinarii, sunt mai peste 
tot locul foarte binişor furişate printre o mulțime de no- 


Wzv5o-Rovrpyarirbs 103 
țiuni istorice, de povăţuiri înțelepte şi de fapte interesante 
care pot să placă şi să folosească ori cărui cititor. 

Ca să fii drept şi să te pun îndată la adăpost despre 
ori ce neajunsuri ar putea săți vină după urma cuvintelor 
mele, recunosc, iubite autorule, că, deşi tu n'ai avut de 
gînd, ca liricul nostru străbun Oraţii, să arăţi poeţilor 
din viitorime poteca cea bună, însă tot ai ştiut, chiar 
în materie de vinătorie, să urmezi părinteştile lui poveţe, 
luînd drept deviză tăcută a scrierei tale, faimoasele lui 
versuri din Arta Poetică : 


Omne tulit punctum qui miscuit utile dulci, 
Lectorem delectando, pariterque monendo 1). 


# 


Îti urez ca să se poată aplica cărţii tale şi exametrii 
următori, în care sper că d. Socec, — carele în asemenea 
caz ar priimi de sigur săţi fie editor, — nu va fi supărat 
a se vedea înlocuind, chiar cu prejudiţiul regulelor pro- 
zodiei latine, pe anticii domniei-sale quasi-omonimi şi co- 
legi în librărie, frații Sosii din Roma: 


Hic meret æra liber Socecio: hic et mare transit 
Et longum noto scriptori prorogat ævum 2). 


Dar de vreme ce, pornindu-mă a’tțti vorbi despre vină- 
toare, mă văz fără veste pribegind pe răzoarele literatureï, 
mulțumeşte-te, te rog, amice, ca, în loc de o analiză scru- 
puloasă a Manualului tăŭ, în loc de o apreciere a meri- 
telor ce el va şti neapărat şi cu mai bun succes să des- 
tăinuiască la ochii oamenilor de ştiinţă şi de specialitate, 
întrun cuvint, în loc de ceia ce mi-ai cerut, mulțumeș- 


1) Horatii Ars poetica, v. 3143—44: 

«Toată aprobarea o capătă acela care întruneşte folosul cu plăcerea, 
Desfâtind pe cititor şi instruindu'l tot de o dată». 

=) Idem. v. 845—46: 

«Acea carte produce bani lui Socec; ea trece şi peste mări 

Și prelungeşte în secoli îndelungaţi, numele vestit al scriitorului». 

te-te, zic, să'ți spui aci numai, în ce chip, cum şi ce fel, 
imaginaţiunea, sufletul și mintea mea aŭ putut aievea să-și 
însuşească plăcerile şi farmecul artei pe care tu, cel dintii 
o predai astăzi cititorilor romîni, înjghiebată în regule mai 
mult saŭ mai puţin riguroase. 

Dacă chiar în anii tinereţii, pe cînd trupul, — la bête 
(vita), cum zice Xavier de Maistre, — Savîntă mai lesne 
după zburdările inimei, dacă pe atunci chiar, gusturile-mi 
stătătoare şi trîndava-mi fire nu m'au iertat să devii vi- 
nător, apoi d'acum înainte ce speranță să'mi mai rămînă? 
mai ales cînd, pe toată ziua, junghiurile în picioare şi 
podagra îmi chezășuesc pentru restul vieței, cea mai ne- 
revocabilă patentă de incapacitate în deprinderile sprin- 
tene și obositoare ale vînătoriei. 

Vorbă curată! nici un al doilea Nimrod, vînătorul biblic, 
nici un al doilea Sfint-Hubert, vînătorul minunat al creş- 
tinilor, eă unul n'am să mă fac. Trebuie să renunţ cu 
totul la aşa falnice năzuiri, şi chiar dacă deasa citire a 
cărţii tale ar aprinde în mine un asemenea dor semeţ, 
nevoia ar cere ca să'l potolesc îndată și să mă hotărăsc 
a rămînea şi în viitor, din ceata acelora cari, cînd văd 
cloșca păscînd bobocii de rață pe malul bălţei, se miră 
zicînd : 

Se fie rață? — Măsa găină! 
Să fie găină? — Botul lătăreţ! 


Dar însă, şi ei am crescut pe cîmpul Bărăganului! 
(Et în Arcadia ego!) Și eu am văzut cîrdurile de dropii, 
cutrierînd cu pas măsurat şi cu capul ațintit la pază, acele 
șesuri fără margine, prin care aerul, răsfirat în unde diafane, 
subt arșița soarelui de vară, oglindește ierburile şi bălăriile 
din depărtare şi le preface, dinaintea vederii fermecate, în 
cetăți cu mii de minarele, în palate cu mii de încântări. 

Din copilărie şi eŭ am trăit cu Tămădăienii, vinători 
de dropii din baștină, cari neam de neamul lor aŭ rătăcit 
prin Bărăgan, pitulaţi în căruțele lor acoperite cu covergi 

de rogojină şi, minind în pas alene gloabele lor de că- 
luşei, aŭ dat roată, ore, zile şi luni întregi, împrejurul fal- 
nicilor dropioi, — cărora ei le zic Mitropoliţi, — sau cînd 
toamna, eï duc turmele de pui să pască țarinele înţelenite. 

Eŭ n'am uitat nici pe răposatul Caraiman, veselul și 
priceputul- staroste al vînătorilor Tămădăieni, carele putea 
să iînghiță în largele sale piîntece atitea vedre cît și o 
butie de la Dealul-Mare, nici pe iscusitul moş Vlad, în 
căruța căruia ai adormit tu adesea, pe cînd el, cu ochi 
de vulpe, zărea creștetul delicat al dropiei mişcînd printre 
fulgii coliliei, nici pe bietul Gheorghe Giantă, cel care, : 
cu o rugină de pușcă pe care ori-ce vinător ar fi asvir- 
lito în gunoi, nimerea mai bine decit altul cu o cara- 
bină ghintuită, şi care pe mine, nemernicul, m'a adus de 
multe-ori cu vînat, la conacul de amiazi. 

In cartea'ți plină de regule technice şi de învățături 
doctrinarii, tu vorbeşti, amice, cu un despreţ superb des- 
pre toate acele petreceri cinegetice, în care vinătorul n'are 
nevoe să umble pe jos, să caute vinatul ajutat de cînele 
săi și să lovească feara saii pasărea în fugă ori în zbor. 
Nu tăgăduiesc; în principii trebue să aibi dreptate. Dar 
ce'i faci firei? căci mie unuia, dacă cum-va 'mi a plăcut 
vre o vinătoare, apoi a fost tocmai din acelea în care pi- 
cioarele şi minele aŭ mai puţin de lucrat. 

Şen adevăr, să ședem strîmb şi să judecăm drept: oare 
ce desfătare vinătorească mai deplină, mai nețărmuită, mai 
senină şi mai legănată în dulci şi duioase visări,. poate fi 
pe lume decit aceia care o gustă cineva cînd, prin pus- 
tiile Bărăganului, căruţa în care stă culcat abia înaintează 
pe căi fără de urme? Dinainte'i e spaţiul nemărginit ; dar 
valurile de iarbă, cînd înviate de o spornică verdeață, cînd 
ofilite sub pirlitura soarelui, nu'i însuflă îngrijarea nesta- 
tornicului ocean. În depărtare, pe linia netedă a orizon- 
tului, se profilează, ca moşoroaie de cirtițe uriașe, movi- 
lele, a căror urzeală e taina trecutului și podoaba pustie- 
tății. Dela movila Neacșului de pe malul Ialomiţii, pînă la 

movila Vulturului din preajma Borcei, ele stai semănate 
în prelargul cîmpiei, ca sentinele mute și gîrbovite subt 
ale lor bătrîneți. La poalele lor cuibează vulturii cei fal- 
nici cu late pene negre, precum și cei suri al căror cioc 
ascuțit și aprig la preadă răsare hidos din ale lor gruma- 
zuri jupuite şi golaşe. E groaznic de a vedea cum aceste 
jivine se răped la stirvuri şi se îmbuibă cu mortăciuni, 
cînd prin sohaturi pică de bolesne cîte o vită din cirezi! 

Dar căruţa trece ’n laturi de acea privelişte scîrboasă; 
ea înaintează încetinel şi rătăceşte fără de ţăl, după bunul 
plac al mirţoagelor arominde saii după prepusul de vînat 
al Tămădăianului căruțaș. 

De cu zorile, atunci cînd roua stă încă aninată pe fi- 
rele de iarbă, ea s'a pornit dela conacul de noapte, dela 
coliba unchiașului mărunt, căruia "i duce acum dorul Bă- 
răganul întreg 1), — şi tocmai cind soarele e d'asupra 
amiazului, ea soseşte la locul de întîlnire al vinătorilor. 
Mai adesea acest loc e o cruce de piatră, strîmbată din 
pioa eï, saă un puț cu furca, adică o groapă adîncă de 
unde se scoate apă cu burduful. Trebue să fii la Paicu, în 
-gura Bărăganului, saii la Cornăţele, în miezul lui, ca să 
găsești cîte o mică dumbravă de vechi tufani, sub care 
se adăpostesc turmele de oi la poale, iar mii şi mii de 
cuiburi de ciori printre crăcile copacilor. In ori ce altloc 
al Bărăganului, vinătorul nu află alt adăpost, spre a im- 
buca sai a dormi ziua, decît umbra căruței sale. Dar 
ce vesele sunt acele întruniri de una sau două ore, în 
care toţi îşi povestesc cîte isbînzi au făcut sau mai ales 
erau să facă, cum i-a amăgit pasărea vicleană, cum i-a 
purtat din loc în loc şi cum însfîrșit s'a făcut nevăzută în 
sboru'i prelungit. 

După repaos, colinda prin pustii reîncepe cu aceiași 


1) Aluziune la cîrciuma unchiaşului poreclit Dor-mărunt, împrejuruj 
căreia s'a întemeiat un sat ; acolo trăgeaii mai adesea vînătorii din 
Bărăgan. 


| 

plăcere. Vinătorul, împrospătat prin somnul, prin mîncarea 
şi prin glumele de la conac, se aprinde din noi de ispita 
norocului; el, cu ochii caută vinatul, cu gîndul zboară 
poate către alte doruri; dar simțirile-i sînt în veci deștepte; 
inima-i veghiată este mereă în mișcare şi uritul fuge, fuge 
departe, dincolo de nestatornica zare a nemărginitei cîmpii. 

Cind soarele se pleacă spre apus, cînd murgul serei 
incepe a se destinde treptat preste pustii, farmecul tainic 
al singurătăței creşte şi mai mult în sufletul călătorului. 
Un susur noptatic se înalță de pre fața pămîntului; din 
adierea vîntului prin ierburi, din ţiriitul greerilor, din mii 
de sunete uşoare şi nedesluşite se naşte ca o slabă sus- 
pinare eşită din sînul obosit al naturii. Atunci, prin năl- 
timile văzduhului, sboară cîntind ale lor doine, lungi şire 
de cocori, brîne şerpuind de acele pasări călătoare, în care 
divinul Dante a întrevăzut graţioasa imagine a stolului de 
suflete duioase, de unde se desprinde, spre a-şi deplinge 
răstriştea, gingaşa lui Francescă: 


E come i gru van cantando lor lai, 
Facendo in aer di sè lunga riga; 
Cosi vid'io venir traendo guai, 
Ombre portate dalla detta briga !). 


Dar cîte una, una, căruțele sosesc la tîrla sau la stîna 
unde vinătorii aŭ să petreacă noaptea; un bordei aco- 
perit cu paie,— trestia şi şovarul sunt scumpe în Bărăgan,— 
zite-va saiele şi olumuri pentru vite, o ceată de dulăi țepeni 
lătrind cu înverșunare şi în toată împrejmuirea un miros 
greu de oaie, de ceapă și de rachiă, iată adăpostul şi 
streaja ce le poate oferi baciul de la Rădana sau cel de 
la Renciu. Din acestea cată vinătorii să-și întocmească 


1) Dante, Divina Comedia ; L'Inferno, cant. V: 


«Şi precum cocorii merg cîntînd ale lor doine, 
Fâcînd prin aer din sine lungi şire, 

Aşa văzul viind, trâgînd vaiete, 

Umbre purtate de pomenita suflare». 

culcuş şi cină, dacă cumva naŭ avut grijă a-şi aduce aş- 
ternut şi merinde în căruțe. Pe cînd însă, pe sub şure și 
la vatra bordeiului, ospățul şi paturile se gătesc, după 
cum pe fiecare "| tăia capul, limbele se desmorţesc şi prin 
glume, prin risuri cu hohote, ele rescumpără lungile ore 
de tăcere ale zilei. 

Spune tu ce vei voi despre superioritatea vînătoarii cu 
perpelicarul şi despre plăcerile inteligente şi alese ce re- 
simte omul în unica societate a unui cîne dresat dupe 
regulele artei; cît despre mine, eŭ rămii tot bine încre- 
dințat că cele mai dulci mulțumiri ale vînătoarii sînt acelea 
în care trupul nu se află osîndit la pedeapsa jidovului ră- 
tăcitor, şi apoi încă acele care isbucnesc cu veselie printre 
nişte buni tovarăşi, întruniţi la un loc dupe o zi petrecută 
în emoţiuni izolate. | 


Dar chiar și în căruţă, vânatul oboseşte 
Şi dup'o cină scurtă şi somnul a sosit 1). 


Vinători şi căruţaşi, mîrțoage şi dulăi, culcaţi toţi la 
pămint, dorm acum duşi, la tirlă!... «Singure, stetele 
nopței se uită de pe cer la dinșii; ei aud cu urechile 
toată acea nenumărată lume de insecte ce se strecoară 
prin ierburi, țiuind, scîrțiind, fluerînd, şuerind și toate acele 
mii de glasuri se 'nalță cu răsunet potolit în tăria nopții 
se limpezesc în aerul ei răcoros și leagănă în somnie, 
auzul lor aromit. Cînd însă vre unul se deşteaptă şi cli- 
peşte ochii, cîmpia i se înfăţişează luminată de scînteiele 
strălucitoare ale licuricilor! une-ori cerul se încinge alo- 
curea în depărtare, de o vilvoare roșatică, provenită din 
pîrjol, şi un stol întunecos de pasări se strecoară prin 
noapte...» 

Mă opresc, căci mi se pare că, fără ştirea lui Dumnezei 


1) Eliad zice în «Sburătorul» său: 
«Dar câmpul şi argeaoa săteanul oboseşte 
Şi dup'o cină 'scurtă şi somnul a sosit». 

şi a cititorilor, am început să traduc descrierea stepei ma- 
lorosiene, una din paginile cele mai minunate din minu- 
natul roman istoric Taras Bulba, de N. Gogol, scriitor 
rus, carele de nu mă 'nșel, a scris, mai întii pe rusește, 
comedia Revizorul general. Aş transcrie aci cu plăcere 
toată acea încintătoare descripțiune; ca și Gogol, într'o 
pornire de drăgăstos necaz, aş sfirşi și eŭ zicînd: «Dracul 
să vă iea, cîmpiilor, că mult sunteți frumoase!» !) Dar 
atunci ce sar mai alege din descrierea Bărăganului, pe 
care m'am încercat a o face eŭ romînește ? 

Las dar pe Gogol într'ale sale, că mi-e teamă să nu 
mă prea dea de ruşine.... 

Dar ce făcui, vai de mine! Am uitat cu totul că este 
acum admis în radicalele principii de suprem şi absolut 
patriotism romîn că, de vreme ce muscalii trebuesc în 
genere priviți ca inimici și răi-voitori ai naţionalității 
noastre, să ne dispensăm cu totul de a numi, ba chiar să 
ne și inpunem datoria de a -desfigura pe autorii lor, de 
cîte ori bine-voim a'i traduce, a'i imita, sau a'i localiza. 
Prin aceasta chiar le facem prea multă onoare! 


Vous leur fites, seigneur, 
En les croquant, beaucoup d'honneur ! 2) 


II ; 


Eram băiat de vre-o trei-spre-zece ani cînd am învățat 
să daŭ cu puşca; — mărturisesc însă că de atunci n'am 
mai făcut nici un progres în această artă; ba chiar aș 
putea zice din contră! — Insoţisem pe tată-meă la băile 


1) «Dracul să vă ia cîmpii, ce frumoase sînteți!» — Romanţul 
Taras Bulba este o admirabilă descriere a vieţei Cazacilor Zaporo- 
jeni, cari aŭ jucat un aşa mare rol în istoria ţărilor romîne sub dom- 
niile strălucite a lui Matei Basarab în ţara Romînească și a lui 
Vasile Lupu în Moldova. 

2) La Fontaine, Les animaux malades de la peste: 

«Păpiîndu-i, le-ai făcut, stăpine, multă onoare !» 

de la Balta-Albă, unde se adunase în acel an, sarea şi 
marea, precum a şi povestit'o cu atita spirit, d. V. Alec- 
sandri 1), pe carele atunci, acolo, pentru prima oară lam 
zărit, domnia-lui tînăr, vesel şi încă de atunci cunoscut 
prin farmecul neaoş-romînesc al muzei ce ’l inspiră, eŭ 
copilul, crezînd că tot ce sboară se mănîncă. 

Locuiarm întrun sat de pe malul stîng al Buzăului, la 
Grădiştea, tot într'o casă cu bătrînul colonel Enghel, acela 
carele, prin buna sa inimă, prin vioiciunea glumeaţă a 
caracterului săi și prin pocita-şocăţie a vorbirii sale ro- 
miîneşti, a lăsat plăcute şi vesele suvenire printre subor- 
donaţii lui, acum toți veterani ai oștirii : polcovnicul Enghel, 
care, luînd de soție pe o cocoană romîncă a cării bogată 
zestre coprindea o laie de robi țigani, zicea nevestei de 
cîte ori se întîmplă să moară vre unul din aceşti neno- 
rociţi : «<Plinci, Anicuţa'/ meit/ a murit la dine un sestre!» 

Colonelul Enghel îmi dărui o puşcă cu ducă ţeve, scurtă 
şi ușoară, croită şi cumpănită chiar dupe trupul şi dupe 
puterile mele; el mă şi învăță cum s'o implu, cum să 
ochiesc şi cum să trag. De aci înainte, vai şi amar de 
bietele vrăbii de pe garduri ! Pe toată zioa stricam într însele 
cite un corn de praf şi cîte o pungă de alice; dar apoi 
şi ce pilafuri ne gătea la masă meşterul-bucătar, sestre al 
cocoanei Anicuţe ! 

Mi se pare că întru atita se cam mărginesc foile de 
dafin ce am putut culege în cariera mea cinegetică. Vezi 
bine că cu dînsele nu s'ar putea găti nici măcar iahnia 
de mistreţ, pe care tu o descrii în cartea ta. 

D'ași fi mai lăuduros din fire, — şi nefiind ast-fel, iată 
o puternică dovadă că nu sunt și nu pot să fii bun vi- 
nător, nici măcar ca amicul Budurof! — d'aş fi, zic, mai 
lăuduros, aş putea să adaog că, tot pe malurile Bălţei- 
Albe, m'am încercat a da şi 'n ciovlice de cele moţate, 


1) «24 de ceasuri la Balta-AMă, 1874», în România literară, foaie 
periodică. Iaşi 1855. 

care se tot cletină în aer şi pe uscat, strigind ca puii 
de jidan de pe ulițe : «kibrit! kibrit !»; am ochit adesea şi în 


Ciocîrlia cea voioasă ce 'n văsduh se legăna ; 1) 


ba unde pui că am cutezat a trage cu puşca şi 'n cìr- 
durile de giște sălbatice ce trec mereii cu grămada da 
lungul Buzăului ! 

De nu miar fi oprit văcarul satului, aş fi nimerit de 
sigur şi cîte un graure din cei cari sboară printre vitele 
din cireadă și, împreună cu ciorile, se cocoţează jucînd 
pe spinarea boilor, cari, cu o filozofică nepăsare, rabdă 
aşa batjocure. Oare ce vor fi zicînd boii în mintea lor, 
despre acele obraznice păsăruice ? Şi ce ginduri vor fi 
rumegînd ei, cînd se simt într'astfel călcați sub picioare? 
Mare e limba boului, păcat că nu poate grăi! 

Nu ştii însă cum şi ce fel ne aduse vorba a pomeni 
despre grauri şi aci, iartă-mă, amice autorule, să te ţii 
de rău fiind-că, în cartea ta, n'ai spus nimic despre acest 
vinat şi mai cu seamă despre o altă pasăre pe care mulți 
la noi o confundă cu graurele, din cauză că ea poartă 
pe franțuzeşte, un nume ce s'ar crede că corespunde cu 
al acestuia. i 

Du-te într'o dimineață la Capşa şi spune'i să ’ti facă 
pentru dejun, un paştet din cele ce se chiamă Pâte de 
grives; apoi a doua zi la masă, cere la Hugues să “ţi 
gătească o mincare, ce ţi se va prezenta într'o, gingaşă 
cutioară de hirtie velină albă, sub numirea de Grives en 
caisse. 

După ce veï mînca, o să simți fără îndoieală o mustrare 
de cuget pentru că ai trecut cu vederea şi aï nesocotit 
vînatul numit grives, iar, după cum se crede, pe romi- 
neşte, sturzi şi cocoșari (?) 

Aci vrind nevrind trebuie să mă urmezi, — și aceasta 
îți va fi pedeapsa, — într'o lungă controversă, în care fi- 


1) C. Negruzzi, în cAprodul purice». 

lologia are să se amestece cu istoria naturală, şi să facă 
un talmeş-balmeş precit se va putea mai doct şi mai erudit. 
Bagă de seamă că ai a face cu un membru al Academiei! 
Romanii, — noi, strănepoţii lui Traian, începem tot- 
d'auna de la Romani, — Romanii cunoşteau, printre altele 
multe, şi aceste două specii de păsărele și le preţuiaii dupe 
dreapta lor valoare ; unora le zicea turdus, şi altora sturnus. 
Turdi eraă un soi de pasări foarte lăudat de gastro- 
nomii noştri străbuni. Poetul Martial,—pe care însă Traian 
nu 'l:prea făcea haz, — zice că, după părerea lui, dintre 
păsări, cea mai bună de mîncare este turdus, iar dintre 
patrupede, iepurele. | 
Inter aves turdus, si quis me judice certet, 
Inter quadrupedes, mattea prima lepus. 1). 


Fie cum zice Martial în privința pasării! Dar cît despre 
iepure, să mă ierte domnia-lui; eŭ ţii cu tata Traian şi 
nu aprob zisele poetului. Ba încă, de nu 'mi ar fi ruşine 
să vorbesc romîneşte cam în felul Franțozitelor răposatului 
Costache Faca, cele cu «mantela amour-saus-fin», aş potrivi 
aci, — și nu fără oare-care iscusință, — vorba Romiînului: 
Departe griva (adică grive) de iepure ! 2) 

Oraţiă însă se arată şi mai entusiast în privința turdilot 
şi, zăă, nu se miră că unii "și mănîncă averea dumicînd 
la turdi graşi, căci nimic, zice el, nu este mai bun: 

| Non, hercule, miror | 


Aiebat, si qui comedunt bonă, cum sit obeso 
Nil melius turde, .. . .. . +3), 


1) Martialis Epigram. XIII. 92: «Dintre pasări sturzul, — dacă cine- 
va m'ar alege drept judicător, — iar dintre Tap E luă cea mai dintîi 
delicateţă, este iepurele !» . 5 

2). Eliad a publicat în vol. V, (pag. 287—311), al Biblioteceì porta- 
tive (Bucureşti, 1860), puţinele frapiin AB „de scrieri rămase dela Con: 


stantin Faca, carele a murit la 1845. ca 
3) Horatii Epistol. I, XV. v. 39: -r 

Zicea, dacă unii își mănîncă averea, de oare ce, decit un sturz gras 
Nimic nu este mai bun». 

Terenţiu Varrone, în cartea sa despre agronomie,.ne 
vorbeşte prelarg despre creşterea şi îngrăşarea acestui 
soi de păsări, în case înadins clădite pentru sburătoare, 
ornithon, pe care le descrie cu deamăruntul şi mai adaoge 
cum că o mătuşă a lui avea la vila sa de pe via Salaria, 
în țara Sabină, la 24 mile de Roma, un asemenea ornithon, 
din care vindea pe tot anul cinci mii de Zurdi cite trei 
dinari unul; ceia-ce "i producea un venit anual de 60,000 
sesterții, adică, pe banii de acum, 12,000 lei noui!). 

Ce stăm de ne mai gindim, amice? Hai să căutăm a 
prinde turdi şi să ne asigurăm dintr'înşii o mie de galbeni 
pe an, ca mătușa lui Terențiu Varrone. 

Dar unde să'i găsim? lată dificultatea. 

Adevărul e că naturalistul latin Pliniă ne spune că turdi, 
precum şi merula (mierlele) şi sturni (graurii) fără de a'şi 
schimba penele, se duc prin țări vecine şi că iarna sunt 
foarte mulți turdi în Germania 2). 

Naturaliştii moderni, şi în capul lor vestitul Buffon, dupe 
ce constată că pasărea numită de latini turdus, poartă în 
limba franceză, numirea generică de grive şi că ea se 
aseamănă cu mierla, din care însă diferă la pene prin 
nişte pete regulate ce ea are în totdauna pe pept, împarte 
acest soi de volatile în patru specii, numite franțuzeşte: 
grive, proprii zisă, draine care este mai mare la trup decît 
toate, litorne şi mauvis. Aceste două din urmă sunt cele 
mai preferabile la mîncare. 

Diferitele specii, precum şi varietățile lor, se disting prin 
mărime, prin coloritul penelor și chiar prin unele năravuri; 
dar în genere, aceste păsări sunt sălbatice, puţin jucătoare, 
mai mult triste; ele viețuiesc izolate; cuiburile lor sunt 
foarte curat clădite şi ouşoarele lor frumos colorate, al- 
bastru sau verde. Ele trăesc în ţările despre nord şi vin 


1) Ter. Varronis De re Rustica. II. 5. 
2) Plinii Secundi Histor. natural. IN. 25 

mai cu seamă către toamnă în părțile meridionale. Sunt 
foarte mîncăcioase: însuși Oraţiă ne o atestă: 


Amite levi rara tendit retea, 
_'Turdis edacibus dolos, 1) 


şi le place cu deosebire strugurii, cauză pentru care Fran- 
cezii aŭ şi creat zicătoarea: soûl comme une grive, ce se 
aplică celor cari la noi aŭ furat luleaoa neamţului. 

În cetatea Dantzig din Prusia se consumă pe an ca la 
90,000 părechi din specia celor numite mauvis; cele zise 
litorne iernează în: Austria-de-jos şi în Polonia; iar în 
unele părți ale acestei ultime ţări, cîtimea speciei de grive 
este aşa de considerabilă, încît se prind fără număr şi se 
transportă luntri pline, încărcate cu de acest vînat. 

Dacă ele însă se află aşa de multe prin ţinuturi vecine 
cu noi prin Polonia şi Austria; dacă, ducînd dorul viței, 
ele se nasc cu grămada în împărăţia hămeiului şi a berei, 
este oare prin putință ca, flămînzite, să nu fi însemnat ele 
încă de mult prin aer, căile pe unde, în timpul de acum, 
avea să ne calce, cu fer şi cu foc, năpastia consorţilor 
nemţeşti ? Despre acești noui bumbașiri ai țărei, ştim cu 
prisos ce soi de pasâre sunt şi numele lor le cunoaștem 
mai cu prisos de cum am dori; cu mult mai grei ne vine 
de a nimeri pe acela mai puţin ilustru al împenatilor lor 
compatrioți. 

Am consultat pentru aceasta toate dicționarele noastre, 
chiar şi pe cel făcut sub numele Societăţii Academice ro- 
mine, şi iată tot ce am putut alege, mai cu seamă din 
Vocabularul francezo-romînesc al d-lor P. Poenaru, F. 
Aron şi G. Hill: 


Give se zice pe româneşte Sturz : 

Draine se chiamă în limba noastră Cocoșar ; 
Lilorne este un fel de Cocoșar, cu capul cenuşiii, 
si Mauvis este un fel de Sturz. 


1) Horatii Epod. II. v. 33—34: 
«Acaţă de nuiele lațuri căscate, momeli pentru sturzii mîncăcioși». 

Autorii Dicţionarului Academic nu înscrii cuvintul co- 
cosiariu; — poate că nu va fi de origină latină? Cât 
despre sturdiu, încă nu aŭ ajuns la litera S. 

Într'un cuvînt, la grive, pe latineşte turdus, nu este 
cituşi de puţin graurele rominesc, cu toate că, judecînd 
după 'asemuirea lor, aceste două numiri par a fi rudite. 

D. Littré, în monumentalul săi dicționar al limbei fran- 
ceze, nu ştie ce origină să dea cuvîntului grive. Oare 
acest nume nu va fi el derivat din adjectivul latin gravis, 
— grei, gras, — pe care îl găsim calificînd pe turdi, în 
următorul vers al lui Marţial: 


Sylva graves turdos exagitata dedit 1). 


Aceasta ar fi o derivațiune-în formă de synodoche, către 
care s'ar alipi, ca o metonomie, denumirea romînească de 
graure, dată unei alte păsări, pe care tot Marţial o pune 
în oposițiune cu turdi, îngrăşaţi cu măsline din Picenum : 


Si mihi Picena turdus pelleret oliva, 
Nunc sturnos inopes . . . . . .2) 

Despre sturui nu s'a prea zis mult bine; Marţial, după 
cum văzurăm, îi declară buni de nimic, inopes. Pliniu 5) 
vorbeşte numai de obiceiul lor de a sbura în cîrduri ro- 
tunde, îndesaţi unii într'alții. Şi mai mult insistă asupra 
acestei particularităţi Buffon, arătînd, că în sburarea lor 
răpede şi sgomotoasă, graurii par a fi supuşi la o tactică 
ce se exercită cu o disciplină militară, subt ordinele unui 
șef. Chiar şi Dante a luat furtunosul sbor al graurilor, 
1) Martialis Epigram, IV. 66. v. 6. 

«Pădurile bătute aŭ dat sturzi graşi». 

2) Idem, idem. IX. 55: 

«Dacă aş avea sturzi Magu cu măsline din Picenum 


Dar acum (a numai) grauri it de mimic Pa 
3) Plinii Histor. natural. X. 31. 

grămădiţi în stol larg şi plin, drept termen de compara- 
țiune, ca să descrie, în versuri nemuritoare, cum spiritele 
nenorocite sunt purtate fără repaos, de suflarea vijeliilor 
infernale : 


t 


E come gli stornei ne portan Fali 

Nel freddo tempo, a schiera larga e piena ; 
Cosi quel fiato gli spiriti mali. 

Di qua, di là, di giu, di sù gli mena ; 
Nulla speranza gli conforta mai, 

Non che di posa, ma di minor pena !). 


Nu rămîne îndoială că stornei lui Dante, les étourneaux 
ai lui Buffon şi sturni lui Pliniă şi lui Marțial sunt graurii 
noștri, cu penele negricioase şi presărate cu pete albe 
sau sure, cari trăiesc în Europa, — din fundul Şvediei 
pînă în insula Malta, şi chiar în Africa, pînă la capul 
Bunei-Speranţe, — cari, după ce în luna lui Iunie, 'şi-au 
clocit ouăle lor cenușii, în cuiburi străine sau în-scorburi 
de copaci, se adună de petrec în stoluri, dorm noaptea 
in stuf, se ciorovăiesc seara şi dimineaţa, se scoală toți 
de o dată cu mare volbură şi trec răpede ca un nor negru 
îndesat, se amestecă printre porumbei şi printre ciori, se 
domesticesc bine în colivie, ba chiar, dacă îi pui în pen- 
sion, învață franțuzeşte, pronunţind gras litera 7, întocmai 
ca la Paris. 

Se vede că Buffon, — o spune însuși, — a auzit grauri 
vorbind nemţeşte, latineşte, elineşte şi alte limbi; cît despre 
mine n'am avut parte a constata de visu et auditu, talen- 
tele poliglote ale acestui interesant neam de păsări. Atit 


D Dante, Divina Comedia. L'Inferno, cant. V. v. 38- 41: 


«Şi precum graurii sînt purtați de ale lor aripe 
Pe timpul rece, în stoluri largi şi pline, 

Aşa şi acea suflare purta spiritele nenorocite. 

In coaci, în colo, în jos, în sus le mînă; 

Nici o speranță nu le mai mîngiie 

Nu doară de repaos, ci de o mai mică pedeapsă». 

numai pot zice despre dinsul că desprețul cu care îl tra- 
tează intrigantul acela de Martial, declarindu'l bun-de- 
nimica, inopes, mă îndeamnă şi mai mult a lua în anti- 
patie pe acest poet servil şi demoralizat, urmînd şi întru 
aceasta, exemplul dat de augustul mei strămoș, Caiu Ulpiu 
Traian. 

Eu, de cite ori mi sa întîmplat să mănînc grauri, — 
adică sfurni latinești, or étourneaux francezi, și nu sturzi 
romineşti, saii grives franțuzeşti, — le-am găsit un gust 
foarte bun şi mai ales un miros de vînat din cele mai 
plăcute. Nu căuta dar la cele ce zic autorii şi, cînd vei 
da peste stoluri de grauri, impușcă fără dispreţ cît vei 
putea mai mulţi. Poţi fi încredințat că eŭ unul îţi voi 
rămînea tare recunoscător pentru peșcheş! 

Dacă cumva acum te simți cam obosit de lunga digre- 
siune zoologico-filologică prin care am răzbunat de ne- 
păşsarea ta, pe sturzi, pe cocoșari şi pe grauri, apoi tot 
mai iartă-mă să adaog vre-o două trei cuvinte în materii 
analoage, adică să'ți fac cite-va întrebări, și apoi, zăi, vă 
daŭ pace şi ție şi neamului păsăresc. 

Mai întii, te rog spune'mi dacă ştii sau nu ştii ce soi 
de sburătoare este grangurul ? Am auzit de la unii, — 
Şi aş dori să aflu dacă aceia nu se înşală, — că păsăruica 
astfel numită este chiar acel vrăbete grăsun care se în- 
doapă cu fructe de prin grădini, emeriza hortulanus, şi 
care cu drept cuvint este socotit în Franța ca una din 
cele mai delicate îmbucături ornitologice 1). Abia expus la 


1) Mi-am luat seama, sai — ca să zic mai adevărat, — după ce 
am scris acestea, am aflat că grangorele este o pasăre galbenă şi 
mare cit mierla, care pe latineşte se chiamă oriolus galbula, iar pe 
franţuzește /oviot. Dar numele romînesc al gustosului ortolan, tot 
nu l-am aflat, ci din contră mai mult m'am încurcat văzînd în mu- 
zeul de istorie naturală de la Academie, două păsări de mărime şi 
«le formă cu totul diferite, purtind amîndouă numirea latina de /ime- 
riza hortulanus, fâră de ecuivalente romineşti. — Contusio summa 
sequetur! — E pur, eŭ am mîncat ortolaui, vinaţi în ţară la noi. 


HS AL, ODOBESCU 


E cout 


dogoreala jaraticului, el se preface întro sărmăluță de 
grăsime profumată. Gîndindu-mă la ele, aş vrea să fiu şi 
eŭ printre oaspeții șoarecelui din Lafontaine : 


Autrefois le rat de ville 
— Invita le rat des champs, 

D’une façon furt civile 

A des reliefs d'ortolans!). 


Trec la a doua întrebare. Pentru ce, rogu-te, n'ai spus 
nici măcar un cuvînt despre o altă pasăre de pădure care 
de şi e cam rară la noi, însă este privită pretutindeni ca 
unul din cele mai delicate vinaturi? Francezii îi zic géli- 
notte ; Germanii Hasel-huhn (adică găină de alune); Ruşii, 
— îți amintesc numele'i rusesc, fiind-că pădurile de brad 
şi de mesteacăm ale Rusiei sunt pline de această prețioasă 
sburătoare, — Ruşii o numesc répcik; iar la noi, ea se 
chiamă..... cum se va fi chemînd ?...: Ştiu de sigur că în 
judeţele de munte ale Moldovei, unde vinătorii le pîndesc 
pe mușchiul cel verde de la tulpina brazilor, acele paseri 
mai mari de cît un sitar și împodobite cu sprîncene roşii 
ca cocoșii sălbatică, „poartă numele de seruuci. Dar din- 
coace de Milcov, cum le zice? găinușşe sălbatice ? găinuşe 
de ama N... 2 

Cînd divinul cîntăreţ al Divinei Comedii, călăuzit de 
măiestrul săă Virgil, ajunge în cercul acela din infern 
unde erai muncite de o aprigă și neînblinzită furtună, 
sufletele păcătoase ale muritorilor cari, 'aci pe pămînt, 
dind uitării sănătoasele dar asprele legi ale înțelepciunii, 
își petrecuse viaţa în desmierdări lumești, 


1) La Fontaine, Le rat de ville et le rat des champs: 


«Odinioară şoarecele de oraş 
Pofti pe şoarecele de la cîmp, 
Intr'un mod foarte politicos 
La mezelicuri de .... (Ð 

a cosi fatto tormento 
Eran dannati i peccator carnali, 
Che la ragion sommettono al talento, 1) 


atunci poetul nu află, în puternica sa închipuire, alte ima- 
gine mai potrivite spre a descrie pe acei nenorociţi, de 
cît a'í asemui, cînd cu-şire lungi de. melancolici cocori, 
cînd cu stoluri zăpăcite de grauri, cînd în fine cu amoroase 
porumbițe care, chiămate de dorinţă, cu aripele întinse şi 
'ncordate, sboară către dulcele lor cuib, purtate prin aer 
de dorul ce le încinge: 


Quali colombe dal disio chiamate, 
Con Pali âperte e ferme, al dolce nido 
Volan, per laer dal voler portate 2). 


Răpită de armonia acestor suave versuri, ciripite în 
dulcea limbă toscană, inima se avîntă şi dinsa pe urmele 
amoroase ale pasării uşoare ; ochiul o însoţeşte prin spațiu; 
gîndul se răsfaţă în desfătările acelui cuib dorit! 

Dar colo, sub -adîncul frunziş al codrului-stă pitit vină- 
torul, cu ochiul ţintit la pradă, cu braţul ager la trăgaci. 
Blinda turturică a sosit, amețită de bucurie, aproape de 
soțul ei; ea sa pus alături cu dinsul pe o cracă verde a 
stejarului ; gungunind, ea își scutură aripile şi 'şi înco- 
voaiă gușa argintie. Soarele de amiazi varsă emanațiune 
voluptoase de căldură în rariştea pădurii şi subt umbra 
copacilor ; razele lui se strecoară luminoase printre frunze 
şi sclipesc ca aurul pe undele limpezi ale piriului. Totul 
în fire e linişte, tăcere, dor şi speranță; totul, pentru no- 
rocita păreche, pluteşte în visuri de plăcere, în farmec 


1) Dante, Divina Comedia. L'Inferno. Canto V. v. 37—39: 
«La cazna aci descrisă erau osîndiţi cei cari ai păcătuit cu carnea 
şi au pus înțelepciunea mai prejos de plăcerile lor». 
2) Dante, Div. Com. — I'Inferno, Cant. V. v. 82—84: 
«Precum porumbii de dor chiămaţi, 
Cu aripele deschise şi ţepene, la dulcele cuib 
Sboară, purtaţi prin aer de ale lor dorințe.» 

amoros! Cu gîndul,- ea soarbe poate o eternitate de fe- 
ricirī ! 

Dar de o dată un pocnet fatal răsună ; echo îi răspunde 
de prin toate adîncimile codruluï trezit. O sărmană păsă- 
rică a picat moartă sub stejar. Vînătorul vesel o asvîrlă 
sîngerată ìn tolba sa. Dar soția “turturică, cea care, vai! 
a rămas cu zile, 


~ 


Cit trăeşte, tot jăleşte Unde vede apa rece, 

Şi nu se mai însoțește ! Ea o turbură şi trece; 
Trece prin fiori, prin livede, Unde e apa mai rea, 

Nu se uită, nici nu vede. O mai turbură şi bea. 

Şi cînd şeade cîte-o dată, Trece prin pădurea verde 
Tot pe ramură uscată ; Și se duce de se pierde; 
Umblă prin dumbrav'adîncă ; Sboară pînă de tot cade, 
Nici nu bea, nici nu mănîncă. Dar pe lemn verde nu şeade. 


~ 


Unde vede vînătorul, 
Acolo o duce dorul, : 
Ca s'o vază, s'o lovească 
Să nu se mai pedepsească. 


De vreme ce tu, autor al Manualului de vînătoare, n'ai 
socotit de cuviință a număra și turturica printre pasările 
de vînat, eù am dat cuvîntul răposatului întru fericire, 
marelui ban lănăchiță Văcărescu, ca să răzbune de a ta 
uitare pe aceste dulci şi fragede zburătoare. Totdeodată 
grațioasa și jalnica elegie a vechiului poet romîn îmi va 
servi drept orațiune funebră pentru tot vînatul împenat, 
asupra căruia m'am întins, — mi se pare, — cam foarte 
peste măsură. 

Pînă aci dar cu paserile bune de împuşcat şi bune de 
mîncat! Să le fie țărina,— adică nu lse... i. m. Să le 
fie mai bine carnea uşoară stomacului, şi apoi vecinica lor 
pomenire ! 

În toate țările ce se bucură de legiuiri înțelepte şi pre- 
văzătoare, pe care le şi pune în lucrare o sistemă de ad- 
ministrațiune regulată ca ceasornicul, prin toate acele țări, 
vine un moment al anului cînd d'odată vinătoarea se în- 
chide. Atunci cîte-va luni d'arîndul nu mai auzi nici prin 
holde, nici prin crînguri, pocnetul ierbei de puşcă şi şue- 
rătura alicelor ; atunci se dă recreaţiuni şi vacanții vina- 
tului, iar vînătorilor li se impune pedeapsa poprelei. 

La noi pînă acum nici legea nu prevede nimic, dar nici 
inalta oblăduire nu simte trebuința de a se amesteca în 
traiul, mai mult saŭ mai puțin turburat, al lghioanelor 
sălbatice; ea deocamdată se mulțumește a regularisi vi- 
tele cu patru, şi mai ales pe cele cu două picioare. 

Astfel stind lucrurile în patria ucenicilor tăi, pentru ce, 
o tu dascăle de vinătoare sistematică şi rațională, n'ai su- 
plinit lpsele legei şi nepăsarea cîrmuitorească, dînd oare- 
care poveţe în privința timpului cînd se cuvine ca vină- 
torul să-şi pună pușca și pofta în cui şi să dea nevino- 
vaților săi adversari, un răgaz ce, în curînd, îi va asigura, 
tot lui, o mai spornică şi mai dăinuitoare izbindă ? Spune 
adevărat! Cite-va cuvinte asupra acestui punt n'ar fi fost 
ele oare foarte la locul lor, în Manualul tău de vinătorie? 

Bag însă de seamă că devii din ce în ce mai exigent 
și că nu fac alta decît a scoate mereii la mărunte ponoase, 
cărții tale. Sunt sigur că, de cînd citeşti aceste lungi pa- 
gine fără şir, ai zis mii de ori pînă acum: «Lipsă-mi de 
asemenea critică, unde se vorbește mai mult de ceea ce 
nu mi-a plăcut sai n'am socotit de trebuință a le spune!» 

Știi însă că sunt tot felul de firi pe lume. Cind, spre 
exemplu, dai unui om flămind un prinz cu care îşi poate 
foarte bine potoli foamea, mîncînd tot lucruri simpli, dar 
sănătoase şi curat gătite, e învederat că nu se cade ca el 
să ceară mai mult. Dar dacă acel om este lacom din fire 

şi mai ales dacă are gusturi răsfățate, el o să se tot plîngă 
că nu i-ai dat mezelicuri şi trufandale, prăjituri şi zaha- 
ricale; o să pretinză că, în loc de carne de vacă, ar fi 
trebuit să-i prezinți dobe de mistreț și kebapuri de căpri- 
oară, în loc de pui de găină fripți, prepelite tăvălite în 
mălai și bicaţi prăjiți în mustul lor. 

Socotesc că tot cam aşa fac şi eŭ cu Manualul tăi, ce- 
rînd poate prisos acolo unde se află ceia ce este de nea- 
părată trebuință, şi în puterea prieteniei, iartă-mi aceste 
nazuri de lăcomie literară. 

Dă-mi dar voie să mă 'ntorc iar la vorba de mai nainte 
şi să arăt, în cîte-va cuvinte, cauzele ce trebue să îndemne 
pe vinătorul înțelept a curma, pentru un moment, isprăvile 
sale. Dar de vreme ce tu nu ai voit a spune acele cauze, 
mie mi-e teamă că eŭ nu voi putea; de aceea, ca să 
scăpăm amindoi cu fața curată, hai să facem loc aci între 

oï, poetului Lucreţiii, pentru ca, în versuri turnate ca de 
bronz, precum erau şi legile Romei, să invoace el, în fa- 
voarea naturei aprinsă de dor, pe născătoarea spornicei 
ginte romane, pe dezmierdătoarea zeilor şi a oamenilor, 
pe antica Vinere, fecunda și neobosita prenouitoare a 
seminţiilor lumești : 1) 


t 


3) Lucretii De. rerum natura, I v. 1—20: 


Aeneadum genetrix, hominum divomque voluptas, 

Alma Venus, cæli subter labentia signa 

Quæ mare navigerum, quæ terras frugiferentis 

Concelebras, per te quoniam genus omne animantum 

Concipitur visitque exortum lumina solis. 

Te, dea, te fugiunt venti, te nubila cæli 

Adventumque tuum, tibi suavis dædaia tellus 

Summittit flores, tibi rident æquora ponti 

Placatumque nitet diffuso lumine cælum. 

Nam simul ac species patefactast verna diei 
reserata viget genitabilis aura`favoni, 

Aëriæ primum volucres te, diva, tuumque 

Significant initum perculsæ corda tua vi 

Inde feræ pecudes persultant pabula læta 

«Născătoare a gintei lui Enei, voluptate a oamenilor şi a 


zeilor, spornică Vinere! tu, care sub stelele lucinde ale ce- 
rului, împoporezi marea cea plutitoare şi pămîntul cel rodi- 
tor, prin tine tot neamul vieţuitoarelor concepe şi se naşte 
spre a vedea lumina soarelui. Dinaintea ta, zeiţă, dinaintea 
ta, şi la a ta sosire fug vînturile şi norii de pre cer; sub tine, 
pămîntul împestriţat aşterne flori drăgălaşe ; ţie "ți zimbesc 
valurile mării şi cerul, înseninat de tine, luceşte de o lumină 
preste tot împrăştiată. Căci îndată ce primăvara deschide şi- 
rul frumoaselor zile şi îndată ce suflările înstrunate ale Zefi- 
rului reîncep a deştepta puterile fecundării, mai întăi zbură- 
toarele cu inima străpunsă de a ta virtute, vestesc, o zeiţă, 
a ta venire: apoi turmele îndirjite saltă cu veselie prin pă- 
şuni şi străbat înnot răpezile rîuri; astfel, aprinsă de frumu- 
seţea şi de farmecele tale, toată firea însufleţită te urmează 
cu înfocare pe tine, ori unde tu o mini a se duce. De aceea 
prin mări şi prin munţi, prin apele volburoase, prin locuinţele 
frunzoase ale pasărilor şi prin cimpiile înverzite, suflind tu- 
turor în piept o dulce iubire, tu faci ca cu plăcere să se în- 
mulțească în etern generaţiunile lumei». 


Aşa dar cînd soseşte primăvara, amice vinătorule, în- 
dură-te şi tu, şi lasă gingaşei Vineri şi dulcelor ei desmier- 
dări, întreagă domnirea lumii. N'ai avut tu oare timp îndestul 
ca să răspîndeşti groază şi moarte prin crînguri şi pe cim- 
pii? Chiar pe această zăpadă ce se topeşte acum subt 
adierea încropită a zefirului primăvăratic, naŭ fost oare 
tipărite urme încrucișate ale copoilor, gonind prin pădure 
iepurile fricos şi vulpea vicleană, cari, fie-care după firea 
sa, se silesc a 'şi minţi gonacii şi a încurca dira lor prin- 
tre tulpinele despuiete? Dar Braica, Grivei şi Dudaș, cu 
botul la pămînt, cu urechile blegite, cu coada întinsă, 


Et rapidos tranant amnis : ita capta lepore 

Te sequitur cupide quo quamque inducere pergis. 
Denique per maria ac montis fluviosque rapacis 
Frondiferasque domos avium camposque virentis 
Omnibus incutiens blandum per pectora amorem 
Efficis ut cupide generatim sæcla propagent. 

aleargă fără îndurare și cu glasullor spăimîntă feara prin 
toate cotiturile ei. Lătrătara lor chelălăită, cînd mai apro- 
piată, cînd apoi pierdută prin atmosfera rărită de ger, 
răsună cu o ciudată monotonie la urechile vînătorului, în- 
cremenit pe locu'i de pîndă. Nu ştiii ce coardă misterioasă 
a inimei sbîrnie la acea sălbatică armonie! Cînd copoii 
vestesc apropierea vinatului, nerăbdarea îl face să tresară 
mai mult decît frigul. Cu ochiul pironit către partea unde 
saude lătratul, el aşteaptă, ispiteşte, caută, măsoară luciul 
zăpezei fără de cărare; iar cînd d'odată sarată şoldanul 
cu urechile ciulite sau vulpea cu coada tîrîş, ca într'un 
fulger el iea pușca la cătare și trage! . . . . . 

Pe cînd eram ajuns aci cu scrisul, fusei întrerupt de 
fetița mea care venea în fuga mare să'mi aducă o veste 
ce o înveselise foarte; mergind în curte ca să se joace 
cu Capișoana, cățeaoa, a găsit'o culcată pe un mindir de 
paie și avînd împrejurul ei o grămadă de cățeluşi, mici 
cît pumnul şi orbi ca sobolii. Eraŭ unsprezece bursucei, 
cari se svircoleai, chițăind şi mierlăind, subt ugerul mamei, 
unii negri, alții murgi şi alții bhălțați. A trebuit negreșit ca 
dintro așa de numeroasă prăsilă, să fac şi partea enghe- 
“rului. Aci dar, în alegerea căţeilor cu drept de viață, am 
avut ocaziunea de a pune îndată în aplicare, învățăturile 
Și poveţele ce se găsesc în cartea ta; am oprit dar că- 
teii «cari aveaii cap mai mare, bot mai larg, nări mai 
deschise, urechi mai subţiri şi mai bine croite, pept mai 
lat, picioare mai lungi, coadă mai groasă la rădăcină şi 
mai subțire la vîrf». 

Îți mărturisesc, amice, că în privința acestei ultime re- 
comandațiuni, — cu toată încrederea ce am în cunoştin- 
țele'ți şi în experienţaj'ţi cinopedice, — rămăsei pe gînduri, 
întrebîndu-mă ce fel de influență vor fi avind grosimea şi 
forma coadei asupra facultăților intelectuale şi fizice ale 
unui cîine? Așa dar acest apendice al şirei spinărei are 
şi el o însemnătate etică în natură, şi prin urmare filozoful 

comunist şi falansterian Ch. Fourrier ştia ce spune, cind 
pretindea că omul, spre a fi perfect, ar trebui să aibă la 
spate o coadă cu un ochi la virf? 

Alţii, din contră, aŭ aşteptat de la scurtarea coadei, 
chiar şi la animale, efecte estetice pentru aceasta,—dovadă 
caii englezeşti, cărora li se taie coada pentru frumuseţe,— 
ba chiar şi efecte moralizătoare pentru omenire ; căci, spre 
exemplu, Plutarc ne spune că frumosul, răsfățatul şi zbur- 
dalnicul Alcibiad, floarea efebilor din Atena, tăie într'o zi 
coada cea-frumoasă a unui cîine minunat pe care?l cum- 
părase cu șeaptezeci de mine (vre o 6,500 lei noui), numai 
pentru ca, dind de vorbă concetățenilor săi asupra acestei 
nevinovate nebunii a lui, să 'i oprească de a cîrti despre 
dinsul alte lucruri mai rele 1). 

Apoi mai este încă şi o vorbă romînească: Coadă lungă 
minte scurtă! zicătoare nesocotită a poporului, pe care a- 
desea o dă de minciună şi femeia cu lungi plete şi vulpea 
cea lung-codată. 

Dar dintruna întralta, vorbind despre coadă, despre 
vinători și despre vulpe, îmi adusei aminte o poveste pe 
care am auzit'o adese ori, pe cînd eram copil, spuind'o 
un bătrin vinător, căruia îi plăcea să glumească cu to- 
varăşii săi. 

Dacă cum-va vrei să dormi și nui vine de sine-şi som- 
nul, apoi pune capul pe pernă şi ascultă: 


A fost o-dată ca nici o-dată, — daca n'ar fi nu s'ar po- 
vesti, — pe cînd se potcovea puricele ..., și cele-l'alte... 
și cele-l'alte. 

A fost odată un vinător care, de cite ori mergea la 
iinătoare, avea obicei să iea cu dinsul pe slujitorul săi, 
iar cînd se întorcea înapoi, povestea cui vrea să'l asculte 
o mulțime de întimplări minunate, care de cînd lumea nu 
trecuse nimeniui nici măcar prin vis, și la toate aceste basme, 


1) Plutarchi vita Alcibiadis, IX. 

nu lipsea nici odată de a aduce ca martor pe bieata slugă, 
adevărat om al lui Dumnezei. 

Azi aşa, mîine aşa, pănă cînd într'o zi acesta, sătul de 
a face mereŭ de pomană meseria ticăloasă de martor min- 
cinos, își ceru seama de la stăpîn şi voi cu tot dinadinsul 
ca să-şi iea ziua-bună de la el. 

Stăpinul stărui ca să afle pricina acestei neaşteptate ho- 
tărîri şi cu vorbe blînde, îl întrebă: — «Oare nu te mul- 
țumeșşti cu simbria ta și cu traiul ce ai în casă la mine, 
de vrei să mă laşi?» 

— «Să nu păcătuiesc, cocoane», — îi rășpunse sluji- 
torul; — «toate sunt bune la domnia-ta. D-zeu să'ți dea 
tot bine! Dar săți spui curat, şi să nui fie cu supărare: 
uite, mă mustră cugetul de atitea dovezi mincinoase ce'mi 
ceri să dau pe toată zioa, cînd începi, — adică să fie cu 
jertăciune, — cînd începi a tăia la palavre vinătoreşti. E 
păcat de Dumnezeu, cocoane, să mă afundez eŭ cu totul 
în focul Gheenei şi să port eŭ, săracul de mine, tot ponosul 
păcatelor cu care domnia-ta îţi încarci de bună voie su- 
fletul. Lasă-mă mai bine să mă duc cu Dumnezeii!» 

Așa vorbi servitorul şi stăpînul se puse pe gînduri; 
dar fiind-că el cunoştea preţul unei slugi drepte şi cre- 
dincioase, se răsgindi bine şi "i răspunse într'ast-fel : 

— «la ascultă, băiete! Văz că tu eşti om cu frica lui 
Dumnezeu. Rămii la mine şi ajută-mă ca să mă desbăr 
de purdalnicul mei de nărav. Crede-mă, nici eŭ naș voi 
să spun ceea ce nu prea este tocmai adevărul; darcesă'i 
faci năravului? Mă iea gura pe dinainte. Așa dar, să 
facem cum e mai bine; să facem între noi o învoială, ca 
să scap şi eŭ de aşa urît cusur, să rămii şi tu împăcat 
cu sufletul. Cînd mă voi afla în vre o adunare, tu să 
stai la spatele mei, şi cît vei auzi că încep a croi cite 
una mai deochiată, tu să mă tragi de miînica hainei, căci 
eŭ îndată voi îndrepta-o dupe ființa adevărului». 

Aşa spuseră şi aşa rămase să fie. 

Peste cîte-va zile, şezind la masă cu alţii, vinătorul în- 

cepu să povestească că la o vinătoare la care fusese de 
curind, "i a eşit înainte o vulpe, care avea o coadă, o 
coadă lungă, lungă cel puţin de cinci stinjeni!!! 

Pe cînd, în focul povestirii, el rostea acestea cu cea 
mai deplină încredințare ca şi cînd lucrul ar fi fost în- 
tocmai după cum îl spunea, de o dată se simţi tras pe 
dindărăt, de mînica surtucului. Îşi aduse aminte de toc- 
meala cu slujitorul; își luă vorba înapoi şi îndreptindu-se 
că, în înferbințeala vinătoarii, nu va fi văzut tocmai bine, 
reduse coada vulpei pînă la vre-o duoi stînjeni. 

O nouă sminceală de haină, îl făcu s'o mai scurteze 
cu un stinjen. 

La a treia, o cionti pînă la doi coţi. 

Simţind încă şi acum efectele restrictive ale conştiinţei 
servitorului, se înduplecă a mai reteza din coada vulpei: — 
«Duoi coți întocmai nu va fi fost; — zise el asudind, — 
dar, pre legea mea, că era de un cot și mai bine!» 

Sluga, care se bucura acum și mulțumea în sine lui 
Dumnezei, auzind pe stăpinul său cum se lepăda din ce 
în ce mai mult de ispitele Satanei, crezu că e momentul 
nimerit spre a'l aduce la o deplină pocăință şi 'l mai trase 
încă odată de miînică. 

Dar răbdarea vinătorului era ajunsă la culme, şi întor- 
cindu-se de o dată înfuriat către neîmblînzitul săă censor, 
se răsti la dinsul, strigind în gura mare: — «Bine, mișelule! 
Nu'ţi e destul cu atita? Ce! vrei să las vulpea bearcă? 
Dar mai bine să te iea pe tine dracul de o miie de ori, 
decit să rămiie vulpea mea fără coadă !» 

Să nuţi închipuiești, amice, că am copiat această isto- 
rioară din cartea răposatului Anton Pann, intitulată: 


Povestea vorbei saii culegere de proverburi 


de prin lume adunate 
și farăşi la lume date; 1) 


1) 3 volume Bucureşti, 1852-53. 

dar precum am auzito de la bătrinul meu vinător, tot 
cam aşa "ți o şi povestii! 

Morala ei, — dacă va căuta cineva o morală într'însa, — 
este, precit mi se pare, că de vreme ce exercițiile vină- 
toreşti aŭ darul de a dezvolta întrun chip cu totul excep- 
tional imaginaţiunea omenească, nu trebuie să cerem de 
la vînători o apreţuire rece şi nepărtinitoare a întimplărilor 
și a isbînzilor ce se ating de arta lor favorită. Celor ce 
sunt Achili şi Diomezi pe cîmpul de bătaiă, se cade să 
le iertăm a fi şi Omeri, cînd încep a rapsodia pe lira 
Caliopei. 

Ş'apoi, în teză generală, făcînd partea slăbiciunilor ome- 
neşti, să nu uităm că năravul din fire nu are lecuire şi 
cei mai mulţi dintre oameni sunt ca lupul, care părul şi-l 
pot lepăda, iar năravul ba. 

De aceia, cînd vine unul şi “ți istoriseşte, bună-oară, că 
a împușcat de la pîndă lupul, pe cînd i laŭ adus copoii 
gonind ; că a înjunghiat cu cuțitul de la brîù şi a culcat 
la pămînt pe ursul, care se răpezise asupră'i, rănit fiind 
de glonţ şi înjuriat, eŭ unul nu sunt de părere că trebuie 
să te frămînți aşa tare cu firea şi mai ales mi se pare 
că este cu totul de prisos ca să te cerci a "i dovedi cum 
că se amăgeşte şi că ceea ce spune nu a fost nici o dată 
şi nici se poate aievea întîmpla. Oare făcînd astfel, nu 
cam perzi orzul pe gişte ? 

Dar îmi vei zice: — «Pentru cesă nu combatem erorile 
respîndite în public de reaoa credință sai de fanfaronada 
unora ? De ce, chiar în materie de vinătorie, să nu ho- 
tărim marginile posibilului ? Pentru ce să nu arătăm celor 
ce voiesc a se scrie printre vrednicii cetaşi ai sfîntului 
Hubert, la ce punt al orizontelui vinătoresc sfințește soa- 
rele putinţei şi începe să licurească fofengherul 1) îndo- 


Pi 


1) Dacă cum-va nu cunoşti această expresiune, mă grăbesc a “ţi 
spune că astfel numesc ţăranii, în unele locuri luceafărul dimineţei, 
căruia "i zic şi steaoa porcului. Expresiunea aleasă de mine este fără 


L] 


W'z5ă0-Rovrsrinds 129 


ielnic al fantasticelor plăzmuiri ? La ce mintea şi gura să 
nu {ie drepte, tocmai la aceia cari, cu ochiul şi cu mîna 
nu pot să dea greş? Pentru ce... ?» 

La toate aceste Mi alei judiciose şi dictate de cea 
mai candidă virtute, teamă 'mi e că toată brasla veselă şi 
uşoară a vinătorilor, începînd de la vătaful Pasache şi 
pînă la tiriachiul Cafea-subţire, îţi va răspunde în cor cu o 
păcălitură vinătorească, zicindu-ți: « Vezi d'aia n'are ursul 
coadă !» 

Pasă atunci de 'i mai învaţă carte! 

Noi însă ceştia-l-alți cari judicăm sănătos, cari ştim 
vorbi şi cu gravitate, cari ne silim a găsi adevărul, binele 
şi frumosul, în ori ce fapt, să ne vedem de treabă şi să 
urmăm a culege, chiar din vinătorie, cugetări serioase ş 
impresiuni plăcute pentru minte cît şi pentru inimă. 

Dar de vreme ce nu ne prea înțelegem amînduoi asupra 
felului preferit de vînătoare, — tu ținînd cu prepelicarul 
ŞI eii cu căruța Tămădăianului, — aidem amice, să căutăm 
impreună, prin largul domenii al vinătoriei, un cîmp pe 
care ne vom potrivi poate la gusturi! 


IV 


Sint acum mai bine de o sută de ani de cind unul din 
cei mai mari scriitori ai Germaniei, Lessing, a scos o carte 
sub titlul de Laocoon sati despre mărginile respective ale 
poeziei și ale picturei 1). Într'acest cap de operă de critică 
şi de bun gust, autorul descrie cu fineţă, cu claritate şi 
cu eleganță, mijloacele diferite ce fie-care din aceste două 
arte pune în lucrare ca să intereseze, să mulțumească, să 
miște şi să răpească pe om. 


induoială mai clasică, căci derivă evident din două cuvinte elineşti: 
GOS, lumina şi 'z&pjs, lucește. 'Terminaţiunea, dreptul lui Dumnezeii, 
e cam şocâțească. 

1) 'Tipărită mai întîi la 1763 şi tradusă în limba franceză, la 1802, 
de H. Vanderburg. 

'Mi-a venit în gind că o carte de felul acesta sar putea 
scrie, luînd cineva de subiect vinătoarea, spre exemplu, 
şi analizîind pe rînd toate impresiunile ce ea produce 
asupra imaginaţiunii şi asupra simțimintelor omenești, atît 
prin împărtăşirea omului la înseși acţiunile eï, cît şi prin 
descrieri literarii, prin imitațiuni armonice sai prin repre- 
zentări plastice ale scenelor de vînătoare. 

S'ar putea deştepta într'o asemenea operă, mii de idei 
energice şi salubre care ar scălda mintea obosită şi sufletul 
amorţit în roua întăritoare a timpilor de antică vîrtoşie 
trupească; apoi ar veni rîndul cugetărilor dulci și duioase 
ce vlăstăresc adesea în traiul singuratic al vinătorului și 
care, cu tot nesaţiul lui de omor, fac uneori ca o lacrimă 
de dor şi de îndurare să'i roureze geana. Într'acea carte 
şi-ar găsi locul și întîmplările comice, şi spusele glumețe, 
şi petrecerile sgomotoase, care înveselesc viaţa vinătorească; 
apoi întrînsa sar vedea încă cum artele și poezia aŭ ştiut 
să-şi însuşiască şi aŭ izbutit să resfringă în producțiuni 
de merit, toate aceste felurite fapte și simțiri. - 

Întrastfel, mintea cititorului, preumblată prin spaţii şi 
prin răstimpi, fără însă a perde un minut urmele vînăto- 
riei, ar vedea, ca într'o panoramă, desfăşurîndu-se dinainte-i 
toate acţiunile pornite din această crudă dar bărbătească 
aplecare a firei omeneşti ; călăuzită de o critică judicioasă 
şi atrăgătoare, ea ar trece în revizuire toate creaţiunile 
prin care geniul sai talentul aŭ ştiut, cu mai mult sai 
mai puţin succes, să conceapă, să ilustreze, să reproducă 
și să idealizeze instinctele şi faptele vinătoreşti ale omului 
din toți secolii şi din toate părțile lumii. 

Unei asemenea cărţi, — ca să nu'i lipsească nici ei pa- 
tronagiul mitologic saă divin, — unei asemenea cărți i-aș 
da, în fie-care din părţile sale, cîte un titlu luat din re- 
giunile ideale ale vinătoriei; aş caracteriza-0, pe rînd, prin 
trei capete d'operă ale artelor plastice, în care par a se fi 
întrupat toate cugetările cele mai nobile, cele mai puter- 

nice, cele mai grațioase, ce instinctul vinătoriei a putut 
vre-odată să însufle unor oameni de geniŭ. 

Aceste trei capete d'operă, mărețe embleme ale artei 
vînătoreşti, le-aş afla în statua antică, numită Diana cu 
ciuta din galeria Luvrului, în grupa Dianei din Poitiers, 
sculptată de artistul francez Jean Goujon, şi în gravura 
pictorului german Albert Dürer, reprezentind vocațiunea 
miraculoasă a sfîntului Hubert 1). 

In aceste trei creațiuni se vede într'adevăr unul şi acelaș 
scop; dar în cite-şi trele, el este exprimat sub forme per- 
fecte, a căror singură diversitate dovedeşte cit sunt de 
fecunde şi de variate simțirile și gîndurile ce aŭ putut să 
se rezume în aşa frumoase şi felurite concepţiuni. Cine 
ar ști să descrie toate perfecţiunile, tot farmecul acestor 
trei opere, cine ar putea să rostească tot ce spun ochiului 
şi minții aceste splendide idealizări plastice ale artei vînă- 
toreşti, acela ar face cel mai minunat panegiric al acestei 


1) Despre Diana cu ciuta, care se numeşte şi Diana de la Versala, 
fiind-că a stat lung timp în acest loc, dupe ce mai întîi s'a adus în 
Francia sub Francisc I, descoperită fiind în“lacul Nemi (2) din Italia 
şi a fost succesiv expusă în castelurile de la Meudon și de la Fon- 
tainebleau, vezi: Braun, Vorschule der Kunstmythologie, (Gotha, 
1854) n. 52, — Clarac, Musée de sculpture, (Paris, 1850) vol. IV. n. 
1202, stampa 284. — W. Fröhner, Notice de la sculpture antique du 
Musée Imperial du Louvre, (Paris, 1870). — Diana de Poitiers a lui 
Jean Goujon e reprodusă în Clarac, vol. V. n. 2600, stampa 359. O 
notiță despre J. Goujon figurează în vol. I. — Réveil a publicat toate 
operile lui, care se află şi în Musée des Monumenis français de Ro- 
billard Peronville (Paris 1803—1811). — Gravura lui Albert Dürer in- 
titulată Sf. Hubert şi executată cu apă tare pe fer, se află reprodusă 
în P. Lacroix, Les arts au Moyen-âge et à l'epoque de la Renaissance 
(Paris 1869), pag. 343. Pentru biografia artistului vezi: Histoire des 
peintres de toutes les écoles par Ch. Blanc. Ecole allemande, și viaţa 
lui de Eye (Leipzig, 1860). — Pentru diferitele reprezentări ale sfintului 
Hubert se poate consulta: Guenebault, Dictionnaire iconographique 
des Monuments de antiquité chrétienne et du Moyen-âge, (Paris, 
1643) şi Dictionaire iconographique des figures, légendes et actes des 
saints, de acelaş. (Paris, 1850, edit. J. P. Migne). 

arte; acela ar fi tot-d'odată rapsodul, trubadurul şi psal- 
mistul seminției lui Nimrod. 

Acela ar lăuda-o cîntînd imnul elenicei Artemide, zgo- 
motoasa sor-gemene a argintarcatului Apolon şi venerata 
fecioară care poartă săgeți de aur, bucurîndu-se de larma 
vînătorească ; care prin codrii umbroşi şi pe piscuri fur- 
tunoase, străpunge cerbii; care întinzîindu-și auritul arc, 
asvîrlă darde ucigătoare de se cutremură creștetul înal- 
ților munţi, de răsună pădurile întunecoase sub gemetele 
fearelor izbite, de se înfiorează pămîntul şi marea cu toţi 
peştii din ea 1). 

Acela ar face să răsune fanfara triumfală a vînătorilor 
feodale, reamintind prozaicului nostru secol, imagine po- 
etice din timpii de cavalerească cortezie, din acei timpi 
de vesele şi elegante petreceri, cînd nobilul castelan, subt 
ochii dalbei regine a cugetelor sale, se pornea călare pe 
falnicu-i armăsar, ca să vineze, cu sprintena și tumultoasa 
lui haită de arcași, de slujitori, de dulăi şi de ogari, cerbul 
şi mistrețul de prin codri saii ca să doboare, pe sub nouri, 
cocorii, răpezind asupră-le agerii săi șoimi, legaţi de 
oblîncul şelei ! a 

Acela ar clădi cu sfinte miresme, cu smirnă și cu tă- 
mîie, altarul vînătorilor, povestind cum sălbaticul uriaș al 
anticelor legende germanice, cum vinătorul afurisit care-şi 
vînduse sufletul către diavol pentru ca să poată lovi tot 
drept, printre brazi şi printre stînci, cum acea fantastică. 


1) Hymni Homerici: XXVII, in Dianam. v. 1—9. 


"Apte etw ypnovháxatoy, xeháðs tv 
zapYsvov ador shorpnpâhov, loyEapav, 
IÖTOLLSLVÝTNY ypvoaópov AzâNovos 

ființă a posomoritelor visuri păgîne, printro minune ce- 
rească, se prefăcu în blindul şi cuviosul episcop şi apostol 
al Ardenelor creştinate ! 

A fost fără îndoială un vinător inspirat şi a ştiut să 
minuiască bine arcul şi săgețile, artistul subt a cărui daltă 
sa mlădiut statua Dianei de la Luvru, acea mîndră și 
sprintenă fecioară de marmură, care savintă, ageră şi 
ușoară, sub crețurile dese ale tunicei ei spartane, scurtă 
în poale şi larg-despicată la umeri. O mişcare vie şi gra- 
tioasă a grumazului a înălțat capu-i, cu perii sumeşi la 
ceafă în corimb, şi pe fruntea-i, coronată cu o îngustă 
diademă, se strecoară ca un prepus de minie. Peptul îi 
înfășoară, ca un brîù, talia zveltă și cutele veşmîntului 
ascund sînu'i fecioresc; dar braţele-i goale, unul se în- 
covoaie în sus ca să scoată o săgeată din cucura de pe 
umeri ; cel-l-alt se reazimă pe creștetul cornut al ciutei. 
Ce neastîmpăr va fi făcînd pe zeiță să calce aşa iute pă- 
mîntul, sub crepidele'i împletite pe picior ca opincele plă- 
ieşilor noştri? Pe cine amenință ea cu darda împenată ce 
ea atinge cu degetele-i delicate? Trămite ea oare în cîmpii 
etolici ai Calidonului, pe mistrețul urieaş care va muri 
înjunghiat de mîna regescului vînător Meleagru? Urzeşte 
ea o crudă răzbunare în contra nenorociților fii ai :neso- 
cotitei Niobe? Sau că, încruntată, se găteşte a da pradă 
cînilor, pe îndrăzneţul Acteon, care, vînînd prin dumbravă, 
a cutezat să'și desfăteze vederile cu uimitoarea privelişte 
a castei zeițe, scăldîndu-se în pîrîui 2... Cugetul ei e o di- 
vină taină. Artistul a ştiut numai să împetrească, în ră- 
pedea și mîndra pornire a mersului zeiței, acel vers ca- 
racteristic al piosului cîntăreţ : 


«Cu inima vitează, ea trece pretutindeni, prăpădind odrazla feare- 
lor sălbatice» 1). | 


1) Hymni Homerici: XXVII. In Dianam. v. 9—10: 


àAhrysoy top Eyovos. 

Astfel a izbutit a crea un ideal sublim al artei vinătoreştă ! 

„O inspiraţiune de altă natură a dat naștere, în al XVI-lea 
secol, Dianei lui Jean Goujon, care şi dînsa va rămînea 
pururea ca o măreață simbolizare a aceliaşi idei. Dar 
sculptorul francez, unul din luceferii acelei epoce, — cu 
drept cuvînt numită Renaștere, — în care producţiuni de 
frunte în litere şi arte, ca florile primăvara, răsăreai prin 
toată Europa din imaginațiunile stimulate de studiul mo- 
delelor antice, Jean Goujon, trăit la curtea desfătată a 
regelui Henric al Il-lea de Valois, văzuse adesea pe fru- 
moasa ducesă de Valentinois, pe Diana de Poitiers, fa- 
vorita regelui și adevărata stăpînă a Franciei, prezidînd 
la splendidele şi voioasele vinători regale ce se dai în 
pădurile de la Fontainebleau şi de la St. Germain. Pe 
chipul acelei voluptoase regine a frumuseței, mîna mă- 
iastră a răspîndit aureola unei divinităţi vînătorești. 

Insă creațiunea sa, modulată în linii unduloase şi pline 
de morbideţă, nu mai are nimic din aspra candoare şi 
din energia virginală a anticei Artemide. Diana lui Goujon 
e o zeitate lenoasă ; ea se odihneşte, pe jumătate culcată. 
Trupu'i, fără văşmint, nu ascunde nici una din dezmier- 
dările sale ; păru'i, în vițe unduloase, e ridicat cu o măies- 
trită eleganță, sub podoaba artistică de pe creştet; braţul 
stîng, ornat cu brățări la umăr și la mînă, ține un arc 
destins ; iar mîna dreaptă, cu un mănunchiu de flori, în- 
conjoară şi mîngîie grumazul unui cerb măreț. Adăpostită 
sub coarnele trufaşe ale nobilului animal, zeița își reazimă 
trupul pe şealele lui; un cine se odihneşte sub picioarele 
pe jumătate lungite ale Dianei şi altul, lăţos, stă alături 
cu cerbul. 

Un aer de nobilă moleciune domneşte într'această grupă; 
înfățişarea'i fastuoasă şi elegantă repoartă mintea către 
timpii cînd plăcerile vînătoarii, cu tot cortegiul lor de lux 
şi de galanterie, era numai petrecerea favorită a regilor 
şi a fericiţilor de pe această lume. 

Cînd de la aceste două modeluri, caracterizate unul prin 

grația corectă şi prin vigoarea juvenilă a Antichitățiï, cel 
l-alt prin eleganța maï răsfăţată şi mai sumptuoasă a Re- 
naşterei, ne întoarcem privirea asupra gravurei vechiului 
artist german, mai înnainte de toate, mintea noastră în- 
cearcă ca un simțimînt de sfieală. Ne întrebăm dacă acea 
scenă complicată, cu tot vulgarul aparat al vînătorii, po- 
sedă cu adevăr în sine elementele unei opere estetice? 
Dacă cumva frumosul poate să existe acolo unde el nu 
izbeşte chiar de îndată vederile? Ne uităm, ne întrebăm... 

„Dar cu cît privim mai cu băgare de seamă combinarea 
acestei compoziţiuni, în care geniul tedesc se vădește cu 
toate naivele sale amănunte şi cu toate precugetările sale 
reflective, cu atît mai mult încolțeşte în noi o simţire în- 
duoelnică de mulțumire, care creşte treptat și ajunge pînă 
la sfirşit a ne pătrunde de o admiraţiune anevoie de de- 
finit. Nu eleganța nici grația formelor, nu perfecțiunea nici 
simplitatea corectă a compunerii deşteaptă în noi acest ciudat 
simțimint, ci mai mult nu știi ce cugetare adîncă care a 
prezidat la concepţiune, nu ştii ce misterios efect pe care'l 
produce întrunirea intenționată a atîtor detaliuri, aşa de 
naiv reprezentate. 

Scena se petrece la poalele unei stinci păduroase, pe 
care o încunună un castel feodal cu turnuri și cu mete- 
reze; la dreapta curge un rîù, în undele căruia se răs- 
fringe umbra tufişului de pe mal; peste rîu trece o punte 
de piatră; la stinga, tărimul se înalţă acoperit cu cîțiva 
rari copaci, mai mult frînți şi uscați. Printre această stearpă 
pădure, se zăreşte cerbul, purtînd cu zmerenie crucea răs- 
tignirii pe al săii creştet, înfiptă în faţa latelor sale coarne. 
Pe intiiul plan se află vinătorul cu calul şi cu cînii săi; 
el a descălicat și a dat în genunchi, privind cu o cu- 
vioasă mirare vedenia ce-i trimite cerul. Costumu-i este 
îmbrăcămintea vulgară a vînătorilor contimporani cu ar- 
tistul. Calul stă neclintit fără ca să vază ceea ce produce 
pietoasa mirare a stăpinului şi ogarii cîte-şi cinci, nedînd 
seama la ceea ce se petrece, se odihnesc ca de popas. 

Toate părticelele acestei compuneri sînt lucrate, ca toate 
operele lui Albert Dürer, cu o scrupuloasă acurateţă ; totul 
e exact, dar nimic în particular nu are o formă care să 
placă mai mult decît simpla şi reala natură. Stinci, copaci 
şi animale, toate sînt în nesimţire, toate staii în nepăsare ; 
singuri, cerbul miraculos și vînătorul pocăit produc con- 
trast, prin pozele lor, în care se străvăd simţiminte adînci: 
cerbul, în repaosul săă cumpănit, pare a simţi de ce preț 
nestimat este sfinta podoabă ce el poartă; vînătorul vede 
uimit, chiar în obiectul persecuţiunilor sale, chiar pe fruntea 
vînatului, semnul ce-l va mîntui de păcate; el se închină 
la dînsul, rostind poate în cugetul săi, maxima pe care, 
cu şeapte secoli în urmă-i, a formulat-o într'astfel renu- 
mitul vînător al meziului-ev, Gaston Phoebus: «Prin vînă- 
«toare scapă omul de păcatul trindăviei, căci acela care 
«fuge de cele șeapte păcate de moarte trebuie, după legea 
«noastră, să fie mîntuit; prin urmare, vînătorul bun va fi 
«mîntuit»> 1). 

lată în ce mod arta germană, întrunind idei abstracte 
cu prozaice amănunte, a ştiut să traducă cu penelul, ideile 
care se rezumă în legendara vinătoare a sfîntului Hubert, 
patronul vinătorilor creştini din occident. 

Mă opresc, căci mi se pare că iar am greșit calea. În- 
treprinsesem, pe cît țiă minte. a căuta în cercul literelor 
şi al artelor, imagine vinătorești asupra cărora să ne po- 
trivim la gusturi, şi iată că mă pomenesc vorbindu-ți 
despre arta Germanilor şi despre gravură, două lucruri 
care, precît iar ştiii, îţi sînt de o potrivă urite. 


1) Gaston Phoebus, comite de Foix (1331—1391). Cartea lui s'a ti- 
părit mai întîi la 1507, sub titlul: Des deduite de la chasse des bestes 
sauvaiges et des oyseaux de proie: «En chassant on évite le péché 
d'oisivete, car qui fuyt les sept péchés mortels, selon nostre foy, il 
devroit estre sauvé: donc bon chasseur sera sauvé». — Sfîntul Hu- 
bert, fii al ducelui de Acuitania și apoi episcop la Maestricht, pare 
a fi trăit între 656 şi 780. — Cît despre Albert Dürer, pictor şi gravor 
din Niiremberg, viața lui se întinde de la 1471 pînă la 1528. 

Nu crez, în adevăr, ca la tine pictorul Albert Dürer să 
aibă mai multă trecere decit compatrioții lui, muzicanţii 
Beethoven şi Mendelsohn, şi negreşit că nu invenţiunea 
gravurii cu apă tare, ce i se atribuie, îi va cîştiga mai 
mult preţ în ochii tăi. 

Poate însă că, pentru hatirul patronului tăi, sfîntul Hu- 
bert, mă va ierta, în cazul de față și vei primi chiar ca, 
sub rubrica gravurii lui Diirer, să se grupeze, în opera 
proiectată, tot ceea ce ție nu-ţi place în arta vinătoriei.: 

Aceasta îţi va fi cu atit mai lesne cu cît, de sigur, proec- 
tul de carte va răminea, cît despre mine, pururea în stare 
de proiect şi că, aşteptînd să-mi vină momentul de inspi- 
rațiune şi talentul de critică ce mi-ar trebui ca so pot 
scrie, ei unul voi rămînea întocmai ca vrabia care mălai 
visează. 

Aşa dar fii pe pace; n'am să aștern aci tot ce ar trebui 
să se afle în acea monografie filozofică, istorică, literară 
şi estetică a vinătoriei. Nu zic că această semeaţă ideie 
nu mi-a trecut un moment prin creeri și că n'am început 
chiar a citi, cu acest scop, tractatele în proză, Kovnyetizoi, 
al lui Xenofon şi al complinitorului săii Arrian, notele des- 
pre vinătoare, coprinse în Onomasticonul lui lulii Polux, 
ba încă și poema elenă a lui Opian, apoi şi cea latină a 
lui Graţiu Faliscu, în fine chiar şi serbedele versuri frag- 
mentate ale lui Marcu Aureliu Nemesianu Cartaginezul, 
imitatorul lui Opian !). 


e 


1) Toată lumea ştie că generalul atenian Xenofon a trăit cam de 
la 445 pînă pe la 335 înainte de Chr. dar scriitorii citați în urmă-i, 
fiind cu mult mai puţin cunoscuţi, însemnăm aci epoca vieţuirii şi 
patria lor: Flav, Arrian, istoric elen, născut la Nicomedia în Bitinia, 
la anul 105 după Chr., a căutat mereu să imite pe Xenofon; s'au 
păstrat din scrierile lui: Fxpedițiunea lui Alexandru, Indicele, Peri- 
pha Pontelui- Euzin, Manualul lui Epictet, Tractatul de tactică, Trac- 
latul de vînătoare şi altele. — Juliii Pollux (Polydeucte), sofist şi gra- 
matic elen, născut la Naucratis în Egipet, pe la anul 130 după Chr., 
ne-a lăsat un lexicon în 10 cărţi, care poartă numirea de Onomas- 
ticon și în care cuvintele sint dispuse după materii: la inceputul 

Vina este a ta! cine te-a pus să înşiri de aceste nume 
în Introducţiunea ta, însoțindu-le cu o grindină de cita- 
țiuni latine? În calitatea mea de academic mi s'aii aprins 
călciiele de focul clasicităţii și iată pentru ce ai fost silit 
să rabzi, în această epistolă, o contrabombardare de ver- 
suri latinești, ba chiar și elineşti. Acum ţine-te bine şi de 
aci înainte ! 

Dar cu toată pofta ce am de a te copleşi sub un ne- 
mete de erudițiune cinegetico-academică, trebuie să-ţi 
mărturisesc că am constatat cum că autorii antici, cari au 
tractat despre viînătoare, de Venatione, sint tot aşa plini de 
amănunte tecnice ca şi Manualul tău şi prin urmare, nu 
m'am simţit nici aci în stare dea face analize. Apoi mi-2 
fost milă de noi amindoi, cînd m'am gindit că ar trebui 
să traduc pe d'intregul, 13 capitole ale Cynegeticelor lui 
Xenofon, alte 35 ale urmaşului său Arrian și vre-o 85 pa- 
ragrafe din Onomasticonul lui Polux. 

In Opian, în acel noian de grații, Bvd Tov apirov, cum 
îl numeşte cu îngîmfare sholiastul loan Tzetzes, aş găsi, 
fără îndoială frumuseți îndestule de citat; dar tinerelul 
poet din Anazarba Cilciei, nu prea ştia să 'și cumpănească 
bine avînturile prolixe ale înfocatei sale muze, şi ce ai zice, 
rogu-te, cînd spre ați reaminti numai poetica descriere a 
vînătorii de lei din cîntul al IV-lea, aş mai transcrie aci o 
sută trei-zeci şi patru exametri elineşti ? 

Mă vei ierta însă a fi mai puţin discret în favoarea cîne- 
lui, şi pe lîngă lăudăroasele cuvinte ale d-lui de Quatre- 
fages, pe care tu le-ai tradus, pe lîngă poveţele tale, de 


cărţei V tractează pe larg despre ale vînătoriei. — Poetul elen Opian 
a trăit în al II secol după Chr. şi a murit foarte june, lăsînd o poemă 
despre vînătoare (sfîrşitul pierdut), şi alta despre pescuire. Alte opere 
ale tui s'au nimicit. — Graţiu Falıscu a trăit la Roma pe timpul lui 
August şi a lăsat numai poema Cynegeticon. — M. Aur. Olimpius 
Neimesianus a trăit în secolul III după Chr. Din trei poeme ale lui, 
despre vînătoare, despre pescuire şi despre plutire, ai rămas numai 
325 versuri din cea dintii. 

care m'am și folosit, — precum ţi-am arătat mai sus, — 
lasă-mă să adaog şi să pui unul după altul, portretul cîne- 
lui, făcut în versuri elineşti de Opian, şi un fragment ana- 
log din poema lui Graţiu Faliscu, ale cărui versuri grele 
de înțeles ne aŭ păstrat limba tecnică a strămoşilor noștri, 
vinători latini, limbă pe care poetul, ca cm de meserie, 
trebuie s'o fi cunoscut adînc. 


lată mai întii ce spune Opian, despre cîne : 


<Împreunind neamurile de cîni, să aibi grijă a căta speciile 
care se potrivesc între ele şi se aseamănă mai mult. Astfel 
le vei împerechia mai bine; dar vinătorii aŭ observat însă că 
cele mai frumoase din toate sînt acelea care rămîn necurcite. 
Sint negreşit o mulțime de specii, iar forma şi chipul unora 
din ele sînt ast-fel; trup lung, sănătos şi plin; cap uşor cu 
vedere bună; ochi cari lucesc vinăt: gura mare cu dinţi as- 
cuţiţi, iar urechile scurte şi îmbrăcate cu o pele subţire ; gîtul 
lung şi dedesubtu-i, un piept puternic şi lat; labele de dinainte 
sînt într'adevăr mai scurte, înţepenite pe picioare drepte cu 
fluiere înaintate ; şoldurile largi.; şira coastelor aşezată pieziş ; 
coapsele cîrnoase, dar nu grase, şi la spate ai o coadă tare, 
lungă şi bine umbrită. Ast-fel de cîni se întrebuințează la aler- 
gături îndelungate dupe căprioare, după cerbi şi după iepuri 
iuți la fugă» !). 


1) Oppiani de Venatione. I. v. 394—418: 

Să trecem acum şi la Graţiu Faliscu: 


«Împreunează dar între dînşii cînii de acelaş soi, pentru ca 
prăsila să poarte semnele străbunilor şi află că părinţii cari 
zămislesc tineri pruncii lor, îți vor da cîni Metagonți enormi. 
Mai întîi de toate să aibi cea mai mare grijă ca să împăre- 
chezi cîni de o bărbăţie încercată; apoi a doua îngrijire tre- 
buie să fie ca înfăţişarea lor să nu stea mai prejos şi să nu 
dea de ruşine a lor fire. Aceştia trebuie să fie cu faţa în sus, 
cu urechi păroase pe frunte, cu gura mare ast-fel ca măselele 
căscate să verse foc mișcîndu-se, cu pîntecele strînse îngust 
la vintre, cu coada scurtă, cu şele lungi, cu coama măruntă 
pe grumaz, nu prea stufoasă dar îndestulă ca să'i ferească de 
frig, iar supt umerii lor sănătoşi să se înalțe un piept care 
să ducă la alergătură multă şi să nu se obosească de cele 
mai mari goane. Fugi de cînele a cărui labă lasă urme late; 
acela e moale la treabă; mie îmi plac picioarele ţepene cu 
muşchi uscați şi cu călcîie solide la luptă !). 


Toate merg bine dar bag de seamă că numai în pri- 
“vința coadei, Opian și cu Graţiu Faliscu nu se prea înţeleg 
între dînşi ; latinul o vrea scurtă, cauda brevis; elenul din 
contra pretinde ca cînele să aibă la spate o coadă ţeapănă, 
orpbpvh, lungă exrădios, şi care să umbrească departe, 
Gory6oxtos, adică să fie și lungă şi stufoasă. Se vede că 


în tot timpul importanta cestiune a coadei, a fost tare con- 
troversată, căci 


âpYoreveic zwhwy ravaoi Godryfpeos totol 

1) Gratii Falisci Cynegeticon. v. 263—278 : 


2) Junge pares ergo, et majorum pignore signa 
Feturam, prodantque tibi Metagonta parentes, 
Qui genuere sua pecus hoc immane juventa. 

adhuc sub judice lis est. 1) 


Chiar de m'aş încerca să împac întru toate pe Opian 

cu Graţiu Faliscu, punind aci și descrierea cînelui din 
Cynegeticele lui Xenofon, unde ambii poeți par a fi găsit 
mai tot materialul lor adunat gata, tot ar rămînea pricină 
de sfadă între Roma şi Atena, de vreme ce şcolarul lui 
Socrat cere ca coada la cine să fie lungă, dreaptă şi as- 
cuţită, iar Arian, făcînd lauda unui cîne vestit al său, 
spune că acel model al rasei cineşti avea o coadă sup- 
tire, lungă, aspră la păr, mlădioasă, încovoiată şi la virf 
mai stufoasă °). 
__ Dar ce atîta vorbă despre coadă? Rominul pretinde că 
«din coadă de cine, sită de mătase nu se poate face», şi 
apoi numai la peşte se zice că'i coada mai ferită chiar 
și decit capul. 

Din aceasta se vede curat că poporul romîn, moştenitor 
al credințelor şi al înțelepciunii Latinilor, nu se arată în 
proverbii săi aşa tare încîntat ca poeţii şi prozatorii eleni 


Et primum expertos animi, qua gratia prima est, 
In Venerem jungunt; tum sortis cura secunda, 
Ne renuat species, aut qua detrectet honorem. 
Sint celsi vultus, sint hirtæ frontibus aures, 

Os magnum, et patulis agitatos morsibus ignes 
Spirent, adstricti succingant ilia ventres, 

Cauda brevis, longumque latus, discretaque collo 
Cæsaries, non pexa nimis, non frigoris illa 
Impatiens ; validis tum surgat pectus ab armis. 
Quod magnos capiat motus, magnisque supersit, 
Efluge, qui lata pandit vestigia planta ; 

Mollis in officio : siccis ego dura lacertis 

Crura velim, et solidos hæc in certamina calces. 


1) Horattii Ars poetica. v. 78: «pînă acum pricina este în judicată». 
2) Xenophontis de Venat. IV: «ndpâs warps, ipłàs, Myppáç»— 
Arriani de Venat. libel. V: «DPS KERTAS PAILPĚS, casein THY 


TUIJA, 91006, sdwauzsis, th Aapoy Tis ohpàs Ñahtepoy». 

de coada cea lungă a ciînelui, de încovoieturile ei mlă- 
dioase, de perii ei aspri şi umbroşi. 

Fără de a mai căuta în zadar o soluţiune pentru inte- 
resanta controversă de cauda canis, hai să o lăsăm şi de 
astădată încurcată. 

Pe lumea acesta cele mai bune şi frumoase lucruri trebue 
să aibă o margine. 


V. 


Să sărim acum pe nerăsufiate din literatura cinegetică 
a anticilor, în sfera artelor vinătoreşti tot la dinşii. 

Dacă vre odată, amice, te va ajuta norocul să mergi 
la Roma, ca romîn, negreşit te vei duce să vizitezi forul 
lui Traian şi vei admira, în mijlocul acelei piețe, prăbuşită 
supt nivelul cetății moderne, măreaţa columnă de mar- 
mură, care ese din pămînt încolăcită cu istoria originelor 
noastre naţionale. Acea imagine încă vie a războaelor 
dacice, scoase la bun capăt de gloriosul Traian, o vom 
vedea poate într'o zi, — dacă va voi Dumnezei şi gu- 
vernul nostru! — turnată în bronz cu tot proeminentul 
relief al însufleţitelor sale sculpturi, împărățind pe una 
din piețele capitalei noastre; aş adăoga că mai la locul 
săŭ decît: ori unde, ea ar fi în fața Academiei, la punctul 
unde s'a aşezat deocamdată statua ecuestră a voevodului 
românesc Mihai Viteazu, carele, — dacă ar putea vorbi, 
sărmanul, — ar spune de sigur tuturor, cît se simte de ru- 
şinat, văzîndu-se expus a juca rolul de căpetenie pe o 
vastă şi erudită scenă, ce pare înadins croită pentru îm- 
părătescul simulacru al dominatorului Urbis et Orbis. 

Dar neavînd deocamdată nimic de vînat pe piaţa S-lui 
Sava din Bucureşti 1) să ne întoarcem, — cel puţin cu 


1) Pe piață nu! Dar ia să ne abatem, în treacăt, prin sălile de jos 
ale Academiei, ocupate provizorii de Muzeul de Antichităţi. 

Scenele de vînătoare aŭ fost foarte mult întrebuințate cu subiecte 
decorative de către sculptorii antichităţii. Chiar şi în muzeul nostru, 


gindul, — la Roma, şi aflindu-te acolo, tu, ca vinător ro- 
min, nu uita să te îndreptezi tocmai în fundul Forului 
roman, la stînga de Coliseŭ, în capul stradei San-Gregorio, 
acolo unde se înnalță încă şi astăzi, un antic și falnic arc 
de triumf, numit al lui Constantin-cel-Mare. 

Istoria acestui monument nu prea face onoare primului 
împărat creştin, căci, — ca să vorbim curat, — arcul nu 
este cituşi de puţin al lui; nu este nici măcar dăruit, ci 
este tocmai lucru de furat. 

Cum? ce va să zică: un arc de triumf furat? Atita na- 
milă de marmură, cu o boltă mare căscată în mijloc şi cu 
alte două arcade mai mici în laturi, cu opt columne de 
gialo-antico, cu opt statue de marmoră frigiană viorie, cu 
întreite frize, cu timpane și cu medalioane sculptate, atîta 
clădăriă, de patru ori cel puţin cît turnul Colţii, cum oare 


unde nu ne prea putem lăuda pînă acum cu multe sculpturi antice, 
tot însă se văd două scene vînătoreşti. 

Una e pe un fragment de piatră, (0,m. 19 înnălțime ; 0,m 24 lărgime). 
purtind jos inscripţiunea elenă A YPIHALOS AlOLENHS. Pe această 
lespede trunchiată se mai văd picioarele unui călăreț cu partea 
de jos a calului alergind; supt dinsul, ritul şi copitele unui mistreț, 
asupra căruia se asvirlă un cîne cu botul căscat şi cu coada în sus. 
Săpătura e cam grosolană, dar desemnul e plin de mișcare. 

Cealaltă scenă de vinătoare e în adevăr mai desvoltată, dar din 
nenorocire mai puţin distinctă. Ea se află pe un brîù îngust care 
încinge buza de sus a unui sarcofag, ale cărui laturi externe sînt 
acoperite cu sculpturi. Acest interesant monument a fost adus de 
peste Olt, (de la Reşca saii de la Celei, după toată probabilitatea), 
de către răposatul ban Mihalache Ghica şi depus în curtea caselor 
sale, care apoi vinzindu-se prefecturei de Ilfov, sarcofagul a servit 
ciți-va ani d'arindul drept sghiab şi iesle pentru caii dorobanţilor: 
Sint însă duoi ani de cînd am izbutit, cu ajutorul prefectului, d-l. 
C. Manu şi al comitetului permanent, a tace să se aducă la muzeii 
toate pietrele antice care zăcea neîngrijite în acea curte. Printre 
dinsele e şi sarcofagul. 

Pe una din laturile sale cele mari sînt patru personagii în picioare, 
infâşurate în togele lor; fiecare se află sub o osebită arcadă, formate 
fiind acestea prin duoi pilaştri, la colţuri, și prin trei coloane des- 
părțitoare. Pe cealaltă lature mare, se văd trei genii aripaţi, fiecare 

să o facă zapt cineva, fie măcar acela și un borfaş în- 
coronat ? 

De şi'mi vine foarte cu greu să aduc așa necuviincioasă 
piră împotriva sfintului împărat şi patron al Bucureştilor, 
dar, — am mai spus'o şi într'alt loc, — eŭ ţii în totd'auna 
cu Traian și nu pot să las ca să i se ia ce este al lui. 

Apoi toată lumea ştie că, pe cînd marele Ulpii biruia 
pe Germani, pe Daci şi pe Parţi, pe cînd el umplea în- 
tinsul săă imperiă de edificii sumptuoase şi de lucrări de 
artă folositoare, senatul şi poporul Romei se întreceai 
care de care să serbeze cu mai multă pompă binefacerile 
și triumfurile gloriosului împărat. Îi decretară dar, tot felul 
de clădiri comemorative, la care lucra ilustrul architect şi 
sculptor grec Apolodor. Atunci se înălțară în Roma, forul 
lui Traian cu toate edificiele decorative din prejuru : 
portice, bibliotecă, templu; atunci bazilica Ulpiană cu 
cinci ronduri de stilpi de granit; atunci columna războa- 


pe cite un osebit -postament ; geniul din mijloc sună din cimbale și 
ceilalți duoi dănțuiesc, ţinînd în mîni cîte o ciorghină de struguri şi 
cîte un mănunchii de căpăţine de mac. Pe una din laturele mici, 
alți duoi genii, tot aripaţi şi tot pe postamente, cîntă unul din flaut 
şi altul din nai. Pe laturea opusă, iarăşi duoi genii, dar pe un singur 
postament, se ţin îmbrăţișaţi. Trag ei oare împreună un danţ îmbinat ? 
Sai sînt ei chipurile emblematice ale luptei amorului, pe care Elenii 
le numeaŭ Eros şi Anteros ? La colțurile sarcofagului se văd patru 
Victorii, purtind foi de palme şi coroane: două mai mici, două 
mai mari. 

Acum să venim şi la briul superior, pe care, jur-împrejur, se ză- 
resc, supt ştersura rozătoare a timpului, vre-o douăzeci şi patru ani- 
male, vre-o trei saii patru bărbaţi, toți în poze foarte animate, și 
poate şi cîţi-va copaci. Animalele par a fi lei, mistreți, cerbi şi tauri 
sălbateci, atacați cu furie de cîni colosali și pîndiţi saŭ izbiți de 
vînători. La un loc, între altele, se vede lămurit cum un vînător, 
proptit întrun genunchiii, își îndreptează sulița către un taur, carele, 
cu coarnele plecate, se:răpede asupră-i. Oare nu vom fi avînd aicea 
reprezentarea uneia din acele scene vînătorești, cari negreşit se pe- 
treceaii adesea prin pădurile Daciei, între colonii romani şi buorii 
urieși (bos urus), ce aŭ lăsat şi pînă azi creștetul lor fioros pe stema 
Daciei răsăritene ? 

ielor dacice cu statua învingătorului d'asupra ; atunci în 
fine, la capul căii Apiane pe care el o restaurase, un arc 
de triumf pe care însă nu'l putură sfîrși, pe cît încă fu 
marele împărat cu zile 1). 

Urmașii lui, geloşi de a sa mărire, mai mult se gindiră 
a'și face loru-şi monumente, de cît a consacra pe cele ce 
aminteau poporului neasemuita glorie şi dreptate a ereti- 
cului Traian. După ce trecură însă ducă sute de ani la 
mijloc, se găsi împăratul Constantin, carele, de cînd îi 
venise gustul de a'şi face din Bizanţ, o nouă capitală, se 
deprinsese strașnic a despuia fără ruşine capetele de operă 
ale lumei, ca să'şi impodobească cu ele Constantinopolea sa. 

El văzu arcul lui Traian stînd fără căpătii, în răspîntia 
căilor Sacră şi Triumfală ; la bază, îi lipseau cu totul or- 
namente şi pe frontispicii n'avea nici o inscripțiune vo- 
tivă : — «Stăi !» — zise el — «tot n'are arcul acesta stăpin 
aidi să-l fac al mei!» Şi puse îndată de-i ciopli pentru 
pedestaluri, nişte grosolane figuri de Victorii pocite; iar 
pe ambele fețe ale aticului aşternu lungi dedicaţiuni, în 
care spunea cum el a scăpat lumea de tiranul Maxenţie, 
cum a liberat cetatea, Liberatori Urbis, şi a întemeiat 
pacea, Fundalori quietis. 

Astfel arcul lui Traian se pomeni într'o zi că a devenit 
arcul lui Constantin. 

Dar ce folos? În zadar inscripţiunile laudă pe noul trium- 
fător, sculpturile din căpătiiele aticului şi cele de la tim- 
panele arcului ne amintesc isbinzile lui Traian în contra 
Dacilor şi Parţilor ; statuele așezate pe întabulamentele co- 
lumnelor sunt ale regilor barbari, robiţi de Traian ; în fine 
cele opt medalioane sculpturale care, alăturate cite două, 
implinesc golurile dintre columne, d'asupra arcadelor la- 


m = 


1) L. Rossini, Gli archi trionfali, onorarii e funebri degli antichi 
Romani (Roma, 1836). — L. Canina, Gli egifizi di Roma antica (Roma, 
1551). — Dr. H. Francke, Zu: Geschichte Traian’s und seiner Zeit- 
genossen (Leipzig. 1840). — Dipni Cassii, Histor: roman LXVII. 

terale, ne atestă şi ele pietatea şi iubirea de vinătoare ale 
învingătorului Daciei. 


Patru din acele mari medalioane reprezentă sacrificii 


făcute de împărat pe altarele zeilor mitologici ; alte patru 
sînt scene vănătoreşști. 

Pe unul din acestea, Traian, în tunică scurtă, cu tibiale 
sai poturi vănătorești pe pulpe şi cu toga pe umeri, ese 
cu alţi doi soți de supt un portic, ținind calul de frîù ; 
alături e un mindru june cu hlamida asvirlită pe spate, 
purtînd de sgardă un frumos ogar. Cite-şi patru ţin în 
mînă lănci înalte cu ascuţiş romboidal la virf, de cele ce 
se numeai contus. Totul arăta că ei se gătesc să plece 
la vinătoare. À 

Pe al douilea, impăratul, în goana calului săi, cu capul 
gol, cu mantia filfiindă, cu o spadă lungă şi îngustă ră- 
dicată în sus, urmăreşte pe un urs, carele fugind își întoarce 
capul spre dinsul. Doi tovarăşi, asemenea călări şi fugind 
cu spadele plecate pe sub crăcile unui copacii, însoțesc 
pe Traian. 

In al treilea medalion, aceleaşi trei persoane călări, — 
împăratul în frunte, — străbat în fuga mare, un tărîm stu- 
fos şi mlăştinos, amenințind cu darde scurte, venabula, un 
mistreţ gata a se preda. 

In cel d'al patrulea, vînătoarea e terminată. Marele Tra- 
ian, încununat cu o aureolă circulară sau nimb, ca icoanele 
sfinților noştri, stă în picioare supt umbră de copaci, şi 
dă ordine altor trei bărbați, toţi cu sulițe în mînă, din cari 
unul, mai în lături, ține de friă un cal; un servitor, în 
partea opusă, popreșşte în loc un alt cal. Dinaintea împă- 
ratului e un leii mare, lungit mort la pămînt. 

Cu fie-care din aceste scene vinătorești se află împăre- 
chiată cîte o scenă religioasă în care împăratul aduce ru- 
găciuni şi ofrande zeilor: cînd e să plece la vinătoare, el 
învoacă pe ocrotitorul familiei sale, pe Ercul rusticul, al 
Laţiului, purtător de baltag, acoperit cu pele de lei; cînd 
merge să vîneze ursul, el își oțeleşte virful lancei în focul 


de pe altarul lui Apolon lung-săgetătorul, '7%r,26hos: după 
ce a ucis mistrețul, el îi înfige căpățina in copaciul sacru 
care umbreşte statua Dianei vinătoriţe ; şi în fine, după ce 
a biruit pe lei, el îi depune virtoasa coamă la picioarele 
belicosului zei Marte. 

In nici un period al ei, sculptura antică n'a fost poate 
mai ìn stare de a înfățișa cu un caracter mai energic și 
mai adevărat, asemenea scene, în care sălbăticia şi gravi- 
tatea subiectelor reclamă oare-care asprime în mînuirea 
daltei. Vigoare în loc de graţie, demnitate în loc de fru- 
museţe, strictă exactitate la reproducerea naturei omeneşti 
în loc de forme estetice ideale, iată calităţile ce caracte- 
riză stilul sculpturii din timpul lui Traian. Aceste calităţi 
le aŭ avut mai mult de cît ori cari alţii, artiştii aceia cari 
au săpat marmurele columnei dacice, precum şi baso-re- 
lievurile arcului triumfal. Producţiunile lor constituesc ceia 
ce sar putea numi sculptura istorică, căci sunt interpre- 
tațiuni credincioase şi perfecte ale faptelor ce ele repre- 
zintă şi fiind-că, în cazul de față, faptele aŭ fost mărete, 
operele de artă aŭ ştiut şi ele să păstreze un aspect cu 
totul împunător. 

Este lucru cunoscut că cei vechi naii nimerit sai n'a 
voit să înfățişeze animalele, sub formele lor reale ; de aceea 
să nu cătăm prea de aproape la fearele din medalioanele 
arcului ; dar vinătorii, dar Traian mai ales, în pozele, în 
mişcările, în expresiunea, în musculatura lor, sunt adevă- 
rați eroi la vinătoare, precum în realitate eraii eroi şi pe 
cîmpul de bătălie. 

In aceste prețioase rămăşiţe ale artei romane din pe- 
riodul eroic al imperiului, avem tot de-odată dinaintea 
ochilor, imaginea clară și viie a acelei vinători pe care 
singură o permitea Platon cetăţenilor republicei sale, «vi- 
«nătoarea cea perfectă — după cum zice filozoful, — care 
«se face în contra patrupedelor, cu cai, cu cîni şi cu în- 
«săși puterea trupului, în care feara, învinsă prin alergă- 
«turi, prin răni, prin loviri, cade sub propria mînă a vi- 

«nătorului, vînătoarea care singură aprinde in om zeescul 
«dar al bărbăţiei» +). 

Dar strecurîndu-ne încetinel prin tot felul de cotituri 
fără pericol, iată-ne ajunşi pe tărîmurile aprige ale vînă- 
toarei celei mari, în care goana fearelor devine une-ori o 
luptă crîncenă şi 'n care omul adesea trebuie să dea în- 
suşi pept în fața primejdiei. 

La asemenea cazuri, prepelicarul tăă, amice, nu are ce'ți 

face, şi chiar, — după cum tu pretinzi, — nici cuțitul de 
la briă nu te prea poate ajuta. Cit despre căruța mea, 
doară numai luînd'o mîrțoagele la fugă, poate că mar 
scăpa, (Doamne fereşte !) de aşa năpaste! 
Cu toate acestea, şezind acuma colea, fără grijă, răs- 
turnat în jețul meŭ, privind liniștit pe fereastră cum mu- 
gurul liliacului se despică şi "'nverzeşte subt aburoasele 
sărutări ale soarelui de Aprilie, şi ascultind, cu o dulce 
răpire, cum vrăbiile limbute ciripesc şi cum brotăcelul 
cîntă vesel înturnarea zilelor calde, te încredințez că mi-ar 
place să străbat, — fără totuşi de a mă mişca din loc, — 
şi codrii umbroși, alergînd cu gîndul în goana cerbilor, şi 
piscurile de stincă, după urmele ideale ale caprei-negre, 
şi vizuinele de prin munți, în prepusa dibuire a urşilor, şi 
luncile cu richită, după umbra direi de mistreţ, ba chiar 
şi pustiile năsipoase, pe unde mi sar năluci vinători eroice 
de tigri înfricoşaţi şi de lei fioroşi ! 

Dar fiind-că pînă acum, nici prin vis. piciorul nu mi-a 
călcat prin asemenea prăpăstioase locuri, şi fiind-că în- 
su-mi, — o mărturisesc cu umilinţă, — n'am fost nici odată 
la acea aspră şcoală în care, după spusa anticului dascăl 


1) Platonis Leges. VII, 824: «<ucyn ù zăst domh xal apioth 
TÕY TetpaTóðwy inzois, xal XDOL xal tols EAotTÕY DÝPA owns. 
Oy dzioroy 4patoðot Òpópots xal zhnyaīs zal Roais, abtóyetpzg 
d, zbaytes zorg Avåpias mis Bas Eziushes». 

de vînătoare 1), «cetăţenii învață a fi meșteri în războaie 
«şi în toate cele unde trebuie omului să știe a cugeta, a 
«vorbi şi a lucra bine», de aceea, zic, nu mă voi încu- 
măta a spune ceea ce aievea n'am văzut, cu ochii, ci le- 
gănat în răsfățările poeziei și ale frumoaselor arte, voi cer- 
ceta numai cum alții, mai pricepuți, aŭ cugetat, aŭ vorbit 
și aŭ lucrat, descriind şi reprezentind epizode caracteristice 
din viața plină de neastimpăr a vînătoarii celei mari. 

Dar în ce parte să ne întoarcem mai întîi privirile? Pe 
cine să întrebăm a ne spune în ce timp, în ce loc a fost 
vînătoarea mai preţuită, mai măreață, mai trebuincioasă, 
mai desfătătoare ? 

Căta-vom a descoperi, prin negura timpilor preistorici, 
pe sălbaticii primitivi ai pămintului, cutrierînd colosalele 
vegetațiuni antidiluviane şi luptîndu-se cu feare urieaşe, 
ale căror seminţii sai stins acum de mult de pe fața 
lumei ? — Tu ai spus, la începutul cărţei tale, că vină- 
toarea este o aplecare firească a omului, vechie ca și 
dinsul ; eŭ voi adăoga, tot spre lauda vinătoriei, că acest 
instinct a înleznit chiar omului primele sale inspirațiuni 
artistice și aceasta ne-o dovedesc cu prisos figurile de 
elefanți-maamuţi cu coame stufoase, cele de reni cu late 
coarne răschirate, de urşi ai speluncelor şi de alte animale 
dispărute, ce s'aii găsit pe unelte de corn, pe arme de os 
şi pe plăci shistoase, gravate cu sula de către oamenii 
străvechi, cari în timpii perioadei glaciare a Europei, se 
adăposteau în peșterile de la Madeleine, de la Augerie, de 
la Massat şi din alte stațiuni cufundate azi sub tărîmul 
Perigordului, al Gasconiăi şi al multor provincii din Francia 
meridională °). 


1) Xenophontis de Venatione, |: «27 r5:orwvy YAp YEOT TĂ ete 
zhu zókapov &aðol, sis te mă 6) EE ov văr naks vostv zal 
kiyen mal kottis. 

2) Despre descoperirile de asemenea natură ale d-lor Lartet, Cristy, 
de Vibray, Garrigou şi alţii, vorbesc toate publicaţiunile care se 

Urma-vom cu ochii cetele nesocotite de arcaşi şi de 
lănceri, cîrdurile nenumărate de sburătoare, turmele nes- 
firșite de animale, ce stai puse la şireag printre ieroglifele 
templelor egiptene sai păreţii de peatră văroasă ai pala- 
telor ruinate din Niniva şi din Babilon? — Ca să vineze 
lei şi tigri, girafe şi gazele, ba chiar iepuri şi cocori, fa- 
raonii Egiptului, despoţii Asiriei şi tiranii Perşi rădicai în 
picioare ordii şi popoare întregi; iar după terminarea 
acelor năpraznice măceluri, legiuni de zugravi și de petrari 
erai osindiți ca să aşterne pe ziduri, pentru încremenirea 
viitorimii, toate acele nemărginite epopee vinătoreşti, care, 
prin nemilostiva lor monotoniă, sperie şi obosesc azi ochii 
călătorului minunat 1). 

Asculta-vom, de pe rîpele înverzite ale lacului Celor- 
patru-cantoane, voiosul şi semeţul cîntic al plăieaşului 
elvețian, cadențat de muza lui Schiller, amanta libertăţii? 
Fiul lui Guilom Tell îl întonă cu glas puternic și echo îl 
repetă din sînul munţilor inimaţi în Uri, în Schwytz şi în 
Unterwalden : 


Mit dem Pfeil, dem Bogen, Wie im Reich der Liifte 
Durch Gebirg und Thal, König ist der Weih — 
Kommt der Schütz gezogen Durch Gebirg, und Klüfte 
Früh’ im Morgenstrahl, Herrscht der Schütze frei. 


Ihm gehört das Weite: 

Was sein Pfeil erreicht, 

Das ist seine Beute 

Was da kreucht und fleugt ?). 


ocupă de timpii preistorici, aşa de mult studiaţi în anii cei din urmă.— 
In anul acesta chiar, pentru prima oară, s'au descoperit oase de reni, 


sculptate cu figure de acelaş animal, și într'o peştere din Elveţia, la 


Thaingen. Cine ştie dacă şi peşterile munţilor noştri nu ne păstrează 
destăinuiri de felul acesta ? 

1) Wilkinson, Private life, manners and costums of the ancient 
Egyptians. — Layard, Niniveh and Babylon. | 

2) Schiller, Wihelm Tell. III. Sceu. I: 


Cu săgeata, cu arcul, „-  Vînătorul calcă întins 
Prin munţi şi prin văi, De timpuriu, la raza dimineţei. 

Aci mă atlu din noŭ în mare primejdie ca să asvirli 
din mînă foaia pe care, cu mai multă sau mai puțină răb- 
dare, tu te sileşti a mă citi. Cum! am cutezat a-ţi pune 
supt ochi chiar şi versuri nemțeşti ? Oare putea-vei să mă 
ierți ?... 

Dă-ţi osteneala, rogu-te, a căta în josul paginei, tradu- 
cerea schiopătindă a acestor frumoase strofe, în care col- 
cotesc cele mai nobile simțiminte ce iubirea de vinătoare 
poate aprinde în inima unui om, şi sper că tu, vînător, 
te vei împăca îndată cu poetul, dacă nu şi cu limba lui. 

In acea limbă însă este scrisă cea mai expresivă poemă 
a vieţii vinătoreşti, eroica dramă a lui Guilom Tell, în care 
răsuflă peste tot, aerul liber şi curat al pădurilor alpestre 
şi iubirea necumpătată de patrie a cetățenilor liberii Elveţii. 
O tară întreagă scăpată din robie numai prin inima vi- 
tează şi prin săgeata dibaci-mînată ale unui vinător, iată 
de sigur cea mai falnică izbîndă cu care se poate mîndri 
vinătoria. Poetul s'a pătruns de acea miîndrie de vînător 
și auzi-l cu cîtă dragoste vorbeşte el chiar şi de înţelep- 
ciunea caprei-negre, care, cînd merge cu cîrdul să pască 
lu înțercători, pune streajă la pîndă ca să tragă cu ure- 
chia şi să fluiere cînd se apropie vînătorul 1). 

Tot despre acea sprintenă şi sfiicioasă fiică a stincelor 
a zis şi poetul latin, în versuri mai vii și mai colorate 
decît cel mai nimerit tabel: 


Precum în împărăţia vinturilor Al lui este spaţiul, 

Domn este vulturul, — Tot ce atinge a sa săgeată; 
Prin munţi și prăpăstii Este prada lui 

Domneşte liber vinătorul. Tot ce se tirăşte şi sboară. 


(Traducerea lui Odobescu). 
1) Schiller, Wilhelm Tell, Act. I. Scena 1: 


«Das Thier hat auch Vernunft; 
Das wişsen wir, die wir die Gemsen jagen, 
Die stellen klug, wo sie zur Weide gehn 
'ne Vorhut aus, die spitzt das Ohr und warnet 
Mit heller Pfeife, wenn der Jiiger naht». 

Pendentem summa capream de rupe videbis ; 
Casuram speres; despicit illa canes. 1) 


lată cum ştie poetul să ne facă a simţi Chiar şi decep- 
țiunea vînătorului. Ajuns pe culmile alpestre, 


pe stînci de scuţi de ghiaţă, troiene de zăpezi 
pe care o suflare le-aruncă repezi jos, 


el se opreşte, se uită în dreapta şi în stinga, cătind să 
zărească amăgitoarea pradă care i-a perit din ochi, şi 
apoi întărîtat, obosit, mînios de zadarnica'i osteneală, el 
strigă în limba lui Byron.., ba stăi! mai bine să'l facem 
să vorbească rominește, în versuri pe care însuși autorul 
lor va fi şi uitat că le-a scris odinioară, în depărtatele'i 
Ceasuri de mulțumire : 


Aşa; şi n aste locuri căpriţa a sărit. 
Piciorul ei cel ager m'a încurcat de tot: 
Cîştigul meii de astăzi abia de va plăti 
Primejdioasa'mi muncă. . . . .2). 

Altă dată însă vinătorul, mai norocos în goana sa, îşi 
cîntă cu veselie izbînda, şi, în inimai mulţumită, dorul 
iubitei sale, vine de se amestecă cu plăcerile vînătoriei. 
Atunci poetul, — acela carele, în secolul nostru, a ştiut, 


1) Martialis Epigram. XIII. 08: 


«Vei vedea capra neagră atîrnată de vîrful unei rîpe; 
Speri că va cădea; dar ea cată cu dispreț la cîni». 


2) C. A. Roseti, Ceaşuri de mulțumire, (București, 1843) traduce 
astfel aceste versuri din Manfredul lui Lord Byron. Act. I. Scen. Il: 


Ye toppling crags of ice! 
Ye avalanches, whom a breah draws down, 


Ao e cat a au 
This way the chamois leapt: her nimble feet 
Have baffled me; my to-day will scarce 
Repay my break-neck travail. 


mai bine decit ori care să improspăteze cu o nouă dul- 
ceață şi cu un mai viii profum, limba îmbătrinită a lui 
Ronsard, — Alfred de Musset a pus în gura plăieaşului 
un cînt vesel, în care bucuria triumfului la vinătoare se 
îngină cu dulci amintiri dè amor: . 


Chasseur, hardi chasseur, que vois-tu dans lespace? 

Mes chiens grattent la terre et cherchent une trace. 
Debout, mes cavaliers! C'est le pied du chamois. — 

Le chamois s’est levé! -- Que ma maitresse est belle! — 
Le chamois tremble et fuit! — Que Dieu veille sur elle! — 
Le chamois romp la meute et s'enfuit dans le bois. — 
Je voudrais par la main tenir ma belle amie. — 

La meute et le chamois traversent la prairie: 

Hallali, compagnos, la victoire est à nous! i 
Que ma maitresse est belle et que ses yeux sont doux!!). 


Cintă și chiuește vesel vinătorul, căci izbînda este a lui! 
A prins capra în pădure; şi în vale, iubita i cu ochi dulci 
îl aşteaptă ca să'l stringă de mină. Sufletu'i acum înnoată 
în bucurie. Aŭ trecut, s'aii şters zilele de dor pe cînd el 
rătăcia prin luncă suspinînd doina vinătorească: 


Lunca ţipă, lunca sbiară Frunza crește, frunza cade. 
Pentr'un pui de căprioară. Căprioara n'o mai roade. 
Vai de biata inimioară; Vai de mine ce m'oi face? 
Ca şi lunca geme sbiară Doru ’n sufletul mei zace 
Pentr'o puică bălăioară. — Ş'inimioara-mi nu mai tace! 


1) Alfred de Musset, La coupe et les lèvres. Act. II. Scen. II: 


« Vinătorule, semețe vinătorule, ce zărești tu oare în spații ? 
Cînii mei ricăie ţărină şi caută o urmă. 

Săriţi, voinici ! E copita caprei-negre. 

Capra-neagră s'a sculat! — Frumoasă mai este iubita mea !— 
Capra-neagră tremură și fuge! — Dumnezeii să’ mi o păzească!— 
Capra-neagră întoarce haita şi fuge în pâdure. — 

Aş vrea să ţii de mină pe draga mea iubită. — 

Haita şi capra neagră trec peste pășune: 

Hura! tovarăşi, izbinda este a noastră! — 

Mult mi-e frumoasă iubita şi dulci îi mai sunt ochii !» 

Inimă, fii răbdătoare 

Ca pămîntul sub picioare, 
Păn’ ce puica bălăioară 

S'o întoarce 'n luncă iară, 
Cu cel pui de căprioară ! 1). 


Puica s'a întors în luncă; ea a înfrinat şi a zbrobit 
inima poetului mai răă decît crudul vinător cînd sfişia fără 
milă sînul căprioarei şi atunci, tot dinsul, tot de Musset, 
mlădiindu-şi lira pe un ton mai duios, adu'ți aminte, amice, 
cum, în cîte-va versuri repezi și armonioase, adevărate 
mărgăritare picate din .acel corn de poetice îmbelşugări 
ce il revarsă suava lui muză întro frumoasă noapte de 
Mai, cum ştie, zic, a schița în treacăt, o întreagă elegie 
-vănătorească : 


Suivrons nous le chasseur sur les monts escarpes? 
La biche le regarde ; elle pleure, elle supplie, 

Sa bruyère l'attend; ses taons sont nouveau-nés : 
Il se baisse; il Pégorge, il jette à la curée 

Sur les chiens en sueur son coeur encore vivant 2). 


Sărind cu ciuta şi cu capra, din pisc în pisc și din stincă 
in stîncă, cine ne oprește acum dea ne strămuta pănă 
şi în munţii noştri? 

Aci ne așteaptă Pînătorul Carpaților, pe care s'a cercat 
a'l cînta într'o lungă baladă descriptivă, un muntean ro- 
mîn, un cîmpulungean, carele fără îndoială a gustat plă- 
cerile și ostenelile vinătorii de munți și-a resimțit în sufletul 
său toate învietoarele fremete ale vieței de plăieş. Dacă 


1) Poezii populare ale Romiînilor, adunate şi întocmite de Vasile 
Alecsandri. Bucureşti, 1865, pag. 225. 
2) Alfred de Musset, La nuit de mai: 


Culcuşu'i de burieni o aşteaptă ; iezii îi sînt de curînd născuţi. 
El se pleacă; o înjunghie şi aruncă în pradă 
Cîmlor asudaţi inima "i încă vie. 

natura l'ar fi inzestrat cu darul dea spune precum simte, 
d-l N. Rucăreanu ar fi făcut de sigur un cap d'operă ne- 
muritor. Dar ştii că are rominul o vorbă care cam zice că 
acolo unde nu este putinţa, la ce-i e bună voinţa? 

Cu toate acestea, în balada Vînătorul Carpaților sunt 
imagine care se văd a fi fotografiate de pe natură. Păcat 
că aŭ aspectul tern al fotografiei şi nu coloritul vii al 
vieții! Sint şi expresiuni neaoşe-romineşti de o originalitate 
prețioasă, care ar luci ca nestimate într'o frumoasă salbă 
de versuri armonioase. 

Subiectul baladei este fără îndoieală conceput cu o bo- 
gată şi adesea fericită varietate, căria din nenorocire citi- 
torul se vede silit a'i duce merei jalea ; căci pe tot minutul 
el simte în sine mintea învrăjbindu-se cu urechia. Eŭ unul 
mărturisesc că, pătruns fiind de mărețele dorinţe ale po- 
etului, am încercat un fel de simțimiînt dureros, văzînd cît 
de puţin limba şi versul aŭ venit în ajutorul puternicei 
sale inchipuiri, al nobilelor sale aspiraţiuni. De ce nu poate 
omul toate cite le doreşte? Dar, vai! sînt puţini, foarte 
puţini aceia: 


Non omnia possumus omnes !) 


O chemare către vinători, la revărsatul zilei, deschide 
şirul neregulatelor şi capricioaselor strofe, scrise în ver- 
suri albe. 

Uşor ca însuşi cerbul păşeşte vinătorul 
Pe coama cărărată piciorului de munte. 
In poalele "i se 'ntinde cîmpia strălucindă 
De mii de briliante ce varsă aurora 

Pe geana'i rourată, pe verzile ei bucle. 


El trece pe muscelele înzmăltate cu flori suave; apoi 
păşeşte tăcut pe sub bolta întunecată a fagilor şi a frasi- 
nilor, unde murmură isvorul şi unde cîntă merla, grango- 
rul şi sturzul. De odată însă vinătorii se opresc: 


1) Virgilii Eclog. VIIL v. 63: «Nu toţi putem toate». 

«Atîrnaţi, feciori, merindea 
Sus pe ramure de arbori! 
lacă urma căprioarei 
Proaspătă, de astă noapte; 
E culcată ’n faţa coastei 
Sai în higiul 1) dintre plaiuri.— 
Bătăieaşi, pe fuga 'ndată! 
Vîntul bate de minune! 
Luaţi bătaia sus din piscuri; 
Veniţi trîmbă cam spre vale, 
Drept la fagii cei înnalţi ; 
Acolo ne ţinem noi. 

De veţi auzi copoii 

Peste voi trecînd în dosuri, 
Să tăceți, să nu daţi gură, 
Căci se 'ntorc cu ea îndată; 
Ştiţi că trage tot în jos 

Și atunci să întețiți! 


Iute la pîndă, la ţiitori! 
Coprindeţi bine din muche ’n vale! 
Şi curmătura să nu rămiie! 

Şi treceţi unul peste pîrîù ! 


Bătaia acum începe şi iarăşi încetează. 

Abiea s'aud copoii pe vîrfuri depărtate; 

Dar trecu, se lasă 'n scapăt, şi pare că vînatul 
Cu cînii împreună s'au dus pe altă lume. 
Tăcut acum e totul; munteanul nici nu mişcă; 
In muta'i aşteptare se uită Va sa umbră 

Din ce în ce crescîndă, şi timpul el măsoară. 
Şi iar saud copoii. Ca fulgerul de iute 

Sosesc Cin muche ?n vale, din vale iar în muche. 
Bătaia reîncepe; merei se înteţeşte : 

Chefnitul 2) e aproape; cît colo frunza sună, 
aci co detunare, tot zgomotu 'mcetează. 


1) «Pădure jună şi foarte deasă». 

2) «Lătratul copoiului cînd este pe urma vînatului. Cînd vinatul 
adică ursul, mistrețul sai lupul vulnerat stă pe loc ca să facă rezis- 
tență, atunci numaj copoiul latră, şi aceasta, în limbagiul vînătoriei, 
se zice: bat cînii. Tot astfel latră copoiul și tot astfel se zice cînd 
el a închis capra-neagră în colț saii aninătoare. N. R. 

Din fundul văi adincite, cun pas mai rar, dar sigur, 
Cu deasa’ï respirare, se vede vînătorul 
Măreț, alegru, sprinten, ce-aduce pe-ai săi umeri 
Pe svelta căprioară şi pe pămînt o ’ntinde. 

După aceste versuri, care pe lîngă ori-ce alte merite, 
aŭ maï ales pe acela de a se prezenta adesea sub forma 
limbagiului vinătoresc al muntenilor noştri, după aceste 
versuri vine descrierea orelor de repaos: focul de brazi 
strălucind noaptea prin pădure, ghicitorile şi iresurile ros- 
tite pînă să se gătească cina, în sfîrșit somnul ce vine. 
cînd încep ochii «a vedea cam sus găina». 

Cind apoi răsare din noii soarele, vinătoarea reîncepe. 
Alte două strofe, dispuse într'acelaș chip, împlinesc partea 
curat vînătorească şi negreşit cea mai interesantă a ba- 
ladei. Le vom mai transcrie numai pe ele, însoțite cu notele 
lor filologice şi patriotice, căci urmarea, pînă la sfîrşit ne 
înstrăinează cu totul de viața vînătorilor. Perzîndu-se, cînd 
în zadarnice doruri după timpii patriarcali şi eroici ai 
Domniilor străbune, cînd în amarnice mînii în contra in- 
fluențelor străine ce răzbat în ţară prin căi ferate și prin 
batele cu vapor, balada ne face să simţim atunci, în mod 
obositor, toate neputințele muzei cîmpulungene. Abia dacă 
intr'acel chaos de idei străine subiectului de versuri ane- 
voioase, ne mai deşteaptă cit-va descrierea furtunei care 


Răzbubuie prin brazii ce şuieră ca șerpii, 


sau dacă ne mai înviie amintirea mîndruţelor cărora vină- 
torul le destină cîte o «cetină frumoasă de brad verde, 
neuscat», drept semn 


că vinătorul 
E ca bradul neschimbat)). 


1) «Acest ultim pasagiii l-am crezut necesar aici pentru două 
cuvinte : întîi ca să completez forma poeziei mele atit de variabilă, 
şi al doilea ca să dai o mică desminţire acelor autori sau filozofi 
romanțiari, cari aŭ zis că vînătorul nu poate ama». N. R. 

Să ne întoarcem dar curînd şi cu plăcere către dinsul. 

Curioasă idee a avut d-l Rucăreanu de a încurca pe 
bietul Vînător al Carpaţilor prin Bisenbahnul lui Struss- 
berg şi prin Kaiserlich- Koniglich-privilegirtul Dampfschiff! 
la mai bine să'l rugăm a ne fi domnialui încă o dată că- 
lăuză spre a ne duce prin aninătorile, prin iudele, prin 
înfurciturile și prin colțami, unde se ivește, sfieț sai în- 
grozitor, vinatul de la munte. 


Vinătorul se opreşte: 
„Jos copii, pe brînci cu toţii! 
Auziră'ţi şuerul 
Caprei-negre printre stînce ? 
Ne-aii ulmat; dar sunt aicea. 
Drept Vaninători vă duceți, 
Şi vedeţi de le luaţi vîntul 
Ca nici una să ne scape! 
lar în iudele 1) din față 
Se ţin cerbii, stai și urșii; 
Daţi la cîni îndată drumul! 
Fuga sus la 'nfurcitură ; 

1) «O grămădire de arbori răsturnaţi a cărei numire derivă de la un 
«vînt foarte furios ce bate mai în acelaşi timp, din mai multe părți, 
«şi pe care vînătorii munteni Vai numit Judă, pentru că, ducînd.mi- 
«rosul de pe tot locul de la om la vînat, acesta îl ulmă, fuge şi sc 
«depărtează, ast-fel că toată osteneala viînătorului rămîne în van. 
«Cuvîntul dar este simplu şi natural; acest vînt trădînd pe vînător, 
«a meritat foarte bine numirea de zudă sai trădător. — Sublim re- 
«zultat al religiunei ortodoxe în țările romîne! Țăranul cel mai sim- 
«plu, fără carte, fără instrucție, fără educaţie, necunoscînd de cît 
«necesităţile şi nevoile sale ştie prin limba părinţilor săi, ce a auzit 
«şi înțeles pe toată ziua în biserică, singura lui şcoală ; ştie, zic, că 
«Juda a vîndut pe Fiiul lui Dumnezeu, mîntuitorul lumii.—O Doamne ! 
«dacă acei bărbaţi ce ne-ati format această limbă, sancționînd'o mai 
«întîi prin biserica noastră, sînt în imperiul tăi, între sfinţii tăi, pri- 
«mește tu această lacrimă de recunoştinţă, ce pică pe aceste rînduri 
«şi o transmite lor prin angelii tăi! Fă, Doamne, ca în secolii seco- 
«lilor să zicem: Doamne fii cu noi! şi nu Domine, esto nobiscum |! 
«Fă, Doamne, ca în toată dimineaţa. şi nu demanetia, să lăudăm 
«numele tăi! 'Pine-ne, Doamne, tari în credinţă, și nu credentia, ta! 
Atunci providenţa ta ne va mîntui!» N. R. 


Ra 
A) 

Alergaţi la creeri !) unul, 
Unde ese 'mcornoratul 2) 

Altul rămîneţi la strungă 

Unde trage, ştiţi, desculţul 3); 
Dar vedeţi, coprindeţi bine 
Ş'armele vă primeniţi! 
Neamţul +) bate... a 'nchis capra 
In colțanul cel din vale; 

Eu alerg pe fuga 'colo; 

Fiţi deştepţi la ţiitori !» 


In iuzi gonesc copoii, spre virf ei se îndreptează, 
Din ce în ce chefnitul mai mult se întețește. 

Un trăznet se aude; un altul îl urmează 

Și tot se mai repetă. Apoi un răcnet mare 
Cutremură pădurea şi zgudue şi munții, 

Iar cînii bat intruna, şun zgomot formidabil 
Din ce în ce tot crește, și detunări teribil 

Din ţeve fulminate, răsună în ecouri 

Din stîncă pînă ’n stîncă, din vale pînă 'ntr'alta ; 
Se perd în depărtare. — Se face-apoi tăcere 

Şi nu se mai aude decît murmura surdă 

A rîului din vale, decît svolîndul şuier 

Al brazilor, ce trece, se perde peste goluri, 

Dar ne'ncetat revine ca undele de mare. 


O pauză... şi iată pe budur5) vinătorul 
Descinde *'ncins cu capra; iar alţii ajung acolo 
Cu cerbul şi cu ursul şi cu colțat mistrețul. 

E mare bucurie și mîndru vînătorul ! 6) 


1) «Pădurea cea mai înaintată spre virful muntelui, de unde apoi 
se incepe golul culminante». N. R. 

2) Cerbul». N. R. 

2) cUrsul». N. R. 

+) «Nume ce se dă mai adesea de ţărani cînilor de vîinat. Fac a- 
ceastă explicaţie ca P nu se confunde cu un alt neamţ ce vom în- 
tilni maï încolo». N. 

5) «Un iel de ară mare şi cu oare-care vegetaţie oga unde 
capra-neagră se ține maï adese». N. R. 

6) N. Rucăreanu, Modeste încercări poetice originale şi traducțiuni. 
Bucureşti. 1873. pag. 56-70. — Titlul ce dl. R. a dat cărţii sale este 
de natură a dezarma critica; dar noi aci, punîndu’l alături cu corifei 

Negreșit că tabelul ce sa prezentat la ochii scriitorului 
a fost măreț; inima-i a bătut cu tărie la acele splendide 
privelişti, la acel sgomot formidabil, urmat de tăcerea, prin 
care se auzea numai surda murmură a riului din vale și 
şuierul brazilor clătiți ca undele mării! Păcat însă că mu- 
zele geloase nu sai îndurat a-i încorda lira pe un ton 
mai melodios ! 

Aș vrea, pe cînd mi se desfășoară dinaintea minţii ui- 
mite privelişti aşa de răpitoare, ca să aud, ca prin vis, o 
muzică plină de farmec, bună-oară ca cea din opera Guilom 
Tell a lui Rossini, şi mai ales ca acel minunat cor de vi- 
nători, care, după ce a trîmbiţat pe un ritm vioric şi alegru, 
fanfarele de chiămare, se perde apoi cu vuet armonios, 
prin tainica rezonanță a codrilor de brazi! 


AT 


Ce minunată interpretațiune a viețeï vinătoreşti este, în 
adevăr această măiastră melopee, odă scrisă în acea limbă 
fără rost, ale cării sunete modulate prefiră în inima omului, 
mai lesne decit ori ce cuvinte, și dorul şi veselia ! Se pare 
că din înduioasa amintire a două cîntice, culese poate chiar 
prin munţii Elveţiei, dintro arie "comună din cele care se 
cîntă vesel pe trimbița de vinătoare, şi dintr'un melancolic 
lied nemțesc pe care ţăranii germani îl gilgiiesc (7odeln), 
adunaţi în cor, marele compozitor italian a ştiut să plă- 
mădească acest cap d'operă al muzicei de vinătorie. 

Dar Rossini a intrat cel din urmă pe calea, în care alți 
mari muzicanți îi apucase înainte. 

Bătrînul Haydn, părintele acelor simfonii germane pe 
care tu le urăşti așa de tare, Haydn, la vîrsta de 68 de 
ani, puse capăt sutimilor sale de compozițiuni muzicale, 


ai literaturei, ne am simţit siliți a-i croi un locşor de care nici cu- 
noscuta d-sale modestie să nu se înspăimînte, nici ilustra companie 
în care se află să nu se poată scandali. 


prin oratoriul numit Cele patru timpuri ale anului, — die 
Jahreszeiten, — în care recapitulind toate amintirile vieţei 
sale, simplă şi simțitoare, bătrinul maestro cîntă pe rînd, 
cu instrumente şi cu glasuri omeneşti, toate bunurile şi 
toate plăcerile de peste an. Cînd ajunse la timpul toamnei, 
unchiașul obosit nu se sfii a îmbuca bărbăteşte trîmbița 
vinătorească şi tot ştiu încă să mlădieze prin simpatica 
şi naiva dulceaţă a geniului său, stilul muzical cam pi- 
pernicit și cam întoponat al secolului din urmă, stil pe 
care laŭ denumit, în ţările occidentale, cu porecla comică 
de stilul perucelor, — Zopf-stil, — şi care la noi s'ar zice: 
«de cind cu Nemţii cu coadă». 

Cam tot pe timpul cînd Haydn scria în Viena, orato- 
riul Celor patru timpuri, un compozitor francez, carele a 
inzestrat scena lirică cu multe opere frumoase şi care a 
compus imnuri și cantate patriotice pentru revoluțiunea 
de la 1793, Mehul, a dat patriei sale, în uvertura operei 
Junele Henric, le Jeune Henri, o încîntătoare simfonie vi- 
nătorească. 

Cele două naţiuni muzicante ale Europei moderne, Ita- 
lienii şi Germanii, contestă neîncetat Francezilor geniul 
acestei arte. 

Asemenea cestiuni nu se dezbat cu pușca în mînă, şi, 
fiindcă noi acuma ne aflăm la vînătoare, timpul nu ne 
iartă ca să apărăm aci pe Boieldieu, pe Auber, pe Halévy 
pe Gcunod, pe Félicien David, nici chiar pe acel sublim 
geniu cu totul francez al lzraelitului german Meyerbeer. 
Tot ce putem spune de o cam dată, în materie de muzică 
vinătorească, este că Francezii aŭ avut și au păstrat din 
timpi străvechi, — de prin secolii feodalităţii chiar, pe cît 
se ştie, — o mulțime de cîntice vinătorești, pe care sluji- 
tori speciali le sunau pe cornuri, în petrecerile zgomo- 
toase ale regilor şi ale castelanilor. Fie-care epizod al 
vieței de vinătoare, fiecare soi de fiară luată în goană, 
fiecare moment al dramei cinegetice avea cintecul săii 
consacrat și tradițional, ca semnalele militărești. 


Al.Odobescu. — Opere complete. 1. 11 

Țiă minte că întrun timp cînd departe de toți ai mei 
şi cu sufletul adinc întristat, trăiam întrun colţişor al 
Franciei, pe malul unui rîu şi în vecinătatea unei mari 
păduri, în toate serile, la ora cînd aburii înălțindu-se de 
pe apă începeau a înegura orizontele amurgit, un sunet 
de corn răsuna de pe malul opus al rîului şi repeta cîte- 
va ori d'a rîndul una din acele fanfare vinătoreșii, al căror 
ritm iute şi chiar glumeț pare că se îngină cu vibraţiu- 
nile melancolice și prelungite ale instrumentului ce le 
“produce. Nu'mi place, amice, a'mi repurta mintea către 
momente aşa înorate ale trecutului; dar, din minutele pe 
care în singurătatea de atunci le socoteam de o potrivă 
cu secolii, numai acelea îmi erai mîngiioase, cînd vocea 
cornului îmi legăna auzul în sunetele cadențate ale sem- 
nalului de vinătoare. Pe tonurile duioase şi întunecate ale 
trimbiţei metalice, se juca cu o veselie săltăreaţă, melodia 
cîntecului francez, şi atunci, în mine, auzul șoptea inimei 
mîhnite neașteptate cuvinte de speranţă şi de bucurie. 
Cit voi trăi, nu voi uita ce dulce îmi era acel balsam 
melodios; el și acum îmi înmoaie inima de cite ori se în- 
timplă să aud Uvertura de vînătoare a lui Mehul în care 
aceeaş fanfară domneşte ca motiv de căpetenie şi răsare, 
sub felurite tonalități, printre diverse epizode muzicale 
pline de frumuseți; aci, artistul a imitat tropotul cailor ce 
fac să răsune pămîntul subt ale lor copite; aci iar, el 
aminteşte lătratul vesel al cînilor, cînd li se dă drumul la 
goană ; aci, încă, pare că, într'o dulce melodie, cerbul, în 
agonia sa plinge şi cere cu lacrimi iertare de la neîm- 
blînziţii săi dușmani. Dara ceştia, spre a-şi deștepta mereŭ 
în suflet o nouă ardoare, repețesc din cornuri cunoscutul 
semnal, pe care tot francezul îl ştie şi °l cîntă pe riturnela 
poporană : «Tonton, tonton, tontaine, tonton!» | 

Dar este oare vre-o idee pe care Spiritul, giumeţ al fran- 
cezului să n'o fi dat, — cum am zice noi, — pe pirlitură? 
— «Cîntă, vînătorule,» — zice poetul popular al Franciei,— 
«cîntă prin cringuri şi prin cîmpii, mereu refrenul tăă de 

vinătoare : Tonton, tonton, tontaine, tonton ! — Pe cind tu 
vinezi cerbul din pădure, altul mai isteţ vinează în culcu- 
şul tău; tu ţii urma ciutei şi altul a gingaşei tale neveste; 
tu dai chioriîş în fieară, şi altul face cu ochiul tinerei tale 
soţioare, pe care tu ai părăsit'o, teneræ conjugis îmmemor1), 
ca să bati codrii. De aceea, cind, te vei întoarce, mîndru 
cu cornoratul acasă, umflind sunetul cornului tăi, ia as- 
cultă cum acel primejdios păcălitor de Beranger îţi va 
întoarce pe franțuzeşte zicătoarea rominului : «ce ştie sâtul 
nu ştie bărbatul !» 


Chasseur, tu rapportes la bite 
Et de ton cor enfies le son. 
Tonton, tonton, tontaine, tonton ! 
L'amant quitte alors şa conquète 
Et le cerf entre à la maison. 
Tonton tontaine, tonton 2) 


Lăsăm pe francezi să riză şi se glumească chiar și pe 
bătrinele, pe frumoasele lor arii de vinătoare de care a 
ştiut aşa de bine să se folosească francezul Mehul, în 
uvertura sa şi pe care nu le-a desprețuit, cu vre o trei-zeci 
de ani mai în urmă, nici italianul Rossini, în Guilom Tellul 


1) Horatii. Carmin. I. I. v. 25 
„se... Manet sub Jove frigido 
Venator terenæ conjugis immemor, 
Seu visa est catulis cerva fidelibus, 
Seu rupit teretes Marsus: aper plagas. — 
<....,., Stă sub cerul frguros 
Vinătorul uitindu'și tînăra soţie, 
Sau că cînii lui credincioşi aŭ zărit o ciută, 
Sau că mistrețul marsic a năvălit în holdele roditoare», 


2) Chansons de Béranger: La double chasse : 
«Vinătorule, tu aduci dobitocul 

Și umfli sunetul cornului tău! 

Tonton, tonton, tontaine, tonton! 

Atunci și amantul pleacă de la iubita sa 

Și încornoratul intră în căsă la tine. 

Tonton tontaine, tonton !» i 

său, şi să ne oprim un minut, între aceste două modele 
de muzică vînătorească, asupra unei opere de aceiaş na- 
tură, în care se rezumă tot geniul naţional al Germanilor. 
Freischiitz, saă Liberul Vinător, e titlul cap-d'operei tea- 
trale a lui Weber!). Fantazie întunecată de ridicole cre- 
dințe diavoleşti, simplitatea cea mai naivă în viaţa reală, 
simțimîntalismul cel mai idealist în dorințele inimei: iată 
din ce este compus subiectul operei; şi simpatica muzică 
a lui Weber, aşa plină de suave melodii, pare că nete- 
zeşte cu o suflare lină, toate asprimile, toate nesăbuitele 
ciudății ale unor aşa discordante contraste. 

Chorul din al treilea act din Freischiitz, în care vînătorii 


proclamă că nimic pre pămînt nu se poate asemui cu plă-. 


cerile vinătoriei, 
Was gleicht wohl auf Erden dem lăgervergniigen, 


este compus pe un ritm mai puţin variat şi are o melopee 
mai puțin măreață decît cînticul vinătorilor din Guilom 
Tell, dar nici originalitatea, nici grația nu “ï lipsesc şi ca- 
racteru-i diferă cu totul de fanfarele vînătoreşti ale france- 
zilor. Pe sub candida veselie a melodiei, sbîrniie un acom- 
paniament surd care poartă mintea în mistice regiuni. Dar 
să nu te temi! poţi să 1 asculți fără frică, n'ai să găseşti 
într'însul nimic din acea lincedă şi searbădă monotonie a 
unora din cînticele nemțeşti, pe care rominul a caracte- 
rizat-o cu prorecla batjocoritoare de fararaoa neamțului. 

Dacă fiarele ar fi şi în zilele noastre tot aşa de simți- 


z 


1) Fran. Ioh. Haydn, născut la Rohrau în Austria, la anul 1732, a 
murit la 1809; el are 527 compoziţiuni instrumentale ; oratoriul «Die 
Iahreszeiten» este din anul 1800. — H. Mehul s'a născut la Givet, 
în anul 1763 și a murit la 1817. Opera «Le Jeune Henri» 'este com- 
pusă la 1796. — C. M. Weber născut la Eutin (Holstein) în anul 1786, 
a murit în Londra la 1826. Opera «Freischiitz» este din 1822. — Gia- 
chimo Rossini s'a născut la Pesaro în Italia, la anul 1792 şi a murit 
în Paris la 1868: cea de pe urmă operă a lui, adică «Guilom Tell» 
s'a reprezentat la anul 1829. 


toare la plăcerile delicate ale armoniei, precum erau în 
timpii bine-cuvîntaţi ai vestitului virtuoso şi tenore-sfogato 
Orfeu, negreşit că ele ar veni singure să se predea de 
bună-voie celor cari le ar executa, în rariştea unei păduri 
răsunătoare, un concert simfonic compus din toate cap- 
d'operile de muzică vinătorească despre care îți vorbii 
aci în treacăt. Dar vai! se vede că de cînd pe bietul Orfei 
la luat Offenbach în răspăr, însăşi fiarele, scîrbite de a 
vedea scăpătarea gustului artistic la bipezi, şi-au luat 
lumea în cap, sau sălbăticit cu totul şi astăzi este mai 
mult decit sigur că, dacă sar ispiti cineva să cerce a in- 
strumenta și a vocaliza prin codri, muzică clasică, precum 
este uvertura lui Mchul, sau oratoriul lui Haydn, sau chiar 
şi chorurile lui Weber şi lui Rossini, urşi. lupi, mistreți, 
vulpi, cerbi, ba chiar și epurii ar apuca-o îndată la picior, 
impreună şi cu vinătorul lor, dacă cum-va acel vinător sar 
intimpla să fie amicul mei, autorul Manualului romînesc 
de vînătorie. 

Cu toate aceste na fost în tot-da-una aşa! Mult mai 
incoace de timpii fabuloşi ai pățitului amant al Euridicei, 
şi chiar în regiuni lipsite de castelani feodali şi de sunători 
de fanfare, în țări depărtate, aziatice, pe care noi le so- 
cotim de păgine şi de barbare, muzica a fost prețuită ca 
neapărată auxiliară a petrecerilor vinătoreşti. 

Primeşte, te rog, pentru un moment, să ne întoarcem 
cu vre o cinci-spre-zece sute de ani mai înapoi, pentru 
ca să ne încredințăm cum că vinătorile cu acompaniament 
de orchestră nu sunt, precum Sar putea crede, o deşeartă 
închipuire a imaginaţiunii mele puţin vinătoreşti, ci că din 
contra, cele mai măreţe sărbări cinegetice aŭ fost însoțite, 
chiar din vechime, cu concerte instrumentale şi vocale. Con- 
sideră tot de o dată că această nouă digresiune pe cîmpul 
artelor din antichitate, o fac şi pe dinsa numai şi numai 
intru cea mai mare laudă şi glorie a artei vinătoreşti, şi 
mai ales nu uita că pentru ca omul să facă un lucru bine 
trebue mai întii de toate să aibă multă, foarte multă răb- 

dare ; de aceea şi înțelepciunea poporului te învaţă ca să 
«prinzi iepurele cu carul». 

Negreşit că pentru ori-care ştie să ţină un condei cu 
trei degete şi pentru ori-care din acei scriitori ce nu sat 
pătruns că scrisul trebuie să fie numai o urmare cugetată 
a gindirii şi a studiului, foarte lesne le vine de a scrie 
currente calamo, despre ori-ce materie, ştiută sai necunos- 
cută lor. Îi veză, nepricepuţi plagiatori ai atot-ştiutorului 
Pic de la Mirandola, tratind cu uşurinţă de omni re scâbili 
et quibusdam aliis 1). 

De va fi vorba de muzică, apoi îţi opăresc tot într'o 
leşie pe Rossini cu Offenbach, pe Auber cu un oare care 
Souppe, fabricant de operete la Viena, pe Meyerbeer cu 
Lecocq, un alt imitatoraş parizian al caricaturistului operei; 
și apoi din acea căldare, iţi scot la lumină învățături si 
poveţe pentru formarea şi dirigerea unui Conservator na- 
tional de muzică. 

Dar cu atita ar fi puțin! Groaznic orbeşte ura pe oameni 
și mai ales pe supărăciosul neam al scriitorilor, genus 
irritabile vatum ?). 

Avem dinaintea ochilor o spăimîntătoare dovadă despre 
aceasta. Sunt în țară la noi două foi literare care şi-aŭ/ 
jurat neîmpăcată ură şi mînie : 


„Duoi Joui se întărită, şi tulgerul jos plumbă! 3) 


Convorbirile literare de la laşi muşcă carne viie, cînd gă- 
sesc, în Revista Contimporană din Bucureşti ; iar aceasta, 


1) Nobilul italian Pic de la Mirandola, născut la 1463, învățase la 
virsta de zece ani tot ce se putea ști pe atunci şi la două-zeci și 
trei, se lăuda în Roma că poate vorbi de omni re scibili, de tot ceia 
ce se poate şti; el muri la vîrsta de 31 de ani. Mai minunaţi în 
ştiinţă decît minunatul italian, mulţi scriitori de acum vorbesc nu 
numai de tot ceea ce se poate şti, dar încă şi de cîte-va altele, de 
«quibusdam aliis. 

2) Horatii Epist. II. n. v. 102. 

3) Heliade, 20 decembrie 1843. în «Curierul de ambe sexe» Period. IV. 

impinge urgia pînă 'ntratita, încit, spre a defăima chiar 
şi titlul rivalei sale, tipăreşte cu litere negre pe hirtie albă, 
subt acelaş nume duşmănit de Convorbiri 2), felurite po- 
veşti vrednice de vinătorul cel cu coada vulpii, în care 
se zice, între altele, că la anul 1852 d-l Pantazi Ghica, 
deşertind într'o seară, prieteneşte, pahare de Chably, de 
Chambertin, de Champanie şi de Xeres, întrun cabinet 
la Caffé (sic) Anglais din Paris, împreună cu Alexandru 
Dumas tatăl şi cu Alfred de Musset, — ai răposat, săr- 
manii, amindoi şi nu mai pot mărturisi, — după ce d-lui 
le-a istorisit muite şi mărunte despre literatura, muzica, 
instrucţiunea şi politica Romîniei, după ce le a vorbit pre- 
larg despre dascălul Lazăr, despre Alexandru Vodă Ghica, 
despre mitropolitul Dosoftei, despre Tudor Vladimirescu, 
despre meşterul - Manole, despre lanache Văcărescu şi 
despre alţii mulţi cîți în Christos s'aii botezat pe pămîntul 
romiînesc, în sfîrşit a bine-voit a le citi şi poema populară 
« Înşird-te Mărgărite de V. Alecsandri». — «Să nu se uite 
că această conversaţiune (între d-nii Pantazi Ghica, Alex- 
andru Dumas tatăl şi Alfred de Musset) se petrecea la 
anul 1852», chiar dupe cum spune nota autorului (pag. 
335), şi că d-l Pantazi Ghica le a citit atunci, precum 
zice «în limba franceză, dupe textul rominesc», poema 
Inşirăte Mărgărite, pe care însă d-l V. Alecsandri a com- 
pus-o la Mirceşti tocmai în anul 1856, adică cu patru ani 
in urma vestitei ei citiri de către d-l Pantazi Ghica, și 
apoi a dat-o la lumină, pentru întîia oară, în Revista Română 
din anul 1862 (pag. 160 — 166). 

Pe limba vinătorească, în cazul de față sar zice că 
autorul articolului Convorbiri din Revista Contimporană 
“a vîndut pelea ursului, pe cînd ursul juca încă prin pă- 
dure». Dar între scriitori nu este ca între vînători. Loc 


1) Virgilii Æneid. I. v 15: «Incape atita ură în suflete cereşti !» 
2) Revista Contimporană, Anul II. No. 4. 1 aprilie 1874, pag. 321. 


ps 

de joc nu încape, și, korresco referens !1) cît despre mine, 
zău, mă cutremur de o răzbunare literară ca aceasta. 
D'aş fi măcar cunoscut cu redactorii Convorbirilor din 
Iași, le-aş da de sigur povaţa ca să schimbe cît mai cu- 
rînd titlul foaiei lor, pentru a cărui ruşinare s'a jertfit cu 
atîta lepădare de sine însuşi d-l Pantazi Ghica. 

Trăind însă cu totul înlăturat de asemenea crincene lupte, 
eŭ, amice, cînd scriii cîte ceva, scriă mai mult pentru a mea 
proprie plăcere, fără de a cugeta răŭ la alţii, — afară poate 
numai de astă dată, cînd m'am apucat a scrie pentru păcatele 
tale. Dacă însă chiar şi tu mă vei învinovăți cu tot dina- 
dinsul că m'am întins prea mult cu scrisul, și că fac aci 
prea mare cheltuială de citațiuni de prin autori străini, apoi 
îți voi răspunde că acelea, — mai toate, nestemate culese din 
salbele bogaţilor, — le presar pe sărăcăcioasa mea scriere 
ca s'o mai înţolez și să "i daŭ şi ei ceva preţ; iar daca 
nu scrii scurt şi coprinzător, se vede că, răi sau bine, 
nici eŭ, ca mulţi alţii, nu mă pricep a face într'alt-fel. 

Aşa dar, supus blind la o nouă osîndă, iea-te binişor 
după mine și vino să ne îndreptăm paşii rătăcitori tocmai 
supt poalele munților din Kurdistan, pe calea care duce 
de la Bagdat la Hamadan, acolo unde este stînca stearpă 
şi ripoasă ce se cheamă Bisutun. Piciorul despre apus al 
stîncei se numeşte. în limba locului Takh-i-Bostan, adică 
bolta grădinei. Grădina de-o cam dată lipsește, — și unii 
erudiți cred că aci vor fi fost vestitele grădini atîrnate în 
aer ale Semiramidei 2), care chiar dacă odinioară aŭ fost 
aci, apoi acum aŭ zburat cu totul în aer;—dar bolta este 


1) Virgilii Æneid. II. v. 204. 

2) Diodori Siculi Bibliotheca histor. II. 83: Dupe ce săvirşi aceste 
lucrări, Semiramida, în capul unei oștiri numeroase, întreprinse o 
expediţiune în contra Mezilor. Sosind în faţa muntelui Bagistan, ea 
își aşeză acolo tabăra şi face o grădină care avea două-spre-zece 
stadii (mai mult de doi kilometri) în ocolul ei; era pe o cîmpie şi 
coprindea o fîntînă mare care da apă pentru plante. Muntele Bagis- » 
tan, care este consacrat lui Joue, formează una din laturile acestei 
grădini, prin stîncile sale rîpoase, înalte de şeapte-spre-zece stadii 


„Mano Kovropzzenis 169 
in ființă şi pe zidurile ei se văd nenumărate sculpturi să- 
pate nu prea adinc în peatră şi poate chiar odinioară co- 
lorate. Să le descriem toate, nu este treaba noastră; pe 
noi ne ating numai cele două mari scene de pe păreţii 
laterali. Intr'adevăr, pe una se vede o vinătuare de mis- 
treţi ; pe cea-l'altă, mai ştearsă, este o vînătoare de cerbi. 

Stilul sculpturei, oare-care amănunte architectonice și 
chiar costumele şi uzurile figurilor reprezentate ne înlă- 
tură de la prepusul că vom fi avind aci dinaintea ochilor, 
imaginea petrecerilor cinegetice ale vitezei amazone asi- 
riene, ale reginei Semiramide. 


di cui si legge 

Che sugger dette a Nino, e fu sua sposa; 

Tenne la terra, che °! Soldan corregge !). 
(ca la 2850 metri) şi tăiate drept. Semiramida puse să scobească pi- 
ciorul acestor stînci şi să sculpteze pe dinsul chipul ei înconjurat 
de o sută de streji. Ea puse să sape pe stînci o inscripţiune cu litere 
siriace, în care se zicea că Semiramida, grămădind tot bagagiul şi 
toate uneltele oştirii sale într'un singur morman, făcuse dintr'insele 
o scară pe care sa urcat pină m vîrful muntelui. — D'Anville şi de 
Sacy aŭ crezut că aceste cuvinte se pot aplica stîncilor de la Bisutun. 


1) Dante, Divina Comedia. L'Inferno. Canto V. Pasagiul întreg 

despre Semiramida zice: v. 52—60: 
La prima di color, di cui novelle 
Tu vuoi saper, mi disse quegli allotta, 
Fu imperatrice di molte favelle. 
A vizio di lussuria tu si rotta. 
Che libito fe’licito in sua legge, 
Per torre il biasmo, in che era condotta. 
EIP è Semiramis, di cui si legge, 
Che sugger dette a Nino, e fu sua sposa ; 
Tenne la terra, che "1 Soldan corregge. 


«Cea d'intăi din acelea despre care tu vrei să aibi cunoştinţă, — 
îmi zise el atunci, — a fost împărăteasă a multor limbi. La viţiul 
desfrinării a fost aşa dedată încît neruşinarea fu iertată supt stăpi- 
nirea ei pănă 'ntr'atita, încît însăşi a cutezat să iea asupră'şi bleste- 
mul în care căzuse. Ea este Semiramida, despre care se citeşte că 
a dat să sugă lui Ninu, și apoi i-a fost şi soţie. Fa stăpînca ţara pe 
cart o cîrmueşte acum Sultanul». 

Giîndul ni se repoartă mai bucuros asupra acelor pu- 
ternici despoţi ai Persiei, Şapurii, Hormuzii, Khoşruii, 
Firuzii, lejghirzii şi alţii, cari, din vechia lor cetate a 
Ctesifonului, aproape de Bagdadul de acum, supărară 
mai bine de trei sute de ani pe împărații romani de 
seama lui Aurelian, lui Teodosie, lui Justinian, lui Era- 
clie; asupra acelor mîndrii și luxoşi Sasanizi, cari se în- 
chinaŭ focului dupe legea lui Zoroastru, cladeau palate: 
gigantice acoperite cu sculpture şi cu poleieli şi înmuiaŭ 
în fir şi în pietre scumpe hainele de pe dînşii şi hamu- 
turile de pe caii lor. 

Vînătoarea, luptă cu fiarele, alergările cu caii şi încor- 
dătura arcului, eraă visele de aur cu care se desfătaii ei, 
atît în ființă, cît şi în priveliștea armelor, vaselor, unelte- 
lor, şi podoabelor cu asemenea scene, pe care meşterii şi 
artiştii lor le reproduceai mereu, în metaluri şi în pietre 
scumpe 1). Subiectele de vînătoare înfăţişate cu o voinicie, 
cu o mișcare, cu un foc nespus, pot fi privite ca una din: 
însuşirile caracteristice ale artei Sasanide pe care o ad- 
- mirăm azi în cîte-va preţioase obiecte de lux ce aŭ rămas. 
din acele epoce depărtate, prin colecțiunile de curiozități 
artistice ale Europei, şi pe care o întîlnim în sculpturele: 


N Arta persană din timpul Sasanizilor a fost foarte puțin studiată : 
ea merită însă o atenţiune specială, avînd pe lîngă aspectul impo- 
zant al producţiunilor antichităţii aziatice, un caracter de energie şi 
de mişcare pe care la împrumutat de la operile Elenilor şi Romani- 
lor. Multe muzee şi tezaure eclesiastice din Europa posedă vase, 
monede şi pietre scumpe gravate, de stil sasanid ; dar mai cu seamă 
în Muzeul Ermitagiului din Sanct-Petersburg sînt nenumărate plăci 
şi ornamente de aur, reprezentînd lupte de animale şi vînători, care 
acestea toate s'aii găsit prin movilele din Rusia aziatică meridională. 
Vezi în Annali del! Instituto archeologico, vol. XV. 1843. pag. 98 et 
sq., articolul d-lui A. de Longperier, intitulat, «Explication d'une coupe 
sassanide», în care descrie un tas de argint al ducelui de Luynes 
(astăzi la cabinetul -de medalii din Paris) reprezentînd o vînătoare 
sasanidă şi reprodus în «Monumenti inediti», vol. HI. pl. LI. 

de prin diferite ruine ale Persiei, iar. mai ales pe stîncile 
de la Bisutun 1). 

Ambele vînători de care avem aci a vorbi, sunt coprinse 
în două cadre pătrate, închipuind țarcuri îngrădite cu ta- 
raci, de care stau atîrnate zăveze ori perdele, spre a în- 
cinge tot ocolul unde se petrece vinătoarea. Proptele şi 
mănunchi de tufiş, legaţi cu fringhii, sprijină şi întăresc 
taracii. 

Intr'unul din ambele cadre, locul ales e o mlaștină cu 
stuf şi cu richită, în mijlocul căria a rămas o lumină de 
apă netedă, cu peştişori şi cu păsări plutitoare într'insa. 
Un şireag de elefanţi, mînaţi de cornacii ce-i încalecă şi-i 
îmboldesc, gonesc din dumbravă turme nenumărate de 
mistreți cari, în fuga mare, cu riturile întinse, cu colții 
ascuțiți, cu spinarea incovoiată şi cu codița sumeasă, daŭ 
năvală prin leasă șî prin mocirlă. In două luntrii mari şi 
adinci stai în picioare, cîte un vînător uriaş cu capul în- 
coronat, cu veşminte bogat ornate și cu arcul în mînă; 
în preajmă-le cad pe briînci gliganii şi vierii săgetați. Dar 
atît în aceste două luntrii principale, cît şi în alte două 
mai mici ce însoțesc pe ale regeştilor vinători, şed jos, 
cîntind din nişte harpe în formă de dreptare și cu zece 
coarde fie-care, bande de femei muzicante ; într'o a cincea 
luntre sunt cîntăreţi cari suflă d'a 'n-picioarele, în flaute. 
Toate vasele sunt cîrmuite de cîte duoi vislași cari, cu 
lopeţile spumegă faţa apei. Pe muchea cadrului se vede 
cum mistreții uciși sunt transportați pe spinarea elefan- 
ților, şi apoi cum slujitorii îi înjunghie şi "i despintecă. 

A doua vinătoare, cea de cerbi, este cu mult mai con- 
fuză ; figurile pe alocurea par a fi neisprăvite. Tot însă 
se vede pe ici şi pe colea o imprejmuire de zăbrele şi de 
ştofe atirnate, formînd o arenă cu două porți, păzite de 


1) Ker Porter, Travels in Georgia, Persia, Armenia, ancient Baby- 
lonia, etc. (London 1822). Vol II, stamp. 63—64. — £. Flandin et P. 
Coste, Perse ancienne (Paris) Vol I. stamp. 10—13. 

cite duoi strejari ; cerbii intră în alergătoare prin poarta 
din dreapta şi sunt urmăriţi de vinători;; un călăreț maï 
mare la trup, în goana calului, trage cu arcul într'inşii; 
alții mulți mai mici, se ţin și ei gronind, după vinătorul 
principal. Cerbii se poticnesc şi cad la pămînt cînd ajung 
la fundul ţarcului; dar ciutele, ferite de un alt călăreț cu 
trup mare, scapă singure pe cea-laltă poartă, avind la 
gitul lor un arcan cu cordea filtiindă. Pe laturile cadrului 
se vede, de o parte cum se adună şi se păzesc cu ele- 
fanți turmele de cerbi; de altă parte cum cerbii uciși prin 
munţi păduroşi se încarcă pe spinarea cămilelor. 

Dar mai mare şi mai presus de toţi actorii tabelului şi 
ca privitor liniştit al acestui spectacol animat, stă călare 
regele, cu arcul atirnat de git şi adăpostit subt o umbrelă 
rotundă pe care i-o ține d'asupra capului un slujitor. 
Imprejurul lui cîntă o numeroasă orchestră, aşezată de 
toate părţile, care pe Jos, care pe o estradă înălţată cu 
scară. Acolo sunt şi harpiste, ca la vinătoarea de mistreți 
ŞI cîntăreți cu flautul, cari şed turcește cu picioarele în- 
crucişate sub dînşii, şi trimbițaşi, şi toboşari, şi musca- 
lagii cu naiul, cu dairaoa, cu cimbalele, cu diblele şi cu 
surlele, poate chiar şi cîntăreți din gură ; întrun cuvint, 
avem aci o bandă numeroasă de lăutari, reprezentată cel 
puţin prin duoă-zeci şi cinci de personage cu instrumente 
variate, lucrind toţi din mîni şi din plămini ca să încinte 
pe răsfățatul Şah, în pomposul şi trufaşul săi repaos. Te 
las să 'ți închipuieşti ce chef şi ce mindreţe! 

Oare ce zici? nu se pricepeau bine regii Sasanizi a 
vina mistreții şi cerbii ? 

A pluti lin pe apă şi din sigurul adăpost al luntrii, a 
săgeta mistreţii, pe cînd auzul îţi este răpit de dulcele 
cîntări ale unei armonioase pleiade de zîne acuatice, iată 
o realitate sasanidă cu mult mai încîntătoare de cît basmul 
primejdioaselor Sirene ale lui Omer şi decît visul amăgi- 
toarei Loreley de pe țărmurile neguroase ale Rinului. 

A privi de subt umbră și la sunetele unui concert à 

grande orchestre, peripețiile unei goane şi unui măcel de 
cerbi. iată încă o petrecere sasanidă, care negreşit că nu 
este tocmai de desprețuit. 

Nu rămîne înduoială că regii Sasanizi aŭ fost oameni 
cu gusturi nobile şi delicate, de vreme ce le-a plăcut şi 
de a vina în sunetele muzicei şi de a vedea reprezentate 
in sculptură şi cu colori, asemenea petreceri vînătoreşti. 

Rămîne numai să ne batem capul spre a afla dacă mu- 
zicanții lor şi mai cu seamă daca vestitul cîntăreţ Barbaud, 
carele răspindea în palatele marelui Khoşru Anurşivan, 
cel cu sufletul mărinimos «note mai dulci decit privighe- 
toarea,> erai în comparaţiune cu Haydn, cu Mehul, cu 
Weber şi cu Rossini, cela ce sculptorii de la Takh-i-Bostan 
sunt față cu artiştii moderni cari au înfățişat pe pînză 
scene de vinătoare, bună-oară cu P. Rubens, Fr. Snyders, 
Filip Wouwerman, Fr. Desportes, J. B. Oudry, J. E. Ri- 
inger, Horace Vernet, Edw. Landsser şi alţii.... 


VH 


Dar iată acum, fără veste, un nou orizont artistic ce mi 
se deschide, tot pe tărîmul vinătoriei! Zăŭů! cînd pleacă 
omul la vînătoare, nu ştie de unde-i sare epurile! Am 
zis pînă aci multe, — ba chiar prea multe, — despre litere 
şi poezie, despre sculptură și muzică; am zis și cite-va 
despre gravură, întru cît acestea toate se ating de arta 
cinegetică; dar nu ştiu cum s'a intimplat de a rămas pic- 
tura cu totul înlăturată din cărarea mult cotitei mele colinde 
de vinător-hoinar. Cade-se oare să o lăsăm cu totul uitării ? 

N'ar fi o nedreptate, un afront ce-am face de buna 
noastră voie vinătoriei, cînd am nesocoti drepturile ce ea 
are la născarea a încă uneia din cele patru podoabe 
artistice ale geniului omenesc? 

Am găsit prilej de a spune cum omul, înveselit sau 
jalnic la vinătoare, a simţit gustul de a cînta, în elegii şi 
in ditirambe poetice, și în fanfare melodioase, vitejiile și 

neajunsurile sale, ba chiar şi a-şi aduce aminte cu dor sau 
mîndrie de drăguţa de acasă. 

Am pomenit şi de acei sălbatici ai perioadei glaciare 
cari, în lungile lor răgazuri aŭ născocit arta sculpturei, 
sgiriind pe oase, pe petre şi pe cuarne, profile de dobi- 
toace antediluviane. 

Uita-vom acum a zice că, — după cit se poate bănui, — 
tot o aplecare de acelaş fel a făcut să se nască şi pictura? 

Dar în cazul de față, nu din dovezi plastice vom putea 
culege o asemenea ştiinţă. Filologia ne vine aci în ajutor 
şi ne arată că în limba Elenilor, a națiunii celei mai ar- 
tiste din antichitate, pictura se chema (oyparia, adică scri- 
erea “pazia, animalelor tv Çõwy. 

Acum, Gacă sar scula cine-va şi ar zice că aşa vor fi 
toate acestea, dar că animal nu vrea să zică vîndtoare, 
şi că săpăturile din peşterile Acuitanei, precum și denu- 
mirea caracteristică a picturei la Eleni aŭ raport numai 
la fiinţele însufjlețite în genere, şi nu, în particular, la luptele 
lor, care provin din“ instinctul vînătoriei, atunci ne am 
vedea siliți să mutăm judicata la tribunalul lui Darwin, 
carele dupe teoriile sale fiziologice, ne va dovedi că lupta 
pentru existenţă, adică Concurența vitală, este unul din 
cele două principii fundamentale ale universului și că ori- 
ce fiinţă pre lume trăește şi se desvoaltă numai şi numai 
fiind-că a biruit în această luptă, adică a fost zînător şi 
nu vînat. El va adaoge poate, spre a-și completa teoria, 
că vinătorului norocit îi rămîne şi dreptul exclusiv de Selec- 
iune naturală adică de a-și alege'după al săi plac, soţie sai 
soţii (precum se şi simte) şi că, — scurt şi coprinzător — 
viaţa întreagă a universului se rezumă în aceste două 
cuvinte: Vînătoare şi Amor! 

Pornind daci, cum să nu ne credem că tot ce e bun, 
mindru şi frumos pre lume s'a născut. din avînturi amo- 
roase și din porniri vînătoreşti ? 

lată-ne dar asiguraţi şi despre originea picturei. 

Insă spre a nu abuza peste măsură de zicala grecească 


e 


o 

Ot 


a împăratului August: Yrs ĝpaĉśwş!!) să dăm îndată 
năvală în pictura cu subiecte vinătoreşti. Mi s'a urît mie 
scriind ; dar ție citind!!! 

Cind vine vorba despre vre-una din frumoasele-arte, și 
mai cu seamă despre pictură, noi, în lumea modernă, ne 
gindim numaidecit la Italia. Acolo pare că şi-a găsit 
această artă şi lumina cu care se împacă mai bine, şi for- 
mele în care să resfață mai bucuros, şi tiparele după care 
se mlădie mai cu înleznire. Nu ştiii pentru ce răsunetul 
numelor lui Rafael, lui Corregio, lui Tiţian, lui Paul Ve- 
ronese pare că ajunge la auz cu vibrațiuni mai răpezi şi 
mai sonore decit ale lui Rubens, lui Rembrant, lui Poussin 
şi ale tuturor pictorilor de la Nord. 

Fără înduoială însă, aceasta este o nedreptate a minții 
noastre şi cei din noi cari iubesc vinătoarea şi artele ce 
au sărbat-o, ar fi cei d'intăi cari s'ar căi şi sar vindeca 
de o aşa greşită aplecare, cind ar cugeta că în toată acea 
gămadă de artişti iluştri, cari aŭ așternut, trei secoli dea 
rîndul, toți păreţii laliei cu nemuritoarele lor picturi, 
nu s'a găsit măcar unul care să se fi dedat a zugrăvi mai 
cu plăcere scene de vinătoare. | 

Spre a găsi in Italia picturi vinătoreşti de un merit oare 
care, în număr mai considerabil, trebue să ne repurtăm 
în, timpii antici, pe cînd se vede că artiștii pompeiani şi 
romani aflau mai multă mulțumire de a decora zidurile 
cu subiecte reprezentind luptele oamenilor cu fiarele și cur- 
sele ce ei le întindeau. 

Printre picturile antice de această natură ce s'au păstrat 
pînă în timpii moderni, datorim o înduoită atențiune acelora 
din sala mormintală ce s'a descoperit la 1674, acum tocmai 
ducă sute de ani, întrun mal de pe calea Flaminia, la o 
mică distanță de Roma și în care se aflau sarcofagele lui 


1) Suetonii Vita Octavii Augusti XXV. El spune că acest împărat 
avea obiceiu a zice că este tot-d'a-una mal bine ca omul «să se gră- 
bească încetinel» — Festina lente! — 

Quintus Nasonius Ambrosius şi al femeii sale, Nasonia 
Urbica, urmaşi, după cum se crede, ai nenorocitului poet 
Ovidiii Nasone, carele a murit exilat pe țărmurile sălbatice 
ale Mării-Negre, fără ca mina-i, dibace pe coardele lirei 
latine, să se fi putut deprinde a încorda arcul sarmatic, 
Moris an oblitus patrii, contendere discam 
Sarmaticos arcus, et trahar arte loci 21) 


Un interes înduoit se leagă de picturile din mormîntul 
Nasonilor?), findcă, pe de o parte ele sunt din cele mai 
bune printre puţinele rămășițe ale artei picturale din an- 
tichitate şi pe de altă parte, fiindcă scenele vinătoreşti re- 


1) Ovidii Pontica I. v. v. 59—50 : 

«Uitînd obiceiele patriei, învăţa-voi să încordez 

Arcurile sarmatice şi trăi-voi dupe chipul lacului 2» 

Poetul Ovidiu a petrecut anii săi de exil şi a murit în cetatea Tomi.. 
pe Marea Neagră, care fără înduoială era la satul Anadolkioi, aproa- 
pe de Kiustenge. Vezi A. Papadopulo Vretos, La Bulgarie ancienne 
et moderne. (St. Peterbourg, 1836) p. 119—146 şi 186. — Sa făcut, 
multă dezbatere în trecut despre situațiunea cetății Tomi şi despre 
mormîntul lui Ovidiu, pe care mai mulţi ar fi pretins a-l fi desco- 
perit în deosebite locuri ale Ungariei, Podoliei și Rusiei meridionale. 
Vezi pentru această chestiune, viaţa lui Ovidiu, scrisă de J. Masson 
(Amsterdam, 1708) şi de Cavalerul Rosmini (Milan, 1821); dizertațiunile 
«De Ovidii exsilio et sepulchro» (de Rabne» şi de Vi/lenaye) în edi- 
țiunea complectă şi anotată a operelor poetului, publicată de N. E. 
Lemaire, (Paris, 1824) vol. VIII; şi A. Deville, Essai sur lexil d'O- 
vide. Paris, 1859). — In Demetrii Cantemiri, «Descriptio Moldavie» 
(edițiunea latină, tip? de Societ. Academ. Romin., Bucureşti, 1872),. 
sunt cîteva fraze şi mai multe note dezvoltate ale ilustrului autor 
asupra locului de exil al lui Ovidiu, pe care unii laŭ crezut a fi 
Akermanul sai Cetatea Albă, alţii Chilia, amînduoă în Buceagul Ba- 
sarabiei. (Cap. III, pag. 9. — IV, pag. 19 — 21). 

2 Picturile din bolta Nasonilor nu mai există în ființă ; ele au fost 
însă publicate de Bellor, Le pitture del sepolcro de’ Nasoni, disegnate 
et incise da Pietro-Sant Bartoli e descritte. Roma. 1680. în folio- 
stamp. XXVI-XXIX. — Vezi şi «Oeuvres choisies des peintres de 
lantiquité. Paris, 1846.» stamp. 101—104. 

prezentate in ele ne pun dinaintea ochilor curioase moduri 
de vinătoare. 

Aceste picturi ocupai patru compartimente pătrate pe 
tavanul boltei şi corespundeau fiecare cu cîte o grupă de 
două figuri alegorice, simbolizînd cele patru timpuri ale 
anului. Cu primăvara se îmbina vinătoarea de cerbi; cu 
vara cea de lei; cu toamna, cea de pantere şi'n fine com- 
partimentul iernei era ocupat de o vînătoare de mistreți 1). 

Cele ducă dintii, adică vinătoarea de cerbi şi de lei, 
se petreceaii în păduri îngrădite cu zăbrele. Un cine go- 
nește un cerb şio ciută, urmăriţi şi de un vînător pe jos, 
carele opreşte de zgarda numită copula, pe un al duoilea 
copoi. Alt vinător cu sulița, pindeşte animalele la mar- 
ginea țarcului. 

Vinătorii de lei sunt mai numeroși; ei aŭ toți paveze 
mari rotunde, din dosul cărora se ascund, lipiţi unii de 
alţii. Una din fiare se răpede întăritată asupra acelor miş- 
cători păreţi de metal; dar cealaltă a isbutit a dobori 
jos pe un vinător şi-l striveşte sub propriul lui scut, pe 
care ea calcă cu o feroasă mîndrie. 

Tot cu paveze şi cu ţăpoaie, venabula, sunt înarmați și 
vînătorii de pantere, cari închid şi rostogolesc pe animal 
întrun cerc de scuturi late și solide; dar ei și mai mult 
se bizuie, spre a prinde şi a ucide fiara, pe o cursă în 
formă de ladă pătrată în fundul căria a pus o oglindă. 
Pantera, turbată de mînie, își zărește deodată chipul res- 
frînt pe fața lucioasă a sticlei; ea stă şi se miră, 


Dr. = . e e au, Ea Gee, decit sotul ei Zè- 
firul maï răpede ; mînia ei pe toate strălucitoarele ei pete se 


1) Acest al patrulea compartiment s'a dărimat îndată dupe deschi- 
derea boltei. Desemnul publicat de Bellori este dintr'o altă descope- 
rire făcută la 1672 în Roma,fîn grădinele Sertoriane, sub muntele 
Celius. 


Al. Odobescu. — Opera complete. f. 12 

resiiră şi, gata a înghiţi în adînca ei gură pe vînător, ea se 
opreşte dinaintea chipului ei resfrînt în oglindă» 1). 


apoi se asvirlă răpede spre dinsul şi iato prinsă în cap- 
cană, unde o ajunge la sigur darda vînătorului, care sta 
pitit d'asupra oglindei. 

In timpii noştri, oglindele slujesc vînătorilor francezi ca 
să prindă nevinovate ciociîrlii. Dovadă că în tot-d'auna şi 
pretutindeni, oglinda cu mincinoasele-i străluciri, ameţeşte 
şi pe vesela păsărică şi pe fiara sălbatică, şi pe naiva 
Margareta a lui Faust, 

Al! je ris 
De me voir si belle en ce miroir! 2). 


și pe bătrîna cochetă, care, în doru-i plin de faraon, 
trăncănește verzi şi uscate, bună-oră ca versuri de acestea: 


Plingi, oglindă, plîngi cu mine! 
Nu găsim ce mai cătăm! 

Cînd mă văz acum în tine, 
Amînduoă ne'ntristăm. 


1) Claudiani de Raptu Proserpina, III. v. 262—268 : 


remit illa marito 
Mobilior Zephyro, totamque virentibus iram 
Dispergit maculis, jamjamque hausura profundo 
Ore virum, vitreæ tardatur imagine forme ; 


2) Aceste versuri franceze sunt din libretul operei Faust jpus pe 
muzică de Gounod; în drama originală a lui Goethe, oglinda Marga- 
retei este însemnată numai ca un joc de scenă; apoi și vecina Marta 
deşteaptă cochetăria tinerei fete cu aceste cuvinte: 


«Komm du nur oft zu mir, heriiber, 

Und leg'den Schmuck hier heimlich an; 

Spazier' ein Stiindchen lang dem Spiegelglas vorüber. 
Wir haben unsre Freude dran ;» — 


«Vino tu maï des pe la mine încoace 

Şi pune aci pe ascuns podoabele pe tine, 
Primblă-te ca o oră pe dinaintea oglindei, 

Și să vezi ce mulțumire o să avem şi dintr'atita». 

Tu văzuşi, văzușşi, oglindă, 
Frumuseţea 'mi răsărind, 
Şi cu 'ncetul eclipsîndă, 
O vezi iarăşi apuind! 


În zadar colori silite, 
Frumuseţi de 'mprumutat; 
În zadar sunt îngrijite 
Nişte flori ce s'aă uscat!!). 


Dar ce stăm să ne bocim cu baba, în stihuri vrednice 
de ale ei «colori silite, frumuseți de împrumutat». Dacă e 
vorba de oglindă și de amăgirile ei, să ascultăm mai bine 
cum-ciripeşte muza «plină de muri şi de dulceaţă» a clu. 
cerului Alecu Văcărescu, luceafăr trecător din secolul din 
urmă, pe care sai grăbit a-l stinge duşmanii gloriei ro- 
mîneşti, chiar in zorile vieţei sale şi în primul susur ma: 
tutin al poeziei noastre naționale. 

Poate că strofele ce am să transcriii nu vor fi tocmai 
la locul lor aci, în fumul de praf de puşcă cu care eŭ 
tămilez deocamdată cartea ta, dar în tot cazul, fragetul 
archaism al acestui «cîntic de lume» va fi ca o sorbitură 
de apă limpede şi răcoroasă, după hapul de trudnică și 
băbească versificaţiune ce te făcui să înghiţi: 


Oglinda cînd ţi-ar arăta Ochii în ea cînd ţi-i arunci, 
Intreagă frumuseţea ta, De tot se 'mtunecă atunci, 
Atunci şi tu ca mine, Şi de te şi arată, 
Te-ai închina la tine. Iar nu adevărată. 
N'ar fi mijloc să te priveşti D'aceia nu da crezămînt 
Asemenea dură cum ești, Oglindei, ce cu scăzămînt 
Şi idolatrie Îţi face înşelăciune 
Să nu'ţi aduci tu ţie! Şi tot minciuni îţi spune, 


1) « Cocheta bătrină la oglindă», poezie pe care a publicat'o, — nu 
prea ştii de ce, — Lord Stanley, în eleganta sa carte: «Fleurs de la 
Roumanie, recueil de poésies anciennes et modernes. Hertford (An- 
gleterre) 1856». — Se vede că filoromînul englez n'a voit să uite, 
printre florile Rominiei, nici chiar: «Nişte flori ce s'au uscat». (Nota 
duš Odob.). Poezia e a lui Cezar Bolliac. (Nota Red.). 

Ci cîtă eşti să ştii de vrei, În ei te cată să te vezi 
Dă crezămînt ochilor mei, Intocmai pe cît luminezi 
Piind-că nu te 'nşeală, Şi dintr'a lor vedere 
Nici fac vre o greşeală; Vezi cîtă ai putere! 


Crede-i, săracii, cînd îți spun 
—Că numai ţie se supun, 
Şi că tu eşti din fire 
A lor Dumnezeire!1) 


Acum dacă lumina oglindei, în nestatornicia reflectelor 
sale, ne-a preschimbat priveliştile vinătoriei în imagine 
amoroase, noi să profităm. fără zăbavă de învățăturile lui 
Darwin şi, din sfera Selecțiunii naturale, să ne înapoiem 
iarăşi privirile asupra Concurenţei vitale. Aceasta ne va fi 
cu atit mai lesne, cu cit al patrulea tabel antic, cel care 
reprezentă vînătoarea de mistreţ, ne face să intrăm cu to- 
tul în focul acţiunii vînătoreşti, in medias res. 

Un vier urieaș fuge urmărit de un călăreț cu două su- 
lite în mini, de alți patru vinători cu țăpoaie şi cu săgeți, 
de cîni, unul liber și altul oprit de sgardă; în fața vîna- 
tului se prezentă doi juni, unul cu arcul încordat, celalt 
cu sulița îndreptată spre fiară. Toţi'aleargă, toţi strigă, 
toți sînt aprinși de cea mai fieroasă turbare 2). De nu s'ar 
deosebi, pe supt această mişcare, sobrietatea de linii a 


1) Poeziile lui Alecu Văcărescu, fiul banului Ienăchiţă şi tata lui 
Iancu Văcărescu, sunt cele mai multe inedite; abia dacă vre o cîte- 
va s'aii păstrat în memoria vechilor lăutari. Însă fiiul poetului le adu- 
nase şi, dacă va vrea Dumnezei, peste puţin voi isbuti a le publica. 
Viaţa acestui poet, perdut, — omorît negreşit în exil, — în vreo ce- 
tate de peste Dunăre, la vîrsta de 32 de ani, e un întreg romanț, pe 
care am de gind să'l povestesc cînd voi scoate la lumină poeziile 
ce aŭ mai rămas de la dînsul. Nu mă tem a zice că pînă acum nici 
un poet romîn n'a avut mai mult foc şi mai multă grație. Aceste 
cualităţi răsar scînteieteare, prin limba învechită şi une-ori azi chiar 
ridiculizată a versurilor sale. 

2) Toate cualitățile acestei picturi şi poate chiar mai multă miş- 
care, mai mult foc, se găsesc întrun baso-relief antic din Muzeul 
Capitolin, la Roma, (sala, împăraţilor), în care se vede un vier uriaş 


în 


artelor antice şi oare care imperfecţiuni de forme care de- 
notă o epocă de scădere, s'ar putea crede că acest episod 
a fost schițat de penelul energic al lui Rubens. 

Căci şi acest domn al pictorilor flamanzi a zugrăvit scene 
de vinătorie, în care fiarele sălbatice, mistreți, tigri, lei, 
ba chiar ipopotami şi crocodili, intră în luptă cu omul. 
Sint însă mai ales scene fioroase, în care geniul semeţ 
al maiestrului a dat vînătorii un caracter cu totul eroic 
saŭ tragic, deşteptind admiraţiunea atit prin spăimîntătoarea 
încăierare a luptătorilor, cît şi prin energia pozelor, prin 
virtoşia musculaturii lor şi prin vioiciunea coloritului 1). 

Un fior îţi trece prin vine cînd vezi întrun tabel al 
lui Rubens, pe un cavaler numid sifişiat de creștet şi de 
umăr, de către um leu puternic care i-a sărit în cîrcă şi 
s'a stircit pe şoldul armăsarului negru ce se ridică îngro- 
zit pe picioarele-i de dindărăt. Fiara aurie mușcă"din umă- 
rul călăreţului; un răcnet groaznic ese din buzele căscate 
ale acestuia ; fața "i e învinețită de spaimă şi de durere; 
ochii îi sînt holbaţi; din mînă "i scapă lancea. 

Dar aci artistul a trecut peste hotarele vinătoreşti ; căci 
ne-a pus supt ochi o dramă de cele care, şi dacă ațiță 
vitejia eroilor, însă îngheață îndrăzneala simplilor vinători. 
Acestora le place ca cel puţin printre primejdii, să se în- 


` 


împresurat şi atacat de şease vinători şi de trei cîni. Un june, de la 
spate, a tras cu arcul într'insul; alți doi, din care unul poate fi Me- 
leagru, îsi infig lăncile lor în şelele lui; o femeie călare — poate chiar 
Atalanta, — îl isbeşte şi ea cu sulița; în față-ï un bărbat mai în vir- 
stă, — Telamon, se crede, — ridică baltagul ca să-l lovească în creştet. 
Un servitor a căzut supt dobitoc, oprind de sgardă un copoi; cei- 
Jalți doi cîni, din care unul molos, saltă ca să'l apuce de rît. Acest 
frumos monument poartă numirea mistrețului din Calidon. 

1) Petre Paul Rubens, cel mai mare pictor al școalei flamande, 
născut în Colonia la 1577 şi mort la 1640, a produs, printre sutimi 
de tabeluri de tot telul, cîteva subiecte de vinătoare, care se află 
azi prin galeriile de la Munich, Drezda, Marsilia și în citeva colec- 
ţiuni particulare din Englitera ; apoi sînt de la dinsul o mulţime de 
desemne cu subiecte vinătoreşti, chiar și în colecţiunea Luvrului. 

trevază izbinda lor. Numai în asemenea caz, se poate aplica 
cualificațiunea de curat vînătoresc, unui tabel sai ori-cărui 
alt obiect de artă. Acolo unde fiara rămine învingătoare 
şi vînătorul este sacrificat, se poate zice că artistul a eşit 
din sfera artelor vînătoreşti şi opera lui inspiră un interes 
de groază care sfiîşie toată armonia regulelor cinegetice ; 
aceia este o notă discordantă în muzica vinătoriei, o gre- 
șală de ortografie în gramatica eï. j 

In secolul nostru, un pictor francez cu talent de frunte, 
Horace Vernet, a reînoit în pînzele pe care a zugrăvit 
vînătorile de lei și de mistreți din Algeria şi din Sahara, 
emoţiunile unor scene în care primejdia situaţiunilor joacă 
un rol de căpetenie; dar fiind însuși el vinător, s'a ferit 
de a comite incorecțiuni anti-vinătoreşti ca Rubens, şi ta- 
blourile lui, aşa vrednice de admirat, aŭ toate acel caracter 
care chezășueşte în tot d'auna vinătorilor, o superioritate 
măgulitoare asupra fiarelor vinate !). 

Un tabel de vinătoare africană al lui Horace Vernet e 
ca o povestire a vestitului ofițer francez Jules Gerard, 
carele în unsprezece ani petrecuţi în Algeria, a împușcat 
douăzeci şi cinci de lei și a cîștigat astfel meritata po- 
reclă de «ucigătorul leilor» 2). Chiar basme d'ar fi cîte po. 
vestește vînătorul şi cîte zugrăvește artistul, tot pare că 
te scuturi la ideea că omul se joacă aşa lesne cu viaţa 
sa, pentru un simplu gust de vinător; dar cînd citeşti sau 
priveşti, mult nu trece şi afli sai cel puţin ghiceşti că 


1) Horace Vernet, născut la 1789, mort la 1863. Dintre numeroasele 
lui tabeluri de tot felul, alegem pe cele de vinătoare: el a expus în 
anul 1886, «Vînătoarea în pustiul Sahara din 28 mai 1833»; la 1839 
«Vînătoarea de lei în Metige»; la 1855, «Vînătoare de mufloni (ber- 
beci sălbatici) de către Marocani» ; «Intorcerea de la vinătoarea de 
lei» ; «Vînătoarea. de Mistreţi în Sahara». A mai făcut şi numeroase 
gravuri reprezentind subiecte de vînători europene. 

2) Jules Gerard, născut în 1817, a descris vînătorile sale în două 
volume foarte interesante : «La Chasse au lion», 1855 şi «Le tueur 
de Lion ». 1858. Dl. Alfred Poissonnier şi Vicomtele Adolf d'Hou-, 
detot aŭ scris biografia lui. 

fiara cea primejdioasă este mai în pericol decit omul, că 
ea are să pice învinsă de al ei prigonitor, şi atunci îndată, 
încrederea, bucuria, ba chiar şi mîndria se deşteaptă toate 
de odată în inima-ți, acum liniştită şi mîngăiată. Atunci 
zici cu încredințare: «lată un frumos tabel vinătoresc.» 

Aceste considerațiuni pot să-ți pară a fi idei metafizice 
cam confuze, — adică cum am zice, după un termin in- 
ventat şi pus la modă de un vesel şi spirituos invalid al 
vinătoriei, cam filozofie absolută 1), — eŭ însă stăruiesc a 
crede că, şi dacă nu ştiii eŭ bine să lămuresc aceste idei, 
sar putea totuşi stabili în principii că precum arta vi- 
nătorească consistă numai din reguli care fac pe vină- 
tor să învingă pe vinat, şi nu vice-versa, tot aşa şi ope- 
rile literarii sai plastice nu se pot cualifica cu titlul de 
cinegetice, decit atunci numai cînd ele prevăd neîndu- 
loasa victorie a vinătorului, chiar şi dacă uneori ele ar 


!) «Filozofia absolută!» Această minunată ştiinţă nouă o cunosc 
şi o preţuiesc cîţi aŭ petrecut şi aŭ ris în vesela societate a d-lui 
Iancu R......, nepot al răposatului Eliade Rădulescu; din feluritele 
daruri ale unchiului, dînsul a moştenit pe acela neaoş-romînesc de 
a şti minunat să păcălească cu vorba pe cei slabi de îngeri. Dintre 
nenumăratele anecdote glumeţe ale nepotului săi, Eliad, întrun ar- 
ticol din «Biblioteca portativă» (vol. II, București, 1860, pag. 253 şi 
urm.), ne povesteşte cum ela dat pe bete, într'o zi, pe unul din acei 
lingăi, nătîngi și morocănoşi de Ardeleni, cari trec uneori dincoaci 
de munţi în cualitatea de profesori, proaspeţi scăpaţi din cîte un 
gimnaziii unguresc, lăudîndu-se că «li a fost succesu de deplean a ab- 
so.vere prelectionile la filozofia, necum şi cursurile teologali; ergo 
se recomândăluiesc că 's batăr teologi şi filozofi absoluți», numai buni, 
ca să timpească cu neştiinţa lor fumurată pe bieţii copilaşi de pe 
aci. Căntărind numai dintro clipă arma filozofului săi, păcălitorul 
nostru, viță de tirgoviştean bun de gură, îl luă la retec şi, lăudîndu- 
se că şi dînsul a studiat adinc filozofia, mai ales în limba engleză, începu 
ca probă de ştiinţa şi de sistema sa filozofică, să'i toarne, cu o lim. 
buţie modulată pe intonări de cele mai convigătoare, o vijelie de de- 
finițiuni și de formule cam de felul următoarei: — «Pentru mine; 
domnule filozof, simţirea este un fluid individual, care redus la cea 
mai simplă expresie, printr'o implusie comunicativă, şi făcînd prin 
hipotenuză o tangentă prin fibrele simţitive, străbate prin toate liniile 

atrage un oare care interes de milă sau de admiraţiune 
asupra vînatului persecutat. 

Admiţînd o asemenea definițiune pentru toate ramurile 
de bele-arte care se ocupă cu ilustrarea vinătoriei, acum 
să trecem în revizuire pe toți acei pictori din diferite şcoli, 
cari se numesc mai special fictori de vînătoare. 

Dacă Italia şi cu dinsa Spania, remîn mute la fanfarele 
de chiămare ale vînătorilor 1), apoi şcoalele flamandă, olan- 
deză, franceză, germană şi engleză răspund toate la apel 
şi fiecare din ele se prezentă cu unul sai mai mulți ar- 
tiştă însemnați, avind această specialitate. În Flandra găsim 
pe Francis Snyders, amicul şi conlucrătorul lui Rubens; 
in Olanda pe Filip Wouwerman, pictorul de cai şi mai 
ales al calului bălan; în Franţa, pe Francois Despor- 
tes și pe J. B. Oudry, cari aŭ fost pictorii oficiali ai 
vînătorilor date de regii Ludovic al XIV-lea şi al XV-lea; 


paralele ce se unesc din natura lor într'un punt, şi prin simţibilita- 
te produc toate senzaţiunile, toate simțimintele sentimentalismului 
celor cinci simțiri ce simțualmente funcționă prin cele cinci simţuri 
şi cad toate în sinteza perpendicularei spre a se manifesta spiritului 
uman printr'o fosforescență supranaturală a intelectului simţitor». 

După un val-vîrtej de felul acesta, bietul ungurean, zăpăcit şi uluit, 
rămase însă bine încredințat «cum că onoratul şi măritul domn Iancu 
este aprieat a fire cu mult mai protund şi mai absolut filozof decit 
dinsul, de bună samă că încă știuse mintenaș a subtșternere şi a res- 
picare certe materie filozofice tare încălcite, întru a cărora esenţie 
perceperea intelighenţei sale nece-cum nu potuse bene a resbatere», 
— Judicaţi acum d-voastre, onoraţi cititori, care din doui era mai 
tare în «filozofie absolută !» 

1) Zicînd acestea nu voim a înțelege că niciodată, nici un pictor 
italian saii spaniol n'a reprezentat în vre-un tabel al săii, scene de 
vînătore. O asemenea aserțiune ar fi foarte lesne de răsturnat. Zicem 
numai că nici Italia, nici Spania maŭ avut vre un pictor ilustru care 
să se fi dat întrun mod cu totul special la pictura vînătorilor. 
Nu se poate numi «pictor de vinători» boloniezul Domenico Zam- 
-pieri, ce "i zic şi Dominichino, (1581 — 1641), fiind-că într'o zi a avut 
graţioasa inspiraţiune care a produs frumosul tabel, de un aspect cu 
totul antic, ce se numeşte «Vînătoarea Dianei» şi care se vede în 
galeria Borghese din Roma. La marginea unui crîng şi pe malul 

în Germania, pe J. Elias Ridinger, portretarul vînatuluï 
înjunghiat de prințişorii şi de grofii nemţeşti din secolul 
din urmă; în Englitera, trăieşte încă Sir Edwin Henry 
Landseer, carele a înfipt cu penelul pe pinză, cele mai 
frumoase şi mai originale tipuri de cîni englezeşti şi a 
poetizat moartea tragică a cerbilor măreţi din poienile îno- 
rate şi din bătăriile fantastice ale Scoției. 


VIII. 


În acest şir de artişti, care se destinde peste un spaţii 
de trei sute de ani, avem ca şi o istorie întreagă a pic- 
turei vinătoreşti, a deosebitelor faze prin care ea a trecut; 
se pare că destinele aŭ voit ca, în timpii moderni, această 
ramură a artei, bogată şi variată în identitatea ei carac- 


unei ape, în care se scaldă şi se joacă două fragede zîne, şeapte 
nimfe pădureţe se întrec cu săgețile care de care să nimerească 
mai bine o porumbiță, pusă drept țel pe vîrful unei prăjini. Diana 
stă în fund, la mijlocul pinzei, şi le arătă preţurile luptei, care sunt 
un arc de aur şi o faretră de purpură. Din dosuii, alte nimfe privesc 
curioase; una pe malul apei, se descalţă ; alta opreşte în loc ogarii. 
În depărtare se văd mai multe figuri luptîndu-se, sunind din bucium, 
alergind şi purtind, atîrnată de birnă, o căprioară ucisă. La o parte 
se zăresc capetele a doi păstori, pitiţi în tufiş ca să asiste nevăzuţi 
la jocul zeiţilor. Opera Dominichinului e plină de grație, de frăge- 
zime, de mişcare. 

Nu se poate iar numi «pictor de vînătoare» nici spaniolul Don 
Diego Velasquez (1599 — 1660) «pintor de camera», mareşal şi amic 
al regelui Filip IV, fiindcă în peizagiul numit «O vedere la Prado», 
din Museo de Rey de la Madrid, a zugrăvit cu penelul său energic 
şi realist o încăierâtură înfuriată de oameni, de cai şi de cini, vînînd 
mistrețul; nici fiindcă într'un tabel din galeria naţională din Londra, 
unde figurează regele călare cu toată curtea sa, a schiţat asemeni o 
vinătoare de vieri; nici fiindcă în mai multe alte portrete ale lui 
Filip IV sai ale infantului Don Carlos Baltazar, i-a prezentat în 
costum de vînătoare, cu arme în mînă şi cu cîni în preajma lor. 

Acestea sunt flori gingaşe, răsărite ici şi colea, pe cimpul năpustit 
în Spania şi în Italia al artelor vinătoreşti; dar cu o floare nu se face 
primăvara, nici cu un tabel sau două, o şcoală de pictură. 

teristică, să încolţească pe rînd şi să poarte rod treptat 
în fiecare din ţările culte ale nordului Europei, fără ca 
intr'însa să se ivească vre-un interval de amorţire. Ca ra- 
mura aurită a zeiței de sub pămînt, abia un penel con- 
sacrat Dianei începea a şovăi în mina artistului îmbătrînit, 
şi altul răsare subt o climă vecină, ca să întreţină tot vie, 
admiraţiunea pentru estetica vinătorească; 


Primo avulso non deficit alter 
Aureus, et simili frondescit virga metallo. 1) 


După ce, în timp de mai mulţi secoli, vînătoria n'a avut 
alți interpreţi plastici decît pe migăloşii miniaturişti, cari 
înluminâă cu poleiele şi cu văpsele cleioase, mulțimea de 
manuscripte, după care castelanii secolului de mijloc în- 
vățaŭ, prin citire şi prin exemple zugrăvite, regulele în- 
semnate în cărţi vestite pe acele vremuri, precum «De arte 
venandi cum avibus», scrisă de împăratul Germaniei Frie- 
deric al II-lea, «Le livre du roy Modus et de la royne Racio». 
«El libro de la Monieria que mando escriver el rey Don 
Alonso de Castilla y Leon», «Les deduitz de la chasse des: 
bestes sauvaiges» de Gaston Phoebus, pe care nu Lai trecut 
nici tu cu vederea, şi încă altele 2), care au constituit mult 


1) Virgilii Æneid. VI v. 143 — 144: 


«Rupînd una, nu lipsea alta 
tot de aur, și ramura înfrunzea de acelaş metal !». 


2) Cartea împăratului Frederic al II-lea, fiiul lui Frederic Barbăroşiă 
(1191 — 1250), a fost mai întii tipărită la 1596 de Velser (Augusta 
Vindelicorum, adică Augsburg). I vol. în 80, şi mai complectă de Jos. 
Gott. Schneider, la Lipsca, 1788— 89, 2 vol. în 4. — «Le livre du 
roy Modus (et de laroyne Racio),» tipărit mai întîi în Chambery, la 
1486, în fol. got., a fost reprodus, cu o prefaţă de D-l Elzear Blaze, 
Paris, 1839 în 80, cu 50 stampe. Am menţionat mai sus opera lui 
«Gaston Phoebus», comite de Foix. Cartea spaniolă «Libro de la Mon- 
terias, scrisă dupe ordinele regelui Alfons al IX-lea, învingătorul 
Maurilor la batălia del Salado, a fost tipărit de Gonz. Argote de 
Molina, la Sevilia, 1582, in fol. — Voi mai adaoge la această listă. 
de bibliografie archeologică a vinătoriei încă două cărți curioase : 


* 

timp toată literatura şi toată arta vinătorilor, apoi tocmai 
în secolul al XIV-lea, artişti adevăraţi începură a se ins- 
pira din subiecte vinătoreşti. 

Am spus în ce mod, mistic sai dramatic, Albert Dürer 
şi P. Rubens aŭ conceput asemenea subiecte. Ei aŭ fost 
fără înduoială bărbați de genii, dar nu se pot numi curat 
pictori de vinătoare. Altora, mai puţini geniali, dar nu mai 
fâră talent, li se cuvine un titlu așa special. 

Sunt aceia chiar despre cari am zis adineauri că, în 
răstimpul de trei secoli, din al XIV-lea şi pînă acum, şi-ati 
trecut din mină în mină fitilul învăpăiat al operilor de 
artă cinegetică, 

Et, quasi cursores, vitai lampada tradunt!) 


In fruntea lor timpul a pus pe flamandul Francis Sny- 
ders 2), cel care a lucrat alături cu marele Rubens şi a 
ìmpărțit cu dinsul meritul multor picturi în care Rubens 
făcea figurele omeneşti, iar Snyders animalele, fără ca 
acestea să dea de ruşine productele eşite din mina fai- 


una, fiindcă este opera unui rege al Franciei şi vînător vestit, «La 
chasse royale par Charles IX, roi de France». Paris. 1625, in 80, cu 
stampe; şi alta, fiindcă ne descrie vînătorile cu şoiinii, nu numai în 
occident, dar şi la Grecii bizantini şi la Turci: «Falkneklee, beste- 
hend în drey ungedrukcten Werken uber die Falknereis Î. Das Fal- 
kenbuch (türkisch). — 2. ‘l:pxzosopiov, das ist die Habischtslehre. — 
3. Kaisers Maximilians Handschrift über die Falknerey . . . aus dem 
tiirkischen und giechischen verdeutscht und herausgegeben von Ham- 
mer-Purgstall». Wien. 1810, in 89, cu stampe. 

1) Lucretii De rerum natura, II. v. 79: Şi ca alergătorii, își trec 
facla vieţei». Această vestită şi frumoasă imagine o prezentase mai 
nainte Platon, leg. VI: xatázsp hopa tòy Bd zapadiâdvrac 
UNS S$ dv 

) Francis Snyders (1579-1649) a fost pictor al regelui Spaniei Filip 
III şi al archiducelui Albert din 'Țările-de-jos. El a făcut tabeluri de 
vinătoare, animale şi nature moarte; cele mai principale sunt în ga- 
leriile Belvedere din Viena, Luvru din Paris, Ermitagiu din St. Pe- 
tersburg, din Bruxela, Anvers, Amsterdam, Haga, Munich, Dresda şi 
Florenţa. Vinătorile lui de mistreți sunt cele mai faimoase. 


- 

mosului maiestru. Viaţa care ferbe în oamenii lui Rubens 
mișcă cu aceiași vigoare şi pe fiarele lui Snyders. Ochii 
lor scînteiază, nările lor răsuflă, fălcile lor spumegă, botul 
lor căscat e jilav de sînge, şi cînd artistul ne arată cîni 
întărîtați dind năvală asupra unui mistreţ, rupîndu-i şea- 
lele, mușcîndu-l de urechi, lăsînd pe unii dintrînșii spin- 
tecaţi la pămînt, pare că se şi aude răsunetul lătrăturei 
lor, chiălălăitul lor de bucurie sai de durere, grohăitul 
fiarei şi sunetul cornului de vinătoare. Mai bine decît așa 
nu se poate reproduce cu pensula, impresiunea ce resimte 
cîmpeanul care trecînd prin pădure, vede de o dată stre- 
curîndu-se pe lingă dînsul un dobitoc mare și negru, cu 
haita lui de dulăi, urlînd în urmă'i cu turbare. 

Aci se poate mai cu seamă pricepe deosebirea ce există 
intre Snyders, pictor din şcoala flamandă, și artiștii din 
şcoala olandeză, cari au tratat asemenea subiecte. Filip 
Wouverman 1), spre exemplu, în loc de a ne duce chiar pe 
scena dramelor vinătoreşti, ne preumblă numai în preajma 
lor, arătîndu-ne, cînd pregătirile de vinătoare în curtea 
castelului seniorial, cînd popasul în rariştea pădurii, cînd 
vesela întoarcere a vinătorilor isbînditori. El foarte rar ne 
face să fim față chiar la întimplările luptei ; acelea pentru 
noi rămîn afundate în zarea aburoasă a peizagiului. Din 
contra, Snyders ne mînă mereu pe cîmpul de.bătaie, în 
mijlocul vînătorii, în sînul codrilor. Cerbul şi cinii sunt 
actorii de căpetenie ai tabelului său; minutul ce-i place 
mai mult a alege este acela cînd animalul, zădărit de haita 
primenită, își iea inima în dinți și se apără cu desperare 
sau sare d'asupra cîinilor sîngerați, pe cari i-a spintecat cu 


1 Filip Wouwerman, născut în Harlem (1620-1668), a făcut un nu- 
măr considerabil de tabeluri de dimensiuni în genere mici, în care 
- figurează pretutindeni cai, şi neapărat un cal alb. Mai toate galeriile 
publice ale Europei şi mulți particulari posedă tabeluri de ale lui, 
care se vînd acum,— cînd se găsesc, — pe preţ de 10 pînă la 40 mii 
franci unul. Tabelurile falş atribuite lui Wouverman sunt încă şi 
mai numeroase. 

coarnele sale. Acela e şi momentul cel mai dramatic, cel 
mai interesant al vinătorii ; neștiind încă bine cum are să se 
aleagă urma, privitorul își închipueşte că dobitocul, sprin- 
ten, uşor, pe care-l împodobesc chiar armele sale, va isbuti 
poate să scape şi de dinţii aprigi ai dulăilor și de jun- 
ghierul vinătorului care se apropie. 

Wouverman a fost cel d'intii pictor care a ştiut să scoată 
la iveală grația călăriei şi carele, reprezentind mai adesea 
scene cu nobili de la țară, cu cavaleri galanţi, cu vinători, 
a făcut ca în pinzele sale calul să fie în tot dauna figura 
de căpetenie; în mulțimea cea mare de producţiuni ale 
lui, nu se găseşte o singură pictură în care să nu se. ză- 
rească măcar un şold de cal, iar mai cu deosebire un- cal 
bălan. Aşa de mult i-a plăcut a da cailor rolul principal, 
incit chiar şi în vînătorile sale, pictorul măiestru, temin- 
du-se a răschira interesul, mai nici odată nu s'a ispitit 
a înfăţişa cerbul în lupta sa disperată cu cînii, precum aŭ 
făcut Snyders, Oudry şi chiar marele Rubens; el a înţeles 
că atunci cînd cerbul în fuga sa minunată, se avintă ca 
in sbor, d'asupra rovinilor, sai ese din criîng şi se ivește 
un minut prin Cimpie, cu capul uşor plecat pe umeri, cu 
trupul şui şi elegant, cu părul plăviţ, încîntător de graţie și de 
iuțeală, a înțeles că ar fi peste putinţă ca atunci toți ochii 
să nu se ţintească asupră-i şi ca el să nu soarbă la sine 
tot interesul priveliştei. De aceia Wouwerman mai adesea 
lasă a se bănui vinătoarea, saŭ o schiţează în depărtare, 
chiămînd vederea spectatorilor asupra pregătirilor şi urmă- 
rilor acestei plăceri; el îi pofteşte să asiste la Plecare, la 
Băutură, la Popas, saii la acea veselă gustare ce se chiamă 
Intoarcerea de la vînat. Vinătorii, aci înghit un pahar mai 
nainte de a se porni, aci se odihnesc pe iearbă verde, cu 
caii lingă dinşii, aci iar sosesc voioșşi, sunînd fanfarele lor 
de izbindă. Damele, grațios plecate pe şelele lor de catifea 
neagră, se uită cum șoimii se răped în aer pe păsărelele 
spăimintate; una din ele s'a depărtat în taină spre pădure 
şi după dinsa aleargă, în fuga calului săi alb, un galant 

cavaler, ducindu-i vălul pe care ea l-a uitat atirnat de 
craca unui copac; tocmai în fund, pe marginea pădurii, 
se zăresc, prin ceața umedei Olande, ciînii urmărind un 
cerb abia profilat. 

Pictorul din Harlem, ca odinioară francezul Jean Gou- 
jon, sculptorul Dianei de Poitiers, a privit vînătoarea, nu 
ca Snyders, pasionatul iubitor al sălbaticei naturi, ci o- 
glindită prin razele mai line ale unui prism de elegantă 
curtenie. 

Tot astfel învăţăturile mîndrului amic al lui Rubens, tre- 
cînd peste o generaţiune în mintea unui alt pictor de vi- 
nătoare, francezului Francois Desportes!), aŭ luat şi aci un 
caracter mai puţin sălbatic, mai potolit. Pornirile impe- 
tuoase ale lui Snyders se preschimbară în mișcare, sub 
penelul lui Desportes ; furia ce întipări acela în chipurile 
de animale se prefăcu, la acesta, într'o vioiciune tot aşa 
de veridică, dar mai puţin întăritată. Ce era foc şi zor 
pe pînzele maiestrului flamand, deveni graţie naturală și 
vioaie pe ale discipolului francez. Snyders zugrăvise, ală- 
turi cu amicul săă Rubens, vinători la care se cerea o ini- 
mă de viteaz. Desportes reprezentă petrecerile vinătoreşti 
ale curţii şi ale domnilor ce o înconjuraii. Cu toate aces- 
tea, în tabelurile lui, caracterul vinătoresc este cu mult mai 
bine marcat decît în ale lui Wouwerman ; el nu se sfieşte 
a umple un cadru întreg cu chipul sbirlit al unui lup, apă- 
rîndu-se crîncen în contra unei întrege droaie de cîini, 
cari îl înhaţă de git, de urechi, de coamă, de pulpe, de 
pre unde-l pot apuca. Botu-i rînjit le arată colţi amenin- 
țitori şi limba, de goană multă, îi iese uscată din gitlej. 


1) François Desportes (1661 — 1742) pictor francez, şcolar al fla- 
mandului Nicasius, carele învățase pictura de la Snyders. Tabelurile 
lui de vînătoare, portrete şi animale, sunt destul de numeroase (23) 
în galeria Luvrului; apoi se mai găsesc şi în muzeele de la Lyon, 
Grenoble, Rouen, Valenciennes, Nancy. Vezi Clement de Ris. «Les 
musées de Province». — Mai multe casteluri regale aŭ iost decorate, 
în parte, de Desportes: Fontainebleau, Versailles, Trianon etc. 

Negreşit, amice, că pe cind te aflai şcolar în Paris, vei 
fi rătăcit uneori duminica, — cînd ploua afară sau mai 
ales cînd vintul fluiera în pungă — prin lungile săli ale 
Luvrului, căptuşite cu tabeluri din școala franceză. Nu se 
poate atunci ca tu, avînd fără înduoială de copil instin- 
ctul vinătoriei, să nu te fi oprit cîte o dată dinaintea vre- 
unei pînze pe care se văd frumoşi cîni de vinătoare, pre- 
pelicari, copoi şi alte soiuri, stînd cu îngrijare prin bălă- 
rii, un stol de potirnichi, sau scu/înd răpede o păreche 
de fazani cu penele aurii. Acela a fost un Desportes, 
dacă nu cumva va fi fost o operă a lui Oudry, căci amîn- 
doui acești pictori şi-au împărţit, în lunga lor viaţă, fa- 
voarele curții Franciei, zugrăvind toate vinătorile regale 
și portretînd pe rînd toți cînii cei mai aleși din haitele de 
la Rambouillet şi de la Compiègne. Se zice că Ludovic 
al XV lea, ba şi strămoșul sai marele Ludovic al XIV lea, 
se veseleai foarte cînd li se aduceau acele portrete și le 
plăcea să recunoască și să-și aducă aminte numele fie-că- 
ruia din cînii lor de vinătoare: — «Acestea sunt Bonne, 
Nonne şi Ponne!» — va fi zis cu gravitate Ludovic cel 
mare, văzînd cele trei cățele negre și albe, zugrăvite de 
Desportes. — «Aceştia sunt Mitte şi Turlu !» — va fi strigat 
rizind Ludovic mult-iubitul, recunoscînd copoii săi, por- 
tretați de Oudry. 

J. B. Oudry 1), care luă hotărirea de a deveni pictor de 
vinătoare, din momentul cînd într'o zi profesorul lui îi 
zise, văzind cum schițase un cîne: — «Tu n'ai să fii alt 
ceva decit un zugrav de cîini !», — Oudry, care a ilustrat 
cu așa mult spirit şi talent fabulele lui Lafontaine, Oudry 
fu contimporanul sai! oare-cum urmaşul lui Desportes. Nu 
este tocmai lesne a deosebi unul de altul, pe aceşti doui 
artişti ; modul de a vina și întîmplările vinătorii, fiind pe 


1) Jean Baptiste Oudry (1686—1755), şcolar al lui Largillicres, a 
gravat însuşi multe desemne. Tabelurilesdui sunt la Luvru precum 
şi în muzeele din Dijon, Toulouse, Montpellier, Nantes, Rouen, Caen 
etc. Vezi Clem. de Ris. Les musées de Province. 

timpul lor, mai tot mereii aceleaş, subiectele lor de tabe- 
luri se repeţesc neîncetat; apoi amîndoui fuseşe mai la 
aceiaşi şcoală, adică învățase de la elevi ai maiestrilor fla- 
manzi. Cu toate acestea, observîndu-i bine, se văd şi deo- 
sebiri în spiritul lor. Desportes are un talent lesnicios şi 
îmbielşugat; el vede, pricepe şi imită natura mai mult cu 
o graţie naivă decît cu ştiinţă şi precugetare.. Din contra, 
Oudry este cu mult mai priceput, mai dibaci în meşte- 
șugurile artei; el ştie să împarţă mai bine lumina, să 
intocmească mai frumos o grupă; el este întrun cuvînt 
mai academic ; dar prin aceasta chiar, inspiraţiunile-i sunt 
mai puţin vioaie şi coloritu-i mai ofilit decit ale lui Des- 
portes. Pentru dînsul natura e dominată de artă; tigrul, 
sub pinsula lui, se domesticeşte; dar cerbul îşi păstrează 
toată a lui eleganță, căprioara toată gingășia ei şi în ge- 
nere, el știe să aleagă minunat priveliști plăcute pentru a 
grupa într'insele scene de vinătoare. 

Amiîndoui aceşti pictori aŭ trăit foarte bătrîni şi se poate 
zice că ei aŭ fost analiştii plastici ai vînătorilor din secolul 
de mărire al regalității franceze. Pe atunci plăcerile cine- 
getice ale regilor costaii Statu milioane pe fiecare an; 
slujitorii vinătoriei, mari şi mici, formaă o întreagă armată ; 
cînii erau crescuți şi hrăniţi cu miile; pădurile erai păzite 
cu îngrijire ca să fie mereŭ pline de cerbi, de căprioare, 
de lupi şi de mistreți. Toate acestea se făceau cu lux, cu 
pompă, cu o solemnă maiestate. Aşa se cădea marelui 
Rege! l 

Înțeleptul Lafontaine, pentru care Oudry a lucrat minu- 
nate gravuri, povestind despre brotăcelul care 


atît sa umflat 
încît a crăpat, 


a zis, sfìirşind această jalnică dar nefolositoare istorie: 


a 
Le monde este plein de gens qui ne sont pas plus sages. 
Tout bourgeois veut bâtir comme les grands seigneurs ; 

Tout petit prince a des ambassadeurs ; 
Tout marquis veut avoir des pages £2). 


Potrivit cu această slăbiciune a omenirii, prinţişorii ŞI 
margrafii nemţeşti, cei despre cari fără înduoială fabulistul 
zice că se umflai cît puteau ca să aibă ambasadori şi 
pagi, voiră să țină şi ei haite luxoase de vinătoare, ba şi 
un pictor ca să-i ilustreze, ca Desportes şi Oudry pe regii 
de la Versalia. È 

Acesta se întîmplă să fie un om plin de talent în nai- 
vitatea lui, precum se găsesc adesea oameni printre nemți. 
Iohan Elias Ridinger °), născut la Ulm, printre Şvabi, lucră 
neobosit, mai mult de o jumătate de secol, cînd cu pensula 
pictorului, cînd cu plumbul desemnatorului, cînd cu dăltița 
gravorului, ca să reprezente cerbii viînați de nobilii lui 
patroni și animale sălbatice de prin menagerii, și ilustrațiuni 
la fabule copilăreşti compuse de dinsul, şi figuri de călărie 


1) Lafontaine: «La grenouille qui se veut faire aussi grosse que le 
boeuf» : 


«Lumea este plină de oameni cari sint tot aşa de nebuni. 
Fieşte negustoraş vrea să clădească ca boierii cei mari; 
Fieşte prinţişor are ambasadori, 

Fieşte marchiz vrea să aibă pagi». 


D-l G. Sion a localizat această fabulă în «101 fabule», Bucureşti, 
1869, pag. 108, <Broscoiul şi boul». 

2) Iohan Elias R'dinger, (1695—1767). Pe lingă tablourile lui cu 
ulei care sint în genere mici, ela făcut multe desemne; apoi a 
mai publicat în Augsburg şi o mare cătime de albumuri şi de foi 
gravate, printre care vom însemna ca mai remarcabile, pe cele ur- 
mătoare : (Cine n'a văzut, fără ca să ştie poate, d'ale lui Ridinger ?) ' 
«Parfaite et exacte representation des divertissements des grands 
seigneurs». 36 stamp. 1729. — «Représentation des plus remarquables 
cerfs et autres animaux destines a être chassés par les grands seig- 
neurs». 101 stamp. 1768. «Abbildung der jagtbahrem Thieren», 90 
stamp. 1740. — «Entwurf einiger Thiere», 90 stamp. 1740. — Fables 
morales tirées du royaume des animaux», 16 stamp. 1744.—D’art de 
monter à chevals, 22 stamp. 1722.—«Chasseurs au tir et au vol.». 11 
stamp. — Cele mai bune tablouri ale lui Ridinger sînt la Londra, St. 
Petersburg, Lipsca şi Augsburg. 

și de vînătoare cu cînii și cu şoimii. Călătorind din loc în 
loc, el făcea pretutindeni chipul animalelor ce întilnea, 
însemnînd cu scrupulozitate proveninţa lor ; astfel, nu uită 
chiar a scrie pe portretul unei babițe guşate: «Am îm- 
pușcat această pasăre pe Dunăre, între Peterwardin şi Bel- 
grad». P'aci Ridinger era să vie şi pină la noi! 

Dar la nimic el nu fu mai meşter decît la reprezentarea 
vinătorilor de cerbi, pe care le-a înfățișat cu o artă admi- 
rabilă în toate peripeţiile lor variate. A trebuit ca în se- 
colul nostru să apară pictorul englez Landseer 1), cu mă- 
rețele sale figuri de cerbi, dominînd printr'o nespusă putere 
dramatică peizagele neguroase ale munţilor Scoției, pentru 
ca tabelurile și gravurele în care Ridinger a scris epopea 
cerbului, să aibă rivali vrednici de dinsele. 

Dar Ridinger subt a cărui mînă de meșter natura săl- 
batică a fiarelor s'a destăinuit întrun chip aşa de măreț, 
a fost totdeodată şi artistul carele, cu o deplină naivi- 
tate, a făcut, cum am zice, şi catagrafia de răposare a 
vinaturilor senioriale din continentul Europei; numai în 
stampele şi albumurile lui, se mai văd încă astăzi tipurile 
şi costumele acestor slujitori, pușcași, hăitași, șoimari, cari 
compuneai personalul vinătorilor din secolul trecut. Cind 
răsfoieşte cineva acele pagine, pe care stau figuraţi numai 
oameni în livrele galonate şi cu peruci pudrate, trubaci 
găitănaţi cu cornul de vinătoare încolăcit supt umere şi 
păsărari înzorzonaţi cu şoimul pe mină, pare că şi aude 
fanfarele cîntate pe ton piţigăiat de chorul vinătorilor 
din oratoriul bătrînului Haydn. 

În timpul de acum, cu tot talentul artistului ce le-a 
gravat, acele imagine, a căror vreme a trecut, ne aduc 
aminte pe faimosul marchiz al lui Béranger carele, în se- 


1) Sir Edwin Landseer e născut în Londra la 1803. Pictor însem- 
nat şi favorit al Engliterei, el a fost numit asociat al Academiei la 
1830 şi nobilit la 1850. Tablourile lui de vînătoare şi de cîni, precum 
şi portretele, i-aii creat o reputațiune meritată în toată lumea. 

colul nostru egalitar, visează scutiri și drepturi ce au fost 
de mult spulberate de suflarea limpezitoare a timpului. 


Vivons doc en repos 

Mais l'on m'ose parler d'impots! 
A VEtat pour son bien 

Un gentilhomme ne doit rien! 


Vous, pages et varlets, 
Guerre aux vilains et rossez-les 

Et toi, peuple animal, ~“ 
Porte encore le bat feodal. 


Seuls nous chasserons 
Et tous vos tendrons 
Subiront l'honneur 

Du droit du seigneur. 


Chapeau bas! Chapeau bas! 
Gloire au marquis de Carabas! 1) 


Dacă în aceste pagine învălmăşate,am făcut o parte aşa 
de însemnată bătrinului Ridinger, pe care în cele mai multe 


1) Chansons de Béranger, «Le marquis de Carabas»: 


Să trăim dar în pace 

Dar ce! vine să'ni ceară mie biruri? 
Aflaţi că pentru averea sa 

Un nobil nu datoreşte nimic Statului. 


Voi, poslușnici şi scutelnici, 
Bateți pe mojici şi-i prăpădiţi! 

Iar tu, popor dobitoc, 
Vin de te pleacă sub jugul boieresc. 


Numai noi vom avea dreptul a vina, 

lar toate codanele voastre 

Vor avea mare onoare 

A ne plăti dreptul (fecioriei datorit) 'stăpînului. 


Jos căciula! jos căciula! 
Faceţi cinste marchizului de Carabas! 

cataloage de muzee şi pinacotece îl trec în tăcere, cauza 
a fost că am găsit în capul biografiei lui, scrisă de neobo- 
situl istoric al pictorilor din toate şcoalele, de Charles Blanc 1) 
cîteva cuvinte care, — cu gîndul la tine, — mi laŭ sem- 
nalat întrun mod cu totul particular. 

Dar mai nainte de a copia după Charles Blanc, să nu 
uit a mărturisi un păcat în care am picat, zău, numai din 
dorința ce ma pătruns ca să mă supun în sfîrșit şi eŭ 
prețioasei şi putin urmatei poveţe a lui Oraţiu: 


Semper ad eventum festina 2). 


Ştii frate, c'au ajuns băieţii să te dea de primejdie în 
țară la noi! Nu poți să mai scrii un rînd, fără ca să te 
descoasă și să-ți ia socoteală că adică, de unde ai furat 
cutare idee și că de unde ai tradus cutare pasagiu? Ce 
plăcere mai poate gusta atunci un biet romîn, care şi-ar 
fi pus binişor numele săii pe o carte saŭ pe o cuvîntare, 
rumegate de altul şi scrise în vre-o limbă străină, scrieri 
pe care el, mintosul, le-ar fi scos frumușel pe romîneşte, 
curate și luminate și numai bune de deochi, ca apa ne- 
începută? 

S'aii deprins să stea mereŭ la pîndă, drăcoşii, ca şi cînd 
altă treabă n'ar mai avea; caută, miros, se furişează prin 
cărți şi dibuiesc, mai rău decît copoiul cînd adurmecă 
dira fiarei prin ţărină, şi bine papuci să te bucuri de 
vre-o nevinovată haiducie ce te-ai ispitit a face prin codrii 
literaturei, cînd fără veste, te şi pomeneşti dovedit. Atunci 
se fac Dunăre de minie, dumnealor, pare că i-ai fi jăfuit 
chiar pe dînşii, de averea lor. | 

La noi în ţară însă, a dat Dumnezeii că n'avem lege 
care să ne poprească de a vina pe moşia altuia, şi pînă 
acum nu s'a întîmplat ca vre-un proprietar să facă pre- 


1) Charles Blanc, «Histoire des peintres de toutes les Ecoles»; — 
operă care se publică acum de vre-o 25 de ani şi care a ajuns a 
avea peste 580 de fascicule. 


2) Horatii «Ars poetica», v. 148: «Merei grăbeşte către sfîrşit» ! 

tențiune că l-ai despuiat de vînatul săi. Dar neamul scrii- 
torilor, — totdeauna şi pretutindeni maï`artăgos, — nu nu- 
mai că-şi apăra morțiş toate ale sale, dar încă duce și 
grija autorilor de peste şeapte țări şi şeapte mări. Indată 
ce te-a călcat focul ca să te dovedească vre-un colţat din 
şcoala nouă că ai făcut, în carte-ţi, oare-care împrumuturi 
tăinuite, adică, cum am zice, vre-o ciupeală, fericirea lui 
e să te scoată în vileag. Se grăbeşte, păginul, a da sfoară 
în țară că te-a prins cu mîna 'n sac; te aşterne prin ga- 
zete. cu frazele originale ale hoţului de păgubaş de git; 
te batjocoreşte cum îi vine la gură şi la pană; te pune 
în rind cu pungaşii, cu controbonzii, cu calpuzanii. .. - 
Vai de lume! 

Văz că tu, şiretule, te-ai ferit de asemenea neajunsuri 
şi judicînd dupe vorba romînului, că «paza bună întrece 
primejdia rea», ai înşirat o listă de toţi autorii cinegetici 
pe cari i-ai consultat pentru Manualul tăă. la să vedem 
şi eu dacă se va găsi vre-unul destul de priceput ca să 
ghicească cum că am tradus de pe Charles Blanc, rinduri 
întregi din vieţele lui Snyders, Wouwerman, Desportes şi 
Oudry ? Cit despre Ridinger, iată mă daŭ singur prins şi 
incep a traduce de unde-ți spusei: 

«Dacă eşti vinător, trebuie să cunoşti pe Ridinger, căci 
toți vînătorii-l cunosc, prea puţin în adevăr prin pînzele 
sale ce sunt rare, dar foarte mult prin numeroasele stampe 
ce s'aii gravat de la dinsul saii pe care le-a gravat însuși 
el, de pre desemnele sale. Numai de le vei vedea, acele 
gravuri, te apucă gustul vinătoriei ; căci într'insele se simte 
miresmele răcoroase ale codrilor și, ca să zic aşa, abureala 
pătrunzătoare a fiearelor sălbatice. Toate cunoştinţele vi- 
nătorului staă coprinse în opera numeroasă și variată a 
lui Ridinger. ...» 

Negreşit că tu, ca şi mine, vei fi văzut adesea în trea- 
căt gravuri de ale lui Ridinger, precum ai văzut la Luvru, 
tabeluri vinătoreşti de Oudry și de Desportes, ba chiar 
de Wouwerman şi de Snyders, precum încă nu este prin 

putință ca să nu fi văzut şi să nu fi admirat cerbi şi cîni 
zugrăviți de Landseer. Acest artist eminent, răsfățat acum 
de o jumătate de seco!, de toată acea spumă a societăţii 
britanice care poartă numele de Highlife, a avut meritul 
de a însinui gustul frumoaselor arte printre petrecerile 
sportului englez şi a creat astfel o întreagă şcoală de 
artiști contimporani, ce s'ar putea numi fașionabilă şi printre 
cari s'a deosebit mai cu seamă, pe continent, francezul 
Alfred Detreux, pictorul elegant al cavalcadelor şi al! vi- 
nătorilor du beau-monde parisian. 

În urma acestora, furnică astăzi prin capitalele Europei 
apusene, o gloată de zugravi, cari pe toată zioa, aştern 
pe pînză și pe carton, sau chipuri diafane de cai de aler- 
gătoare, race-horse, şi de jokey pestriţi, expuşi la vederea 
amatorilor pe înverzitul turf, unde ei se întrec la steeple- 
chase, sau portretele de dulăi, de cîni şi de căţei din toate 
acele felurite rase, cu care Englezii şi imitatorii lor petrec 
sai se serv spre a goni şi a prinde tot soiul de vinat, 
începînd de la mindrul foxhound, care s'aţine nemiluit pe 
urma fiearelor din codru, pînă la ciuful de pinch, care 
șuceşște gitul chiţcanilor, şi de la vîrtosul bulldog cu botul 
cîrn şi turtit, pînă la delicatul king-Charles cu părul flo- 
cos şi moale ca mătasea. à 

„Dar vinătoarea, privită din. punctul de vedere artistic 
o e atuul sportmen, îşi are azi literatura ei, precum 
îşi are.și artele sale. Aş repeta nume de autori coprinşi 
în lista întocmită de tine, dacă m'aş încerca să fac o ana- 
liză critică, demnă de a figura în gazeta numită „Sporting 
Magazine, şi apoi vicomitele Adolf d'Houdetot şi domnul 
Elzear Blaze 1!) aŭ luat de mult asemenea sarcine, pe care 
ştii bine cu cîtă ştiinţă, talent şi spirit le-au îndeplinit. 
D'aş fi mai vînător, sai dacă noi toți am avea materie şi 


1) Vicomte Adolphe d' Houdetot. « Chasses exceptionelles». Paris. 1849 
— Elzcar Blaže. «Le chasseur conteur ou Chronique de la Chasse, 
contenânt des histoires, des contes, des anecdotes, depuis Cha 
jusqu’à nos jours». Paris. 1840, 

mijloace, mai bine ar fi să facem, pentru țara noastră un 
album sai un keafsake luxuos ca acela pe care o com- 
panie de nemeşi maghiari, avind în fruntea lor pe comi- 
tele Em. Andrasy, omul politic de astăzi, ľaŭ publicat, 
sunt acum ciți-va ani, sub titlul: <Vînătoarea şi Sportul 
în Ungaria» 1). 


IX 


Dar la ce să ne suim aşa de sus cu zădărniciile? La 
ce să călcăm orbește pragul semeț al trufașelor palate, 
unde o să ne întîlnim poate numai cu neajunsuri şi cu 
umilinţe ? Nu suntem noi oare strănepoți ai poetului ca- 
rele a pus mai presus de toate, auream mediocritatem °), 
viaţa simplă, modestă şi fericită, pe care tot omul şi-o 
poate dobindi, cînd ştie să-și mărginească trebuințele şi 
plăcerile după a sa putință? 

Nu am învățat noi minte din zisele vechiului nostru 
letopiseț, cînd el ne vorbeşte despre deşănţatele pofte și 
rîvniri ale Domnilor celor lacomi și necumpătaţi? «O ne- 
sățioasă hirea omului, spre lăţire şi avuţie oarbă; pre cît 
se mai adauge, pre atîta rihneşte! Poftele omului n'a 
hotar; avînd mult, cum n'ar avea nimica îi pare; pe cît 
îi dă Dumnezei nu se satură; avînd bun al săă, şi la al 


1) «Les chasses et le sport en Hongrie, d'aprts loriginal hongrois 
par Mrs les comtes Emmanuel Andrasy, M. Sandor, B. Pestetiiz et 
les barons Orczy, F, Podmaniczky, B. Wenckheim et G. Szolheck, trad. 
par J. A. Durringet et A. Schwiedland». Pest. gr. fol. cu 25 stampe 
colorate. 

2) Horatii «Carmin». II. X. v. 5—8: 


«Auream quisquis mediocritatem 
Diligit, tutus caret obsoleti 
Sordidus tecti, caret invidenda 
Sobrius aula», 


— «Cel ce se mulțumește cu prețuita mediocritate, rămîne şi ferit 
de ruşinea unei locuinţe ticăloase, şi apărat cu înţelepciune ce a rivni 
la palate». 

altuia bun a-l cuprinde cască, şi aşa lăcomind la al at- 
tuia, soseşte de perde şi al său!» 1) 

Și apoi încă n'am fost noi toți legănaţi din pruncie cu 
acele strofe primăvăroase, în care ni sa spus cum omul 
poate să guste, sub poalele glorioșilor noştri Carpaţi, toate 
bunătăţile vieţei ticnite ? Obosit, desgustat de deşertăciu- 
nile, de vicleşugurile, de zavistiile lumești, care laŭ fă- 
cut pentru un timp să 'şi oropsească chiar şi citera favo- 
rită, — scumpa moștenire de la glorioşii săi părinți, — 
poetul romin își aduce cu drag aminte de dulcea viaţă 
de la ţară, de liniştitele privelişti ale cîmpului, de învie- 
toarele plăceri ale .vinătoriei, și atunci, în versuri limpezi 
şi lin legănate el ne descrie traiul pacinic şi fericit pe 
care noi, nesocotiţii, îl jertfim pe toată ziua sgomotoaselor 
amăgiri ale vieţei de oraş. 

Ascultă'l și acuma, amice, cît de dulce şopteşte, în ve- 
chia sa limbă: i 

Se întinde o cîmpie 
Pe sub poale de Carpați, 
Cîmp deschis de vitejie 
La Rominii lăudați. E 


Surpături sînt de o parte. 
D'un oraș ce a domnit; 

O girliță 'mcoaci desparte 
Un cîmp foarte 'nveselit. 


Acolo am eŭ căscioara 
Pe un virf de delişor; 

Curge 'n vale o apşoară 
Murmurînd încetişor. 


Impotrivă smălțuite 

Dealuri altele se văd, 
Şi 'n vălcele "nflorite 

Mieii pasc, alerg şi şed. 


1) Aceste cuvinte, Miron Costin, în «Letopisiţul» său, le aplică la 
Domni şi la Împărați. — «Cronicele Romîniei» a doua ediţ. de M. 
Kogălniceanu. București, 1872, vol. I, p. 304. 

Lăsind ale lumei mare 
Cinşti, nădejdi si fumuri seci, 
Amăgiri cu 'ncredinţare, 
Vrăjmașşi calzi, prieteni reci. 


Acolo cu sănătate, 
Cu odihna însoţit, 

Toat’ a vieţei bunătate 
Dobindeam eŭ înmulțit ; 


Cind la vie, la grădină, 

Cînd la cîmp, de multe ori, 
Cu o muncă prea puţină, 

Pildă dam la muncitori; 


Cînd cu mreji amăgitoare 

Vii prindeam paseri în sbor, 
Cînd prin țevi fulgerătoare 

Cu plumb le-aşvîrleam omor; 


Cind cu cînii prin pădure, 
Vulpe, iepure fricos, 
Lupul nărăvit să fure, 
ÎI răneam mai cu prisos !). 


Astfel cînta «citera împăcată» a poetului nostru, la in- 
ceputul acestui secol, de pe malurile tirgoviştene ale Dim- 
boviţei, cătind şi el plăcerea lui acolo unde o arăţi astăzi 
tu, acolo unde o aflase un alt amabil filozof şi grațios ver- 
sificator francez, nobil marchiz, d'asupra căruia furtunoasa 
revoluțiune de la 1793 trecu ca prin minune fără ca să-l 
atingă. Saint-Lambert 2), în poema sa didactică asupra 
Timpurilovr-anului, a descris, în cîntul al treilea, consacrat 


1) Colecţie din poeziile d-lui marelui logotăt Z. Văcărescu. Bucu- 
reşti, 1818. «O zi şi o noapte de Primăvară la Văcăreşti, sau Primă- 
vara Amorului», strofa 24 si următoarele. 

2) Mavrchizul de Saint-Lasmbert, născut în Lorena la 1717, a murit 
în Paris la 1803; el a fost membru al Academiei franceze şi a trăit 
în tot timpul Revoluţiunei la Eaubonnes lingă Montmorency; a com- 
pus mai multe scrieri poetice şi filozotice. Poema lui, «Les Saisons», 
â apărut în anul 1765. 

toamnei, vinătoarea falnică și sgomotoasă de cerbi, cu tot 
alaiul ei de ogari, de vinători călări şi de sunători de fan- 
fare ; dar el, ca iubitor al tainicelor şi liniştitelor plăceri, 
şi-a păstrat sieşi un rol în vinătoarea cea singuratică cu 
prepelicarul, pe care o schițează în următoarele cîte-va 
versuri armonioase şi plăcute: 


Tantôt dans le taillis je vais, au point du jour, 
Du lièvre ou du chevreuil attendre le retour ; 

Et tantôt, parcourant les buissons des campagnes, 
Je cherche la perdrix qu'appeilent ses compagnes. 
Mon chien bondit, s'ecarte et suit avec ardeur 
DL’oiseau dont les zéphyrs vont lui porter l'odeur ; 


Il l'approche, il le voit; transporté, mais docile, 

Il me regarde alors et demeure immobile : 

Javance, oiseau part; le plomb que l'oeil conduit 
Le frappe dans les aires au moment qwil s'enfuit ; 
Il tourne, en expirant, sur ses ailes tremblantes, 

Et le chaume est jonché de ses plumes sanglantes !). 


Sper, amice, că acum cel puțin, după ce lăudaï, poate 
cu ceva prisos, alexandrinele curat țesălate și frumos di- 
chisite ale unui poet om de treabă, şi astfel mă rostii chiar 
şi în versuri, copiate de la dînsul, asupra plăcerilor vînă- 
toarii cu prepelicarul, acum, zic, sper căi voi fi brodit 
gustul, îți voi fi intrat cu totul în plac că deocamdată mă 
pot răsfăța plutind pe deplin în apele tale. 

Dar aci trebuie să mărturisesc că de cînd sînt ei n'am 
cîne de vinătoare şi nici n'am vînat cu vreun cîne de 


1) «Cite odată, la revărsatul zorilor, mă duc în pădure ca să aş- 
tept întoarcerea iepurelui sai a căprioarei; şi alte dăţi, străbătînd 
bălăriile de pe cîmpie, caut potârnichea pe care o chiamă soțiile ei. 
Cînele meii saltă, se dă în lături, şi urmăreşte cu înfocare pasărea 
al cărui miros i la adus vîntul. El se apropie de dînsa, o vede; 
aprins, dar ascultător, el atunci se uită la mine şi stă nemișcat. Ei 
înaintez, pasărea se scoală ; plumbul îndreptat la ochiul meii, o loveşte 
prin aer în momentul cînd ea zboară. Murind, ea se răstoarnă pe 
aripele-i tremurinde şi iarba îngălbenită se umple de penele ei sîn- 
gerate». 

împrumut; astfel încît de la mine însumi, adică din creerii 
şi din inima mea.n'ai să aștepți nimic întru lauda acestui 
fel de plăcere. — «Atita pagubă !» vei zice fără îndoială, 
şi vei avea dreptate, căci, în aşa prilejire, în loc de a spune 
de la mine, în loc de a îmbăiera cu anevoiță eŭ însumi 
descrieri rău nimerite şi cugetări prost îndrugate, mă văz 
silit a cere de la alţii să-mi arate şi mie cum se poate 
aprinde închipuirea omului din vinătoarea ta favorită, şi cum 
condeiul şi pensula aŭ isbutit a ne destăinui farmecul ei. 

În zadar însă caut în domeniul artelor, imagine de acest 
fel care să mă îi oprit în loc de mirare și să-mi fi stre- 
curat în suflet acea plăcere, acel fior de mulțumire ce re- 
simte cugetul şi inima cînd o idee sai o simţire adînc 
încărcată, le este transmisă printr'o operă de artă, conce- 
pută cu putere şi realizată cu talent. Nu tăgăduiesc că 
asemenea opere trebuie să existe prin mulţimea de pică- 
turi, reprezentind scene din vinătoarea cu prepelicarul, 
care pe tot anul înavuțesc colecţiunile de tabeluri şi al- 
bumele amatorilor din lumea întreagă; dar mintea mea 
poznaşă nu mă lasă de-o-cam-dată să mă gindesc la altele 
decit la păcăliturile prin care Philipon, Cham, Bertall, Dau- 
mier şi tot veselul taraf al spornicilor caricaturiști de la 
Charivari, de la Journal pour rire, de la Monde illustré 
şi de la alte atitea foi glumețe, ilustrează în fie-care toamnă, 
la deschiderea vinătoarii, pe bieţii burghezi pariziani, ne- 
gustori cinstiţi ca şi Burtă-Verde, Gură-Cască, 'Ton-patera 
şi alţi nevinovați zfochimeni de la noi. 

Pare că văz colo, pe un biet vinător, bondoc și pîntecos, 
bălăcind ca vai de dinsul, pe ploaie şi pe sloată, întro 
luncă noroioasă, cu pămint clisos de schioapă pe încăl- 
țăminte și trecîndu-l mii de nădușeli ca să poarte în geanta 
imbăierată de gitu-i gheboşat, nu iepuri și potirnichi ucise 
cu grămada, ci chiar pe odorul săă de prepelicar, căruia 
— ostenit, se vede, de atitea umblete pe jos, —ce i sa 
părut? că, decit a sfa vinatul, mai bine i-ar veni să stea 

să se odihnească în mijlocul mocirlei, pare car fi chiar şi 
la vatra cuinii de a-casă. 

Apoi mai uite și altul, slab și costeliv ca un cal de brac, 
cu ochelarii pe nas, cu gura căscată, descărcindu-și pușca, 
meargă unde o merge! în cocheta becațină ce se zărea 
pe malul bălței: — «Aport!» strigă el cu îngînfare prepe- 
licarului şi acesta se întoarce, cam pe două cărări, cu o 
broască răscăcărată în bot, pe cînd pasărea fuge, leşinînd 
de rîs în sboru-i caprițios. 

Tot fabula cea vechie: 


Parturient montes, nascetur ridiculus mus !). 


Spune întradevăr dacă nu sint mulți vinători, mari şi 
mărunți, cari ar putea cu tot dreptul să ia această poe- 
tică antiteză ca deviză nemințită a vredniciei lor vînătoreşti? 

Din norocire, tu nici gros nu ești, nici ochelari nu porţi, 
prin urmare n'ai să te sbirleşti, bănuind că în vorbele mele 
joacă ursul prin vecini. Dar nu se ştie în ce mini pot să: 
pice aceste foi sburătoare, habent sua fata libelli?) şi ca 
să rămii în bună pace cu toți vinătorii, chiar şi cu aceia 
cărora le place numai vinătoarea singuratică prin criînguri 
şi pe mirişti, lasă-mă să-ți aduc aminte despre o carte pe 
care am citito şi o recitesc adesea, eŭ, carele nu sînt vi- 
nător, cu o nespusă plăcere. 

Se vede că Rușii de cînd aŭ început a compune opere 
literarii, aŭ arătat un fel de predilecţiune pentru scrierile 
vinătorești, mai ales cînd aceste le daŭ ocaziune de a des- 
fășura sub pana lor priveliştile naturei, pe care tot vînă- 
torul se învață a o iubi. 

Cunosc numai din spuse cartea lui Aksakof, care mi se 
pare că, sub titlul de 3amncka oxornura, „Scrisele unuï vi- 


1) Horatii Ars poetica. v. 131: «Munţii în lăuzie nasc un șoricel 
de rîs.> 

2) Terentianus Maurus, De Litteris. Syllabis, Pedibus et Metris, 
poemă didactică coprinsă în «Grammaticæ latina auctores antiqui, 
edit. II, Putsch. «Hanovræ 1605. p. 2383. et. sq. -- «Aŭ şi cărţile 
soarta lor». 

nător, a improspătat şi a desvoltat cu un talent admirabil 
şi de tot original în sălbăticia sa, acel tabel al stepei din 
Rusia meridională, pe care la schițat mina de maiestru 
a lui Gogoli şi pe care eŭ am început, mai adineauri să-l 
jumulesc ca să-mi dreg şi să-mi împodobesc cu strălu- 
citoarele lui pene păuneşti, ceea ce spusese despre Bără- 
ganul nostru condeiul mei cel smead, molatic, searbăd 
şi spălăcit 1). 

Ca şi Aksakof, Ivan Turgenief a scris un șir de istori- 
oare sau povestiri vinătoreşti, Pacrasir oxorunra, ale căror 
scene se petrec cînd intr'una din acele bătrine păduri de 
mesteacăni, de brazi şi de anini, ce cresc*sub cerul ìnorat 
al Rusiei, pline de sitari, de cocoșari sălbatici şi de ierunci, 
cînd întrun sohat fără margini unde, printre copitele sglo- 


1) Am vorbit despre Aksakof după aprecierile d-lui Hăsdeii. Poate 
că făceam mai bine a-l trece cu vederea, precum aș fi făcut poate 
şi mai bine să nu mai fi pomenit, în această epistolă, nici despre 
Gogoli, nici despre ori ce alt scriitor rus. La noi acum, cînd vor- 
beşte cine-va despre slavoni, fie în materie de literatură, filologie, de 
istorie şi mai ales de agricultură, apoi îl iea lumea la ochi, şi-şi 
aprinde paie în cap. Se găsesc chiar unii mai radicali, mai purişti, 
mai romîni decit toată «sementia romînească», decit toată «terrina 
romanesca», ba şi decît toți «boii romîneşti», cari-l isbesc şi cu cîte 
«una mostra de critica» de "i resună creerii. Sper însă că eŭ unul am 
să rămii nevătămat, deşi un amic, citind epistola mea în manuscris, 
m'a ameninţat că are să se supere pe mine autorul comediei «Revi- 
zorul general», care s'a jucat iarna trecută pe teatrul naţional din 
Bucureşti. Această amenințare eŭ însă am privit'o ca un ce cu totul 
imposibil, căci amabilul şi spirituosul autor ştie bine cit am stăruit 
eŭ pentru ca comedia d-sale să se joace precum o scrisese şi apoi 
oricine poate vedea în făşioarele «Revistei Contimporane» de estimp, 
unde această comedie se tipăreşte, cum că numele lui N. Gogoli 
figurează in fruntea imitațiunii romîne. Nu aci dar şi-ar avea locul vre 
o imputare de a se tăinui cum-va numele autorului original. Dar să 
inchipuim că ar ajunge pricina la adică, oare atunci lar tăia capul 
pe d-l Petre Grădişteanu, d-nialui carele de cînd este n'a «manatu 
boi romineşti, injugati cu jugul romanesc, la aratru romiînesc, cu 
stremurare romînească, etc., etc., etc.», s'ar pricepe oare d-nealui ca 
să ne toarne «cuna mostra 2...» Non licet omnibus adire Corinthum ! 

biilor mînji ce pasc în erghelii, se strecoară pitpalacui 
limbăreț, cînd pe un heleşteă cu zăgaz de taraci, din 
trestiile stufoase ale căruia se înalță în aer plotoane col- 
turate de rațe sălbatice. 

«Aidem la Lgov!» —îi spune întro zi tovarășul său 
de vînătoare, lermalai, curat tip de țăran rpnocrnoii muscal, 
plin de frica Ţarului, a Stăpînului și a lui Dumnezei, dar 
priceput şi meşteşugariț la vreme de nevoie: — «Aidem 
la Lgov; acolo o să împuști batiușca, rațe cît vei bine- 
voi să "ți placă»; și cu toate că rața sălbatică n'are nici 
uu preţ în ochii unui adevărat vînător.... 1) 

Acum înțeleg, amice, pentru ce tu n'ai vorbit în cartea 
ta despre aceste sburătoare care însă din punctul de ve- 
dere al ornitologiei naţionale nu sunt tot aşa de vrednice 
de nesocotit, de vreme ce este un vînător din cei de 
frunte de la noi pentru care Petrache, preparatorul de la 
muzei, a împăiat peste trei-zeci soiuri felurite de rațe 
sălbatice, împuşcate toate pe bălțile de la Greaca și Căl- 
dăruşani, pe eleşteele de la Obileşti, de la Coconi şi prin 
alte locuri tot vecine. Ar fi interesant de a culege numi- 
rile poporane ale acestor specii de rațe, chiar dacă une- 
ori ele nu ar ţine seama de buna-cuviință a saloanelor; 
apoi ar trebui confruntate cu cele despre care vorbesc 
naturaliştii saă cel puţin cu cele zugrăvite în cartea lui 
Chenu, L'Ornithologie du chasseur. lată un suplement 
pentru a doua ediţiune a Manualului tăi ! 

Poate că atunci, vorbind cu osebită laudă despre adao- 
sele ce vei fi făcut operei tale, după ale mele povățuiri, 
voi sfirşi eŭ istoria lui lermalai, carele p'aci, p'aci tra să 
se înece în balta de la Lgov, împuşcînd rațe ca un pă- 


1) Aşa începe una din povestirile lui Turghenief, care, toate, co- 
prind cîte o mică scenă de obiceiuri ale cîmpenilor Rusiei, fie boier- 
nași, de ţară, «odnodvortzi, fie neguţători, «kupţi» fie robi țărani, 
«krepostniîi», precum erai sătenii pînă acum vre-o zece ani. Rușii, 
în limba lor, foarte ceremonioasă şi dulceagă, daŭ numirea de «tată, 
tătucă, (batiuşca)», mai marilor, de la împărat pînă la pîrcălab. 

cătos ; iar deocamdată mă mărginesc a spune, în trei 
cuvinte, că descripţiunile lui Turgenief sunt curate tabe- 
luri eşite dintr'un penel de meşter: 


Ut pictura poesis!1) 


De cite ori, citindu-le, mi sa părut că 'mi trece pe 
dinaintea ochilor una din acele simple privelişti ale na- 
turei, în care pictorul olandez Ruysdael a ştiut să răspîn- 
dească o umbră de melancolie care pătrunde aşa de adînc 
în inimă! Pe povirnișul unei păduri a cărei verdeață începe 
a se păli de suflările toamnei, se deschide un drum nă- 
sipos ce se pierde în zarea întunecată a depărtării, sub 
nori posomoriţi ; vintul bate şi apleacă crăcile pe jumă- 
tate goale ; pămîntul e presărat cu frunze uscate, ce par 
a se rostogoli fişiind d'a lungul căii. Un biet drumeţ cu 
o sarcină de nuiele la spinare, suie cu grei dealul, urmat 
de trei cîni. Atît şi nimic mai mult! 2) Dar chiar şi în 
umbletul apăsat al călătorului se simte tainica întristare 
a firei; dintr'însul şi din toate se resfiră preste tot tabelul 
acel farmec duios in care inima omenească cu plăcere se 
afundă, cînd uneori fugim obosiţi de lume şi răminem, 
singuratici şi neturburaţi în mijlocul nesimţitoarei sălbă- 
ticimi. 

Fi-va oare şi aceasta, una din simțirile în care îşi gă- 
sesc a lor mulţumire vînătorii izolaţi? De este aşa, apoi a 
trăi cite-va ore cel puţin numai cu sine şi departe de ochii 
acelora cari în lume îţi urmăresc gîndurile şi mişcările, sau 
cu grijă sai cu ură; a se simţi singur, ființă cugetătoare, 
în faţa unei firi întregi fără de simţiri şi a-și pune toate 
1) Horatii Ars poetica. v. 861: «Ca pictura şi poezia !» 

2) Iacob Ruysdael, (1363—1681) născut în Harlem, a zugrăvit numai 
peizage în care alții, şi mai cu seamă Wouwerman şi Berghem, aŭ 
adăogit une-ori persoane şi animaie. Tabelul de care vorbim se află 
la Luvru, (Le buisson, no. 471) unde lam admirat adesea, precum 
şi altele la Paris, la St. Petersburg, la Dresda. Aci e şi peizagiul lui 


Ruysade! care poartă numirea de «Vinătoarea», cu figuri lucrate de 
Vander Velde. 

silințele spre a o supune la a sa voință; iată negreşit o 
nobilă ispită pentru mîndria omenească, și dacă dînsa 
ajunge a se însuși în trudele singuraticei vinători, apoi 
neapărat acea vinătoare este o mîndră, o nobilă patimă- 


Aimer, boire et chasser, voilă la vie humaine 
Chez les fils du Tyrol!— peuple héroïque et fier! 
Montagnard comme l'aigle et libre comme Pair! 


Ce n'est pas son métier de trainer la charrue ; 
Il couche sur la neige, il soupe quand il tue; 
Il vit dans lair du ciel, qui n'appartient qu’à Dieu. 
"air du ciel! lair de tous! vierge comme le feu! 


3 


Tu n'as rien, toi, Tyrol, ni temples, ni richesse, 

Ni poètes, ni dieux; — tu n'as rien, chasseresse! 
Mais lamour de ton cœur s'appelle d'un beau nom: 
La liberté ! 1) ; 


Aşa cîntă poetul viața unui popor de vinători, care în 
singurătățile muntoase ale Alpilor, trăeşte de secoli pîndind 
vulturul şi căprița pe piscuri fără urme. Arta chiar la 
identificat cu ideea vinătoriei şi cine poate spune că na 
văzut adesea tabeluri în care, pe o pajiște înverzită cu 


1) Alfred de Musset, La coupe et les lèvres: Invocation : 


A iubi, a bea şi a vina, iată viața omului 
La fii Tirolului ! — popor eroic şi mîndru, 
Munteni ca acuila şi liberi ca aerul! 


Nu e treaba lui de a mina plugul. 

Nu doarme pe zăpadă; mănîncă dacă ucide; 

El trăeşte în aerul cerului, care e numai al lui D-zei. 
Aerul cerului ? aerul tutulor! feciorelnic ca şi focul! 


Tu, Tirol, tu n'ai nimic, nici temple, nici avuţii, 

Nici poeţi, nici zei! — nu n'ai nimic, țară de vînători! 
Dar amorul inimei tale poartă un falnic nume: 
Libertatea ! 

brazi uriași, trec Tirolezi cu pălăriile lor țuguiete şi îm- 
podobite cu pene de păun, purtind pușca pe ai lor umeri, 
iar pe stînci albicioase ce se perd în văsduh, s'arată sfiață 
capra neagră cu corniţele-i crescute în formă de cîrlig. 
Există mai ales în Germania meridională, în Bavaria şi în 
Austria, printre Şvabi şi Stirieni, o şcoală întreagă de pic- 
tori cari reproduc neîncetat asemenea scene; dar trebuie 
să şi spunem că magnetul lor pitoresc s'a cam trezit, chiar 
prin spornica lor înmulţire. Vorba francezului : 


Faut du Tyrol; mais pas trop wen faut!1). 


sau ca să fim mai clasici şi să aplicăm artelor axiome de 
o natură mai filozofică, mai poetică, mai estetică, să amintim 
regula pe care sa întemeiat mult cumpătata cultură a po- 
porului elen şi pe care Pindar, printre alți mulţi poeţi şi 
prozatori greci, a exprimat'o într'astfel: 


Xp Aa vre netu yel myyt? OLÕY LÉTO 2 
4 GI AZT ODO) QEL TOVTOG ONAY ILETHOY d 
a . i i 


Ce bine ar fi fost, — nu este aşa amice? — să-mi fi adus 
ei mai de mult aminte de o aşa înțeleaptă învăţătură! Ai 
fi scăpat mai ieftin şi ți-aş fi cruțat multe din rătăcirile 
netrebnice, din cărările înfundate, din cotiturile zadarnice, 
din urmele perdute, din minciunile vrednice de cel mai în- 
dărătnic vulpoi, prin care te mîn fără de milă, de cînd 
ai avut păcatul să iei aceste foi în mînă. 

Să voi eŭ însumi a rezuma acuma cîte am spus pînă 
aci, zău, nu știi de aş putea. Măcar în privinţa artelor vi- 
nătorești s'ar cuveni însă să-mi adun în mănuchi noti- 
tele răsipite aci ca aşchiile și ca surcelele ce se împrăștie 
fără folos cînd, cu o teslă răii mănuită, o calfă de dulgher 
stingaci ciopiîrteşte birna care eşise mîndră şi temeinică 
din pădurile, unde sub paza Domnului ea a crescut în 
largul ei. 


1) «Bun e și Tirolul; dar iar prea mult nu trebuie», 
2) Pindari Pythia. II, v. 34: «Trebuie ca în toate şi în tot-d'auna 
omul să caute dreapta măsură». 

Dar cum? Să mai vorbesc iarăşi despre plastica vină- 
torească a anticilor, cu idealul lor întrupat în statua Dianei 
vînătoriţe, cu expresivele lor baso-relievuri cinegetice de 
pe arcul lui Constantin, cu picturile lor curioase din mor- 
“mîntul Nasonilor ? Să ne mai întoarcem la vînătorile con- 
certante ale Sasanizilor din muntele Bisutun ? Ş'apoi d'acolo 
să răsărim tocmai în fundul Europei, ca să scotocim în 
peşterile Dordoniei, siluete de fiare antidiluviane sgiriate 
de Samoiezii Franciei? Şi aci să-mi găsesc beleaua cu 
Galii, vînătorii cei vestiți, pe cari eŭ am uitat să-i pome- 
nesc, şi pe dinșii, și pe ciînii lor aşa mult lăudaţi de toată 
antichitatea, şi mai ales pe zeul lor Cernunos, a cărui că- 
păţină, frumos împodobită cu o minunată părechie de nă- 
prasnice coarne de cerb, sa descoperit la 1711, chiar în 
temeliile catedralei din Paris şi şeade acum în rînd cu zeii 
pe un altar păgiînesc, expusă la privirile și la răsgîndirile 
tutulor oneştilor consorți pariziani cari se preumblă curioşi 
prin instructiva grădină a Muzeului de la ospelul Cluny?!) 

Să trecem, să trecem înainte, uitînd miniaturile scălîmbate 
şi ticluite de prin cărțile didactice ale secolului de mijloc; 
să nu ne oprim nici la gravorul Albert Diirer, nici la sculp- 
torul Jean Goujon, cari fie-care ai creat în treacăt cîte o 
splendidă emblemă a vinătoriei, unul în spiritul mistic al 
Germaniei, cel-lalt după ideile elegante şi răsfățate ale 
Francezilor. 


1) Catalogul Muzeului, No. 3. «Un altar cu patru feţe, sculptate cu 
cîte un bust de zeitate fiecare». Această figură este gravată în P. 
Lacroix, «Les arts au Moyen âge et à époque de la Renaissance» 
(Paris. 1869) pag. 353. — Dacă-Galo-Romanii aveai pe zeul cornorat 
«Cernunos», Daco-Romanii aŭ avut şi ei un «Joue Cerneanu» (Jovis 
Cerneni), despre care se face vorbă într'una din tablele cerate, des- 
coperite la 1790 în Abrudul Transilvaniei, şi publicate mai întîi de 
Massmann, «Libelus aurarus» (Lipsca 1840) şi.mai de curînd de R. 
P. Tim. Tipariu, în «Archivul pentru filologie și Istorie» (Blaj, 1867) 
p. 72 et sq. Nu putem şti daca Jouele dacic avea şi el coarne ca 
cel galic, dar e probabil că numele lui provenea de la colonia Zer- 
nes saii Cerneţii de pe malul Dunării (Massmann, op. cit. p. 116-118). 

Ajunşi la timpul Renaşterei, să mai salutăm încăodată, 
dar de departe, pe marele Rubens, care a zugrăvit luptele 
dramatice între fiare şi oameni, iar nu vinători după cum 
le cerem noi. Amicul săi însă, Snyders, îndată ne va 
împăca prezentindu-ne pe dobitoacele codrilor, turbate şi 
îngrozite de goana vînătorilor. Wouwerman ne va abate 
un moment de la trudele vinătoriei spre a ne desfăta cu 
plăcerile ei cimpeneșşti şi galante. Dar apoi pictorii francezi 
din gloriosul secol al Ludovicilor, Desportes şi Oudry, 
artişti pătrunzători şi dibaci în studiul naturei, însă cum- 
pătați în pornirile ei ca tot aparatul pompos al regeșştilor 
petreceri, ne vor strămuta din noŭ în pădurile cu vînat 
şi în mijlocul haitelor de cîini. La dinşii încolțeşte sub 
penel figura corectă și deşteaptă a prepelicarului. 

Neamţul Ridinger, păstrind şi inventoriind pe deoparte 
tradițiunile oficiale ale artei din secolii trecuţi, se alătură 
pe de alta şi mai mult, în naivitatea sa germanică, de săl- 
băticia naturei. 

Cu secolul nostru apăru Sir Landseer şi Horace Vernet. 
Inzestrați amindoi cu talente de frunte, unul deschide ori- 
zontul dramatic al vinătorilor de cerbi din munţii neguroşi 
ai Scoției; celalt rechiamă, cu mai mult instinct vinătoresc 
de cit Rubens, priveliştea animată a periculoaselor vînători 
din pustiile prigorite ale Africei. 

Operile acestuia dai naștere la o școală de pictori mo- 
derni, cari își aleg subiectele de tabeluri în vinătorile de 
prin tot felul de țări străine și depărtate de continentul 
nostru. Acea şcoală noi am numi-o Școală de pictură vê- 
nălorească exotică. 

După Landseer, carele pe lingă cerbi a mai zugrăvit și 
cîini, cai, lorzi şi ladiese engleze, — imitat în Franţa de 
Alfred Dedreux, — a răsărit o Școală de pictură vînăto- 
rească a sportului. 

Apoi, pe o treaptă mai modestă a societăţii, în Englitera, 
în Francia şi chiar în Germania, s'au ivit pictori cari aŭ 
reprezentat serios vinătoarea cea mică, cea cu prepelicarul 

și aŭ creat ast-fel, — în lături de toți caricaturiștii din 
aceleași ţări, ce neîncetat se leagă de biata brasla vînă- 
torilor mărunți, — ceia ce am putea numi Scoala de pictură 
vînătorească burgheză. 

În fine Elveţia şi Tirolul, piscurile și căpriţele, aŭ inspirat 
pe numeroșii artişti cari constituesc romantica odraslă a 
Școalei de pictură vînătorească alpestră. 

După această nomenclatură substanţială și după această 
clasificaţiune sistematică a artelor vinătoreşti, cel ce va 
cuteza să zică că eŭnu am cunoştinţe speciale în arte, 
nici metod în scrierile mele, îl rog să poftească dumnealui 
la întrecere cu mine şi să-mi spuie, drept probă, cării şcoale 
de pictură vinătorească atribue d-lui tabla zugrăvită de 
sub umbrarul cîrciumei lui Kir Ioniță Buzdrună, de la morile 
Ciurelului, unde trec Nemţii la vinătoare, în care tablă 
figurează, pe un fund portocaliă, un vînător albastru trăgînd 
cu pușca într'un epure roşu, care ţine vesel în labe o ploscă 
cu vin, şi toate acestea înconjurate cu următoarea deviză, 
pline de dulci și iscusite ademeniri pentru ori-ce vinător: 


Akka Te AS Aa BAHAT, 

HHO HKOA CA 3HYÝ BIRAT 

ARKA Bpel ca pnSipi TSH, 

la noygTepe Aa ruHS BSH ! (Sic !) 

Amice autorule, mi-aş lua acum ziua bună de la tine şi 

m'aş închina tie cu plecăciune, mulțumindu-ți pentru mo- 
mentele plăcute ce m'ai făcut să petrec, maï întii citindu-ți 
cartea şi apoi gîndindu-mă la dînsa, ca să îndrug toate 
aceste nevoiaşe glume, difficiles nuga 1). Dar şi aci mi-e 
teamă că o să te superi, socotind că am vrut să te las 
singur singurel, tocmai sub umbrarul lui Kir Ioniţă. 


1) Martialis «Epigram.» Il. 86: 


.«Trupe est difficiles habere nugas 

Et stultus labor est ineptiarum». 
«Prost lucru este cînd se ţine omul de glume nevoiaşe 
Și nerozească treabă sînt fleacurile». 


r 


PE E 
Să căutăm dar, pentru acest ite missum est al tovărăşiei 
noastre vinătoreşti, un aer mai curat, mai învietor, în care 
vechia noastră prietenie să se simtă mai la locul ei, unde 
să putem repeţi împreună versurile lui Musset pe care ni 
le ziceam şi acum vre-o cinci-spre-zece ani: 
Oui, la vie est un bien, la joie est une ivresse. 


Il est doux d'en user sans crainte et sans souci, 
Il est doux de fêter les Dieux de la ii © 


Dia avoir hony trente ans comme mDr la PE 4 
Et... si jeunes encore, (!?) d’être de vieux amis !) 


Dar ca să căutăm şi să găsim acel loc dorit trebuie, 
amice, să te mai îngrijeşti despre un mertic de răbdare, 
trebuie să faci din noŭ inimă vitează. Haidi! 

Macte, nova virtute, puer ; sic itur ad astra !2) 


De a te duce drept la stele, nu prea am speranţă; dar 
vino cu mine pînă colea, în munţii Buzăului, şi poate că 
vei petrece pe acolo și tu cite-va minute plăcute, cum am 
petrecut eŭ, sunt acum cîţi-va ani, rătăcind cu ochii pe 
plaiuri încîntătoare, iar cu auzul și cu gindul prin fan- 
tasticele regiuni ale basmelor vinătorești. 


X. 
Pe o frumoasă zi de vară mă odihnisem cîte-va ore la 
schitul Găvanul, — o minunată înfundătură călugărească 


din munţi, cîte-va colibe şi o bisericuţă de birne, semănate 


1) Alfred de Musset. Poésies nouvelles» Sonnet à Alf. T. 1838. 
«Da! viața e un bine, și veselia e o beție. 
E dulce lucru de a se bucura de dinsa fără temere şi fără grijă; 
E dulce lucru de a serba tot zeii din tinerețe, 


e 
. . e e . . . Lă Lă e . 


De a fi trăit trei-zeci de ani după cum a voit Dumnezeu 
$i.. încă aşa de tineri, a fi prieteni vechi». 
Prieteni, da; dar tineri....'? nu prea tocmai. Ce zici: ? sai vorba ro- 
minului ; <Vrabia pui!» 
2 Virgilii Æneid IX. v. 641: «Deşteaptă în tine o nouă virtute, 
băiete ; astfel vom ajunge pină la stele». 

printr'o pajiște smălțuită cu flori, pe care o încinge un 
semi-cerc de nalte stînci pestriţe, ce poartă numirea foarte 
nimerită de Curcubeată. De acolo plecai călare ca să 
merg la Bisoca, sat în două chipuri interesant: mai întăi 
fiindcă de sub dealul pe care el şeade, isvorește Pece- 
neaga, un piri cu nume preţios pentru etnografii ţărei ; 
al douilea pentru că într'însul trăiesc și se prăsesc din 
neam în neam, cei mai frumoşi bărbați din tot plaiul îm- 
prejmuitor. Ca probă despre această din urmă particula- 
ritate a satului Bisoca, — particularitate pe care am putut 
mai tîrziŭ să o constat în toată întinderea ei, — aveam cu 
mine, drept călăuză de la Găvanul pînă acolo, un voinic 
Bisocean, un fel de oacheş Apolon muntenesc, carele cu- 
noştea ca în palmă toate cotiturile munţilor şi se mai 
pricepea şi la multe altele, căci era şi vinător, şi cioban, 
şi cosaș, şi cîntăreț la biserică, şi cîntăreţ cu cavalul, — 
Doamne iartă! pare-mi-se că mai meşter era la fluier decît 


în strană, — ba încă ştia să spună şi basme deți era 
drag să'l asculți. 

Cît a ţinut calea, — vre-o şease ore, — gurita nu i-a 
tăcut. D'apoi nici eŭ nu-i dam vreme să răsufle: «Bădiţă, 
ce livede e asta?» — îl întrebam, trecînd prin niște guși 
de văi care mă îmbătau cu dulcele lor miros de fin proaspăt 
cosit. — «Cum se chiamă ierbile celea care par împletite 


şi la virf găitănite ?» — Şi el îmi spunea numirile tutulor 
florilor, ierbelor şi burienilor, arătîndu-mi chiar şi pe acelea 
care sunt bune de leac: — «Ceia este dobrişor şi cealaltă 
ghisdei ; asta e laptele-stîncei şi astălaltă, ziîrnă-miţoasă; 
ici iată brindușşe şi colea dedeței; apoi lobodă şi drob, 
vizdroagă şi siminoc, iearba-ciutei şi piperig, pojarniță 
şi sefterea» şi altele multe.... Dar cine le mai ţine minte! 
D'aş fi stat să le însemnez pe toate, poate că îmi da și 
mie Societatea Academică să lucrez, — nu, vai de mine, 
la Dicționariul cel cu vorbe numai plivite, alese şi mai 
cu seamă croite de pe curata lătinie, — ci la păgubașul 
de Glosariu, unde pricopsiţii noştrii lexicografi şi scor- 


We=v50-Koynyerzs 215 
nitori de grai noŭ şi pocit asvirlă ca borhot, mai bine 
de jumătate bieata frumoasa noastră limbă romînească. 

Din norocire, Bisoceanul mei nu ştia nimic despre chipul 
cum ne batem noi joc în oraşe de ce avem mai scump 
rămas de la părinți, şi el, în limba sa pe care aș da ani 
din viață-mi ca s'o pot scrie întocmai dupe cum el o rostea, 
în acea limbă spornică, vîrtoasă şi limpede a țăranilor noş- 
tri, îmi povestea păsurile şi plăcerile oamenilor de la munte. 

Cînd ajunserăm pe muchea plaiului ce desparte văile 
despre Buzăi de cele despre Rimnic, priveliștea, din ve- 
selă şi plăcută ce era, se făcu de o dată măreaţă. 

În spate aveam culmea întinsă a Penteleului, starostele 
munţilor din Buzău, şi pe sub dinsul se rînduiaŭ, ca trepte 
ale unei scări de urieașşi, plaiul Răboiului, munţii Nehar- 
nita, ambele Muşe, Macieşul, Brezeul, Pieatra-penei, Ca- 
rimbul şi multe altele mai aşezate; dar drept în fața 
noastră, adăpostite sub piscurile semeţe ale Furului şi ale 
Steșicului, se înălţau, ca nişte păreţi suri şi măcinaţi d'a- 
lungul unei perdele de brădet, stîncele Năculelor la poa- 
lele cărora se aşternea, întocmai ca un lăicer verde şi 
înflorat, o poiană largă și desfătată. 

Într'adevăr ai fi zis, ca balada păstorească, că acel picior 
de plai este întocmai o gură de rai.: 

Stam și mă uitam cu acea uimire produsă adesea în 
noi de priveliștile neașteptate ce ne isbesc vederile pe 
unele culmi despărţitoare de văi. Călăuzul mei carele, cum 
am spus, avea săminţă multă de vorbă, mă deşteaptă din 
acea mirare mută; — <Așa-i, Domnule, că's mindre Pe- 
trele fetei de la Năcule? Văz c'ai rămas cu ochii la ele; 
dar mi-te, cînd ai ști şi povestea lor ?» — «Apoi ce mai 
stai, voinice?> — îi răspunsei cu grabă; — «spune-o, 
dacă o ştii. O să'mi ţină de urit pe drum». Şi Bisoceanul 
meii, carele atita aştepta, începu a-mi spune următorul 
basm, povestindu-l în al săi grai poetic şi armonios, 
pe care în deşert mă voi sili eu a'l rechiăma în amin- 
tirile mele : 

«Basmul meu, boieri domnia-voastrăj (aveam cu mine 
pe un Neamţ care nu înțelegea romineşte) basmul mei e 
cam copilăros : dar pare-mi-se că nu e tocmai fără de 
folos !» 

Aşa fu precuvîntarea lui şi, precum zice bătrinul Omer : 


După a lui limbă decît mierea mai dulce curgea viersul 1). 


«In vremea de demult, pe cînd oamenii de pe lumea 
asta, știau şi puteai mai mult decît ce .potiși ştiu cei de 
acum, pe cînd pruncul de trei zile îți număra numai într'o 
clipă toate stelele de pe cer, şi vedea cu“ochișorii cum 
creşte iarba cîmpului şi auzea cu urechile cum sfiriie fu- 
sele cînd toarce păiajinul... pe vremea devatunci trăia în 
plaiurile Buzăului, o împărăteasă tare și mare, pe care o 
chiema Doamna Neaga °). Ea îşi avea:tpalatele ei tocmai 
colo, în codrii Cislăului, unde se văd şi astăzi, pe o mă- 
gură mare ocolită cu pîraie, temeliile de zid ale cetăţii ei, 
iar grădinile şi livezile în care ea se preumbla cînd i se 
făcea urit acasă, şi le avea pe colnicele Lapoşului, unde 
stă şi acum puțul ei cu colac de piatră, săpat cu slove 
pe care, zăă, nici cei mai cărturari din ziua de astăzi nu 
le mai pot ghici. 

«Din toți copiii câți Dumnezei îi dase şi-i luase înapoi 


1) Homeri Iliad. I, v. 249: 
Tod zal ăzd yhásons pehiros yhoxiwy `péey avõðń. 


2) Poate că tu saù altul îmi veţi spune că Doamna Neaga, cea de 
la Cislăă, de la Lapoş şi de la Tisău, n'a fost tocmai pe cînd cu 
Por-Împărat, de vreme ce dînsa trăia în al XVI-lea secol, şi a dă- 
ruit chiar mănăstirii Bratskii din Kiev, la anul 7107 (1600), o cruce 
ferecată care s'a şi reprodus în publicațiunea rusească Bockpecuoe 
Irenie, în anul 4-lea (1840), pag. 436 et sq. Acestea le ştiu și eu, ba 
am şi acasă o cărămidă luată din ruinile cetății Doamnei Neagăi, din 
pădurea Cislăului, care de sigur nu denotă o mai mare vechime. Dar, 
de unde să aştepţi de la un biet muntean din Bisoca, atita erudițiune 
în istorie şi archeologie ? — Notă ad laudes gratesque B. P. Hasdeo, 
căruia datorez cunoştinţa şi desemnul crucii de la Kiev a Doamâei 
Neagăi. 


P 

la sine, Doamna Neaga rămăsese în văduvie numai cu un 
fecior pe care-l iubia ca pe lumina ochilor. Era şi dră- 
gălaş, — bată-l fericea — puiul de împărat! Mindru ca stră- 
lucitul soarelui la amiazi, blind ca razele line şi mingiîioase 
ale lunei, sprinten ca luceafărul sclipitor al dimineţii şi 
înțelept ca şi întreaga tărie a cerurilor. Nu ştia maică-sa 
nici lumea toată cu ce să-l mai desmierde, atit era tuturor 
de drag şi de plăcut. 

«De micuţ îl dase Doamna la carte şi cînd abia înce- 
puse tuleiele bărbei să-i umbrească pelița copilărească, el 
vorbea pe de rost toate limbile de pe lume, ba încă înțe- 
legea şi graiurile tăinuite ale pasărilor şi ale fiarelor. 

«Atunci Doamna, cu inima îngînată între. dor şi bucurie, 
îi vorbi aşa: — «Fătul mei, cartea cîtă a fost, ai învățat-o 
toată din scoarță pînă în scoarță; acum, ca să te faci om 
pe deplin şi voinic cu temei, precum se cade unui bărbat 
Şi mai ales unui fecior de împărat, toți de toate părţile 
îmi spun că trebuie să te duci lumea să o colinzi, ca să 
încerci şi să ispiteşti viața prin tine însuţi şi să afli multe 
şi mărunte ale lumei, care se vede că în carte nu se pot 
scrie. Du-te, copilul mei; mergi de vezi şi de învaţă, dar 
cată a nu te prea depărta de pe aci; adu-ți aminte, voini- 
celul meă, că pe cîtă vreme nu te va simți mama colea 
în preajma ei, grija, chinul şi mîhnirea din sînu-i nu vor 
lipsi». 

<A doua zi, dinzi de dimineață, feciorul de împărat, 
mai mult vesel decit duios, își luă ziua bună de la Doamna, 
maică-sa, care se silea, sărmana, pe cit putea, ca să-și 
stăpinească plinsul şi obida ce o 'mecai. Era vesel voini- 
celul, fiindcă în curţile palatului îl așteptaă ca să-l înso- 
țească în cale o sumă de 

boeri mari ai oștilor, 
puterea domniilor 

și groaza dușmanilor, 
toți călări și înarmaţi 


cu săgeți, cu buzdugane 
şi la briie cn arcane 

gata-a merge după soare 
să înceaptă ?n vînătoare 
după urși și căprioare, 
după pasări gălbioare, 
ce sînt bune de mîncare 
şi plăcute la cîntare. 


«Apucară în spre miază-noapte şi trecînd pe Scărişoară 
unde-i lesne cui scoboară, luară apa Buzăului în sus tot 
cîntînd şi veselind. Răsunaŭ dealurile şi văile şi apele 
riului pe unde trecea mîndra ceată de voinici. Dar cînd 
sosiră la înfurcitura Biîscei, acolo unde se aşterne o poie- 
niță verde umbrită de plopi, de stejari şi de fagi, feciorul 
de împărat de odată își opri armăsarul în loc şi în gura 
mare strigă așa către soţii săi: — «Măi fraţi! vedeţi colo 
«drept în sus muchea 'naltă şi pleşuvă a Penteleului ; acolo 
«am să mă duc, tot în fuga calului. Cine poate, ţie-se după 
«mine !» — Şi dînd pinteni sprintenului săi fugar, ca un 
fulger se repezi prin valea îngustă a pîrîuluï. Sub copita 
pintenogului, pietrele scăpăraă, apele clocoteau, pulberea 
în sus se înălța, cu norii s'amesteca, ş'apoi în jos iar cădea, 
vălceaua înegura și pe voinic mi-l ascundea cu totul din 
vederile boierilor, cari rămăsese departe, departe în urma lui. 
«Trecu el ca în zbor, cu fugarul spumegat, prin valea Ro- 
zilor, pe sub muchea Paltinului, pe la gura Teghi; sări 
ca un zmei pe d'asupra Curselor de pieatră; își zări ca 
prin vis chipul oglindit în apele cătrănite ale Ghenunei 
Dracului, şi printre brazi, printre molifzi, printre afini şi 
ienuperi, sui mlaca Cernatului pînă în virful muntelui. 
Sbura calul nebun cu coama și cu nara în vint; iar că- 
lăreţul, cu mințile răpite de mulțumire, sorbind cu desfă- 
tare în piept mirosul răcoros al brazilor şi al florilor, 
dor’ că se simţea dus ca vintul şi ca gindul, peste stînci, 
peste verdeață, peste gol şi earbă creaţă. 

«Cind fu la amiazul mare, fugarul stătu locului şi fecio- 
rul de împărat se trezi singur singurel chiar d'asupra Pen- 
teleului. Jur împrejur, cît cuprindea ochiul, zări numai 

creste de munți, cari mai mari, cari mai mărunți. Dar mai 
presus de toți se ridica creștetul gol, de pe care el privea 
şi vedea, jos pămîntul cu verdețile, cufundindu-se în toate 
părţile, iar sus, cerul limpede şi senin, scăldat numai în 
raze de lumină. Soarele dogorea drept d'asupra şi în ar- 
şița amieazului, pare că contenise orice adiere; nicio su- 
flare nu se simţea, nici un sunet, nici o mişcare. 

«Sta mărmurit voinicul; — nici că mai pomenise el aşa 
tăcere, aşa pustiă, aşa mindreţe! — cînd de odată, pe sub 
roata aurită a soarelui, se ivi o pasăre măreaţă, un vultur 
negru cu aripele falnic întinse. De grab puse voinicul 
mina pe arc, îl încordă și gata era să răpează săgeata, 
cînd pe sus auzi vulturul croncănind în limba sa cea pă- 
sărească : 


<Împărate luminate, 
nu-mi lua zilele toate; 
jea-mi-le pe jumătate ; 
că-ți voi da eŭ nestemate, 
Chiar piatra zamfirului, 
limpezimea cerului !» 


«Feciorul de împărat destrună arcul, minunat de aşa cu- 
vinte; iar pasărea, drept mulțămită că o iertase cu viaţă, 
lăsă să i pice din cioc pe obilciul șelei voinicelului, o 
pieatră de zamfir mare şi frumoasă, limpede şi albastră 
intocmai ca seninul cerului. 

«Din ceasul cind căpătă această nestemată şi o puse în 
sin, nu mai rămase pasăre pe cer care să nu fie robită 
la voinţa lui. Pentru dinsul, toate sburătoarele, mîndri pă- 
unași, sălbăticoşi cocori, bufniţe cobitoare, şoimi dirji, găi- 
nușe moțate, dumbrăvence cu aripi verzi, pupeze cu creste 
bălțate, grauri pestriţi, sitari, dropii şi ienurici, toate picaii 
ca fermecate, cînd eşea el la vinătoare ; iar de se preumbla 
numai prin codri și prin livezi, mierlile şi privighietorile, 
pitulicile şi sticleţii, presurele şi sfranciocii, petroşeii și 
sfredeluşii, bot groşii şi scatii, ţoii, ţintezoii și piţigoii, toți 
il întimpinau peste tot locul cu dulcele lor cîntări ; cucul ii 
vestea la tot ceasul mulţi ani cu noroc, şi prigorii cu pene 

albastre, îl însoțeai pretutindeni, chiuind şi sburînd vesel 
d'asupra capului săi. 

«Trecu o zi, trecură două, ba mai trecură şi alte nouă 
și voinicelul nu se îndura ca să se înstrăineze de la miîn- 
drele plaiuri ale Buzăului, în care el domnea acum cu 
voie bună peste toată firea sburătoare cîtă filfiie sub soare. 
Noaptea pe la cîntători, pînă a nu se revărsa bine de zori, 
el era purces la vînătoare, și mai adesea seara îl apuca 
prin păduri, ucigînd şi stîrpind alte păsări cobitoare ce se 
arăta numai prin întuneric. 

«Rătăcea într'o zi pe culmea păduroasă a Istriței, — 
tocmai colo jos, la curmătura dealurilor, sub care încep 
a se aşterne cîmpiile, — cind deodată, fără veste, pe la 
Sfinţitul soarelui, se ridică din vale un vînt mare şi turbat 
care îndoia fagii, fringea plopii, smulgea ulmii şi cletena 
cu urlet tot codrul şi tot muntele. Într'o clipă, norii de pretu- 
tindeni la un loc se adunară, negurele se îndesară, şi peste 
tot cerul se destinse un pod întunecat de fer şi de aramă, 
peste care trecea şi se învirtea sfintul Ilie, încurându-şi armă- 
sarii cu tunete şi cu plesnete, şi scăpărînd numai fulgere şi 
trăsnete de sub roatele carului săi. Apoi dintro năprasnică 
detunătură, se sparse deodată podul, brăzdat de mii de săgeți 
luminoase şi începu a curge pre pămînt, o ploaie groaznică. 

ploaie cu şiroaie 

de făcea piîraie: 
ploae cu băşici 

de strica potici; 
ploaie spumegată 
'nneca lumea toată; 
ploaie de potop 
făcea lumea snop. 

«Cînd se mai potoli furtuna, feciorul de împărat cătă a 
se urni din scorbora unde stătuse pitulat; dar el nu mai 
ştiu încotro s'apuce, aşa de tare era, în codru, şi frunza 
deasă, și noaptea întunecoasă, şi calea pietroasă ; pe unde 
căta urma umblată, urma era ştearsă; pe subt atitea frun- 
zare căzute, toate cărările se făcuse nevăzute. Nu vedea, 

nu auzia, nici în greul pămîntuluï, nici în uşurelul vîn- 
tului; numai cînd trăgea bine cu urechia, îi venea din 
depărtare la auz, chiotul ghionoaei ce-şi ascuțea noaptea 
ciocul de coaja copacilor, şi miorlăitul cucuvăilor care se 
chemaŭ jalnic una pe alta prin mijlocul beznei; apoi une- 
ori îi trecea repede pe dinaintea ochilor şi cîte o umbră 
neagră de lăstun rătăcit, care cădea din văzduh, cu lun- 
gele-i aripe îngreuiate de ploaie. 

«Toată noaptea ar fi umblat el fără spor; dar noroc că 
avea cu sine pe coteiul lui cel maï bărbat, cel mai pri- 
ceput, cel mai credincios. 


Miclăuș cîne 'nvăţat 

știa seama la vînat; 

el apucă spre colnic, 
uşor, sprinten şi voinic: 
tot spre vale se lăsa, 

şi cărarea căuta, 

botul prin earbă vîrînd, 
urmele tot mirosind. 
Urma-i ici, urma-i colea! 
Miclăuş n'o mai perdea, 
pr'întuneric o simţea, 
noaptea 'ntocmai ca zioa. 


* 


«Astfel, cu cînele călăuză bună, voinicul apucă d'alun- 
gul în jos, valea Orgoaei. Prin volbura apelor ei se ros- 
togoleaii acum cu vuiet, rădăcinile de copaci şi bolova- 
nii de piatră, surpați de la munte. Şi cînele şi stăpînul 
umblaii încet şi cu sfială pe costişul lunecos; dar cînd 
ajunseră tocmai d'asupra priporului de unde se văd, în 
poală, urmele unei cetăți de Uriași și brasda vladnică a 
Troianului, Miclăuș stătu în loc mîrîind ca în preajmă de 
vinat. Voinicelul sticli ochii. Flăcăraie alburii eşeaŭ pe 
acolo din pămînt și zburau d'asupra tainiţei unde stătură 
ascunse, atita mare de vreme, comorile de la Pietroasa, 
cloşca cea vestită cu puii ei de aur; dar pe la lumina 
sclipitoare a văpaielor, vînătorul zări printre erburi şi pe- 
troaie, căpățina lungăreață a unui dihor carele, cu ochii 


222 AL. ODOBESCU 


răsleți cătă drept la dînsul. Trupul şi coada, dobitocul şi 
le încolăcise, le făcuse ghem în fața coteiului, cum fac 
dihorii cînd n’aŭ loc de scăpare în vizuinile lor de sub 
pămînt. Voinicul nostru era gata să asvîrle într'însul ghioaga 
“lui cu ținte poleite ca să-l prăpădească, cînd dihorul în- 
cepu a chiţăi în limba lui de lighioană şi a zice: 

«Împărate luminate, 

nu-mi lua zilele toate: 

iea-mi-le pe jumătate ; 

că-ţi voi da eŭ nestemate, 


chiar piatra smarandului, 
verdeaţa pămîntului !» 


«Feciorul de împărat, aducîndu-și aminte cît de bun augur 
îi fusese asemenea vorbe din graiul vulturului, lăsă ghioaga 
jos şi goni cînele în laturi; iar lighioana, bucuroasă de a 
se simți scăpată, începu să rîcîie ţărîna cu labele şi scoase 
dinaintea voinicului o pieatră de smarand, mare şi fru- 
moasă, de strălucea verde şi rămurată ca spicul crud al 
grîului, ca rodul pămîntului. 

«Atîta fu voinicului pînă ce ridică de jos smarandul 
fermecat și-l băgă în sîn; ş'apoi de atunci înnainte toate 
jivinile cîte se tirăsc prin ţărînă şi cîte se ascund pe sub 
pămînt, toate îl cunoscură pe dinsul de stăpîn. Viezurii 
cu perii suri, lungi şi drepți ca țepele, şi bursucii som- 
NOroși, cari ies numai noaptea din vizuini ; şderii pădureți 
cu blana ruginie, deasă, moale şi frumos netezită, şi vi- 
drele colțate de pe malul bălților; nevăistuicele cu trup 
prelung şi mlădios şi cu gușe albe, care se furişează prin- 
tre răzoare, vînind cuiburi de păsărele, şi veveriţele şu- 
gubeţe cu coada vilvoi, care sar zglobii pe crăcile co- 
pacilor ronțăind alune, ghindă şi scoruşe ; pințele cu labe 
scurticele la piept, iar la spate cu picioroange, care cind 
umblă se saltă ca locustele, și căţeii pămîntului, — de le 
zice şi suițe, — cari scot capul la amiazi din găuri ca să 
latre la soare; apoi mişunii cei cu gropanele pline de 
grîne şi șobolanii din smircuri; toate lighioanele pînă și 

cîrtițele orbeţe şi aricii ghimpoşi, ba chiar şerpii, gușterii 
şi şopîrlele, toate i se arătau lui în cale, sai ca să-l slu- 
jească la vre-o trebuință, sai ca să piară de mîna lui, 
cînd avea plăcere de vînat. Cu dinsul vulpile își cheltuiaă 
de pomană viclenia minţei şi iuțeala piciorului, căci de 
fiecare minciună a vulpei, el afla prea lesne mijloace o 
mie ca să-i vie de hac. Apoi și cu ursul cel mai sălbatic, 
el îşi făcea jucărie; fără secure, fără cuţit, el intra semet 
în vizuina lui, se lua cu dinşii la luptă dreaptă şi în tot- 
d'auna ursul cădea mort la pămînt. 

«Astfel prin văzduh, astfel pe sub pămînt, el era mai 
mare ; de aceea şi traiul lui era acum şi mai mult pornit 
pe vinătoare. 

«Cind feciorul de împărat trecea pe dealul Balaurului, 
d'a stinga Slănicului, lighioana cea înfricoșată, cu o falcă 
în cer şi cu alta în pămînt, 

Şerpoaica cu solzii verzi, 

— să n'o vezi, să nmo visezi! — 
de grabă se zvircolea, se pitula și se afunda pănă la gu- 
rile iadului, ca să nu o vază viteazul vînător, să nu-i re- 
teze cu paloșul șapte capete şi să nu-i stingă şapte suflete. 
Ori cît de mult se silea dinsul ca săi apuce înainte, iazma 
iadului prididea cu fuga şi voinicul rămînea mereă să'şi 
scoată necazul pe paserile cerului şi pe lighioanele pă- 
mintului. Da zi peste zi şi nu putea nimeri. 

«Aşa mai păţi într'o noapte; şi a doua zi, de ciudă şi 
de minie, se porni de pe dealul Balaurului în jos, cînd 
abia se miji de ziuă și ajunse de odată cu zorile, cînd 
se deschideaii florile, la valea stearpă şi pustie a Piclelor 
de glod. 

«Dacă nu ştiţi și n'aţi văzut, să vă spui eŭ că acolo 
și-a aşezat Necuratul cazanele cu catran și cu smoală 
colcotită : pe sub pămînt gilgiie și fierbe glodul noroios, 
mai rece decit ghiața, mai negru decit ceața; apoi, pe 
guri căscate prin tot ocolul acelei văi fără de scursoare, 
țișneşte tina în sus, cînd de o schioapă, cînd de o palmă, 

cînd de un stinjen şi mai mult; la fiecare gură împrejur 
s'a durat muşuroi, şi balele cătrănite pe care Ucigă-l- 
toaca le scuipă din văgăune, se scurg năclăite d'a lungul 
moviliţelor, se adună în nomol, se usucă de vînt, se crapă 
de soare şi aştern tot fundul văii cu o humă sură şi ji- 
lavă, pe care nu se prinde, Doamne fereşte ! nici troscot, 
nică ciulini. 

Cînd de pe culmea vecină, feciorul de împărat făcu 
ochii roată d'asupra văii urgisite, el văzu o biată căprioară 
rătăcită, călcînd cu sfială prin nomolul uricios al mocirlei ; 
mai departe, o fiară sălbatică, un ris, sta stîrcit la pîndă; 
părul de pe dînsul, lung şi suptire, alb şi cu pete negre, 
se zbirlise în sus; urechile'i ţuguiete cu pămătufuri de 
peri negri la vîrf, se rădicase drepte, şi ochii lui, vii şi 
pătrunzători ca ochii de femee, scăpăraii scîntei. Numai 
în două trei sărituri de pisică, el ajunse căprioara, se 
acăță de pieptul eï, își înfipse dinţii în beregată şi se 
gătea să "i sugă cu desfătare sîngele din vine, cînd voi- 
nicelul învîrti repede praştia ca să o isbească în fiară. 
Dar ochii rîsuluï, care văd și în miezul pietrelor, zăriră 
ce i se gătea; el se smulse de la pieptul căprioarei şi în- 
cepu să latre în limba lui de fiară: 


«Împărate luminate, 
nu-mi lua zilele toate; 
iea-mi-le pe jumătate, 
că-ți voi da eŭ nestemate, 
chiar pieatra rubinului, 
clocotirea sîngelui !» 


«Ş'acum, pentru a treia oară, feciorul de împărat iertă 
viața risului, precum iertase pe a vulturului, precum ier- 
tase pe a dihorului; el strînse praştia pe mînă, iar fiara, 
veselă şi multumitoare că scăpase cu zile, scăpără din 
ochii eï o piatră de rubin, mare şi frumoasă, roşie şi vie, 
mai roşie decît fraga muntelui, mai vie decît para focului 
şi întocmai ca sîngele voinicului. 

«Cînd o luă voinicul în mînă şi o băgă în sîn, pare că 

îi mai crescu de o schioapă inima întrînsul. De aci în- 
nainte toată firea cu suflare era pradă lui. Toate fiarele 
pe care iuțeala sîngelui le împinge în fuga lor, a se aş- 
terne pămîntului ca iarba cîmpului la suflarea vintului, 
toate cele care trăiesc din vărsarea sîngelui, toate cîte din 
sînge o şi pierd, toate se supuseră şi ele la voințele voi- 
nicului, ca pasările cerului, ca lighioanele pămîntului. 

«Dinaintea unui aşa minunat vinător, 

cerbii de la munte 
plecati a lor frunte, 
mistreţii colțați 
cădeaii împuşcaţi, 
capra săltăreaţă 

nu scăpa cu viaţă, 
lupii din pădure 
picaŭ sub secure, 
iepurii fricoșşi...» 

Cam pe aci ajunsese cu povestea Bisoceanul mei, cînd 
deodată auzirăm la spatele nostru, o detunătură de puşcă 
urmată de un Donner- Wetter-Saperment ! exprimat cu o 
energie de adevărat granadir kesaro-krăiesc. Ne întorserăm 
iute ochii îndărăt; dar nu mai era nimeni; tovarășul mei, 
neamţul, se făcuse nevăzut. 

— <Sărăcuţ de maica mea!» —strigă din băieriele inimei 
Bisoceanul, — s'a răpus domnul /minger. — (Acest fel 
găsise el cu cale ca să localizeze titlu de inginer al tova- 
rășului meu). 

Alergarăm de grabă la locul de unde venise sgomotul 
şi, subt o tufă găsirăm pe neamţ răsturnat pe spate, dînd 
din mini și din picoare ca să se scoale; alături era pușca 
lui din a cării țeavă eșea încă fum; puţin mai departe se 
tăvălea o păsărică printre fulgii ei răsipiţi pe iarbă. Calul, 
de pe care căzuse inginerul, se zărea departe în vale; 
cu şeaua pe dinsul, el apucase vesel și în goana mare, 
drumul casei, lăsînd călăreţului libera facultate, sai de a 
rămine unde căzuse, saii de a-și urma calea cu ori-ce alt 
mijloc de locomoţiune. 


Al. Odobescu. — Opere complete. I. 15 

— «Bine, prietene, — zisei în sfîrşit eŭ păţitului, după 
ce constatarăm că nu se află in nici o primejdie, — «fă-mă 
să înțeleg mai întîi, cum ai căzut după cal?... Apoi, pentru 
ce ai tras cu puşca?... In sfîrşit pentru ce te-ai depărtat 
de noi?» — La toate aceste întrebări, el nu avea alt răs- 
puns decit: «Asta, zăă, nu ştii !» 

Călăuzul nostru nu era mai puţin curios decît mine ca 
să afle cum se petrecuse lucrurile, dar el cel puţin găsea 
însuşi pentru toate, cîte un cuvint de răspuns şi de min- 
giiere. 

— «Lasă, domnul; nu e nimica, că ai căzut pe spate 
şi te ai răzimat în-coate. Răi era dacă cădeai pe brinci, 
că puteai nasul să ţi-l frîngi,» 

Căutind apoi prin iarbă, el dete peste păsărica rănită 
ŞI jumulită, care, sărmana, se svircolea ca vai de ea; era 
o biată ciocîrlie. Bisoceanul luînd'o în mînă, cunoscu în- 
dată că era ucisă, nu de alice, ci de ciocul gaiţei: — «Cu 
bună seamă, domnule, dumniata ai vrut să tragi în păsărea 
răpitoare şi nu vei fi nemerito; dar lasă că nu e nici o 
pagubă; vinatul cel bun tot al domniei tale a rămas. 
Vorba rominului; «nu e pentru cine se găteşte, ci pentru 
cine se nimereşte». 

Dar neamţul se apără că el na tras de fel cu pușca, 
că puşca s'a tras singură şi că, din aceia, calul speriindu-se, 
a sărit şi l-a trîntit jos, unde la şi lăsat fără rușine 
nici păcat. 

'— «Lasă domnule, că şi aşa e bine !» — zicea Bisoceanul 
«Dumniata tot nu rămiîi păgubaş, că, și dacă n'ai dat în 
vînat, vînatul ţi-a picat din cer jumulit gata. Ş'apoi despre 
căzătură, să n'aibi vre o mihniciune, că pămîntul nostru 
romînesc e bun de obriînteală; 

Cine cade pe el jos | 
Se scoală mai sănătos.» 

Şi întradevăr, domnul îninger se rădicase teafăr şi fără 
vătămare. Se vede că somnul îl podidise pe cînd Biso- 
“ ceanul îmi povestea basmul, pe care el nu-l putea pricepe, 

şi astfel pe nesimţite rămăsese în urmă de noi. Pe cînd 
dar neamțul moţăia călare şi-calul își urma calea în ticnă, 
o veselă ciocîrlie se legăna prin aer, ciripind la soare, 
întocmai ca şi ciocîrlia cea din graţioasele strofe ale g/umei 
vechiului poet francez Ronsard, cel de viţă romînească: 1) 


Hei! Doamne mult îmi sînt dragi 
plăcerile dulcei tale vieţi, 
ciocirlia, care despre amor 
cînţi dinzi de dimineaţă, 
scuturînd în aer roua 

cu care e stropită pana ta! 
Mai nainte ca soarele să răsară 
tu înnalţi trupu-ţi spălat 

spre a-l şterge de nori, 
cletinîndu-ți aripele mărunte 

şi săltîndu-te în mici sărituri. 
Tu spui in aer aşa dulci cîntâri 
în a ta veselă ciripire, 

încît ori-ce amant ar dori, 

cînd te aude cîntind primăvara. 
ca tine să fie păsărică. 


S'a întimplat însă ca, în loc de poetici amanți, ciocirlia 


1) P. de Ronsard, «PAloiitte», printre poeziile numite «Gaietes ou 


Gaillardises» : 


He Dieu, que je porte d'envie 
Aux plaisirs de ta douce vie, 
Aloiitte, qui de lamour 
Degoizes des le poinct du jour, 
Secoiiant en leir la rosée 

Dont ta plume est toute arrousce! 
Devant que Phcebus soit levé 
Tu enleves ton corps lavé 
Pour Vessuyer près de la niie, 
Tremoussant d'une aile menue 
Et te sourdant à petits bons, 
Tu dis en lair de si doux sons 
Composez de ta tirelire, 

Qw'il mest amant qui ne désire 
T'oyant chanter au Renouveau, 
Comme toy devenir oiseau. 

noastră să fie auzită numai de o gaiţă flămîndă şi, în 
cazul de față, urmașul banului Mărăcine se vede silit să 
treacă lira în mîna strămoșului sau Virgiliu, ca să sfir- 
şească această istorioară 1). 

Pasărea vrăjmaşă se răpezi, sbierînd prin aer, ca să prindă 
pe cîntăreața, şi aceasta, mititica, în zadar cercă să-i scape 
prin fugă. «Pretutindeni unde dinsa, fugind uşurică, tăia 
văzduhul cu âripele ei, iată şi duşmana, cruda gaiță o ur- 
mărea cu chiote mari prin aer.» 

La tipetele de bucurie ale gaiţei, la văetările sărmanei 
ciocîrlii, somnorosul, plecat pe oblâncul şelei, tresări și, 
în mişcarea-i zăpăcită, îi căzu puşca de pe umeri; cocoşul 
se lovi de scară; umplutura se descărcă cu sgomot; gaița 
şi calul se speriară amindoi de odată; una lăsă prada să-i 
pice din cioc; celalt trînti jos pe călăreț, și ast-fel vină- 
torul fără voe și vînatul neașteptat se întîlniră alături, pe 
iarba verde a plaiului. 

Dar calul, ca şi gaița, își văzu de calea sa și tovarăşul 
meii rămase pe jos. De aceia şi Bisoceanul, carele era cam 
atins în amorul săă proprii de povestitor, prin somnul in- 
ginerului, îi spunea drept mîngiiere: — «Vezi, domnule 
inginer, dacă domnia-ta știai romîneşte ȘI, ascultai la basmul 
mei, nu erai să paţi atîtea nevoi! Dar fie ! cînd este vorba 
de vinătoare, apoi poți să mi te lauzi că eşti născut cu 
tichia în cap, şi 

Vînătorul norocos 


umblă bucuros 
pe jos». 


Ast-fel ne urmarăm calea spre Bisoca. 


1) Virgilli Georgic. I, v. 405—408; 


Quacumque illa levem fugiens secat æthera pennis, 
Ecce inimicus atrox, magno stidore per auras 
Insequitur Nisus. 


XI 


Eram acum tocmai pe culmea dealurilor sub care se 
adăposteşte, ca într'o copaie, satul Bisoca. Gata a cirmi 
în dreapta ca să coborim în sat, aruncai împrejurul mei 
o lungă şi mulțumitoare privire, voind să-mi iaŭ ziua bună 
de la întinsele privelişti ale plaiului, mai nainte de a le 
pierde cu totul din vedere. 

Soarele apunea drept dinaintea noastră; cercul lui roşatic 
scăpătase pînă pe zarea orizontului şi razele-i, calde şi 
senine, pare că se aşternuse peste tot șesul răsăritean al 
țării, care ni se destindea acum sub ochi. De pe acest 
tăpșan culminant de unde munţii Săcueni cotesc spre ţara 
Vrancei, tot Bărăganul, tot cîmpul Brăilei, tot şesul Gala- 
ților, cu matca Rimnicului, cu valea Buzăului, cu lunca 
Siretului, toată acea lată şi oablă cîmpie se arăta scăldată 
într'o lumină gălbue şi lucioasă, ca fața unei uriaşe sinii 
de aur; printriînsa, liniile şerpuite ale rîurilor se desprindeaii 
ca fire creţe de beteală argintie, iar suprafaţa netedă a 
apelor sărate din Balta-Albă şi din Balta-Amară oglindeau 
ca nişte ochiuri de sticlă, frecate în mijlocul dauritei table. 
În depărtarea cea mai afundată, dealurile dobrogene, tivite 
cu aburoasa cordea a Dunărei, încingeai, ca cu un cerc 
plumburiii, acest curios tabel, a! cărui aspect devenea cu 
totul fantastic, prin neobișnuite şi metalice reflecse. 

Mai aproape de noi însă, sub forme și cu colori mai 
reale, se vedeai pe virful Bisocei și pe al Ulmușorului, 
mari pietroaie sure și murgi, unele grămădite la un loc 
ca turme de vite adunate la repaos, altele răsipite prin 
livezi ca vacile cînd pasc pribege. Apoi, subt aceste 
muchii, la stînga, pămîntul se lăsa la vale în costişe şi 
pripoare gradate, pînă se cufunda în jghiaburile mult um- 
brite ale Rimnicului și Rimnicelului ; tot pe acolo, la locul 
ce se zice între Rimnice,se zăreau încă poienile fragede 
şi verzi ale Năculelor, adăpostite sub stîncile roșcate, care 

se numesc Petrele-Fetei ; şi în fund de tot, înălțindu-se în 
albăstreala înegurată a cerului, se perdeau culmile pădu- 
roase ale Steşicului, învelite în umbre viorii, civite şi negre, 

Preumblîndu-mi ochii, cînd preste șesul cu străluciri şi 
scînteie, cînd prin munţii cu tainice şi răcoroase raze, mă 
aşezasem pe un bolovan de pieatră și așteptind să dispară 
cu totul soarele, nu mă puteam sătura de asemenea 
privelişti, ce noă, orăşenilor, ne este dat arare-ori a le 
vedea ; dar călăuzul nostru știa că noaptea are să vină 
iute și că scoborișul, pînă la sat ne va cere, prin întuneric, 
poate o oră şi mai bine; de aceia el ne îndemnă să ne 
pornim îndată, şi drept mîngiiere, îmi spune că are tocmai 
vreme ca să isprăvească şi basmul cel cu Feciorul de 
împărat, norocos la vînat, pină vom sosi la vale. 

— «Bine, zici, bădiță; — îi răspunsei: — negreșit că 
trebuie să mi-l spui tot, dacă mai este. Dar stăi! unde 
rămăseşi ? ... pare că începuseşi a îndruga o şiretenie de 
lighioane ca cea din hora desgovelei: 


Ursul cu cercei 
umblă după miei, 
Lupul cu cimpoi 
umblă după oi, 
Vulpea în papuci 
umblă după curci, 
Ş'un iepure şchiop, 
într'un vîri de plop, 
treieră la bob. 


«Aşa este, ? 

— «Cam aşa, dar iar nu prea, — îmi răspunse munteanul 
perzîndu-şi oare-cum sărita, în urma glumei mele de care 
mă şi Căiam, şi scărpinîndu-se la ceafă ca omul care stă 
la îndoială. — «Pe semne, boierule», — adăogi el, — «ți 
Sa făcut urit unde am tot spus anume toate soiurile de 
paseri şi de jivine care trăesc pe la noi, la munte. Dar 
de! ce să'i fac eu, dacă aşa e basmul? Va să-l spui şi 
eu după cum este şartul şi datina lui. D'acum înainte 

însă nu mai avem nimic a face cu lighioanele cele cu 
patru picioare, nici cu cele multe sburătoare; destul nu- 
mai să vă fie în ştire că Feciorul de împărat nu avea 
seamănul său pe lume la ale vînătoarii. Cind d'abia da cu 
gîndul să facă vre-o isbîndă la vînat, voința pe dată i se 
şi împlinea; de aceia și lumea întreagă cînd pomenea 
despre dinsul, nu-i zicea într'altfel pe nume, ca: Feciorul 
de Împărat, cel cu noroc la vînat. 

«De va fi stat o lună, sai un an sai doi, petrecîndu-și 
viața fără alte nevoi decît numai cu plăcerea şi cu mîn- 
giierea de a prinde și de a ucide fieare pădurețe şi păsări 
cîntărețe, cine va şti, spună-o. Pe noi ceșştia, plăiaşi şi 
vînători de munte, atîta ne taie capul că omul la vînătoare, 
fie pe ger şi ninsoare, fie pe năduf de soare, nici nu 
prinde veste ca ce timp mai este, nici nu vrea știe cum 
are să'i fie, nici nu bagă 'n seamă la muncă de-l chiamă 
nici că ia minte de ori ce cuvinte, ci vesel omoară vremea 
care sboară, fără griji trăeşte pe pămînt domneşte şi e 
la vînat ca și împărat. 

«Acum, dați și d-voastră cu socoteala, dacă chiar noă, 
— nişte bieţi păcătoşi plini de trude şi de nevoi, — vînă- 
toarea ne oțeleşte sufletele şi ne răpeşte minţile, apoi ce 
incîntic de tală şi de vitejie trebuie să fi fost pe voinicul 
fecior al Doamnei Neagăi! Vesel şi voios la inimă, ager 
şi vîrtos la trup, el zimbind eşea dimineaţa din palatele 
părintești, zimbind se înturna seara la maică-sa înapoi. 
Aşa viaţă, lină și neturburată, dor'că în rai poate să mai 
fi gustat cine-va. 

«Dar grijele şi mihniciunea lăsat'au vre odată multă 
vreme pe om fără ca se lege de capul lui ? Firea omenească 
așa este ea de la Dumnezeii osîndită, ca să nu plutească 
neîncetat uşor ca fulgul pe apă, şi să nu calce mereu 
tot pe căi desfătate. Căci, acolo unde este poiana mai 
intlorită şi cu frunzari acoperită, acolo e şi cursa priponită. 
Dai îintr'insa fără ca s'o vezi; te apucă, te glodeşte și 
une-ori chiar de rea nu vrei să o crezi. 

«la să vedeți acum în ce fel păsul avea să-l ajungă pe 
voinicelul nostru, și cu ce gingaşe amăgiri avea să-i sece 
puterile şi să-i stingă fericirile. 

«Într’o seară ca cea de astăzi, pe la apus de soare ca 
“acum, el șezuse să se odihnească pe unul din pietroaiele 
măcinate de pe dealul Ulmuşorului, tocmai d'asupra gîr- 
liciului de pieatră, căruia îi zicem noi grajdul Zmeilor, 
fiind-că acolo se adăposteau odinioară, în vremea de 
demult, fiearele cele aripate. Şedea el şi privea în jos 
cum negurele întunecau treptat văile și culmile, cînd văzu 
trecînd încetinel de d'asupra capului său, o porumbiţă, 
ușoară şi albă ca spuma laptelui la mulsoare, ca florile 
crinului la raza de soare. I se făcu dor de acea păsă- 
rică și ca s'o prindă de vie, puse mina în sîn la zam- 
firul cel fermecat; dar ea, uitindu-se la dînsul cu ochi 
dulci, fermecători, gunguni galeș în limba ei cea păsă- 
rească, şi-i zise: 


«Ah, voinice, voinicele, 

nu opri căile mele; 

ci te iea dup’ al mei sbor; 
căci, cu sînul plin de dor, 
te chiamă să'ți facă dar 
un scump, alb mărgărităr 
mîndra Fată’ a Pietrelor 
din valea Năculelor». 


«Aceste cuvinte, așa dulce șoptite, deşteptară în inima 
voinicului un freamăt necunoscut; în sînul lui se aprin- 
seră dorințe nedesluşite, pe care pînă în ciasul acela nici 
în vis nu le încercase. Fără de a mai sta să cugete, el se 
rădică iute în picioare; sîngele i se încinsese ca focul prin 
vine ; pieptul îi svicnea ; în tot trupul simţea un avînt ne- 
înstrunat ce-l pornea să meargă supu şi ascultător la 
chiămarea porumbiței. Urmărind cu piciorul pe uscat sborul 
ei lin, cumpătat, el scobora văi, suia dealuri, străbătea 
păduri, trecea lunci şi piîraie, şi de ce umbla, pare că mai 
ușor pășea. Cînd raza soarelui se prelungea sfieață pe 

foițele erbei înflorite din poiana de sub stîncele Năculelor, 
păsărica se opri pe o răsură îmbobocită şi cu grai dulce 
cîntător, strigă aşa: 


«Tu ce plingi în stincă 
la umbră adîncă, 

eşi acum din pieatră, 
albă, dalbă fată, 

viie şi frumoasă, 
blindă, răcoroasă, 

cu chip luminos, 

cu trup mlădios, 

cu păr aurit, 

pe umeri leit! 

eşi fată din pieatră 
să te vază-odată, 
scumpul tăi ursit; 
căci iată-l sosit!» 


«Ca un vis, ca o părere, se cobări de pe stincă, mîndra 
albă fată, naltă, mlădioasă ca o trestioară, cu părul de aur, 
cu ochi de balaur, ruptă din soare întocmai ca Ileana 
Cosinzeana. De frumoasă ce era, de albă ce s'arăta, la 
soare puteai căta, iar la dinsa ba! Cine îi vedea mersul, 
cine *i zărea chipul, cine îi auzea glasul, nu putea să o 
privească şi să nu o îndrăgească, nu putea să o auză şi 
să nu i se încrează. 

«Cu zîmbet gingaș pe gurițţă, cu ochi galeşi şi pătrun- 
zători, venea mindra cam descinsă, păşind uşor şi legănat 
prin earba moale şi deasă a pajiştei. Ea se opri dinaintea 
voinicului și, arătindu-i între degeţțele, un bob mărunțel 
de mărgăritar alb, curat și luminat ca laptele la mulsoare, 
ca floarea crinului la soare, ca dragostele de fată mare, 
ea, cu viers dulce femeiesc, care mai lesne decit săgeata 
străpunge inima voinicului, îi grăi, riîzind, aşa: 


«Daţi-laş şi nu l'aş da, 

că mă tem îl vei uita 

cînd la vinat te tot plimbi! — 
Ba Vaş da, de vrei să-l schimbi 

cu piatra zamfirului, 
limpezimea cerului, 
cu piatra zmarandului, 
verdeața pămîntului, 
cu piatra rubinului, 

_ colcotirea sîngelui.» 


«Feciorul de împărat rămase uimit ca din naintea unei 
năluciră încîntătoare. Nu ştia bine dacă este deştept saŭ 
dacă visează. Nu-i venea să dea crezămint nici vederilor, 
nici auzului: şi cu toate acestea, zina ce-i sta în față îl 
privea cu ochi fermecători, aruncînd prin tot trupu-i, cînd 
aburi fierbinţi, cînd fiori de ghiaţă; vorba eï îi răsuna 
pînă în suflet, dulce și înduplecătoare. Pe cînd ea căta la 
dinsul și zimbia, lui i se nălucea pare că cîmpul înflorise 
ȘI cerul se luminase, iar cind ea deschise gura ca să-i 
vorbească, pentru dînsul, munții răsunară, apele se turbu- 
rară, brazii se scuturară, codrii se treziră, frunzile şoptiră, 
stelele clipiră şi în loc se opriră. Atunci viaţa, să i-o fi 
cerut dînsa, gata şi bucuros era el să i-o dea, numai ca 
merei să poată privi la ea, numai ca în veci să o poată 
auzi. 

«De grabă scoase din sîn ciîte-şi trele nestematele fer- 
mecate, care pină atunci fusese și toată puterea şi bucu- 
ria lui, şi fără să se mai giîndească, fără să se îndoiască, 
le aruncă cu mulțumire în poala drăgălaşei copile. Buzele 
ei fragede și rumeoare se răsfoiră întrun rîs de nebuna- 
tică bucurie, şi apucînd mărgăritarul între dinţii ei albi şi 
mărunți ca şi bobul nestemat, îl puse binișor pe buzele 
voinicului, întrun dulce şi larg sărutat. 

«Atunci umbrele călduroase şi bălsămite ale nopții de 
vară ascunseră în negură şi în tăcere pe fericiții miri; 
singură porumbița cea albă îi desmierda prin întuneric, 
cînd cu vesele cîntări, cînd cu blînde văietări; dar cînd 
răsăriră zorile, de o dată cu florile, porumbița amăgitoare 
şi la dragosti îndemnătoare, peste ţări şi peste mări sburase, 
prin văzduh se depărtase, fugind ca să nu mai vie, şi 

luînd cu sine în vecie, scumpul, feciorescul dar, bobul 
alb de mărgăritar. . 

«Zile şi nopți, luni şi săptămîni trecură. Feciorul de îm- 
părat şi Fata din piatră trăiaŭ înstrăinați de lume, singuri 
singurei, el numai cu dinsa, ea numai cu el, şi altă grijă 
nu purtau, altă plăcere nu gustaii de cît ale dragostelor 
lor. Cercuind lumea întreagă în poienița înflorită şi cu 
frunzari acoperită de sub Pietrele fetei, voinicul năpustise 
codrii, urîse izbindile vieţei sale de mai nainte. Vinătoarea 
era uitată; inima lui se scălda acum toată în desmierdări 
noi şi necumpătate. Păsări, fiare şi lighioane trăiaŭ de el 
oropsite; toate se înstrăinase şi se lepădase de al lor sbur- 
dalnic stăpin ; nici una nu-l mai cunoştea, nici una nu-l 
mai asculta.; dar nici lui, nesocotitul. de ele nu-i mai pasă. 
Arcul şi săgețile, ghioaga și praştia stau aruncate la pămînt; 
rugina şi putregaiul se lipise de ele şi le rodeaŭ puterea. 
Aşa feciorul de împărat, uitind vitejia vinătorească, uitind 
şi casa părintească, şedea ziua şi noaptea, lungit moale pe 
covoare şi cu capul în poala copilei, se uita cu ochii în 
ochii ei, îi sorbea suflarea de pe guriță şi-i cerea mereu 
să-l dezmierde cu ciînticele ei. 


«Cîntă-ţi, mîndro, cîntecul 
că 'mi e drag ca sufletul. 
Cîntă, scumpul mei odor! 
Icí cu tine aş vrea să mor!» 


Dar muierea tot muiere! Dăi ce-ţi cere că o să te certe 
de ce i laï dat. Cu încetul încetul, începu fata a lua 
seamă că sufletul voiniculuie înmuiase de dogoreala dra- 
vostelor femeeşti ; acum îi părea răii şi-i venea ciudă că 
iubitul ei nu mai era ca mai nainte, vitejelul plaiurilor, 
căruia lumea îi zicea cu laudă: Feciorul de împăratul, cel 
cu noroc la vinat! In zadar îi cînta ea, cu viers dulce 
femeiesc, mindru cîntec haiducesc ; în zadar îl ruga să se 
trezească din traiul lînged şi trindav în care îl cufundase 
viața de iubire; în zadar îl tot indemna ca să ieasă cu 

dinsa din pustietate, ca s'o ducă să vază lumea. El în braţe 
o strîngea, dulce mi și-o desmierda, şi aşa îi tot vorbea: 


«Facă lumea ce va face, 

noi trăim aci în pace, 

cum me drag şi cum ne place! 
«Zică lumea ce va zice; 
fericirea de aice 

tot nu poate să ne-o strice! 
«Spună lume ce-o voi, 

noi aci cît vom trăi 

fără griji ne vom iubi». 

«Dar uritul, urîtul cel pocit, boala cea fără de crezămînt, 
care din plăceri trezite încolțeşte, sufletul îl amărăște, cu 
doruri se hrăneşte şi la noi plăceri rîvneşte. uriîtul cel 
urgisit, care usucă și topește, mereii şi necurmat în inima 
copilei se prefira şi pe fie-ce zi mai adinc o pătrundea, în 
ea zilnic se 'ncuiba, mai amarnic o rodea. Feciorul de 
împărat vedea și simţea toate; dar leac sie-și nu-și știa 
găsi. Fata umbla mai adesea razna prin păduri şi prin livezi 
cu fruntea înorată, cu fața lăcrimată şi cînd se întorcea 
la soţul ei şi îl găsea văitîndu-și tristea, lungit sub tulpina 
brazilor, ea îi zicea plingind şi suspinind: 


— «Scoală, dragă; scoală frate! 
nu mai tot zăcea pe spate, 

că mi-am urit zilele, 

mutind căpătiiele, 

cînd la cap, cînd la picioare, 
cînd la umbră, cînd la soare. 


— «Of! dragă, iubita mea! 

nu pot, nu pot, chiar d'aș vrea; 
boala mea nici că s'o duce, 
pîn'ce tu nu mi-i aduce 

mură” albastră și amară, 

sloi de ghiață 'n miez de vară 


— «Of! dragă, iubitul meă! 
ajuta-ţi-ar Dumnezeu! 

eŭ toți munţii i-am călcat, 
mură-albastră nam aflat, 
sloi de ghiață n'am găsit, 
că pămîntu-i încălzit. 


— «Fetişoară din Buzeii, 
mură-albastră-i ochiul tăi 
care mă ucide răi; 

sloi de ghiaţă netopită 

e chiar inima-ți răcită 

şi de mine deslipită.» 


«Cînd ajunge inima să fie sleită de dragoste, apoi cu- 
rînd piere și mila. Fata din peatră, sătulă şi de pustiul 

munţilor şi de iubirea singuratică, visa acum noaptea şi 
se gindea ziulița întreagă, la locuri desfătate și pline de 
lume, la orașe cu sgomot, cu petreceri și cu veselii, la 
cetăți unde toți să cate la dînsa cu dor şi cu drag, şi 
dinsa cu mîndrie la toți să se arate frumoasă şi împodo- 
bită în haine trufașe şi în pietre nestemate. Destul, destul 
își închisese ea tinereţele în depărtări, de lume înstrăinată ; 
destul gustate plăcerea iubirilor tăinuite. Acum inima-i 
sbura ca fluturele, după lumină; sufletul ei cerea sgomotul 
veseliilor, strălucirea averilor, vilva trufiilor. Astfel de do- 
rinţe îi frămîntaŭ mereii minţile, şi ştim cu toţii că ce se 
naşte în cap de muiere, într'insul neistovit nu piere. 

«Într'o dimineață, cînd Feciorul de împărat se trezi din 
somn, îngreuiat de lingoare și de inimă-rea, Fata din 
peatră perise de lîngă dînsul. O aşteptă să vie la amieazi, 
o aşteptă să vie seara; dar umbra molifzilor se așternu 
incetinel da lungul pajiştei, scăzu şi crescu iarăși, do- 
vedind scurgerea vremii, şi nimeni, nimeni nu veni... 

«Atunci pricepu dinsul că copila a fugit şi în păduri 
la năpustit; atunci văzu bine că puica a sburat, sa dus 
şi pe dînsul l'a răpus. Atunci în lăuntrul lui se făcu adînc 
întuneric; în piept inima-i zdrobită se încolăcea ca crîm- 
peie trunchieate de şarpe veninos. Ziua la soare, el se 
frămînta în durere; noaptea la stele, din ochi îi picura 
ISvor de plinsoare, şi la tot ceasul, noaptea ca şi ziua, 
ziua ca şi noaptea, glasul lui duios răsuna prin codrii: 
— «Doamnă a inimei mele, stăpînă a acestor locuri! de 
«ce maï părăsit? Unde te-ai dus? Ah, unde?...]). 

«Işi aducea aminte dale ei dalbe frumuseți, d'ale ei 
dulci cîntări, de zilele fericite pe cînd glasul munţilor şi 


1) Tesoro de los Romanceros y Cancioneros espanoles, recogidos 
y ordenados por d. Eugenio de Ochoa, (Paris, 1838) p. 137: Romances 
del Cid Campeodor: 


«Rey de mi alma, y desta tierra conde, 
«Porque me dejas ? dónde vas? adónde ?» 

al apelor răspundea cu vesel sursur la glasul copilei, pe 
cînd ea umbla legănîndu-se, gingaşă şi ușoară, pe ver- 
deaţa livezilor, pe cînd ea tremurînd, scutura de pe co- 
siţele-i bălaie, zăpada mai puţin albă decît pelița ei. Atunci 
inima lui, cu suspine, întreba în zadar pe codrii şi pe 
stînci : «Unde și în ce ţară va mai fi acea mîndră floare, 
«acea drăgăstoasă romîncă, cu faţa albă ca crinul, cu glas 
«încîntător de zină 2... Numai riul acuma, numai apele, 
«cînd se clătesc, răspund cu vuiet la gemetele mele... Ah! 
«unde mai sînt, stăpina mea dorită, ah! unde mai sînt 
«Chiar şi viscolile de odinioară !» 1). 

«Dar toată jalea lui era în deşert; ce a fost verde sa 
uscat ; ce a înflorit s'a scuturat. Intr'acele plaiuri, în care 
el găsise mai întîi multumirea, vinînd și prinzînd cu ne- 
păsare păsări de pre cer şi fiare de pre pămint, în acele 
dumbrăvi unde apoi își aflase fericirea la sînul drăgălaşei 
fecioare, acum totul era veşted, totul era ofilit, totul se 
îmbrăcase întrun giulgiu de ger și de întristare. El cercă 
să ridice de la pămînt arcul şi săgețile, ghioaga şi praştia ; 
dar armele erai ruginiie, puterile-i erai slăbite, ochiul 
vedea turbure la țintă, brațu-i nu mai ştia să nimerească 
țălul. Deodată cu nestematele perduse şi farmecul lor pu- 
ternic; Fata din peatră le luase cu dinsa ca să facă cu 
ele cercei şi ghiordane; iar el sărmanul, el își aducea 
atunci aminte, cu dor şi cu jale, despre locul unde năs- 
cuse, despre căminul unde crescuse, despre măicuţa dulce 
care pe sînul ei îl legănase, despre toate bunurile, toate 


1) François Villon (1431), Ballade des dames du temps jadis : 


«Dictes moy, où, men quel pays 

Est Flora, la belle Romanie, 

La royne blanche comme ung lys - 
Qui chantoit à voix de sereine. 

Echo, parlant, quand bruyt on maine 

Dessus riviére ou sus estan. 

Où sont ilz, vierge souveraine ? 

Mais où sont les neiges d'antan ?». 

averile şi toate mulțumirile pe care le perduse. El se în- 
grozea văzîndu-se ajuns a rătăci, ca un suflet călător şi 
fără tărie, prin locașele sălbatice ale fiearelor, a cerca prin 
codrii şi prin pustii năluca fericirilor, și inima-i sîngera, 
răsipită în tirzii şi zadarnice căințe 1). 

«Ciţi alți pe lume își văd ca dinsul, virtutea şi norocul 
spulberate prin nesocotința lor! Cind e omul tînăr, el nu 
ştie, biet, să preţuiască bunurile cu care pronia cerească, 
mumă darnică şi iubitoare, l-a înzestrat. Se îmbată de 
veselia juneţei, de farmecul frumuseţilor, de plăceri tre- 
cătoare, de sburdări amăgitoare, şi, dacă intr'acea beție 
iși pierde sai îşi risipeşte nestimatele odoare cu care îl 
impărtăşise soarta, curînd, curînd în urmă, îl ajunge şi 
ceasul amarnic al căinței ; şapoi dupe dinsul, se cască, 
intunecos şi rece, tăcutul, pustiiul mormiînt! 


«Aşa! vă yeştejiţi voi toate, plăpinde flori ale vieței, 


1) C. V. Catulli, Carmen LXIII, de Aty, v. 50—73: 


«Patria, o mea creatrix ; patria, o mea genitrix, 

Ego quam miser relinquens, dominos ut herifugæ 
Famuli solent, ad Idæ tetuli nemora pedem, 

Ut apud nivem et ferarum gelida stabula forem, 

Et earum omnia adirem, furibunda, latibula : 

Ubinam, aut quibus locis te positam, patria, rear ? 
Cupit ipsa pupula ad te sibi dirigere aciem, 

Rabie fera carens dum breve tempus animus est, 
Egone a mea remota hac ferar in nemora domo ? 
Patria, bonis, amicis, genitoribus abero? 

Abero foro, palæstra, stadio et gymnasiis ? 

Miser, ah miser, querendum est etiam atque etiam, anime! 
Quod enim genus figuræ est, ego non quod obierim ? 
Ego puber, ego adolescens, ego ephebus, ego puer, 
Ego gymnasii fui flos, ego eram decus olei. 

Ego vitam agam sub aliis Phrygiæ columinibus, 

Ubi cerva silviculttis, ubi aper nemorivagus ? 

jam jam dolet, quod egi, jam jam que pænitet !» 

tinereți, iubire, plăceri, trecătoare frumuseți, — frumuseţe, 
dar din cer pe care cerul pismaş îndată ni-l răpeşte,— în 
grabă vă ofiliți şi periţi toate, dacă printre voi doară nu 
se prefiră vre-un fulger cu arsură, vre un fior de nemurire ! 

«Cată cu un-ochi de milă la cea tinerime de rînd care, 
în toiul frumuseţilor trăieşte în desmierdări şi 'n desfătări 
se îmbată... Cînd va goli pănă la fund paharul cu 'ncîn- 
tările, ce o să se mai aleagă dintrînsa! Cine o să mai 
ştie de ea?... Groapa, care o aşteaptă, o va 'nghiţi întreagă. 
Tăcerea de veci o să stingă după lume, cu a ei fiinţă, 
şale ei sterpe iubiri» 1). 

Lacrămile de căinţă și duioasele cugetări ale feciorului 
de împărat, cel ce fusese 'odinioară norocos la vînat, mă 
pornise și pe mine pe triste ginduri; îmi veneai acum 
unul dupe altul aminte atîtea falnice visuri ale juneţei 
mele, care, impreună cu anii cei răpezi, s'au nimicit în 
zadarnicul deşert... căci răpezi, vai! răpezi se strecoară 
anii !... 


Eheu, fugaces, Postume, Postume 2 
Labuntur anni oe- + e a 


1) Lamartine, Méditations poétiques: A Elvire: 
«Vous tomberez ainsi, courtes fleurs de la vie! 
Jeunesse, amour, plaisir, fugitive beauté, 
Beauté, present d'un jour que le ciel nous envie, 
Ainsi vouz tomberez, si la main du génie 

Ne vous rend l'immoralité. 
Vois d'un oeuil de pitié la vulgaire jeunesse, 
Brillante de beauté, s'Enivrant de plaisir; 
Quand elle avra tari sa coupe enchanteresse, 
Que restera-t-il d'elle? A peine un souvenir; 
Le tombeau qui Pattend lengloutit tout entière. 
Un silence éternel succède a ses amours...» 


>) Horatii Carmin. II. XIV. 

Dar era noapte în toată puterea cind începură să ne 
salute lătrătorii din satul Bisoca. În bătătura casei aren- 
dășeşti ardea un foc mare; descălecai la flacăraia tros- 
nitoare a brazilor, şi domnul Sterie arendașul ne eşi cu 
plin înainte. Într'o mină ţinea o botă cu păstrăvi vii, 
proaspeţi și sglobii, pescuiţi în păriul spumegos de sub 
poala umbrită a Pietrelor Fetei; în cea-l-altă purta o cușcă 
cu iepuraşi de casă, plocoane trămise de starițul unui 
schit vecin, carele hrănește şi prăseșşte în curtea mănăs- 
tirii d'alde așa arzoi şi spornic vinat, rar în ţară la noi 
și botezat în Codicele civil, art. 468, cu numele poznaş 
de Lapinii ținuți pe lîngă casă, iar în Dicționariul limbei 
Romane, elaborat cu proiect după însărcinarea dată de 
Societatea Academică Română, pagina 981, cu aceia, tot 
aşa diochiată și puțin rominească, de: «Cunicule sai cu- 
nicle, specia de animali, din genul zepwrelui, forte asse- 
mine cu iepurele, şi de acea-a numitu pre a locurea și 
iepure de casa, francesce lapin». 

Aș dori să .aflu care sunt locurile unde, vorbindu-se 
neaoş romîneşte, se mai zice şi altfel, bună-oară,—cine!l, 
cine'l, pus'ai degetul pe el? — Cuniclu şi Lapin. 

D'aşa lătinie dobitocească, | 
d'aşa păcâlitoare franțuzească 

unul Domnul să ferească 

limba noastră părintească! 

Dar domnul Sterie, din tindă, ne pofteşte la mîncare. 
Drumul, basmul și gindurile melancolice m'au secat la 
stomac; mă grăbesc dar a intra în casă, unde ne aşteaptă 
masa, care de mult stă întinsă.  . 

Fiind-că, tu însă n'ai fost poftit împreună cu mine, te 
las afară şi drept mîngiiere, îţi trămit de departe, ca hrană 
intelectuală, bună de rumegat, această poveste încurcată, 
însoțind'o cu o prietenească salutare.... cam slabă şi șear- 


bădă mincare!... 
Dar să fie cu iertare. 
Căci suntem la viînătoare! 


Al. Odobescu. — Opere complete. I. 16 


p 
i 

Post-scriptum. — Nu mă ierta conștiința ca să nu în- 
dreptez o eroare ce sa strecurat în paginele de mai sus. 
Am zis că la noi guvernul nu s'a ocupat niciodată de a 
regula vinătoarea. M'am înșelat. Răposatul C. Negruzzi, 
carele nu a fost numai un scriitor de talent, de spirit și 
de inimă, ci a mai fost şi directore al Oficiului de Sta- 
tistică din Moldova, ne dă în scrierile sale următoarea 
notă plină de interes şi sprijinită pe calcule nediscutabile: 


«De la 26 Ianuarie 1841 pînă la sfirşitul lui Decemvrie 
1845, s'aă ucis, după cataloagele Vistieriei, aceşti lupi: 


În anul 1841... 113 lupi mari 
>» » 1852 .. . 198 idem 
> = 5 1843... m fidem... 29 pu 
>» > 1844 . . . 340 idem . . . 111 idem 
Te m „261 idem . . „101 idem 

1230 lupi mari. 271 pui 

Total 1501, 
şi sa plătit din Vistierie 18,450 lei pentru 1230 lupi mari 


i 2032 1/, lei pentru 271 pui. În total 20,4821/, lei. 

«Să vedem acum folosul acestei legiuri. 

«Să inchipuim că fiecare lup era să mănince pe an câte 
12 oi. Pare-mi-se că sunt destul de moderat. Care e lupul 
ce s'ar mulţumi cu o oaie pe lună? În cinci ani vine de 
lup 60 oi, care pentru 1501 lupi face 90,060 oi. Socotind ` 
acum oaiea cite 20 lei, face 1,801,200 lei, din care scă- 
zînd 20,482 1/, lei, prețul capetelor a 1501 lupi, rămîne 
folos 1,780,717 1/, lei». 


N 
pmi 


Tot cu această ocaziune, autorul Păcatelor tineréților 
mai povesteşte şi o istorioară pe care am socotit că nu 
va strica să o transcriu aci, căci ea va fi ca pàhăruşul 
de Fine Champagne, după un prînz îndesat şi anevoie 
mistuit, — rudis îndigestague moles ! 

Iată ce scria Negruzzi în luna Fevruarie 1846 : 

«Vii de la vinătoare, prietene, unde am împuşcat un 
lup. Dă'mi voie deci să-ţi vorbesc despre el. 

«Toată lumea cunoaşte lupul, fieara asta carnivoră şi 
nesățioasă; duşmanul păstorilor şi groaza oilor. Din vremea 
regelui Edgard, la anul 966, lupii n'aii mai văzut pămîntul 
Engliterei ; şi cînd, din toate staturile Europei erai pro- 
scrişi, numai în Moldova, — sunt acum cinci ani, — vie- 
țuiaă ca în sînul unei republice, încît era o b/agoslovenie 
cum lupii şi jidanii creşteaii şi se inmulțeaŭ! Însă la 1841, 
ministerul trebilor din lăuntru făcu o legiuire prin care 
se puse preț capului de lup. Ţăranii începură a-i ucide, 
păstorii a fi mai liniștiți, şi oile a dormi mai fără grijă. 

«Spun — nu ştii de e aşa, —ccă lupii văzînd osînda ce 
li se pregăteşte, aŭ ales o deputăţie dintre ei, care viind 
în capitală, şi-a tocmit un vechil ca să le apere dreptul 
ce'şi închipuiaă că aŭ. Acesta le-a făcut o jalbă lungă şi 
lată, în care dovedea tetragoniceşte că, de la descălicarea 
lui Dragoș, lupii aŭ trăit în bună pace în țară, că n'a mai 
fâcut nimeni sprafcă ca să vadă cite oi sau mîncat; că 
de vreme ce lupii sunt lăsați ca să măniînce oi şi oile ca 
să fie mîncate de lupi, apoi după toate formele, legile şi 
obiceiul pămîntului, lupii se cuvine a fi volnici să mănînce 
Qi, gel; 9al. 

«Ministrul Lupu Balş le întoarse jalba cu nadpis zicînd 
că obiceiul pămîntului poate sluji de lege, cînd nu este 
vătămător legei, şi numai atunci li se va lua în băgare 
de seamă reclamaţia, cind vor da înscris şi chiezăşie că 
nu vor mai minca carne, ci vor paşte troscot, ca nişte 
dobitoace ce sunt. 

«Deputaţii eşiră cu coada între vine, gindind la nedrep- 
tățile oamenilor. Viind la gazdă şi simțind apetit, se puseră 
la masă. Ospătarul le dete borş cu miel, cotelete de miel 
şi friptură de miel. 

— «E bine! strigă unul din ei, — mai zi-mi că este 
dreptate în lumea asta. Oamenii mănîncă oi, şi noi să 
nu mîncăm ? 

— «Ba să miîncaţi, domnii mei; — le zise un june su- 
pleant de profesor, — omul şi lupul sunt lăsați ca să mă- 
nînce carne; dinții lor cei cîineşti o dovedesc. Eŭ cînd 
nu mănînc carne, nu pot pronunța nici cel d'întii vers 
din Eneida, . 


Arma virumque cano, etc. 


«Din vorbă în vorbă, lupii spuseră viitorului filozof 
scopul soliei lor și neisprava cu care aŭ eşit de la Mi- 
nistru. 

— «Advocatul care ați avut era un ignorant, le zise 
acesta. Sunt sigur că nici rudimentele limbei latine, ale 
limbei mume, nu le cunoştea. Sunt sigur că petiția ce 
va făcut era plină de barbarisme şi de solecisme şi 
scrisă cu slove ciriliane. Să vă fac eii o 'suplică cu litere 
latine şi veți vedea cum voi face capot pre ministrul cu 
tot departamentul său». | 

«Îndată le scrise o jalbă cu litere latine, care se mîntuia 
prin acest calambur: 

Lup te chiamă şi lup eşti 
Lupii dar ce prigoneşti ? 


«Omonimul lor ministru le rupse jalba. zicînd că nu’ 
plac poeţii şi că, cu toată cuscrenia ce eï arată că ar 
avea cu dinsul, nu poate călca datoria postului săŭ; prin 
- urmare porunci unui comisar de poliţie să-i i Giiena din 
oraş. 

«Ajungînd la barieră, nenorocitele. fiare își scuturară 
praful de pe copite, și lăcrămînd, tinseră labele spre cer, 
cuvintind, aces Blestem ._. . T. CL. 


D n o a e a a’ - E i pă, . . D ©. 2 
: Aci autorul îşi precurmă povestea, necunoscînd, ‘după 
cum se vede, coprinsul blestemului bietelor fiare nedrep- 
tățite. Dacă pe lingă tot spiritul şi talentul ce el avea, 
„răposatul C. Negruzzi ar fi posedat şi darul proorociei, 
el. negreșit ar fi pus în gura lupilor un blestem de felul 


acesta : 

«Fă, Doamne, ca toți aceia cari aŭ ginduri rele asupra 
noastră să fie osindiţi, spre pedeapsa lor, a citi dintr'un 
capăt pînă 'ntr'altul, toată Precuvîntarea la Manualul Vi- 
nătorului rominesc; dar tot de odată opreşte-i, Doamne, 
de a se folosi cituşi de puţin de învățăturile coprinse 
chiar în corpul Manualului, căci fără de această a ta pă- 
rintească ocrotire, va fi de acum înainte vai și amar de 
neamul lupesc, în țara binecuvîntată a Romiînilor, unde, 
de la descălicătoare, blajina Jocalnică stăpînire ne-a îngă- 
duit să trăim ca în sînul lui Avram, fără de a ne mai 
sastisi cu statistice iscodiri ! 

«Amin !» 


XII. 


O r 


i -„ 


Jupăn Rănică Vulpoiul)) 
BASMU PENTRU COPII, LOCALIZAT. 


e A fost odată 
Ca nici o dată; 
Daca n'ar fi, 
Nu s'ar povesti 


» 


pe vremea cînd chiar și dobitoacele ajungeaŭ să se facă 
domni şi boieri aci pe pămînt,... a fost un pui de leŭ, 
mîndru şi frumos, carele, fiind el din viţă de domni, fia- 
rele și lighioanele îl aleseră pe dînsul ca să fie peste ele 
mai mare, şi de aceia îi şi ziseră Leonilă împărat.. 
Afînd însă Leonilă împărat că dobitoacele nu trăiesc 
în bună pace unele cu altele și că cele mai tari jefuesc 
pe cele mai slabe, fără măcar să ceară voie de la dînsul, 
el hotărî într'o zi să adune la sfat pe toţi supuşii săi, ca 
să le dea de ştire cum că voieşte cu tot dinadinsul ca 
lucrurile să meargă într'altfel pe viitor. De aceia, îndată 
trămise preste tot locul porunci straşnice ca toți de acum 
înainte să aibă a trăi în cea mai bună înțelegere și ca să 
nu mai fie voie a se face cuiva vre o nedreptate, fără de 
ştirea şi de învoirea împărăției. Tot-deodată, porunci să 
se chieme la curtea domnească tot neamul dobitocesc. 
Atunci veniră din toate părțile, păsări, lighioane şi fiare, 


1) Din biblioteca ilustrată pentru copii, editată de D-l Socec. Bu- 
cureşti 1875, 

animale de tot felul, care mai mari, care mai mici, şi toate 
se închinară împăratului și îi mulțumiră din băierile inimei 
pentru porunca înțeleaptă ce o dedese. Dar pe cind toate 
căpeteniile dobitoceşti se adunase la curtea împărătească 
ca să ţie sfat, de odată se lăţi vestea cum că unul numai 
dintre fruntași lipsea şi că acela cu nici un preț nu voește 
să vină. Acesta era chiar jupîn Rănică Vulpoiul, lighioană 
vicleană și pricepută. Lesne înţeleseră toți pentru ce nu 
cuteza să'şi arate fața dinaintea împăratului; căci pretu- 
tindeni erau cunoscute multele mişelii ce el făcuse, căl- 
cînd şi puind pe tot minutul la uitare poruncile date de 
stăpînire. Şi adevărul era că toate dobitoacele veniseră cu 
cîte o plingere împotriva lui, afară numai de buna lui rudă, 
vătaful Bursucel. 

Mai întîi eşi cu jalbă, vornicul Lupu Falcă-Lată, cerind 
să î se facă dreptate pentru toate necuviinţele cu care 
jupin Rănică Vulpoiul îndrăznise a se purta către soția 
şi către copii d-sale. Apoi se arătă cu plingere tot împo- 
triva lui, aprodul - Potaie Dulăŭ şi medelnicerul Urechilă 
lepuraş ; dar cel care din toţi sbiera mai tare şi mai fără 
de şir era chiar Măgărilă vechilul, pe care îl alesese de 
advocat dobitoacele cele mai puţine la minte. Indată însă 
ce toţi aceştia iși sfirşiră pirile şi jeluirile lor, vătaful Bur- 
sucel, ca o rudă bună, începu să apere cu vorba pe veri- 
şorul săi Vulpoiul şi p'aci p'aci era să'l scape de ori ce 
osîndă, cînd de o dată se repezi în mijlocul adunării, cu 
penile şi cu cearta sbirlite, vestitul logofăt Cucurigu Co- 
coş, carele în gura mare, declară tuturor că jupinul Ră- 
nică i-a fost ucis pe pruncii şi pe pruncele d-sale: — 
«Impărate ! striga bietul Cucurigu — fă dreptate celui mai 
«nefericit dintre Cocoşi. Cocoana Cloşcă, soția mea, sco- 
«sese o spuză, o mîndrețe de puișori, şi cu toții împreună 
«trăiam noi norociţi, sub paza citorva dulăi din cei mai 
«voinici. Dar într'o zi, mişelul acela de hănică veni în 
«bătătură la noi, îmbrăcat cu o rasă călugărească şi pre- 
<făcindu-se că învață pe dinafară porunca Măriei-Tale, ca 

«s'o aibă în veci aminte. Noi biet, amăgindu-ne de haina 
«lui cea mincinoasă, nu ne-am temut de dînsul, ci am 
«urmat a colinda răsipiţi ďa lungul gardului, ba chiar şi 
«de a rătăci prin bălării, departe de paznicii noştri. Atunci 
«vai! vicleanul, îndată ce ne simți fără de apărare, dete 
«năvală printre sărmanii puişorii mei şi pe cîți dintr'înşii 
«apucă, pe toţi îi sugrumă. Iată, priveşte: puica mea cea 
«mai iubită zace aci moartă dinaintea Măriei-Tale și eŭ, 
«Mărite împărate, cu lacrimile în ochi cer să mi se facă 
«dreptate !» i 

Leonilă împărat se supără foarte şi se întristă adînc de 
acestea : deci nu voi să mai dea crezămînt spuselor şi 
apărărilor vătafului Bursucel. Indată porni pe banul Martin 
Ursul, unul din cei mai de frunte boieri ai curții, pentru 
ca, cu voie fără voie, să-i aducă pe vinovatul Rănică. 
Acesta însă, ocolind primejdia, făcu bună primire banului 
Ursul şi-i făgădui că va merge cu dînsul; dar mai înainte 
de plecare, îl pofti ca să'i arate un loc unde el zicea că 
se pot găsi multe faguri de miere, de cele ce plac aşa 
de mult urşilor. Cînd ajunseră însă la un loc cunoscut de 
Rănică, el dete brinci Ursului, și acesta căzu, biet, cu pi- 
ciorul prins într'o cursă; iar Vulpoiul fugi p'aci “ți e dru- 
mul, răzind cu hohote și strigînd mereu: 


— Joacă bine, moş Martine! 
Să "ţi dau miere de albine, 


Abia scapă sărmanul Urs din cursă, lăsînd în mînile să- 
tenilor vecini, care umblaii să-l ucidă de bătăi, jumătate 
blana de pe dinsul şi mai ales coada întreagă. Vezi de 
aceia nici nu mai are ursul coadă! Aşa jumulit, beteag 
şi rușinat, el se întoarse înapoi la curtea lui Leonilă. 

Impăratul, miînios tare, trămise atunci pe postelnicul 
Motan Cotoiul, carele era vestit prin iscusința lui, cu po- 
runcă să aducă cu ori ce preț pe Rănică; dar nici p'a- 
cesta nul lăsă Vulpoiul nepăcălit. El îl tot mînă cu vorba, 
îl lăudă că e vinătorul cel mai minunat și puindu-i min- 

dria în joc, îl îndemnă în sfîrşit să se cerce a vina şoareci 
şi chițcani întrun ambar întunecos, unde ştia bine că sunt 
întinse lațuri pentru ca să se prinză întriînsele dihorii și 
alte lighioane stricăcioase. Bietul Motan, picînd şi el în 
capcană, mirlăia de durere și de frică din lăuntru: iar 
Rănică, bătînd cu laba în păreţii ambarului, îi striga de 
afară rizînd : 


— Tprruţ, pisică! Tprruţ, motan! 
Prins'ai şoarec or chiţcan? 


Postelnicul Cotoi mîncă şi el o bătaie bună ca văru- 
său banul Ursul şi se întoarse la curte, plouat ca vai de 
dinsul și cu coada între picioare. Atunci, toţi într'o unire, 
osîndiră la moarte pe jupîn hRănică Vulpoiul, pentru că 
nu ținuse în seamă poruncile împărăteşti și îşi bătuse joc 
de trămişii stăpiînirii. 

Cu toate acestea, vătaful Bursucel tot se mai rugă să 
se facă rudei sale şi o a treia chiămare şi se însărcină 
chiar dinsul a'l aduce. Cind Vulpoiul văzu viind pe cre- 
dinciosul săă prietin Bursucel şi înțelese de la dînsul că 
nu mai este loc de joc, se gîndi şi el că ar fi mai bine 
să se ducă însuși la impărăţie. Dar cu cît mai mult se 
apropia de curte, cu atit i se făcea mai multă grijă, vă- 
zind mai ales cum se grămădea gloata ca să-l vază tre- 
când. Cu toate acestea, Rănică merse de se închină 
smerit și cu supunere la împăratul, carele nici-gînd n'avea 
să-i dea iertare. El povesti foarte lămurit neajunsurile 
ce păţise la diînsul banul Martin și postelnicul Motan 
ŞI se arătă gata a răbda ori ce asprime a soartei. Atunci 
piritorii lui eșiră la lumină, avind în capul lor tot pe ves- 
titul vechil Măgărilă ; dar ei erai aşa de numeroşi, avo- 
catul sbiera așa de urit și Ranică se apăra cu așa multă 
cusință, încât mulți din adunare începură a dori ca să-l 
vază scăpat. Însă tocmai atunci se deteră pe față cele mai 
groaznice mişelii ale lui, și judecătorii, toţi într'o unire, îl 
osindiră ca vinovat bun de spinzurătoate. Îndată atunci, ru- 

dele lui toate părăsiră curtea, și împăratului nu-i păru bine 
de aceasta, căci acele rude şi rebedenii erau multe la 
număr și tot dobitoace cu putere și cu dare de mină. 
Boierii Lupu Falcă-Lată, Martin Ursul şi Motan Cotoiul, 
zăă, nu prea ştiai cum o vor scoate la căpătii cu în- 
deplinirea pedepsei; iar Rănică, simțind toate aceste greu-- 
tăți, îşi bătea joc pe ascuns de dinşii şi începuse a se 
chibzui cum să facă ca să scape nevătămat. Cind i se 
puse ştreangul de gît ca să'l spînzure, el se rugă să fie 
îngăduit a-și mărturisi în fața lumii păcatele, mai nainte 
de a muri. I se dete voie; şi el, numai atita aştepta. După 
ce povesti nemerniciile tinereţelor sale, prin cuvinte meş- 
teşugite, dete să înțeleagă că, în viața lui, furase o mare 
comoară de bani şi de scule, cu scop dea opri şi dea 
nimici un complot ce se urzise împotriva lui Leonilă Îm- 
părat. Auzind aceste ‘cuvinte, împărăteasa prinse mare 
dorinţă de a şti cum şi ce fel se petrecuse lucrurile şi ea 
înduplecă pe soţul săi ca să dea voie lui Rănică să spuie 
toate mai pre larg. Acesta, prefăcîndu-se că ar fi adinc 
pătruns de mustrare şi de grijă, istorisi îndată o lungă 
poveste despre un complot care s'ar fi urzit mai de de- 
mult între banul Martin Ursul, vornicul Lupu Falcă-Lată 
şi postelnicul Motan Cotoiul ca să dea jos de pe tron pe 
Leonilă Împărat şi se rădice pre Martin Ursul la scaunul 
domniei. Ca să nu lase nici o bănuială asupra adevăru- 
lui scornirilor sale, el amestecă în acel închipuit complot pe 
răposatul tatăl său, care murise de mult, şi chiar pe prie- 
tenul şi ruda lui, vătaful Bursucel. De pre spusele lui, 
toată acea urzeală era întemeiată pe o bogată comoară 
de bani, cu care răsvrătitorii aveai de gînd să cumpere 
pe ostașii, pe paznicii şi pe slujitorii împăratului; iar el, 
Rănică, furînd acea comoară şi ascunzind- -0, scăpase zilele 
lui BoA Împărat, 

Aflind acum mai întîi despre toate acestea, împăratul 
şi împărăteasa începură a cam dori să capete pe seama 
lor acea vestită comoară şi cercetară pe Rănică despre 

locul unde ea se află ascunsă; dar Vulpoiul şiret găsi 
atunci vremea numai bună ca să intre la tocmeală asu- 
pra iertării sale. Împăratul cam sta la îndoială; dar îm- 
părăteasa ceru cu tot dinadinsul ca jupân Rănică să fie 
iertat. Acesta spuse atunci că comoara se află pitită în 
preajma unei fintîni, în mijlocul unei păduri, departe, 
foarte departe ; iar, fiind-că împăratul nu prea voia să dea 
crezămiînt la o istorie aşa de neauzită, Vulpoiul chiămă 
drept dovadă, pe bietul medelnicerul Urechilă lepuraș, 
carele tremura de frică, spre a mărturisi și el dacă nu 
e adevărat că se află departe, foarte departe, o pădure, 
intocmai ast-fel după cum el zisese. 

Ciudat lucru se pare, dar împăratul se mulțumi cu 
această mărturie. El bucuros ar fi mers însuşi cu Rănică 
până la acea pădure, dar Vulpoiul, rumegînd în mintea 
lui alte nesdrăvănii, îl rugă să-i da voie a se duce mai 
intii la o mînăstire, de precum se legase cu sufletul, ca 
să se roage pentru iertarea păcatelor sale. Împăratul nu 
făcu nici o împotrivire. Pe banul Martin şi pe vornicul 
Falcă-Lată îi băgă la închisoare; iar kir Behehe Berbe- 
cilă, care era şi ţircovnicul palatului, citi lui Rănică o mo- 
litvă ca să-i fie drumul norocos. Se luă tot atunci hotă- 
rire ca toată curtea împărătească să'l aștepte în cale, nu 
departe de locul unde avea să meargă și ast-fel el se 
porni. Dar ca să nu'i fie urit singur la drum, el rugă pe 
Behehe Berbecilă şi pe medelnicerul lepuraş ca să'l în- 
soțească amindoi măcar o bucată. 

Cind se văzu aproape de casă, făcu ce făcu şi despărți 
pe tovarășii lui, unul de altul și îndată inghesui pe bietul 
lepuraș la o strimtoare şi-i suci gitul. Apucase, el şi ai 
lui, de și mîwcase carnea sărmanului dobitoc, cînd sosi 
Berbecilă ca să caute pe soțul săă de drum. Rănică îi 
spuse că medelnicerul Urechilă, simțindu-se cam ostenit, 
se închisese într'un cuptor ca să doarmă mai liniştit, dar tot 
de-odată el adăogi: — Știi, frate Berbecilă că trebue îndată 
să pleci înapoi ca să duci împăratului o scrisoare foarte 

însemnată, din care negreșşit că şi d-niei tale ți se vor trage 
mari foloase şi vei căpăta multă trecere pe lîngă împăratul, 
dacă îi vei duce cît mai curînd darurile care sint în această 
desagă.» | 

Cum auzi una ca asta, gugumanul de Behehe începu a 
sălta și a se gudura de bucurie, pe cînd Vulpoiul cu Vul- 
poaica şi cu Vulpişorii lor şedeaŭ lungiţi pe pat şi se uitai 
cu mirare la dinsul cît de poznaș juca el de veselie. Rănică 
îi atîrnă de git atunci o desagă, în care el ghemuise pielea 
lepurașului jupuit și mîncat, şi îi făcu vînt să plece. 

Puteţi să vă închipuiţi ce supărare coprinse pe împărat 
cînd deschizînd desaga cea cu ştirile și cu darurile, în loc 
de acestea, pică dintr'însa pielea sărmanului Urechilă ! 
Atunci pricepu că chiar şi pe dinsul îl înșelase mişelul de 
Rănică. Banului Martin și vornicului Falcă-Lată le dete 
drumu. de la închisoare, iar pe kir Behehe, împăratul, ne 
mai voind să ’l vază în ochi, îl lăsă pe seama Lupului ca 
dinsul să-l procopsească cum va ști şi să-i găsească leac 
la toate neajunsurile cîte suferise. De atunci s'a şi făcut 
ruptoare ca berbecii şi oile să fie jefuite de lupi. Dar nici 
cu atita nu se mulțumi împăratul, ci dete şi o serbare mare, 
numai pentru ca să aducă mîngiiere lui Falcă-Lată și lui 
Martin Ursul, pe cari îi nedreptăţise. Tocmai în mijlocul 
veseliilor acelei sărbători, sosiră şi alte ştiri despre mișelii 
mai proaspete ale jupînului Rănică Vulpoiul. Miîniindu-se 
atunci împăratul peste măsură hotărî să trămiță toată ordia 
sa ca să prăpădească cu totul pe acel îndrăzneţ înșelător. 
Dar vătaful Bursucel, tot mereŭ credincios verişorului săi, 
se grăbi a-i da de ştire șil îndemnă ca să vie cît mai 
neîntirziat la curte şi să răspunză însuși la învinovățirile 
ce i-se aduceau. El se înduplecă şi veni. 

Bursucel se duse la împărat ca să-l roage să primească 
pe ruda sa, jupînul Rănică; iar acesta, cînd se văzu din- 
naintea lui Leonilă, se apropie cu îndrăzneală de tron și 
dete în genunchi, în fața tuturor lighioanelor adunate. 
Împăratul, cu glas aspru, îi impută că ar fi ucis mișelește 

pe sluga lui cea credincioasă medelnicerul lepuraș, şi că 
el a pricinuit moartea țîrcovnicului săi, kir Behehe, carele 
cînta așa frumos în strană. La acestea, Rănică cu făţar- 
nice cuvinte, se prefăcu pare că ar fi adînc miîhnit de 
cele ce sau întîmplat; dar totdeodată, el arătă o mare 
mirare de cîte auzea și stărui fără de ruşine a zice că 
Berbecilă, iar nu el, a ucis pe epuraş ca să ia de la dînsul 
nişte bogate daruri pe care chiar el, Rănică, le dase cre- 
dinciosului medelnicer ca să le ducă mai iute Măriei Sale. 
Dar împăratului i-se făcu acru cu atitea încurcături, ne- 
știind ce să mai aleagă din așa multe minciuni, şi de 
multă supărare se sculă și plecă la vinătoare, lăsînd pe 
boierii săi să facă cum vor şti. 

Rănică însă nu-şi perdu cumpătul şi pe loc îi dete în 
gind să ceară ajutor de la o veche prietină a lui, bă- 
trina jupineasă Albina, care era de casă la împărăteasa, 
ii făcea dulcețuri și îi descinta de deochi. Dînsa puse pe 
fie-care zi la împărăteasă cîte o vorbă bună pentru Rănică, 
ast-fel în cît nu i se făcu nici un rău. Mai pe urmă ea 
se ispiti a aduce aminte despre sculele pe care Vulpoiul 
zicea că le ascunsese, le lăudă precum se pricepu mai 
bine şi încredință pe stăpină-sa că Rănică singur ar. fi în 
stare să le găsească și să i le aducă, dacă i sar da dru- 
mul de la închisoare. Pe de altă parte, jupîn Vulpoiul 
mijloci ca să se şoptească la urechia împăratului despre 
multele slujbe pe care le făcuse Statului răposatul tată- 
săi, pe cînd trăia; mai pe urmă el ceru ca cei ce l-ai 
pirit să dea cel puţin dovezi şi în sfîrşit, ca să curme 
mai iute toate greutăţile, propuse ca neînțelegerea între 
dinsul și dușmanii lui, să se stingă printr'o luptă dreaptă. 
Pe vremea de atunci era obicei şi lege ca ori-ce sfadă, 
ori-ce ceartă și ori-ce judecată să se spargă cu bătaie; 
părţile protivnice se apucau la trintă și care din doi biruia, 
aceluia îi rămînea toate dreptăţile. | 

Propunerea lui Jupin Rănică se ţinu seamă şi voinicul 
Falcă-Lată ceru numai decît ca el, și nu altul, să intre 

în luptă cu Vulpoiul. Acesta însă ştiind bine că lupul e 
maï vîrtos la vînă decît dinsul, se cam codea şi căuta 
prilej să scape; dar toate fură de prisos, căci Lupul era 
foarte îndirjit din pricina tuturor răutăţilor pe care Ră- 
nică cu drept şi cu nedrept le aruncase asupra lui. Se 
hotărî dar lupta fără de cruţare şi se alese ca loc de bă- 
tae ţarcul rotund al tirlei împărăteşti. 

A doua zi, după ce trase un somn bun toată noaptea 
și mîncă ca un voinic dimineața, Rănică intră în cercul 
luptei cu părul de pe dinsul lins şi prelins, cu trupul uns 
peste tot cu ulei. Așa îl învățase jupineasa Albina, care 
se pricepea la tot felul de farmece băbeşti; ba ea îi fă- 
cuse și descintece ca să poată birui pe duşmanul săă. 
Lupul şi Vulpoiul se puseră drept în față unul cu altul; 
iar toate cele-l'alte dobitoace, de la împărat pînă la pir- 
călab, şi de la Vlădică pînă la opincă, stau riînduite jur 
împrejurul țarcului şi priveaă cu ochii sticliți la lupta voi- 
nicilor. Vulpuiul începu îndată să-și învirtească coada cea 
stufoasă, ca o apărătoare, şi prefăcindu-se că vrea să fugă 
aruncă cu țărină în ochii Lupului, de-i luă vederile; in- 
dată sări iute pe dinsul şi se cercă din toate răsputerile 
ca să-l sfişie şi să-l sugrume. Dar vornicul Falcă-Lată, 
opintindu-se şi dînsul, printr'o suceală puternică, culcă jos 
pe Rănică, îl propti sub picioare şi-şi înfipse colții în laba 
lui. Vulpoiul însă nu'şi pierdu sărita într'o primejdie aşa 
de mare, ci întorcîndu-şi pe furiş ochii în partea stauluiui, 
unde se închisese pentru acea zi, turma de oi a împăra- 
tului, începu să strige: — «Sai, jupin vornice, c'au scăpat 
mieii din staul şi-i mănîncă cînii!» — Lupul lacom și 
prost se răpezi să apuce şi el un cîrlan; dar în vremea 
aceasta, Vulpoiul sprinten îi sări în chică şi-l dobori jos. 
L-ar fi ucis pe loc dacă însuși Leonilă împărat nu i-ar fi 
zis să-l ierte cu zile. | 

Din minutul acela jupin Rănică Vulpoiul rămase tare 
şi mare, şi fără de vătămare. Împăratul puse de-l îmbrăcă 
cu caftan de catifea roşie îmblănit și îl făcu mare vistier. 

Toți de toate părțile veniră de se închinară la dînsul cu 
smerenie şi supunere, ba încă şi la cocoana vulpoaica și 
la coconaşii vulpișori, care sosiră îndată la curtea împă- 
rătească. 

Trecu astfel cit trecu; dar fiindcă năravul din fire nu 
are lecuire, jupîin Rănică Vulpoiul nu se lăsă de mincă- 
torii şi de vicleşuguri, nici cînd ajunse om de frunte. 
Mişeliile lui se deteră din noii pe față; dar în rîndul 
acesta, nu-l mai ajută nici un meșteșug, ci fu silit să fugă 
şi de la curtea împărătească şi de la casa lui; hoinar şi 
pribeag, el de atunci inainte își petrecu viața furişindu-se 
prin tufe și prin vizuini, huiduit şi batjocorit de toţi, pînă 
ce într'o zi, umblind, după năravul săi cel vechi, să se 
vire întrun coteț cu găini, copoii din bătătură îl urmară, 
il zăriră, îl luară în goană prin pădure, îl prinseră şil 
făcură mici-tărămici. Să-i fie țărina uşoară ! 


Încălecai p'o coadă de vulpe 

şi spusei cui vru s'asculte 
basmul lui Ranică Vulpoiul 
pe care la răpus copoiul. 


Bucureşti, 1875. 


Tigrul păcălit. !) 


POVESTE PENTRU COPII, LOCALIZATĂ. 


Mai deunăzi eram la Galaţi şi pentru ca să 'mi treacă 
de urît și să mai aflu și cîte ceva, am eşit să mă primblu 
la port. Norocul a voit ca să întâlnesc îndată pe un vechi 
amic al mei, pe care de mult nu'l văzusem şi să petrec 
cu dînsul cîte-va ore foarte plăcute. Amicul mei este un 
neguțător din partea locului, om foarte considerat şi foarte 
iubit de toată lumea, fiind-că el, prin munca sa, şi-a cîş- 
tigat o avere însemnată, de care se bucură, făcînd bine 
cui poate; iar firea lui este aşa de veselă şi de glumeață 
încît cu dînsul nu poate cui-va să i se urască, Ştie să 
spună şi să descrie o mulțime de lucruri pe care însuși 
le:a văzut şi le-a învățat în numeroasele sale călătorii; 
căci, fiind de părinți din Galaţi, el, de tînăr s'a înrolat ca 
matroz pe o corabie englezească şi, cutreierînd toate ţările 
şi toate mările lumii, s'a ales pînă în sfîrșit cu multă minte, 
sănătate, avere şi voie bună. Astfel este amicul mei domnul 
Stancu Poloboc, cu care mă primblam mai deună-zi pe 
portul Galaţilor. 

Vorbind cu dinsul cînd de una, cînd de alta, ne oprirăm 
în fața unei mîndre corăbii englezeşti, care plutea falnic 
d'asupra apelor Dunării, lănțuită în ancorile eï ; dintr'însa 
se descărca felurită marfă şi mai ales butoaie cu căpăţini 
şi cu bulgări de zahăr. Amicul meă, aducîndu-şi aminte 


1) Din biblioteca ilustrată pentru copii, editată de d-l Socec. 

cu plăcere de timpul tinereţii, pe cînd şi el n'avea altă 
locuință decit o astfel de scoică uriaşă de lemn, îmi arăta 


şi 'mi explica folosul şi întrebuinţarea diferitelor părţi ale 


corăbiei, precum catarturi, pînze frînghii, cîrme, palimari 
şi altele. 

În timpul acesta, matrozii corăbiei şi cărătorii sai ha- 
malii portului umblaii în sus şi în Jos, ca furnicele, sco- 
tind din magaziele adinci ale pintecosului vas plutitor, ba- 
loturi şi butoaie cu marfă, încărcîndu-le pe roabe (sai, 
cum ar zice la Galaţi, pe taraboanţe), şi aducindu-le, pe 
un podişor de bîrne, pină la mal, unde le așezau în tean- 
curi. Toate acestea se făceau cu o iuțeală, cu o aprin- 
dere, cu un zgomot care mă asurzeai şi mă amețeaii; dar 
totuşi îmi plăcea foarte a mă uita, căci toţi erau veseli, 
sprinteni şi lucraă cu inimă și cu mulțumire. 

Pe cînd în acea învălmășală taraboanțele încărcate cu 
marfă trepădaii în toate părțile, purtate în fuga mare de 
matrozi, se întîmplă ca două din ele să se ciocnească şi 
butoaiele de zahăr se răsturnară pe jos, rostogolindu-se 
care în cotro apucă. Unul din butoaie se şi desfundă în 
acea cădere şi zahărul în bulgări, ce era în el, se risipi 
pe pămînt. Indată cînii, cari nu lipsesc în portul Galaţilor, 
se răpeziră să îmbuce din el, socotind, bietele javre flă- 
mînde, că aù dat peste vre-o mană; dar matrozii, ca să "i 
depărteze, deteră brinci butoiului crăpat, carele sucindu-se 
de o dată, acoperi, ca într'o cuşcă, pe unul din lacomi. 

Toată lumea se puse pe ris; dar mai mult și mai tare 
decit toţi rîidea amicul meu Stancu Poloboc; îi dase la- 
crimile în ochi şi se ținea la piept şi la pintece, bietul om, 
de hohotele ce îl podidise. Mie unuia îmi era teamă să 
nu se înece cu atita ris. 

Cind se mai potoli această veselie, abia putu să îmi 
vorbească, stăpinindu-se cu anevoinţă. 

«Frate, — imi spuse, — cînd am văzut întimplarea cu 
cîinele și cu butoiul, mi-am adus aminte de o istorie ce 
am păţit eu, sunt acum mulţi ani, tocmai prin insulele 


Al. Odobescu. — Opere complete. f. 17 


258 AL. ODOBESCU 
Africeï; şi trebuie să ştii că de cîte ori îmi vine în 
gînd istoria tigrului, pe care Pam păcălit aşa de frumos, 
zăă, nu mă pot opri de a rîde ore întregi». 

Şi spuind astfel, Stancu meŭ se porni din noŭ pe ris. 
Eram foarte curios să cunosc istoria tigrului păcălit; dar 
abia mai tîrziu o putui afla de la amicul mei, carele mi-o 
povesti într'astfel : 

«Pe cînd eram matroz, lucrînd și cîștigîndu'mi pînea pe 
o corabie englezească, se întîmpla adesea ca să călătorim 
pentru negoţul nostru pînă prin țări foarte depărtate, şi 
treceau une-ori luni intregi fără ca să vedem pămîntul cu 
ochii, ci numai valurile mărei jur împrejurul nostru, iar 
d'asupra capului, cerul, cînd albastru şi senin, cînd întu- 
necos şi posomorit. 

«Dar cînd, atunci, după o lungă plutire soseam la vre 
un țărm, mare plăcere era pentru noi de a ne cobori din 
corabie și de a călca pămîntul țeapăn sub picioare. Era 
pentru noi, corăbierii, ca o zi de sărbătoare, cind puteam 
să gustăm un prînz liniștit, întinși la umbră, pe iarbă 
verde. Insă ocaziunile de acest fel erau aşa de rare încît 
une-ori ne coboram chiar pe țărmuri pustii şi necunoscute, 
fără de a purta cea mai mică grije de primejdiile ce ni 
se puteau întîmpla.  / 

«Intro zi dar, trăgind cu vasul la coasta unei insule 
nelocuite din mările Africei, mi se făcu tare dor de a vedea 
de aproape și de a pipăi .cu piciorul iarba cîmpului. Cerui 
atunci voie de la căpitanul corăbiei ca să mă daŭ jos la 
mal și să petrec cite-va ore pe uscat. Matrozii, tovarășii 
mei, nu prea aveau încredere în acele locuri necunoscute, 
și abia găsii unul dintriinşii, un american înalt și uscat, 
cu barbă dar fără mustăţi, carele primi să mă însoţească 
în călătoria mea pedestră. Luarăm cu noi o spată grasă 
de rimător afumat, o butilcă cu vin de cel mai bun, un 
urcior cu apă proaspătă și cu aceste merinde, ne pornirăm 
veseli către mal. 

«Cind mă simţii, eŭ unul, pe uscat, trăsei de bu- 

curie şi chiuind trăsei un pui de danţ romînesc, o coră- 
biască vîrtoasă de Galaţi; iar tovarășul mei, americanul, 
văzind așa, începu şi el să tropote în fața mea, jucînd 
foarte serios şi pe ţăcăneală un danț englezesc ce se 
chiamă «Gig». Danţul însă ne făcu gol la inimă şi îndată 
ne veni în gînd să găsim un adăpost de soare ca să ne 
aşternem masa. Eŭ căutam cu ochii în dreapta şi în 
stinga; mi se pornise, biet, minţile cu dor către răcoroa- 
sele dumbrăvi din lunca Seretului; acolo, în insula cea 
pustie şi prigorită de soarele african, abia se zăreaŭ ciţi-va 
copaci din aceia cu ramurile 'nalte şi şuie, care se chiamă 
palmi, şi nişte tufiş sălbatic, pe unde mai tot-d'a-una cui- 
bează șerpii cei veninoşi cu plesnitori la i ŞI alte 
fiare uricioase. 

«Pe cîmpia şeasă, văzurăm însă un ce negru şi rotund, 
despre care nu ne prea puteam da seama. Stăturăm ciît-va 
la îndoială dacă ne vom îndrepta sai ba către acel punct 
necunoscut, care, dreptul lui Dumnezei, ne cam punea la 
ingrijare; dar americanul mei scoase un ochian din bu- 
zunar şi, îndreptindu'l către acel punct, văzurăm curat şi 
lămurit că obiectul bănuit nu era alt-ceva decit un butoi 
de lemn, așezat în mijlocul cimpiei. 

— «E un poloboc!» — strigai eŭ cu bucurie, vorbind 
moldoveneşte, pare c'aş fi fost chiar în portul Galaţilor. 

— «O! o! Poloboc!» — repetă americanul de mai multe 
ori cu mirare şi din minutul acela, el nu mă mai chiamă 
altfel pe nume decît Poloboc. In urmă, matrozii cei-l-alți 
făcură toţi ca dinsul, și iată cum, iubite amice, 'mi-a rămas 
numele de Stancu Poloboc, de care nu mă pling cituși 
de puțin. 

«Fie dar Poloboc! noi alergarăm îndată pină la butoiul 
cel minunat și acolo, la umbra lui ne și așezarăm ca să 
ne facem prinzul. Rezimaţi aminduoi de doagele lui, cer- 
cuite, deşertarăm veseli butelca de vin, imbucînd şi din 
spata afumată. Lumea ni se părea toată a noastră, şi crez 
că in palate de marmură și pe covoare de mătase, nam 

fi trăit mai fără grije decît la umbra butoiului, pe iarba 
cea verde. 

«Dar pe cînd noi gustam așa dulci şi liniştite plăceri, 
un mare pericol ni se pregătea. Se vede că mirosul mîn- 
cărilor şi răsunetul veselelor noastre cintări deşteptară pe 
un tigru, mare şi flămînd, care dormea ascuns sub un tufiș 
învecinat. Fiara cea sălbatică, semănînd la trup ca o pisică 
uriașă, la păr galbenă și vărgată cu negru, se sculă binișor 
din locul unde era pitită, se furișă printre bălării şi pe 
tăcute se apropie de butoiul nostru. Ajunsese foarte aproape, . 
cînd noi auzirăm fîșiind în dosul butoiului. Ne scularăm 
deodată în picioare, trîntind jos talere și pahare, şi cînd 
deterăm cu ochii de acea groaznică dihanie care sticlea 
privirea ei încruntată asupra noastră, inima în noi se făcu 
cît o gămălie de ac; tot sîngele ne peri din față; părul 
ni se ridică vulvoi şi ne crezurăm mai mult morți decît 
vii. Cu noi, armă n'aveam. Fieara răcnea cu turbare, rînjea 
şi-şi arăta colții. Butoiul singur ne despărțea de dînsa. 

«Ce să facem? Încotro s'o apucăm ? 

«Tigrul lungi pasul ca să ne ajungă ; noi ne strecurarăm 
împrejurul butoiului. El începu să iuțească, dînd ocol po- 
lobocului ; noi alergarăm mai tare în jurul lui. Şi astfel, 
noi înainte și tigrul dupe noi, ocolirăm de mii de ori bu- 
toiul. Nici dînsul nu ne putea prinde; dar nici noi nu 
puteam scăpa. Începusem a crede că soarta ne-a osîndit 
la groaznica pedeapsă de a ne petrece de aci înainte toată 
viaţa, dînd merei raite și tîrcoale în jurul butoiului, cu 
tigrul dupe noi. 

«Vai! ce viitor de spaimă! — ziceam noi în minţile 
noastre, turbate de frică și de osteneală. 

«Dar se vede că şi tigrului i se urise cu această goană 
rotocolită, întocmai ca alergătura cailor cînd treieră la 
arie. El de o dată se opri în loc, şi cugetind un minut, 
se repezi să sară drept d'asupra butoiul ca să ne ajungă 
îndată pe partea cealaltă. Dar, cum drese, cum făcu, că 
sărind, i se acăţară labele de dinainte de buza butoiului, 

care era desfundat. Greutatea fiearei îl făcu să se clatine 
şi să se povirnească în partea ei. Noi atunci, (pare că cerul 
ne-a luminat) răsturnarăm polobocul cu fundul în sus, toc- 
mai d'asupra tigrului ce sta acățat de buza lui, și fieara 
rămase sub butoi, ca un şoarece prins în cursă. Atunci 
amîndoi sărirăm pe fundul vasului și ne proptirăm din 
toate răsputerile d'asupra lui, ca nu cum-va lighioana în- 
furiată să-l ridice de o dată în sus şi să scape de la în- 
chisoare. 

«Tigrul răcnea cu turbare şi se zvircolea amarnic între 
doagele polobocului, izbind într însele cu capul, cu labele, 
cu coada, cu ce putea. Noi apăsam d'asupra cît ne sta 
prin putință, gîndindu-ne acum că ne-a ajuns altă nevoie; 
căci într'adevăr, ceea-ce cîştigasem era numai o schimbare 
de osindă. În loc să dăm vecinice ocoale butoiului, acum 
ne vedeam siliți să stăm toată viața d'asupra lui, prop- 
tindu-l ca să nu se miște. 

«Dar norocul ne mai ajută şi în rîndul acesta! 

«Din multele suceli și învîrteli ale tigrului de dedesubtul 
polobocului, coada lui cea lungă şi stufoasă, scăpă deo- 
dată pe gaura cepului ce era dat la fund, și eşi ca un 
pămătuf la iveală. Cit văzurăm noi așa, tovarășul meii se 
prinse cu amîndouă minele de dinsa, și eŭ de el, şi cu 
multele noastre silințe, cu multă nevoie, o trăserăm toată 
afară pe gaura cepului. 

«Ce mai coadă! par'că era un şearpe flocos, cu dungi 
galbene și negre, șapoi lungă, să te fi încins de două ori 
cu dinsa! D'aş fi putut atunci să o retez de la curmătura 
ei, negreșit că aş fi păstrat-o şi pînă acuma. 

«Americanul însă şi eŭ, ne gîndirăm atunci întraltfel. 
Şi să vezi că răŭ nu ne-am gîndit. Ce nu'i dă omului în 
cap la vreme de nevoie! 

« Văzind așa lungime de coadă, ne apucarăm s'o înodăm 
de vre-o două-trei ori şi, făcînd ast-fel dintr'insa un cită- 
mai ghemul, mult mai gros decit vrana prin care ea eşise, 
izbutirăm de a lega pe tigru de butoi. 

— «Urra !!!» — strigarăm atunci amindoi cu o nespusă 
veselie, și sărind jos de pre butoi, p'aci ne fu drumul! 
O luarăm la fugă cît ne ţineau picioarele şi apucarăm 
drept către corabia noastră. 

«Tigrul smunci atunci butoiul şi îşi scoase capul la lu- 
mină ; dar trupul lui rămase jumătate în fundul vasului, 
încît abia putea să se miște din loc. Scăpînd la sănătoasa, 
noi ne întorceam ochii din cînd în cînd spre dinsul, ca 
să rîdem de turbarea lui, căci de cîte ori voia să facă o 
mișcare, el simţea şi auzea polobocul rostogolindu-se şi 
hodorogind în urma lui. 

«Cînd în sfirşit ne văzurăm noi în corabie şi tigrul ur- 
lind ia mal, eŭ, simțindu-mă atunci în largul mei, rideam 
din băerile inimei şi pisînd pumnii, după obiceiul nostru 
romînesc, strigam în gura. mare : 

— «Sic, tigrule, sic! Sic, că te-am păcălit !» 

«lar americanul meii, şi toţi matrozii după dinsul, înși- 
rați ďa rîndul pe coverta corabiei, repeţeaii cu hohote de 
ris: — Poloboc! poloboc! 

«Atunci şi eŭ, văzînd că cu meșteşuy am scăpat de 
primejdie, ziceam romîneșşte : 

Poloboc nu-i dobitoc! 
Poloboc e cu noroc !» 


lată istoria tigrului păcălit pe care mi-a povestit-o rîzînd 
amicul meii de la Galaţi. 
Rideți și domnia-voastră, dacă vă este pe plac! 


- Bucureşti, 1875. 

Zece basme mitologice. 


Prelucrate după G. W. Cox, Tales of ancient Greece. 

EPITEMEU ȘI PANDORA. 


O ceartă mare se scornise între Zevs şi oameni. Titanul 
Prometeii, cel cu minte multă, ținea cu aceștia și-i învăța 
să .nu facă pe placul noului zeu, ce coprinsese cu sila stă- 
pinirea tatălui său Cronos. 

El le zise: — «Măi oamenilor ! acest Zevs e lacom de 
avuții și de daruri; dacă voi, cînd înjunghiaţi vite în 
onoarea lui, i le veţi închina cu totul, apoi să ştiţi că veţi 
ajunge curind să dați de capăt tuturor turmelor voastre, 
ori cît de numeroase ar fi. Aide mai hine să facem cu 
Zevs o tocmeală pentru-ca şi voi oamenii şi el, să vă 
bucuraţi de cîte o parte din vitele jertfite în ecatombe, 
adică cu sutile, pe altarele zeilor». 

Atunci el alese din cirezi un boi mare și frumos, îl în- 
junghie şi făcu dintr'însul două părți. Întruna puse vin- 
trele și carnea, și le înveli în pielea boului; în cealaltă 
aşeză numai oasele, bine înfăşurate în grăsime. Apoi zise 
lui Zevs aşa: «Alege-ţi partea ce vei voi, cu hotărire că 
cea pe care vei pune acum mina, să rămînă întotdeauna 
pe seamă'ți». 

Zevs se lăcomi şi întinse pe loc mina la partea unde 

lucea grăsimea ; dar cînd văzu că sub dinsa erai numai 
oase, foarte tare în sine se miînie. Cu toate însă, din acea 
zi înainte se făcu datină ca, în sacrificii, oamenii să în- 
chine zeilor numai oasele şi grăsimea de la victime. 

Ca să-şi răzbune pe seminţia muritoare a oamenilor, 
Zevs hotări să nu le mai trămită jos pre pămînt, focul cu 
care el îi dăruia mereu mai înainte, şi astfel îi lăsă în 
mare lipsă, suferind foarte de ger, de întunerec şi de foame. 
Dar Prometei se răpezi în cer, răpi de acolo foc, îl as- 
cunse în țeava unei trestii, şi îl aduse oamenilor înapoi. 

Cind Zevs află una ca aceasta, el se înfuriă aşa de tare 
încît asvirli cu trăznetul în Prometeu şi trămise pre cre- 
dinciosul săi vestitor Ermes ca să'l prinză, să'l ducă toc- 
mai pe piscurile sterpe ale muntelui Caucaz, şi acolo să-l 
ferece de stîncă cu cătuşe ţepene de fer, punîndu'i streajă 
un vultur care să'i sfiîşie mereŭ inima cu clonțul său ascuţit. 

Dar nici cu atît nu se împăca Zevs; el mai scorni şi 
un mijloc de a munci pe bieţii oameni muritori. Îşi aduse 
„aminte că Prometeii îi povăţuise şi'i îndemnase să nu pri- 

mească nici un dar de la zei şi că lăsase cu dinșii pe 
frate-său Epimeteu, ca să le poarte de grije şi să-i ferească 
de vicleniile fiului lui Cronos. 

Atunci Zevs se gîndi intr'astfel: «Seminţia omenească 
nu știe pină acum ce este nici boala, nici durerea, nici 
certurile, nici războiul, nici furtișagurile, nici trădarea; 
căci toate aceste rele le ține închise Epitemei într'o cutie 
pusă sub bună pază. O să fac ce voi face ca ele să 
scape de acolo şi să umple pămîntul de mișelii și de nevoi». 

Îndată chemă pe Efestu, meşterul focului, şii vorbi aşa : 
— «Să'mi găteşti un ce minunat, cu care zeii aŭ să dă- 
Tuiască pe oameni. Să iei țărînă şi să plămădeşti cu dînsa 
un chip de femee. S'o faci cît mai frumoasă la vedere; 
dar să bagi într'însa o fire rea, pentru ca dinsa să'mi 
răzbune de cîte rele mi-au făcut mie oamenii». 

Efestu luă ţărînă și plămădi, de pre cum i se spusese, 
un Chip frumos de femee. Zeița Atena o îmbrăcă cu o 

rochie minunată şi pe cap îi puse o cunună, de unde 
atîrnă o maramă ca pînza păianjinului, de abia îi ascundea 
umerii și peptul, alb ca zăpada. Ermes o învăţă un grai 
plin de farmec și suflă întrînsa un cuget nesăţios şi ne- 
astimpărat, pentru ca să ştie a îndupleca și a aţiţa pe 
neamul omenesc. Apoi Efestu o duse in adunarea zeilor, 
ŞI toți rămaseră încîntaţi de frumuseţile ei. 

Atunci Zevs luind-o de mînă, o dete lui Epimeteiă, şi'i 
zise aşa: — «Ştii ceva? M'am gindit că voi oamenii sun- 
teţi, biet, împovărați de muncă multă pre pămînt, şi că 
vă lipseşte o ființă care, prin dulcele ei desmierdări, să 
vă pună inima la loc după atîtea grele osteneli. De aceea 
noi zeii nemuritori ne-am îndurat de soarta voastră, și, 
spre a vă aduce o blindă alinare, iată, vă dăruim această 
mingiioasă fiinţă a femeei pe care am şi numit'o Pandora, 
fiind-că este înzestrată cu toate darurile». | 

Epimetei, cel cu mintea tîrzie, uimit de frumuseţile Pan- 
dorei, uită poveţile fratelui săă, şi împreună cu dinsul 
toată seminția muritorilor se amăgi de cuvintele lui Zevs 
ŞI primi darul, care îi fermeca pe toți, îndată ce daŭ cu 
ochii de dinsul. Dar, vai! bucuria nu le ținu mult. 

Pandora, nesăţioasă de a ispiti toate, văzuse o cutie 
mare, pitită mai cu îngrijire decit ori-ce alte avuţii, în 
başca cu comorile lui Epimeteii. Îi ardea inima să ştie ce 
va fi într'insa. Deci, într'o zi se furişă de soţul ei cel prea 
lesne încrezător, și ridică capacul cutiei. 

De-odată scăpară dintr'insa cu grămada, ca niște iesme 
pocite, certurile şi bătăile, nevoile şi boalele, hoţiile şi tur- 
bările, grijile şi necazurile toate. 

Coprinsă de spaimă, abea apucă ea să lase răpide ca- 
pacul în jos. Pe fundul cutiei rămăsese, pitită, doară nu- 
mai speranța. De aceea, abea dacă cu dinsa se mai poate 
mingiia une-ori sărmana omenire de cite rele a răspîndit 
pre pămint nesocotita Pandoră. 

II. 


BRIAREU 


Mare nemulțumire era în palatele Olimpului, locaş al 
zeilor nemuritori, de cînd Zevs biruise pe zeii cei bătrîni 
şi se aşezase cu sila pe scaunul împărătesc al tatălui său 
Cronos. 

El ţinea acum în minele sale trăznetul; sub picioarele 
lui zăceaă grămădite tunetele şi fulgerile, şi toți zeii rîn- 
duiți împrejuru-i, tremuraă de frică dinaintea puterii şi 
măririi lui. 

El le impunea însărcinări grele şi le vorbea tot aspru, 
voind prin astfel de purtări straşnice, să întemeieze dom- 
nia lui fără cumpăt peste toţi zeii de pe uscat şi de pe 
mare. | 

Toată ziulica, agerul lui vestitor Ermes trepăda în sus 
ŞI în Jos, ca să ducă în toate părţile poruncile sale; căci 
Zevs voia ca toată firea să-i fie de o potrivă supusă, şi 
nu-şi mai aducea cîtuşi de puțin aminte de timpul pe cînd 
ȘI dînsul era slab şi fără putere. 

Atunci se auziră din partea zeilor pămîntului şi ai mării, 
suspine şi șoapte înfundate de nemulțumire, și eï toţi se 
adunară la un loc ca să se sfătuiască. 

Posidon, împăratul valurilor întunecate, înnălţă mai în- 
tii: glasul şi vorbi aşa: — «<Ascultaţi-mă pe mine, voi,. 
Ero şi Ateno; hai să ne resculăm împotriva lui Zevs şi 
să-i arătăm că el nare nici un drept de a ne străşnici 
pe noi! Vedeţi bine cît de răii se poartă de cînd i-a în- 
căput puterea în mîni. Nu-şi mai aduce de loc aminte 
că tot noi lam ajutat în războiul ce a avut cu tatăl aa 
Cronos; iar după ce lam făcut să învingă, el tocmai pe. 
soții lui cei mai puternici îi nedreptățeşte mai tare. Pe 
Promoteă, titanul binefăcător care a dat focul ana 
muritorilor şi i-a scăpat de groaznicele urgii ale gerului 
și ale foamei, iată că a pus să-l ferece pe piscurile sterpe. 


De IRA 
ale Caucasului. De oarece nu i-a fost teamă să lănțuiască 
într'astfel tocmai pe un titan, bagă bine de seamă, Ero, 
să nu-i abată într'o zi de mînie, ca să te nenorocească 
mai răi şi pe tine!» 
Atena vorbi atunci într'astfel: — «Înţelepciunea lui Zevs 

i-a părăsit minţile; toate faptele sale sînt acum numai 

viclenii şi trădări. Ce mai aşteptăm ? Hai să-l prindem şi 
să-l frecăm ţeapăn că nu doară să ajungă cerul şi pă- 
mintul a fi cu totul prada luptelor și a bătăilor». 

Deci se jurară cu toţii ca să nu mai rabde asupririle 
lui Zevs, şi după ordinul lor, Efestu făuri nişte cătușe 
uriaşe, cu care să-l ferece îndată ce somnul grei i se va 
lăsa pe pleoape. 

Dar zeiţa Tetis, ascunsă în peştera ei de mărgeanuri 
din fundul mărilor, auzise cuvintele lui Posidon şi ale 
Atenei. Ea se înnalță de pe mare ca o ceață alburie şi 
se aşternu în genunchi dinaintea tronului lui Zevs. Îi îm- 
brățișă picioarele şi 'i vorbi aşa: — <Ascultă-mă şi pe 
mine, o Zevs! Zeii nemuritori tremură de frică dinaintea 
puterii tale; dar ei sînt amăriţi de vorbele-ţi aspre şi de 
straşnica-ți purtare ; ei zic că înțelepciunea a părăsit min- 
tile tale, și că faptele-ți sînt acum numai viclenii şi tră- 
dări. Mai ascultă-mă încă, o Zevs! Efestu a făurit cătuşe 
uriaşe ; iar Era şi Posidon, împăratul mărilor și fecioara 
Atena s'ai jurat că te vor fereca îndată ce somnul grei 
se va lăsa pe pleoapele tale. Dă-mi voie să-ţi aduc aci 
pe Briareu, uriaşul cu o sută de mini, ca să te apere la 
nevoie. Cit va fi el lingă tine, n'ai să te temi nici de 
minia Erei, nici de a lui Posidon. Dar, îndată ce va trece 
primejdia, adu-ți aminte o Zevs, ca să stăpineşti cu blîn- 
dețe şi cu dreptate, căci cel ce voeşte a domni, nesoco- 
tind binele și iubirea supușilor săi, acela zile lungi de 
domnie nu are. Apoi iar nu uita că acelora cari ţ-aii dat 
ajutor, nu se cade să le faci ca lui Promoteii pe care l'ai 
ferecat pe stincile Caucazului. Va veni poate o zi cînd 

voi cere şi eŭ cevaş pentru fiul meu Achilei, aduți- 
aminte că eŭ te-am scăpat de cătuşele lui Efestu». 

Zevs răspunse cu omenie, şi vorbi aşa: — «O Tetis, 
grăbeşte şi adu-mi încoace pe puternicul Briarei ca să 
mă apere cu-suta lui de brațe; iar pentru cele ce mi-ai 
spus, să nu aibi nici o teamă, căci Zevs nu va nesocoti 
povața ta cea bună, şi ceilalţi zei nu vor mai avea cuvint 
de aci înnainte a se plinge de străşnicia mea şi de vor- 
bele mele aspre». 

Atunci Tetis chemă pe Briarei ca să iasă din băierile 
pămîntului şi să vină întru apărarea lui Zevs. Uriaşul se 
arătă în palatele Olimpului şi îndată toți zeii începură a 
tremura, cînd îl văzură alături cu Zevs, carele acum se 
răsfăța în puterea sa. 

Cu toate acestea, el le vorbi într'astfel: — cAscultaţi-mă 
bine, voi, Ero, Posidon şi Ateno! Eŭ, ale voastre planuri 
le cunosc; știii că aveaţi de gind să mă puneţi în lanțuri, 
ca să scăpați de relele mele purtări. Dar să nu aveți nici 
o temere. Fiţi de aci înnainte totdeauna cu voie bună la 
îndeplinirea înțeleptelor mele voinți şi vă jur că nu veţi 
mai avea cuvint a vă plinge că Zevs este un domn crunt 
şi viclean». 

Aşa se făcu iar pace, în cer, pe mări şi pe pămînt. 

7 


III 
DEUCALION. 


De pe scaunul săi, înnălţat pe muchia înnorată a Olim- 
pului, Zevs privi la fiii oamenilor şi-i văzu pretutindeni 
dedați cu patimile, fără de a purta cîtuși de puţin grija 
dreptăţii. In inimile lor răutatea crescuse merei ; iar, spre 
a îmbuna pe zei, ei închipuise un soi noŭ de înjunghieri 
și de sacrificii, care mohorise pămîntul cu sînge. 

Departe, în văile adinci ale Arcadiei, fiii lui Licaon își 
petreceau viața numai în ospeţe şi, în necumpătata lor 

rătăcire, vorbiai vorbe nesocotite și nelegiuite chiar şi 
despre Zevs. De aceea, Zevs se cobori însuși de pe scau- 
nul săi şi se duse să vază de mai aproape faptele şi 
traiul lor. 

Soarele era pe scăpătat, cînd un biet unchiaș bătrin se 
apropie încetinel de porţile cetăţii Licosura. Pletele lui 
cărunte îi atirnau pe umeri, şi barba lui, albă şi deasă, 
ascundea trențele de pe dînsul. Sosea grei şi anevoie 
unchiaşul, cu toiagul în mînă, trăgind cu urechea ia chio- 
tele de veselie ce se auzeau din depărtare. 

El ajunse în sfirşit pină în piaţa cea mare a cetăţii; 
acolo, fiii lui Licăon se grămădiră îndată împrejurul lui, 
vorbindu-i aşa: — «Eï! bine ai sosit unchiaș bătrîin! Tu 
treoue să ştii multe. Ei! ia să vedem! Ce ai să ne mai 
spui? Nu cum-va ai să ne povesteşti de pe cînd a răsărit 
pămîntul din băerile lui Haos? Căci de bătrîn ce eşti, tu 
trebuie să fi şi fost atunci de față |...» 

Și, bătîndu-şi joc într'astfel de unchiaş, eï îl puseră să 
şază pe jos, lingă masa lor cea mare. Apoi îi ziseră: 
— cAzi noi am înjunghiat o mulţime de victime, lui Zevs. 
Te-ai nimerit tocmai bine, ca să capeţi și tu o părticică 


ŞI i-o întinseră; căci vărsind sînge omenesc ei socoteaii 
că vor face mai pe placul zeilor. 

Dar unchiaşul azvirli cît colo strachina mohorită și de- 
odată se ridică voinic în picioare. Semnele bătrineții pie- 
riră de pe faţa lui aprinsă, iar focul care scăpăra dintrinsa, 
incinse și mistui într'o clipă pe fiii lui Licaon. Căci acela 
ce se arătase lor era însuşi Zevs și trăznetele lui îi făcuse 
praf şi cenuşe. 

După aceea, Zevs se intoarse în Olimpul său şi, de mî- 
nios ce era, făcu semn apelor să se reverse pe d'asupra 
pămintului şi să înnece pe fiii oamenilor, ca să-i pedep- 
sească de multele lor nelegiuiri. 


din ospățul nostru». 
Atunci umplură cu virf o strachină cu cărnuri de om 
$ Austrul suflă atunci cu turbare; nori intunecoși şi în- 

desaţi cu ploaie, veniră mereă de se aşternură în voia lor 
peste tot cerul, căci vinturile de miază-noapte, cari risi- 
pise ceața şi abureala pămîntului, sta strîns ferecate în 
fundul temnițelor. Deci, începu cerul a turna șiroaie în 
cît şi văi şi dealuri, totul pe pămînt era înnecat; _riurile, 
covirşin matca lor, se revărsară peste cîmpii, şi apele lor 
se ridicară mereu pînă pe coastele munților. 

Dar pe o culme de munte din ţara Ftiei, îşi avea casa 
lui, Deucalion, fiul lui Prometeii. El, de acolo de sus, se 
uita cum creşteaii mereă apele imprejuru-i; cînd însă, ele 
ajunseră să acopere văile de la poalele muntelui, Deuca- 
lion chemă pe soţia sa, pe Pira, fata lui Epimetei, și-i 
vorbi aşa: — «lată că ne-au sosit zilele prevestite odini- 
oară de tatăl meii, de înțeleptul Prometeu. Găteşte tu chi- 
votul lucrat de mine, şi pune .într'insul merinde îndestule 
pentru cît timp va ţine potopul pe pămînt. Colo în de- 
părtare, tocmai pe stîncile Caucazului, Prometeu stă fere- 
cat cu cătuşe de oțel şi un vultur îi sfişie mereii inima; 
dar, pe nedrept; căci iată, cuvintele lui s'au împlinit. El 
de demult spusese că răutatea oamenilor are să aducă pe 
pămînt o groaznică vărsare de ape. Ori-ce ar fi, nici în- 
suşi Zevs nu poate face alta decit ceea ce este ursit de 
către unul, şi mai mare decit dinsul, şi pe care ei, vrind 
nevrind, trebue să-l asculte». 

Pira făcu îndată precum îi spusese Deucalion, şi umplu 
chivotul cu de toate. Fi aşteptară pînă ce apele, suindu-se 
aproape de culmea munţilor Ftiei, scăldară poalele vasu-, 
lui pregătit de Deucalion. Atunci peștii se strecura în- 
not printre vîrfurile bătrînilor ulmi din codri și pluteau 
alături cu buștenii noduroşi de stejari, iar leșurile de oa- 
meni înnecaţi se clăteau și se rostogoleaii pe fața apelor. 
Deucalion, din corabia sa, vedea cu groază cum acele 
chipuri învineţite de voinici, de copile şi de prunci, eşeaŭ 
uneori la iveală pe d'asupra valurilor ce spumegai în col- 
cote, și apoi îndată se afunda în sînul lor. 

Opt zile de-arîndul chivotul fu purtat pe ape d'asupra 
i 
P 

celor maï innalte plaiuri, şi toți fiii oamenilor pieriră, afară 
numai de cîţi-va, foarte puţini, cari-și găsise adăpost pe 
cîte un pisc mai semeț de munte. A noua zi, corabia se 
opri pe muchea Parnasului, și Deucalion, împreună cu so- 
ţia sa Pira, puseră din noŭ piciorul pe pămîntul care acum 
era cu totul pustiit. 

Cu "'ncetul şi treptat, valurile se scurseră prin văi, iar 
peştii şi lighioanele de mare rămaseră atirnate de crăcile 
copacilor. Pe cît putea coprinde ochiul, nu se mai zărea 
împrejur nici o viață, osebit numai de vulturii cari da roată 
pe cer, pină ce se repezeai la stirvuri. 

Atunci Deucalin se uită lung la Pira, și pe amînduoi 
ii coprinse o jale adincă. El spuse atunci soției sale: — 
«Cine ştie, soro, de vor mai fi rămas și alți fii de oameni 
de cît noi pe pămîntul acesta? Ş'apoi iar, cine ştie cînd 
ne va sosi şi ceasul nostru! Atîta numai putem şti că cel 
a-tot-puternic, carele a năpustit potopul asupra oamenilor, 
s'a îndurat de a ne scăpa zilele noastre. Hai! să "i clădim 
un altar și să ne închinăm la dinsul, în semn de mulţu- 
mită !» 

Indată clădiră altarul și Zevs ascultă cu plăcere rugă- 
ciunea lui Deucalion. De aceea, se pomeni de-odată dinsul 
in fața lui, cu trămisul lui Zevs, cu Ermes carele îi vorbi 
aşa: — «Cere tu acum ce vei voi, şi cererea ta va fi îm- 
plinită, fiindcă numai la tine, dintre toţi fiii oamenilor a 
dovedit Zevs o mină curată şi o inimă fără de pată.» 

Deucalion se închină dinaintea lui Ermes şi îi spuse 
aşa: — «Pămîntul acesta a rămas tot pustii. 

E păcat de dinsul! Noi nu-ţi cerem alt-ceva decit să 
se ivească din noŭ oameni pe dinsul.» 

Ermes îi răspunse într'astfel: — «Fie-vă pe plac! dar să 
vă acoperiţi feţele cu veșmintele voastre şi, umblind tot 
mereu înainte, să asvirliţi în urmă, oasele mumei voastre !» 

După aceasta, Ermes sbură către locuința lui Zevs, şi 
Deucalion rămase pe ginduri, cugetind la cuvintele zeului; 
dar, înţelept fiind ca şi tatăl săi Prometeii, el pricepu că 

mumă-sa trebue să fie însăși ţărîna pămîntului, şi că, co- 
borînd de pe Parnas, n'aveail alta de făcut decit a arunca 
pietre în urma lor. 

Așa şi făcură; iar pietrele pe care le asvirlea Deuca- 
lion se făceai îndată bărbaţi, şi cele pe care le asvirlea 
Pira, se făceau femei, şi astfel răsări pe lume o seminție 
nouă de oameni, cari nu cunoșteau pe părinţii lor. 

Soarele eşi iarăşi pe cer şi cu căldura sa dogori şi în- 
țeleni huma cea jilavă ; de atunci înainte, oamenii avură 
a se lupta cu munca cea anevoioasă, cari nici pînă acum 
nu sa mai ușurat pe pămînt. De aceea, traiul omului a 
rămas a fi grei şi silnic, ca şi piatra din care dinsul se 
născuse. 

După ce mai trecură ani la mijloc, Deucalion şi Pira 
făcură copii, al căror neam a stat cu locuința în munții 
din Ftia. Din fiul lor Elen sa prăsit poporul viteaz al 
Elenilor, iar din fata lor, Protogenia, s'a născut Aetliu 
carele în viața lui a făcut multe fapte minunate și al cărui 
fecior, frumosul Endimion, doarme dus pe colnicul din 
Latmos. 


IV. 7 
PATIMELE DEMETREÏ 


Persefona cea frumoasă se juca cu alte fete, soațe ale 
ei, pe cîmpia Enei din fericita țară a Siciliei. Ea era fata 
mult-iubită a mamei Demetre, pe care toată lumea o cin- 
stea; căci mama Demetra era către. toți bună şi darnică; 
iar de cît fiică-sa Persefona nici o fată nu era mai veselă 
şi mai voioasă. s 

Aşa dar, ea se juca cu veselele ei șoațe culegînd flori 
de pe cîmpie şi împletind cu ele cunune ca să împodo- 
bească lungile lor cosițe. Adunase ele o mulțime de roze 
de şofrănei, de viorele, de crini şi de zambile de pe pa- 
jiștea cea zmălțuită, cînd Persefona zări în depărtare un 

stuf îndesat de ghiocei înforiți ca prin minune; eraii o 
sută de aceeaş tulpină ȘI răspîndeaă un miros îmbătător 
prin cer, pe mare și pe pămînt. 

Ea se răpezi în grabă ca să culeagă minunatele flori; 
dar, de o dată se crăpă şi se deschise ţărîna dinaintea eï, 
şi dintr’ìnsa eşi un car poleit cu patru telegari negri ca 
tăciunile. În car era un bărbat cu chip mîndru dar poso- 
morit, pare că fața lui nu ştia ce e zîmbetul, nici inima 
lui ce e bucuria. 

Într'o clipă el sări jos din car, prinse în braţe pe Per- 
sefona, o sui alături cu dînsul, și, dînd bici cailor, se făcu 
cu totul nevăzut în adîncul pămîntului. 

Cind sosiră fetele la acel loc, stuful cu ghiocei era în 
ființă, dar soața lor Persefona perise; ele o căutară în 
toate părțile, pe cimpia Enei, cu gîndul că se va fi pitit 
unde-va ; dar, nu o putură găsi nicăieri pînă tîrziu înserat; 
atunci întorcîndu-se, de voie de nevoie, spre casă, ele tre- 
cură mai întîi pe la mama Demetra ca să i spună că nu 
pot şti ce se va fi făcut fiică-sa, care a perit fără veste 
dintre ele. 

Mare jale coprinse pe mama Demetra, cînd află una ca 
aceasta. Ea îndată se imbrăcă cu veşminte de lînă neagră, 
luă în mîni făclii aprinse şi se duse să caute pretutindeni 
pe fiică-sa Persefona, alergînd pe cîmpi şi peste ape, din 
ochi lăcrimiînd şi pe toţi întrebînd dacă nu cum-vao a 
văzut cineva. Dar nimeni nu ştia să-i răspunză ce se fă- 
cuse fata ei. 

Tocmai după şease zile ea se întilni cu Ecata, doamna 
lunei și, cercetindu-o și pe dînsa, Ecata îi zise : — «Glasul 
i lam auzit, strigînd pare car fi răpind'o cineva; dar cu 
ochii nu am văzut'o și nu ştiă unde va fi dusă.» 

Mama Demetra își urmă calea înainte. Merse cît merse 
şi se întilni cu Elios, domnul soarelui și-i vorbi aşa: — 
«Elios, fătul mei, tu carele cu făclia soarelui le vezi toate 
pe pămînt, nu cumva vei fi văzut tu pe fiica-mea Perse- 
fona? Spune'mi adevărat, Elios, fătul meu !» 


Al. Odobescu. — Opere complete. I. 18 

Lui Elios i se făcu milă de multa ei durere, şi i răs- 
punse aşa: — Ba am văzut-o, mamă Demetro. Ades, îm- 
păratul Iadului, a răpit pe fiică-ta Persefona, ca să o ia 
de soţie şi s'o facă împărăteasă peste țara cea adincă şi 
întunecată din fundul pămîntului.» 

Cît era de întristată biâtă mama Demetra, ea însă nu 
îşi putu stăpini mînia, cînd află una ca aceasta; de atunci 
înainte hotărî să nu îi mai calce piciorul în palatele de 
pe culmea Olimpului pe care Zevs, împăratul cerului, și 
le înălțase în nori G'asupra țărei Tesaliei, fiindcă ea pri- 
cepuse îndată cu numai că voia lui Zevs îndrăznise domnul 
Iadului să fure pe fiică-sa Persefona. 

Se cobori dar la vale de pe muntele Olimp şi apucă 
rătăcind o cale lungă. Tocmai către seară, pe cînd soa- 
rele începe a se ascunde în tasul său de aur din dosul 
dealurilor tivite, ea ajunse la porțile cetății Eleusis. Acolo 
şezu jos lingă o fintînă a cărui apă prefirindu-se prin 
iarba deasă, se scurge întrun iaz limpede, umbrit de un 
măslin cu frunziş stufos. 

Tocmai atunci veneau după apă, voioase şi cu urcioa- 
rele pe creştet, fetele lui Keleii, domnul din Eleusis. Ele 
văzură la fintînă pe mama Demetra şi, cu toate că nu o 
cunoşteaii, înțeleseră de pe portul și de pe fața ei, cit de 
tare era amărită biata bătrină. 

O întrebară- cu blindeţe daca nu pot cumva să-i fie de 
vre-un ajutor. Mama Demetra le mulțumi şi le povesti că 
a perdut o fată, pe care a căutat'o peste tot locul şi nu 
a putut'o încă găsi. Atunci fetele deteră curînd fuga a 
casă, ca să ceară de la părinți voie să le aducă ca oaspe 
pe biata babă străină şi se întoarseră îndată, sprintene și 
vesele, îndărăt şi "i vorbiră aşa : — «Hai ! vino cu noi acasă. 
“Tata, mama şi noi toate îţi vom da ce "ți va trebui şi vom 
face ce ne va sta prin putință ca să "ți uşurăm durerea.» 

Mama Demetra se înduplecă de mîngîioasele lor cuvinte. 
Kelei şi soţia lui o priimiră cu voie bună în casa lor. 
Dar şi dinsa le fu întru toate de așa mare ajutor, încît 

nu numai neamul lui Ķeleŭ, ci întreagă cetatea se bucura 
și se lăuda mereu de bunătatea şi de înțelepciunea mamei 
Demetre. De aceea, se hotăriră cetăţenii să îi înalțe, cu 
cheltuiala lor și numai pe seama ei, un mindru locaș, pe 
o măgură înaltă, chiar în mijlocul cetăţii. 

Acolo trăi, timp de un an, Demetra preţuită şi lăudată 
de toți, dar ascunzind mai adesea în taina singurătăţii, 
mîhnirea şi dorurile inimei sale. Ea luase la dinsa, ca să 
îl crească şi să-l învețe, pe Triptolem, unicul fecior al 
lui Keleŭ. 

Însă copilul, de bine ce-l îngrijea noua sa dădacă, 
ajunse a o iubi mai mult pe dinşa de cît pe mama lui 
cea adevărată. Dintr'aceasta, soţia lui Keleă prinse pică 
asupra mamei Demetrei și ceru să iea înapoi de la străină 
pe copilul de suflet, carele numai dinsul mîngiia ceva pe 
Demetra de perderea fiicei sale. 

Scornindu-se atunci o ceartă între amiîndouă muierile, 
mama Demetra se supără foarte și se porni cu mare urgie 
asupra lui Keleă și asupra tuturor oamenilor cari nu ştiuse 
să preţuiască îndestul bunătățile eï.. 

Din minutul acela, toate rodurile pămîntului purtară 
blăstemul mamei Demetre ; pomii nu mai daŭ rod; hol- 
dele nu se mai împodobeaiă cu spicuri; iarba şi florile nu 
mai răsăreau pe cîmpii, Ţearinile erai sterpe şi înţelenite. 
Oamenii şi vitele piereaii de foamete şi de lingoare. Nici 
zeilor nu mai avea cine şi ce să le închine. 

Atunci Zevs, îngrijat, depe culmea muntelui săă din 
Tesalia își aruncă ochii pe pămînt şi văzu că totul avea 
să piară depe faţa lui, de nu va găsi curînd un mijloc ca 
să împace minia și durerea mamei Demetre. 

În dată trămise pe vestitorul săi, pe Ermes, în lad, la 
impăratul cel aspru şi posomorit ca să "i facă cunoscut 
că trebuie neapărat să lase pe Persefona a se întoarce 
la muma-sa. Ades nu cutează a se împotrivi, dar Perse- 
fona îi era şi lui dragă, și el nu voia să o piardă cu totul; 
de aceea, îi dete să mănînce citeva boabe dintr'o rodie 

minunată, știind bine că, dacă dînsa va gusta, îi se va face 
dor de dinsul şi se va întoarce bucuros la el. 

După aceea, puse să înhame telegarii cei negri ca tă- 
ciunele la carul cel poleit. Ermes se sui într'însul, alături 
cu Persefona; dete bici cailor şi, iute ca vintul și ca gîndul, 
ajunseră la Eleusis. 

Cînd sosiră la porţile cetății, Ermes dete drumul tele- 
garilor ca să se întoarcă la Iad, şi pe la apusul soarelui 
plecă şi dinsul către Olimp. 

Persefona, rămînînd atunci singură, se îndreaptă spre 
fîntîna cea limpede unde zări şezind sub măslin, o femeie 
bătrină cu veşmint de lină neagră. Ea pricepu că aceea 
trebuie să fie muma eï, care o dorea şi o jălea neîncetat. 
Cînd sosi aproape de dînsa, mama Demetra auzi o şoptă 
in preajmă'i, ridică ochii în sus şi văzu pe însăşi Perse- 
fona dinaintea ei. 

Cine poate să spună cu ce bucurie o strînse la pept şi 
o sărută? Fericirea mumei era poate acum și mai mare 
de cum îi fusese mai înainte mîhnirea. O mîngiia, o des- 
mierda, o cerceta despre toate ce i se întimplase, şi simţea 
că o viață nouă i se deşteaptă în inimă. 

Pe cînd o săruta şi o mîngiia, ea îi zise așa: — «Acum, 
fata mea, copila mea dorită, tu ești iarăşi a mea, și cu 
mine voi.să rămii pentru tot-d'auna. De acum înainte voi 
ști să te feresc de răpitori și urgisitul acela de Ades nu 
te va mai prinde în întunecoasa lui împărăție». 

Dar Persefona îi răspunse: — «Ah! mamă, taci; numai 
vorbi așa. Eŭ nu pot să rămîn pentru tot-d'auna cu tine, 
căci pînă nu ma ridicat Ermes din Iad, soțul mei mi-a 
dat să gust niște boabe dulci de rodie și m'a legat cu 
acest farmec ca să mă întorc la dînsul peste nouă luni 
de zile. Şi drept să'ți spun mamă, nu'mi pare răi, căci, 
deşi el nu ride nici zîmbeşte, deși totul e întunecos în 
locașul lui, dar cu mine e bun şi blind, şi numai cînd 
sunt cu dînsul se simte îmblînzit. Să nu'ţi pară răi mamă; 
el s'a făgăduit că în toți anii mă va lăsa să şed cu tine 

aci pe pămînt nouă luni de zile; iar trei le voi petrece 
cu dinsul în negrul locaş de sub pămint». 

Printr'aceste făgăduinţe mama Demetra se simţi şi dînsa 
mingiiată ; iar pămîntul şi rodurile lui se bucurară îndată 
de imbliînzirea ei. Pomii se umplură iarăş de rod; iarba 
şi florile împodobiră cîmpii, şi spicurile aurite începură 
iarăş a se îndesa pe holde, legănate de adierea călduroasă. 
a verei. 

Nouă luni de mulțumire şi de îmbielşugare trecură pe 
pămînt, şi după aceea, vestitorul Ermes veni cu carul cel 
poleit şi cu telegarii negri ca tăciunile, ca să iea pe Per- 
sefona şi să o ducă în ţinuturile întunerecului. Atunci, ea 
işi luă ziua bună de la muma sa, zicîndu-i: — «Nu plinge, 
mamă, şi nu fii îngrijată de mine; în locașul soțului meii 
sunt la adăpost şi la căldură; el mă iubește şi caută bine 
de mine. E bun, și peste trei luni îmi va da voie să mă 
intorc tot veselă aci pe pămînt». 

Mama Demetra îşi stăpini inima rea şi se hotărî să aş- 
tepte cu răbdare timpul dorit al înapoierii. 

Totuși, gîndul ei adesea se repurta cu dor la zilele fe- 
ricite cînd Persefona, copilă voioasă, se juca cu soațele 
sale şi culegeai flori pe veselele cimpii ale Enei. 

În răgazurile aşteptării, retrasă în locuința ei din Eleu- 
sis, ea îşi afla mîngiierea învăţind cu mare taină și înțe- 
lepciune pe Triptolem, copilul ei de suflet, cum se să- 
dească, cum se crească și cum se îngrijească rodurile fo- 
lositoare ale pămîntului, daruri nepreţuite al zeiţei Demetre. 

Acele măreţe şi spornice învățături, pe care zeiasca dă- 
dacă le impărtășise învăţăcelului ei, în templul de la Eleu- 
sis, chiar şi în intunerecul nopţei, la flacăra făcliilor, ră- 
maseră printre popoare ca o datină sfinţită, şi fură numite 
Tainele Eleusine. 

POSIDON ŞI ATENA. 


Un oarecare Erechteii începuse să clădească o cetate 
pe un loc sterp și pietros d'a lungul apelor Kefisului. El 
era părintele şi căpetenia unui popor de mindri voinici şi 
cu toate că cetatea lui era încă mică și puțin arătoasă, 
dar, în înțelepciunea sa Zevs prevăzuse că ea are să fie 
într'o zi cea mai vestită din cite cetăți s'au înnălțat aievea 
pre pămint. 

De aceea, un zei și o zeiţă, adică Posidon, împăratul 
mărilor, şi fecioara Atena, fiica prea-iubită a lui Zevs, se 
certaii amîndoi care din ei să dea numele săi cetăţii lui 
Erechteii. Ca să curme cearta, Zevs hotări o zi, pentru 
ca în fața adunării tuturor zeilor celor mari cari locuiati 
pe culmea Olimpului, să li se aleagă dreptatea. 

Cind veni acea zi, toţi zeii se așezară pe scaunele 
lor de aur, rînduite în cerc pe malul Kefisului. Mai pre- 
sus de toate se înnălța tronul lui Zevs, părintele zeilor și 
al oamenilor, şi alături cu dinsul şedea zeița Era, soţia lui. 

Fiii oamenilor aveaii voie să ridice ochii asupra lor, de 
oare-ce Zevs îşi lăsase la o parte fulgerile sale, iar cei- 
lalți zei venise şi dînşii acolo lipsiți de strălucirile lor, 
care iaŭ vederile, ca să fie de față la judecata dintre Posi- 
don şi Atena. 

Acolo era Febus Apolon, cu lira sa de aur în mînă și 
cu chipul săi blind şi luminos; dar ochii lui nu scăpăraă 
scînteie ca în ciasurile de mînie şi sulița lui, de care nu 
se pot feri sufletele înșelătoare și limbile mincinoase, sta 
rezimată de scaun. Alături cu dinsul, şedea soru-sa Arte- 
mis, fecioara care 'şi petrece zilele vînînd pe uscat fiarele 
sălbatice şi jucîndu-se cu zînele Nimfe prin stuful de pe 
malul rîului Erotas. 

Lîngă Zevs se afla Ermes, crainicul carele în adunări 
înnalță glasul în numele zeilor; tot tînăr, tot sprinten şi 

tot frumos, el ținea în mină caduceul, saŭ toiagul săii cu 
aripi, prin care îndeplinea poruncile tatălui săii. Apoi, 
de-a rîndul veniră să se așeze Efestu, meşterul focului, 
şi Estia zeița casnică care poartă grija vetrei, şi Ares 
zeiescul războinic turbat după lupte, şi Dionisiii cel mult 
dedulcit cu ospeţele şi cu cupele de vin, în sfîrşit Afro- 
dita, gingașa zeiţă, răsărită din spuma mărilor, care cînd 
se iveşte umple lumea de zimbete și de lacrimi. 

În faţa acestora sta amindoi măreţii protivnici, aştep- 
tînd judecata lui Zevs. Atena ţinea tare în mîna stingă 
sulița ei cea nebiruită, şi la mijlocul pavezei sale de piele 
de capră, ascuns vederii muritorilor, era acel îngrozitor 
chip al Medusei, pe care nici un om nu-l poate privi fără 
ca să pice îndată mort. 

Aproape de ea sta și Posidon, încrezător in marea lui 
putere şi adăstind cu o trufaşă nepăsare urmele judecății. 
În mina dreaptă ţinea cu mîndrie furca lui cu trei dinți, 
care zguduie pămîntul şi despică apele mării. 

Ermes, vestitorul zeilor, se sculă de pe scaunu:i de aur 
și cu glas răsunător, vorbi într'astfel către adunarea mă- 
reață a zeilor: — cAscultaţi voinţa lui Zevs, care va alege 
între Posidon și Atena. Cetatea lui Erecthei va purta nu- 
mele aceluia dintre aceşti doui zei, carele va face să ră- 
sară din pămînt, carul celui mai folositor pentru fiii oa- 
menilor. Dacă acel dar va veni de la Posidon, cetatea se 
va chiema Posidonia; iar de va veni de la Atena, se va 
numi pururea Atena !» 

Împăratul Posidon se scoală atunci cu toată fala măririi 
sale şi izbește jos pămîntul cu tridintele săi. Se cutre- 
mură muntele pînă în băierile lui; pămîntul se deschide, 
şi, din adincul să, se răpede un cal, precum încă nu sa 
mai văzut, ager şi încordat. Mai alb decît fulgii de zăpadă 
ii era părul, și coama lui răsfirată filfii mindru în vint, 
cind bătu cu copita în țărină şi se porni în vesele des- 
ghinuri prin vilcele şi pe costişe. 

Posidon zise: — «Acesta este darul mei. Priviţi-l şi nu 

mai staţi la îndoială ; dați numele meŭ cetăţii; căci cine 
va putea oare să dea fiilor oamenilor un dar mai nepre- 
tuit decît calul?» 

Atena liniştită, cu ochii săi albaştrii ca cerul se uită 
drept la zei; ea se plecă binişor şi înfipse în pămînt un 
sîmbure mărunt pe care-l ținea în mîna dreaptă. Nici o 
vorbă nu spuse, ci se uita mereii la adunare, fără de nici 
o grijă. Atunci, se zări încolţind din pămînt un lăstăraş, 
carele răpede crescu mare, dete ramuri şi se acoperi cu 
frunze. El se înnalță din ce în ce mai mult pînă ce se 
arătă pom mare împodobit cu frunziş verde și stufos, şi 
încărcat cu rod îmbilşugat. 

Atunci Atena zise: — «Vezi, o Zevs! nu preţueşti oare 
mai mult darul meŭ decit al lui Posidon? Calul, pe care 
el la dăruit. fiilor oamenilor, va aduce printre dinşii bă- 
tălii, lupte şi griji; iar pomul mei, măslinul, e chiar un 
semn de pace şi de bilşug, o dovadă de tărie şi de să- 
nătate, un chezaș al fericirii şi al libertăţii. Oare, spune, 
nu se cuvine mai bine ca cetatea lui Erechtei să poarte 
numele mei ?» 

Atunci, într'o unire, se auziră răsunînd din glasul tu- 
turor zeilor, aceste cuvinte: — «Darul Atenei este, fără 
îndoială, cel mai bun ce sar putea face flilor oamenilor. 
El vestește că cetatea lui Erechteii va fi mai mare în pace 
decît în războaie, și că într'insa libertatea va prețui mai 
mult decît puterea. Rămînă dar cetăţii numele Atenei». 

Zevs, feciorul lui Cronos, făcu semn din sprinceană că 
primește de bun sfatul zeilor; pletele nemuritoare ale pă- 
rului său, filfiiră pe a sa frunte, iar pămîntul se cutremură 
sub picioarele lui, cînd se sculă de pe tronu-i de aur ca 
să se întoarcă în palatele sale din Olimp. 

Zeița Atena, rămase mai în urmă şi cătă lung şi cu dor 
la pămîntul care de aci înainte era al ei. Ea îşi întinse 
sulița ocrotitoare pe d'asupra cetății lui Erechteă şi vor- 
bi aşa: 

— <A mea a fost izbînda şi aci îmi voi aşeza eŭ lo- 

cuința. Copii mei vor creşte aci liberi şi fericiţi, şi fii oa- 
menilor de pre aiurea vor veni aci ca să înveţe legile 
dreptății şi ale cumpătului. Vor vedea ei atunci cîte mi-, 
nuni pot să facă mînile muritorilor, cînd sunt ajutaţi de 
zeii Olimpului. Cînd însă făclia libertăţii se va stinge pen- 
tru Atena, ea de aci va fi purtată pe aiurea spre lumina- 
rea altor popoare. Oamenii vor cunoaşte că darurile mele 
sunt cele mai bune şi vor zice pururea că prețuirea legi- 
lor şi dorul neatirnării în cugete şi în fapte, le vin din 
cetatea lui Erechteii, care va purta în veci numele Atenei!» 


VI. 
APOLON ÎN DELOS 


Din țară în țară rătăcea biata zină Leto saŭ Latona, 
plină de temeri şi de durere, pentru că nici o țară şi nici 
o cetate nu voia să-i dea un locşor, unde să trăiască în 
pace. Toate locurile, dăruite de zei cu bilşug, aveai frică 
de urgia zeiței Era, care era dușmană neîmpăcată a bietei 
zine Latona. 

Din insula Cretei, ea trecuse la Atena, din Atena la 
Egina, din Egina pe plaiurile Pindului şi ale Atonului, 
de acolo prin insulile întinsei şi albei mări a lui Egeŭ. 
de-a-rindul, prin Skyros, şi Imbros, şi Lemnos, şi Chios 
cea mai frumoasă din toate, cerînd pretutindeni un adă- 
post. Dar îndeşert se rugase ea de toate aceste păminturi 
ca să o priimească a se aşeza în sînul lor. Nicăieri nu 
cutezase a o primi. 

În sfirsit ea ajunse şi pînă la mica insulă pustie din 
Delos şi-i făgădui că dinsa va dobindi în viitor o nea- 
semuită mărire, dacă va voi să o adăpostească pe ţărmu- 
rile ei. Ea îi vorbi într'astfel, înnălțînd glasul din depăr- 
tare: — cAscultă-mă cel puţin tu, insulă din marea adincă! 
De vei ingădui tu ca Latona să se.aşeze cu locuinţa pe 
pămîntul tăi, va veni un timp cînd toate popoarele lumei 

vor pluti cu drag spre tine şi vor aduce în sînul tăă tot 
felul de avuţii. Căci pre pămîntul tăă voi naşte pe Febus. 
Apolon, domnul luminei și al vieței; iar atunci, oamenii 
toți vor veni aci ca să afle voinţele lui şi să cîştige prin 
daruri a lui bună priință». 

Insula Delos răspunse: — «Zină Latono, tu făgăduieşti 
lucruri mari; dar se aude zicîndu-se că puterea lui Febus. 
Apolon are să fie aşa de mare, încît lumea întreagă abea 
o să'l încapă, şi că nimic pe lume nu'i va putea sta îm- 
potrivă şi că abia dacă lumea întreagă îi va fi de ajuns.. 
Apoi, uite-te şi vezi cit e de îngust şi de sterp coprinsul. 
mei. La mine, vai! n'ai pe ce să puni ochiul. Deci, 'mi-e: 
teamă că lui Apolon îi va fi urît pămîntul meii pietros şi 
sterp. El, de aci se va duce în vre-o altă ţară mai plăcută, 
unde i se vor înnălța templuri mărețe, şi atunci avuţiile pe 
cari tu mi le făgăduieşti, el le va hărăzi altor popoare ;. 
iar eŭ, biet, voi rămîne tot părăsită și pustie !» 

Dar zîna Latona se jură pe cerurile fără margini de pre 
capul eï, pe pămîntul nemăsurat ce o împresoară, iar mai 
cu seamă pe negrele ape ale rîului Stixul, care scaldă 
poalele Iadului, se jură că în Delos va fi negreșit adăpostul 
sfințit al lui Febus Apolon, şi că d'alungul anilor scumpe 
miresme vor arde altarele lui. 

Astfel se întîmplă ca Latona şă-și ah răpaosul în mica 
insulă Delos, unde se şi născu, curînd dupe aceea, zeul 
strălucit Febus Apolon. 

Mare fu atunci bucuria printre zeii nemuritori, cari lo- 
cuiaă în Olimp şi tot așa de mare printre oamenii de pre 
pămînt, cînd toţi din toate părţile văzură faţa lui zimbi- 
toare răsărind din ambele mării pe cerul ìnveselit. 

Templul cel de căpetenie al zeului luminei fu înnălțat în 
Delos, şi mereii de prin toate ţările, veniră acolo popoa- 
rele ca să ceară de la dinsul prevestiri saii oracole, şi să 
închine la altarele lui victime numeroase și daruri bogate. 

VII. 


APOLON PITIANUL 


r 


Febus Apolon şezu cît şezu la locul său de naștere, în 
insula Delos din mijlocul mărilor. Pe tot anul se adunaŭ 
acolo strănepoții bătrinului lon, ca să "i facă jocuri-şi săr- 
bări dinaintea templului său. Dar cînd crescu mai mare 
şi se întări, tinărul zeu, cu părul de fir, se simți pornit a 
străbate lumea şi a o limpezi de iesmele întunericului. 

Luînd cu șine lira lui de aur, pe care îi plăcea a cînta, 
el mai întîi sosi la pragul Olimpului, unde sta Zevs în mă- 
rirea lui, înconjurat de cei-l-alţi zei nemuritori ; acolo se 
puse a cînta, şi toți îl ascultară, uimiți de plăcere. Nouă 
fete ale lui Zevs, toate meştere cîntărețe, Muzele, se apu- 
cară și ele a cînta cu viers dulce, fericirile fără de seamăn 
ale zeilor nemuritori, şi apoi nevoile şi necazurile bieţilor 
oameni muritori, cari cu nici un chip nu pot scăpa nici 
de bătrinețe nici de moarte. 

Atunci cele-l-ate zine și zeițe ale Olimpului, Orele bla- 
jine, Haritele pline de daruri, Ebe şi Armonia, dezmier- 
dătoarea Afrodită şi voinica Artemis, sora lui Apolon, se 
prinseră în horă, şi printre ele se amestecară zeiescii flăcăi, 
Ares cel viteaz şi Ermes, carele ucise pe negrul balaur 
Argos, cel cu o sută de ochi. Astfel se petrecea timpul 
in Olimp, cu jocuri, frumos rînduite, cu cîntări frumos 
măsurate; iar Zevs, în a lui mărire, se bucura din suflet 
de aşa mîndre serbări. 

Lui Apolon însă îi ardea mai cu seamă de a folosi pe 
muritori cu virtutea sa şi de a-și alege pe uscat un locaş 
statornic, de unde să răspindească printre oameni lumină 
prevestitoare a oracolelor sale. 

El se cobori de pre Olimp în țara Pieriei, la cetatea 
Iolcos, și pre cîmpia Lelantei din insula Eubei; dar nică- 
ieri, pe acolo, nu găsi loc potrivit pentru templul său. 
Apoi străbătu apele sărate ale Euripului și, trecînd prin 


284 AL. ODOBESCU 


sononenannnnanannnnassnmaannnnnsanosanonoasonesnnsnceonooenenenenneonanenoeenoenoennanooo-nesesnaeoeesaanensonenoaeeoooonesensseassezaaaa-.... 


Micalesa şi prin grasele păşuni ale Temusei, ajunse pe 
locul unde avea să fie Teba cetatea cea sfinţită ; dar nici 
aci nu voi să se opreașcă, fiind-că oameni nu pătrunsese 
încă în aceste locuri; nu erai nici căi, nici poteci, ci 
numai codri sălbatici. 

El îşi urmă calea tot înainte; află pe drum dumbrava 
Onchestei unde păşteai ergheliile de cai ale lui Posidon; 
trecu pîrîul limpede al Kefisului, şi, lăsînd în urmă'“ mîn- 
dra cetate Ocalea, se opri în cîmpiile Aliartei, tocmai 
lîngă fîntîna Telfuzei. Acolo îi veni gîndul a-şi clădi un 
templu, căci locul era plăcut şi înzestrat cu de toate; deci 
el vorbi într'astfel către fintînă: — «O, Telfuso, în văl- 
ceoa ta cea plăcută îmi vine să 'mi aleg şezătoare; aci 
vor veni oamenii de pretutindeni să iea poveţe din ora- 
colele mele şi să 'mi ceară ajutor la vreme de nevoie; 
iar tu vei fi vestită preste tot pămîntul, cînd mă vei avea 
pe mine de stăpîn şi de oaspe». 

Dar Telfusei nu "i plăcea de fel să vază pe Apolon 
luînd în stăpînire vălceaoa ei și așternînd într'însa teme- 
liile templului săi. Ea îi vorbi atunci cu meşteşug şi “i 
spuse aşa: — «la, ascultă-mă şi pe mine o Febus Apolone. 
Tu umbli să-ți faci aci locuință, şi nu te gîndești că în- 
tr'acest loc nu vei afla nici o dată răpaos. Cimpia mea e 
largă ; deci oamenii toți aci aŭ să-şi poarte luptele lor, 
și, cu strigătele lor, cu sgomotoasele lor caruri, încurîn- 
du-și armăsarii şi mularii, aŭ să tulbure liniștea templului 
tău sfințit. Apoi chiar și ìn timpii de pace, turmele şi cire- 
zile vor veni merei să se adape în apele mele, şi mugetele 
lor sălbatice vor strica armonia dulcelor tale cîntări. Du-te 
mai bine pînă la Crisa, şi alege-ți şezătoare în vre una 
din văile adinci ale Parnasului ; acolo oamenii vor merge 
maï- bucuros să-ți aducă daruri, din toate colţurile lumii». 
„Apolon se încrezu Telfuzei ; trecu dincolo de țara Fle- 
geilor şi, suind răpede stincile Parnasului, se opri la Crisa. 
Acolo, într'o vale adincă, umbrită de piscuri prăpăstioase, 
el aşeză temeliile templului săi. Feciorii lui Ergin, meșterii 

Trofoniu şi Agamede, aducind de aiurea lucrători mulți, 
înnălțară păreții tot cu lespezi lucioase de piatră. 

Dar împrejmuirile acestui loc erai pustii, căci „aproape 
de acolo, la gura unei fîntîni, trăia o iasmă sălbatică, un 
balaur uriaş care prăda, şi bintuia jur împrejur, pe oameni 
şi pe vitele. lor. 

Fiiul pocit al Erei, cruntul uriaș Tifaon crescuse la sînul 
săi cel plin de cugete rele, pe acel șarpe veninat şi îi 
dase domnia peste acele aspre locuri. 

Febus Apolon înfipse o săgeată în inima balaurului, 
carele căzu la pămint urlînd și svîrcolindu-se ; sîngele lui, 
scurgindu-se pe năsip, făcu o mlaștină în care pînă în 
sfirşit se nomoli şi trupul lui puroios. Atunci Apolon îi 
strigă: — «Piei aci, fiară turbată; putrezi-ți-ar trupul în 
această țărină, pe care stirvul tău o va îngrășa! De acum 
înainte tu nu vei mai chinui pe bieţii muritori. Zilele ți 
sau împlinit, şi nici Tifeii cel cu suflarea veninoasă, nică 
urgisita Chimeră cu trei capete de fiară, nici alte iesme 
nu te vor mai scăpa; ci numai muceda ţărină și dogo- 
reala soarelui vor putrezi aci rămășițele stirvului tău !» 

Astfel peri balaurul, şi întradevăr el putrezi chiar pe 
acel loc, carele, de pe limba oamenilor de acolo, se numi 
de atunci înainte Pito, adică putrejune ; de aceea se dete 
şi mîntuitorului Febus Apolon, la care oamenii se închinată 
în templul vestit din Parnas, numele de Apolon Pitianul. 

De pe aceste fapte însă, zeul Febus înțelese că Telfuza 
il amăgise, căci ea nu-i spusese nimic nici despre balaur, 
nici despre firea aspră a locului. El se întoarse atunci 
către dinsa, plin de mînie şi-i vorbi aşa: — «Telfuzo, nu 
ți se cădea ție să mă înșeli prin cuvinte prefăcute. Ai voit 
să aibi, singură, parte de aceste frumoase locuri. Să ştii 
însă că nu va fi pe gindul tăi; voi curma isvorul apelor 
tale, și numai eŭ voi răminea mare şi tare aci!» 

Indată rostogoli de pe munți, cite-va stinci d'asupra is- 
vorului, şi apele încetară dea mai curge, iar vilceaua stir- 

pită a Telfusei rămase pustie şi părăsită, pe cînd, din po- 
poarele serbai mărirea lui Apolon Pitianul, în templul săi 
strălucit, de la Crisa. 


VIII. 
NIOBE ŞI LATONA 


Odinioară, pe vremea de demult, era într'o cetate gre- 
cească, numită Teba, o femeie de viță domnească, pe care 
o chiăma Niobe. Ea avea mulți feciori și multe fete, şi aşa 
tare se mîndrea cu frumuseţea lor, încît i se părea că în 
toată țara, ba nici chiar în toată lumea, nu se mai află 
alți copii frumoşi ca ai eï. 

Drept este că, de cîte ori pămiîntenii locului vedeai pe 
feciorii și pe fetele Niobei, alergînd și jucîndu-se prin 
văi și prin livezi, împreună cu copii lor, toți se uneai a 
zice că cu aceia nici unii nu se puteai potrivi. lar Niobe, 
dacă auzea așa, îi creștea inima în piept, şi din ce în ce 
mai tare se îngînfa şi se amețea de trufie, lăudînd către 
toți puterea neasemuită și virtutea şi mindreţea copiilor săi. 

Pe atunci însă veni acolo, din mica insulă Delos, o altă 
femeie de neam zeiesc căreia îi zicea Leto sai Latona. 
Aceasta avea numai doi copii, o fată anume Artemis 
şi un fecior numit Febus Apolon; dar fără îndoieală, 
amindoi erau minune de frumoşi, de sprinteni și de 
virtoşi, încît la soare și la lună nu putea nimeni să cate 
mai cu drag decît la dînşii. Cu toate acestea, Niobei tot 
1 se părea că copii ei, cei mulți şi gingaşi, sînt şi mai 
frumoşi decît ai doamnei străine. 

Întro zi şedeaŭ de vorbă amîndouă femeile, Niobe şi 
Latona, privind pe copii lor, cum se jucaii toţi împreună 
pe o pajiște de verdeață. Febus Apolon, sunînd minunat 
din strunele lirei sale, lăsă jos instrumentul, şi, luînd de 
pe umăr arcul săii de aur, începu să asvirle cu dînsul 
săgeți care toate nemereaŭ fără greş la țintă. 

Niobe nu prea băgă de seamă nici la arcul, nici la să- 
geţile lui Apolon, ci, cătind mai cu drag la pruncii eï, 
spusese aşa către Latona: — «Vezi, surată, cit sunt de 
mîndri și de virtoşi şease feciori şi şeuse fete ale mele! 
N'am ce zice, uriţi nu sunt nici Artemis, nici Apolon ai 
tăi. Dar, ce ai a face pe lingă ai mei? Departe sunt de 
dinşii! Şi apoi, tu ai numai doi, şi eu am tocmai şease 
feciori şi şease fete, tot unul şi una.» 

Pe cind Niobe vorbea cu aşa nesocotită trufie, ea nici 
se gindea cit de tare aţița minia Latonei. Aceasta tăcu 
înfundat ; dar îndată ce plecă de lingă dinsa Niobe cu 
copii ei, ea chiămă pe Apolon şi vorbi aşa: — «Nu pot 
să sufer pe această Niobe ; ea se laudă cu copii ei şi cutează 
a zice că dinşii sunt mai frumoşi decit tine şi decit soră-ta. 
Aş vrea să o învăţ minte, să-i arăt cît este de proastă 
şi cu cit voi sînteți mai presus de odrasla eï.» 

Auzind acestea, de odată Febus Apolon se aprinse ; fața 
lui, tinără și luminoasă se înegură; fruntea i se posomori 
şi din ochii îi sclipiră fulgere de mînie. El nu zise nimic; 
dar, luînd cu sine arcul de aur şi atîrnînd pe umeri tolba 
cu săgeți arzătoare, el apucă in urma Niobei și a copiilor 
ei, şi ii ajunse tocmai cînd se coboraii într'o vale adincă. 

Se opri pe muchea unui pisc de unde îi putea ochi, luă 
din tolbă o săgeată, o puse d'a curmeziş pe arc, întinse 
cu mina coarda către sine, pină ce virful săgeței ajunse la 
marginea arcului, şi îi dete drumul să sboare în jos. Coarda 
înstrunată zbirnii cu vuet şi, ca raza luminoasă de iute, 
săgeata ajunse la țel, iar unul din feciorii Niobei căzu 
mort la pămînt. Îndată după aceea, altă săgeată sbură de 
pe arc şi alt fecior al Niobei căzu, şi apoi încă unul, şi 
încă unul, şi încă unul, pînă ce toţi feciorii şi toate fetele 
bietei Niobe căzură morţi în prelargul văii. 

Atunci Apolon, încins de o turbată arșiţă, strigă în gura 
mare Niobei: — «la! mai laudă-te și acum cu mindreţea 
copiilor tăi !» 

Dar toate acestea se petrecuse așa de răpede încit Niobei 

i se părea că visează: nu-i venea să crează că, colea în 
preajmă'i, zac morţi copii ei, pe cari adineauri încă îi 
văzuse plini de viață și de tărie. Acum eï erai culcaţi pe 
verdeață, reci, şi fără de mişcare. Ochii le eraii închişi ca 
ȘI cînd ar fi dormind; pe faţă le rămăsese tipărit un zîmbet 
dulce, ce-i arăta mai frumoşi decît aevea. 

Niobe umbla de la unul pînă la altul, pipăind mînele 
lor înghețate, sărutind fețele lor albite. Abia din răceala 
şi din pălirea lor se putu ea domiri în sfîrșit că erau toţi 
uciși de săgețile dogoritoare ale lui Apolon. 

Atunci şezu jos şi dinsa pe un pietroi, în mijlocul lor, 
și o podidiră lacrimile, curgînd şiroaie din ochii ei. Cu fața 
scăldată de plinsori, rămase ea acolo, zile, săptămîni şi 
luni, tot aşa de neclintită ca și copii ei căzuți morţi împre- 
juru-i. Ea nu-şi mai ridica capul în sus, nici voi să mai 
privească la seninul cerului. Încremenită acolo pe piatră, 
din ochii ei se scurse mereu un isvor nesecat de lacrimi, 
pînă ce însăşi fu coprinsă de răceala pietrei. Plinsoarea 
îi era tăcută; în trupul ei se slăi treptat căldura vieţei, 
ŞI inima îi încetă de a mai bate. Niobe era moartă; dar 
și moartă, plinsul ei picura lin da lungul lespedei, căci 
nesecata ei durere o prefăcuse în stană de piatră şi plin- 
soarea ei, în limpede isvor. 

Toţi oamenii, cîţi de atunci incoace se întimpla să treacă 
prin acea vale părăsită, văzînd albele pietroaie răsipite 
prin iarbă şi mai ales stinca cea cu isvor, zic: — Acesta 
este Niobe care s'a prefăcut în stană de piatră, după ce 
Febus Apolon îi a ucis toți copii, fiind că se lăudase cu 
trufie că ei ar fi mai frumoși decit dinsul». 

Mult timp în urmă, după ce piatra se învechi şi se acoperi 
cu muşchii, tot încă părea că se vede întriînsa chipul 
Niobei ; de aproape nu se mai deosebeau trăsurile unei 
femei ; dar din depărtare se cunoştea bieata Niobe, șezind 
jos şi jelind pe mîndrii ei copii, doboriţi toți la pămînt de 
înfricoşatele săgeți ale lui Febus Apolon. 

IX. 
ADMET 


Masă mare era întinsă în palatele din Feres, căci domni- 
torul de acolo își adusese acasă ca mireasă, pe frumoasa Al- 
cesta, cea mai gingaşă dintre fetele lui Pelias. Cintăreţii ser- 
baŭ măririle casei domneşti din Feres, şi, povestind isbînzile 
lui Admet, spuneaă cum, prin ajutorul lui Apolon cel cu 
mîndre plete, acest voinic înhămase alături, la carul săi, 
un lei şi un mistreţ, şi cu astfel de telegari intrase în 
cetatea lolcos, ca să îndeplinească dorinţa lui Pelias, carele 
dase pretutindeni de ştire că va mărita pe fiică-sa, numai 
după ce într'astfel se va arăta dinaintea lui. 

Strigătele de veselie umpleai toată casa. Lui Zevs, mai 
întîi, și apoi şi celor-l-alți zei, se închinară pe rînd cupe 
cu vin; dar, dintre toate numele zeieşti, numai acela al 
Artemidei fu uitat; şi această năpăstuire aprinse în inima 
zeiţei o groaznică mînie în potriva casei lui Admet. 

Ca să-l apere însă de rele, Admet avea un ocrotitor mai 
puternic decît însăși zeița Artemis ; căci fiul Latonei, Apo- 
lon, se atla chiar atunci băgat ca argat în curţile dom- 
nești din Feres, şi, printr'această osîndă, el se rescumpără 
de păcatul ce făcuse, ucigînd pe ciclopii, meşterii vestiți 
cari făurise trăznetele lui Zevs. 

Nu era singe de muritor, sîngele ce curgea prin vinele 
lui Apolon; dar, deşi era scutit de moarte și de bătrînețe, 
el își îndeplinea pedeapsa cu blindețe și cu răbdare; şi 
de oare-ce nici unul dintre muritori nu era în stare să-i 
pricinuiască vre un răi, toți îl prețuiau și îl iubeau, de 
bun și de milos ce era. Din ziua cînd el intrase în casa 
lui Admet, toate sporeaă, toate mergeau spre bine în 
întregul ținut. 

Îndată ce se sfirşiră serbările și veseliile nunţei, el chemă 
la o parte pe Admet şi-i vorbi într'astfel: — «Să știi că 
soră-mea Artemis e tare mîniată pe tine, și poate să se 
intimple ca să te ajungă vreo săgeată de ale ei, care 

nici odată nu lovesc cu greș. Tu mi-ai fost stăpîn bun, 
şi cu toate că-ți sînt argat, dar tot mai am şi acum ceva 
trecere la tatăl mei, la Zevs, carele poate tot ce vrea. 
Deci, am cerut şi am dobindit de la dinsul ca, de cum- 
va te va atinge săgeata Artemidei, tu să nu mori, dacă 
se va găsi atunci cine-va care să voiască a se coborî pen- 
tru tine în împărăţia întunecată a ladului.» 

Trecură de atunci zile multe la mijloc, şi soarele se suia 
dimineaţa pe cer şi seara se afunda spre apus în apele 
de la marginile pămîntului, iar d'a-lungul atîtor multe şi 
liniștite zile, timpul se scurgea numai în fericiri pentru 
Admet şi pentru tînăra sa soţie Alcesta; căci inimile lor 
erau unite în cea mai senină iubire, și nici un nor, nici 
o umbră de neînțelegere nu întuneca sufletele lor. 

Numai într'un rînd, Admet deschise vorbă Alcestei despre 
tristele prevestiri ale lui Apolon, şi atunci Alcesta îi răs- 
punse zîmbind : — «Şi ce ne pasă nouă ? Este oare moartea 
o suferință pentru acei ce se iubesc? Fără de tine, scumpul 
mei soțior, n'aş voi să trăesc nici o clipă pe lume; dar 
să mor în locul tău, ar fi o fericire pentru mine». 

Peste cît-va timp se mai dete o masă mare în casa lui 
Admet, spre a ospăta pe Eracle, vestitul fii al Alcmenei, 
carele pe atunci cutrierea pămîntul, îndeplinind pretutin- 
deni voințele vicleanului Euristei. Pe cînd cîntăreții spu- 
neaii isbinzile căpeteniilor din Feres, de odată periră depe 
fața lui Admet, semnele vieţii ; minutul prevestit de Apolon 
îl ajunse. Dar curînd după aceasta, sîngele i se prefiră 
din noŭ prin vine, căci îşi aduse a-minte că somnul morţii 
putea să fie alungat de la dînsul, de va găsi pe cine-va 
carele să voiască a-i lua locul. 

„Ce mar face, biet, omul ca să-şi păstreze viața? Și cum 
mai ales nu sar îndupleca el s'o scape, cînd glasul iu- 
birii îl îndeamnă ? | 

Alcesta, cătînd la dînsul cu ochii plini de o nemăsurată 
dragoste, îi zise: — «Pentru mine, locașele Iaduluï nu vor 
fi întunecate, de aş muri acum eŭ, în locul tău». 

Abia apucase să rostească aceste cuvinte şi, ca printr'un 
descîntec, Admet se trezi din amorțeală, iar fiica lui Pelios 
işi simți puterile sleindu-se treptat. 

Într'o clipă toată veselia se stinse; tăcere adincă se 
făcu în sălile ospățului, şi lirele cîntăreţilor stătură mute; 
abiea de cuteza cîte unul să şoptească cu frică vre o cu- 
vioasă rugăciune ; căci se aștepta să sosească înfricoşatele 
Mire, zeițele morţii, ca să ridice pe Alcesta şi s'o ducă în 
împărăția umbrelor. Ea era întinsă pe al ei așternut, mai 
albă decît albul nufăr care plutește pe luciul apei, şi fru- 
moasă ca blinda Eos, zîna zorilor, cînd, în amurgul serei, 
lumina-i începe a se stinge depe ceruri. 

Un minut mai lipsea încă şi lupta vieţei avea să se sfir- 
şească : iear bietul Admet, plin de dor şi de căință, ră- 
minea pentru totdauna văduv de a sa mult iubită soţie. 

În aşa groaznică prilejire, nobilul suflet al lui Eracle 
fu pătruns de îndurare; el se jură că nu va ierta ca ne- 
grele Mire să-şi împlinească crunta lor dorință. Atunci 
îndată se și porni în lungă cale şi, ajungind colo departe, 
departe, în locaşele nevăzute, se luă la luptă cu doam- 
nele morţii, și astfel scăpă pe Alcesta din ghiarele pră- 
dătoare şi nesăţioase ale crudului Iad. 

Atunci ea se întoarse la viață şi se arătă lui Admet 
mai frumoasă de cum aievea fusese. 

Strigătele de veselie răsunară iarăşi în palatele din 
Feres ; dar cîntăreţii serbaŭ acuma faptele vitejeşti ale bu- 
nului şi nobilului Eracle; iar dînsul, lăsînd pe toţi cu să- 
nătate și cu bucurie în curţile lui Admet, plecă departe, 
în alte locuri, ca să îndeplinească, cu o stăruință fără de 
preget, voințele miîrşavului Euristei. 


X. 
NARCIS 
Pe malul Kefisului, zîna Echo văzu pe frumosul Narcis 
Și îndată se prinse a-l iubi. Dar lui Narcis puțin îi păsa 
de iubirea fecioarei de la munte; căci el ducea dorul su- 

rorei sale, pe care i-o răpise Ermes, și o dusese în ne- 
grul pămînt, decindea de tristele ape ale Stixului. 

Cît era zioa de mare, el şedea pe malul rîului, cu gîn- 
dul la gingașa ființă a cării viață era legată de a lui, 
fiind-că tot într'o zi şi tot într'o clipă, ei amînduoi văzuse 
lumina soarelui. 

Bieâta Echo se apropia de dinsul, se așeza pe earbă 
alături cu el şi în tot felul se cerca, sărmana, să-și facă 
un lăcşor, cît de mic, în inima lui cea rece: — Uită-te şi 
la mine!» —îi zicea ea cu glasul înecat de lacrimi; — 
«vezi-mă, eŭ poate nu voi fi mai urîtă decît surora pe 
care tu o jălești !» 

Dar Narcis nu răspundea nimic, temîndu-se poate, ca 
nu cum-va galeşa fetiță să afle vre un mijloc de a-l în- 
dupleca. El sta tăcut, cu ochii ţintiți în luciul limpezii al 
apelor. Şi apele oglindind a lui față, îi-aduceaii aminte pe 
surioara a cărui perdere îl lăsase nemiîngiiat. 

Pare că i se mai alina durerea, cînd, în adîncul rîului, 
zărea duoi ochi albaştri ca ai lui, privind la el cu drag, 
şi uneori i se arăta pare că şi din buzele ei rumene, nă- 
luca apelor îi șoptea dulci cuvinte. - 

O jale ca a lui Narcis nu se putea potoli cu lacrimi; 
ea cu încetul îi seca şi isvoarele vieţuirii. În deșert îi răsu- 
naŭ la urechi, blîndele rugăminte, merei îngînate de Echo: 

— «Narcise, Narcise !».— îi şoptea dînsa cu glas pre- 
lungit, scoborîndu-se alene din văile vecine. — «Narcise, 
dorul tăii cată o ființă care nu poate să-ți audă tăcuta 
chiămare ; și tu nesocotești pe aceea care te cată şi te do- 
rește, care din adincul sufletului, răspunde duios la fie-care 
suspin al tău !» 

Dar Narcis, fără de a o asculta, fără de a o ține în 
seamă, nu-şi mai lua ochii de la chipul gemenei sale, 
resfrînt în apele Kefisului; şi ast-fel, sorbind merei cu 
vederea acea scumpă nălucă, el adormi pe malul lunecos 
al rîului și, furat binişor de valuri, se 'necă şi peri în sî- 
nul lor răcoros. Ă 

De atunci işi stinse și Echo răsunetele glasului ei tin- 
guios ; ea se aşternu cu durere pe verdele mal, de unde 
perise frumosul Narcis. Alături cu dînsa răsări o dalbă 
floare, un ghiocel cu buze rumeioare şi cu dulce miros, 
care şi dinsul, plecat d'asupra valurilor, se oglindește me- 
reŭ în luciul lor limpeziii. Oamenii locului ziseră, pe limba 
lor, acelui mindru ghiocel, floarea lui Narcis. 


București, 1887. 


Mo ţii 


RĂSCOALA ROMÎNILOR ARDELENI SUB CĂPETENIA LOR HORIA ÎN 
IARNA ANILOR 1784 — 1785 


Cuvintare rostită la Ateneul din Bucureşti, în 11/ẹ Fevruarie 18781). 


Domnilor, 


Văzîndu-vă acum dinaintea mea, așa de numeroși şi aşa 
de bine-voitori, vă rog, mai nainte de toate să credeţi că 
nu mă amăgesc însu-mi cu deşearte şi pretenţioase măguliri. 

Ştiă bine că nu spre a asculta nevoioasa şi nedibacea 
mea rostire, v'aţi dat osteneala a vă aduna şi a vă închide 
astă-seară, așa de mulți, în sala cam întunecoasă şi cam 
monotonă a Ateneului nostru. 

Nu merit eŭ atîta sacrificii; nu merit ei aşa onoare. 
De aceea, chiar de la început, o voi da cui ea se cuvine. 

Aţi venit aci, cum vine tot-d'a-una Rominul, — cu vo- 
ioasă sai îngrijată grăbire, — cînd se aşteaptă a vedea 
răsărind din umbrele trecutului, luciul vre-unui mare fapt 
naţional ; ați venit cum vine, cînd el dă cu gîndul că are 
să audă și să reculeagă în mintea sa, răsunetul, chiar şi 
slăbit, al vre unui puternic suspin al inimelor romîneşti. 

Mam încumătat dar şi eu, în momentul acesta, cînd 
atîtea mîndre amintiri, atitea dulci speranțe şi atîtea amar- 


1) Apărută în broşură la 1878 şi Ed. II la 1880, avînd titlul întreg; 
Moţii, Răscoala Românilor Ardeleni sub căpetenia lor Horia, în iarna 
1784—1785. Epizod din istoria Transilvaniei. A 


nice îngrijiri sau redeșteptat în sufletele noastre, m'am 
încumătat, zic, a rechiăma la luarea aminte a publicului 
romînesc, un act din tragedia noastră națională, puțin cu- 
noscut aci la noi şi în genere rău aprețuit pînă acum. 

Acest act, — răscoala iobagilor Ardeleni sub căpetenia 
lor Horia, — s'a petrecut, mai aş putea zice, la graniţele 
noastre, dincolo de judeţele Jiului. El abea peste şease 
ani de astăzi își va împlini primul săă centenariu. 

Și cu toate acestea, cînd intrăm în cercetarea nelegiu- 
itelor întocmiri sociale care laŭ produs, a faptelor crunte 
prin care s'a semnalat, a sfirşitului îngrozitor la care a 
ajuns, ne-am crede cu mai multe sutimi de ani depărtaţi 
de timpuri şi de locuri aşa de înrăutățite, aşa de încrun- 
tate, aşa de singeroase. 

Dar, ceea ce s'a petrecut cu Romiînii din Ardeal la 1785, 
— acum nouă-zeci și patru de ani, — se aduce așa de 
mult cu ceea ce s'a întîmplat, tot acolo, cu şease-zeci şi 
patru ani mai în urmă, — adică, mai subt ochii noştri, la 
1848, — încît rămîne să ne întrebăm dacă cum-va veninul 
social, care a provocat, în acea nenorocită țară suroră a 
noastră, așa periodice şi desperate frenezii, sa stirpit 
acum cu totul, saii nu cum-va mîne poimîne, el are să iz- 
bucnească din noŭ, prin și mai crîncene și mai spăimin- 
tătoare convulsiuni ? 

Vrînd nevriînd, cată să purtăm grijă de jăraticul, care 
bine ştim că ascuns sub cenușă, nu se mistuieşte și care 
poartă în sînu'i toate urgiile focului şi pirjolului, precum 
şi toate razele luminei, toate binefacerile căldurei. 

Numai lumini şi înfrățitoare căldură! iată de sigur ceea 
ce noi, Romiînii,dorim pentru înşine și pentru frații noştri 
de peste tot locul. 

Dar, din nenorocire, nu sunt toți la-o-laltă, la acelaş 
cuget cu noi, şi adesea soarta osindește lără voie pe săr- 
manul popor romin, la lungi, la grele, la nemeritate în- 
cercări. 

Fiind el însuși de o fire blîndă, prietenoasă, deşteaptă, 

primitoare şi iubitore de toate bunurile culturei, — astfel 
încît vre-o cîți-va ani numai de pace şi de libertate îi sunt 
de ajuns, ca să-și curețe țarina de ori ce buruieni săl- 
batice și să se pună da rîndul cu alte popoare care aŭ 
lucrat secoli îndelungi la cultivarea lor, — fiind, zic, aşa 
bine înzestrați de natură, Rominii, biet! se văd mereŭ 
stînjiniţi în desvoltarea lor firească, opriţi pe loc în silă 
şi nevoiți a tot plivi, a tot lepăda dupe brazdele lor, pie- 
troaiele sterpe ce le asvirlă merei vecinii duşmani în o- 
goarele lor. 

D-voastră vedeți şi cunoaşteţi țara noastră cea dintre 
Carpaţi şi Dunăre, în trecutul ca şi în prezentele ei. De 
aceea nici că cuget a atinge aci despre pietrele ei din casă. 


La Carpaţi o să'mi duc jalea, 
cum zice vechiul nostru poet; 
Lor eŭ voi s'o hărăzesc! 


În țara munţilor, în mîndrul Ardeal al Rominilor, - voi 
să vă strămut cu mintea, și — d'aș putea, — să vă fac a 
simţi pentru acea frumoasă bucată din moșia strămoşească 
a' neamului rominesc, o iubire și un dor încă mai vii şi 
mai spornice decit acelea ce de sigur le purtaţi în inimele 
d-voastră. 

Dar propuindu-mi asemenea scop, cutezare-aş eŭ a vă 
descrie pămîntul Ardealului, cu alte cuvinte, decit cu 
acelea ce i-a consacrat nemuritorul nostru istoric Nicolae 
Bălcescu ? | 

Pana lui a zugrăvit minunat, în cite-va pagine, măreţul 
teatru pe care sai petrecut întîmplările ce voiesc astăzi 
a vi le rememora. Deci, cu pericolul chiar de a vă pre- 
zenta pe actorii acestei drame, în mod cu totul nedemn 
de splendidul decor ce mi l-a așternut pentru dînşii ilu- 
strul nostru Bălcescu. nu mă voi opri însă de a vă des- 
făşura, mai nainte de toate, minunatul tabel al țării Ar- 

dealului, eşit din condeiul istoricului iui Mihai Viteazul ; 1) 


«Pe culmea cea mai naltă a munților Carpaţi, se întinde o ţară, 
mindră şi binecuvintată între toate ţările semănate de Domnul pre 
pămînt. Ea seamănă a fi un măreț palat, cap d'operă de architectură, 
unde sunt adunate şi aşezate cu mîndrie toate frumuseţile natu- 
rale ce împodobesc cele-l-alte ținuturi ale Europei pe care ea cu 
plăcere ni le aduce aminte. Un brîu de munţi ocolește, -- precum 
zidul o cetate, — toată această ţară, şi dintr'însul, ici colea, se des- 
fac, întinzîndu-se pînă în centrul eï, —ca nişte valuri proptitoare, 
mai multe şiruri de dealuri nalte şi frumoase, măreţe pedestaluri 
înverzite care varsă urnele lor de zăpadă, peste văi şi peste lunci. 

«Mai presus de acel briă muntos, se înalţă doă piramide mari de 
munţi, cu crestele încununate de o veșnică diacemă de ninsoare, 
care, — ca doi uriaşi, — staii la ambele capete ale ţărei, cătînd 
unu! în fața altuia. Păduri stufoase, în care ursul se preumblă în 
voie ca un domn stăpînitor, umbresc culmea acelor munți. 

«Şi nu departe de aceste locuri, — care îți aduc aminte nătura 
țărilor de miează-noapte, — dai, ca la porțile Romei, peste cimpii 
arse şi văruite, unde bivolul dormitează alene. Astfel, mează-noapte 
și mează-zi trăiesc într'acest ţinut, alături una cu alta şi armonizînd 
împreună. 

«Aci, stejarii, brazii şi fagii trufaşi înalță capetele lor spre cer; 
alături, te afunzi într'o mare de grîù şi de porumb, din care nu se 
mai vede calul şi călărețul. Ori încotro te-i uita, vezi colori felurite, 
ca un întins curcubei, şi tabloul cel mai încîntător farmecă vederea: 
stinci prăpăstioase, munţi uriaşi ale căror vîrfuri mîngiie nuorii, 
păduri întunecoase, lunci înverzite, livezi mirositoare, văi răcoroase, 
girle a căror limpede apă curge printre cîmpii înflorite, pîraie răpezi, 
care mugind groaznic se prăvălesc în cataracte printre acele ame- 
ninţătoare stinci de pieatră ce plac vederei şi o înspăimîntă tot de 
odată. 

cApoi în tot locul, dai de rîuri mari cu nume armonioase, ale că- 
ror unde port aurul. În pintecele acestor munţi zac comorile mine- 
rale cele mai bogate şi mai felurite din Europa: sarea, ferul, argin- 
tul, arama, plumbul, mercurul. . ... . și în sfirşit metalul cel mai îm- 
belşugat decît toate, aurul, pe care-l vezi strălucind, pînă şi în no- 
roiul drumurilor. 

«Astfel este ţara Ardealului! 

«Dar nu numai artistul şi naturalistul, ci încă strategicul, politicul 
şi archeologul aŭ de multe a se minuna într'acest împodobit ținut. 


1) Cartea IV: Unitatea Naţională ; § 1, 2 şi 3. 

«Cel d'ntiîi va privi şi va cerceta cu mirare această puternică si 
întinsă cetate naturală, scăparea neamurilor în epocele grele ale 
istoriei lumii. De ori unde vei veni, ai să urci mult, spre a ajunge la 
dinsa, şi nu poţi pătrunde în ea, fără de a fi străbătut, cel puţin 
una din acele şeapte porți, întărite de natură, lezne de apărat, foarte 
anevoie de coprins. 

„«Politicul va admira ielurimea naţiunilor şi a religiilor, adunate 
din toate colţurile lumii pe acest pămînt, unde Dumnezei însuşi pare 
a le fi chiămat, întinzînd dinaintea lor o masă aşa de îmbielşugată,; 
el va admira şi minunatele instituţiuni democratice ce aŭ ocrotit 
acești munți, pe cînd despotismul le mătura din toată Europa. 

«În sfirşit, istoricul archeolog va cerceta cu interes suvenirile şi 
rămăşiţele Dacilor, ale acelui viteaz şi nenorocit popor, cea din urmă 
odraslă din acel neam minunat al Pelasgilor, care se arată la leagă- 
nul civilizaţiunii tutulor popoarelor şi formă vîrstă eroică a omenirii. 

El va întîlni încă, la tot pasul, urmele de uriași ale poporului 
roman, domnii lumii, căci Ardealul e cea mai frumoasă parte a Da- 
ciei fericite, Dacia felix, draga ţară a Cezarilor. 

Aci erai Apulum, Salinæ, Napoca, Patavium, Pretoria Augusta, 
Aqua, Auraria, frumoase şi însemnate colonii romane, din care patru 
cu drept italic şi cea mai vestită decît toate, Sarmizegethuza Regia, 
capitala lui Decebal, numită apoi Ulpia Traiana, de ale cării ruine 
plină e şi astăzi valea Hațegului. 

«Rămășițele templelor, bazilicelor, apeductelor, băilor, daŭ şi astă- 
zi puternică dovadă de cultura cea mare în care ajunsese Dacia 
sub Romani». 


Dar peste Romani veniră, la anul 249, barbarii Goţi. 


«Daci înainte cumplite nevoi în vreme de mai multe veacuri, co- 
pleşiră Dacia. Aflîndu-se în calea barbarilor, peste dînsa mai întîi 
se vărsă acel îngrozitor potop de neamuri, care înecă toată Europa. 

«În acele vremi grele, Ardealul mai cu seamă fu scutitorul na- 
ţiunii romîne. În munții lui scăpară locuitorii țării Rominești și ai 
Moldovei, cînd se văzură năpădiţi de barbari, de unde, cînd se mai 
limpezea locul de duşmani, ei se scoborai la şesuri către căminele 
lor cele vechi». 


Pe la începutul veacului al X-lea, veniră în sfîrşit Un- 
gurii, rămășițe pripășite din ordele aziatice ale lui Attila, 
care coprinseră această ţară, supuind pe locuitorii ei Ro- 
mîni, atât prin puterea armelor, cît şi prin viclene uneltiri. 

Curînd dupe aceea, la 1143, regii Ungurilor aduseră în 

țară o colonie de Germani, de Saşi, cărora le deteră pă- 
mînturi și privilegii. 

Ungurii, cu fraţii lor de sînge Săcuii, și Saşii rămaseră 
stăpini ai țării ; iar Romiînii, despuiați de ori ce drepturi, 
deveniră robi-iobagi ai nobilimii ungurești, ai nemeşilor 
sai domnilor maghiari. 


«Romiînii, reduşi acum toţi în starea țărănească, se sculară în mai 
multe rînduri, în veacul al XII-lea al XIII-lea şi al XIV-lea. Istoria 
Ardealului şi a Ungariei de pe acele timpuri, e plină de aşa numi- 
tele răscoale țărănești (tumultus rusticorum). Aceste răscoale nu 
erai numai ridicarea iobagilor în contra stăpînului săi, dar mai mult 
răscoala simţimîntului naţional al unui popor chinuit de alt popor. 
De atunci ura neamurilor luă proporțiuni mari şi, în vreme ce această 
deosebire a sîngelui slujea împilătorilor de pretext la tirania lor, 
în inima împilaților ea hrănea vecnic dorința de neatîrnare. 

«Jugul Romiînilor în Ardeal se îngreuie, nu numai din partea no- 
bililor Unguri, ci încă şi din partea popilor catolici. 

«Era o întreită tiranie: religioasă, politică şi socială. 

«La 1366, Ludovic I-iu, regele Ungariei, dedese voie nobililor să 
stirpească de tot națiunea romînă. Această cruntă prigonire ajunse 
atit de nesuferită încît, la 1437, Romînii apucară cu toții armele 
împotriva tiranilor. Ei îşi aleseră povăţuitor pe Antonie Magnu. Un- 
gurii chiemară întru ajutor pe Secui şi pe Saşi, se conjurară împre- 
ună şi făcură legătură spre apărarea comună şi stîrpirea Romiînilor, 
întărind cu jurămînt a lor legătură, în 17 Septemvrie 1437. Această 
legătură o mai întăriră încă în 2 Fevruarie 1438, şi fu temelia Con- 
stituțiunii ce a domnit în Ardeal, pînă la anul 1848». 


Atunci era timpul, domnilor, cînd, după legile țării care 
înfierau pe iobagii romini cu denumirea legală de lotri 
saii de țilhari, poporul romînesc fu abia tolerat în vechia 
lui patrie şi aceasta, numai pentru folosul ce trăgeaii pro- 
prietarii maghiari dintr'însul, ca de nişte vite de muncă. 

Așa se exprimă legea organică a țării, făcută de Unguri. 

Atit de revoltătoare devenise pentru tot omul cu simţire, 
starea în care ajunsese bieţii iobagi romini subt asuprirea 
trufaşă şi sălbatică a Maghiarilor, încît un cuvios episcop 
din secolul din urmă, Grigorie Maior, auzind într'o zi tîn- 
guirile unei poporimi din ţinutul Dejului, pe care stăpinul 
său ungur nu voia s'o îngăduie a clădi biserică romi- 

nească pe moşia lui, strigă cu desperare, înălţindu-şi mì- 
nele către cer: 

«Doamne, Dumnezeule! Aşa "ți trebuie, dacă ai dat locul 
domnilor, de acum nu mai ai pe seamă-ți nici atita loc, 
cit să-ţi ridice ţie oamenii casă!» 

Astfel stătură, domnilor, lucrurile cu Romînii din Ar- 
deal pînă în al patrulea pătrar al secolului al XVIII-lea, 
cînd pe tronul Austriei rămase singur stăpinitor, la 1780, 
losif al II-lea, carele fusese pînă la virsta de patruzeci de 
ani ținut supt epitropie riguroasă de mumă-sa, vestita Îm- 
părăteasă Maria Theresa, marea protectoare a națiunii și 
a nobilimii ungurești. 

De altmintrelea, Maria Thereza a fost precum ştiţi, o 
femeie cu cap, care a ştiut să-şi folosească toate isteţi- 
mele minţii sale femeiești, spre ajutorul politicei ce ur- 
mărea. 

Dinsa a fost aceea care, învinse fiindu-i cătanele în 
război de ianicerii turceşti, a izbutit a face ca Poarta să-i 
dăruiască, drept mîngiiere, frumoasa şi sărmana noastră 
Bucovină. 

Tot dînsa, în totdeauna corectă și trufașă în relațiunile 
sale cu supușii, stabilise la curtea Vienei cele mai stricte 
ȘI mai desvoltate regulamente de etichetă, în care, bună- 
oară, se explica cu deamăruntul nemeşilor Unguri că, fiind 
poftiți la prînzul împărătesc, nu se cuvine să se descalțe 
de cisme pe sub masă, nici să-şi aprinză pipa, nici să 
scuipe pe jos, nici să bage degetele în bucate, nici să-și 
sufle nasul fără batistă. 

Despotica Mania Thereza, — şi permiteți-mi a adaoge că 
acuzaţiunea de despotism nu o întemeiez cîtuși de puţin 
pe rigoarea prescripțiunilor mai sus pomenite, — despotica 
Maria Thereza nu isbutise a insufla fiului său Iosif, mai 
nici una din aplecările ei. 

Lui losif nu-i plăcea de loc eticheta şi ceremonialul. 
El se adăpase cu ideile de filozofie umanitară ce se deş- 
teptase, în timpul acela, mai ales în Englitera şi în Franţa. 

Principiele de egalitate între oameni plăceau foarte mult 
minţii sale și el își croise o teorie de nivelare universală 
a omenirii, pe care ştia totuși s'o împace foarte binişor 
cu autoritatea absolută a unui monarc autocrat. 

El visa să devină pentru numeroasele și feluritele po- 
poare ale împărăției austriace un dispensator suprem al 
tuturor beneficiilor filozofiei. 

A face o apă din toate acele popoare, fără a mai lăsa 
să subsiste distincţiuni de legi şi de privilegii, de limbe, 
de credinţe, de uzuri, ba nici chiar de port: iată ceea ce 
se frămîntase, în timp de patruzeci de ani, în creerii lui 
Iosif al II-lea. 

Negreşit că, cu asemenea idei, el se afla mai cu seamă 
în antagonism direct cu instituţiunile încă de tot feudale 
ale Ungariei şi Transilvaniei. De aceea, cu deosebire nu 
iubea pe Unguri, sai cel puţin pe nobilii lor. 

Cînd dar Iosif ajunse în sfirşit a fi deplin stăpîn pe 
faptele sale, el se grăbi a-şi pune în practică sistema sa 
de organizare socială, fără de a lua în seamă toate fur- 
tunile ce ea putea să stirnească în atitea cercuri de pri- 
vilegiați de tot felul, pe care asemenea inovaţiuni îi jic- 
neau în foloasele şi în credințele lor. 

losif se răpezi, fără de nici un cumpăt, în reforme şi, 
în cei doi, trei primi ani ai domniei lui, el decretă ca la 
patru sute de legiuiri diverse, prin care toate întocmirile 
administrative, financiare, religioase, militare, industriale, 
comerciale, ba și chiar ştiinţifice ale ţărilor dependinte de 
coroana Austriei, erau făcute val-vârtej. 

Intenţiunile lui erai mai adesea demne de toată lauda; 
dar procederile expeditive ce întrebuința autocratul pro- 
duceau, — cu saŭ fără cuvint — neîncetate nemulțumiri, 
conflicte și turburări. Liberalul Împărat însă, bizuindu-se 
pe credința că dinsul singur urmăreşte principiele nestră- 
mutate ale filozofiei sociale, răspundea la toate obiecțiunile, 
prin lungi și sentimentale raționamente umanitare, care, 

pînă la capăt, ajungeau toate la concluziunea: «Aşa voi, 
aşa fac! Eu sunt peste voi toţi mai mare !» 

Nu se poate tăgădui că Iosif al II-lea avea foarte pre- 
țioase şi rare calități. El era simplu în viețuirea sa; îi 
plăcea să se instruiască despre toate; căuta să afle pă- 
surile oamenilor din popor şi să-i ajute, cu precădere 
asupra exigenţelor nobilimii. 

Încă de la anul 1773, Iosif, — carele, ca un simplu par- 
ticular, vizitase cu deamăruntul mai toate părțile Europei, 
— călătorise în Ardeal și insuflase o dragoste cu totul 
specială poporaţiunii romîneşti. 

Recunoscînd în nenorociţii iobagi romini, origina, limba 
-şi alte rămasuri- ale colonilor romani din Dacia, el le re- 
peţea mereu, cu oarecare mîndrie, că «dinşii, strănepoți 
ai lui Traian, erau adevărații feciori ai săi, de oare-ce el, 
proclamat împărat al sacro-sîntei Împărăţii Romane, poartă 
singur astăzi moştenirea imperială a Cezarilor din Roma». 

Tot cam pe atunci, spre a lăsa o amintire viie în po- 
porul ardelean despre vizita ce-i făcuse Împăratul, s'a 
aşezat în ținutul Năsăudului, patru nouă sate romînești, 
cărora s'a dat numiri latine, care, împreunate, formează un 
vers, ce promite mântuire'tinerei nepoate a anticului Romulu. 

Acest vers sună astfel: 


Salva romuli parva nepos. 


de cumplitele lor suferințe; dar Iosif făcu pentru dînşi 
mai mult. 

Cu cîțiva ani mai înainte, la 1764, se întocmise spre 
paza graniţelor despre imperiul turcesc, regimente de Gră- 
niceri. Trei dintr'acestea erai compuse numai de Romiîni, 
Ardeleni şi Bănăţeni, pe cari guvernul austriac, făcîndu-i 
militari şi stabilindu-i în satele de pe margine, îi desrobise 
din iobăgia domnilor maghiari, îi scutise de biruri şi-i 


Atita însă ar fi fost puţin ca să miîngiie pe bieţii iobagi 
I 

împămiîntenise pe domenii ale Statului, sau pe moşii cum- 
părate de la Unguri. 

D'a lungul munţilor mehedinţeni, pe partea lor apusană, 
se întindea zona regimentului de Grăniceri de Banat, iar 
de pe la Jiii încoace, pînă la scaunele săsești din Sebeş, 
din Sibiiă şi din Braşov, adică în adevărata ţară a mun- 
tenilor ardeleni, strejuiau vestiţii Moţi, formînd regimentul 
l-i de Grăniceri romîni. 

Apoi dincolo de scaunele săsești şi de graniţele Săcui- 
lor despre Moldova, adică pe hotarele învecinate cu Bu- 
covina, spre Năsăud şi Bistriţa, era regimentul al 2-lea 
romînesc, a cărui istorie a scris-o, cu interesante amănunte, 
venerabilul patriot transilvan, d. G. Bariț. 

Mare a fost mulţumirea şi mîndria iobagilor romîni de 
la granițe, cînd s'aii văzut de odată scăpaţi de robia ne- 
meșească şi aŭ căpătat în mîni arme, de la care erai 
straşnic popriţi de către domnii lor de mai nainte. 

Ei se simțeau acum ca reînviaţi. Stăpiîni le erai Dum- 
nezeii numai în cer, şi Împăratul pe pămînt. Ei, cu sapa 
işi munceau țarina lor proprie, și cu arma îşi apărau țara. 

La asemenea viaţă, volnică și voinicească, se prinseră 
a năzui cu dor toți Rominii din Ardeal. 

Iosif al II-lea căută a-i mîngiia la a doua a sa călătorie 
in Transilvania, în anul 1783, acordînd toleranță deplină 
a cultelor şi prin urmare liberul exercițiă al religiunei or- 
todoxe ; apoi se cercă a uşura nevoile iobagilor, regulind 
printr'o legiuire mai echitabilă, munca săteanului şi insti- 
tuind tribunale cu sarcină să asculte plingerile clăcaşului 
în contra stăpinului, care ar abuza de dînsul. 

Ungurii turbaŭ de mînie: <Romînii, — ziceaii ei, — sunt 
fiare sălbatice, cărora nu se cade să li se dea nici un 
drept social, căci mintea le e timpită, stricată şi neprimi- 
toare de cultură. Ei nu sunt de o potrivă la fire cu oa- 
menii. Este dar o nesocotință primejdioasă a-i îndreptăţi 
deopotrivă cu celelalte naţiuni». 

Asemenea cuvinte, domnilor, figurează neincetat în re- 

clamaţiunile oficiale, adresate de Unguri către cancelaria 
imperială. , 

lar pe cînd Ungurii scriau într'astfel, ei, în Ardeal pu- 
neaii ordinele împărăteşti sub saltea şi administrai drep- 
tatea, — saii mai bine nedreptatea, — după vechiul obicei 
feudal al ţărei. 

Rominii începură şi ei acum a simţi că una zisese Îm- 
păratul, și alta făceau Ungurii. 

Ei se chibzuiră a trămite plingeri d'adreptul la bunul 
lor Impărat din Viena. 

Pentru aceasta, le trebuia un sol îndemănatic, carele 
să nu-şi piardă rostul în curțile împărăteşti. 

Il găsiră în personalitatea, devenită legendară, a lui 
Niculae Ursu al Florei, din satul Albacu, căruia-i ziceau 
toți în de obşte, Horia, căci tare bine horia, sai cînta 
din gură doinele muntenești ale Moților din țara Abru- 
dului şi Hațegului. 

Nicolae Bălcescu ne-a schițat, domnilor, cu penel scîn- 
teietor, conturele generale și priveliştele caracteristice ale 
“Transilvaniei. 

Daţi-mi voie acum şi mie, umilit închinător al marelui 
nostru istoric — să vă preimblu un minut vederile pe harta 
topografică a acelui unghiu, care conţine vizuinele viteji- 
lor munteni sau Moți. 

Nu este acel unghiu, țara Oltului pe care mai cu samă 
o vizităm noi, cînd trecem vara granița pe la Turnu-hoşu, 
pe la Predeal, pe la Oituz sau pe la Bicaz. Dar chiar aci 
de vale sub poalele prelungite ale Ceahlăului, în ținutul 
săcuiesc numit Cikul, stă obirșia Oltului, şi alături cu 
dinsa, aceea a fratelui său ardelenesc, a Mureşului, carele 
mai întîi se urcă spre nord, străbate tot șesul transilvan, 
de la răsărit spre apus şi în fine, aplecîndu-se iar către 
Carpaţi, vine, tocmai la marginea occidentală .a principa- 
tului transalpin, de desparte prin mănoasa-i luncă aprigii 
munți ai Hațegului, de stincele nu mai puțin aspre și pă- 
duroase ale Zarandului şi Abrudului. 

Prin țara Hațegului, lipită dos în dos cu Gorjiul nostru, 
se scurg spre Mureş apele Striiului, scăldind, el şi piraiele 
lui, numai sate şi cătune romîneşti, printre care stai! rui- 
nele anticei Sarmizegetuze, la Grădiştea, şi cetățuiele mai 
moderne ale Hunedioarei şi Hațegului. 

De partea dreaptă a Mureşului, —- care acolo trece pe 
lingă tirgul Devei, pe lingă Ilia şi apoi se strecoară în 
Ungaria şi în Banatul Timişoarei, către Arad, — d'a dreapta 
Mureşului, zic, se întinde în depărtare, regiunea muntoasă 
a Zarandului, străbătută de apa Crişului, care curge şi el 
către apus, în paralel cu Mureşul. Pe malurile Crişului 
stau îndesate tot tirgulețe şi sate romineşti: Curechii, 
Bradul, Mesteacănul, Baia de Criș, Almagiul şi multe, 
multe altele, care şi-aă lăsat numele lor în analele me- 
morabile ale anului 1784. 

Deasupra Zarandului, şi încins întrun brîù îngust de 
munți aspri şi înnalţi, șerpuieşte rîul Arieşul, în a cărui 
sălbatică vale, stai pitulate, printre stinci şi păduri, numai 
selașe neaoş romineşti, adăpostiri ale mîndrilor Moţi din 
țara Abrudului. Acolo, sub piscurile semeţe ale Detunatei 
stă tirgul Abrudului și băile lui de aur. 

Mai sus, pe apa Arieșului — carele, eșind apoi din 
Strimtoarea munţilor, curge spre răsărit, pe lingă Turda, 
— mai sus pe Aries se văd satele Cimpenii, Ponoarele, 
Scărișoara şi Vidra, ce se reazimă spre apus de munții 
Bihorului ; iar în fundu! cel mai adinc al văilor, chiar la 
obirşia Arieșului, zace Albacul, satul de naştere al lui 
Horia, unde modesta lui căscioară ţărănească, încă şi pină 
astăzi se păstrează cu sfințenie de nepoţii eroilor şi mar- 
tirilor de la 1785. 

Horia din Albac, iobagiu de pe domeniile Statului, fost'a 
el, mai întii, precum se pretinde, cătană împărătească ? 

Aceasta e probabil, şi ce este încă și mai probabil este 
ca el știa scrie și citi, că vorbea nemţeşte, şi fără îndoială 
că, prin mintea şi isteciunea lui, era privit ca omul cel 

mai de frunte şi mai de temei dintre țăranii romini din 
ținuturile împrejmuitoare. -i 

Pe dînsul îl aleseră dar ei, în mai multe rînduri, ca să 
ducă la Viena, plingerile lor către Impăratul. 

Intrun rînd chiar, văzînd ei că, din cîte bunuri le fă- 
găduise, nimic nu se împlinea, şi, încredințaţi fiindcă vina 
nu este a monarchului, ci a nemeşilor, a viceşpanilor şi 
a solgabirăilor, adică a boierilor, prefecților și subpretec- 
ților unguri, ei legară cu jurămînt pe trămisul lor, ca să 
nu se întoarcă inapoi, pînă ce nu se va fi încredințat cu 
ochii, cum că Impăratul le-a citit jalba. 

Horia jură şi, plecînd pe jos la Viena, — ca şi în alte 
rînduri, — avu vreme, în patru săptămîni cît ținu drumul, 
~ să plănuiască cum va face spre a-și împlini Juruirea. 

Horia era om cu minte şi încercat; el ştia bine că îm- 
păraţilor nu le prea place a-și perde vremea citind lungi 
jeluiri. 

lată dar ce se gîndi să facă: 

Impăratul Iosif avea obiceiul foarte lăudabil de a primi 
pe oricine în palatul său. Vizitatorii de orice treaptă se 
înşirai, la anumite ore ale zilei, în lungi galerii, şi mo- 
narcul, trecînd pe dinaintea fiecăruia, îl întreba ce-i este 
de lipsă. 

În ziua cînd veni şi rîndul lui Horia de a fi cercetat 
de Iosif, el îi zise că vine cu piingeri de la Rominii din 
Ardeal şi-i înmînă o hîrtie, în care toate acele plingeri 
erai coprinse. 

— «Bine, voinice ; voi îngriji eŭ de voi!» 

— «Aşa e, mărite Impărate, — răspunse Horia, — dar 
eŭ am venit aci legat cu jurămînt de la ai mei, ca să văd 
pe Măria ta, citind cu ochii Măriei tale, cartea noastră; 
că de-i citi-o însuţi, bine ştim noi cu toţii că nu ne-i uita». 

Iosif zîmbi cu bunăvoință de obstinaţiunea ţăranului şi 
deschizînd hîrtia, iată, domnilor, ce citi într însa : 


Mărite Împărate ! 


«Împărțeala săptămînii : 

«Patru zile de robot (adică de clacă); 

«A cincea la pescărit ; 

<A şeasea la vînătoare ! 

„Și toate acestea la o laltă, numai pe sama domnului. 

<A șeaptea zi, doară-i a lui Dumnezeii ! 

< Apoi judică, prea drepte Împărate, cu ce o să ne maï 
plătim şi noi de bir şi de toate cele dări /» 


Anecdota, — fie autentică sai nu, — ne dă totuși mă- 
sura înțelepciunii lui Horia. 

De am crede ceea ce ai mai spus în urmă Ungurii, 
Horia, în acelaş rînd sai în altă întrevedere a sa cu Im- 
păratul, i-ar fi zis că, dacă nu se va face dreptate ioba- 
gilor romîni, apoi ei aŭ să și-o facă înșiși, ucigind pe 
toți domnii lor unguri. | 

Iosif ar fi răspuns atunci, scurt şi coprinzător: 


« Thut ihr das !» 
«Faceţi voi aceasta !» 


Spusa sai nu a spus într'astfel Iosif împăratul, — de 
altmintrelea nu prea mare prieten al neamului unguresc, 
— noi ştim că în toamna anului 1784, Horia era întors 
acasă în Ardeal și colinda mereă satele romineşti din 
Bihor, din Zarand, din Haţeg, din Abrud și din Zlatna, în- 
demnind pe iobagi a împlini voințele Impăratului, de la 
care ei trebuie să aştepte numai bine şi ajutor. 

În vara acelui an, țăranii acestor părți eraii mai cu ose- 
bire turburaţi. Și iată unele din cauze. 

De mai mult timp încă venise în Ardeal ofițeri împă- 
răteşti, cu ordin ca să înscrie recruți pentru armata im- 
perială. 

lobagii romiîni alergaii în gloate spre a se înrola, cu 
speranța că, devenind catane, vor căpăta toți libertatea și 
drepturile acordate regimentelor de Grăniceri. 

Ofiţerilor recrutători, — în genere italieni sau germani, 
— le plăcea cu deosebire acest zel ostăşesc al Românilor 
şi ei îi ocroteau, — cu sai fără drept legal, — în contra 
multor asupriri locale. 

Dar, în curînd, proprietarii unguri se plinseră la auto- 
ritățile lor civile şi la guvernatorul suprem al Transilva- 
niei, care pe atunci era baronul sas, Michail Bruckental 
din Sibiiă. Ordin fu dat ca înrolarea să înceteze și iobagii 
înscriși să se întoarcă pe la casele lor. Prin aceasta mulți 
țărani, dar mai cu seamă cei din două sate din ţara Ha- 
țegului, — Gonzaga şi Vălcelele, — trebuiră reprimaţi prin 
forța armată. 

În ținutul Zlatnei, alt subiect local de nemulţumire în- 
tărita pe săteni. 

Pînă în vara din urmă, cîrciumile depe domeniile im- 
periale de la băile de aur fusese lăsate cu o mică arendă 
pe seama pămîntenilor; acum însă ele se dase cu chirie 
mai mare, unui armean, care trăgea el toate foloasele, lip- 
sind de dinsele pe oamenii locului. 

De aci, nemulțumiri, bătăi prin cîrciume, spargeri de 
buți şi neorîndueli de tot felul. 

Horia le vedea toate acestea şi nu dormea. El simțise 
că cu un popor aşa tare întăritat pentru mii de cuvinte, 
va îndeplini lezne gîndul de liberare ce-şi croise în min- 
tea sa. 

Întro joi, la 28 Octombrie 1784, se făcea tîrg la satul 
Bradu de pe apa Crişului. La tîrg era adunată toată ro- 
mănimea din Zarand. 

Horia făcu ştire tuturor ca, pe duminica viitoare să fie 
cu toții adunaţi în biserica de Ja Mesteacăn, un sat înve- 
cinat, că are să le aducă ştiri de la Împăratul. 

La 1 Noembrie, după sfinta slujbă, eşind din biserică, 
în mijlocul poporului, Horia spuse curat Românilor adu- 
naţi că «le-a venit vremea să se scape de asupritorii lor. 
Însuși Împăratul le dă voie deplină. Să jure dar cu toţii 
pe crucea aurită ce el poartă la piept că, în numele lui 

Dumnezeŭ şi al Împăratului, eï nu mai vor robi la domnii 
lor, străini de neamul romînesc. Să se întocmească dar 
in gloate şi ìn grabă să alerge la Cetatea-Albă, unde vor 
găsi arme, spre a se întrarma şi a-şi apăra cu ele dreptă- 
tile lor, de cum-va vor fi împiedicaţi de către Unguri.» 

Îndată acolo, Grigore Crişan, fruntaș din partea locu- 
lui, fu ales căpitan al acestei cete şi, pe cînd Horia se re- 
pezea în munții Abrudului, ca să răscoale şi acolo satele, 
gloata din Mesteacăn, voind să se ferească de a deștepta 
fără timp luarea aminte a Ungurilor, se îndreptă către 
satul Curechi dintre munţi, ca de aci, a doua-zi să treacă 
pe sub cumpăt la Cetatea-Albă. 

Vice-comitele ungur al Zarandului prinse veste de miş- 
cările Rominilor şi îndată trămise trei subprefecţi cu ciți-va 
Panduri, ca să răsipească ceata conjuraţilor. 

Subprefecţii călcară peste noapte casa din Curechi, unde 
dormea liniştit Crişanul şi-l prinseră legat. 

Dar căpitanul Rominilor chiemă cu chiote desperate pe 
ai săi. 

În mijlocul nopţii, ţăranii adunaţi în tabără se deşteaptă 
înfuriaţi şi asvirlindu-se pe funcţionarii unguri şi pe Pan- 
durii lor, îi ucid fără cruțare, scăpiînd pe al lor căpitan. 

Ruptoarea era făcută ; sîngele cursese. Ţăranii știau că 
pedepsele ce-i aşteaptă de la Unguri vor fi cumplite. — 
«Singe pentru singe! Decit noi, mai bine ei!» 

Acum nimic nu mai putea să pună stavilă furiei răz- 
bunâătoare a Rominilor. l 

De a doua-zi de dimineață chiar, și zilele următoare d'a 
rindul, răscoala ţăranilor, purtînd cu sine pretutindeni mă- 
celul și pirjolul, se răspindeşte ca pecinginile d'a lungul 
Mureșului prin toate satele, pînă şi în depărtate ţinuturi 
romineşti din Ungaria și din Banat. 

Apele, altă dată aşa limpezi şi line ale Mureşului se mo- 
horăsc, în acele cumplite zile din Noembrie 1784, cu sîn- 
gele ce varsă fără preget deşghiebata minie a iobăgimei 
turbate. În întunerecul viforos al nopţilor tomnatice, ele 

se roşesc şi se luminează, oglindind lucoarea flacărilor ce 
stîrneşte pretutindeni apriga sete de răzbunare a ţăranilor. 

Tot asemeni şi în laturi, numai foc şi sînge rostogolesc 
valurile pripite şi volburoase ale Striiului, ale Arieşului, 
ale Crişului, și ale tutulor păraielor muntoase din țara 
Moților. 

Aşa, pretutindeni, gloata înfuriată a țăranilor, adăugîn- 
du-se din sat în sat, dă foc caselor şi averilor domnilor 
unguri şi ale preoţilor de alte legi; iar pe dînşii, pe preoți 
şi pe domni, unde-i prind îi ucid fără milă, cu soțiile, cu 
copii şi cu neamurile lor. 

Nimic din ce e Ungur sau unguresc nu mai află cru- 
tare dinaintea urgiei fatale a jurămîntului lor. 

În curs de o lună de zile, cetele revoltanţilor, răsleţin- 
du-se peste tot cuprinsul ținuturilor pe care le-am descris, 
pustiesc peste 60 de sate cu Unguri, ard şi jefuesc ca la. 
140 de case domneşti şi parochiale şi ucid mai multe sute 
de Unguri, mai cu seamă din clasa nobilimii. 

Cari din aceştia însă, apucă să scape prin fugă, se adună 
îndată la Deva, la Hunedioara, la Arad, la Cetatea-Albă, 
la Cluş şi acolo organizează şi din parte-le miliții de Hu- 
sari ungureşti ca să se lupte cu țăranii; iar pe câți din 
Romiîni pot pune mina, — fie revoltanți saŭ pașnici locui- 
tori, — îi judică şi-i ucid pe loc, simulind nişte tribunale 
improvizate, care şi pentru simple bănuieli, nu cunosc altă 
osîndă decit moartea cu caznă. 

Astfel revolta se preface fățiş într'o luptă de naţiona- 
lități. 

Această luptă cruntă şi-ar fi căpătat de sigur rezulta- 
tul legitim, dacă, pe lingă dreptul de apărare, Ungurii 
n'ar fi întrebuințat și ori-ce alte mijloace viclene, spre a 
trage în partea lor ajutorul decisiv al autorității imperiale. 

E curios lucru în adevăr, a vedea că la începutul aces- 
tei răscoale, guvernul superior al Transilvaniei nu cutează 
a întreprinde contra Romiînilor revoltați nici o represiune 
prin forță. Chiar de la Viena nu sosesc alte ordine decît 

a căuta să împace pe Romiîni prin blindeţe, să le promită 
ertare totală de la Împăratul, dacă se vor astîmpăra de sineși. 

Nici trupele împărăteşti din Transilvania nu se mişcă în 
contra lor ; de cîte ori Ungurii recurg la şefii militari aus- 
triaci ca să le ceară ajutor, aceştia caută a se furişa, spre 
a le denega mai lezne sprijinul cerut. 

În timpul acesta, țăranii romîni țin una că numai eï 
sunt cu adevăr credincioşi Impăratului, şi că dinsul are 
să le întărească lor pămînturile strămoşeşti, pe care ei, 
prin izbînda lor, le-aă căpătat acum înapoi de la cotro- 
pitorii străini, ce pe nedreptate s'ai fost aşezat domni în 
țarina împărătească a poporului romînesc. 

Horia, îndemnat la un armistițiu de maiorul Schultz şi 
de doctorul Molnar, cari i se trămit de guvernul central 
al Transilvaniei, ca să-i vestească iertarea ce le acordă 
Impăratul, comunică tablei saii consiliului unguresc din 
Hunedioara, ultimatul săă, cu coprinderea următoare: 


« Punctul I-i: Provincia şi toți nobilii să jure pe cruce 
că vor fi credincioşi la condiţiunile ce el impune. 

«Punctul 2-lea: Nobili să nu mai fie, ci numai functio- 
nari, întăriți de Impăratul. 

«< Punctul 3-lea: Toţi locuitorii Ardealului să plătească 
deopotrivă dare către Împăratul, fără de a mai fi vre-unul 
scutit. 

« Punctul 4-lea: Domnii să-şi părăsească moşiile lor de 
pănă acum. 

« Punctul 5-lea: Moşiile domnilor să se împartă între tă- 
rani, după o lege ce o va face Împăratul. 

Puntul 6-le și ultim: Dacă autorităţile ungurești pri- 
mesc aceste condițiuni, să ridice steag alb d'asupra cetă- 
țuiei de la Deva. 

«El, Horia, va aştepta răspunsul pînă la 15 Noembrie; 
iar dacă va găsi împotrivire, va urma războiul ca pînă aci.» 


Vedeţi, domnilor, Împăratul şi iar Împăratul; Împăratul 

pretutindeni. Credinţa lui Horia în Iosif II-le este deplină, 
şi pînă la ceasul lui din urmă, ea şi-a păstrat temeiu în 
inima şi în cugetele lui. 

Poate că însuși losif avea încredere în sincera fidelitate 
a Romiînilor şi de aceea, mult sa luptat el în contra des- 
peratelor reclamări ale ungurimii, ca să cruţe pe iobagii 
romîni, în dreapta lor revoltă în contra asupritorilor un- 
gureşti. 

Lucrurile d'ar fi stat tot ast-fel, Rominii de sigur ar fi 
mers" departe. Dacă însuşi Împăratul rămînea nestrămutat 
în acea dispoziţiune ce'se manifestă la dinsul de a lăsa 
pe Romînï să facă precum ştii, apoi unde mai avea să 
ajungă ungurimea, aşa puţină şi aşa slabă în fața gloatei 
îndesate şi neînstrunate a ţărănimii romîneşti ? 

Ori cît se desperaă şi se indignaŭ Ungurii, strigînd din 
răsputeri Împăratului : 

«Vezi ! aceşti rebeli sălbatici aŭ pus gînd să stirpească 
«nobilimea ; ei vor să limpezească Ardealul, şi poate şi 
«Banatul, şi poate însăşi Ungaria, de toată suflarea ungu- 
«crească ! Dă-ne ajutor; căci tu eşti rege al Ungariei. Tu 
«trebue să ne mintueşti !» — Iosif însă, carele nu primise 
nici o dată a se încununa rege al Ungariei şi care mu- 
tase coroana S-tului Ştefan din Buda, în tezaurul Vienei, 
Iosif sta nesimțitor la aceste desperate şi înfuriate chemări. 

Ungurii simţiră că pe alt ton trebuiau să sune alarma 
pentru ca să însufle îngrijare curţei de la Viena. 

Atunci, închipuiră a buciuma că Horia, îngimfat de lez- 
nicioasele'i succese, nu voeşte să mai ştie de Împăratul, 
că el s'a declarat Rege al Daciei, ba că a şi bătut monetă 
cu acest titlu uzurpat. 

Şi, spre dovadă, ei — falsari politici — scoaseră la iveală 
nişte derizorii bănuţi de aur, în ale căror inscripțiuni ro- 
mîneşti se văd cit colo grosolana impostură şi chiar orto- 
grafia limbei ungurești. A 

Cu atari născociri, purtate la Viena prin căile cele mai 

autorizate pe lingă Împăratul, ei obţinură într'adevăr mai 
mult succes de cît prin toate doleanțele de mai nainte. 

Curtea, intrind acum în prepus despre proporţiunile 
amenințătoare ce poate lua răscoala din' Ardeal, depărtă 
pe Generalul Preyss, care comandase armata din Transil- 
vania şi, bănuind de incapacitate pe guvernatorul Bru- 
kenthal, «denumi ca comisar special in Transilvania, pe 
comitele Anton lankovitz şi ca comandant militar pe Ge- 
neralul Papilla. 

Pe de altă parte, ordine fură date regimentelor impe- 
riale din Ungaria de a purcede încontra rebelilor, de a-i 
supune cu ori-ce preț şi de a prinde pe căpetenii, puind 
ŞI premii mari pe capetele lor. 

Din momentul acesta, adică de prin luna lui Decembrie 
1784, războiul îşi schimbă caracterul. 

lobagii romini rămaseră mai întii în mirare, de a vedea 
cum că înseşi cătanele Împăratului umblă acum asupra lor. 

Cine oare i-a trădat? 

— Horia? cînd acesta îi încredința că Împăratul e cu 
dinşii. 

— Sai însuşi Împăratul ? 


Negreşit că între aceste două alternative s'au împărţit 
părerile. 

Cei puţini, cari aŭ crezut că Horia i-ar fi amăgit, aŭ 
depus jos armele şi s'ai predat îndată oștirii. 

Cei-l'alţi, din contra, în bande risipite, s'au luptat cu 
vitejie împotriva regimentelor şi sai rostit fățiș chiar îm- 
potriva Împăratului, care-i năpustise pentru a se uni cu 
domnii unguri. 

Dar nici că era cu putință ca o asemenea luptă să țină 
mult; cetele lui Horia abia aveau o organizaţiune; ele 
erau armate numai cu sulițe, cu săbii, cu ceva puști şi 
pistoale, strinse pe apucatele. Ele n'aveai căpitani experi- 
mentați, de oare ce Horia fusese silit să încredinţeze co- 

manda unei cete, fiului său Ion, un copilandru ca de 14 
s'au 15 ani, carele totuşi făcu minuni de vitejie. 

Apoi iarna apăsă greu în acele .locuri muntoase; me- 
rindele şi nutrețul de pretutindeni perise prin foc şi prin 
răsipă. ~ | 

Gerul şi lipsa munceau pe bieţii munteni, mai tare chiar 


decît prigonirile cătanelor. d 
Ei se luptară însă voiniceşte, respinseră chiar p'alocurea 
soldățimea ; dar, risipiţi în cete mici, — deşi revolta în- 


treagă coprinsese o oaste de 20 mii şi mai bine de oa- 
meni, — una după alta, căzură toate cetele. Se uciseră în 
bătălii oameni mulţi ; alţii, cu sutele şi cu miile, fură arun- 
cați în închisorile cetăților, de către autorităţile ungurești 
care acum prinsese la inimă. 

"În mijlocul acestei cumplite dărăpănări a planurilor şi a 
speranțelor sale, ce făcea oare Horia? 

Din minutul cînd văzuse că oştirile împărăteşti se de- 
clară fățiş în contra oamenilor săi, totul ne face a crede 
că el a simţit cum că minţile Împăratului fusese din noŭ 
îmbrobodite de inimicii neamului romînesc. 

El atunci povăţui pe ai săi să nu se mai împotrivească 
şi, fără de a pierde cu totul ori ce speranță de îndrep- 
tare a lucrurilor romîneşti în Ardeal, făcu ştire că va căuta 
să răsbească printre haitele prigonitorilor săi şi se va duce 
încă odată la Viena, ca să spună d'a dreptul Împăratului 
toate nouile păsuri ale poporului romiîn ; iar în primăvara 
viitoare, cînd vor muguri codrii, atunci lupta va reîncepe, 
mai priincioasă Romiînilor, cari pină la acel timp vor pu- 
tea fi și mai bine pregătiți. 

Luîndu-şi dar rămas bun de la ai săi, Horia, însoțit nu- 
mai de credinciosul săi secundant, loan Oargă, poreclit 
Cloşca, din Cărpenişul Zlatnei, se îndreptă către casa sa 
din Albac şi, pornindu-şi soția şi pruncul către Beiuş în 
Ungaria, merse să se ascundă de o cam dată, în munții 
păduroşi ai Radacului, care despart țara Abrudului de ți- 
nutul Bihorului. 

Acolo trăi cîteva zile prin peşteri şi prin părăsitele colibe 
de vară ale bacilor. A 

Dar locotenentul-colonel Kray, din al douilea regiment 
de Husari săcui, carele risipise cele din urmă rămășițe ale 
cetelor romîneşti din valea Arieșului, se luase cu tot dina- 
dinsul după urmele lui, cu gînd să-şi cîştige, cu prinderea 
capului principal al rebelilor, o răsplată excepțională. 

Acest ofițer adimeni cu bani pe nişte gornici sau pă- 
durari ai locului, cari cunoșteaii toate potecile şi înfundă- 
turile codrilor şi asupra cărora Horia şi Cloşca nu aveau 
prepus de trădare. 

Într'una din ultimele zile ale anului 1784, la 27 Decem- 
brie, acei vinzători, prefăcindu-se că pornesc la vinătoare, 
călăuziră pe Husarii lui Kray pînă la ascunzătoarea unde, 
fără de nici o bănuială, Horia și Cloşca şedeaă duşi pe 
ginduri, intro poieniţă, încălzindu-se la foc, după cum aŭ 
obiceiu țăranii noştri, cînd îi apasa grijile şi nevoile. 

Cind se văzură înconjurați fără veste de o gloată aşa 
numeroasă de vrăjmaşi, atit numai putu face Horia ciîtsă 
asvirle în foc o desagă cu hirtii, ce o avea în sîn. 

Ce mari taine va fi conținut acea desagă ?.... Unul 
Dumnezei mai știe !... 

Kray, înveselit şi îngîmfat foarte de prada ce făcuse, 
mină îndată pe piinşii săi la Zlatna; iar de acolo îi stră- 
mutară curind, sub straşnică pază, in temniţile de la Ce- 
tatea-Albă 

În cale, Ungurii îşi făcea o mirşavă bucurie de a bat- 
jozori în tot chipul pe nefericiţii căpitani ai Romiînilor, 
acum cu totul înfrînți. Urmărind cu înrăutăţită viclenie 
planul lor de a arunca asupra lui Horia nemeritata vină 
Car fi năzuit la puterea supremă și că sar fi dus cu gîn- 
dul şi cu fapta pînă a zmulge pe seamă-i diadema regală 
a lui losif împăratul, ei îl preumblară prin sate, legatcot 
la cot, d'asupra carului şi purtind pe cap o derizorie co- 
roană de hirtie poleită, cu vorbele: HORIA REX DACIA, scrise 
pe dinsa. 

Tot astfel odinioară, la ceasul îngrozitor al ispăşirii de 
veci, călăii Mintuitorului nostru cutezase a-l insulta cu 
cununa de spini şi cu numele batjocoritor de Rege al 
Iudeilor ! 

Amarnică, dar neîndoioasă mîngiiere, domnilor; căci, 
vai! în oarba omenire, la atari înjurii sunt expuşi numai cei 
ce aŭ solie de a mîntui lumea sau de a desrobi popoarele. 

Aşa dar, prin asemenea mişeleşti ocări începură acum 
și Ungurii a-şi scutura de pe sufletele lor, năpraznica 
spaimă ce, în curs de două luni, le înfipsese în inimă acei 
uriași ai munţilor Ardeleni, luptindu-se cu crucea la sîn 
pentru a lor liberare! 

La Alba, comisarul împărătesc lancovitz şi Generalul co- 
mandant Papilla îşi rezervară singuri dreptul de a face, 
fără de alţi marturi, interogatorul lui Horia şi lui Cloşca. 

Procesul lor şi al soţilor săi se prelungi aproape două 
luni. În acest răstimp, oştirile împărătești prinseră şi pe 
al treilea căpitan al Rominilor, pe George Crișan; dar 
acesta, adus în Alba la 1 Februarie 1785, se spinzură 
singur în temniță cu brăcinarul său, în ziua de 15 ale 
aceleiaşi luni. 

Fiul cel mare, — cel de 15 ani — al lui Horia murise 
vitejeşte în luptă; pe alt fii vitreg al căpitanului, îl trăsese 
Ungurii în ţeapă, împreună cu alte cite-va sute de Romiîni 
robiți de dinşii. 

De ce însă a ţinut aşa de mult procesul lui Horia? 

Tot ce ştim mai sigur este că Horia a refuzat de a răs- 
punde la ori ce întrebare i sa făcut şi na încetat de a 
repeți că voieşte să fie dus.la Viena ca să dea seamă 
numai împăratului de faptele şi de cugetele sale. 

Eşişe chiar vorba că cererea lui va fi îndeplinită; dar 
atunci, pe semne, Ungurii şi-au încordat şi mai tare silin- 
tele ca să obțină îndată de la Curte, pedeapsa cea mai 
straşnică pentru cei doi capi ai rebeliunii. 

La 28 Februarie 1785, — tocmai patru luni zi cu zi în 
urma întiei mişcări a Romiînilor la tirgul.de la Brad, — 


sentința de moarte cu caznă a lui Horia și Cloşca, ca re- 
beli contra împăratului şi legilor țării, fu puse în execu- 
țiune. Împăratul Iosif se înduplecase a o confirma din Viena. 

La Alba, dinaintea mai multor mii de iobagi romîni, pe 
cari autorităţile ungurești îi adusese cu sila, cîte şease de 
fie-care sat rominesc al Ardealului, ca să le fie de învăţ ` 
acest îngrozitor exemplu, Cloşca, mai întîi fu frînt pe roată, 
începînd sfişierea de la picioare în sus. Răcnetele lui de 
durere se năbușiră, atunci numai cînd un crac de fer al 
roatei îi străpunse pieptnl. 

Horia sta față neclintit. 

Ochii lui vedeau aprieat muncile groaznice ce aveau 
îndată să'l ajungă; dar inima-i bărbată ştiu să stăpiînească 
pînă şi fiorii. 

Cind rindul său veni, toți îl văzură călcînd cu pas tea- 
păn, neşovăit. Într'insul nu se destăinui nici o slăbiciune. 
Roata îi zdrobi oasele, fără ca durerea să'i scoată măcar 
un gemăt, din pieptul lui oțelit... 

Au zis unii că murind, Horia ar fi strigat: «Eù mor 
pentru națiune !» 

Poate că el n’a rostit aceste cuvinte; dar fără îndoială, 
marele luï suflet le-a simțit adînc. 

O! negreşit, domnilor, sub grosolanu-i cojoc de oaie, 
sub țundra-í neagră, sărădită cu găitane vinete, subt opin- 
cele-i de muntean, îmbăierate pe glezne, sub cuşma lui 
mocănească cu canace (ciucuri) de fir, — sub tot acest 
port al său neaoş țărănesc, curgea prin vinele acelui puțin 
cioplit, dar mult semeț, mult statornic și mult viteaz bărbat, 
un Sînge cel puţin tot așa de adevărat romînesc, tot așa 
de imbolditor, tot așa de patriotic, ca prin creerii celor 
mai erudiți instigatori şi celor mai iscusiți apărători ai 
latinităţii gintei romînești ! 

Auzim toţi, lăudindu-se în toate,zilele, acei învățați scrii- 
tori ai Ardealului, — Petru Maior! Samuil Clain ! George 
Șincai ! — cari mergind să studieze la Roma, aŭ cules cu 
religiozitate în cetatea eternă, dovezile originei latine a 


318 AL. ODOBESCU 


poporului romînesc şi întorcîndu-se acasă, printre mii de 
persecuţiuni, aŭ deşteptat, zice-se, în Romîni simțul naţional. 

Dar vă întreb, domnilor, era oare trebuință să meargă 
din ai noştri la Roma, ca să facă pe poporul romînesc a 
fi şi a şti că este o naţiune de sine stătătoare? un popor 
cu nume şi cu singe de Romin? 

Să nu renunțăm, credeţi-mă, aşa lezne la darul cel mai 
preţios, cel mai minunat al neamului nostru, la acel pu- 
ternic instinct de proprie existenţă, care nu a lipsit nici 
odată Romiînilor, nici la noi, aci în principatele unde am 
ştiut a ne prefira prin mii de primejdii, prin mii de vitejii, 
scăpînd tot mereu fiinţa noastră proprie de Staturi curat 
romînești ; nici dincolo peste Carpaţi, unde opt secoli de 
cea mai cruntă și sugrumătoare asuprire nu aŭ făcut pe 
Romînii Ardeleni, îngenunchiaţi sub paloşul unguresc, să 
vorbească altă limbă şi să poarte alt nume decît acela 
de Romiîn ! 

Acest dar, l-ai avut pururea Romiînii, şi nu trei, patru, 
ba nici sute de cărturari, croind la gramatici şi la eti- 
mologii, nu ar fi putut să-l însufle de o dată atîtor mii și 
milioane ce întocmesc obştea de rînd a romînimii. 

Ca să revin încă o dată la imaginea cu care am com- 
parat, de la început, starea simţirilor ce frămîntă chiar şi 
astăzi ţara Ardealului, voii zice că, dincolo ca și dincoace 
de Carpaţi, adevăratul patriotism romînesc-a trăit pururea 
în sînul poporului nostru, — încins şi fierbinte, — întoc- 
mai ca Jăraticul sub spuză, şi că unicul merit ce putem 
recunoaște erudiților noştri daco-romanişti, este acela de 
a fi suflat cenuşa ce ascundea și păstra nestinsă acea 
scînteie neperitoare. 

Adevăr este că epoca în care sa sculat Horia în capul 
țărănimii din Ardeal, corespunde întocmai cu aceea în care 
se luptaii pentru revendicare originelor noastre latine, 
erudiţii de la Blaj. 

Dar nu văd nici un semn ca, prin instigațiunea acestora, 
să se fi urzit măcar, răscoala țăranilor. 


n... ccnasesaae esse neaean ao... ... 


lobagii ardeleni aŭ apucat în minele lor virtoase arma 
răzbunării, fiind-că cuțitul le ajunseră la os, fiind-că Un- 
gurul nu le mai lăsase nici o umbră de viețuire omenească, 
nici o fărimă de pîine a lor. 

Împăratul Iosif, din contra, părea a le făgădui toate bu- 
nurile unui trai liber şi egalitar, astfel precum îl visai 
ei din poveştile bătrînești ale străvechii împărăţii romane. 

Atunci iobagiul își zise: «Pînă cînd fi-voi rob în ţară 
la mine? Pină cînd slugări-voi la domni străini și vene- 
tici? Ei nu vor să-mi facă şi mie parte din bunurile de care 
se bucură singuri aci în țara noastră? Face-mi voi dar 
insu-mi partea mea !» 

Şi ca să-şi zică iobagiul acestea, de sigur că nu a tre- 
buit să le înveţe de la cărturari. Fe-care țăran născuse 
din sinul maicii sale, cu aceste simple noţiuni de drept 
natural ; fie-care şi le întărise, fără carte, în traiul înda- 
tinat al casei părinteşti, în ogorul unde sudoarea îi curgea 
numai în folosul domnului. 

Fie-mi dar iertat, domnilor, a conchide că răscoala io- 
bagilor ardeleni sub Horia, poartă în sine un caracter pe 
deplin poporan şi de aceea chiar, —- îmi voi permite a 
zice, — mai curat, mai adevărat, mai sincer naţional, de- 
cît toate argumentaţiunile, mai mult sai mai puţin exa- 
gerate, ale patrioţilor erudiţi. 

De aceea, noi Rominii, putem să ne mîndrim cu acea 
mișcare spontanee a Moților, mai mult poate chiar decit 
cu teoriile şi cu controversele, susţinute la sfirşitul seco- 
lului trecut, — de altmintrelea cu mare diligență, — de 
iluștrii corifei ai şcoalei transilvane. 

Pe Horia și pe miile de viteji feciori cari sai luptat 
sub dinsul, nu i-a făcut patrioţi romini, citirea cărţilor la- 
tinești şi vederea monumentelor din Roma ; — ci cugetele 
lor simple și drepte, care le spuneai avrieat că sunt năs- 
cuți Romini şi 'n ţară Rominească; că, dupe fire şi datină 
unul Dumnezei şi unul Împăratul aŭ drept să le ceară 

viața şi munca lor, pentru apărarea legii şi pentru sporirea 
țărei strămoşeşti. 

Dar şi mai mult! domnilor. În asemenea credință să 
scaldă încă şi astăzi tot poporul romînesc, cel simplu, cel 
neadăpat la isvoare străine; şi aceste credințe constitue 
chiar patriotismul său, patriotism înfundat, tăcut, dar mai 
temeinic şi mai statornic decît ori ce declamațiuni zgo- 
motoase ale patrioţilor cărturari de tot soiul. 

Acel aluat vîrtos cu care este plămădită firea poporului 
romînesc, am avut noi ocaziunea a-l constata, viu şi veghiat 
în bărbăţia junilor noştri luptători de mai deunăzi, Curcani 
de la Plevna, frați mai tineri dar nescăpătați ai Moților 
din munţii ardeleni. 

Dar bieţii Moţi, precum și toți voinicii de peste Carpaţi, 
amăriți pînă şi în ziua de azi de piedicile umilitoare ce 
pun neîncetat Ungurii la libera dezvoltare a spiritului na- 
tional printre Romiîni, toți, zic, simt în inimele lor acel 
dor de liberă vieţuire naţională, pe care din nenorocire 
Ungurii nu vor nici acum, după aşa crude încercări, să-l 
prețuiască la dreapta lui valoare. 

Ce are să rezulte din aşa nedomirire a nesocotitului 
spirit unguresc ? 

Cu înfiorare cugetăm la momentul unei nvui izbucniri, 
în care lupta pentru egala îndreptăţire, — ce este în Ardeal, 
o luptă de naţionalităţi, — ar începe mai crincenă, mai 
turbată decît oricînd. 

lată-ne atunci reîmpinși din noŭ la timpurile de barbarie, 
cind eram în drept a ne crede intrați pentru tot-d'a-una 
în cercul luminelor. 

Şi cu toate acestea, cît de lezne ar fi de a înlătura cu 
totul așa nefaste frămîntări ! 

Cu bună înţelegere, de sigur nu sunt Romiînii aceia cari 
ar cere stîrpirea ori cării alte seminții decit a lor, în Tran- 
silvania.- 

Rominii mereŭ aŭ zis şi repețesc Ungurilor cuvinte de 
impăciuire, cuvinte de dreptate: 

«Țineţi, — le zic ei, — ţineţi cu bună voie din parte-ne, 
«cite locuri din ţara noastră vă pot încăpea. Romînul, 
«vechi moştean al acestui pămînt, e îndurător, şi ospătos, 
«şi darnic; el priimeşte bucuros ca din pinea lui să se 
«sature şi alții. 

«Luaţi dar şi voi, cu bună tocmeală şi cu pace, parte 
«dreaptă din moştenirea mănoasei noastre moșii părinteşti. 

« Vorbiţi-vă într'însa limba voastră; închinaţi-vă în bise- 
«rica voastră; purtați-vă portul; răsuciţi-vă cit de sus 
«mustaţa ; bateţi cît vă va place din pinteni, jucîndu-vă ciar- 
«dașul; dar, pentru Dumnezeă, nu veniți cu orbească trufie, 
«să ne tăgăduiţi noă dreapta moştenire a casei, în care 
«noi vam făcut loc. 

«Nu vă lăudaţți că voi ați răzbit cu sabia în casa noastră 
«şi v'aţi așternut cenuşa pe vetrile noastre. 

«Dacă în curs de 800 de ani, n'aţi izbutit, ca cuceritori, 
«să stirpiți nici sămința, nici datinele, nici credințele Ro- 
«mînilor din Ardeal; apoi acum, cînd în potriva tăişului 
«săbiei voastre se poate ridica fără sfieală paloşul, încă 
«netocit al lui Horia, cind pe cenuşa voastră poate să 
«răsară pară de foc viie; acum cel puțin, deschideţi-vă în 
«sfirşit minţile la lumină ; părăsiți îndărătnicia şi sălbatica 
«timpire a trecutului; primiți voios mina frățească ce vi 
«se întinde, cu uitare a tuturor urgiilor de mai nainte, şi, 
«ca oameni înţelepţi, fiți mîndri a rămîne buni fraţi de 
«cruce, acolo unde nu vi se mai cade şi nici veţi mai 
«putea aievea, a doinni în silă ca singuri stăpiîni. | 

«Deci, nu vă mai iîncumătaţi a impune Rominilor, cari 
«vorbesc limba, — fie chiar scăpătată, — a nobilei Rome, 
«nu vă mai încumătați a le impune graiul vostru de ve- 
«netici ; nici îi supuneţi la asprimile legilor voastre, croite 
«pe strimbătate; nici vă mai amăgiţi cu deşearta spe- 
«ranță că veţi scălimba vreodată firea Rominului ardelean, 
«într'atit încît să faceţi dintr'însul un Maghiar. 


Al. Odobescu. — Opere complete. I. 21 

«Aduceţi-vă aminte că, dacă vre odinioară cite unul din 
«foştii voştri iobagi a primit să se lepede de romineasca-i 
«iobăgie, spre a se face Ungur, acela de îndată sa urcat 
«pe scaunele cele mai înalte ale magnaților și ale regilor 
«voştri ; acela a devenit un Stefan Iojica, un loan Huniad, 
«un Mateiaș Corvin, făt al romîncei din Haţeg și cel mai 
«nobil creștet cu care s'a mîndrit aievea ungureasca co- 
«roană a Sîntului Ştefan !» 


Dar este timpul, domnilor, să ne punem încă odată în- 
trebarea dacă atitea exemple de blindețe, de înțelepciune, 
de bărbăţie şi de dreaptă mînie, date de Romini vecinilor 
noştri Unguri, nu-i vor face într'o zi pe aceştia să priceapă 
că nu este dat lor, — ca nimenui pe lume, — de a stîrpi 
de pe pămînt seminţia romînească; să priceapă că acea 
dușmănie cu Romînii, — pe care numai ei neîncetat, fără 
cumpăt și fără prevedere o ațiță, — e veşnica piedică a 
propăşirii noastre şi a lor; că dînsa în fine poate sai, 
cum zic chiar dînşii, bitangi la o vreme, să devină chiar 
peirea lor, —a lor, copii orfani ai Aziei, pripăşiți în 
Europa, printre marile şi puternicile ginţi autoctone ale 
Occidentului. 

Oare, nu vor vedea, nu vor simți dînșii, că, aci la Du- 
năre, unde i-a asvirlit soarta întîmplărilor, numai stind 
lipiți de noi, umăr la umăr, coapsă la coapsă, inimă la 
inimă, dînşii Ungurii şi noi Romînii vom putea sprijini şi 
domoli sborul, din ce în ce mai semeţ, al marilor sgripsoră 
cu cîte două capete, care, şi noă şi lor ne filfiie mereii 
de-asupra ? 

Din nenorocire, pînă astăzi, nu se cam văd semne ca 
Ungurii să se fi domirit asupra adevăratului lor și al 
nostru bine. 

Ei, pe noi ceștia de la Dunăre, în scrisele şi în vorbele 
lor, ne înjură şi ne batjocoresc; pe fraţii noştri de peste 
Carpaţi îi adăpă cu amărăciuni. 

Teamă-se însă ca nu, în acea mlaștină de venin în care 

ei, pe nesocotite şi mereu, se nevoiesc în deşert, să înnece 
toată libera viețuire a Romiînilor, teamă-se să răsare inimi 
şi mai bine oțelite, braţe şi mai tare încordate decit ale 
eroilor martiri de la 1785! 

Aducă-şi aminte, că atunci, la 1785, chiar părinţii lor 
aŭ pus să ciopirtească în bucăţi mărunte, cadavrele zdro- 
bite ale lui Horia, lui Cloşca, lui Crişan, și aŭ răsădit 
pretutindeni în pămîntul Ardealului, sîngele cel vitejesc 
al acestora! 

Destupe-şi urechile şi vor auzi că astăzi încă, după 
aproape suta de ani, Moţii din Abrud fac să tresară de 
dor şi de mînie munţi şi șesurile Ardealului, cînd /oresc 
doina de spaimă şi de răzbunare a lui Niculae Ursu al 
Florei din Albac: 


«Horia bea la crijmă 'n deal! 
Domnii fug toţi din Ardeal. 
El aprinde-un mare foc 
Şi cîntă voios în joc: 
— Haideţi, feciori, dupe mine 
Să vă "'nvâţ a trăi bine.» 


«Pe cel, cimp pustii! şi 'ntins. 
Arde-un foc de noi aprins. 
Las’ să arză şi să crească, 
Că-i în țara ungurească ! 
— Trageţi hora ca să joc, 
La lumina celui foc!» 


«Ungurean, mustață lungă! 

Zis-am morţii să te ajungă; 

Zis-am parăi să te arză; 

Zis-am crucei să te piarză! 
— Trageţi hora ca să joc, 
La lumina celui foc!> 


Bucuresti, 1373. 


«Ungurean, cîne turbat! 
Multe în lume ţi-am răbdat; 
Dar venita ciasul mei, 
Ca să mă răzbun şi eŭ! 
— Trageţi hora ca să joc, 
La lumina celui foc!» 


«Cum răcnesc jivinile! 
Cum s'aprind slăninele ! 
Cum ard toate satele, 
De-şi curăţ păcatele! 
— Trageţi hora ca să joc, 
La lumina celui foc!» 


<M'am suit la munte ’n zori 
Ș'am prins fulgerul din nuori, 
Și de sus, din înălțime, 
L'am izbit în Ungurime! 
— Trageţi hora ca să joc, 
La lumina celui foc! 
Ş'aideţi, feciori, dupe mine 
Să dăm cui ce se cuvine!» 


Curcanii!) 


LUAREA RAHOVEI DE CĂTRE OȘTIRILE ROMÎNEȘTI 
LA NOEMBRIE 1877. 


Cuvintare rostită la Ateneul din Bucureşti, în 25 Martie (6 Aprilie) 1878. 


Domnilor, 


Călduroasa bunăvoință cu care publicul de la Atenei 
a primit, sunt acum vre-o cîte-va săptămîni, răpedea ex- 
punere ce am întreprins a-i face despre memorabila dar 
puțin cunoscuta mișcare a iobagilor romîni din Ardeal, la 
sfirşitul secolului trecut, fapt carele minunat învederează 
şi adîncile simţiri naționale, şi fireştele aplecări războinice 
ale ţărănimei romineşti ; — acel simpatic şi pentru mine 
mult măgulitor interes, cu care unii cel puţin dintre 
d-voastră aţi binevoit a asculta şi a aproba cite vam putut 
spune, în treacăt, despre viiul lor dor de libertate, despre 
turbata vitejie și despre aspra statornicie în fața nevoilor, 
vădite la 1785, de către muntenii noştri de peste Carpaţi, 
aceste abia meritate îndemnuri, zic, mi-ai insuflat dorința 
şi curajul de a mă reîntoarce și astă seară dinaintea 
d-voastră, ca să vă aduc o nouă şi mai proaspătă dovadă 
despre netăgăduita trăinicie a unor aşa nepreţuite daruri!... 
daruri care—o putem spune azi cu mîndrie!—s'au păstrat 


1) Apărută, împreună cu Moţă, în două ediţii: Cea d'întîi la 1878, 
cu titlul: «Moţii și Curcani, două conferințe ținute la Ateneul din 
București de Al. I. Odobescu. Buc. Ed. Socec», 1 br. 8, 95 pp. A 
doua, cu titlul: «Moţii și Curcanii». Ed. II. Bucureşti 1980. Ed. Socec. 
1 br. în 160 104 pp. In această a doua ediţie sînt numeroase omisiuni. 

pănă şi în zilele noastre, pănă şi în poporul romîn de 
dincoace, cel pe care toți îl credeaŭ de demult sleit de 
toate aceste falnice virtuți strămoşeşti! 

Îmi era negreşit mai lezne de a vorbi, cu tot respectul 
cuvenit, despre oameni şi despre fapte pe care depărtarea 
de mai multe zecimi de ani, precum și amurgul sîngeros 
ce le întunecă, le-au înălțat pînă acum în cugetele noas- 
tre, mai presus de toate acele migăloase şi adesea răi 
cumpătate imputări, în care patimile mărunte ale zilei se 
cearcă mai totdeauna să încurce şi să nimicească ori-ce 
întîmplare contimporană. 

Numai aripele timpului, domnilor, prin rezultatele ce se 
lămuresc mai apoi, spulberă cu încetul asemenea pleavă 
şi limpezesc pentru ochii viitorimii, faptele adevărat demne 
de laudă ale oamenilor. 

Mi s'ar putea dar întîmpina că mă prea grăbesc a ju- 
deca în public cele ce abiea deunăzi s'au petrecut şi asu- 
pra cărora părerile pot fi aşa de felurite, cît şi de puţin 
intemeiate. 

Așa ar fi, dacă cum-va eŭ m'aş întinde cu gindul pănă 
la prețuirea rezultatelor depărtate şi hotăritoare ale fapte- 
lor despre care am să vă vorbesc. 

Eŭ însă nu merg aşa departe. Voi numai, — cu științe 
ce se pot culege şi controla acum mai lezne decit mai 
tirziă,—să vă povestesc cît se poate mai simplu şi mai 
exact, un epizod din luptele oştenilor noştri dincolo de 
Dunăre, în toamna trecută. 

Totuși, dacă dintr'o veridică şi nemeșteşugită povestire 
va lastări în mintea fie-căruia, credința că în poporul ro- 
minesc de rind viază un simţimînt al datorinţelor sale către 
țară şi un inimos avintde războire la vreme de trebuinţă, 
pe care azi le resimt deopotrivă cu dînsul clasele noastre 
mai culte, apoi vom fi cîştigat de o cam dată atita numai, 
—și băgați de seamă, domnilor, că aceasta este cea mai 
mare și mai spornică sămînță de tărie națională,—vom fi 

cîștigat siguranța că putem trăi pe viitor cu o deplină în- 
credere în virtuțile poporului nostru. 

Vom şti bine că nu dinsul va sta în nepăsare sai se 
va da în lături, de ciîte-ori de acum înainte vre-un pericol 
va ameninţa ființa sai drepturile ţărei noastre. 

Şi de o asemenea credință, avem tare nevoie astăzi, 
domnilor, cînd răstriştea întimplărilor pare a ne izbi drept 
în faţă cu deșertăciunea tuturor sacrificielor ce și-a im- 
pus patria noastră, de un an încoace, cu pagube numai 
şi cu pierderi, în loc-de foloasele şi dobinzile materiale 
la care aveam tot dreptul de a năzui. 

Dea Domnul, — şi chiar încă se prea poate, — ca noi 
Romiînii să n'avem a ne căi de a fi intrat într'o luptă, în 
care nu am culege alte decit nemulţumire şi răutate dela 
înşişi aceia, pe cari i-am ajutat cu voie bună şi cu inimă 
bărbată. 

Dar, chiar şi dacă ursitele poznaşe ne-ar fi încurcat, de 
astă dată, firul soartei într'un caier aşa de rău scărmînat, 


Asa de ghimpos, sălbatic, 
3 . a 3 
Nodoros, rîios, iernatic, 


(cum zicea odinioară glumeţul grădinar, despre măceșul 
cel cu off în coadă), apoi noi, domnilor, să nu uităm, să 
nu pregetăm nici măcar un minut de a ne pătrunde des- 
pre marele folos moral ce noi am cules din acest război, 
în carele, acum cîte-va luni, furăm părtaşi cu o parte așa 
de meritorie. 

Să nu lăsăm ca cei răă-voitori şi răă-nărăviţi către noi, 
profitind de a noastră nepăsare saŭ mai cu seamă de a 
noastră bună-credință, să ne soarbă, să ne înghiţă şi să 
ne nimicească toate acele merite, sub cuvîntul că oastea 
noastră romînă a fost numai ca o bură uşoară de ploaie, 
pe lingă năpraznicul potop slovenesc, care a năpădit asu- 
pra Turciei şi a desfundat-o toată. 

Aduciîndu-ne şi noi aminte de mlaştinele de sînge ru- 
sesc, în care a fost aşa groaznic înnecată de două ori 

Plevna în vara trecută, mai nainte ca ai noştri să fi tre- 
cut Dunărea, datoria noastră este de a ne grăbi cât de 
mult şi cu cea maï pietoasă îngrijire, să nu lăsăm a se 
sbici cu totul supt o suflare de dispreț şi de mînie, acea 
bură de nobil sînge romînesc, — daca bură vor să-i zică, — 
cu care sai stropit, mai în urmă, văile bulgărești de la 
Griviţa, de la Rahova şi de la Smirdan! 

Dacă, după ce am fost părtaşi la pericole şi de bun 
ajutor la vreme de grea strimtoare, noi Rominii n'avem, 
— de pre ne-mai pomenită judecată a aliaţilor noştri, — 
n'avem să ne bucurăm de nici una din dreptele răsplătiri 
ale victoriei, — ca şi cînd noi am fi fost învinşii, — este 
drept cel puţin ca să ne alegem de îndată şi cu deamă- 
runtul semile din nevoile războiului răbdate impreună, şi 
să facem ca din onoarea isbînzilor, mult puţin cît va fial 
nostru, al nostru curat să rămînă în ochii tutulor. 

Cu acest cuget, domnilor, am căutat ca din faptele de 
arme ale oştirii romîneşti în acest război, să lămuresc cu 
oare care preciziune măcar una ; și, întru aceasta, mam 
întemeiat mai mult pe acea credință că, ori cît de slabă 
şi de necomplectă va fi cercarea mea, strunele încordate 
în piepturile romîneşti prin această reînviere a noastră în 
sînul vieței de voinicie a străbunilor, aŭ păstrat astăzi încă 
destul răsunet în inimile d-voastră, spre a acoperi şi a 
ascunde toate şovăirile şi toate înginările rostirii mele. 

Cutez a crede că țelul către care am păşit şi pe care 
am socotit de cuviință a-l desvolta pănă aci cu deplină 
sinceritate, va dobiîndi aprobaţiune din parte-vă. Sper ase- 
menea că, trăgînd eŭ azi cu piciorul,—cum vine vorba,— 
vom avea mulțumirea de a vedea în curînd întregul istoric 
al faptelor oștirii romineşti, expus în lucrări literarii mai 
temeinice şi mai întinse decît scurta narațiune, ce timpul 
imi va permite a vă face aci despre luarea Rahovei de 
către oştirile noastre romînești, în luna lui Noembrie trecut. 

Vă mai datorez o explicaţiune întru ceea ce priveşte 
alegerea acestui fapt, dintre altele care, prin peripeţiile 


328 AL. ODOBESCU 
lor mai dramatice saă mai strălucite, ar putea să deştepte 
un egal, dacă nu un şi mai vii interes. 

Motivul deciziv a fost însă, pentru mine, din cele mai 
simple. 

Sa întîmplat ca, asupra expediţiunii de la Rahova se 
aflu mai multă înlesnire de a căpăta cele mai amănunțite 
relațiuni, atit oficiale cît și pitoreşte, avind în corpul care 
a executat această întreprindere, foarte mulți cunoscuți, 
amici şi chiar consingeni. 

Dar să nu credeți pentru aceasta, domnilor, că mi-am 
propus a vă aşterne aci un panegiric al cunoscuţilor şi al 
prietenilor. mei din oastea de la Rahova. Chiar şi de vor 
fi meritînd ei mai mult de cît ceea ce cursul întimplărilor 
mă va sili neapărat a zice despre unii din diînșii, le-am 
promis şi îmi propun a le cruța fără milă modestia. 

Voi da însă toată cuvenita laudă căpeteniei superioare 
care a conceput, cu o perfectă înțelegere a misiunii oștirii 
noastre în acest războiŭ, și a ordonat destinderea acţiunii 
militare a Romînilor preste toată zona teritorială de-a stînga 
rîului Vidul, la apus de Plevna, adică pe malurile Dunării, 
de la Nicopol pînă la Vidin, pînă la Belgradgic şi pînă la 
granițele Serbiei. 

Mă voi cerca asemenea să prefir în cuvintele mele cît 
se va putea mai multă din acea mîngiioasă și întăritoare 
simţiri de mîndrie ce m'a coprins de cite ori am auzit po- 
vestindu-se de către toţi cei ce aŭ stat marturi la fața lo- 
cului, cu ce veselă şi nepăsătoare semeţie aŭ ştiut tinerii 
noştrii oșteni să rabde traiul grei al unui războiă în țară 
străină, cu ce inimos şi statornic avînt aŭ cutezat ei să se 
repează în contra focului inamic şi să înfrunte fățiş gloan- 
tele, obuzele şi şrapnelele, care ploai, dese şi viclene de pe 
muchea pustie a unui negru meterez de pămînt! 

Imi voi implini încă și sfinta datorie ce avem cu toții, 
de a consacra faptele și de a închina în memoria acelor 
viteji soldați, de ori-ce rang, cari pe cîmpul de bătaie aŭ 

murit, lăsînd urmaşilor onoarea de a inscrie numele lor, 
în analele de glorie ale poporului romînesc ! 


Pătrunşi acum, Comnilor, de ceea-ce puteam şi de ceea-ce 
aveam să facem noi, aci în paşnica noastră adunare de 
astă seară, să ne închipuim de odată că stăm privind de 
sus, dintr'o regiune senină şi liniştită, dar nu lipsită deo 
frățească îngrijare, cu ochii ţintiți d'asupra oştilor noastre 
rominești, răsipite prin văile şi pre şesurnile Bulgariei. 

Suntem ajunşi în iarnă, şi mai pe toată ziua cerul po- 
somorit picurează sai varsă şiroaie de ploaie şi de sloată, 
de desfundă pretutindeni pămîntul. 

In jurul Plevnei, regimentele noastre, — dijmuite de 
moarte din toamna trecută, pe luciul primejdios al văilor 
d'asupra cărora domnesc trufașe redutele turcești, — regi- 
mentele noastre sapă acum merei la șanțuri, ca să se poată 
apropia mai bine de acele cuiburi ucigaşe, prin adinci 
făgaşe de cîrtiță, mai ferite din norocire de focul puştilor 
Martini, dar nu şi de apele mocirloase ce se scurgeai mereu 
în acele noi cărări meşteşugite. 

Sapă în silă, dar sapă vesel bieţii țăranii noștri în bran- 
ciogul sterp al dealurilor Plevnei, gîndinduse poate la țarina 
lor de porumb care a rămas nesăpată astă vară şi se 
mîngiiă rizînd cînd, în loc de ştiuleţii de păpuşoi şi în loc 
de pepenii de acasă, ei culeg acum, în ogoarele şi în bos- 
tanele lor din Bulgaria, numai gloanţe şi vbuzuri turceşti. 

— <Măre Doamne! — îşi zic ei, — pe semne că numai 
la noi în țară le prieşte Sirbilor a răsădi ardei şi dovleci, 
căci p'aci iarba toată e numai iarbă de pușcă și altă să- 
mânță nu se pomenește, de cit numai grăunțe de fier şi 
de oțel!» 

Și sapă, sapă mereu cu opincele în tină şi în sloată, 
fluerind doina de decindea, pe cînd gloanţele le şueră as- 
cuţit d'asupra capului. 

Cit colo plesneşte un groaznic obuz de calibru uriaș şi 


330 AL. ODOBESCU 
țăndările lui scormonesc aprig ţărina, ca riturile lacome 
şi pripite ale unei turme de rimători înglotaţi. 

Săpătorii noştrii care lau urmărit cu uidueli prelungite 
în calea lui d'a rostogolul, rid cu hohote de purceaua tur- 
cească, care le-a fătar în preajmă aşa pocită prăsilă de 
purcei. 

Dar nepăsătoarea veselie a soldatului abia poate descreţi 
une-ori fruntea îngrijată a celui pe care ei toți l-ai urmat 
cu deplină încredere, departe, departe de sălaşele lor pă- 
rinteștă ! 

Comandantul general al armatelor de la Plevna, Măria Sa 
Domnitorul Romiînilor, — după ce s'a hotărît a închide 
gurile clevetitoare, dovedind prin mai multe eroice asalturi 
în contra redutelor de la Griviţa, cît plătesc ostaşii săi 
romîni atît în faţa celei mai înlesnite, cit şi în faţa celei 
mai desperate apărări a inamicului, — M. S. Domnitorul 
a făcut însă să predomnească ideia sa, de a nu se mai 
arunca fără cumpăt victime preţioase pe altarul sîngeros, 
împrovizat de Osman-Paşa, ci de a coprinde pe acel aspru 
închinător al lui Mahomet, cu toată ceata sa de călăi, întrun 
cerc de armate din care numai foametea şi disperarea să-i 
silească a se libera, sau prin moarte, sau prin predare. 

Abia pe la 15 Octomvrie, cu sosirea a noi şi numeroase 
trupe ruseşti, împresurarea, pe un ocol gigantic de 33 ki- 
lometri, ajunse a fi completă. 

Dar, atît mai nainte ca această anevoioasă operaţiune 
să poată fi realizată, cît şi apoi, în temerea unei izbucniri 
nimerite a 'Turcilor afară din întăriturile lor de la Plevna, 
M. S. Domnitorul se ocupă de a preîntimpina ori-ce mişcare 
spre dobiîndire de-ajutor şi de merinde, sau numai spre 
fugă și scăpare, ce ar putea să cerce armata turcească 
din Plevna în înțelegere cu garnizoanele din oraşele și 
cetăţile despre apus, adică din Sofia, din Vraţa, din Ra- 
hova şi din Vidin. 

Acele părţi trebuiau dar, pentru deplină siguranță, să 
încapă în minele oastei aliate. 


_CURCANII 331 


Rolurile fură împărţite. 

Un corp de armate ruseşti, către care a stat mult timp 
alipită o diviziune de călăreţi romîni, fu însărcinat să ope- 
reze spre miază-zi, adică: pe cursul meridional al Vidului 
şi în ramura munţilor Balcani, numită Stara-Planina, despe 
Teliş, Vraţa, Etropol, Orhania şi Sofia. 

De cit folos a fost Generalului Gurko, Roşiorii şi Călăraşii 
noştrii, în fericita sa campanie din acele locuri, să sperăm 
că o vor spune într'o zi publicului, chiar raporturile ofi- 
ciale şi ordinele de zi ale acelui vrednic comandant al 
aliaţilor noştrii. 

Noi aci, vom vorbi numai despre mișcările corpului de 
oştire curat rominesc, carele a fost însărcinat încă de pe 
la Septembrie, să privegheze malul bulgăresc al Dunării, 
de a stinga rîului Vidul şi, înaintind treptat spre apus, să 
deschidă o zonă de aprovizionare, din ce în ce mai întinsă, 
oştirilor numeroase, tăbărite în jurul Plevnei, — pînă cînd 
va sosi şi momentul priincios de a coprinde posturile ră- 
sipite de Turci pe înălțimile şi prin cetățile d'alungul Dunării. 

O răpide ochire, aruncată pe d'asupra acestui rîu dincolo 
de crimpeiul lui ce se întinde de la gura Oltului pînă la 
gura Jiului, ne va face să recunoaştem mai bine înfățișarea 
țărei, in care avea să se mişte corpul de armată a cărui 
menire era mai cu seamă de a zmulge pe Turci afară din 
posturile lor de la Rahova, de unde, în tot cursul verii, 
ne zădărise ei, bintuind tare tirgulețul nostru Bechetul şi 
împrejmuirile lui. 

Țineţi poate încă minte, domnilor, că printre primele 
atacuri ale Turcilor, pe la Aprilie şi Mai din anul trecut, 
au fost pagubele ce ne-ai pricinuit tunurile din Rahova, 
arzind și cufundiînd la gura Jiului, mai multe vase încărcate 
cu grine; tot pe acolo, cete sălbatice de Başi-buzuci şi de 
Cerlezi aŭ trecut adesea noaptea Dunărea spre a Jăfui 
satele din Romanați, a le răpi şi a le înjunghia vitele şi 
chiar a căzni şi măcelări pe bieţii ciobani de prin bălți. 

Într'o insulă din fața Bechetului, pichetaşii romini aŭ 

descoperit la 27 Mai, trupul jupuit de piele şi groaznic 
ciopărtit al unui nevinovat păstor, pe care îl prinsese noaptea 
soldații turci din Rahova. 

Asemenea mîrşave fapte trebuiau cu timpul să-şi capete 
și ele pedeapsa-lor. Se cuvenea cel puţin ca neomenoșşii 
tilhari să fie alungaţi cu 'ruşine din cuiburile lor. 

Și cînd numesc cuiburi de tîlhari aşezămintele turceşti 
din acea parte a malului dunărean, să credeţi că nici 
îngustez, nici defaim rolul Osmanliilor şi al Cerkezilor 
printre locuitorii creștini, Bulgari — dar şi Romîni, — care 
smălțuesc cu numeroasele lor bordeie, grămădite în sate şi 
cătune, toate şesurile dintre Vid şi Isker, precum şi dintre 
Isker, Skit și Ogost. 

Dincoace de Dunăre, la noi, avem tirgul Islazului, cam 
în dreptul vărsăturii Vidului de la satul bulgăresc Samavit; 
iar în fața gurei Iskerului, stă la noi Celeiul, cu rămășițele 
sale dintro antică cetate romană şi cu stilpul, cufundat 
în Dunăre, al podului clădit peste rii, acum vre-o cinci- 
spre-zece secoli, de împăratul Constantin-cel-Mare. 

Nu mai puțin interesant, din punctul de vedere al ve- 
chilor așezăminte legionare, este malul dimpotrivă, căci 
acolo, ceva mai jos, pe coasta Iskerului, sunt ruinele încă 
învederate ale anticei cetăţi Oescu, cu stradele, cu ape- 
ductele, cu sculpturile, cu inscripţiunile și cu temeliile ei 
de case romane, risipite printre îngrăditurile şi ţarcurile 
sătenilor, curat romîni, din Ghighii, 

Romiîni sunt şi locuitorii din Măgura, din Cercelani, din 
Mocrişani, din Brestu, din Ghiulenţi și din alte multe sate 


învecinate ; chiar dacă ei n'ar vorbi o romînească, — aşi 
putea zice mai colorată cu archaisme neaoș-romiîneşti decît 
a actualilor săteni de pe malul sting al Dunării, — apoi 


însăşi înfățișarea lor mai sprintenă și mai voioasă, portul 
lor mai frumos potrivit în cusături pestrițe, firea lor mai 
ospătoasă şi mai puţin posomorită şi sfleață decit a Bul- 
garilor, ni i-ar dovedi ca fraţi buni, din acelaş os şi din 
acelaş sînge cu noi. 

Îşi mai aduceau aminte de-acasă Dorobanţii noştri, cind 
vedeai viindu-le înainte şi poftindu-i la cină în bordeiele 
lor, împodobite cu zăblaie vărgate şi cu ştergare cusute, 
fruntașii cu chică lungă din satele rominești; și mai cu 
seamă le zimbea Călăraşilor ochii de bucurie cînd, tocmai 
colo în vale la fintina care țişneşte limpede dintr'o veche 
piatră, săpată cu slove latinești, zăreaŭ jucîndu-se codanele 
limbute, adunate toate la un loc sau purtind pe umăr, cu 
umblet legănat, cobilița cu două donițe. 

lar ele nu fugeaŭ de voinicii noştri, bombănind şi su- 
duind ca posacele de bulgăroaice, ci eşindu-le cu plin 
înnainte, le urai cu grai vesel și desghieţat, bun sosit şi 
bună ispravă, că doară va da Dumnezeă ca prin ei, să 
scape şi biată lumea de pre acolo, de spaima cînilor de 


păgini. 
«Ba zău, de la dinsele, — îmi spunea unul din oficerii 
noştri, — auzeai o limbă ce ţi-era drag s'o asculţi şi care 


ne învăţa adesea pe noi cum să îndreptăm pe romîneşte, 
vocabularul nostru militar, aşa de împestriţat cu ziceri 
pocite, adunate de prin toate limbele, care nemţeşti, care 
rusești, care franțuzești. 

«Într'o zi, bună-oară, ajungind într'o recunoaştere, pînă 
in marginea unui sat şi voind să aflu dacă nu se văzuse 
incă pe acolo eclerorii pe cari-i trămisesem înainte, o fată 
romîncă îmi răspunse fără sfială, arătindu-mi un punct al 
orizonului: — «Ba am zărit mai adineauri trecînd într'acolo 
vre-o doui cercetași de-ai voştri! 

«Pe noi nu ne tăiase pină atunci capul să dăm numirea 
aşa potrivită şi curat romînească de Cercetaşi, strejilor în- 
naintate, pe care străbunii noştri le numeaŭ pe slavoneșşte, 
Iscoade, şi pe care noi i-am botezat azi cu numirea fran- 
ceză de Eclerori». : 

lată, domnilor, cum chiar pentru Dicționarul Academieï 
nu este fără folos, războiul ce făcurăm peste Dunăre. 

Să credem însă că, și subt alte numeroase puncturi de 
vedere mai puţin cărturăreşti nu îndeşert a petrecut prin 

acele locuri, în tot cursul lunilor lui Septembrie şi Octom- 
brie, corpul de oştiri romineşti de la Dunăre, stînd une- 
ori adunate sub corturile din bivoac, pe care crivățul și 
ploile le răsturnaii neîncetat, iar mai adesea stind răspîn- 
dite prin îmbielșugatele sute din mănoasa luncă a Iske- 
rului. Acel ținut, scăldat de vărsături băltoase despre Du- 
năre, şi deluros dar nu mai puțin roditor în lăuntru, deveni 
în tot acest timp, grinarul cu merinde şi şura de fineţe 
ale oştirilor ce mereă, merei soseau, ca să încingă cu 
cerc de fer, urgisita vizuină de la Plevna. 

Cînd împresurarea fu pe deplină săvirşită, acel corp, 
deslipit din armata statornică de la Plevna, avu și dinsul 
voie a se mişca mai departe şi a cerca locurile mai la 
larg, dincolo de Isker. 

Aci se întinde pe o distanță de vre-o 50 de kilometri, 
pînă la rîulețul Skitul, saă mai bine pînă la rîul mai în- 
semnat Ogostul, care curge în paralel şi alături cu Skitul, 
se întinde, zicem, o cîmpie cam pustie cu largi undula- 
țiuni de tărîmuri ce se prefac în dealuri din ce în ce mai 
aprige şi mai semeţe, cu cît ele mai mult se apropie de 
malul Dunărei. 

În trei locuri, Turcii îşi așezase, pe acele înnălţimi, 
tăbii întărite: la Vadin, în dreptul satelor Grojdibod şi 
Gura-Padinii din' Romanați; la Ostrov, care cade cam în 
fața Dăbulenilor, la coada apusană a bălții Orlea; şi în 
fine d'asupra oraşului Rahova saii Oreava, care stă aşe- 
zată pe povirnişul nordic al dealului, scăldiîndu-şi poalele 
în Dunăre, faţă în față cu tîrgulețul Bechetul de la gura 
Jiiului. 

În reduta de la Vadin se afla un mic post cam ca de 
130 soldaţi turci, Nizami din oastea regulată, amestecați 
cu Başibuzuci sai volentiri nedisciplinațţi. 

Comandantul trupelor rominești de pe Isker, colonelul 
Slăniceanu, voind să-și gătească din vreme o cale liberă 
către pozițiunea cu mult mai însemnată de la Rahova, 

decide a surprinde într'o recunoaştere, postul turcesc de 
la Vadin. 

Luînd cu sine o companie din al IV-lea regiment şi 
două din al X-lea de Dorobanţi, două scadroane de Că- 
lăraşi, precum şi două tunuri, porneşte din zi-de-dimineaţă 
la 18 Octombrie din satul Kruşeven unde poposise noaptea, 
străbate repede cei zece kilometri ce-l despart de Vadin 
şi, fără de a fi văzut sai măcar bănuit de garnizoana tur- 
cească, îşi aşeză pe la 10 ore cele două tunuri, ca la 2000 
metri în faţa tabiei. 

Abia la a doua detunătură a tunului rominesc începu 
a se zări fesurile roșii dindosul parapetului. 

Turcii erau la pilaf, cînd veniră ai noştri să le strice 
tabietul. 

Ei, biet, nici că apucară să tragă împotriva agresorilor, 
căci o a treia bombă romînească fu asvirlită cu atîta pre- 
cisiune, încît căzu drept în bordeiul cu muniţiunile Taur- 
cilor. O groaznică exploziune a ierbăriei săltă chiar pe mulți 
din apărătorii redutei în aer şi-i aruncă morți în şanţuri 
pe d'asupra parapetelor. 

Ceilalţi o luară îndată la fugă pe clina despre Dunăre 
a dealului, cătind a se retrage în susul rîului, către tabia 
din Ostrov. 

Dar, spre apus de satul Vadin, îi așteptaii Călăraşii din 
escadronul de Gorj, cari năvălesc cu săbiile şi cu cara- 
binele asupra lor. O luptă destul de criîncenă se încaieră 
acolo, printre rovinele și băltişurile de pe malul Dunării. 
Unii din Turci se împotrivesc cu îndărătnicie, dind mijloc 
altora să se furişeze pe sub rîpele malului, unde Călăraşii 
nu se pot cobori cu calul, ca să-i ajungă. 

Astfel se hărțuiește îndirjit ceata călăreață cu fugarii 
pedeştri, în timp de două ore și mai bine, Romiînii noştri 
răpezindu-se cu săbiile asupra Nizamilor, ce-i ochesc de 
prin tufele de răchită şi de prin surpăturile malului. 

Cu aceştia se unesc și cîți-va pichetași turci, cari trag 
asupra alor noştri din posturile lor de prin insulele Du- 

nării, formînd astfel un lanţ neîntrerupt de grupe luptă- 
toare de-a lungul drumului îngust ce duce la Ostrov. 

Dar, pe de altă parte companiile noastre pedestre in- 
trase în reduta încă răscolită și fumegindă de isbucnirea 
ierbăriei, încă _singerată de membrele hidos zdrobite ale 
victimelor acelei loviri decisive. Steagul nostru tricolor se 
înfipsese pe muchea cea mai înaltă a dealului. 

La această vedere, satele romîneşti adunate la bubuitul 
tunului, pe mal dincolo de Dunăre, începu a serba cu stri- 
gări de bucurie și cu salve de focuri, izbînda fraților lor. 

Turcii, cîți mai rămăsese în luptă cu Călăraşii, crezîn- 
du-se acum prinşi între două focuri, sau că se predai, 
sau că dispar pitulîndu-se prin scorburile rîpei. 

Cu toate ale lor desperate silinţe, ei n'aă izbutit a ne 
ucide într'această harță de vre o trei ore și jumătate, mai 
mult decît doui dintre vitejii noştri Călăraşi şi a răni alţi 
cinci luptători, printre care a fost şi tinărul locotenent 
Caloian-Cătănescu. 

El s'a bătut cu o minunată semeţie, călare printre tira- 
liorii turci, culcînd la pămînt cinci dintre dinşii, cu sabia 
sa, care i-a picat din mină atunci numai cînd de la al şea- 
selea primi o rană adincă. Rana necăutată la timp, avea, 
peste vre o patruzeci de zile, să-l aştearnă şi pe dinsul în 
mormîntul pururea lăudat al bravilor ! 

Succesul surprinderii de la Vadin puse frica în inima 
postului dela Ostrov, care, împreună cu cei scăpați în ziua 
de 18 Octomvrie de tunul și de sabia romînească, se re- 
trase îndată la Rahova. 

Patrulele romineşti priveghiai acum malul drept al Du- 
nării pe o întindere, abia cu vre o 20 kilometri depărtată 
de Rahova, fugărind adesea bandele de Cerkezi, care tot 
se mai ispiteai uneori, pe întunerec, a înnainta pînă în 
preajma avant- posturilor noastre. | 

Într'o noapte, patru Călăraşi, în cinstea cărora gazda 
lor din Ostrov dase cep unui butoiaş cu vinişor dulce 
acrişor din viile Rahovei, întrerupseră cu cel mai siste- 

matic singe-rece petrecerea şi danțurile lor, spre a susţine 
un adevărat asedii în contra unei cete de asemenea vîn- 
turători de potece. După ce Cerkezii o rupseră la fugă, 
socotind, de pe iuțeala focurilor, că aŭ a face cu o pu- 
ternică garnizoană, cei patru Călărași îşi atîrnară iarăşi 
în cuie carabinele şi, prinzîndu-se din noi în joc, goliră 
chiuind pînă dimineaţa butoiaşul cel cu noroc. 

Precum vedeți, domnilor, erai inimoși şi veseli soldaţii 
noştri din oastea de la Dunăre; iar vitejia şi voioşia ce 
purtaii ei cu sine, era curată firea ţăranului romîn, căci 
toți, pînă la unul în această oaste erai numai țărani Do- 
robanți şi țărani Călăraşi. 

Despre Dorobanţi, ea se compunea dintr'un batalion de 
Mehedinţeni din l-iul regiment, sub comanda maiorului 
Burileanu.; din batalionul de Muscel al regimentului al 
VI-lea, comandat de maiorul Giurescu ; dintro companie 
de lIlfoveni, ce venise cu șeful regimentului al VI-lea, ma- 
iorul lene ; din ambele batalioane ale regimentului al X-lea, 
recrutat în judeţele Putna şi Rimnicu-Sărat şi pus sub co- 
manda locotenentului-colonel Măldărescu ; în fine din ră- 
măşițele batalioanelor de Neamţu şi Suceava, din regi- 
mentul al X V-lea, avînd de șef pe maiorul Burki. 

Aceasta cu totul însumaii ca la 3200 oameni, toți Do- 
robanți din oștile teritoriale, dar nu toţi Curcani, — dacă 
întradevăr peana de la căciula lor militară le-a meritat 
acest nume, — căci mai multe sute dintre dinşii purtaii 
încă zeghea şi căciula ţărănească, fiind adunaţi în pripă 
din recruții lipsiţi încă de uniforma regulamentară. 

Călăraşii, ca la vre o 900 la număr, erau cei din al 
Il-lea regiment de munteni din Gorjiă, Vilcea, Argeș și 
Muscel, comandaţi de colonelul Cernovodeanu; cei dia 
al VIII-lea regiment de plăieşi din ţinuturile Neamţu, Ba- 
cău, Romanul şi Suceava, sub ordinile locotenentului-co- 
lonel Pereţ, şi încă două escadroane şi jumătate din re- 
gimentul al IX-lea de rezerve adunate cam de prin toate 

judeţele şi întocmite sub comanda locotenentului-colonel 
Stefan Rosetti. 

Artileria, compusă de trei baterii cu cite șase tunuri 
de campanie Krupp şi de o baterie teritorială de patru tu- 
nuri mai mici, sistemă vechie, avea drept comandanți pe 
căpitanii Calenderu şi Borănescu şi pe locotenentul Mano- 
lescu, puși cu toții mai adesea sub direcțiunea şefului de 


stat-major al corpului, locotenentul-colonel Dumitrescu- 


Maican. 

O companie de genii, o ambulanță improvizată, o co- 
lumnă de munițiuni, întocmită din trăsurile artileriei, trase 
de vite de rechiziţiune, completaii acest mic corp de ar- 
mată, încredințat colonelului Slăniceanu. 

Ar fi de prisos să mai pomenesc despre trenul de apro- 
vizionare al oștirii, căci pe cît ştiu, această armată şi-a 
creat singură, cu bună tocmeală pe ori unde a trecut, 
mijloacele sale de existență, fără de a îngreuia ciîtuşi de 
puțin sarcinele intendenţei militare. 

Tot cam aşa aŭ trăit, prin aceleași locuri, şi oştile ro- 
miîneșşti ale lui Popa-Fărcaş, cel care, pe vremea lui Mihai- 
Viteazu, 

A urit biserica 
' Şa 'ncins săbioara ; 
Ş'a urit ciocanele, 
Ş'a ’ndrăgit pistoalele. 
Lasă toaca netocată, 
Pleacă ’n război să se bată! — 


Dar pe atunci această sistemă de aprovizionare expedi- 
tivă se chiamă pe grosolana limbă bătrînească Plean şi 
Pleaşcă ; acum i se acordă termenul onest, legal şi ele- 
gant de hechizițiune. A 

Spun gurile rele că Dorobanţii şi Călăraşii noştri mai 
făceau pe ici pe colea şi cîte un pui de giol cu giştele 
si cu purceii de prin islazuri; dar eí ştiau îndată să se 
îndreptăţească, jurîndu-se că le-aă cunoscut bine că sînt 
pasări şi vite pripăşite de ale păginilor de Turci. 

Ei! ce să le faci? Războiul are şi el o politică a lui: 


Dar iertaţi-mă, domnilor; eu vă ţii pe loc, dînd mereŭ 
tircoale prin micele taine ale vieței ostășești, şi d-voastră 
veți fi nerăbdători de a sosi cu oastea noastră la Rahova 
şi poate încă și mai mult de a grăbi sfirşitul acestei des- 
trămate vorbiri. 

lată-ne gata... Plecăm chiar acum la Rahova. 

Generalul Gurko, operînd cu oștile sale spre miază-zi, 
a luat Vraţa la 28 Octomvrie. 

El voieşte să înnainteze către Orhania ; dar îi pasă mult 
de a nu lăsa în spatele săă pe Turci, stăpîni în Rahova. 

De aceea, el cere ca oștile de la Nord ale Colonelului 
Slăniceanu să cuprindă cît mai în grabă întăririle de acolo, 
şi spre a-i înlesni împlinirea acestei trebuinţe strategice, 
îi trimite, la 5 ale lunei, de pe malul Iskerului, din Ma- 
haleta, o brigadă de Roşiori romîni, comandată de Colo- 
nelul Victor Creţeanu, avind drept capi de regimente pe 
locotenenţii-colonei Kirițescu şi Alexandrescu; brigada e 
secundată de o baterie călăreaţă cu şease tunuri Krupp, 
sub ordinele căpitanului Epites, precum şi de un regiment 
de Ulani ruși, cu alte patru mai mici tunuri. 

Toate aceste trupe aă drept căpetenie pe Generalul ba- 
ron Meyendorff, adjutant al împăratului Alexandru. 

Pe cind această diviziune de cavalerie, în mare parte 
rominească, sosește în ziua de 6 Noemvrie, pe la orele 2 
după amiazi, la satul Bucoviţa, depărtat cu vre o patru 
kilometri la sud-vest de Rahova, tot corpul de oştire al 
colonelului Slăniceanu, vine în aceiaşi zi, de poposeşte 
seara la satul Selanoviţa, situat cam la aceeaşi distanţă, 
în partea sud-estică a forturilor turceşti. 

Pe dată se stabilește comunicaţiunea între ambele oştiri 
cooperătoare, prin regimentul al II-lea de Călăraşi, care 
formează un lanţ între avant-posturile de la Bucoviţa şi 
cele de la Selanoviţa. Tot atunci, colonelul Slăniceanu 
despică din oştirile sale o mare parte din batalionul de 

Dorobanţi Mehedinţeni, comandată de maiorul Mateescu, 
şi-i trămite ca să întărească diviziunea de cavalerie tăbă- 
rită despre apus. 

Închipuiţi-vă acum, domnilor, că la centrul poziţiunei, în 
paralel cu Dunărea se înalță culmea în dosul căruia e . 
clădită Rahova ; iar pe acea culme, care domină toată 
împrejurimea, 'Lurcii aŭ, la mijloc, o cetăţuie de pămînt 
cu întreite şanţuri interioare; despre Occident este o altă 
cetățuie mai mică, unită prin șanțuri late sau căi acope- 
rite, cu cetățuia cea mare; în partea despre răsărit ei mai 
posedă o tabie sai redută simplă, precum şi deosebite 
valuri de apărare, ridicate în diferite direcţiuni pe acea 
muche, mai mult lungă decît lată. 

In partea stîngă, dealurile se întind, scăpătind din ce 
în ce mai mult pînă dincolo de satul Selanoviţa, unde a 
tăbărit oastea venită de la Ghighiu. Dar, între acel mare 
sat şi muchea întărită mai este o piedică naturală destul 
de primejdioasă, adică o văgăună sau mîncătură de pă- 
mint, în fundul căria se află cătunul Lescovăţu, şi care 
răspunde da dreptul în malul Dunării ce acolo se înco- 
voaie răpede spre miază-zi. 

Drept în fața muchei cu întănturile, se deschide în piez 
oblu şi prelungit, un tărîm undulos, ca o pînză sbîrcită 
de cute. i i 

La apus de acest lat' povirniş, care nu măsoară maï 
puțin de vre-o 7000 metri în lărgime, curge părîul Skitu, 
cu maluri rîpoase şi cu fundul mocirlos; iar la un kilo- 
metru de dînsul şerpuieşte Ogostul, mai larg dar mai lezne 
de străbătut, căci malurile îi sunt ṣese şi matca pietroasă. 

Satul Bucovița stă pe malul drept al Skituluï, rezimat 
de un deal, care se prelungeşte cu felurite undulațiuni 
pînă la marginea Dunării. Aci drept în față cu gura Jiu- 
lui, locul d'a ‚stînga |Skitului este împodobit cu o dum- 
bravă, d'asupra căria se inalță pe.o muche, ruina unui 
turn antic de clădire romană. De aci în jos, spre Rahova 

şi în sus, pînă pe lingă cetățuia cea mică după creastă, 
se aştern viile care împresoară tot orăşelul. 

Intre ruina turnului roman şi satul Bucoviţa există un 
pod de piatră peste apa Skitului, şi de acolo calea se abate 
spre miază-zi, trece prin vad Ogostul, în fața cătunului 
rominesc Hirleţul şi se îndreptează, d'a lungul unui deal 
ce domină lunca păduroasă şi mlăștinoasă a Dunării, pînă 
a satul Cotuzlui mergând în direcţiunea Palancei şi a Vi- 
dinului. 

Prea multe nume de locuri! îmi veţi zice poate... Scuza 
mea este că n'am spus mai multe nume, decit voi fi silit 
să povestesc fapte. 

Ințelegerile între comandanții ambelor diviziuni sunt 
ast-fel luate ca, a doua zi de la 7 Noemvrie, oştirea din 
flancul drept, cea despre Skit şi Ogost, să simuleze de 
dimineaţă un atac asupra cetățuei celei mici, pentru ca, 
in această vreme, corpul din stînga, cel despre Selanoviţa 
să poată inainta mai cu temei în contra fortului principal. 

Intr'adevăr, pe la 9 ore dimineața, bateriile călăreţe 
după dealurile Bucoviţei încep a împroşca întăriturile tur- 
cești; escadroane de Roşiori se răsipesc prin toate împrej- 
muirile ca să facă recunoașteri, şi batalionul de Dorobanţi 
Mehedinţeni aşteaptă ascuns într'o vale, ca să-i vină și 
lui rândul de a ataca cetățuia cea mică. 

De partea cea-l-altă, colonelul Slăniceanu a dispus ba- 
teriile sale de două-zeci şi două de tunuri, la o distanță 
ca de 2000 metri drept în frontul poziţiunilor turceşti şi, 
mai nainte ca această artilerie să fie aşezată în baterie, 
Turcii salută recunoaşterea făcută de statu-major româ- 
nesc, asvirlindu-i pe d'asupra capetelor mai multe obuzuri 
care, prin şuieratul lor lung şi ascuţit par a vesti că 
meterezele turceşti au să dea de muncă grea în acea zi, 
pe agresorii lor. 

Dar două-zeci şi două de guri tunătoare ale noastre din 
vale şi alte șease despre dealul Bucoviţei încep îndată 

a urla cu turbare, stropind cu foc şi cu fer muchea se- 
meață a inamicului. 

In timpul acesta, batalioanele pedestre, dispuse în ordine 
de bătaie, înaintează pe dealurile din flancul stîng al Tur- 
cilor. Comandantul, rechiămînd în sufletele încordate ale 
ostaşilor faptele de glorie, săvîrşite tot în aceste locuri de 
străbunii lor cu 275 ani mai nainte, a regulat rîndul tru- 
pelor, alegînd batalionul de Muscel ca să formeze avan- 
garda și să meargă cel d'întii la atac. 

In mijlocul strigătelor de Trăiască România ! repeţite de 
toată oştirea, maiorul Giurescu își înalță vesel sabia în 
sus, multumind cu entusiasm colonelului că a deferit lui 
şi Muscelenilor săi, această onoare. 

In acelaş moment o bombă de ale inamicului vine po- 
somorită, să se îngroape în pămînt, aproape de dinsul. 
Cei de față increţesc sprînceana, ca la un semn răi. EI 
însă : «De este să mor astăzi, — zice — sunt încredinţat că 
patria va purta grijă de soția şi de trei copilaşi ai mei!» 
şi se porneşte iute, cu pas hotărît el mai întîi, în fruntea 
batalionului săi. ~ 

Indată după dinsul umblă nu maï puțin determinată, 
compania din al VI-lea regiment de Bucureşteni. lar peste 
toată această sprintenă avangardă, căpetenia este maio- 
rul Iene. 

Cele-l-alte trupe vin cu patru sute de paşi mai în urmă 
Locotenentul-colonel Măldărescu comandă rezerva. 

Cu mers răpede străbat Dorobanţii dealurile pînă la 
valea surpată de la Lescovăţ şi, scoboriînd'o numai într'o 
clipă, ei se grăbesc a o sui de partea cea-l-altă, acăţindu- 
se pe alocurea şi cu mânile de scorburile ei, ca să ajungă 
mai curînd pe culme şi să dea piept cu inamicul. 

Acolo, mici grupe de tiraliori, ca o spuză de norişori, 
se desprind îndată din puhoiul cel îndesat al columnelor 
înglotate ; ele se rezlățesc pe tot plaiul deluros, ochind 
cu focuri răsipite pe Turcii dintro mică tabără, ce stă 

dincoaci de reduta orientală, către care ai noştri tind mai 
cu seamă deocamdată. 

Abia ei se arată pe cel mai de sus povirniş el crestei, 
şi Turcii din tabără o rup la fugă, ca să se retragă şi 
dinşii în redută. 

Dar Dorobanţii noştri, atraşi ca de magnetul războirii 
în urmărirea fugarilor, nu întirzie a se răpezi asupra ta- 
biei, şi avintul lor este aşa de semeţ, aşa de hotărit, aşa 
de îndemiînatic încît Turcii, după o luptă de o oră şi ju- 
mătate, şi de astă dată nu se mai socotesc siguri din do- 
sul unui simplu rînd de șanțuri. Cei mai mulți aleargă 
să se închidă în cetăţuia principală, de unde le vine mai 
lesne a trege într'ai noştri, pe d'asupra unui întreit şir de 
metereze. a 

Pe la 3 ore după amiazi, luptătorii români coprinsese 
reduta din stânga, şi acum dintrinsa ei cată a slăbi pu- 
terile Nizamilor, concentrați în fortul de căpetenie. 

Cam pe la aceeaş oră, o parte din batalionul de Mehe- 
dinți de la flancul drept ocrotită de focurile artileriei că- 
lăreţe care se apropiase ca de 1400 metri .de fortul cel 
mic, ese din ascunzătoarea sa, trece prin viile ce o des- 
part de acel fort şi încearcă cu vigoare a-l ataca; dar, 
la cele d'intăi împușşcături, comandantul Mateescu cade 
rănit de un glonţ ce-l atinge în genuchiă. 

Această nenorocire aduce un moment de îndoială de 
care Turcii profită spre a-şi înteţi focurile şi companiile 
rominești, lipsite de şeful lor, se retrag în vii, urmând a 
zădări prin împuşcături pe apărătorii cetățuei de la margine. 

Dar, de cea-l-altă parte, spre răsărit, lupta se încleştase 
acum crîncenă şi stăruitoare! 

Dorobanţii din avangardă, care fusese mereii întăriţi cu 
companii proaspete din rezerve, es de pretutindeni din 
şanţuri, din dosul valurilor şi al întăriturilor turcești, pe 
care ei şi le însuşise prin vitejia lor, şi cată a se apropia 
pînă la 100, pînă la 60 și pînă la 40 de paşi de fortul cel 

mare, de pe ale cărui. bastioane gloanțele răpăiesc mai 
îndesate de cum sunt oamenii noștri înglotați. z 

Dacă un minunat instinct de apărare n'ar povățui pe 
ostașii noştri ca să înşele gloanțele inamicilor, prin măie- 
strita lor răsipire, prin iuțeala lor în mișcări, prin inițiativa 
sprintenă și inteligentă a fie-căruia din eï în parte, ne- 
greşit că am fi avut pretutineni în faţa păreţilor ucigători 
ai tăbiilor turceşti, pierderi cu mult mai însemnate decît 
cele ce a încercat armata românească. 

Chiar în acest atac al întăririlor de la Rahova, — atac 
în care nouă ore da rindul, nebăuţi, nemîncaţi, de dimi- 
neață şi pînă în noapte, mai toți Dorobanţii celor patru 
batalioane aŭ secat gentele lor de întreaga proviziune de 
cartuşe, trăgiînd cu o nespusă îmvierşunare, și mai adesea 
de pe cîmp neted, în contra viclenilor Nizami, acoperiţi 
cu nerăsbătutele lor brazde de pămînt, — chiar în această 
zi de luptă, adevărat vitejească, s'a putut constata cu mi- 
rare că morţii și răniții au fost mai numeroși la împresu- 
raţi decît la împresurători. 

Și cu toate acestea, viscolul de bătălie încinsese cu ne- 
sățioasă furie pe toți d'a rindul, în şirurile romînești. 

Dorobanţii de Muscel şi de Ilfov, pușcărind şi puşcăriţi 
fără preget despre unghiul bastionului apusan, iar cei din 
judeţele înfrăţite ale Milcovului, Putna şi Rimnicul, trăgînd 
mereu în contra unui parapet mai meridional, care şi el 
le știrbeşte rîndurile, formează împreună, pe laturea stingă 
a fortului, un larg semicerc de arme ce scapără şi scîn- 
teiază fără de încetare. Companiile de Dorobanţi din Me- 
hedinți şi Suceava le înleznesc schimburile, ca trupe de 
sprijinire. 

Toţi susțin lupta cu o înfocată întăritare ce nu-i face 
totuşi a se abate întru nimic de la regulata îndeplinire a 
mișcărilor tactice. | 

Armaţi mai toţi cu puşti de sistem Krynka, recruții noştrii 
cari aii venit în mare parte la război cu mintenele şi cu 
sucmanele lor țărănești, cutează a păşi fără sfială sub 

bătaia cu mult mai lungă şi mai sigură a ţevilor Martini 
mînuite de Nizami; fără de şovăiri, fără de înspăimîntare, 
îndemiînatici şi inimoşi, ca şi cînd ar fi vechi oşteni în- 
cercați, ei înaintează şi se napoiesc în regulă, de pre sem- 
nalurile date, şi numai fiorul vărsat în trup de plumbul 
ucigaș, sileşte pe cîte unul a-și părăsi cu durere datoriile 
sale ostășeşti. 

Ai zice, văzînd cu cîtă preciziune, cu cîtă hotărire se 
alternă şi se împrospătează merei liniilor împrăștiate și 
tare primejduite ale tiraliorilor, că eï îşi fac deprin- 
derile lor militare pe cîmpul de manevre, cu acea deosebire 
numai că toți simt cum că ochiul ce-i trece acum în revistă 
şi le pindeşte greşelile este chiar clipirea încruntată a morții, 
iar dreptatea ce-i așteaptă este viaţa, e onoarea, e libertatea, 
e gloria! 

Maiorul Giurescu, îndemnînd pe soldaţii săi, chiar pe 
liniele cele mai înaintate ale tiraliorilor cade, cel dintii 
dintre șefi, lovit drept în frunte de un glonţ, şi încunună 
viața sa de vrednic ostaş cu o moarte de eroi. 

Călcind pe urmele lui, maiorul lene, nerăbdător de a 
vedea cu ochii dacă lovesc drept la țintă focurile ce com- 
paniele sale îndreptează asupra dușmanilor din dosul unui 
val de pămint transformat în pripă de soldaţii săi, viteazul 
bacaoan, maiorul lene sare în picioare d'asupra parapetului, 
expunindu-şi nesocotit viaţa sa. Un sergent, speriat de aşa 
cutezare, îl trage repede în şanţ; dar el se întoarce îndată 
la postul săii de observare, de unde la moment şi cade, 
străpuns da curmezişul în piept şi în umăr de un glonţ 
ucigător. —«Inainte copii! Daţi de tot!» şoptește el răs- 
turnat în singe şi proptit pe sergentul ce-l susține, rostind 
incă la ceasul morţii, miîndrul viers de răsboire al stră- 
bunilor noştrii. 

Locotenenţii Nic. Radovici şi Pav. Bordeanu cad şi ei 
morți la posturile lor, de-a rindul cu vre-o sută de voinici 
soldați. 

Dar altora, mai numeroşi, soarta războiului se mulțumește 
a le răsplăti bărbăţia lor numai cu răni. 

Sublocotenentul Spiroiu, cu sîngele curgind şiroaie pe 
obraz, îşi păstrează pînă la sfîrşit locul săi în rîndurile 
columnei. 

Locotenentul-colonel Măldărescu, luînd comanda întregei 
linii de atac, după moartea maiorilor lene şi Giurescu, îşi 
simte de odată slăbind sub dinsul amîndouă picioarele, 
pătrunse fără de veste de un glonț. Lungit în patul pe care 
îl duc la ambulanţă, el trece pe dinaintea colonelului Slă- 
niceanu, opreşte pe brancardieri şi, pe cînd face şefului 
raport despre ceea ce se petrece în fruntea bătăii, un alt 
glonţ, şuerînd pe lingă dinşii se înfige în stinghia de lemn 
a patului. Dar acum nimeni nu se mai tulbură de asemenea 
mărunțişuri. 

Maiorul Burileanu și căpitanul Chivu, pe cînd comanda 
călare batalioane, simt caii ucişi sub dînşii şi îşi urmează 
funcțiunile pe jos. 

Unul după altul, aŭ dispărut din vederea oștilor, — morți, 
răniți sai rămaşi pe jos — mai toţi şefii de brigade şi de 
batalioane. 

Trupele însă trag mereu cu îndirjită mînie asupra para- 
petelor ce le ascund pe duşmani. Precum zmeii din po- 
vești, vitejii noştrii Curcani se bat amarnic cu pământul. 

Ca să sprijine mai tare o luptă așa de puţin dreaptă și 
nepotrivită pentru pedestrimea noastră, comandantul ordonă 
ca două din bateriile de tunuri ce lucrează în frontul po- 
zițiunilor turceşti, să fie suite în grabă pe muchea dealului, 
spre a izbi şi din lature fortul principal. Invingînd atunci 
toate greutățile suişului, tunurile căpitanilor Calenderu şi 
Borănescu isbutesc a se aşeza în dosul trupelor luptătoare 
pe nişte valuri părăsite de inamic, şi de acolo încep a 
fulgera cetățuia. . 

Dar Turcii nu pregetă de a le răspunde, vătămînd ciți-va 
oameni şi cai din artileria noastră. 

Cit de iuți şi de stăruitoare sînt împroşcăturile agresorilor, 

care de sigur nu cad toate în sec, ele totuşi nu fac a scădea 
în mod simţitor, îndărătnicia cu care se apără inamicul. 

Prin virtejurile de fum ale aprigei puşcăriri, se zăreşte 
comandantul Turcilor, un miralai călare pe un cal alb, 
alergind de la un fort la celalt, mutînd merei din loc cele 
trei tunuri cu care el întreţine focul pe puntele cele mai 
primejduite, îndemnînd, îmboldind pe ai săi cu o deosebită 
energie. 

Intr'un moment, ai noştrii îl cred mort, căci îl văd cu- 
fundiîndu-se de odată; dar pe semne, numai calul lui cel 
alb a fost rănit; căci rezistența forturilor urmează cu aceeași 
învierşunare. 

— «Încercase-va acum un asalt general în contra for- 
tului celui mare ? 

«Sint trei rînduri de şanţuri și fiecare din ele ne poate 
costa tot atiti oameni cîţi aŭ perit, — mai adesea fără de 
vre-o ispravă hotăritoare, — dinaintea redutelor de la 
Griviţa. 

— <Cuteza-va să sacrifice fără cruţare pe toţi cei trei 
mii de Dorobanţi, ce i-ai fost încredințaţi ? 

«Şi apoi este oare convins că va obține un succes de- 
plin, acum cind ora e tirzie, trupele ostenite, retragerea 
primejduită prin rovinele de la Lescovăţ; cînd muniţiunile 
incep a lipsi, iar prenoirea lor este cu neputinţă, de oare-ce 
columna de muniţiuni a fost impiedecată la trecerea eï 
printr'un sat părăsit de Turci, căruia Bulgarii îi dase foc. 

— «De pe bastioanele şi de pe curtinele fortului lor şi 
cu armele perfecționate, fie-care puşcaș turc poate secera 
cu înleznire, la un asalt, cel puţin cinci, șase agresori, şi 
în amindouă forturile de la Rahova pot fi ca la vre-o 
2000 de Nizami, cari, de cînd aŭ slăbit focurile în contra 
cetățuiei de la flancul drept, par a se fi grămădit cu toții 
pe parapetele celei centrale. 

«Însă, patru mii de Nizami, în redutele de la Gorni- 
Dubnik aŭ doborit în șanțurile lor peste 12.000 soldaţi 
ruși din garda imperială, mai nainte ca cei-l'alți 28.000 ce-i 

mai rămîneau Generalului Gurko, să fi putut pătrunde în 
interiorul redutei 1). Şi aci, abia dacă ar fi cite doi de ai 
noştri de dat în prada fie-căria din ţevile ce-i pîndesc de 
pe crestele fortului... 

— «lerta-mă-va vre-odată conştiința,... ierta-mă-va pă- 

rintele oştirei și al poporului rominesc, Domnitorul nostru, 
carele a recomandat să se cruțe viaţa oamenilor,... ierta- 
mă-va chiar deșearta și mult îndoioasa fală a unui succes 
atit de scump dobindit,... pentru o faptă aşa de cuteză- 
toare,... aşa de nesocotită ?» — 
+ Asemenea ginduri turburai negreşit pe comandantul 
oastei romineşti, pe cînd el, rămas aproape singur spre 
a dirige mișcările columnelor de atac, își alesese loc pentru 
sine şi pentru statul săă major, drept în mijlocul luptă- 
torilor, în zona cea mai periculoasă a gloanțelor. 

ȘI 'ntr'adevăr, alături cu şeful, locotenentul-coionel Ro- 
setti primeşte în mantela ce era încheiată pe dînsul, un 
glonț care-i găureşte numai haina. Alt glonț turcesc, mai 
grosolan în glumele sale, vine să dea în treacăt o săru- 
tare pe buza tinărului sub-locotenent Ghica, nepot al vred- 
nicului Domn moldovean Grigorie-Vodă Ghica ; dar junele 
voinic scuipă jos doi dinți din gură și, fără chiar a des- 
căleca, îşi urmează serviciul său de ordonanţă, cu batista 
la buze. 


1) Oştile ruseşti care, la 12 Octombre, aŭ atacat fortul de pămînt 
şi două mici redute de la Gorni-Dubnik, în care se aflau ca la 4.000 
Turci cu patru tunuri, eraii compuse din 36 batalioane pedestrime 
din garda imperială, 27 scadroane de cavalerie şi 112 tunuri. Un alt 
corp de 33 scadroane, printre care se număra şi cavaleria de Roşiori 
şi Călăraşi romîni, cu 7 batalioane de pedestrime şi 3 tunuri, opera 
în acelaș timp o diversiune asupra întăririlor învecinate de la Dolni- 
Dubnik, pentru ca garnizoana turcească de aci să nu meargă în aju- 
torul celei din Gorni-Dubnik. Cu toate acestea, Rușii maŭ luat cu 
asalt în acea zi, perzind 4.000 morţi şi 8.000 răniţi, decît redutele 
cele mici; iar către seară, garnizoana din fort s'a predat de sineşi, 
simțindu-se înconjurată de o armată ce se urca încă la numărul con- 
siderabil de 28.000 oameni. 

Apoi locotenentul-colonel Dimitrescu, şeful de stat-major, 
voind să încalece ca să meargă să îndrepteze direcţiunea 
tunurilor la una din cele două baterii ce, în cursul bă- 
tăliei, se transportase d'asupra plaiului, Dimitrescu este 
silit să se ducă pe Jos, căci calul săi cade rănit, tocmai 
cînd el îşi pusese piciorul în scară. 

Ordonanţele pornite de la posturile de Roşiori şi de la 
bateriile călărețe din flancul drept, abia cutează să pă- 
trundă sub grindina de projectile, în mijlocul căria se vede 
mişcîndu-se mica escortă a şefului ce însuşi conduce lupta; 
iar Călăraşii cari poartă ordinele sale scrise pe la dife- 
ritele punturi ale cîmpului de bătaie, sunt, chiar de la 
plecare, expuşi a culege în sîn vre-un glonț popritor. 

De aceea, unul dintr'inşii căruia la un moment de groaz- 
nică înteţire a focurilor turcești, colonelul îi impune straşnic 
ca nu cumva să pață ceva în cale, descalecă în pripă, își 
face trei cruci şi pleacă fugind dabuşelea ca un dihor, pi- 
tulindu-se astfel pe sub vijiitul puştelor inamice. Tot astfel 
se 'ntoarce el iute cu sarcina-i îndeplinită, dar răsuflarea 
i s'a oprit în piept şi, căzînd jos de oboseală, el numai 
cu mina poate să arate răspunsul, ascuns sub cureaua de 
la briă. 

Dar, ce să mai spui, domnilor! Toată oastea stă acum 
sub ploaia gloanţelor. Uitase toţi primejdia şi nu mai ştiail 
a-şi da seamă despre dinsa; li se părea doară sbirniîit su- 
părător de trintori, șuieratul plumbului ce cădea de toate 
părțile în jurul lor. Nici mai căta vre-unul în sus ca să 
vadă unde are să plesnească în senin şrapnelele fumegoase 
cu grindină omoritoare şi unde se vor mai sparge obu- 
zarile, făcînd proaşcă împrejurul lor. 

«Priveghind lupta chiar din sînul ei», — îmi spunea un 
amic, de soiul săă și pină în ajunul răsboiului simplu 
ciocoi particularnic, cum zic civililor soldații noştri, dar 
carele călare și cu condeiul în mină a servit acolo neîn- 
trerupt ca oficer de ordonanță, — «ajunsesem cu toții să 
ne deprindem destul de binişor cu acel poznaş concert 

de fluerături mîrşave şi de pocnete uluitoare; şi cu toate 
că nu mă dau de fel drept un viteaz, aşa tare mă serbe- 
zisem de acea toacă îndrăcită, încît mă pot jura că am 
stat toată ziua în mijlocul focurilor, nu cu inima, ci cu 
țigareta în dinți. Fumul îmi ţinea de foame, de frig şi de 
frică. De atunci m'am şi putut încredința că la om se 
toceşte în răbdări chiar şi simţul de proprie conservare, 
cînd pe cîmpul de bătălie vede merei moartea răsgiiată 
trăgîndu'și fără milă danţul prin vecini». 

Dacă asemenea simţiri încearcă, domnilor, sub bătaia 
gloanțelor, cei cari nu ţin în mîni arma răzbunătoare, apoi 
lesne se înţelege cu ce iuțeală şi cu ce îndirjire le vine 
a se întrece la răspunsuri, celor cari aŭ cu ce răspunde. 

De aceea, schimbul de focuri a stat, în acea zi mereu 
viă, întărîtat, arţăgos, cumplit pe plaiurile Rahovei; puş- 
cași şi tunari, de o parte ca şi de alta, aŭ tras neîncetat, 
au tras fără cruțare. Voinicii cu sufletele aprinse, cu vinele 
încleştate în luptă, aŭ dat pe moarte, aŭ dat de tot! 

Bateriile din toate părţile aŭ mugit fără încetare toată 
zioa, însoţite mereă de puşcărirea, cînd pripită, cînd mai 
rară a focurilor de tiraliori. 

Acest zgomot infernal se aude acum de vre-o şeapte 
ore, vuind fără curmare de pe creasta și dupe povirnişul 
meridional al dealurilor Rahovei. Dunărea îi poartă răsu- 
netul pînă departe, departe la Celeii şi la Măgurele. Dar 
dincolo peste rîă, el deşteaptă și glasul tunurilor romîneşti 
din Bechet, care încep a'şi asvirli şi ele bombele în oraşul 
năpustit al Rahovei şi chiar pe d'asupra lui, pe culmele 
cele coprinse de oștile războitoare. 

La Rahova, în adevăr, locuitorii bulgari, pitiți în casele 
lor, aşteaptă cu temere .resultatul acestei lupte prelungite, 
cutezind abiea să întrebe despre cele .ce se petreceau 
d'asupra capului lor, pe Roşiorii şi pe Călărașii, ce din 
cînd în cînd se trămit de ceea parte, spre a vedea dacă 
nu cum-va malul opus ar putea fi de un sprijin mai fo- 
lositor. 

Din nenorocire, cìte-va deșearte loviri în oraş şi pe cîmp 
fură singurul ajutor ce veni în acea zi de dincolo de Du- 
năre, şi negreşit că mult mai de lipsă ar fi fost companielor 
care atacase fortul despre apus, o întărire de vre o trei 
patru sute de milițieni ce se aşteptaŭ să fie trămişi la 
gura Skitului, sub conducerea maiorului Obedeanu. 

Astfel însă cum se petrece întreagă zioa, în frămintările 
unei lupte obstinate, fără de succes definitiv pentru nici 
una din părţi, numai viind noaptea, se putură potoli cu 
încetul focurile. Întunericul singur putu face pe toți să-şi 
aducă aminte că ori ce luptă trebuie să aibă un sfirșit. 
Atunci, pentru întiiaşi dată, resimţiră toți osteneala unei 
zile fără de susținere materială. 

Datoriile către morţi și răniți fură însă îndeplinite, mai 
nainte de a intra oştire în poziţiunile sale de noapte. 

Cind merseră să ridice cadavrul lui Giurescu, alături cu 
dinsul zăcea cîinele său, care-l însoțise pretutindeni. Bietul 
animal, văzînd pe stăpinul său căzut cu faţa sîngerată, se 
apropiase de dinsul ca să-i şteargă sîngele cu limba, dar 
îndată un alt glonț ucise tot acolo şi pe credinciosul cîne 
al soldatului. 

Mai este oare trebuinţă, dupe toate amănuntele ce vam 
prezentat asupra acestei eroice dar nehotăritoare lupte, 
să vă descrii sub ce triste şi descuragiătoare impresiuni 
petrecut noaptea următoare ? 

Oştile sleite de puteri prin acea încordare, neîndestulată 
în cursul unei zile întregi, aveau mare nevoie de odihnă, 
de întremare, de muniţiuni. Toate acestea li se deteră, 
atit în avanposturile de d'asupra Lescovăţului, cît şi în 
tabăra principală de la Selanoviţa. 

Asemeni şi brigada de cavalerie, ţinută toată ziua în 
aspră și activă veghiere, se retrase în. bivoacurile sale de 
la Bucoviţa. 

A doua zi, la 8 Noembrie, nu se făcură alte mişcări 
decit oare-care recunoaşteri dincolo de Ogost, executate 

de către un escadron de Roşiori, care captură cîteva care 
de proviziuni, destinate oştilor turceşti din Rahova. 

Ni se asigură că, în partea despre răsărit, unde locul 
e închis și mai puţin expus la vînturile de pe Dunăre, 
ceața cea mai deasă a domnit toată ziua, astfel încît, şi 
voind, ar fi fost peste putință pedestrimii să mai încerce 
odată atacul din ajun. 

Tiîrziă către seară sa mai limpezit atmosfera. Atunci 
garnizoana din forturi a putut vedea oştile despre Les- 
covăţ şi Selanoviţa, rînduite astfel, încît ea bănui negresit 
că aŭ de gînd a se strămuta şi dînsele pe malurile Ski- 
tului și Ogostului, spre a-i tăia ori ce retragere în direc- 
țiunea Arcerului, Lomului și Vidinului. 

E probabil că subt impresiunea unei asemenea temeri, 
au luat Turcii hotărîrea de a părăsi iute, pe furiș şi în 
întunericul nopții poziţiunile lor. 

Despre această deciziune însă n'a resuflat altă ştire decît 
infomaţiunea ce aŭ dat generalului Meyendorff posturile 
de Călărași, cum că o mică ceată de tunari se coborise 
către seară, călări din forturi ca să cerceteze mişcările 
împresurătorilor, şi apoi încă ştirea ce primi tot către 
seară, de la un bulgar, colonelul Slăniceanu, că Turcii 
au trămis un agă în Rahova ca să le adune citeva care 
pentru răniţi. 

Bănuieala despre o fugă nocturnă îndemnă pe Generalul 
rus a ordona să se dispună posturi de călăreți și de pe- 
destrime în diferitele punturi practicabile ale Skitului şi 
Ogostului; iar pe colonelul romîn îl povăţui a pregăti un 
despărțămînt de oştire pedeastră şi de tunuri, care la caz 
de trebuinţă, să meargă a întări trupele de la Skit. 

Înţelepte eraii aceste prevederi și bune aceste pregă- 
tiră; dar nimeni nu s'a putut gîndi că Turcilor le va veni 
un ajutor, pe care nu este dat nici celor mai dibaci stra- 
tegici a-l răsipi. 

Acest ajutor, domnilor, a fost ceața, o adevărată ceață 
de Noemvrie pe Dunăre, o ceață de acelea care ţin une- 

ori vapoarele cite trei saii patru zile pironite la cite un 
mal fără de adăpost. , 

Mahomet a avut de astă dată trecerea la vechiul zeu al 
Dacilor, la unchiaşul Danubii, care, posomorit şi ponivos, 
şi-a înfăşurat tot culcuşul într'o piclă indesată. 

Profitind cu dibăcia desperării de această favoare a 
zeilor păginești, Turcii aă început pe la mijlocul nopții, 
să tragă focuri rari de pe bastioanele lor din stînga. şi 
din față, ca să atragă atențiunea mai cu seamă în acele 
părți ; în vremea aceasta, gloata lor, ştiind bine că nu va 
găsi liber podul de pe Skit, unde strejuia batalionul Do- 
robanţilor mehedinţeni, comandat acum de căpitanul Me- 
rişescu, gloata, zic, alese pe tăcute un loc pe Skit, cu 
mult mai jos de pod, şi fiindcă malurile riurilor sînt pe 
acolo nalte şi drepte ca păreţii unui şanţ, adînc de duoi 
şi trei metri şi larg ca de zece pînă la doisprezece metri, 
iar fundul girlei e noroios și cu greii practicabil, ei arun- 
cară cu grab’ în apă, saci, saltele, corturi, bagaje, tot ce 
găsiră şi adusese cu dinșii, spre a-și face astfel o trecă- 
toare. Pe ace! moaie şi tăcut zăgaz se strecurară binişor 
şi fără zgomot cei mai mulți soldaţi valizi ai garnizoanei, 
luind cu sine, despuiate de orice greutăţi accesorii, cele 
două sai trei tunuri, care le servise la apărarea în cetăţui. 

E probabil că această fugă, aşa bine secundată de opă- 
cirile atmosferei, se şi operase în mare parte, cînd, pe la 
trei ore din noapte, o despărţire din garnizoana turcească, 
rămasă în urmă spre a ocroti carele cu bagaje, cu muni- 
țiuni, cu răniţi şi chiar chesoanele tunurilor, se prezentă 
la pod, cercind a-şi face trecere, prin răzbaterea compa- 
niilor noastre de Dorobanţi. 

Acestea însă ştiură a li se împotrivi cu bărbăţie;, o 
luptă de vre o trei ore se încinse acolo, pe întunericul 
nopții şi al ceței, împușcînd unii într'alţii, mai mult de pe 
auz decit pe ochite. 

Totuşi, podul rămase închis fugarilor turci pe cari îi 
poprise în loc păretele vii format de Dorobanţii noştri. 


Al. Odobescu. — Opere complete. [. 23 

Pe Roşiori îi vestește despre această luptă puşcărirea ce 
se aude în depărtare, precum şi tropotele unei cete de caï aï 
Ulanilor ruși dela strejile înnaintate, cari, speriindu-se în 
întunerec de primele detunături, îşi rupsese căpestrele şi 
sosesc în fuga mare pînă în bivoacul romînesc. Dar ne- 
gura e aşa de orbitoare încît călărimii noastre îi stă peste 
putință de a se cerca măcar să apuce înnainte pe drumul 
îngust şi brăzdat cu făgașe şi cu gloduri, ce șerpuesc pe 
malul rîpos al Skitului. 

Abie pe la 5 ore dimineața, bateria călăreţilor, însoţită 
de trei escadroane, isbuteşte a se așeza pe sprinceana 
dealului din fața podului, ca să ajute prin focurile sale, 
îndelungata şi vitejeasca apărare a pedestrimii. Curînd 
după aceea, o parte din Roşiori, făcindu-și loc prin ceața 
albunia, năvălesc cu iuțeală asupra Turcilor înglotaţi şi 
nimicind într'o clipă a lor rezistenţă desperată, înleznesc 
luarea în pradă a unei sute trei-zeci de care cu bagaje, 
arme și muniţiuni, a trei chesoane de tunuri şi a vre o 
50, 60 de robiţi. 

Dintre apărătorii acestui convoi, mulţi picase sub focurile 
trase de batalionul căpitanului Menișescu ; alții sub săbiile 
plotoanelor de Roşiori. 

În acea învălmășeală, unde pe nevăzute arsura gloan- 
telor, virful baionetelor și tăişul săbiilor ajung pe luptători, 
Turcii, simțindu-se acum strînşi de aproape şi fără scă- 
pare, strigau din răsputeri: Allah! şi Aman! Ei duceau 
dorul celor cari, de cu noapte, avusese parte a se furişa 
peste Skit. 

Toţi aceia într'adevăr, — de şi numărul lor nu poate 
să fi fost mare, căci în diferitele lupte de la 7 și 9 Noem- 
vrie s'a putut constata că, din oamenii garnizoanei pierise 
mai bine de cinci sute, — toţi cei ce trecuse apa pe podul 
lor de aşternuturi, fugeaŭ acum spre Cotuzlui, ocolind 
prin bălțile şi tufişurile luncei, posturile. noastre dela 
Hirleţ. 

Generalul Mcyendorii înştiinţase dinzi de dimineaţă pe 

colonelul Slăniceanu că îşi propune a-i urmări cu cavaleria 
sa, îndată ce se va mai lumina de ziuă şi că speră a-i 
prinde pe toţi. 

Pentru acest sfîrşit, comandantul brigadei romineşti, co- 
lonelul Creţeanu, a trămis cinci din escadroanele sale, 
sub ordinile locotenentului-colonel Kirițescu, ca să înain- 
teze pînă la Cotuzlui, hărțuind și robind pe fugari. 

Această operațiune complimentară a coprinderei Ra- 
hovei se şi începuse cu oarecare succes de către Roșiorii 
noştri, cînd ei primiră drept ajutor alte citeva escadroane 
de Ulani ruşi veniţi pe la Hirleţ. 

Colonelul acestora, temindu-se însă de a obosi prea tare 
caii săi şi dea nu prea ajunge la timp, călare, pe ina- 
micii care erau pe jos, apoi încă şi tare supărat pe pustia 
de ceață care nu voia de loc să se risipească, stătu cîtva 
timp la îndoială, consultîndu-se în limba rusească, dinain- 
tea ofiţerilor noştri cu un locotenent-colonel ce comanda 
bateria călăreață a Ruşilor. Din vorba lor ai noștri nu pri- 
cepură altceva decit alternativa ce eï îşi puseră la sfîrşit, 
intrebiudu-se unul pe altul: fiz nepeA4? adică Înainte? sa 
Haszana? Înapoi ? 

Colonelul se hotărî pentru ticnitul Hazaaz ! Scadroanele 
de Roşiori trebuiră să asculte de dinsul, ca mai mare la 
rang ; renunțind dar cu părere de rău le succesul ce le 
inlezneai așa de bine împrejurările, fură nevoite să facă 
și ele. 

Negreşit că, în cualitatea sa de bun şi prevăzător aliat, 
înțeleptul colonel n'a voit să mai încarce budgetul, aşa de 
impovărat al ţărei noastre, cu întreţinerea a cîtorva sute 
mai mult de prisonieri otomani flămiînzi. 

Se întoarseră dar toți spre Rahova, unde cavaleria a 
intrat mai în acelaș timp cînd colonelul Slăniceanu se co- 
bora în oraș din întăriturile rămase acum în mîinile osta- 
șilor romiîni. 

Să nu mai întunecăm bucria succesului dobindit, prin 
descrierea respingătoare a cîtorva cadavre de bieți soldați 

romîni, ce s'au aflat în forturi, groaznic batjocoriţi şi mă- 
celăriți de Nizamii otomani, cari "i prinsese, poate numai 
răniți, în bătălia de la 7, şi cu iataganul le crestase, adinc 
semnul crucii pe piept şi pe piîntece. Atit numai să spu- 
nem că, la Rahova ca pretutindeni în această campanie, s'a 
dovedit că în războiu ostaşul turc, fie Nizam ori Bași- 
buzuc, fie Seiz ori Pașă, rămîne pururea o fiară sălbatică, 
un lup turbat, ce nu'și schimbă năravul, de odată cu 
părul. 

Rahova era acum a noastră. Roşiorii şi Dorobanţi îm- 
plintase pe bastionele forturilor ei steagul cu trei colori 
al Romîniei. 

Dinzi de dimineață însă, pe la 7 ore, în acea zi de 9 
Noembrie, generalul Lupu trecuse de la Bechet Dunărea 
spre a constata izbînda și a lua comanda nouilor posi- 
„țiuni, cîştigate de oștile romineşti ce operau decindea. 

Rahova rămase în deplina noastră stăpînire, după un 
atac al trupelor. noastre, care, dacă nu zdrobise, dar în 
ori ce caz înfricoşase pe Turci într'atita, încît ei o deşer- 
tară cu pripă şi nici se mai gîndiră a o recăpăta. 

Cu o lună și mai bine înainte de aceasta, un corp în- 
semnat de cavalerie și de tunuri rusești renunțase a o 
coprinde, după o bombardare de mai multe ore. Dar în 
anul 1829, cînd Generalul rus Geismarjluă Rahova din 
mîna Lurcilor, în luna lui Maiă, cu pierderi mult mai sim- 
țitoare decit cele ce am încercat noi la 1877, în 7 şi 9 
Noembrie, Ruşii nu se putură menţine mult timp într'însa 
şi fură siliți de Turcii de la Vidin a se retrage peste 
Dunăre. 

Pre noi, nu Turcii ne-au făcut să părăsim Rahova, pe 
care totuşi am cîștieat-o cu sîngele vitejilor noștri. 

Dar acestei coprinderi a Rahovei de către oştirile ro- 
mînești, i s'au făcut, domnilor, imputări felurite şi chiar 
cotradictorii. 

S'a zis, bunăoară, că luarea Rahovei n'a fost un succes 
deplin, de vreme ce forturile ei nu s'aă coprins prin asalt. 

Această obiecţiune mi se pare, mie unuia, a fi numai 
specioasă, şi pentru ca ea să obțină incuviințarea tuturor, 
ar trebui mai întîi ca belicoşii ei născocitori să se însăr- 
cineze a dovedi lumii culte că nu este bine cînd cu pu- 
țină pierdere de oameni, dar cu dovedire învederată de 
curagii se cîştigă în război pozițiunile trebuitoare, ci că 
trebue neapărat ca în șanțurile fie-cării cetăţi coprinse, să 
se aşterne drum neted pe împlutură de cadavre. 

Dar atunci, reprobaţiunea căzută pe luarea Rahovei s'ar 
intinde asupra întregei tactice moderne a armateior pru- 
siane, întru ceea ce priveşte coprinderea cetăților forti- 
ficate. 

Strategicii Prusiei sunt de părere astăzi, că cetăților în- 
tărite li se cuvine mai mult jertfă de timp și de răbdare, 
prin straşnice împresurări armate, de cît jertfă de oameni 
prin asalturi. Şi mi se pare că întru aceasta ca în multe 
altele, ei judică sănătos. 

Despre luarea Rahovei, sa mai spus însă şi contrariul, 
adică cum că s'a pierdut în Juru-i prea multă lume pen- 
tru un rezultat neînsemnător. 

Vre-o 280 oameni, cu morţi şi cu răniţi, dintr'o oştire 
totală de aproape 7000, mi se pare a nu fi tocmai multă 
pierdere, cind ori-ce redută, luată sai neluată și în ge- 
nere mai puţin importantă decît poziţiunea strategică de 
la Rahova a costat, mai ales aliaţilor noştri, nu sute, ci 
mii şi zecimi de mii de oameni. 

În fine s'a zis că este o ruşine de a nu fi prins garni- 
zoana din Rahova, care a fugit noaptea hoţeşște. 

Aci iar, cuvintele criticei mi se par foarte puțin înte- 
meiate. 

Lasă, mai întii, că de ar fi vre-o rușine în ceea ce sa 
intimplat la Rahova în noaptea despre 9 Noembrie, aceea 
ar privi numai pe fugarii turci, căci la noi se zice că fuga 
deşi sănătoasă, este însă rușinoasă, şi nouă, dacă ni se 
poate imputa ceva, e tocmai că ne am lipsit de plăcerea 
leznicivasă, dar în realitate cam zadarnică, dea fugi că- 

lări pe urmele păcătoşilor de Turci, carii 'şi luase lumea 
în cap, ingroziţi de atacurile noastre. 

Aci însă, osebit de vestitul Hasaaz, care, precum ați au- 
zit, a fost sentența decisivă în această afacere, apoi să nu 
uităm că sa virit la mijloc şi un factor fisic, cu care de 
sigur nu se puteau lupta nici Roşiorii, nici Dorobanţii 
noștri. 

De poznele şi de toanele iernatice ale Dunării, — şi chiar 
anume la Rahova—a avut a suferi însuşi marele genii 
războitor al Romîniei, eroul nostru Mihaii- Viteazul. 

lată ce ne spune cronica despre cele petrecute în răz- 
boiul Bulgariei de la 1598, tocmai în aceeaşi lună a lui 
Noembrie. 

Să aducem mai întii aminte că Mihai, trecînd Dunărea 
pe la Nicopole, se urcase tot învingător, pănă la Vidin şi 
acolo se luptase vitejeşte în contra Turcilor ; în acea ves- 
tită bătălie, fraţii Buzesci îi scăpară zilele, ucigînd la vreme 
pe turcul, care își împoncişase sulița în pîntecele eroului. 

Cronica adauge acestea: 


«Dupe ce bătură acest război şezu Mihaiu-Vodă sub cetatea Vi- 
dinului zece zile depline, arzînd împrejur toată marginea ţărei tur- 
ceşti, şi iar se întoarse Mihai-Vodă, cu toate oștile cu toată do- 
binda, ca să treacă Dunărea pe la Rahova !), însă cînd fură oştile 
jumătate trecute, se lăsă vint cu vihor spre Dunăre, şi atuncea se 
împărţiră oştile şi rămaseră jumătate aşteptînd zece zile, pînă ce se 
potoli vîntul; iar oștile aŭ tot plenuit şi aŭ ars țara turcească. Deci 
trecură cu toată dobinda, de se adunără la Noembrie în 5, an. 6607». 


Judecaţi acum pe dreptate şi d-voastră, domnilor, dacă 
colonelii noștri Slăniceanu și Creţeanu. — ba chiar şi ge- 
neralul rus Meyendorii,—puteau să potolească ceața de la 
Rahova, în Noembrie trecut, cînd însuşi Mihai Viteazul nu 
să priceput, la Noembrie 1598, să potolească zîntul cu 


1) Vezi în Magazinul istoric pentru Dacia, tom. IV. p. 291, unde 
cu învederată greşală s'a scris: Ruszava în loc de: Rahova ; această 
eroare a fost păstrată de N. Bălcescu în Istoria Românilor sub Mihai 
Vodă Viteazul, ediţ. din 1877, pag. 306. 

vihor ce se lăsase pe Dunăre, în aceeaşi împiclită şi vi- 
foroasă Rahovă. 


Nu domnilor, să nu cătăm în deşert nodul în papură; 
să nu ne silim a nimici noi înşine merite, care nu sunt 
atit ale cutării sai cutării personalităţi private, ci ale oş- 
tirilor noastre în de obşte, ale mulțimii întregi. 

Destul, destul se vor cerca străinii a ne scoate nume 
că, mici şi mari, nu suntem buni de nici o treabă. 

Noi, să ținem cumpănă dreaptă pentru a judeca faptele 
noastre din ultimul război, ca și ori-ce alte acte ale naţiunii. 

Adevărul e că noi am cam moștenit de la străbunii 
noştri, obiceiul de a glumi şi a ride despre ori-ce faptă 
de laudă a noastră, de a lua în răspăr pe toţi cei dintre 
noi, cari oare-cum fac onoare țărei. 

Legionarii romani, cînd aduceaii în triumf la Roma pe 
Cite unul din căpitanii lor, care se distinsese în luptele 
lor cu inamicii republicei, aveai curiosul obicei de a cinta 
ŞI de a spune în gura mare tot felul de ocări şi toate de- 
făimările cite le treceau prin minte împotriva triumfăto- 
rului ; şi poporul împrejur ridea cu hohote. 

Tot cam aşa clevetitoare par a fi rămas și gurile Cur- 
canilor noştri, de oare-ce se zice că ei cîntaŭ prin taberile 
lor din Bulgaria, o horă care, —dacă nu mă înşel,—suna 
cam astfel : 


Oştile stai față 'n faţă, 

Maiorii la ambulanţă, 

Colonelii 'n depărtare, . 
Generalii la hotare. 


Nu rideţi, domnilor, căci ridem de risul nostru, şi de 
sigur nu este casul, cînd vorbim desprellupta de la Ra- 
hova, să batjocorim pe ofiţerii noştri. 

Acolo dacă şi generalul n'a stat tot mereu /a hotare, 
căci s'a grăbit a fi cel d'intăi a le părăsi, spre a lua po- 
sesiune de cetatea deşartă de inamici, apoi desigur co- 

lonelii naŭ stat în depărtare, căci i-au văzut toți stînd 
mereu, cu cel mai mare sînge rece, în mijlocul pericolelor 
semănate jur împrejurul lor, nici maiorii maŭ rămas în 
ambulanță, căci doui dintrînşii aŭ picat morţi pe cîmpul 
de luptă, cu gloanţe în frunte şi în piept, iar cei cari aŭ 
trecut la ambulanţă, aŭ plătit acolo odihna lor fără voie 
cu plumbul scos din carnea lor. 

Din zece ofițeri superiori cari mînară trupele romîne pe 
culmile de la Rahova, duoi le-ai ilustrat prin a lor moarte, 
alţi duoi prin ranele lor, iar toți ceï-ľalți prin statornicia 
lor presență şi activitate în mijlocul rîridurilor de luptători, 
în acea zonă primejdioasă a bătăliei, ande fie-care glonţ 
putea să străpungă fără deosebire, un piept vitejesc, saŭ 
supt o manta soldățească, sau supt o tunică de ofițer. 

Cu asemenea fapte ne putem în adevăr mîndri, domni- 
lor ; căci nu poate fi mai lăudată purtare a șefilor unei 
armate, decît aceia de a cruța, pe cît onoarea permite, 
viaţa soldaților,—muncitori ai pămîntului, — şi de a-şi ex- 
pune pe alor. 

Exemple ca acestea întăresc inima poporului; iar cind 
inima ţăranului este întărită prin vitejie în război, atunci, 
—am mai spus'0,—putem trăi încredinţați că el nu va sta 
în nepăsare, nici se va da în lături, de cîte ori vre-un 
pericol va amenința fiinţa sau drepturile ţării. 

Într'astfel aŭ prețuit lupta de la Rahova judecătorii cei 
mai înalt îndreptățiți dintre pămiînteni şi străini, cîți aŭ 
putut căpăta ştințe exacte despre cele ce s'aă petrecut 
acolo. 

Cînd modestia noastră, a Romiînilor, a voit să subordone 
meritoasa purtare a tuturor oștenilor romîni de la Rahova, 
scopului cam secundar al întreprinderii, însuși împăratul 
Alexandru,—carele pe atunci preţuia valoarea Romînilor, 
de pe asprul şi nefățăritul cîmp de război, şi nu din sînul 
răsfățţărilor îndemnătoare la răi şi la strimbătate ale ca- 
binetului săă diplomatic,— împăratul Alexandru a dat ordin 

ca să se serbeze pe altar această frumoasă izbiîndă a tru- 
pelor romîneşti. 

În fine, Măria Sa Domnitorul, pe care ţara l'a ales acum 
din nou, ca arbitru suprem al destinelor ei militare, a în 
semnat bătăliei de care v'am vorbit, locul ce ea trebuie 
să ocupe în mintea noastră şi a urmaşilor noştri. 

Cutez dar a sfirşi, rememorînd înseși patrioticele cuvinte, 
adresate de Comandantul suprem al oștilor romîneşti, că- 
tre representanţii țării, cite-va zile numai după luarea 
Rahovei |): 


«Cum oştirile romîne 'şi-aii făcut datoria pe cîmpul de bătaie, o 
Ştie țara, o spun vitejii şi puternicii noştri aliați, o recunosc înşişi 
duşmanii noștri! 

«Soldaţii noştri maŭ desminţit nobilul sînge ce curge în vinele lor, 

*Ei, prin vitejia lor, aŭ îmbogăţit analele noastre militare, înscriind 
„pe paginile acestora, numele luptelor de la Rahova şi de la Grivifa, 

"alături cu numele glorioaselor bătălii de la Racova şi de la Călugăreni» 


Bucureşti, 1378. 


— — ——— — at 


!) Mesagiul domnesc prin care s'a deschis sesiunea corpurilor le- 
giuitoare la 15 Noembrie 1877. 

